
Unirea românească nu este legată 

de anumite momente, ci este zbaterea sufletească 
necontenită a unui întreg popor, creat unitar 
pentru a trăi şi pentru a rămânea în aceeași unitate 
neîntreruptă, este în mare parte şi întruparea 
unei epoce de renaștere națională. 

Unirea este întruparea în aceste timpuri 

a unui drept câştigat din moși-strămoşi, 

care trebuie să ne inspire în fiecare moment 
ajutându-ne să deosebim căile cele bune, 

care trebuiesc urmate, de căile rele, 

împotriva cărora orice conştiinţă românească 
trebuie să se îndrepte cu hotărâre! 


Nicolae IORGA 

„In Unire stă puterea” 


E un îndemn eminescian mereu actual de care basarabenii trebuie să 
ţină cont, în special în aceste vremuri tulburi. Să nu uităm că, de-a lun- 
gul istoriei, românii au reușit să iasă învingători din cele mai grele si- 
tuaţii doar când s-au aflat sub stindardul unităţii. Numai prin unitate 
şi coeziune Basarabia (și ea „un pământ de cumpănă”, ca să-l cităm pe 
Lucian Blaga) a devenit prima provincie care s-a unit cu Țara pentru a 
forma ulterior România Mare. 


În memorabilul său Testament pentru urmași (editat la Chişinău în 
1991), Pantelimon Halippa, fruntaş al Sfatului Țării, care a pregătit şi 
a votat Unirea de la 1918, menţionează că poporul român dintre Prut și 
Nistru (... care a suportat fără murmur toate umilinţele, toate necazurile 
şi suferințele şi a purtat în spinare toată povara ocupaţiei străine, ca pe o 
cruce a răstignirii, tăinuind în sufletul său dragostea de neam și idealurile 
sfinte ale unirii cu fraţii români din România şi de pretutindeni, sub scutul 
aceleiași Patrii mamă. După o luptă dârză și îndelungată, poporul român, 
adică țărănimea prin înaintaşii săi intelectuali creați de ea, învinge toate 
obstacolele, toată opoziţia și, treptat, trece prin toate fazele de organizare 
politică, socială și administrativă, creează parlament, unde sunt reprezen- 
tate toate nuanțele politice, toate naționalitățile și unde se discută toate pro- 
blemele în mod absolut liber... 


Astfel, la 2 decembrie 1917 se declară Republica Democratică Moldove- 
nească. La 24 ianuarie 1918, Sfatul Ţării declară Republica Independentă 
de sine stătătoare Moldovenească. La 27 martie 1918, ultima fază a luptei 
noastre, Republica Independentă Moldovenească se unește cu Patria sa de 
baștină — România. 


Evident, această lapidară succesiune de evenimente, precedată de ani 
de muncă şi de luptă, a fost dusă cu mult tact şi prudență (este un detaliu 
pe care Pan Halippa îl accentuează și la care trebuie să luăm aminte), 
având drept scop final salvarea basarabenilor din haosul rusesc, dar şi 
de primejdia ce ar fi putut veni din partea unor vecini gata să pescuias- 
că în apele tulburi ale momentului. Din acest considerent, afirmă ilus- 

trul nostru înaintaș, noi, poporul român din Basarabia, trebuia să facem 
Unirea cu patria noastră veche, România. Ne obliga legea de fier a istoriei 
noastre, şi aceasta cu orice preţ. Era ultimul moment şi orice şovăire sau 
amânare era fatală pentru noi. „Acum ori niciodată!”. Noi ne-am dat sea- 
ma că, dacă am fi rămas sub administraţia rusească, fie ea țaristă sau alta, 
nu am fi putut rezista mult timp acțiunii de rusificare și presiunii ce se exer- 
cita asupra noastră de către sutele de mii de străini ce împânziseră toată 
Basarabia şi ne-am fi pierdut. 


Anii de după Marea Unire au demonstrat oportunitatea actului pro- 
dus în 1918. La răsărit de Prut au fost instaurate dreptatea și legea 
naţională, s-a pus începutul unui larg şi temeinic proces de renaştere și 
refacere a vieţii social-politice și economice, de integrare a provinciei 
pe făgașul civilizator şi democratic al României reîntregite, implicit de 
recuperare a identităţii etno-lingvistice a românilor basarabeni. După 
două decenii însă lucrurile aveau să ia o întorsătură năprasnică. Cu ar- 
gumentul forței și al violenţei a fost anulat, în mod arbitrar şi abuziv, 
un fapt istoric recunoscut și acceptat unanim, și anume că Republica 
Democratică Moldovenească (Basarabia)... pentru totdeauna se unește 
cu mama sa România. 


Teroarea, gulagurile, foametea ce au urmat după 1944 nu au avut pute- 
rea să elimine din istoria şi din conştiinţa noastră epocalul eveniment, 
deoarece Basarabia, și acest adevăr nu mai poate fi pus la îndoială, a 
fost şi rămâne pe veci unită cu România, indiferent de hotarele ce se 
recroiesc din timp în timp. 


Noi şanse de salvgardare a Moldovei de la est de Prut s-au profilat în 
ultimul deceniu al secolului trecut. Cu susținerea largă a cetățenilor au 
fost recuperate însemnele fundamentale ale identității românilor basa- 
rabeni: între care drapelul tricolor, alfabetul românesc, imnul... Sute de 
mii de oameni s-au adunat pe 27 august 1991, în centrul Chișinăului, 
la Marea Adunare Naţională pentru a sprijini declararea independenţei 
Republicii Moldova. 


Aparent, se întâmpla o reeditare a evenimentelor trăite de basarabeni 
la început de veac 20. Istoricul Alexandru Moșanu, primul preşedinte 
al Parlamentului Republicii Moldova, avea să rostească atunci un dis- 
curs cu reverberaţii peste decenii: 

A venit Ziua cea mare când putem rupe hotărât și definitiv lanţurile robiei 
coloniale în care ne-am aflat multe-multe decenii. Timp îndelungat am stat 
sub călcâiul țarilor şi al satrapilor bolșevici, staliniști şi neo-stalinişti. Sabia 
călăilor sovietici a atârnat în permanenţă deasupra capetelor noastre. Am 
fost înjosiţi, umiliți, huiduiți, s-a lovit în sufletele, în istoria, în cultura noas- 
tră. Cei mai buni şi mai harnici fii ai moldovenilor de la răsărit de Prut 
şi-au pierdut viața prin închisori, lagăre de concentrare, au fost exterminați 
prin foamete. Lupta înaintaşilor noştri pentru scuturarea jugului colonial 
s-a soldat cu succes pe o perioadă de vreme scurtă, o singură dată, în 1918. 
Iar în 1940 am fost din nou împinși în imperiu. Greu ne-a fost, dar, în 
ciuda tuturor vicisitudinilor, opreliștilor, în noi a rămas nestinsă scânteia 
spiritului românesc. 


Proclamarea independenţei, posibilă după eşuarea puciului de la Mos- 
cova, pus la cale de către un grup de lideri comuniști radicali, prevedea 
detașarea de Uniunea Sovietică, repunerea în drepturi a limbii române 
şi condamnarea Pactului Ribbentrop- Molotov, încheiat între URSS şi 
Germania fascistă, în urma căruia Basarabia a fost ocupată în 1940 de 
către trupele sovietice. 


Esenţa Declaraţiei de Independenţă a Republicii Moldova, adoptată 
de Parlament la 27 august 1991, este rezumată în următorul aliniat: 


Republica Moldova este un stat suveran, independent şi democratic, liber 
să-și hotărască prezentul şi viitorul, fără niciun amestec din afară, în con- 
formitate cu idealurile şi năzuințele sfinte ale poporului în spațiul istoric și 
etnic al devenirii sale naționale. 


Dar ora noastră astrală s-a dovedit a fi de scurtă durată, pentru că isto- 
ria totuşi nu se repetă. Unirea de la începutul veacului trecut s-a produs 
oarecum fulgerător, în circumstanţe naţionale și internaționale favora- 
bile stării de spirit dominante pe ambele maluri ale Prutului, aşa încât 
cronologia evenimentului este una de-a dreptul fascinantă. România 
ultimului deceniu al secolului trecut, obedientă însă politicii rusești, 
nu a mai avut curajul să accepte la pieptul său provincia înstrăinată, 
aşa cum s-a întâmplat în 1918. Independenţa basarabenilor de la 1991, 
cum se va vedea mai târziu, s-a dovedit a fi un proiect politic ce avea să 
se înfăptuiască în condiţii extrem de dificile, mai complicate decât cele 
din 1917-1918, ani de referinţă în istoria Basarabiei, când, în virtutea 

împrejurărilor momentului, visul românilor moldoveni s-a împlinit. 
Realităţile ulterioare au demonstrat că noua formaţiune statală are un 
edificiu cu o arhitectură de împrumut, a cărui construcție se va afla me- 
reu în derivă din cauza circumstanțelor politice, interne şi externe, me- 
reu în schimbare şi necontenit potrivnice, chiar dușmănoase afirmării 
celui de-al doilea stat românesc. Astfel, va fi implementat un proiect de 
durată cu numeroase și imprevizibile avataruri. De-a lungul anilor, s-a 
remarcat continuu necesitatea de a opune rezistenţă presiunilor de tot 
felul, mai ales celor venind dinspre răsărit. S-a impus tranșant aplica- 
rea unor politici ferme, elaborarea unor autentice strategii naționale de 
perspectivă, deoarece imperiul, aflat o vreme în agonie și în proces de 
destrămare, și-a reluat în forță, mai repede decât se credea, deprinderi- 
le şi vicleniile suzerane, împiedicând pe toate căile tendința de eman- 
cipare a Moldovei Suverane. 


După 30 de ani de la declararea independenţei, Republica Moldova, 
contrar aşteptărilor, este un stat falimentar, cu o societate coruptă do- 
minată de o clasă politică preocupată de interesele de grup și individu- 
ale, însuşind pe căi ilicite averi fabuloase, chiar în condiţii de pandemie 
şi în pofida pauperizării tot mai vizibile a maselor largi ale populaţiei. 
Evenimente de ultimă oră — dezmățul nemaiîntâlnit din actualul le- 
gislativ de la Chișinău, aprobarea unor acte anticonstituţionale, atacul 
manifest asupra Președinției şi al Curţii Constituţionale a Republicii, 
ingerința directă a factorilor externi, prin diverși agenţi de influenţă, în 
coordonarea agendei deputaţilor proruși (PSRM, Partidul Şor şi gru- 
pul Pentru Moldova) — reclamă o nouă abordare strategică, adică pri- 
cepere, abilitate, agilitate în a îmbina și a folosi toate mijloacele dispo- 
nibile pentru apărarea statalității şi suveranității Republicii Moldova. 
Este, de asemenea, vitală, indispensabilă redefinirea colaborării dintre 
formațiunile politice care conştientizează dimensiunea și iminenţa pe- 
ricolului ce poate surveni în orice moment dinspre Kremlin. 


Timpul nu mai așteaptă. Vectorul geopolitic rămâne la ordinea zilei, 
iar noi nu mai avem dreptul să fim dezbinaţi, deoarece dezbinarea este 
cel mai cumplit dezastru al unui stat, al unui popor. În relaţiile cu even- 
tualii parteneri politici sunt inadmisibile aroganţa, cinismul, invidia... 
Datori suntem să trecem peste orgolii, ranchiună, dușmănii personale. 
Să uităm de interesele pasagere, pentru că în joc e soarta Republicii 

Moldova. Ca niciodată este ameninţat parcursul nostru european și 
românesc. Destinul proiectului de la 1991 poate fi salvat doar de către 
politicieni vizionari, de cei care scrutează cu responsabilitate prezen- 
tul şi viitorul acestei formaţiuni statale și care intuiesc rolul și rostul 
ei în actualul context internațional. Se impune, așadar, în mod catego- 
ric, identificarea şi antrenarea în treburile statului a unor actori politici 
preocupaţi de interesul public, capabili să stimuleze și să consolideze 
procesul de soluționare a celor mai arzătoare probleme ale cetății. 


Două instituţii trebuie acum să ne unească: Președinția și Curtea 
Constituţională. Preşedinta Maia Sandu are nevoie de sprijinul nostru 
necondiţionat. Dacă vom reuși să salvăm cele două fortărețe, vom asi- 
gura evoluția Republicii Moldova. Numai împreună vom dărâma zidul 
de pe Prut și tot împreună vom dura poduri ce ne vor deschide alte ori- 
zonturi spre Occident și, desigur, spre ţara noastră de suflet, România. 


Alexandru BANTOŞ 


P.S. Ştiri importante şi mult aşteptate: Curtea Constituțională a decla- 
rat neconstituțională Hotărârea referitoare la starea de urgență adopta- 
tă pe 31 martie 2021 de către majoritatea antinațională a Parlamentu- 
lui de la Chișinău. Tot astăzi, Preşedinta Republicii Moldova, doamna 
Maia Sandu, a semnat decretul de dizolvare a legislativului, stabilind 
ziua alegerilor anticipate. Scrutinul de la 11 iulie, crucial pentru soarta 
noastră, va crea premisele pentru Schimbare numai dacă vom demon- 
stra că am învăţat lecţiile trecutului. 


28.04.21 

loan-Aurel POP 
| Unirea Basarabiei cu România 


ve 


I-AP - președintele 
Academiei Române, profesor 
și rector al Universităţii 
„Babeș-Bolyai” din Cluj- 
Napoca. Autor și coautor 

a peste 80 de cărți, tratate 

și manuale și a peste 700 

de studii şi articole, mai 
recente fiind /storia României 
moderne (2019); De la 
romani la români. Pledoarie 
pentru latinitate (2019); 
Istoria ilustrată a românilor 
pentru tineri (2018); Istoria, 
adevărul și miturile (2018). 
Doctor honoris causa al 10 
universități din ţară și de 
peste hotare. Membru al 
unor academii și societăţi 
savante străine, între care 
Academia Europeană de 
Știință și Artă de la Salzburg 
(Austria), Academia Naţională 
Virgiliană din Mantova (talia), 
Ateneo Veneto din Veneţia 
(Italia), Academia Europeană 
de Ştiinţe, Arte și Litere din 
Paris (Franţa) ș.a. 


et, 


Anul 1918, în ciuda marilor umilinţe şi sacrifi- 
cii îndurate, a adus României cea mai frumoasă 
împlinire din întreaga sa istorie modernă: unita- 
tea politică a tuturor românilor. De la înălțimea 
„corectitudinii politice” de astăzi, în urma pro- 
liferării viziunilor globaliste şi a prejudecăţii 
conform căreia națiunea este o realitate malefi- 
că, mulți contemporani ai noştri privesc actele 
de la 1918 cu superioară îngăduinţă. Ei uită că 
generaţia Unirii nu avea cum să fie globalistă, 
precum erau atunci bolşevicii și că formarea 
statelor naţionale unitare şi destrămarea impe- 
riilor acaparatoare multinaționale reprezentau 
cele mai înaintate idealuri ale mişcărilor pro- 
gresiste din secolul al XIX-lea și de la începutul 
secolului al XX-lea. Așa gândeau atunci și cei 
mai mulţi dintre români. Prima provincie care 
s-a unit cu țara a fost şi aceea care fusese ocu- 
pată de străini cel mai târziu, anume Basarabia 
(răpită de ruși în 1812). Cum se știe, din cadrul 
său, sudul, adică ţinuturile (judeţele) Cahul, 
Ismail și Bolgrad, fuseseră redate Moldovei 
şi, implicit, României între 1856 şi 1878. 
După mai bine de o sută de ani de ocupaţie, 
Basarabia revenea într-un stat românesc (acum 
în România) într-o stare de înapoiere deosebi- 
tă, menţinută astfel de Imperiul Țarist. În urma 
revoluţiei din Rusia, Imperiul Țarist a ajuns în 
pragul prăbușirii. Ideile de stânga și bolşevice 

au pătruns până în cele mai îndepărtate provincii, unde s-au creat, după 
modelul din metropolă, soviete (sfaturi sau consilii ale muncitorilor, 
țăranilor, soldaţilor). Această tendință a cuprins și Basarabia. În paralel, 
se afirmau plenar forțele naționale locale moldovenești. Astfel, în apri- 
lie 1917, s-a creat la Chișinău Partidul Naţional Moldovenesc (în frunte 
cu Vasile Stroescu), care milita la început pentru autonomia Basarabiei. 
Organul de presă al partidului era ziarul „Cuvânt moldovenesc”, pentru 
a cărui apariție anumiţi refugiaţi din Transilvania și Bucovina și-au adus 
o notabilă contribuţie. În același timp, forțele conducătoare ale Ucrainei 
urmăreau anexarea Basarabiei (ca și a Bucovinei) la această ţară pe cale 
de a se naște. 


Încă din toamna anului 1917, s-a format la Chișinău „Sfatul Țării”, un 
fel de parlament (organ reprezentativ cu rol legiuitor) ales democra- 
tic al populaţiei dintre Prut şi Nistru, care a decis inițial desprinderea 
Basarabiei de Rusia și autonomia sa. În condiţiile date, mai ales prin 
conturarea pericolului bolşevizării țării, se impunea intervenţia ar- 
matei române la est de Prut. Derulată între decembrie 1917 şi mar- 
tie 1918, intervenţia armatei României în Basarabia s-a desfășurat în 
baza unei înţelegeri dintre aliaţii din Antanta și a unor cereri de ajutor 
militar din partea Guvernului Republicii Democratice Moldovenești, 
având de asemenea acordul Puterilor Centrale. Împrejurările politice 
și strategice ale prezenţei armatei române în Basarabia se leagă de inca- 
pacitatea conducerii provinciei de a controla situaţia în nou-înființata 
Republică Democratică Moldovenească, ameninţată de presiunile 
forţelor bolșevice aflate în curs de organizare pe teritoriul fostei guber- 
nii ruse. Un alt element semnificativ a fost interesul major al Regatului 
României de a beneficia, cu acordul reprezentanților Antantei și ai 
Puterilor Centrale, de stăpânirea militară a teritoriului Moldovei 
Orientale. Această stăpânire ar fi urmat să se facă într-o conjunctură 
istorică favorabilă pentru separarea teritoriului basarabean de Imperiul 
Rus și în contextul în care Moldova Occidentală, ameninţată de foa- 
mete, nu avea acces (pe fondul dezordinilor din Basarabia) la impor- 
tantele stocuri de provizii aflate pe teritoriul situat între Prut şi Nistru. 
În fine, în interiorul noii „republici”, forţele patriotice românești traver- 
sau o perioadă de conştientizare a necesităţii unirii cu ţara şi evoluau 
de la faza desprinderii de Rusia, a autonomiei şi independenţei, spre 
ideea alăturării la Regatul României. 


EET PT RO MIÂINIĂ 


În fruntea mişcării erau Ion Inculeţ, Constantin Stere, Vasile Stroescu, 
Paul Gore, Vladimir Herţa, Pantelimon Halippa, Onisifor Ghibu, 
Ion Pelivan, Daniel Ciugureanu, Ion Buzdugan, Alexei Mateevici, 
Simion Murafa şi alţii. În anii 1917-1918, partea Moldovei dintre 
Prut şi Nistru, fostă gubernie rusească pentru mai bine de un secol, 
şi-a proclamat autonomia, apoi desprinderea de Rusia; a devenit 
Republica Moldovenească Independentă, pentru ca apoi să se unească 
cu România. Ultimul act a fost opera aceleiași instituţii numite „Sfatul 
Țării”, în care erau reprezentate toate păturile socio-profesionale și toa- 
te minoritățile naționale. La 11 martie 1918, Ion Inculeţ, președintele 
Sfatului Țării din Basarabia, a adresat regelui Ferdinand I al României 
următoarea telegramă: „M.S. Regelui — Iași, În numele Sfatului Țării, 
care reprezintă poporul românesc din Basarabia desrobit de jugul 
secular, aduc Majestății Voastre expresiunea credinţei neclintite a în- 
tregului popor românesc din România Răsăriteană, care în unire cu 
ţara-mumă vede chezășia desvoltărei sale libere, calea neîmpiedicată 
spre cultura naţională şi dreptatea socială. — Al Majestății Voastre prea 
plecat servitor, loan Inculeţ, Preşedintele Sfatului Țării din Basarabia” 
(Bogdan Murgescu, coord., Istoria României în texte, Bucureşti, 2001, 
p. 277-278). 


În Sfatul Ţării erau 156 de deputaţi, dintre care 105 erau români mol- 
doveni, 15 ucraineni, 14 evrei, 8 găgăuzi, 7 ruşi, 2 germani, 2 bulgari, 
1 polonez, 1 armean și 1 grec. Instanţa legislativă a decis cu majorita- 
te de voturi, la 27 martie/9 aprilie 1918, unirea Basarabiei cu Regatul 
României. Voturile s-au împărţit astfel: 86 de deputaţi au votat uni- 
rea cu România, 36 s-au abținut, trei au votat împotrivă, restul fiind 
absenţi. Prin urmare, în conformitate cu regulile unanim recunoscute 
ale democraţiei din lumea civilizată, în urma votului reprezentanților 
întregii populaţii din partea Moldovei cuprinse între Prut și Nistru, 
actul de unitate din această parte de țară era înfăptuit. lată cum sună 
Declaraţia de unire a Basarabiei cu România (27 martie/9 aprilie 
1918): „În numele poporului Basarabiei, Sfatul Țării declară: 


Republica Democratică Moldovenească (Basarabia), în hotarele ei 
dintre Prut, Nistru, Marea Neagră și vechile granițe cu Austria, ruptă 
de Rusia acum o sută și mai bine de ani din trupul vechii Moldove, 
în puterea dreptului istoric și dreptului de Neam, pe baza principiului 

ca noroadele singure să-şi hotărască soarta lor, de azi înainte şi pentru 
totdeauna se unește cu Mama sa România. 


Această Unire se face pe următoarele baze: 


1. Sfatul Țării actual rămâne mai departe pentru rezolvarea și realizarea 
reformei agrare, după nevoile și cererile norodului. Aceste hotărâri 
se vor recunoaște de Guvernul român. 


2. Basarabia își păstrează autonomia provincială, având un Sfat al Ţării 
(Dietă), ales pe viitor prin vot universal, egal, direct şi secret, cu un 
organ împlinitor și administraţie proprie. 


3. Competența Statului Țării este: a) votarea bugetelor locale; b) con- 
trolul tuturor organelor Zemstvelor și oraşelor; c) numirea tuturor 
funcționarilor administraţiei locale prin organul său împlinitor, iar 
funcţionarii înalți sunt întăriți de Guvern. 


4. Restructurarea armatei se va face în principiu pe baze teritoriale. 


5. Legile în vigoare şi organizaţia locală (zemstve şi oraşe) rămâne în 
putere şi vor putea fi schimbate de Parlamentul român numai după 
ce vor lua parte la lucrările lui și reprezentantul Basarabiei. 


6. Respectarea drepturilor minorităților din Basarabia. 


7. Doi reprezentanţi vor intra în Consiliul de Miniştri român, acum 
desemnaţi de actualul Sfat al Ţării, iar pe viitor luaţi din sânul 
reprezentanţilor Basarabiei din Parlamentul Român. 


8. Basarabiava trimite în Parlamentul Român un număr de reprezentanți 
proporţional cu populaţia, aleși pe baza votului universal, egal, di- 
rect şi secret. 


9. Toate alegerile din Basarabia pentru voloste, sate, orașe, zemstve și 
Parlament se vor face pe baza votului universal, egal, direct și secret. 


10. Libertatea personală, libertatea tiparului, a cuvântului, a credinţei, 
a adunărilor și toate libertăţile obşteşti vor fi garantate prin 
Constituţie. 


11. Toate călcările de legi făcute din motive politice în vremurile tur- 
buri ale prefacerilor din urmă sunt amnistiate. 

Basarabia, unindu-se ca fiică cu Mama sa România, Parlamentul ro- 
mân va hotări convocarea neîntârziată a Constituantei, în care vor in- 
tra proporțional cu populaţia și reprezentanţii Basarabiei, aleși prin vot 
universal, egal, direct și secret, spre a hotărî împreună cu toţii înscrie- 
rea în Constituţie a principiilor și garanţiilor de mai sus. 


Trăiască Unirea Basarabiei cu România, de-a pururea şi pentru tot- 
deauna! 


Președintele Sfatului Ţării, I. Inculeţ 


Secretarul Sfatului Țării, I. Buzdugan” (Basarabia și basarabenii, al- 
cătuire, studii și comentarii de Mihai Adauge şi Alexandru Furtună, 
Chişinău, 1991, p. 246-247). 


Prima provincie românească care a dat exemplul de reunire a ținuturilor 
românești înstrăinate a fost Basarabia. Ea venea ca o „fiică” spre „mama 
sa România”, având convingerea respectării principiilor celor mai 
avansate ale dreptului internațional și încrederea în viitorul poporului 
român unit sub coroana Regatului României. 

ji fără unire emanciparea națională nu este 
posibilă, iar fără emancipare naţională nici 
drepturile şi libertăţile fundamentale nu pot fi 
asigurate.” 


(Federaliştii americani) 


Unitatea naţională și teritorială a românilor 
a fost şi este o temă de cercetare abordată pe 
parcursul îndeosebi al secolelor XVIII-XX, 
continuând să rămână actuală în zilele noas- 
tre. Problema a fost expusă și argumentată pe 
plan istoric, juridic, diplomatic și chiar moral. 


Începând cu ocupaţia din 1940 (reluată în 
1944) până la proclamarea independenței 
Republicii Moldova și în zilele noastre, s-au 
conturat două mişcări diametral opuse: una 
naturală și divină — reîntregirea cu Patria-ma- 
mă România și cealaltă exportată și explicată 
de Rusia — „statalitatea”, 


Pe marginea acestei dispute, în urma unui 
studiu complex al actelor juridice (ceea ce 
nu înseamnă că neglijăm celelalte studii pro- 
reîntregire), în articolul de față, îimpărtășind 
pe deplin eternul adevăr de unitate naţională 
şi teritorială a românilor ca unic popor eu- 
ropean, divizat încă în două state, argumen- 

tăm acest adevăr prin prisma dreptului constituțional și a dreptului 
internaţional, prin prisma principiului legitimităţii juridice pe funda- 
lul tuturor celorlalte domenii ale existenţei și prosperării unei naţiuni, 
inclusiv a celei române. 


Principiul unităţii naţionale şi teritoriale a fost reconfirmat și prin 
Carta de la Paris pentru o Nouă Europă. Aceasta, în virtutea anumitor 
circumstanţe generate de interese străine naţiunii române și chiar con- 
trare voinţei ei. 


Procesul istoric de consolidare și cimentare a unităţii naţionale și te- 
ritoriale a românilor demonstrează legalitatea și legitimitatea acestei 
unități, confirmate și prin acte internaţionale. 


Contrar acestui fenomen natural și organic, încercările de a demonstra 
contrariul, adică existența şi prosperarea unei părți a naţiunii într-un 
stat independent, se soldează cu eșec și deznaționalizare. Or, unitatea 
națională şi teritorială a românilor în cadrul României constituită la 
1918 şi până în 1940 a demonstrat evoluţie și progres. 


Așadar, suportul material și spiritual al emancipării, progresului și 
democraţiei într-un stat de drept este unitatea națională și teritorială a 
fiecărei naţiuni şi, respectiv, a națiunii române. 


La etapa consecințelor războiului ruso-turc din 1806-1812, formele de 
guvernământ se încadrau în clasificarea dată de N. Machiavelli, potri- 
vit căruia „toate statele, toate stăpânirile care au avut și au putere asu- 
pra oamenilor au fost și sunt fie republici, fie principate” (Machiavelli 
2008: 13). 


La 1812 Țara Moldovei era principat, cu statut de suzeranitate. „Suze- 
ranitatea” în general prevede dreptul unui stat asupra altui stat, care are 
guvern propriu, dar nu are autoguvernare (DEX 2016). Sub acest statut 
domnitorilor „li s-a lăsat toată slobozenia și aproape toată putere de odi- 
nioară de a face legi, de a-i pedepsi pe supuși, de a căftăni sau a lua bo- 
ieria, de a pune biruri, de a pune episcopii” (Cantemir 1992: 45). Chiar 
dacă nu dispunea de autonomie, integritatea teritorială era asigurată. 


În timpul războiului ruso-turc din anii 1806-1812 imperiul rus urmă- 
rea doar un singur și veșnic scop — cucerirea de noi teritorii și subju- 
garea popoarelor. Această intenţie o demonstrează rescriptul secret 

al ţarului Alexandru I către comandantul armatei ruse feldmareșalul 
M.I. Kutuzov din 22 martie 1812: „V samoi je krainosti dozvoleaiu 
vam zakliuciti mir, poloja Prut, po vpadenii v Dunai, graniţei. No sie 
dozvolenie vvereaiu licino vaşei otvetstvennosti, trebuiu neobhodimo, citobi 
ni odno lițo, bez izeatiia, ne bilo isvestno o siom do samogo ceasu podpisa- 
niiu” (cursivul nostru — A.A.) (Kyrysos 1952: 851). 


Această politică a fost clar apreciată și de Rusia. „arii, scria VI. Lenin, 
promovau o politică de anexii, folosind mijloace grosolane, schimbând un 
popor cu altul potrivit unor înțelegeri cu alți monahi (împărțirea Poloniei, 
tranzacţia încheiată cu Napoleon în ceea ce privește Finlanda ș.a. ), aşa cum 
moşierii făceau între ei schimb de țărani șerbi” (Aenun 1977: 7). 


Ilegalitatea și ilegitimitatea raptului Basarabiei din Principatul Mol- 
dovei au fost subiect de abordare și în teoria marxistă: „Turcia, scria 
K. Marx, nu poate ceda ceea ce nu-i mai aparţine, pentru că Poarta 
Otomană n-a fost niciodată suverană asupra ţărilor române. Poarta 
însăşi recunoscuse acest lucru, când la Carlovitz, presată de poloni să 
le cedeze Moldo-Vlahia, ea răspunse că nu are dreptul de a face vreo 
cesiune teritorială, deoarece capitulaţiile nu-i conferă decât un drept 
de suzeranitate” (Marx 1964: 106). 


Acest Tratat de la 1812 a fost calificat, la 2 octombrie 1812, de către 14 
înalți demnitari ai Țării Moldovei membri ai Divanului (forul suprem 
de stat) drept „ruperea din trupul Moldovei” a teritoriului istoric de la 
răsărit de Prut, considerat de moldoveni „grânarul şi imașşul Principa- 


tului” (Uricariul 1857: 345-346). 


Oricum, în 1812, ca în tot cursul istoriei sale, Moldova cu Basarabia 
formau împreună un stat deosebit, cu legile și prinţul său, și se aflau 
supuse numai la ceea ce diplomaţia a numit impropriu suzeranitatea 
Porții Otomane. În această situaţiune Basarabia a fost în 1812, în actul 
„oficial de cesiune, dobândită de către Rusia de la Poarta Otomană, 
dar în realitate răpită de la legitimul şi adevăratul ei proprietar, care era 
Moldova, şi transmisă de către cei ce nu aveau drept s-o cedeze la cel ce 
nu avea drept s-o ia...” (Eminescu 1991: 16). 


„Lupta patrioților români din teritoriile de la răsărit de Prut întru apă- 
rarea izvoarelor dreptului Principatului Moldova a permis menţinerea, 
cel puţin parțială, a populaţiei autohtone basarabene şi transnistrene în 

cadrul sferei juridice a poporului român” (Grama 1994: 94). Aşadar, 
prin pacea de la București din 1812 Basarabia, incontestabil, a fost 
anexată la Imperiul Rus. În dreptul internațional, anexiunea caracte- 
rizează acțiunile de „încorporare prin violenţă de către un stat a unui 
teritoriu ce aparține altui stat”. 


Însăși noua putere rusă din 1917 afirma că prin anexarea ori contopirea 
unor teritorii străine „ ... guvernul înțelege orice alipire a unei naționalități 
mici ori slabe la un stat mare ori puternic fără consimțământul şi dorința 
acestei naționalități, exprimată precis, limpede şi de bunăvoie, fără a ţine 
seama de faptul când a fost săvârșită această alipire forțată” (cursivul nos- 
tru — A.A. ), fără a ţine seama și de faptul cât de dezvoltată ori înapoiată 
este naţia alipită cu forța sau reținută cu forța în graniţele statului dat’. 


Dezvoltând această idee, în Decret se mai stipulează: „Dacă o naţiune 
oarecare este reținută cu forța în granițele unui stat, dacă acestei naţiuni, 
contrar dorinţei exprimate de ea — indiferent dacă această dorință este 
exprimată în presă, prin adunări populare (ex.: Basarabiei — Soroca 
etc.), prin hotărâri ale partidelor sau prin proteste și răscoale împotriva 
asupririi naţionale — nu i se acordă dreptul de a soluţiona fără cea mai 
mică constrângere, prin vot liber, problema privind formele existenței 
sale ca stat, cu condiţia retragerii complete a trupelor națiunii anexate 
sau în general ale națiunii mai puternice, atunci alipirea ei constituie o 
anexiune, adică o cotropire şi o violență” (C6opnux 1968: 27). 


Marea revoluţie franceză a dat naștere unui nou proces istoric de orga- 
nizare şi funcționare a statelor în baza principiilor națiunilor, concept 
şi temei juridic constituțional valabil şi astăzi. 


Doctrinar, națiunea este „forma superioară de comunitate umană și este 
a) produsul unui îndelungat proces istoric având la bază b) comunitatea 
de origine etnică; c) de limbă; d) de cultură; e) de religie; f) de factură 
psihică; g) de viaţă; h) de tradiţii şi i) de idealuri, dar mai ales trecutul 
istoric şi de voinţa de a fi împreună a celor care au dăinuit pe un anumit 
teritoriu. Sentimentul naţional constituie astfel cel mai puternic ferment 
al coeziunii statului și al permanenţei” (Deleanu 1996: 13). 


Anume acest principiu a stat la baza Convenţiei de la Paris care s-a sol- 
dat cu unirea (din 4 ianuarie și 24 ianuarie 1859) a Principatelor româ- 
ne într-un stat unitar național român. 

Ulterior Principatele unite s-au prevalat de actele Congresului de la Pa- 
ris din 1856 referitoare la principiul naționalităților recunoscut astăzi cu 
titlul de autodeterminare naţională. Anume la S mai 1877 România şi-a 
proclamat independenţa față de Imperiul Otoman. În fapt şi de drept, 
a aplicat regula internațională potrivit căreia „orice comunitate umană 
legată printr-o identitate de aspirații și interese, de limbă, obiceiuri, ca- 
ractere și tradiţii are dreptul de a se elibera din agresiunea unui guvern 
străin şi de a se întrupa într-un stat propriu” (Drăganu 2000: 128. 


Primul Război Mondial (1914-1918), pe lângă toate grozăviile, s-a 
soldat şi cu căderea a trei imperii: Otoman, Rus şi Austriac. Din nou, 
în prim-plan s-a impus principiul naționalităților, al autodeterminării 
naţionale. Astfel, în luna februarie 1917 în Rusia are loc revoluţia bur- 
ghezo-democratică, iar la 26 octombrie 1917 — Revoluţia bolșevică. 
În vâltoarea evenimentelor, noua putere adoptă Declarația drepturilor 
popoarelor din Rusia de la 2(15) noiembrie 1917, prin care proclamă 
oficial „dreptul popoarelor din Rusia la libera autodeterminare până la 
separare și formarea unui stat independent” (C6opnur 1968: 36). 


Dezvoltând acest act pentru realizarea dreptului naţiunilor la auto- 
determinare, Guvernul bolșevic (Consiliul Comisarilor Poporului) 
considera necesară, respectarea anumitor condiții, printre care „c) 
crearea în regiunea respectivă a unei conduceri provizorii, alcătuite din 

<» 


reprezentanți aleşi în mod democratic ale nației, care se autodetermină 
(cursivul nostru — A.A.) (Aenun 1974: 130-131). 


Sentimentul naţional al românilor basarabeni s-a resimţit imediat. 
Astfel, în zilele de 20-27 octombrie (2-9 noiembrie) 1917, în care își 
desfăşura lucrările Congresul II ostășesc moldovenesc, Congresul pro- 
clamă (la 22 octombrie): 


1) autonomia teritorială şi politică a Basarabiei, pornind de la princi- 
3 3 
piul revoluţiei că fiecare popor are dreptul să-și hotărască singur soarta; 


2) alegerea biroului pentru organizarea parlamentului — Sfatul Țării 
dintr-un număr de 120 deputaţi + 10 moldovenilor de peste Nistru 
(Halippa 1991: 73-74). 


Realizând rezoluţiile Congresului, la 21 noiembrie 1917 are loc şedinţa 
de constituire a Sfatului Țării, iar la 2 decembrie 1917 este proclama- 

tă Republica Democratică Moldovenească. Ulterior, la 24 ianuarie 
1918, Sfatul Țării proclamă independența Republicii Democratice 
Moldoveneşti”. 


Procesul emancipării naţionale triumfă la 27 martie 1918 prin adop- 
tarea de către Sfatul Țării a Actului unirii pe veci cu Patria-mamă Ro- 
mânia. Pe această cale legală Basarabia anexată de către Rusia la 1812 
revine la matca naturală națională și teritorială. 


Acest proces de unificare naţională și dreptul la autodeterminare au 
fost subliniate de către preşedintele SUA Woodrow Wilson, care a rei- 
terat că „viitoarea așezare internaţională postbelică să aibă la bază ideea 
că fiecare popor are dreptul să-şi aleagă suveranitatea sub care este che- 
mat să trăiască” (Apud Drăganu 2000: 130). 


Poporul român a realizat din plin acest drept. Astfel, căderea imperiu- 
lui habsburgic este reflectată în „Manifestul imperial către popoarele 
Austriei” din 16 octombrie 1918, prin care împăratul decretează ca 
„-. fiecare popor pe ţinutul în care locuieşte să formeze un stat pro- 
priu și că împăratul... va garanta fiecărui stat național neatârnarea 
sa...” (Unirea 1918). 


Misiunea de a înfăptui acest act a fost încredinţată „sfaturilor (consiliilor) 
naţionale formate din deputaţii parlamentari ai fiecărei națiuni”. În acest 
context, la 17 octombrie 1918 împăratul emite un ordin către armată și 
flotă în care, printre altele, se arată că „... se lasă cale liberă pentru dez- 
voltarea nestingherită a fiecărui popor spre binele lui...” În baza acestor 
reglementări, Congresul General al Bucovinei (Dieta), la 15 noiembrie 
1918 a votat „Unirea necondiționată şi pentru vecie a Bucovinei, în ve- 
chile ei hotare până la Ceremuș, Colacin și Nistru cu regatul Românesc”. 


Unirea Transilvaniei se realizează prin altă procedură legală. Astfel, 
Consiliul Central Naţional Român prin circularele din 2/15 noiem- 
brie 1918 convoacă Marea Adunare Naţională Română. În acelaşi 
timp, Garda Naţională Română depune jurământul de credință față de 
Consiliul Naţional Român. 


La 18 noiembrie/1 decembrie 1918 Marea Adunare Naţională Româ- 
nă a Tuturor Românilor din Transilvania, Banat și Țara Ungurească, 
adunaţi prin reprezentanţii lor îndreptăţiți la Alba-Iulia în ziua de 18 


REÎNTREGIREA ŞI NOI B 


noiembrie, decretează unirea acelor români și a tuturor teritoriilor lo- 
cuite de dânșii cu România. 


De menţionat că toate cele trei acte de unire cu România (27 martie 
1918, 1 noiembrie 1918 și 1 decembrie 1918) au fost ratificate prin 
decrete-legi și, respectiv, de către Rege. 


Pe această cale, în baza principiului dreptului internațional al autode- 
terminării naţionale şi a actelor enunțate în ansamblu s-a încheiat pro- 
cesul istoric de unificare naţională și teritorială a românilor într-un stat 
modern legal și legitim constituit. Pe bună dreptate „Ţara este Statul 
închegat care conţine în sine atât națiunea, cât și solul. Statul organi- 
zat, aşezat şi paşnic, care stăruie pe drumul hotărât de soartă. Statul 
născut în mod natural din pământul plămădit cu sânge, iar nu o simplă 
creatură juridică de moment a unor interese și acorduri internaționale” 
(Teodorescu 1947; Oroveanu 1992: 263). 


Sub aspect al dreptului internaţional public, Conferinţa de pace de la 
Paris din 3 martie 1920 recunoaște unitatea statului român și, implicit, 
unirea Basarabiei cu România. Iar la 28 octombrie 1920 reprezentanţii 
Angliei, Franţei, Italiei și ai Germaniei, pe de o parte, și ai României, pe 
de altă parte, au semnat la Paris tratatul prin care se recunoaște suvera- 
nitatea României asupra Basarabiei. Acest tratat este ratificat în aprilie 
1920 de Parlamentul României. La 19 mai 1922 tratatul a fost ratificat 
de Marea Britanie, iar mai apoi, la 11 mai 1924 — de către Parlamentul 
Franţei (Cojocaru 1991). 


Doar Rusia nuarecunoscutunirea Basarabiei cu România, ignorându-și, 
în stil specific, propriile acte normative valabile (indicate anterior). De 
remarcat contrariul civilizat al Austriei, care nu a pus la îndoială inte- 
gritatea României. 


Rusia sovietică, stabilind la 9 iunie 1934 relaţii diplomatice cu Româ- 
nia, de jure a recunoscut unirea Basarabiei cu România. Dar, de facto, 
ca şi în cazul Finlandei şi al Poloniei, a reocupat teritorii din Finlanda 
(războiul ruso-fin), România, Polonia și Țările Baltice în baza Pactului 
Ribbentrop-Molotov din 23 august 1939. 


Consecința pactului: Basarabia şi Nordul Bucovinei au fost anexate la 
URSS la 28 iunie 1940. Mai apoi Nordul Bucovinei, Ţinutul Herţa şi 

sudul Basarabiei sunt transmise în componenţa Ucrainei, iar din restul 
teritoriului și o parte din fosta RASS Moldovenească la 2 august 1940 
la Moscova, contrar tuturor normelor dreptului internaţional și chiar 
intern al URSS, a fost creată RSS Moldovenească. Situaţia s-a păstrat și 
după cel de-al Doilea Război Mondial. 


Evenimentul de la 28 iunie 1940 analizat „prin prisma criteriilor funda- 
mentale ale actelor legislative sovietice din 1917 şi a normelor de drept 
internaţional se prezintă ca o anexiune. Mai mult decât atât, demnitarii 
sovietici au tins să fundamenteze acest act nelegitim prin nelegiuirea 
comisă faţă de statul Moldovenesc la 1812” (Grama 1992: 38). 


De remarcat că și poporul german a avut de suferit groaznic în urma 
Pactului Ribbentrop-Molotv fiind divizat în două state. 


Abia în 1989 Parlamentul URSS - Congresul Deputaţilor a condam- 
nat Pactul Ribentrop-Molotov. Republica Moldova, în calitate de Stat 
Suveran prin avizul adoptat de către Parlament la 23 iunie 1990 la fel 
condamnă pactul şi consecințele lui asupra Basarabiei şi Nordului Bu- 
covinei (Veștile 1990). 


Această poziţie juridică este reconfirmată în Declaraţia Independenţei 
din 27 august 1991, subliniindu-se ca parlamentele multor stat au 
declarat Pactul din 23 august 1939 nul și neavenit și cer lichidarea 
consecințelor pentru Basarabia, Nordul Bucovinei şi Ţinutului Herţa. 


În calitate de stat suveran, Republica Moldova, prin Hotărârea Parla- 
mentului din 28 iulie 1990, aderă la Declaraţia Universală a Dreptu- 
rilor Omului. În aceeași zi ratifică Pactele din 1966 în care se declară: 
„Toate popoarele au dreptul de a dispune de ele însele. În virtutea aces- 
tui drept ele își determină liber statutul politic și îşi asigură liber dez- 
voltarea economică, socială şi culturală” (art.1) (Pactul 1998: 18, 30). 


Ulterior, Republica Moldova a aderat la Actul final de la Helsinki și 
la Carta de la Paris pentru o nouă Europă, fiind admisă cu drepturi 
egale în OSCE. Semnificativă este Carta de la Paris, în care, pe lângă 
celelalte principii ale dreptului internațional, se stabileşte încă unul, şi 
anume: cel al „unităţii naţionale”. Astfel, textul Carta stipulează: „Rea- 
firmăm egalitatea în drepturi a popoarelor și dreptul lor la autodeter- 
minare, conform Cartei O.N.U. şi normelor pertinente ale dreptului 

internaţional în acest domeniu, inclusiv ale celor referitoare la inte- 
gritatea teritorială a statelor”. Totodată prevede: „Luăm act cu mare 
satisfacție de Tratatul privind reglementarea definitivă cu privire la 
Germania, semnat la Moscova, la 12 septembrie 1990, şi salutăm sin- 
cer faptul că poporul german (sublinierea noastră) s-a reunit într-un 
singur stat conform principiilor Actului final al Conferinţei pentru se- 
curitate şi cooperare în Europa și în deplin acord cu vecinii săi. Re- 
alizarea unităţii naţionale (sublinierea noastră) a Germaniei este o 
contribuţie importantă la instaurarea unei ordini de pace justă şi dura- 
bilă în Europa unită, democratică şi conştientă de responsabilitatea sa 
în domeniul stabilităţii, păcii și cooperării (Carta 1998: 304). 


Luând în calcul aceste stipulări, urmând spiritul şi duhul Cartei de la 
Paris, constatăm, cu regret, că o singură națiune, și, anume, cea româ- 
nă nu este unificată și reunită într-un singur stat până în prezent. Iar 
practica unităţii naționale germane și reunificarea Germaniei serveşte 
nouă, românilor, exemplu de urmat, având în acest plan și reglementă- 
rile de rigoare. 


Mai mult ca atât, întru dezvoltarea spiritului Cartei de la Paris pentru 
o Nouă Europă, Parlamentul European, prin Rezoluţia din 19 septem- 
brie 2019, condamnă actele de agresiune, crimele împotriva umanității 
şi violarea drepturilor omului comise de regimurile totalitare — nazist 
şi comunist - subliniind totodată faptul că cel de-al Doilea Război 
Mondial a fost rezultatul imediat al Pactului Ribbentrop-Molotov. 


În acest context, Rezoluţia Parlamentului European invită „toate state- 
le-membre ale UE să efectueze o evaluare clară și principială a crimelor 
şi actelor de agresiune comise de regimurile totalitare comuniste și de 
regimul nazist”. Or, România tocmai este jertfă a acestui Pact, prin care 
i-au fost răpite Basarabia (astăzi Republica Moldova), Ţinutul Herţa 
şi Nordul Bucovinei, aceste teritorii fiind ocupate la 28 iunie 1940 de 
către Uniunea Sovietică prin ultimatul din 26 iunie 1940. 


Rezoluţia încurajează România să iniţieze o evaluare deplină a 
consecinţelor Pactului Ribbentrop-Molotov pentru Republica Moldo- 
va, Ţinutul Herţa și Nordul Bucovinei înlăturarea lor prin reîntregirea 
acestor teritorii cu România - consecință legală și legitimă din punct 
de vedere juridic şi al Adevărului Divin. 

Studiul efectuat în materia unității naţionale și statale a românilor în 
baza normelor și principiilor dreptului internaţional ne permit să for- 
mulăm următoarele concluzii. 


1. Raptul Basarabiei la 1812 din corpul Principatului Moldav şi cel din 
28 iunie 1940 din corpul statului național, unitar România constituie 
acte de anexe, condamnate de normele și principiile unanim recunos- 
cute ale dreptului internaţional. 


2. Spiritul unităţii naţionale este inerent societății umane evoluate la 
calitate de naţiune, fapt demonstrat în istoria omenirii. Statele nord 
americane după proclamarea independenţei s-au unificat într-o singu- 
ră naţiune. Polonia a fost divizată de trei ori, dar nu şi-a creat state, ci 
s-a unificat. 


3. Unirea principatelor din 4-24 ianuarie 1859 este legală și legitimă, 
fiind săvârșită în baza principiului naționalităților. 


4. Formarea statului Român la 1 decembrie 1918 prin Unirea Basa- 
rabiei la 27 martie 1918, a Bucovinei la 1 noiembrie 1918 şi a Tran- 
silvaniei, Banatului, Crişanei, Maramureșului la 1 decembrie 1918 
constituie un proces firesc legal şi legitim confirmat şi de normele și 
principiile dreptului constituțional și ale dreptului internaţional. 


5. Proclamarea independenţei Republicii Moldova şi ratificarea Acor- 
dului cu Uniunea Europeană este un pas firesc, legal și legitim de inte- 
grare în UE și de reîntregire națională a poporului român. 


6. Pornind de la normele și principiile dreptului internațional şi, în 
special, ale Cartei de la Paris pentru o nouă Europă, poporul Republi- 
cii Moldova ca parte a Națiunii Române, la fel ca şi poporul german, 
are dreptul la unitate naţională — drept fundamental al Naţiunilor Uni- 
te libere şi prospere. 


Considerăm că realizarea acestui drept este legală și legitimă pentru 
Republica Moldova, pornind de la principiul unității popoarelor stabi- 
lit în Carta de la Paris pentru o Nouă Europă el urmează să-şi găsească 
exprimare prin acceptarea necondiționată şi în mod prioritar a Republicii 
Moldova în cadrul UE ca formă juridică de reintegrare şi reunificare cu 
România. Acesta va fi triumful adevărului. 

! Decretul despre pace din 26 octombrie (8 noiembrie) 1917. În: Aenun B.H. Hoan. 
coGp. cou., TOM 35, c.14. 

? Acest principiu va sta şi la baza proclamării independenţei Basarabiei la 24 ianuarie 
2018. 

3Vezi „Patrimoniu”, 1990, nr.1, p.161. 

“Vezi „Patrimoniu”, 1991, nr.3, p.61. 

Decret de decorare semnat 
de Președintele României, 
domnul Klaus Iohannis 


În temeiul prevederilor art. 94 lit. a) și ale art. 100 din Constituţia 
României, republicată, ale art. 1 alin. (1) lit. b) şi alin. (3) din Legea 
nr. 91/2018 privind Centenarul Războiului pentru Întregirea Nea- 
mului și Centenarul Marii Uniri, precum şi ale Hotărârii Guvernu- 
lui nr. 888/2018 privind aprobarea descrierii distincţiilor naţionale, 
procedurile de înaintare a propunerilor, criteriile de acordare a dis- 
tincţiilor, precum și cazurile de retragere, cu completările ulterioa- 
re, cu ocazia marcării Centenarului Teatrului Naţional „Mihai Emi- 
nescu“ din Chișinău, precum și cu ocazia aniversării a 30 de ani de 
relaţii diplomatice între România şi Republica Moldova, în semn de 
apreciere pentru efortul depus în vederea păstrării identității națio- 
nale și a răspândirii valorilor culturale românești, 


Preşedintele României de cretează: 
ARTICOL UNIC 


Se conferă Medalia Aniversară Centenarul Marii Uniri: 

1. domnului Bantoş Alexandru, redactor-șef al Revistei de cultură 
şi ştiinţă „Limba Română“; 

2. domnului Botgros Nicolae, director artistic și prim-dirijor al Or- 
chestrei Naţionale de Muzică Populară „Lăutarii“; 

3. domnului Bulat Nicolae, profesor, istoric și scriitor, director al 
Muzeului de Istorie şi Etnografie din Soroca; 
doamnei Casian Valentina, primar al orașului Străşeni; 

5. domnului Ciobanu Vitalie, scriitor, ziarist, comentator la „Radio 
Europa Liberă“; 

6. domnului Cojocaru Gheorghe, istoric, director al Institutului de 
Istorie al Academiei de Științe a Moldovei, comentator la „Radio 
Europa Liberă“; 


20. 

domnului Grecu Alexandru, actor și regizor, președinte al Uniu- 
nii Teatrale din Republica Moldova; 


domnului Hadârcă Petru, actor şi regizor; 


domnului Mischevca Vladimir, istoric; 


. doamnei Moraru Viorica, director executiv al Complexului „Va- 


tra Neamului“; 


. domnului Negrei Ion, om politic, istoric; 
. domnului Negru Nicolae, analist politic; 


. doamnei Pintilei Elena, director general al Bibliotecii Naţionale 


a Republicii Moldova; 


. domnului Ropot Simion, redactor-şefla Monitorul Oficial al Re- 


publicii Moldova; 


. doamnei Rotaru Teodora, medic, scriitoare; 


. domnului Rusanovschi Iulian, promotor al restabilirii monu- 


mentelor istorice ridicate în perioada 1918-1940; 


. doamnei Sargun Maria, cercetător bibliograf; 


. domnului Ungureanu Tudor, muzician, conducătorul ansamblu- 


lui etno-folcloric Ștefan Vodă; 


. domnului Vidrașcu Anatol, CEO al Grupului Editorial „Litera“, 


preşedinte al Institutului Cultural European; 


domnului Zbârnea Tudor, director al Muzeului Naţional de Artă 
al Moldovei. 


PREȘEDINTELE ROMÂNIEI 
KLAUS-WERNER IOHANNIS 


În temeiul art. 100 alin. (2) din Constituţia României, republicată, 


contrasemnăm acest decret. 


PRIM-MINISTRU 
FLORIN-VASILE CÎŢU 


Bucureşti, 29 martie 2021. 

Tatiana ROTARU 
în dialog cu lon TIGHINEANU 


Academia de Științe a Moldovei: 
ani de căutări şi afirmare 


- Mult stimate dle președinte Ion Tighineanu, ne aflăm în preajma 
unui eveniment remarcabil ce vizează istoria cercetării din Repu- 
blica Moldova: aniversarea a 60-a de la fondarea Academiei de Şti- 
inţe a Moldovei (a. 1961) şi a 75-a (a. 1946) de la crearea primelor 
instituţii ştiinţifice de tip academic. Trăim vremuri grele marcate 
de o pandemie globală. Totuși, Prezidiul AŞM a aprobat un plan de 
acţiuni cu prilejul acestor date importante, încadrat în „Săptămână 
ştiinţei”, nutrind speranţa că până în luna iunie situaţia epidemiolo- 
gică se va redresa. Vă rog să vă referiţi la aceste evenimente. 


- Într-adevăr, la 2 februarie curent, Prezidiul AŞM a aprobat Agenda pre- 
liminară a acţiunilor din cadrul „Săptămânii ştiinţei”, dedicată aniversării 
a 60-a de la fondarea AŞM și împlinirii a 75 de ani de la crearea primelor 
instituţii științifice de tip academic. Scopul organizării acestei săptămâni 
constă în sensibilizarea societăţii și a guvernării cu privire la cercetarea 
ştiinţifică, rolul ei decisiv în identificarea soluţiilor în contextul provocă- 
rilor majore cu care se confruntă statele lumii, în particular, şi civilizația, 
în general. „Săptămâna ştiinţei” va fi marcată în perioada 7-12 iunie 2021 
şi va fi lansată în prima zi cu susținerea lecţiei publice „Sănătatea solu- 
lui în era încălzirii globale: importanţa lui pentru dezvoltarea durabilă a 
societăţii, inclusiv îmbunătăţirea sănătății umane post-pandemice”. Au- 
torul ei este prof. Rattan Lal (SUA), laureat al Premiului Nobel pentru 
Pace (2007) şi al Premiului Mondial pentru Alimentaţie (2020). 


Pentru ziua de 8 iunie este preconizată o conferință comună, organizată 
de Academia de Științe a Moldovei și Academia Română, cu genericul 
„Cercetări ştiinţifice în contextul provocărilor secolului XXI”. Forul va 
demara cu o lecţie publică prezentată de profesorul Stefan Hell din Ger- 

Ion Tighineanu, președintele Academiei de Științe a Moldovei! 


Ion Tighineanu, s-a născut la 22 martie 1955 în s. Sofia, r-nul Drochia. În 1972 a absolvit cu 
medalie de aur școala din satul natal, în 1978 — cu mențiune Institutul de Fizică și Inginerie 
din Moscova, în 1981 — doctorantura la Institutul de Fizică „PN. Lebedev” al Academiei de 
Științe a URSS. În 1982 — doctor în ştiinţe fizico-matematice, în 1991 — doctor habilitat, în 
1993 — profesor universitar. Pe parcursul anilor 1982-1998 a parcurs calea de la colaborator 
științific inferior până la şef de laborator în cadrul Institutului de Fizică Aplicată al AŞM. Bur- 
sier Humboldt (1995). În 1998 — prorector la Universitatea Tehnică a Moldovei. În 2004 a 
fost ales vicepreședinte, iar în 2019 — preşedinte al Academiei de Ştiinţe a Moldovei. 


A fondat Centrul Naţional de Studiu și Testare a Materialelor în cadrul UTM (2001), unde a 
dezvoltat direcţia științifică „Nanotehnologii nelitograțice”. A acumulat o valoroasă experiență 
internațională în Germania, Italia, SUA, unde a realizat diverse proiecte ştiinţifice. A publicat 
circa 700 de lucrări științifice, inclusiv 6 monografii în limba engleză, peste 400 de articole în 
reviste internaționale cu factor de impact. Lucrările au acumulat cca 7 000 de citări, indicele 
personal Hirsch este egal cu 42 (Scopus). Are la activ și 52 de brevete de invenţie, 20 de medalii 
de aur și argint — menţiuni ale participării la diverse expoziții internaţionale de inventică. Este 
membru al Academiei Europaea, membru de onoare al Academiei Române, doctor de onoare 
al Institutului Unificat de Cercetări Nucleare din Dubna (Federaţia Rusă), membru cu merite 
deosebite al Asociaţiei Internaţionale pentru Optică şi Fotonică (SPIE Fellow) etc. 


A pregătit 20 de doctori și doctori habilitaţi în ştiinţe fizico-matematice. Laureat al Pre- 
miului Naţional în domeniul Științei şi Tehnicii (2004), al Premiului „Savantul anului în 
domeniul ştiinţelor reale”(2005). Este deținător al titlului onorific „Om Emerit”(2005), al 
Medaliei de Aur „Inventator Remarcabil” a Organizaţiei Mondiale de Proprietate Intelec- 
tuală (2011), al Ordinului „Gloria Muncii” (2010) şi al „Ordinului de Onoare” (2015). 

mania, laureat al Premiului Nobel pentru Chimie (2014) şi membru de 
onoare al Academiei Române, după care va urma o sesiune plenară cu 
contribuţia oamenilor de ştiinţă din România și Republica Moldova. În 
aceeaşi zi își va desfăşura lucrările și un simpozion în domeniul culturii şi 
artei, organizat de secţiile de resort ale celor două academii. 


Conform Agendei evenimentelor, în ziua de 9 iunie îşi va ține lucrările 
Conferinţa internațională „100 de ani ai insulinei”, în cadrul căreia vor 
fi abordate şi aspecte privind coronavirusul de tip nou SARS-CoV-2 şi 
pandemia COVID-19. La deschiderea întrunirii, Randy Schekman, 
laureat al Premiului Nobel pentru Medicină (2013), va susține lecţia 
publică „Cercetări privind secreția de proteine și colaborarea cu Geor- 
ge Palade”, urmată de o sesiune plenară, la care vor participa savanți 
notorii din ţară şi de peste hotare. 


Pentru ziua de joi, 10 iunie, este programată Conferinţa științifică in- 
ternațională cu genericul „Tehnologii moderne: actualitate și perspec- 
tive”. În debutul evenimentului, prof. Hiroshi Amano (Japonia), lau- 
reat al Premiului Nobel pentru Fizică (2014) va susţine lecţia publică 
„Profitul economic al edificării societății energiei regenerabile” În ca- 
drul şedinţei plenare, vor fi prezentate referate tematice de către mai 
multe personalități notorii, inclusiv „Inteligența artificială: starea actu- 
ală şi perspective”, autor prof. Klaus Mainzer, președintele Academiei 
Europene de Ştiinţe și Arte cu sediul la Salzburg; „Programul național 
de dezvoltare a inteligenței artificiale în Bulgaria”, autor acad. Julian 
Revalski, președintele Academiei de Ştiinţe a Bulgariei etc. 


În ultima zi a săptămânii, pe 11 iunie 2021, va avea loc Şedinţă festivă 
a Adunării Generale a Academiei de Ştiinţe a Moldovei, dedicată ani- 
versării a 60-a de la fondarea AŞM şi împlinirii a 75 de ani de la crearea 
primelor instituţii ştiinţifice de tip academic, care se va finaliza cu lec- 
ţia publică „Materiale pentru viitor”, prezentată de prof. Konstantin 
Novoselov din Marea Britanie, Laureat al Premiului Nobel pentru Fi- 
zică (2010) — personalitate bine cunoscută în țara noastră. 


- Când a început istoria dezvoltării cercetării în ţinutul nostru? 


— Ar fi nedrept să se creadă, constata regretatul acad. Nicolae Corlă- 
teanu într-un articol publicat în 1996, că basarabenii, aflându-se sub 

stăpânirea țaristă (1812-1918) și sub cea sovietică (1940-1941, 1944- 
1989), au trăit într-o izolare istorică deplină. Deşi au fost prinși în acele 
perioade în cleștele necruţător al ţarismului, iar apoi al regimului so- 
vietic, totuşi basarabenii n-au cedat nimic constitutiv din personalita- 
tea lor ca apartenenţă naţională, din tradiţiile populare, din conştiinţa 
de neam, păstrând cu sfințenie spiritualitatea, înțelepciunea înaintași- 
lor... sublinia patriarhul filologiei noastre. 


Prin urmare, în perioada postbelică, atunci când o mare parte a intelec- 
tualităţii s-a evacuat în România, lipsa acută de cadre a generat o situ- 
ație fără precedent: în școli nu avea cine învăţa copiii, în spitale — cine 
trata bolnavii etc. Concomitent cu deschiderea unor instituţii de învă- 
țământ superior, a fost pusă şi temelia primelor instituţii de cercetate. 
Astfel, s-au creat condiţii obiective pentru a se organiza o structură ști- 
ințifică de nivel republican. La 12 iunie 1946, prin Hotărârea Consiliu- 
lui de Miniştri al RSSM, la Chişinău a fost creată Baza Moldovenească 
de Cercetări Ştiinţifice a Academiei de Ştiinţe a URSS. În componența 
Bazei au fost create subdiviziuni, care concretizau principalele direcţii 
de cercetare din acea perioadă: Institutul de Istorie, Limbă și Literatu- 
ră, secţiile de geologie, botanică, viticultură și horticultură, pedologie, 
zoologie, energetică, economie și geografie. În cadrul secțiilor, dotate 
cu stațiuni și laboratoare, o bibliotecă ştiinţifică şi o editură, activau 
grupuri de cercetători, dirijați de un Consiliu Ştiinţific. Prin urmare, 
Baza a pus începuturile științei academice în noua republică sovietică, 
creată prin anexarea Basarabiei la URSS. 


La 6 octombrie 1949, Baza de Cercetări Ştiinţifice a fost reorganizată 
în Filiala Moldovenească a Academiei de Științe a URSS, în care s-au 
extins şi s-au aprofundat cercetările. Spre finele anului 1960, în această 
structură deja activau 9 institute: Institutul de Pomicultură, Viticultură 
și Vinificaţie, Institutul de Botanică, Institutul de Pedologie, Institutul 
de Biologie, Institutul de Geologie și Minerale Utile, Institutul de Chi- 
mie, Institutul de Istorie, Institutul de Limbă și Literatură, Institutul 
de Cercetări Economice, subdiviziuni de cercetare mai mici, dar toate 
de importanţă deosebită pentru interesele științei și ale societății. În 
martie 1961, a fost organizat Institutul de Fizică și Matematică, care 
peste trei ani s-a divizat în două institute de profil. Așadar, s-au contu- 
rat premise obiective şi condiţii reale de constituire, la 2 august 1961, 

a Academiei de Ştiinţe a RSS Moldovenești. În consecinţă, la 12 iunie 
curent, noi sărbătorim aniversarea a 75-a de la crearea primelor insti- 
tuţii ştiinţifice de tip academic, iar la 2 august — aniversarea a 60-a de la 
fondarea Academiei de Științe a Moldovei. 


- Întemeierea Academiei de Ştiinţe a Moldovei a fost un eveni- 
ment important pentru comunitatea științifică din republică. 
Cine au fost membrii fondatori? 


— Prin hotărâre de Guvern, au fost desemnaţi 11 membri titulari (aca- 
demicieni): Anton Ablov, Vladimir Andrunachievici, Vasili Cervinski, 
Prokofi Dvornikov, lachim Grosul, Boris Lazarenko, Gheorghi Lazuri- 
evski, Andrei Lupan, Iacob Prinţ, Aleksei Spassky, Iosif Vartician și 13 
membri corespondenţi: Gheorghe Cealii, Nicolae Corlăteanu, Ion Dicu- 
sar, Lazar Dorohov, Nikolai Frolov, Mihail laroșenko, Anatoli Kovarski, 
Iuri Lealikov, Constantin Moraru, Iuri Petrov, Makari Radul, Eugeniu 
Russev și Petru Ungureanu. Savanţii noştri autohtoni — Antonie Ablov, 
Vladimir Andrunachievici, Eugeniu Russev, Nicolae Corlăteanu — făcu- 
seră şcoală serioasă în Universitățile din Iaşi, Bucureşti și Cernăuţi, aşa că 
în noua Academie de la Chișinău ei au devenit fondatori de şcoli ştiinţi- 
fice, alături de colegii lor invitaţi de către autorități din URSS. Şi aici voi 
specifica că doar 11 din 24 membri fondatori ai AŞM, sau mai puţin de 
jumătate, sunt de origine din Basarabia sau din stânga Nistrului. 


- Domnule academician, să ne referim la generaţia de cercetători 
din perioada postbelică, pe care scriitorul Alexandru Gromov a 
numit-o „subtil”: generaţia frământătorilor de glod de pe drumurile 
de la sate; generația academicienilor desculți. 


— Odată cu anexarea Basarabiei la URSS, intelectualitatea, preoțimea, 
tineretul studios și alte categorii de populaţie, care n-au dorit să trăias- 
că sub regimul sovietic de ocupaţie, s-au evacuat peste Prut. În acea 
învălmăşeală cu trecerea râului, precum și în alte circumstanţe au ră- 
mas familii despărțite: copii de părinţi, fraţi de surori. Printr-o istorie 
dramatică aparte a trecut elevul de 12 ani Alexei Simașchevici, orfan 
de tată, viitorul academician, pe care mama, contabilă la Calea Ferată 

Academicianul Vasile Anestiadi Vladimir Andrunachievici (1917-1997), 
(1928-2014) — personalitate notorie academician fondator al AŞM, despre 
a ştiinţei medicale. care Gr. Vieru spune: „O tu vrăjitorule 
Fondator al şcolii ştiinţifice algebric! / Tu, care simți cifra / cum 
în domeniul patologiei. Rector al simțeau bunicii tăi / bulgărul de pământ 
Institutului de Medicină din Chişinău / fărâmițat între degete... ” 
(1963-1986) (Umana algebră) 


Chişinău, l-a trimis la 15 iunie 1941 în tabără pionerească din Odessa. 
Să ne imaginăm evenimentele tragice ce-au derulat ca într-un film: la 
22 iunie începe războiul la Prut; tabăra pionerească de pe malul mării a 
fost evacuată în spatele frontului. Mama lui Alexei Simaşchevici a aflat 
cu groază vestea că trenul, în care se aflau cei 50 de copii de la Odessa, 
a fost bombardat în drum și, în consecinţă, n-a scăpat nimeni cu viață. 
La scurt timp, femeia disperată că şi-a pierdut unicul copil s-a mutat 
la soră-sa, în România. N-a ştiut că providenţa i-a păstrat viața fiului, 
care, îmbolnăvindu-se de scarlatină, a rămas de tren, fiind spitalizat la 
Taşkent. După însănătoşire, a fost trimis la un orfelinat din acel oraș. 
Aceste două suflete înstrăinate de implacabilul destin s-au revăzut abia 
peste 14 ani la Odessa, unde mama debarcase dintr-un vapor, sosit din 
România, așteptată de fiul ei deja matur: între timp el a absolvit Uni- 
versitatea, s-a căsătorit, a devenit tătic. 


La fel, războiul i-a despărțit pentru 16 ani pe fraţii gemeni Gleb Dră- 
gan și Boris Draganov, născuţi într-o familie de profesori școlari lângă 

Comrat, care s-au realizat ulterior în ştiinţă, ambii devenind savanţi 
vestiți, academicieni: unul - la București, cel de al doilea — la Kiev. Pă- 
rinţii, la rândul lor, au trecut prin chinuri de neimaginat în exilul si- 
berian, tatăl făcând și şapte ani de închisoare ca deţinut politic. După 
eliberare au locuit retrași de viața publică în orășelul Anenii Noi, în 
vecinătate cu o rudă. Peste ani, când deja i-au părăsit puterile, s-au mu- 
tat la Kiev, la fiul lor, Boris Draganov. Acolo şi-au găsit odihna de veci. 


Am adus doar două exemple privind consecințele Pactului Ribbetrop- 
Molotov asupra populaţiei din Basarabia și, în special, asupra intelectua- 
lităţii. Prima generaţie de cercetători din perioada postbelică a fost repre- 
zentată de copiii războiului, cea a frământătorilor de glod de pe drumurile 
de la sate şi generația academicienilor desculți. În anii de foc ei şi-au pierdut 
taţii şi au venit la studii la Universitate, având doar câte un părinte — pe 
mama. Printre ei se numără viitorii academicieni Tadeuş Malinovschi și 
Sergiu Rădăuţanu, fraţii gemeni Vsevolod și Sveatoslav Moscalenco, ale 
căror mame erau încă tinere și frumoase. Renunţând la viaţa lor perso- 
nală, ele şi-au dedicat viaţa fiilor dragi, i-au ajutat și i-au susținut să se 
realizeze în domeniul fizicii. În această ordine de idei îi nominalizăm şi 
pe alţi îinaintemergători care au format generaţia de aur de fizicieni: Victor 
Kovarski, Dumitru Ghiţu, Andrei Andrieş, Mircea Bologa. Anume ei au 
obținut o pregătire solidă în centrele științifice de excelență din Mosco- 
va, Kiev, Sankt Petersburg, Novosibirsk, au susținut doctorate, au creat 
şcoli ştiinţifice, recunoscute în țară și peste hotare, au pus fundamentul 
cercetărilor de astăzi, pe care le dezvoltă noi generaţii de fizicieni. 


Alte domenii de cercetare au fost marcate de prezența remarcabililor 
oameni de ştiinţă ca Isaac Bersuker, cunoscut savant moldovean în 
domeniul fizicii chimice şi chimiei cuantice. Activează de peste două 
decenii prin contract la Universitatea din Texas, Austin, SUA, unde lo- 
cuieșşte în prezent, la vârsta onorabilă de 93 ani. Şi dacă a venit vorba 
de longevivii din știința autohtonă, subliniem că fizicianul Sveatoslav 
Moscalenco va sărbători în septembrie aniversarea a 93-a, medicul 
Gheorghe Paladi și fizicianul Alexei Simașchevici — respectiv, în mai- 
iunie curent, aniversarea a 92-a. Folcloristul Grigore Botezatu a trecut 
deja pragul de 92 ani, iar cercetătorul şi istoricul literar Haralambie 
Corbu - de 91 ani. Lingvistul Nicolae Corlăteanu și biologul Andrei 
Ursu au trăit câte 90 de ani, energeticianul Gleb Drăgan - 94. Avem 

şi un record atins de vârstă printre savanţi: academicianul Boris Pa- 
ton, membru de onoare al AŞM, președintele Academiei Naţionale de 
Ştiinţe a Ucrainei pe parcurs de 58 de ani (din 1962) a ajuns la vârsta 
venerabilă de 102 ani (1918-2020), iar celebrul pedolog Igor Krupe- 
nikov, membru de onoare al AŞM, autor al renumitului studiu științific 
„Solurile Moldovei” în trei volume și a altor zeci de monografii — 101 
ani (1912-2013). Academicianul basarabean Boris Draganov, despre 
care am amintit deja, în pofida încercărilor dramatice prin care i-a fost 
dat să treacă, locuieşte în prezent la Kiev şi are 100 de ani. V-am prezen- 
tat această informaţie pentru a descreți puţin frunțile oamenilor noștri 
necăjiţi și greu încercați de pandemia globală COVID-19 şi a-i încuraja 
să respecte cerințele sanitare, să ducă şi un mod sănătos de viaţă. 


Istoria ştiinţei în Republica Moldova a fost scrisă, pe lângă personalitățile 
deja menţionate mai sus, şi cu aportul chimiştilor Nicolae Gărbălău, Pavel 
Vlad şi Constantin 'Turtă, al matematicienilor Constantin Sibirschi, Va- 
lentin Belousov, Israel Gohberg și Mitrofan Ciobanu, al medicilor Vasile 
Anestiadi, Nicolae Testemițanu, Diomid Gherman, Vasile Procopișin şi 
Constantin 'Ţibirnă, al filologilor Constantin Popovici, Silviu Berejan și 
Anatol Ciobanu, al biologilor Boris Matienco, Andrei Ursu și Alexandru 
Cibotaru, al agronomilor Mihail Lupaşcu, Simion Toma și Vasile Micu, 
al geografului Tatiana Constantinov — toți membri ai AŞM. Regretăm 
că astăzi ei nu mai sunt printre noi. Voi menţiona că direcţiile ştiinţifice 
inițiate de înaintaşii noştri cu mulţi ani în urmă sunt astăzi continuate și 
dezvoltate cu devotament și dăruire de zeci şi zeci de cercetători de elită, 
care au acumulat experienţă internaţională activând anumite perioade 
în centre ştiinţifice atât în estul Europei, cât și în Occident. 


- Domnule președinte, cred că într-o societate extrem de ideo- 
logizată ca a noastră din spaţiul dintre Prut și Nistru, mai puţin 
confortabil s-au simţit reprezentanții științelor umaniste, inclusiv 
lingviştii, literaţii, istoricii, filozofii. În anii de renaştere naţională 
savanții lingviști au avut un cuvânt greu de spus. 

— Este adevărat și trebuie de apreciat acest lucru. Chiar de la începutul 


creării Bazei de Cercetări Ştiinţifice a fost dat impulsul în elaborarea di- 
verselor studii, a manualelor școlare, a cursurilor universitare. În aceas- 

Celebrul savant lingvist de origine basarabeană Eugen Coșeriu (1921-2002). 
Membru de onoare al ASM, Doctor Honoris Causa al Universităţii de Stat din Moldova şi 
al Universităţii Pedagogice de Stat „Alecu Russo” din Bălți. 

Cetăţean de Onoare al orașului Chișinău 


tă activitate au participat practic toți colaboratorii fostului Institut de 
Istorie, Limbă şi Literatură. 


Desigur, ideologizarea științelor umaniste a făcut mult rău cercetării și pro- 
cesului educațional, savanții, profesorii universitari fiind nevoiţi să se adap- 
teze la cerințele regimului sovietic. Cei mai principiali sau mai puţin inven- 
tivi în compromisuri erau eliberaţi de la catedre, instituţii de cercetări. 


Consider că solidaritatea științifică internaţională, am în vedere savanții 
romaniști din câteva state ale lumii, şi-au spus cuvântul în diverse situații 
cumplite și i-au încurajat pe lingviştii moldoveni. Problema limbii a fost 
discutată la mai multe foruri speciale. În primul rând, a fost o conferință 
ştiinţifică la Chișinău în 1951, la care s-au pus bazele cercetării ştiințifi- 
ce adevărate a limbii utilizate în RSSM. La această conferință acad. rus 
V. Sişmariov a vorbit despre unitatea limbii standard, adică a limbii lite- 

rare folosite în Republica Moldova și în România. Mai târziu problema 
unității limbii a fost reluată în 1967, 1972, 1988-1994. La cumpăna din- 
tre secolele XX-XXI, celebrul savant lingvist de talie mondială, Eugen 
Coşeriu, născut în Basarabia, constata axiomatic: „A promova sub ori- 
ce formă o limbă „moldovenească” deosebită de limba română este, din 
punct de vedere strict lingvistic, ori o greșeală naivă, ori o fraudă științifi- 
că; din punct de vedere istoric şi practic e o absurditate și o utopie; și din 
punct de vedere politic — e o anulare a identităţii etnice și culturale a unui 
popor şi, deci, un act de genocid etnico-cultural'. 


Lingviștii de la Academia de Ştiinţe şi-au expus opinia clar, argumentat, 
cu voce răspicată în Hotărârea Prezidiului AŞM nr. 75 din 09.09.1994 
cu titlul Răspuns la solicitarea Parlamentului Republicii Moldova privind 
istoria şi folosirea glotonimului „limba moldovenească” (opinia specia- 
liştilor-filologi ai Academiei, acceptată la ședința lărgită a Prezidiului 
AŞM) cu participarea membrilor AȘM Andrei Andrieş, Gheorghe 
Şişcanu, Sergiu Rădăuțanu, Mihail Lupaşcu, Haralambie Corbu, Du- 
mitru Ghițu, Ilie Untilă, Silviu Berejan, Vasile Anestiadi, Vsevolod 
Moscalenco, Gheorghe Ghidirim, Nicolae Gărbălău, Mihai Cimpoi, 
Teodor Furdui și Nicolae Bileţchi. 


„A legifera astăzi faptul perimat, s-a menţionat în cadrul dezbaterilor, 
că ar exista o limbă literară moldovenească, deosebită de limba literară 


Sala Azurie a Academiei de Științe a Moldovei 

Anatol Ciobanu, Grigore Vieru, Silviu Berejan și Ana Bantoș. 
Sala mică de conferințe a AŞM 


română comună, înseamnă a legifera un neadevăr evident şi noi, repre- 
zentanțţii ştiinţei academice, nu avem dreptul moral să susţinem acest 
neadevăr. Așadar, limba literară (şi, în primul rând, cea scrisă), utilizată 
în ultimele decenii în R.M. ca și cea în care au scris toți înaintaşii noștri, 
este limbă română”. 


Într-o Scrisoare de însoţire la acest Răspuns este evidenţiat: „Prezentăm 
Parlamentului Republicii Moldova, într-o formă succintă, opinia spe- 
cialiştilor Academiei, aprobată în unanimitate de Prezidiul AŞM. Ma- 
terialele prezentate ne permit să apelăm la înțelepciunea și bunăvoința 
corpului parlamentar pentru a reveni asupra formulării Articolului 13 al 
Constituţiei, care trebuie să fie adecvat adevărului științific”. Semnează 
Scrisoarea preşedintele AŞM, academician Andrei Andrieș. („Istoria 
unui act“ (Hotărârea Prezidiului Academiei de Ştiinţe a Moldovei nr. 75 
din 09.09.1994), publicat în Revista Akademos, nr.3, din 2018). 


Eroul principal al acelei ședințe a fost academicianul Silviu Berejan, 
care a pregătit Răspunsul argumentat ştiinţific pentru Parlamentul RM, 
la cererea acestuia, dar şi pe înțelesul nespecialiştilor. A avut savantul și 
o luare de cuvânt emoţionantă, rostită sacadat, care a produs o impre- 
sie puternică asupra celor prezenți la ședința lărgită a Prezidiului AŞM. 

De fapt, problema limbii române în Republica Moldova, adevărul ști- 
inţific atacat de multe ori de diverși carieriști și nomenclaturiști, a fost 
cauza vieţii acestui venerabil om de ştiinţă (1927-2007). A fost un ade- 
vărat ostaş pe baricadele luptei pentru renașterea valorilor naționale cu 
autoritatea și demnitatea sa de savant. „Avem limba română! - nu obo- 
sea să ne amintească lingvistul Silviu Berejan. — Altă limbă nu există și 
nimeni n-a ridicat graiul moldovenesc la rangul de limbă de cultură”, În 
general, trebuie să subliniem că toți membrii Prezidiului AŞM din acea 
perioadă au avut curajul să semneze Răspunsul către Parlamentul RM, 
fapt remarcabil şi onorabil, Academia de Științe n-a renunţat în timp 
la acest adevăr, reconfirmându-l printr-o Declaraţie a întregului corp 
academic în anul 1996, dar şi în alte acte ştiinţifice ulterioare. 


- Fermitatea și curajul Prezidiului AŞM a fost determinat de un șir 
de evenimente științifice de rezonanţă, care au avut drept obiectiv 
elucidarea adevărului despre identitatea etnolingvistică a români- 
lor basarabeni. Mă refer la Congresele al IV-lea de la Timișoara — 
1991 şi al V-lea de la Iași și Chișinău — 1994 ale Filologilor Români, 
Conferinţele științifico-practice internaţionale din 1991,1992, 
de la Cernăuţi, Conferinţele naţionale de filologie Iaşi - Chișinău 
- 1992 şi 1993, Conferinţa ştiinţifică „Limba Română și varietăți- 
le ei locale” de la București — 1994... Un rol deosebit l-a avut în sen- 
sul consolidării poziţiei şi opiniei Prezidiului AŞM Congresul al 
XVIII-lea al Academiei Româno-Americane de Ştiinţe și Arte, care 
s-a desfăşurat pentru prima dată la Chişinău între 12-16 iulie 1993. 
Deschiderea a avut loc în mod festiv la Teatrul de Operă și Balet. A 
fostun eveniment grandios, cu prezenţa delegaţiilor din 10 state ale 
lumii și a 50 de jurnaliști din ţară și din străinătate. 


— Desigur! Evenimentul s-a produs în 1993, la doi ani după destrămarea 
URSS. Ca rezultat, fostele republici sovietice și-au declarat independen- 
ţa şi au pornit pe o cale nouă și liberă de dezvoltare, confruntându-se, 
totodată, cu mai multe probleme, inclusiv conflicte armate (pentru noi — 
războiul de pe Nistru). Dar căzuse deja cortina de fier și interesul pentru 
ceea ce se petrece în lume, în Occident, cum se face acolo știința și în ce 
condiţii, era enorm. Azi ne vom referi doar la rezultatele acestui eveni- 
ment extraordinar, care au fost pe potriva aşteptărilor. 

Chișinău, 12-16 iulie 1993. De la stânga: Mihail Coșcodan, viceprim-ministru, 
Maria Manoliu-Manea, preşedintele Academiei Româno-Americane de Ştiinţe şi Arte, 
Andrei Andrieş, președintele AŞM, Mary Pendleton, ambasadorul SUA în 
Republica Moldova, Mihai Drăgănescu, preşedintele Academiei Române 


Preşedintele AŞM, acad. Andrei Andrieş a relatat la finele acestei mani- 
festări că cele 10 state ale lumii, participante la cel de al XVIII-lea Con- 
gres al Academiei Româno-Americane de Ştiinţe şi Arte, au delegat la 
lucrările lui peste 1 000 de persoane, inclusiv 400 de peste hotare (Re- 
publica Moldova n-a mai înregistrat în anii de independenţă un alt for 
ştiinţific în ţară care să adune atâta lume). În cadrul lui au avut loc două 
şedinţe plenare, zeci de şedinţe în secţii şi subsecţii, unde au fost pre- 
zentate circa 1 200 de rapoarte, comunicări și luări de cuvânt. Discuţiile 
s-au desfășurat şi în cadrul câtorva mese rotunde. La una dintre acestea, 
lingviștii prezenţi la Congres au abordat un subiect foarte sensibil pentru 
acele timpuri, actual, de altfel, şi astăzi — problema limbii în Republica 
Moldova, decizia cărora a fost formulată astfel: „limba ce se vorbeşte în 
Moldova la est de Prut a fost dintotdeauna și este în prezent limba româ- 
nă, indiferent de faptul că ea prezintă unele particularități de natură re- 
gională'. Declaraţia adoptată unanim de participanţii la masa rotundă cu 
genericul „Limba română în Republica Moldova” a fost semnată de pro- 
fesorii doctori Maria Manoliu-Manea (Davis, SUA), Eugeniu Coşeriu 
(Tübingen, Germania), Valeria Guţu-Romalo, Flora Șuteu, Constantin 
Dominte, Zamfira Mihail (toţi din Bucureşti, România), Teodora Cris- 
tea (Constanţa, România), Doina Grecu (Cluj, România), Ştefana Zaha- 
reva (Sofia, Bulgaria), Anatol Ciobanu, Victor Banaru, Grigore Cincilei 
(toţi din Chişinău, Republica Moldova), în total 106 de semnături. 

În analele istoriei a intrat și conferința ştiinţifică „Limba română este nu- 
mele corect al limbii noastre”, organizată în zilele de 20 și 21 iulie 1995, 
de Institutul de Lingvistică al Academiei de Ştiinţe a Moldovei (director 
acad. Silviu Berejan), redacţia revistei de ştiinţă şi cultură „Limba Româ- 
nă” (redactor-șef Alexandru Bantoș), uniunile de creaţie şi catedrele de 
specialitate de la instituţiile de învățământ superior din republică. Men- 
ţionăm că respectiva întrunire, transmisă în direct la posturile naţionale 
de radio și televiziune, este prima și, deocamdată, unica întrunire privind 
chestiunea limbii desfășurată în incinta Parlamentului Republicii Mol- 
dova, la solicitarea forului legislativ, cu participarea specialiștilor filologi, 
istorici, filozofi, jurişti, a cadrelor de învățământ, a reprezentanţilor in- 
telectualităţii de creaţie, a oamenilor politici, a unor lingviști din Ucrai- 
na şi Federaţia Rusă. Academicianul Nicolae Corlăteanu a dat citire unui 
strălucit şi argumentat raport intitulat „Româna literară în Republica 
Moldova: istorie și actualitate”, iar în dezbateri au prezentat comunicări 
H. Corbu, S. Berejan, R. Piotrowski (Rusia), S. Semcinski (Ucraina), 
A. Ciobanu - academicieni, A.Dârul, I. Eţcu, V. Marin, M. Cosniceanu, 
V. Melnic, N. Mătcaș, I. Buga, A. Eremia, G. Rusnac, N. Raievschi, 
T. Cotelnic, V. Pavel, A. Petrencu, Gh. Palade și alți cunoscuți şi apreciaţi 
profesori universitari și cercetători ştiinţifici. În rezoluţia adoptată una- 


„Profesorul tuturor profesorilor”, academicianul Nicolae Corlăteanu (1915-2005) 

Discuţie între membrii AŞM. Celebrul compozitor Eugen Doga și reputaţii critici 
și istorici literari Mihai Cimpoi şi Nicolae Bileţchi 


nim se accentua: „Noi, participanţii la Conferinţa „Limba română este 
numele corect al limbii noastre”, ne adresăm încă o dată parlamentari- 
lor să-şi revadă punctul de vedere și să repare eroarea comisă, fixând în 
Constituţia Republicii Moldova unica denumire unanim recunoscută în 
lume a limbii noastre oficiale — limba română”. Vocea comunităţii ştiin- 
ţifice nu a fost însă auzită de către politicieni nici atunci, nici mai târziu, 
iar adevărul științific privind denumirea limbii este neglijat și după trei 
decenii de la declararea Independenţei Republicii Moldova. 


- Deşi suntem în preajma aniversării Academiei de Științe a Mol- 
dovei, cred că n-ar fi corect să eludăm problemele grave prin care 
trece ea în prezent. 


— Acest subiect trebuie examinat în contextul implementării reformei în 
domeniul cercetării și inovării, iniţiate prin adoptarea în 2017 a unei noi 
redacţii a Codului cu privire la știință și inovare. Anume prin această lege, 
în ianuarie 2018, institutele de cercetare au fost transferate în subordinea 
Ministerului Educaţiei, Culturii şi Cercetării. Membrii AŞM au avut din 

start o atitudine critică față de o astfel de abordare, atenţionând că dez- 
membrarea Academiei de Ştiinţe va avea un efect nefast asupra sistemului 
de cercetare. Dar situaţia s-a agravat și mai mult, aprobându-se și imple- 
mentându-se două Hotărâri de Guvern (HG 381/2019 - „Programul 
naţional în domeniile cercetării și inovării pentru anii 2020-2023” şi HG 
382/2019 — „Metodologia de finanţare a proiectelor din domeniile cer- 
cetării și inovării”), în baza cărora a fost desfăşurat concursul proiectelor 
de cercetare, care au devenit pentru multe laboratoare unica sursă de sa- 
larizare a cercetătorilor. Poziţia noastră a fost şi rămâne neschimbată — s-a 
greşit de la bun început, ignorându-se consecutivitatea logică — evaluare, 
finanţare instituțională, finanțare prin concurs, pentru care am pledat cu 
insistenţă la întrevederile cu factorii de decizie, înaintând şi demersurile 
respective. Spre regret, s-a procedat exact invers: în septembrie 2019 a fost 
anunţat concursul proiectelor de cercetare, în ianuarie 2020 — făcute publi- 
ce rezultatele, abia în februarie 2020 — aprobată Metodologia finanțării in- 
stituționale, iar pentru evaluare nu avem cel puţin o metodologie aprobată. 


Din păcate, şi concursul pentru finanţarea proiectelor de cercetare a 
derulat cu multe carenţe. Ca rezultat, în afara finanţării au rămas mai 
mulți cercetători performanți, unii dintre ei fiind cunoscuți în țară și 
peste hotarele ei. Voi veni doar cu un exemplu elocvent. Laboratorul 
de Virusologie Generală din cadrul Agenţiei Naţionale de Sănătate 
Publică, care avea atât personal calificat, cat şi utilaj modern pentru 
diagnosticarea infecțiilor virale (procurat grație susținerii financiare 
din partea Băncii Mondiale), a înaintat un proiect la concurs, rea- 
lizarea căruia ar fi fost de o semnificaţie deosebită şi în contextual 
pandemiei de coronavirus, declarată ca atare doar peste câteva luni. 
Proiectul a rămas nefinanţat deoarece nu i-au ajuns 0,25 puncte (!) 
pentru a trece „pragul. Așadar, Laboratorul de Virusologie Generală 
a dispărut de pe harta landșaftului ştiinţific al Republicii Moldova, 
iar colaboratorii calificați şi cu experienţă, având și grade științifice, 
și-au găsit rostul în Canada, Rusia etc., oferindu-li-se locuri de mun- 
că în profesie și o motivaţie pe măsură. În situație gravă se află astăzi 
mai multe institute de cercetare de la noi. Este clar că fără o finanțare 
instituțională adecvată, aşa cum se practică în multe țări ale lumii, 
cercetarea ştiinţifică în republică nu va avea viitor. Actualmente sunt 
strict necesare modificări la Codul cu privire la ştiinţă şi inovare pen- 
tru a reveni la normalitate. 


Anul 2006. Fizicienii (de la stânga, primul rând) acad. Vsevolod Moscalenco, 
acad. Alexei Simaşchevici, acad. Valeriu Canţer, membru corespondent Teodor Șişianu, 
acad. Mircea Bologa, (rândul al doilea) membru corespondent Ion Diacon, 
acad. Dumitru Ghiţu, membru corespondent Evgheni Pokotilov, membru corespondent 
Sergiu Dimitrachi, acad. Sveatoslav Moscalenco 


Academicianul Gheorghe Ghidirim — Academicianul Gheorghe Paladi. 
savant și doctor de la Dumnezeu A participat la crearea serviciului 
în chirurgia generală și laparoscopică, obstetrical-ginecologic din republică 
o autoritate incontestabilă a ştiinţei și a fondat școala ştiinţifică în acest 
medicale, a fost academician-coordonator domeniu. Spitalul clinic municipal nr. 1 


al secţiei de profil a AŞM îi poartă numele 

- Şi totuși, domnule președinte, pe parcursul anilor, autoritatea Aca- 
demiei de Ştiinţe a crescut, vocea ei a devenit distinctă, puternică și 
prin contribuţiile membrilor ei de onoare, aleși din rândul persona- 
lităților din ţară și de peste hotare. Ce ne-aţi comunica în acest sens? 


- Desigur, membrii de onoare îşi aduc contribuţia la promovarea imagi- 
nii pozitive a Academiei de Științe a Moldovei și a cercetării autohtone, în 
ansamblu. Voi menţiona că o serie de propuneri de proiecte regionale și 
europene au fost pregătite şi promovate cu suportul membrilor de onoare. 
În consecinţă, centrele de cercetare unde ei activează au devenit platforme 
pentru trainingul studenţilor și cercetătorilor tineri din Republica Moldo- 
va. Mai mult, am primit mesaje de susținere, adresate conducerii țării, în 
care este argumentată necesitatea vitală de a readuce institutele de cerceta- 
re în administrarea AŞM. Astfel, au procedat vecinii și prietenii noștri acad. 
Boris Paton, preşedintele Academiei Naţionale de Ştiinţe din Ucraina, și 
acad. loan-Aurel Pop, preşedintele Academiei Române. 


- Să revenim, dle președinte, la debutul acestui interviu. Prezenţa 
la aniversarea AŞM din iunie curent a cinci laureați Nobel — ce ar 
însemna pentru comunitatea științifică din ţară? 


- Un eveniment nemaiîntâlnit în istoria științei și a țării. Interesul față 
de colaborarea cu cercetătorii ştiinţifici din R. Moldova rămâne sporit. 
Am avut și încă avem școli ştiinţifice de rezonanţă internațională, savanţi 
care ne-au dus faima în lume. Să nu uităm că cercetătorii noștri, care au 
reușit în decursul ultimilor decenii să realizeze proiecte ştiinţifice în alte 
state, au jucat şi rolul de ambasadori, au creat sute de punți de colabo- 
rare cu centre de cercetare din străinătate, contribuind plenar la proce- 
sul de internaţionalizare a ştiinţei autohtone. Cu mândrie menţionez 
azi că anume Academia de Științe a Moldovei, în numele comunității 
ştiinţifice, a deschis fereastra spre UE, Republica Moldova fiind prima 
țară din Parteneriatul Estic și CSI care a reușit asocierea la Programele 
comunitare Cadru de cercetare și inovare: din ianuarie 2012 la Progra- 
mul FP7 şi din iulie 2014 — la Programul Orizont-2020. 


Sunt şi alte interese ale oaspeților noștri pentru a ne vizita țara. Prof. Ran- 
dy Schekman din SUA, bunăoară, are rădăcini basarabene, străbunicii lui 
fiind înhumați la Lipcani, în nordul republicii. Şi-a pus acest scop să ajungă 

acolo pentru a se închina celora care au pus temelia acestui neam vigu- 
ros de intelectuali. Distinsul profesor se pregătea să ne viziteze țara încă 
în iunie anul trecut, avea rezervate și bilete la avion, dar declanșarea prin 
surprindere a pandemiei i-a spulberat planurile. N-a ajuns anul trecut la 
Chișinău nici prof. Hiroshi Amano din Japonia, care a elaborat în premieră 
surse de lumină în baza nitrurii de galiu, ridicând astfel acest compus se- 
miconductor, considerat fără perspective în anii '80 ai secolului trecut, pe 
locul al doilea în ierarhia materialelor utilizate în micro-nano-electronica 
modernă. Cred că nu este de neglijat și aportul nostru, al fizicienilor de 
la Chișinău, în implementarea la scară largă a acestui material fascinant: 
noutatea ce ţine de elaborarea aerogalnitului — primului material artificial 
cu proprietăţi duale hidrofile/hidrofobe, obţinut de noi, a făcut înconjurul 
lumii, fiind comentată şi de portalul Physics World. Sperăm să edificăm 
punți de colaborare eficientă cu Țara Soarelui Răsare în diverse domenii. 


- Ce le-aţi spune, în încheiere, celor care se identifică cu aparte- 
nența la instituţia științifică a republicii, cu spiritul academic ca 
mod de viaţă și activitate? 


— Aş dori să-i felicit cu prilejul aniversării a 60-a de la fondarea Acade- 
miei de Științe a Moldovei și a celei de-a 75-a de la crearea primelor 
instituţii ştiinţifice de tip academic. Ei, totodată, şi-au adus contribuția 
la ceea ce am realizat împreună de-a lungul anilor, au păstrat şi au dez- 
voltat şcolile ştiinţifice cu acest spirit academic şi mod de viaţă. Le urez 
sănătate tuturor, să depăşim împreună cea mai gravă problemă a aces- 
tui început de secol —- pandemia. Le doresc, totodată, să se realizeze în 
plan profesional, iar visele şi proiectele de viitor să ţină tot de instituția 
noastră, care are un trecut şi o istorie onorabilă de şase decenii, sper, și 
un viitor frumos. 


- Vă mulţumesc, domnule academician Ion Tighineanu, pentru 
aceste reflecţii, destăinuiri, gânduri, frământări care ne fac să în- 
ţelegem distinct ce înseamnă o Academie de Științe pentru ţară și 
viitorul ei. La mulți ani, Academia de Științe! 


| "Imagini din arhiva lui Vladimir COLOS 

Eugen MUNTEANU 


O revelație documentară: 18 scrisori 
inedite ale lui Gheorghe Ivănescu 
către Eugeniu Coșeriu (VI) 


E.M. — profesor la Facultatea de 


Litere a Universităţii 


„Alexandru loan 


Cuza" din lași, director-fondator al 


Școlii Doctorale de 


Studii Filologice 


(2005-2009), profesor invitat la 


Universitățile din 


director al Insti 


utului 


Jena și Viena, 
de Filologie 


Română, Al. Philippide" din lași 


(2009-2013). Pri 


ncipalele lucrări: 


Aeterna Latinitas (1997); Introducere 
în lingvistică (2015); Lexicologie 
biblică (2008). A coordonat 


proiectul, Mon 
Dacoromanorum 
volume tipărite 
versiunii,Ni 
Vechiului Testamen 
A tradus și co 
Sf. Augustin, 
Swedenbo 
Rousseau, Riva 


umenta linguae 
(2009-2015, 15 
şi editia critică a 


icolae Spătarul Milescu”a 


(2016, 2060 p.). 
mentat texte de 


Thomas de Aquino, 


g, Jean-Jacques 
rol, Wilhelm von 


Humboldt, lacob Grimm, 


Ernst Renan, Eugenio Coseriu și 
Hans-Georg Gadamer. 


Seria scrisorilor inedite expediate de G. Ivă- 
nescu din România către prietenul său exi- 
lat Eugeniu Coșeriu, al cărui nume italieni- 
zat Eugenio Coseriu era de la un an la altul 
din ce în ce mai cunoscut printre romaniști 
și printre teoreticienii limbajului, conti- 
nuă cu patru epistole din anii 1963, 1973, 
1977 şi 1979, expediate din Timişoara, lași, 
Bucureşti şi Freiburg. Este perioada de „re- 
cuperare” a lui G. Ivănescu, mai întîi ca pro- 
fesor la Timișoara, apoi, în cele din urmă, la 
Iași. 'Tribulaţiile acestei perioade din viața 
învățatului ieşean constituie chiar substanța 
acestor scrisori. 


Potrivit normelor de editare pe care mi le-am 
propus, am cuprins în secțiunea de note şi co- 
mentarii toate informaţiile sau precizările pe 
care le-am socotit necesare şi utile pentru citi- 
torul actual. Pentru facilitarea unei consultări 
rapide a notelor şi comentariilor, am decis să 
introduc o numerotare unică („în continua- 
re”), de la o scrisoare la alta, începând cu pri- 
ma scrisoare şi continuând cu următoarele. 


| Partea a V-a vezi „Limba Română” (Chişinău), nr. 6 
(260), 2020, p. 67-78. 


COŞERIANA B 


Celelalte precizări redacționale și editoriale, privind transcrierea tex- 
telor şi ortografia, au fost prezentate mai pe larg în partea I a acestui 
serial. 


11. 
[1] 
București, 16 iunie 1963 
Mult iubite Coşeriu, 


Nu ţi-am scris de ani de zile, dar tu ești mai vinovat decit mine, pen- 
tru că nu mi-ai scris din vara anului 1957, la cîtva timp după reluarea 
relaţiilor. Ştiu că eşti extrem de ocupat, cum ţi-am mai spus-o, cred 
că eşti şi supărat pe mine, pentru reproșurile pe care ţi le-am făcut în 
unele din scrisorile mele precedente. Nu mai intru în discuţia idei- 
lor lingvistice. Atît numai te rog să ai în vedere: orice ideie, oricît de 
învechită poate părea la prima vedere, oricît de anacronică, poate să 
fie mai aproape de adevăr decit teoriile pe care le admite astăzi lumea 
ştiinţifică. Eu te felicit pentru mutarea în Europa şi sper că, de acum 
încolo, îmi vei scrie măcar o dată pe an. 


La 11 februarie 1962 am reintrat în învățămînt. Am început să funcți- 
[2] onez atunci ca profesor de lingvistică romanică la Institutul Peda- 
gogic de cinci ani din Timișoara, care a fost transformat în septembrie 
1962 în Universitate (a patra Universitate a țării). În noua Universi- 
tate mi s-a dat sarcina de a publica (în calitate de redactor responsa- 
bil) „Analele ştiinţifice ale Universităţii din Timişoara”, seria ştiinţe 
filologice. Volumul I, pe 1963, va apărea în toamnă. ÎI vom trimite și 
lingviştilor din Tübingen, ca și Seminarului de Romanistică, cu rugă- 
mintea de a ni se trimite în schimb lucrări de lingvistică și istorie lite- 
rară. La o universitate tînără, ca a noastră, lipseşte mai toată literatura 
în domeniul romanisticii, germanisticii, indoeuropeisticii. Roagă-l pe 
prof. Gamillscheg'” din partea mea să ne trimită cît mai multe din lu- 
crările personale. M-ar [3] interesa studiul D-sale despre palatalizarea 
consonantelor în limbile romanice, dar și celelalte studii, mai vechi sau 
mai noi. În cursul anului viitor va trebui să-mi litografiez cursul de ro- 
manistică și aş vrea să folosesc și să citez toată literatura esențială. 

Am primit întotdeauna lucrările trimise şi îți mulțumesc mult. Ulti- 
mul plic cu extrase mi-a parvenit în toamna anului trecut. Eu nu ţi-am 
mai trimis de ani de zile nimic. Dar cred că primeşti toate revistele 
românești de lingvistică și că nu mai e nevoie să-ți trimit extrase. Cum 
un semestru întreg trebuie să vorbesc despre latina populară, aş dori 
să posed lucrarea ta cu această temă din 1954"%. Este, poate, singura 
lucrare pe care nu mi-ai trimis-o. 


Poţi să-mi expediezi lucrările fie în Bucureşti, pe adresa Str. C-dor 
Eugen Botezg, nr 16, raionul 1 Mai, unde [4] locuieşte încă familia 
mea, fie la Universitatea din Timișoara, Bulevardul Vasile Pirvan, 4. 
În Timişora am primit şi un apartament, dar nu sînt sigur dacă voi 
locui acolo mai mult de cîteva luni. Intenţia mea este de a rămîne la 
Timişoara, unde voi căuta să creez un nou centru lingvistic. Am cola- 
boratori şi elevi de nădejde, cum vei putea constata și din volumul de 
„Anale” care va apărea în toamnă. 


Dacă poţi, roagă în numele meu pe prof. Pisani”", care nu mă cunoaşte 
personal, să trimită cît mai multe din publicaţiile proprii tinerei noas- 
tre Universităţi. Anul acesta am făcut acolo și un curs de lingvistică 
indoeuropeană. 


Cu mulțumiri, cu o prietenească îmbrăţișare și cu cele mai bune urări 
pentru tine şi întreaga familie. Transmite soției tale, ca și d-lui Pisani, 
omagiile mele. 


G. Ivănescu 


Note şi comentarii | 


' Ernst Gamillscheg (1887-1971), lingvist german, specializat în romanistică, autor al 
unor studii esenţiale referitoare la istoria limbii române, a fost profesor la Universitățile 
din Innsbruck, Berlin şi Tübingen, membru al Academiilor de ştiinţe din Berlin („Pre- 
usischen Akademie”) și din München („Bayerischen Akademie”). Între 1940-1944 a 
fost preşedinte al Institutului German de Științe de la Bucureşti şi profesor-invitat al 
Universităţii din Bucureşti. 

200 Ivănescu se referă la lucrarea El llamado „latín vulgar” y las primeras diferenciaciones ro- 
mances. Breve introducción a la lingüística románica, Montevideo, 1954 (curs litografiat). 


21 Petru Vittore Pisani, vezi şi supra, notele 161 şi 198. 

12. 
[1] 
Iaşi, 12.3.1973 
Dragă Coșeriu, 


În cursul acestui an, trebuie să public, în calitate de redactor respon- 
sabil, un volum de 400 de pagini de tipar, în limbi străine, intitulat 
Études indo-européennes, primul dintr-o serie. Articolele vor fi tipărite 
ireproşabil, iar volumul va fi trimis la cel puțin 400 de publicații şi in- 
stitute străine, deci va avea o largă difuzare””. Te-aş ruga să-mi trimiți 
cît mai repede posibil un articol oricît de lung de lingvsitică indo- 
europeană (de exemplu despre limba greacă sau despre limba lati- 
nă), dacă ai gata în momentul de față şi nu l-ai promis altei publicații. 
Dacă nu [2] ai un asemenea articol și nici nu-l poți redacta într-o 
lună, trimite-mi unul de lingvistică generală sau de istoria lingvisti- 
cii, pe care-l ai deja redactat. Bineînţeles, e vorba numai de articole 
în limbi străine: germană, franceză, engleză, eventual italiană, sau 
spaniolă. Te-aş mai ruga deasemenea să rogi un indoeuropenist de 
seamă din Germania sau din alte țări, să-mi trimită vreun articol de 
lingvistică indoeuropeană sau chiar note și articole scurte ori o pre- 
zentare a cercetărilor indoeuropene din ultima vreme. Cred că volu- 
mul va cuprinde și articole din India. Eu voi publica un studiu despre 
patria primitivă a indoeuropenilor, cu consideraţii mai verosimile 
decît cele pe care le-am făcut în articolul din 1971 despre dialectele 
indoeuropene primitive”, un studiu despre terminologia pastorală 
[3] în limbile indoeuropene şi unul despre distincția între lingvistica 
descriptivă şi cea evolutivă pînă la Saussure (= reducția amplă a co- 
municării făcute la Bologna”), apoi cîteva note mărunte. Este bine 
ca articolele să fie trimise în trei sau cel puţin două exemplare și ca ti- 
tlurile articolelor, cărților şi revistelor să fie subliniate, ca și faptele de 
limbă discutate. Aș dori ca articolele de indoeuropeistică să trateze 
probleme importante; dar vor fi bine venite toate articolele pe care le 
voi primi. Te rog mult să mă ajuţi în această problemă. Publicaţia ar 
putea readuce astfel la viață vechea Revue des études indo-européennes 
a lui Vlad Bănăţeanu, de un bine meritat prestigiu, cu toate stingăcii- 


le de exprimare din notele lui Vlad Bănăţeanu”*. 

[4] Voi da la tipar volumul cel mai tîrziu în mai și va apare spre toamnă. 


Eu m-am aşezat din noiembrie într-un apartament nou la Iași (Nico- 
lina, 4, Scara C, apart. 7), dar te rog să-mi trimiţi toată corespondenţa 
la Universitatea „Al. I. Cuza“, Facultatea de Filologie, Calea 23 august, 
nr. 11. 


Am găsit intervenţia ta la lucrarea de seminar a lui Grofu, din 1939 — 
1940 (despre terminologia casei). Te-ar interesa să ţi-o trimit?” 


Transmite omagiile mele doamnei și salutările mele întregii familii. 
ie, o frățească stringere de mină. 
G. Ivănescu 


Nu ai putea ruga pe Weissgerber”” să-mi trimită un astfel de articol 
de lingvistică indoeuropeană, cu date și idei inedite, sau chiar unul de 
lingvistică generală tot cu idei inedite? 


G.I. 


Note şi comentarii | 
202 Nu am găsit nici o altă referire la o publicație cu acest titlu editată de G. Ivănescu. 


203 Ivănescu citează din memorie. Este vorba, probabil, despre articolul: G. Ivănescu, 
Vérité et erreur dans la recherche des dialectes proto-indo-européennes, în „Philologica”, I 
(1970), p. 9-35. 


24 G, Ivănescu, La distinction entre la linguistique descriptive et la linguistique au XIX-e 
siècle, în vol.: Proceedings of the Eleventh International Congress of Linguists, Bologna — 
Florence, August — Septembre, 1972, I, Bologna 1974, p. 145-149. 


25 Vlad Bănăţeanu (1900-1963), lingvist şi filolog român, specialist în studii orientale 
(armenistică). Publicaţia Revue des études indo-européennes, pe care a editat-o, a apărut la 
București, în cîteva numere, între anii 1938-1941. 


26 Ivănescu i-a trimis prietenului său lucrarea de seminar menţionată. În volumul Jo- 
hannes Kabatek/ Adolfo Murguía, «Die Sachen sagen wie sie sind... >. Eugenio Coseriu 
im Gespräch, Gunther Narr Verlag, Tübingen, 1997, p. 146, Coseriu vorbeşte despre un 
„Koreferat über das Referat eines «Senioren», das der damalige Assistent von Iordan, 
mein Freund Ivănescu aufbewahrt hatte und das er mir dann vor einigen Jahren noch 


geschickt hat.” 

27 Leo Weissgerber (1899—1985), lingvist german, specializat în celtologie. Profesor la 
universitățile din Rostock, Marburg, Tübingen, a publicat, între altele, o serie de lucrări 
dedicate interpretării specificului limbii germane. 


COȘERIANA EA 


13. 
[1] 
Iaşi, S iulie 1977 
Iubite Coșeriu, 


Îţi trimit, o dată cu prezenta, trei exemplare dactilo din intervenția pe 
care ai făcut-o ca referat la lucrarea de seminar a lui Grofu, în anul uni- 
versitar 1939-1940”%. Textul original nu s-a pierdut, ca atitea din hîr- 
tiile şi cărțile mele, în tragicele evenimente ale războiului și în multele 
mele mutări, care au avut loc după aceea. Desigur, foile trimise te vor 
interesa tot atit de mult cît m-au interesat pe mine și au interesat și pe 
alții. Și n-ar fi exclus ca, din materialul cuprins în ele, să faci un articol 
de lexicologie română sau generală. Dacă voi găsi restul textului origi- 
nal, îţi voi trimite mai tîrziu şi restul intervenţiei. 


Eu nu ţi-am trimis, mi se pare, nici o scrisoare, după întilnirile noastre 
din Germania; dar, desigur, ştii cum trebuie să interpretezi aceasta: nu 
ca un efect al vreunei supărări, ci ca o neglijenţă a cuiva care a pierdut 
prea mult timp în viaţă și vrea să-l recupereze. 


Îţi trimit şi ultimul meu articol, acesta de indoeuropeistică, în extras. 
Te rog să-mi cumperi (cu reducere) şi să-mi trimiți pe Szemerenyi, 
Einführung in die vergleichende Sprachwissenschaft”“*, de care am me- 
reu mare nevoie. Mă voi executa cîndva și eu în ce priveşte cămășile 
naționale pentru cei doi Coseriu juniores””. Te rog mult să-mi mai 
scrii şi tu: să-mi dai știri despre familia ta, despre lucrările pe care le 
pregăteșşti. 

Transmite doamnei Coseriu respectuoase sărutări de mînă şi urări de 


sănătate. Cu o frățească îmbrăţişare, 


G. Ivănescu 


Note şi comentarii | 
208 Vezi supra, nota 206. 


2 Referire probabilă la articolul G. Ivănescu, Erori în analiza secvenţelor fontice ale in- 
doeuropenei primitive, în „Studii şi cercetări lingvistice”, XVIII (1977), nr. 2, p. 125-141. 

10 Oswald Szemerenyi, Einführung in die vergleichende Sprachwissenschaft, Darmstadt, 
1970. Oswald Szemerenyi (191-996), lingvist german de origne maghiară, specialist în 
lingvistică comparată indo-europeană, profesor la Universitățile din Budapesta și Frei- 
burg im Breisgau, a fost gazda lui G. Ivănescu în timpul deplasărilor oficiale ale acestuia 
la Freiburg. 


%1 Pentru familia lui Eugenio Coseriu vezi și supra, notele 122 şi 196. 


14. 
[1] 
Freiburg, 3 septembrie [1979]? 
Dragă Coșeriu, 


lată-mă din nou (cam tirziu) în R.F.G. Am fost chemat de prof. Sze- 
merenyi, cu care pregătesc o lucrare despre lexicul de împrumut, deci 
în primul rînd mediteranean şi pelasgic, al limbii grecești vechi. Am 
sosit ieri, voi fi între 12 şi 18 la Dubrovnik ( Jugoslavia) pentru un sim- 
pozion organizat de Marja Gimbutas"!5, la care voi vorbi despre ele- 
mente lexicale iafetite şi mediteraneene în română și tracodacică, voi 
reveni în Germania la 19-20 septembrie şi voi rămîne aici, cred, pînă 
la 30 septembrie sau 31 octombrie. Dacă, din anumite motive, nu voi 
putea lucra în octombrie la Freiburg, mă voi întoarce în acest oraș în 
decemrie, pentru a definitiva lucrarea de care vorbeam (partea care îmi 
revine). Nu ştiu dacă voi putea veni la Tiibingen pentru a ne vedea. 
Ne-am putea întîlni la München în ziua de 9 septembrie (eu voi rămîne 
acolo pînă la 10 septembrie), cînd eu voi fi în drum spre Belgrad, prin 
Viena. Am adus și un volum de 200 — 300 pagini de tipar intitulat Die 
Grundziige der anthropologischen Sprachwissenschaft, pe care vreau să-l 
predau editurii Fink (abia acum pot onora invitaţia editurii, făcută la 
[2] recomandarea ta)™*. Din nefericire n-am putut aduce cu mine 
articolul promis pentru Festschrift Coseriu”'5. Articolul, Die Erzeugung 
der Rede”'S, este deja redactat, dar în română. El va fi tradus într-o săp- 
tămînă sau două la Iași de o persoană care traduce impecabil şi-mi va 
fi expediat la Freiburg, pentru ca apoi eu să-l predau, după verifica- 
re, editorilor. Îţi aduc la cunoştinţă că n-am primit scrisoarea pe care 
editorii au trimis-o de exemplu profesorului Iordan și prin care ei l-au 
informat în ce volum se tipărește contribuţia sa. Este adevărat că eu 


COŞERIANA EEE 


am neglijat să precizez prin februarie trecut în ce limbă va fi redactat 
articolul meu; dar, după titlu, se putea înțelege că în germană. Dar, din 
nefericire, articolul meu este prea lung: versiunea românească are 33 
de pagini dactilo; ceea ce înseamnă că versiunea germană va avea vreo 
40 de pagini dactilo. Poate fi aceasta o piedică în publicarea lui? În ar- 
ticol am arătat greșelile (nu toate) lui Chomsky; şi cred că în genere 
articolul îți va plăcea. Cu toate că sărbătoritul nu trebuie implicat în 
astfel de probleme, te rog mult să mă sprijini. Într-o zi-două voi scrie şi 
editorilor să aștepte articolul meu pînă pe la 1 octombrie. 


Omagii Doamnei, salutări „copiilor, iar ţie frățeşti îmbrățișări. 
G. Ivănescu 


Mulţumiri vii pentru extrasele trimise acum cîtva timp. Scrie-mi la 
Sprachwissentschaftliches Seminar der Universităt, Belfortstrasse 18. 


Note şi comentarii | 
2 Anul nu este menţionat în original. L-am dedus din contextul istoric al scrisorii. 


213 Marija Gimbutas (1921-1994), arheolog şi antropolog de origine lituaniană, profesor 
la Universitățile din Heidelberg, München și Los Angeles. A emis „teoria kurganelor”, 
larg acceptată printre specialiști, potrivit căreia patria primitivă a indo-europenilor ar 
trebui plasată în stepele din nordul Mări Negre. 

+ Volumul plănuit să fie tipărit la Editura Fink nu a mai apărut. Având inscripţionat titlul 
de mai sus, dosarul menţionat de G. Ivănescu a rămas la Freiburg, până în anul 2006, 
când a fost adus la Iaşi de profesorul Rudolf Windisch şi predat la Biblioteca Filialei 
din Iaşi a Academiei Române. Detalii cu privire la acest subiect pot fi găsite în articolul: 
Rudolf Windish, Gh. Ivănescu — restituiri, în vol.: Marius Radu Clim/ Ofelia Ichim/ La- 
ura Manea/ Florin Olaru (edit.), Identitatea românească în contextul integrări europene, 
Editura Alfa, laşi, 2006, p. 371-372. Împreună cu colaboratorul meu, dr. Cătălin Nicolau, 
am pregătit pentru tipar acest volum. 


215 Este vorba despre impresionanta serie, în cinci volume masive: Horst Geckeler/ Bri- 
gitte Schlieben Lange/ Jiirgen Trabant/ Harald Weydt (edit.), Logos semantikos. Studia 
linguistica in honorem Eugenio Coseriu 1921-1981, vol. I-V, Berlin/ New-York/ Madrid, 
1981. 

"14 Cu acest titlu, contribuţia lui G. Ivănescu a fost cuprinsă în volumul al II-lea ale seriei 
omagiale Eugenio Coseriu, p. 89-214. Cu titlul Producerea vorbirii, o versiune româneas- 
că prescurtată a acestui studiu a apărut în volumul Cunoaștere, creativitate, comunicare, 
supliment la „Analele Universităţii «Alexandru loan Cuza” din laşi, XXVI (1981) p. 3-8. 


%7 Despre familia lui Eugenio Coseriu, vezi şi supra, notele 122, 196, 201 şi 211. 

Johannes KABATEK 


Cristina BLEORŢU 


Dincolo de structuralism. 
Scrisori către Eugeniu Coșeriu și istoria 
lingvisticii în secolul al XX-lea (IV) 


<7 
d 


J. K. — profesor universitar doctor, 
șeful Catedrei de limbi romanice 
a Universităţii din Zürich 
(Elveţia). Este unul dintre cei 

mai mari promotori ai lingvisticii 
coşeriene, director al Arhivelor 
Eugeniu Coşeriu. 


C. B. — doctor în filologie, 
cercetătoare, Universitatea 

din Zurich (Elveţia). Autoare a 
numeroase articole. Participantă 
la realizarea unor proiecte 
internaţionale de la Universitățile 
din Barcelona, Oviedo, Zurich, laşi. 


Ceea ce ne propunem în acest număr este să 
prezentăm trei scrisori din corespondenţa 
Coşeriu-Berejan din cadrul proiectului 
„Dincolo de structuralism. Scrisori către 
Eugeniu Coșeriu și istoria lingvisticii sec. al 
XX-lea” de la Universitatea din Zurich. 


Din prefața cărții Lingvistică din perspectivă 
spațială şi antropologică (Coşeriu, 1994), scri- 
să de Silviu Berejan, aflăm amănunte legate 
despre corespondenţa dintre cei doi lingviști. 
Astfel, Berejan (1994:13-14) afirma: 


Făcusem de acum un oarecare schimb de scri- 
sori și de lucrări, primisem în cîteva rînduri cîte 
un set de extrase de la Dumnealui pînă în mo- 
mentul primei întilniri, care s-a produs abia în 
aprilie 1968, la recepţia de inaugurare oferită de 
Academia Română participanţilor la cel de-al 
XII-lea Congres Internaţional de Lingvistică şi 
Filologie Romanică în sala mare a restaurantu- 
lui bucureştean „Athénée Palace”. Venisem acolo 
în componența delegaţiei sovietice (pentru pri- 


Partea a III-a vezi „Limba Română” (Chişinău), nr. 1 
(261), 2021, p. 54-56. 

ma oară la un asemenea for), eram curios să-l cunosc în persoană (căci 
pînă atunci îl vedeam doar în scrieri ca pe un semizeu al „Olimpului ling- 
vistic”, inaccesibil pentru muritorii de rînd). 


Tot din acest volum aflăm că Berejan și Coșeriu s-au revăzut abia 
după aproape douăzeci de ani, la al XIV-lea Congres Internaţional al 
Lingviştilor, din Berlin, iar apoi cu ocazia numirii lui Coșeriu ca mem- 
bru de onoare al Academiei de Ştiinţe din Moldova (1991), eveniment 
care a contribuit ca „numărul traducerilor directe din opera profeso- 
rului [... ] să sporească. [... ] aceste traduceri apar acum în special în 
Moldova, la baștina maestrului, realizate fiind de lingviștii din dreapta 
şi stînga Prutului. [laşi şi Chişinău)” (Berejan 1994: 12). 


Ba mai mult: acest volum ne ajută la o mai bună contextualizare a aces- 
tor scrisori. Berejan face şi el referire la întâlnirea din Tutzing (pe care 
o menționează Coșeriu în scrisoarea sa) unde s-au reîntâlnit cu ocazia 
Simpozionului Internaţional „Rumänisch: Typologie, Klassifikation, 
Sprachcharakteristik”, dar şi la invitația Academiei de Ştiinţe din 
Moldova și la participarea la Congresul al XVII-lea al Academiei 
Americano-Române: 


În iulie 1993 Eugeniu Coșeriu este pentru a doua oară la Chişinău, răs- 
punzînd unei invitații mai vechi a Institutului de Lingvistică al A. Ș. M. şi 
totodată pentru participarea, în calitate de invitat de onoare, la Congresul 
al XVIII-lea al Academiei Americano-Române ce şi-a desfășurat lucrările 
sub genericul „Moldova: deschideri ştiinţifice şi culturale spre Vest. [...] 


După ce Congresul ARA și-a încheiat lucrările, a avut loc, tot în incinta 
Institutului de Lingvistică, o masă rotundă, consacrată denumirii lim- 
bii vorbite de populaţia băștinașă din Republica Moldova. Alocuţiunea 
de bază a fost rostită de membrul de onoare al A. $. M. prof. dr. Eugen 
Coșeriu, pe marginea căreia au luat cuvîntul mai apoi și alți vorbitori şi pe 
baza căreia a fost adoptată o Declaraţie cu motivarea istorică a denumirii 
de limbă română. [...] 


Tot în perioada Congresului, primăria din Chişinău, urmînd exemplul 
Iaşului şi Sucevei, l-a distins pe prof. dr. E. Coșeriu cu titlul de Cetăţean de 
Onoare al Municipiului Chişinău, conferit pentru prima dată unei persoa- 
ne din străinătate (Berejan 1994: 18-19). 

Prezentăm în continuare cele trei scrisori: 


Tübingen, 15V1.993 


Acad. Silviu Berejan 
Academia de Științe 
Institutul de Lingvistică 
Chişinău, R. Moldova 


Mult stimate Domnule Berejan, 


Mi-ar face foarte mare plăcere să accept invitaţia la Chișinău pe care 
mi-ați comunicat-o acu cîteva luni din partea Institutului de Lingvistică 
al Academiei (cred că era vorba de zece zile) și pentru care vă mai 
mulțumesc încă o dată. Pe de altă parte, cum v-am spus la Tutzing, aș 
dori să particip la Congresul Academiei Româno-Americane care se va 
întruni la Chişinău între 12 şi 16 iulie. Dar problema mea permanentă 
este, precum știți, problema timpului, care nu-mi ajunge pentru toate. 
De aceea v-aș ruga mult să-mi comunicaţi cît mai curînd (cel mai bine: 
prin fax) dacă s-ar putea combina amîndouă lucrurile, adică: invitația 
Dvs. (cu activitatea prevăzută pentru mine la Institut) şi participarea la 
congresul ARA. În acest caz, aş putea sosi la Chișinău pe data de 10 iu- 
lie (cu avionul de la Frankfurt) și aș rămîne pînă pe data de 17 iulie. [...] 


Cu reinnoite mulțumiri şi multe urări de bine. 


Al Dvs. 
Eugenio Coseriu 


8 iunie 1993 
Iubite domnule profesor, 


Am primit faxul Dvs. pentru care vă sînt foarte recunoscător și mă gră- 
besc să vă răspund. 


Sîntem de acord, desigur, să combinăm venirea Dvs. la Congresul ARA 
și invitaţia Institutului de lingvistică în perioada pe care o indicaţi: 10 
iulie (sosirea) — 17 iulie (plecarea). Cu întreţinerea noastră, bineînţeles. 

Cît priveşte viza, în invitația oficială (pe care o anexez faxului) este 
prevăzut că o puteți căpăta în aeroportul din Chişinău la prezentarea 
invitaţiei alăturate. 


Ne-a telefonat și doamna Fassel în privinţa Dvs., dar n-a vorbit cu mine 
(cred că e vorba de aceleași lucruri după cum mi s-a transmis). 


Cu speranţa de a ne revedea foarte curind 


Al Dvs. 
S. Berejan 


Tübingen, 15.VI.993 


Acad. Silviu Berejan 
Academia de Ştiinţe 
Institutul de Lingvistică 
Chişinău, Moldova 


Iubite Domnule Berejan, 


Mulţumesc frumos pentru răspunsul atît de rapid și pentru trimiterea 
invitaţiei la Congresul ARA (pe care de altfel, am primit-o şi direct de 
la DI. Andrieș). Voi sosi deci la Chişinău pe data de 10 iulie, la orele 
20.20 (am Atroflot 864, de la Frankfurt), și voi pleca pe data de 17 
iulie, la orele 11.10 (Atroflot 863, spre Frankfurt). Datele care mi se 
cer în invitație le-am trimis deja D-lui Andrieş. Cît priveşte progra- 
mul meu de activitate la Institut și, eventual, la universitate, vă rog să-l 
hotărâți Dvs. de acord cu ceilalți colegi și prieteni. [...] 


Cu o frățească îmbrăţișare, 
Eugenio Coseriu 


Referinte Coşeriu, Eugen (1994): Lingvistică din perspectivă 
bibliografice | spațială şi antropologică. Chişinău, Ştiinţa. 

Berejan, Silviu (1994): „În loc de prefață: Un rege al 
lingvisticii pornit de pe plaiuri moldovene”. În Coșeriu, 
Eugen, Lingvistică din perspectivă spaţială şi antropologică, 
Chișinău, Ştiinţa, p. 7-21. 

Stelian DUMISTRĂCEL 


| De-ale gurii 


S.D. — cercetător ştiinţific la 
Institutul de Filologie Română 
„A. Philippide” al Filialei laşi a 
Academiei Române, profesor la 
Departamentul de Jurnalistică 
şi Științe ale Comunicării de 

la Universitatea „Alexandru 
loan Cuza” Premiul, limotei 
Cipariu” al Academiei Române 
1978), Doctor Honoris Causa 
al Universităţilor,Dunărea de 
Jos” (Galaţi, 2011),„Alecu Russo” 
(Bălţi, 2012) şi,Vasile Alecsandri” 
Bacău, 2017). Membru al 
Uniunii Scriitorilor din România. 
Publicaţii recente: Cuvintele, 
încotro? Lingvistică pentru toate 
televiziunile (Polirom, 2017), Spaţii 
pragmatico-discursive (Casa Cărţii 
de Ştiinţă, Cluj-Napoca, 2017). 
Asociaţia Studenților Jurnalişti 
din laşi i-a închinat volumul 
aniversar Împotriva derivei 
(Adenium, laşi, 2017). 
Cetăţean de onoare 
unicipiului lași (2020). 

MOMENTUL pare potrivit şi pentru a încerca 
să ne scuturăm de lexicul uzual de etapă, ce 
ne agresează, constant, prin ipostaze și variații, 
în fel și chip, ale amenințării. Cităm: covid, 
Astrazeneca, HoReCa, lockdown, carantină, tul- 
pină SARS-COV-2, Rezist, Putin, Șoșoacă, recu- 
legere Spiridon Vangheli, Cîţu (-Mâţu, după cum 
îi zice Ion Cristoiu), Biden, record de căzături pe 
scară, Bitcoin, Pfizer, ATI, LGBT, tobogane de 
urgență, ba chiar „Finanţe comportamentale” 
(asta da specialitate!). Una dintre salvări ar 
putea fi dinspre mâncare (când ne mai destin- 
dem), da, gândindu-ne ce și cum mâncăm; chiar 
cu frica de a da, iarăși, peste pandemie și viru- 
suri, direct sau indirect. Fireşte, nu ne putem 
ocupa decât de unele mostre. Printre care... 


CATERING. Mai întâi, ce înseamnă asta, după 
o destul de stângace traducere: „Catering-ul 
este afacerea de a furniza servicii alimentare 
pe un site îndepărtat sau un site cum ar fi un 
hotel, spital, pub, aeronave, nave de croazie- 
ră, parc, loc de filmare sau studio, loc de di- 
vertisment sau loc de eveniment. Wikipedia 
(Engleză)” După asta ne cam luăm noi, căci, 
de exemplu, francezii ocolesc anglicismul; 
pentru ei „afacerea” se numește „« Traiteurs 
organisateurs de réception» (TOR), ceea ce 
ne aminteşte și de respingerea, cândva, a for- 
mulei „e-mail” prin „poste électronique”. 

DECI, PENTRU NOI, fără a fi hotel, pub sau navă, asta înseamnă aducerea 
acasă a unor bucate (acţiune autodezmierdată „bucate pe roate”). Şi să 
vedem cam la ce ne putem aștepta, dezvăluindu-ne propria experiență 
(cu încercarea de a reda, grafic, şi neîndemânarea folosirii majusculelor 
sau diacriticelor). 


CA DENUMIRI pentru diferite mese (mic dejun, pranz /1, 2 şi 3/, 
cina, toate SPORT şi toate 2000Kcal), reținem „Halloumi cu mix de 
seminţe”, „Crumble cu piersici”, „Halibut cu miso”, „Gnocchi cu pulpe de 
curcan”, după cum, din textul de pe eticheta tăviţei privind conţinutul 
bucatelor, ar trebui să ştim ce înseamnă „crackers cu ceapă, „file ha- 
libut, „pasta miso”, „orez basmati”, „salsa de capere”, „lecso de bame”, 
sumac, ruccola etc., dar aflăm, din generozitate, că felurile respective 
„se servesc” ba reci, ba calde. Sigur, organizatorii ne creditează că ne-ar 
fi măcar oarecum familiari termeni cum sunt mix (de seminţe, de sala- 
tă), microplante, cognac, parmezan, avocado, baby spanac, capere, bame 
& comp. 


ATUNCI, POȚI SĂ MAI ŞTII ce mănânci în acest mix de exotisme? Nu 
mai avem la îndemână, ca să ne putem convinge: oare câte dintre... 
primadone și-au găsit deja locul în inventarul impresionant în materie 
aflător în minunatul Dicționar ilustrat de cuvinte şi sensuri recente (în spe- 
cial în ediția revăzută, 2014, din seria „Dicţionarul elevului deştept”) 
al colegei Isabela Tamba, de la Institutul „Philippide” din Iași?. Până la 
vreo confruntare in spe, să observăm că nici în posesia unei declarații 
pe proprie răspundere, încercând pe la vreun Hilton, nu ne-am descur- 
ca prea uşor în descifrarea meniurilor. 


DAR, DEMOCRATIC, să intrăm la vreo berărie, din Chișinău de exemplu. 
Am dat însă peste o „Beer House” şi ne-am limitat la (să-i zicem) secția 
Pizza, orientându-ne spre preţuri mai mici. Aici, o „Pizza vegetariana” 
(95 de lei) are în compoziţie doar Mozzarella, eggplant, sweet pepper, 
zucchini, mushrooms, tomatoes, olives, onions, deci tot greu la orientare 
şi la apetit (mai ales dacă ţii vreun regim alimentar). Dar la Hanul lui 
Manuc? Ei, da, aici, unii mai vin ca de-acasă, deoarece numai printre 
„Ciorbe, creme şi gustări” poţi alege între „Fasole bătută cu inele de 
ceapă aurite (produs vegetarian)”, „Mămăligă cu brânză și smântână”, 
„Supă de găină cu tăiței făcuţi în casă” ori „Ciorbă de perişoare'. Dar își 
bagă și aici străinii coada, printr-un „Borş de curcan fanariot”, ca şi în 

cazurile „File de cod crocant” sau „Șnitel din piept de pui”, concurând, 
dintre felurile principale, ficăţeii, pulpa sau pieptul de pui (acesta cu 
sos de smântână; mămăliga este la „garnituri”). Renunțăm la alte trimi- 
teri, căci nu ştim la ce oră din zi citiți aceste rânduri... Iar eu, scriind 
spre ora 15, mă îndrept către „Biscuiţii digestivi” sau către probabil mai 
gustoşii „Crackers cu ceapă”, din „Pranzul 1” (sau 2?). 


ÎNSĂ REVENIM și la minunata carte Universul din lingură (2012) a 
fostei noastre doctorande Petronela Savin de la Bacău; prefațând-o, 
ne-am pus și întrebarea dacă, de exemplu, terminologic, ne-am mai 
putea hrăni numai... românește. Și am observat că fondul naţional 
al mâncărurilor autohtonilor nu prea intra în tot felul de amănun- 
te (culinare). Întrucât ne ţine în generalități, spunându-ne doar că 
putem conta, dintre mâncărurile gătite și râvnite, pe vreo tochitură 
(căci ne trebuie şi un pic de untură) sau friptură ori coptură (vorbind 
despre carne în primul rând), fiertură (măcar o sorghitură, cam de o 
înghițitură), pe o răcitură (prin Transilvania aitură), care este doar o 
anumită fiertură răcită, chiar pe o prăjitură (care, iniţial, însemna doar 
„ceva prăjit”), pentru diverse pregătindu-se vreo umplutură sau tocă- 
tură, potrivite aşa ca să nu dai peste vreo uscătură. După cum trebuie 
să ştim că este bună și vreo murătură, pretinzând, repejor, vreo bău- 
tură (asta ca udătură, măcar o chicătură). lar conservarea se producea 
mai ales prin afumătură. Puţine excepţii în ceea ce priveşte produsele 
finisate, printre astfel de nume aflându-se turta (etimologie latineas- 
că nesigură), cârnațul (<mediolat. carnacius), dar, bineînţeles, pâi- 
nea şi mămăliga! Însă şi produsul din lapte de oaie, devenit în primă 
fază caș (respectiv urdă), iar apoi brânză. lar astăzi, materiile prime 
şi procedurile rămânând aceleași, oricât de sofisticat numite, felurile 
de mâncare reflectă preponderent doar faza copt/fiert a clasificării 
esenţiale din Le Cru et le Cuit a antropologului francez Claude Lévi- 
Strauss. 


DACĂ RIDENDO nu putem să ne schimbăm chiar moravurile, apoi poa- 
te reuşim să ne modificăm, când e nevoie, măcar dispoziţia. Pe o ase- 
menea virtute am mizat şi atunci când am selectat, aici, aceste câteva 
secvenţe din comunicarea pregătită pentru Conferinţa Internațională 
PROVOCĂRI CONTEMPORANE ÎN ÎNVĂŢAREA LIMBII 
ROMÂNE, organizată de Centrul Lingvistic „Limba Noastră” din ca- 

drul Facultăţii Transfrontaliere a Universităţii „Dunărea de Jos” (4-5 
iunie), în coordonarea prof. Gina Necula, o altă fostă elevă a noastră 
de la Şcoala doctorală ieşeană „Tehnica liberă a vorbirii şi discursul re- 
petat” (temă de recunoscută inspirație coșeriană). 


DE DULCE, deşi de-acum ne aflăm în post. Printre-ale gurii, în înche- 
iere, e musai să ne reamintim, se numără dulceața (mai ales, pentru ti- 
neri, când în joc e vreo organoleptică guriță!), dar, pentru toţi, pe un 
important loc neuronal se impune vorba, care, atunci când e dulce, se 
zice că ar aduce mult. Şi ne-ar face și ea bine! 

Sanda-Maria ARDELEANU 
„Corectitudinea politică”, 


între clișeul lingvistic și manipulare 


S-M. A. — dr. prof. univ., 
coordonator al Masteratului 
internaţional francofon cu 
dublă diplomă Teoria şi 
practica traducerii, USV-USM. 
Semnează importante lucrări 
de lingvistică, între care: 
Apprendre ă communiquer 

en français — niveau moyen, 
Bucureşti, 1999; Analyse du 
discours — éléments de théorie 
et pratique sur la discursivité, 
Suceava, 2002; Perspectives 
discursives: concepts et corpus, 
laşi, 2007; Discours et images, 
laşi, 2009; La Francophilophonie 
roumaine — une réalité à vivre 
(repères et essais), laşi, 2015; 
De l'imaginaire linguistique 

à la dynamique des discours. 
Fragments d'une réflexion sur la 
langue, Düsseldorf, 2015. 
Organizator al Colocviul 
Internațional de Ştiinţe ale 
Limbajului, Eugeniu Coșeriu” 
(timp de peste 25 de ani). 


Cotidianul langajier ne împinge adesea către 
construirea de secvenţe discursive (de la enunţ 
la discursul canonic) în interiorul cărora uzul 
limbii se transformă într-un joc periculos, cu 
termeni, concepte, simple cuvinte și expresii 
preluate și prea puţin riguros folosite. 


Noul limbaj de lemn european a generat astfel 
de realități langajiere în vâltoarea cărora ne tră- 
im deja existenţa lingvistică, bine instalați, ca 
într-o maladie fără şanse de vindecare, împre- 
ună cu care „trebuie să învăţăm să trăim, după 
clișeul lingvistic născut în pandemia cu SARS- 
COV2 şi pe care sperăm să-l vedem scos din uz 
după terminarea ei. 


Dacă am porni de la definițiile din dicționar, 
ne-am da seama că este greu să delimităm per- 
suasiunea de manipulare. Manipularea este de- 
finită ca „acţiune de a determina un actor social 
(persoană, grup, colectivitate) să gândească și 
să acționeze într-un mod compatibil cu inte- 
resele iniţiatorului, iar nu cu interesele sale, 
prin utilizarea unor tehnici de persuasiune care 
distorsionează intenţionat adevărul, lăsând 
însă impresia libertăţii de gândire și decizie” 
(Boudon 1987). De fapt, persuasiunea este 
manipulare, indiferent de intenţionalitate, iar 
manipularea este persuasiune, fiind percepută 

de interlocutor — receptor — interpret ca o tentativă de schimbare a propri- 
ilor convingeri. 


Dacă avem în vedere un alt termen al jocului, argumentarea, şi aici avem 
de-a face grosso modo cu tehnici și strategii discursive menite să schimbe, 
într-un fel sau altul, convingerile personale. Pe o scară a intensității acestui 
fenomen, am putea totuși situa la bază argumentarea şi la vârf manipularea, 
dar spun, cu toată convingerea și experienţa vorbitorului și nu a lingvistu- 
lui sau sociolingvistului, contrazis aici, că e doar o chestiune de percepție 
lingvistică, pe de o parte, și de teorie discursivă, pe de altă parte. 


Îmi amintesc cât de spumos spunea Raymond Queneau, vorbind despre 
situaţia limbii franceze, că, în final: „Mais qu'est-ce que le français? Les 
Français s ‘adressent aux Français et non les grammairiens aux grammai- 
riens” (DPR 1995: 967). 


Tot pe aceeași axă de intensitate lexicală, ajungem la un alt termen, pro- 
paganda, (Courtois 2007: 86), care a traversat regimurile și ideologiile, 
contrar percepției din literatura de specialitate comunistă. Propaganda 
primeşte, după căderea blocului comunist, o semnificație funcțională si- 
nonimă cu manipularea (Roşca 2009: 154-164). 


Ceea ce leagă toți aceşti termeni este limba și, aşa după cum spune Rodi- 
ca Zafiu (2007), „limbajul devine astfel un instrument eficient al puterii, 
folosit ca să împiedice manifestarea altor discursuri: omniprezența sa de- 
vine un scop în sine” (p. 51). 


Livia Feidaros exprimă această perspectivă destul de trangant: „... pu- 
tem afirma că manipularea, persuasiunea, constrângerea, influențarea, 
coerciția, educarea şi reeducarea sunt concepte ce se intersectează se- 
mantic la nivelul efectului produs asupra maselor, iar aceste acțiuni ale 
sistemului totalitar dobândesc conexiuni subsidiare și se materializează 
în aspectul cel mai pregnant al ideologizării, şi anume propaganda” (Fei- 
daros 2019: 41). 


Sintagma „corectitudine politică” are ca punct de plecare ideea de corec- 
titudine în libertatea de informare şi redare a tuturor faptelor de interes 
public. În Codul deontologic al jurnalistului, de exemplu, această liber- 
tate se referă la cuvinte, gesturi, atitudini ale oamenilor politici, comenta- 
torilor, influencerilor, jurnaliștilor. Democraţia lingvistică se învaţă la fel 

de greu ca democraţia politică, iar diferenţa, încă foarte consistentă, din- 
tre jurnalistul născut într-o democraţie consolidată şi cel format într-o 
„tânără democraţie” (din nou un clișeu lingvistic ce merită discutat) 
constă în prioritatea pe care cel dintâi o acordă faptului, evenimentului, 
relatat neutru sau cât se poate de impersonal, și cel de-al doilea, care „sca- 
pă” interpretări ce pot conduce la încălcarea principiului deontologic al 
corectitudinii. 


Atunci când derapajele ajung la partizanat, explicit (cf. Simionescu 
2011) sau implicit, se creează „o anumită formă de manipulare” și riscul 
încălcării principiului deontologic al corectitudinii este inevitabil”. 


„Corectitudinea politică” este un concept european menit să armonizeze 
discursul politic în raport cu destinatarul său: să nu ofensăm, să nu lezăm 
o altă persoană, o altă categorie sau grup de persoane. 


Odată cu evoluţia limbii, termenul „Political correctness” şi-a schimbat 
sensul, dobândind noi semnificaţii. Dacă în SUA din cea de a doua ju- 
mătate a secolului al XIX-lea, el desemna prescriptivitatea lingvistică, 
respectul față de moral și juridic, privind dreptul constituţional sau civil, 
într-o epocă în care se vorbea despre „sexul tare” și „sexul slab”, în care 
existau o mulțime de categorii oprimate, victime ale societăţii capitaliste, 
azi neo-liberale, leninismul de stânga a inventat sintagma „corect politic”, 
pentru a desemna respectarea strictă a liniei partidului. Evoluţia sintag- 
mei a mers către ironie, denumindu-i „corect politic” pe „talibanii” parti- 
dului, deveniți indezirabili. 


Teoreticienii Şcolii de la Frankfurt, în frunte cu Theodor Adorno, Erich 
Fromm și Herbert Marcuse au preluat termenul „Political Correctness” 
(PC) pentru a descrie strategiile instituționale de înlocuire a expresiilor 
şi termenilor din limba curentă care pot jigni minorităţi etnice, de gen, 
orientare sexuală, religioasă, persoane cu handicap fizic sau psihic, în 
vârstă, de altă rasă etc. 


Astfel au apărut termenii neutri, meniți să reducă discriminarea și promo- 
vând concordia (ex: țigani/romi, spotted dick/spotted Richard, brainstor- 
ming/thought showers, before Christ/Anno Domini, Before Common Era/ 
Common Era, Miss/Mrs, Caucasian/African/ American, negro/slave (în 
ediția din 2011 a romanului Aventurile lui Huckleberry Fin de Mark Twain, 
publicat prima dată în 1884), injun (indian american) /half-breed (metis). 

Un bip poate acoperi un cuvânt neconform — nigger (negrotei) — în fil- 
mul The Dam Busters, produs în 1955, pet/companion animal, garbage 
men/ sanitation engineers, intervenindu-se în felul acesta în nomenclato- 
rul meseriilor. Muzeul Regal din Amsterdam (Rijks museum) elimină 
termenii consideraţi ofensatori din peste 220 000 de titluri şi descrieri de 
opere din colecţia digitală a instituţiei. 


Invalid a devenit handicapat — persoană cu dizabilități — persoană cu ne- 
voi speciale; negro — black — Afroamerican — African-American. Iată câteva 
exemple de schimbări în limbile noastre care au avut loc sub ochii noștri, 
în 20-30 de ani. 


Reacţiile la aceste intervenţii brutale în limbă (la început), în valorile uni- 
versale, în identitatea culturală au fost la fel de violente. Filozoful Philip 
Atkinson: „Folosind scuza de a nu vrea să ofenseze pe nimeni, «Corec- 
titudinea politică» le impune oamenilor să se poarte ca un nebun care 
vrea să le facă pe plac tuturor. Adică toţi trebuie să se comporte ca acel 
nebun. [...] Este aceeaşi mentalitate care a inspirat inchiziţia şi l-a obligat 
pe Galileo Galilei să retracteze. Este aceeaşi mentalitate care i-a inspirat 
pe naziști și a dus la holocaust. Odată ce libera exprimare este băgată în 
cămașa de forță a adevărului oficial, se ajunge la nebunia care domnește 
în toate statele totalitare”. 


Pascal Bruckner, romancierul şi eseistul francez, a declarat: „Corectitudi- 
nea politică e, de fapt, o negare a realității”. 

„Corectitudinea politică” a ajuns astăzi a fie asimilată propagandei co- 
muniste. 


De-a lungul secolelor, s-a încercat legiferarea funcționării unor limbi 
mari, de tradiție culturală, folosite în comunicarea internațională. Limba 
franceză a fost una dintre cele mai „atacate” de specialiștii lingviști. De 
exemplu, măsura feminizării numelor de meserii a reuşit doar parțial, dar 
şi altele, care vizau purismul lingvistic menit să „apere” calităţile limbii la 
un moment dat. 


Ne amintim că purișştii au acţionat la un moment dat și asupra limbii ro- 
mâne, încercând să înlocuiască unele cuvinte de origine străină. Ce a mai 
rămas din faimosul „gâtlegău', lansat de intelectualii secolului al XIX-lea, 
din „nassuflete” sau chibritul „deperetefrecătoriu”” 

Dacă Eminescu sintetiza magistral esenţa filozofiei lingviștilor 
funcționaliști, spunând: „Nu noi suntem stăpânii limbei, ci limba e stă- 
pâna noastră”, ne întrebăm ce ar fi spus geniul cuvântului românesc des- 
pre „corectitudinea politică” aplicată abuziv și ilegitim asupra limbilor? 
Că e, cu siguranță, manipulare și propagandă. 


La început de mileniu trei, în România a avut loc dezbaterea unui proiect 
de lege, discurs de autoritate, prin care se încerca interzicerea împrumu- 
turilor din alte limbi: româna să-și conserve identitatea, împrumuturile 
din alte limbi să nu fie folosite în limba scrisă, iar dacă ele apar, să se recur- 
gă la traducerea lor în limba standard. Totuşi, Jean-Michel Eloy spunea, 
pornind de la dezbaterile parlamentare care au dus, în Franţa, la votul din 
4 august 1994 cu privire la folosirea limbii franceze: „La democratie est 
l'organisation d'un mode de discours” Sociolingvistul s-a confruntat cu 
aceste realități lingvistice și cu prilejul cercetărilor sale asupra subiectu- 
lui „familiei ca loc dialectal” 


Cu prilejul acestei dezbateri din anii 2000, locutorii români au putut ve- 
rifica unele principii fundamentale pentru funcţionarea limbii române: 
observarea faptelor langajiere reale trebuie să conducă la interpretarea 
lingvistică pe baza criteriilor obiective interne; doar nevoile fundamen- 
tale ale vorbitorilor, aceste constante la nivelul limbajului, determină 
funcţionarea limbii; fenomenele limbajului pot fi explicate doar prin 
prisma legilor ce constată raporturile de dependenţă mutuală între fapte 
(cf. Frei 1971). 


Autorul proiectului de lege pretindea că a observat în mod sistematic 
limba română, în funcţionarea ei cotidiană, pe stradă, în dezbaterea pu- 
blică, în mass-media. S-a încercat atunci oprirea dinamicii provocată de 
contactele interlangajiere, stoparea influențelor interlingvistice foarte 
puternice, dar, mai ales, să se spună „nu” uzului în faţa normei gramati- 
cale, impusă de autoritatea instituțională. Eșecul proiectului, atentat la 
democraţia lingvistică, la principiul dinamicii şi evoluţiei limbilor, a ro- 
lului hotărâtor al factorului locutor! 


O consecinţă a acestui fenomen lingvistic pandemic, denumit manipula- 
tor „corectitudine politică”, este crearea „limbii de lemn” şi, mai departe, 
distrugerea capacităţii expresive a limbilor, uniformizarea imaginarului 


lingvistic al vorbitorului, robotizarea lingvistică, dispariţia forței creative 

a limbilor. Nicolae Manolescu spunea, în 1991, că „Limba de lemn este 
un mod de exprimare codificat, sibilinic și la rigoare osificat, a cărui par- 
ticularitate este minima transparență. În limba de lemn nu se vorbeşte 
deschis, liber, ci pe ocolite şi învăluitor”. 


Oare asta se dorește astăzi din nou prin „corectitudinea politică”? 

Prefacerile Limbii Române — 
de la socialism la tranziție“ 

Finanţelor, România. 


Fostele țări socialiste au parcurs deja mai 
mult de 30 de ani de tranziţie către o eco- 
nomie de piața. Evenimentele istorice de 
la finele celui de-al nouălea deceniu (anii 
'80-90) al secolului trecut au adus mutații 
majore în configurația politică a lumii. Fos- 
ta Uniune Sovietică și RSF Iugoslavia s-au 
dizolvat fie pe cale pașnică (prima), fie în 
mod violent (cea de-a doua), iar alte țări so- 
cialiste și-au încetat existența pur și simplu 
prin reunificare (cum a fost cazul Republicii 
Democrate Germane unificată cu Republica 
Federală Germană) sau prin disoluţie, cum 
a fost cazul fostei Cehoslovacii, moştenită 
de Republica Cehă și de Slovacia. În locul 
acestora au apărut multe state noi, iar schim- 
bările profunde au avut (şi încă mai au) un 
impact direct asupra limbilor vorbite în mul- 
te parți ale lumii. Cazul Macedoniei de Nord 
este, de asemenea, deosebit din multe punc- 
te de vedere (începând cu însăși denumirea 
tării şi cu aspectele economice, demografi- 
ce, bancare etc.), dar perspectiva lingvistică 
a căpătat conotaţii deosebite în contextul 


" Opiniile exprimate reprezintă părerile personale 
ale autorului și nu sunt poziţiile oficiale ale oricăror 
instituții menţionate. Analiza şi datele sunt bazate pe 
informaţii existente la finele lunii ianuarie 2021. 

eforturilor recente ale acestei țări de a deveni membră a Uniunii Eu- 
ropene (UE). Poziţia Bulgariei din 2020 în privinţa denumirii limbii 
vorbite de populaţia Macedoniei de Nord este oarecum șocantă și 
dificil de înţeles, lăsând impresia că, de fapt, altele sunt motivațiile 
reale în acest caz deosebit de controversat. 


Chiar dacă România nu a suferit schimbări geografice, limba română 
a evoluat în mod evident, dacă e să comparăm cum vorbeau românii 
înainte de 1989 față de cum se exprimă aceştia în 2021. Modificări im- 
portante au apărut și în ceea ce priveşte scrisul în limba română. Acest 
lucru este cu atât mai evident dacă se analizează limba româna vorbită 
în mediul rural din perioada socialistă și cea din prezent. Motivaţiile 
acestei situaţii sunt diferite. În cele ce urmează vom încerca o sinteză a 
acestora, fără a avea, bineînţeles, pretenţia că lista ar fi exhaustivă. 


În primul rând, este vorba de contribuţia mass-media, care a suferit 
schimbări majore în cele peste trei decenii de tranziție. Trecerea de la 
„limba de lemn” a radio-televiziunii române (care deținea monopo- 
lul comunicării poziţiei oficiale a statului și a celor câtorva cotidiene 
naționale, gen „Scânteia” şi fosta „România liberă”) din ultimii ani ai 
„epocii de aur” la libertatea totală de exprimare, obținută după eve- 
nimentele din decembrie 1989, a fost ceva unic în istoria poporului 
roman și a limbii vorbite de acesta. În primii ani ai tranziţiei, cuvintele 
folosite de mass-media erau uneori combinaţii stranii de expresii şi cu- 
vinte vechi ale erei socialiste cu cele noi aduse în prim-plan de eveni- 
mentele revoluţionare din acea perioada. Unele din marile cotidiene 
şi-au schimbat pur și simplu denumirea (vezi cazul „Scânteia” devenită 
„Adevărul” sau cel al ziarului regional „Informaţia Bucureștiului” deve- 
nit „Libertatea”) pentru a face o ruptură clară cu trecutul. 


Înal doilea rând, evoluţiile economice profunde de la începuturile tranziției 
au adus și ele schimbări majore în limba română utilizată. O mulțime 
de termeni noi, cum ar fi: faliment, societăți cu răspundere limitată, case de 
schimb, mall-uri, manager (unele preluate ca atare fără a mai fi traduse în 
româneşte), shopping centre şi multe altele asemenea au devenit uzuale în 
exprimarea cotidiană. Progresul tehnologic a adus în limba română cu- 
vinte nemaiintâlnite până atunci, cum ar fi e-mail, internet, computer, mesaj 
SMS, microunde etc., care nu au existat în perioada socialistă. S-a încercat 
traducerea unor asemenea termeni, dar, în multe cazuri, variantele în limba 

română nu au fost ac- 
ceptate de utilizatori 
şi/sau de populaţie, așa 
cum a fost cazul cu e- 
mail, care în mod timid 
s-a tradus și practicat în 
forma de mesaj elec- 
tronic. Cuvântul e-mail 
s-a încetățenit însă bine 
în limba vorbită. Tre- 
buie de menţionat, de 
asemenea, că în unele 
cazuri traducerile oferi- 
te de specialişti, în special cele din domeniul IT (şi această scurtă grilă fiind 
tot de sorginte străină), au rezonat în mod straniu, deși din punct de vedere 
tehnic ele erau corecte. Cazul cuvântului printer/printat faţă de impriman- 
tă/imprimat este destul de edificator în acest sens. 


Cartea Florenței Albu Câmpia Soarelui, 1962 


Un aspect aparte care credem ca trebuie adus în discuţie este cel ce 
priveşte evoluţia limbii române utilizate în mediul rural în perioada de 
tranziție. Punctul de plecare poate fi considerat conținutul lingvistic 
al limbii române dedicat țărănimii înainte de 1989, iar exemplul cel 
mai concludent ni se pare cel al scriitoarei Florența Albu (1934-2000), 
născută în Câmpia Română. Scriitoarea botează acest bazin geografic 
ca fiind „Câmpia Soarelui”, datorita poziţiei geografice pe harta ţării, 
denumirea căpătând conotaţii sentimentale și etnografice. 


În cartea sa de bază, cu nume omonim cu cel al câmpiei (între timp orto- 
grafia acestui cuvânt a fost și ea schimbată), F. Albu adună un tezaur de 
cuvinte vechi, cum ar fi: bordei, sohat/suhat, răstav/ristav, bota (de apa), 
drumul subțire, legendarul haiduc Stancu Lupu, cojani, gospodărie agricolă 
colectivă (sub forma ei prescurtată de GAC, ulterior CAP, și ea dispărută 
la rândul ei) etc., care azi nu mai sunt folosite. În prezent, cuvinte noi 
cum ar fi: fermier, mediul înconjurător, ecologie, asociaţie, digitalizarea agri- 
culturii etc. sunt cel mai frecvent utilizate. Trecerea de la o etapă la alta 
nu a fost uşoară și/sau instantanee. A fost nevoie de o nouă generaţie 
pentru a se reuși această schimbare fundamentală, dar se pare că tranziția 
a reușit. 


g 

Scoala care poartă numele Florenței Albu (com. Vâlcelele, jud. Călăraşi, România) 


Schimbările majore de care am vorbit au mai avut și o altă cauză, din 
păcate de data aceasta în defavoarea țării. Din 1990 şi până în prezent, 
o parte mare a forței de muncă, în special cea tânără, a emigrat din 
România. Statisticienii vorbesc de cea mai mare migraţie pe timp de 
pace în cazul unei țări în tranziţie, iar numărul celor plecaţi este ade- 
sea estimat la circa 5 milioane de români care acum trăiesc şi muncesc 
în afara țării. Populaţia României în 1989 a fost de 23,21 milioane. 
După ultimele date comunicate de Institutul Naţional de Statistică, 
populaţia țării era de 19,3 milioane la 1 ianuarie 2020. Forţa de muncă 
activă a scăzut de la 10,8 milioane în 1990 la 8,55 milioane în trimes- 
trul III din 2020. În 2018-2019 plecarea forţei tinere de muncă din ţară 
a avut efecte dramatice asupra situaţiei economice dar, în același timp, 
a sprijinit România printru-un volum semnificativ de remitenţe, care 
au contribuit la menţinerea echilibrelor macroeconomice și la echili- 
brul balanței de plăţi externe, care a înregistrat deficite comerciale și 
de cont curent majore în tranziție. În plan lingvistic, procesul respectiv 
a însemnat introducerea în limba vorbită a multor expresii și cuvinte 
de care populaţia de dinainte de 1989 nu auzise sau nu le cunoştea în 
bună măsură conținutul şi semnificația exactă. Exemple sunt multe. Ne 
limitam doar la câteva dintre acestea: transfer bancar, control vamal, re- 

zervare locuri, emigrație, imigrație, carte verde, căpșunari (folosit în mod 
peiorativ), balanţa de plăti, deficit de cont curent şi multe asemenea. 


Pe un plan mai general, accesul la informaţie, contactul cu străinătatea, 
schimburile culturale, turismul internaţional la care românii au avut 
acces după 1989 au influenţat într-o oarecare măsură şi modul de ex- 
primare în limba română, gama de cuvinte folosite şi percepţia cultu- 
rală a populaţiei. Mai nou, anul 2020 a adus în lume şi în România un 
flagel incredibil denumit Covid-19 (sintagmă nouă în limba română). 
Pe lângă pierderile umane enorme, pandemia a adus în limbajul de zi 
cu zi cuvinte noi sau cuvinte care erau foarte puţin utilizate înainte de 
criza medicală. Cuvântul pandemie era aproape necunoscut unor ca- 
tegorii largi de populaţie, în special cea tânără și cea din mediul rural. 
De asemenea, o gama largă de termeni medicali şi-au făcut apariția în 
limbajul curent. Câteva exemple sunt de remarcat: izoletă, corona virus, 
epidemiologic, tulpina de virus, terapie intensiva, mutații, mutanţi şi multe 
asemenea. Efectele economice ale pandemiei se vor simţi o lungă peri- 
oadă de timp. Este foarte probabil că și efectele lingvistice ale acesteia 
să dureze în limba vorbită. 


În lumea financiar-bancară, tranziţia a adus schimbări profunde în 
România, ca, de altfel, în toate țările aflate în tranziție. Legăturile cu 
organismele financiare internaționale (ţara este membră a Fondului 
Monetar International și a Grupului Băncii Mondiale din decembrie 
1992) nu au făcut decât să dea contururi precise noilor forme de 
activități economice, de proprietate și management macro-econo- 
mic. A fost forma cea mai vizibilă a relaţiei, dar, în fapt, aceste legă- 
turi au avut și un impact lingvistic important, care, din păcate, nu a 
fost întotdeauna foarte vizibil. Mass-media românească a început să 
folosească (la început mai timid) un limbaj economic nou, adecvat 
perioadei de tranziție de la formele închistate ale erei socialiste. Așa 
au apărut sau au început să fie din ce în ce mai des utilizate noţiunile 
de bănci comerciale, bănci private, împrumuturi externe, programe fi- 
nanciare, privatizare, convertibilitate, lei vechi/lei noi, re-denominarea 
monedei, inflaţie, putere de cumpărare şi mulţi alţi asemenea termeni. 
Unii dintre aceştia existau în limba română, dar erau apanajul unui 
cerc restrâns de specialişti. Tranziţia tarii către o economie de piaţă a 
schimbat fundamental jargonul financiar. 

În afara emigrației românești, care cel puţin în primele generaţii conti- 
nuă să vorbească în casă limba maternă, limba română este vorbita în 
afara României și în alte state din Balcanii de Vest, unde există puterni- 
ce comunităţi cu origini româneşti (vezi cazul românilor din Voivodi- 
na şi Valea Timocului din Serbia, românii şi aromânii din Macedonia 
de Nord, bulgarii din nord-estul țării și populaţia de origine româneas- 
că din Bucovina de Nord (în prezent în componenţa Ucrainei) ). 


Comunitatea vorbitoare de limba română cea mai extinsă este însă în 
Republica Moldova (Moldova în acest articol), dar situaţia limbii ro- 
mâne aici este una cu totul deosebită. În articolul semnat împreuna cu 
G. Furtuna (revista „Limba Română” (Chișinău), nr. 4-5/2020), am 
expus în mod detaliat chestiunea. Soarta limbii române în Moldova a 
fost complicată (pentru a ne exprima eufemistic). Din 1941 şi până în 
1991, la declararea independenţei de stat a Moldovei, limba română a 
fost tratată discriminatoriu. Mai grav însă este faptul că după declara- 
rea independenţei, Parlamentul Moldovei nu a avut puterea sau voința 
necesară pentru a stabili răspicat că limba oficială a ţării este limba ro- 
mână. 

Problema limbii române în Moldova a fost şi continuă să fie o chestiu- 
ne disputată și sensibilă pentru largi categorii de populaţie, deși au fost 
făcute încercări repetate din partea Academiei de Ştiinţe a Moldovei, 
care „a confirmat opinia ştiinţifică argumentată a specialiștilor filologi” 
din 9 septembrie 1994, potrivit căreia „denumirea corectă a limbii de 
stat (oficiale) a Republicii Moldova este limba română”, În 2013, Cur- 
tea Constituţională a confirmat că sintagma „limba moldovenească, 
funcționând în baza grafiei latine” poate fi echivalată semantic cu sin- 
tagma „limba română”. O altă încercare de rezolvare a acestei probleme 
a fost făcută în 2018, fără însă a reuși din lipsa majorităţii în legislativ. 


În pofida unor eşecuri repetate, menționăm că în Moldova există o 
sărbătoare națională la 31 august, „Limba noastră cea română”, acum 
marcată şi în Țară. Numele ei firesc de limba română și-a cucerit de- 
mult locul cuvenit în mass-media din stânga Prutului și în conștiința 
cetăţenilor republicii, deși au fost și multe încercări de negare a denu- 
mirii fireşti a limbii vorbite și scrise. Cazul așa-zisului Dicţionar Mol- 
dovenesc-Românesc, apărut în 2003, este caraghios și straniu. A fost, de 
fapt, un experiment pseudo-ştiinţific. Aceasta anomalie s-a născut nu 

DECLARAȚIA 
de independență a Republicii Moldova 


PARLAMENTUL REPUBLICII MOLDOVA, constituit în 
urma unor alegeri libere şi democratice, 

AVIND IN VEDERE trecutul milenar al poporului nostru 
și statalitatea sa neintreruptă ìn spaţiul istoric și etnic al de- 
venirii sale naţionale; 

CONSIDERIND actele de dezmembrare a teritoriului naţio- 
nal de la 1775 şi 1812 ca fiind în contradicție cu dreptul istoric 
şi de neam și cu statutul juridic al Ţării Moldovei, acte infir- 
mate de întreaga evoluţie a istoriei şi de voinţa liber exprimată 
a populaţiei Basarabiei şi Bucovinei; 


Declaraţia de Independenţă (extras), 1991 


din considerente lingvistice, ci dintr-o dorință geopolitică a celor aflați 
la putere. 


În ciuda acestor vicisitudini legate chiar de numele său, limba română a 
evoluat și în Moldova sub influența mass-media, a unor instituţii guver- 
namentale, a băncilor şi altor instituţii financiare din ţară și din străinăta- 
te, care au jucat un rolimportant, mai ales la începuturile statalității, după 
proclamarea independenţei țării pe 27 August 1991. Moldova a aderat la 
FMI şi Grupul Băncii Mondiale în August 1992. Bariera lingvistică a fost 
una dintre primele chestiuni de logistică ce a trebuit depășită. Termino- 
logia şi procedurile procesului de aderare au fost traduse și explicate de 
reprezentații din Ministerul Finanţelor și Banca Naţională a Moldovei. 
Aceste cunoștințe au fost folosite și la introducerea cupoanelor din 1991, 
şi mai apoi a monedei naţionale (leul moldovenesc) în noiembrie 1993. 
Aceste instrumente monetare aveau pentru prima dată toate elementele 
componente (denumire, paritate, emitent etc.) exprimate în limba ro- 
mână, după mulți ani de circulaţie a rublei sovietice. 


Procesul de însușire a cunoştinţelor în limba română a continuat şi în pe- 
rioada 1993-1995, dar de data aceasta beneficiarii erau principalele bănci 
comerciale din Moldova. Tratativele pentru primele linii de finanţare au 
început în 1993 şi s-au încheiat cu succes în 1995, când au fost semna- 
te primele linii de credit cu Banca Europeană pentru Reconstrucţie și 
Dezvoltare. Termenii de bază fuseseră moşteniţi din limba rusă și ca ata- 

Parlamentul Republicii Moldova 


re erau aproape necunoscuţi în limba română. Impactul educaţional și 
lingvistic, atât asupra conducătorilor de bănci cât, mai ales, în ceea ce 
priveşte personalul băncilor respective și al miilor sau chiar sutelor de 
mii de clienţi, deponenți, acţionari etc. a fost extraordinar. Preocupările 
pentru asimilarea limbii române din domeniul bancar au fost stimulate, 
în paralel, şi de mass-media. Ca urmare, în prezent, în băncile Moldo- 
vei activează deja un personal bine instruit şi cu temeinice cunoștințe 
de limbă română. Ca și în România, limba scrisă şi vorbită în Moldova a 
evoluat, adaptându-se la vremurile noi în care trăim. 


Într-un context mai larg, se poate spune că tranziția de la socialism la 
economia de piaţa a adus, fără îndoială, modificări majore în țările şi în 
locurile în care limba română se vorbeşte. Cum era și firesc, schimbări- 
le lingvistice au ţinut pasul cu schimbările economice, demografice și 
culturale profunde din comunităţile românești de pretutindeni. 

lon HAINES 


Exprimarea corectă, 
semn al culturii noastre 


A trăi în societate înseamnă a comunica. 
În absența comunicării, întreaga existență 
umană ar fi de neconceput. Omul este o 
ființă dialogală. Nevoia de a comunica, de 
a transmite sau de a primi semnale, mesaje 
(informații, idei, sentimente) este o trăsătură 
fundamentală a sa, ea îi definește viața, îi co- 


LH. — doctor în filologie, ordonează acţiunile, organizarea socială și îi 


oet, prozator, critic şi istoric ză d A : P 
pas a condiționează întreaga evoluţie. Evoluţia cul- 
literar, eseist. A studiat la 3 3 3 


Institutul de Artă Teatrală turii și a civilizației, a omului însuși, ca ființă 
şi Cinematografică din superioară, este legată implicit de evoluția 
Bucureşti, Secţia regie şila procesului de comunicare. 
Universitatea din București, 

Facultatea de Filologie. Am putea spune, o dată cu filozoful, parafra- 
semnează zece volume de zându-l, Communico ergo sum / Comunic, deci 
versuri, două romane, cărți 

de critică și istorie literară, din 
domeniul teoriei comunicării Există patru moduri de comunicare: comuni- 
și al mass-media. A publicat 
în revistele „Scrisul românesc”, 
„Literatorul',„ Contemporanul”, 
„Destine literare” etc. poezie, 
articole și studii, eseuri din 
domeniul literaturii române, . A atsk | 
al teoriei comunicării sial tip de relaţii, relații primare. Comunicarea 
mass-media. are loc imediat, dar și reciproc. Are loc deci 
Membru al Colectivului. un schimb permanent de idei, un dialog sau o 
de redacţie al revistei. conversaţie, fără niciun intermediar. Este co- 


„Bucureștiul literar și artistic”; , int lă. C , di 
membru al Uniunii Ziariştilor .< Pihicărea în erpersonală. Comunicarea direc- 


Profesionisti din România. tă este o formă completă de comunicare, una 
directă, orală, interpersonală. 


exist. 


carea directă; comunicarea indirectă; comu- 
nicarea multiplă și comunicarea colectivă. 


Comunicarea directă. În cazul comunicării di- 
recte, între parteneri se stabileşte un anume 

Problema originii vorbirii este una dintre cele mai complexe. Nu in- 
trăm acum în dezbaterea diverselor teorii (teoria revelaţiei, teorii psi- 
hologiste, teorii sociologice, teoria darwinistă, teoria priorității lim- 
bajului gestual, teoria onomatopeelor, teoria originii convenționale 
a limbajului, dar vom aminti opinia unui savant român, Henri Wald, 
privitoare la originea vorbirii: „Ideile se formează şi se dezvoltă în și 
prin comunicare”. Vorbirea nu este doar o haină a ideii, ci însuși corpul 
ei. Vorbirea este și materie, și spirit. „Afectivitate și inteligenţă au și ce- 
lelalte ființe, intelect are însă numai omul, deoarece numai el a reușit să 
vorbească”. Animalele „comunică între ele, dar nu dialoghează. Omul 
este prin esenţa sa o ființă dialogală”. Vorbirea n-are origine, ea este 
origine. 


Comunicarea indirectă. Scrierea inaugurează un nou tip de comuni- 
care, prin care se suprimă condiționaea materială, fizică, apropierea 
dintre partenerii de dialog şi se creează posibilitatea transmiterii unei 
informaţii nedeformate, autentice, obiective în spațiu și timp, într-un 
pariu cu eternitatea. Istoria scrierii este însă destul de complicată și ea 
ne trimite în urmă cu mii, cu zeci de mii de ani. Dacă limbajul sonor e 
universal (toată lumea ştie să vorbească) și e o trăsătură specific uma- 
nă, el apărând o dată cu apariția omului, scrierea este o apariţie târzie, 
fiind produsul direct al anumitor civilizaţii, cele urbane. Scrierea apare 
pe o anumită treaptă a dezvoltării culturii şi civilizaţiei şi nu este uni- 
versală nici astăzi. Scrierea este întâlnirea unui limbaj cu un alt limbaj. 
Pentru folosirea ei, trebuie schimbat codul, trebuie să se treacă de la ca- 
nalul auditiv la cel vizual, salt fundamental în evoluţia omenirii. Istoria 
scrierii este destul de complicată și ea ne trimite înapoi cu mii, cu zeci 
de mii de ani și nu vom intra acum în dezbaterile acestor teorii (pic- 
tografie, ideografie, scrierea cuneiformă, scrierea hieroglifică, scrierea 
fonetică, scrierea feniciană, scrierea alfabetică). 


Comunicarea multiplă este legată de apariţia tiparului, a „Galaxiei Gu- 
tenberg” în secolul al XV-lea, la Mainz, în Germania, care a însemnat 
începutul unei noi ere în istoria comunicării. 


Comunicarea colectivă, prin intermediul mass-media. 


Am amintit, pe scurt, aceste câteva idei, pentru a înțelege mai bine ro- 
lul vorbirii şi al scrierii în comunicare. 

Scopul limbajului e de a comunica gânduri și sentimente. Nevoia de a 
învăţa să vorbești este fundamentală și instinctivă. Vorbirea este natura- 
lă. Învăţarea scrierii este dificilă, necesită multă practică. Cunoașterea 
și respectarea regulilor gramaticale, a ortografiei, a punctuaţiei nu sunt 
la îndemâna oricui. Vorbitul e mai spontan decât scrisul. În vorbire, 
nu respectăm întotdeauna regulile gramaticale. Apar propoziţii și fraze 
necontrolate, repetiţii, întreruperi ale șirului expunerii, scrisul e mai 
structurat, mai îngrijit, mai elaborat. De la vorbă la cuvântul scris e o 
distanță. Nu e recomandabil să scriem cum vorbim. 


În literatură, există oralitatea stilului, dar asta este altceva. Un scriitor cum 
este Ion Creangă este un exemplu strălucit în acest sens. Stilul său (din 
„Amintiri din copilărie”) e atât de natural, încât, citindu-l, ai impresia că 
autorul e în faţa ta, îți povesteşte diverse întâmplări cu aerul că e aici, lângă 
tine. Autenticitatea vorbirii (scrierii) e fermecătoare, iar asta ține de talen- 
tul genial al scriitorului. Se pot da și alte exemple (I.L. Caragiale). 


Cultivarea limbii înseamnă cunoașterea și respectarea normelor scri- 
erii și pronunțării corecte, îmbogățirea mijloacelor de expresie. Expri- 
marea corectă, în scris sau orală, depinde de gradul de însușire şi de 
aplicare a normelor de către vorbitori. Un rol important în acest sens 
îl are şcoala. Din păcate, nivelul general de cultură lasă de dorit, iar re- 
zultatele catastrofale de la bacalaureat spun totul. Un rol negativ îl are 
şi internetul. 


Vom urmări câteva greşeli frecvente în limba română și vom încerca să 
le explicăm, pentru a fi evitate. 


Să le luăm pe rând. 


Paronime. Paronimele sunt cuvinte care se aseamănă sub aspect for- 
mal, dar diferă ca sens, ca înțeles. Exemple: original/originar, familiar/ 
familial, oral/orar, eminent/ iminent, a emigra/a imigra, literar/literal etc. 
Se fac foarte multe confuzii în pronunţarea (şi scrierea) acestor grupuri 
de cuvinte. 


Să le explicăm: Creaţie originală (adică personală), Eşti originar din 
Cluj. 


Familiar = apropiat, cunoscut. Avem o relaţie familiară; familial = care 
ţine de familie. 

Oral = examen oral, verbal, spus; orar = orarul clasei, orarul trenurilor. 


Eminent = excepţional, excelent, remarcabil, deosebit, distins, ales; 
iminent = care este pe punctul de a se produce. Exemplu: Revoluţia 
este iminentă. 


A emigra = a se expatria, a pleca; a imigra = a veni dintr-o altă țară. 


Literar = referitor la literatură (cronică literară, critic literar), literal = 
textual, exact, redarea întocmai a unui text, cuvânt cu cuvânt, literă cu 
literă. 


Pleonasmul. Greşeli frecvente în vorbire întâlnim în cazul pleonas- 
melor, adică prin folosirea unor cuvinte care repetă inutil aceeași idee. 
Exemple: avansați înainte, continuă mai departe (a continua = a merge 
mai departe), prefer mai bine (prefer = vreau mai bine), cobori în jos (La 
Eminescu, „Cobori în jos, Luceafăr blând” are alte semnificaţii. E vorba 
despre o dublă coborâre, de un sacrificiu al coborârii, de la înălțimea 
lui Hyperion la nivelul unui pământean), a revedea din nou, a reveni 
iarăşi la problemă etc. 


Adjective care nu au grade de comparaţie. După cum bine se ştie, 
adjectivele au diferite grade de comparaţie: pozitiv, comparativ şi su- 
perlativ. Comparativul se construiește cu ajutorul adverbelor mai, mai 
puțin, tot atât de puse înaintea adjectivului, superlativul, cu adverbele 
foarte sau cel (cea) mai. Exemplu: bun, mai bun, foarte bun, cel mai bun. 
Sunt însă adjective al căror sens nu admite grade de comparaţie, deoa- 
rece indică o valoare absolută. Exemple: viu, mort, întreg, veșnic, unic, 
gata, complet. 


Alte adjective, care nu sunt folosite în mod corect: inferior, superior, 
posterior, major, proxim, ultim, optim, suprem, maxim, minim. Exemple 
greşite: Calitate mai inferioară sau mai superioară; cel mai suprem ideal. 


Mai nou, auzim adesea: filmul e super; totul este O.K.; părul tău este 
WOW; mă simt cool. Uneori, întâlnim limbajul argotic: Totul este 
mişto sau nasol! 


Omiterea prepoziţiei „pe”. Din păcate, această greșeală apare foarte 
des. Exemplu: „Bărbatul care l-am întâlnit”, „Cartea care am citit-o”, în 
loc de „Bărbatul pe care l-am întâlnit”, „Cartea pe care am citit-o”. 

Cacofonia. Inevitabilul „ca şi”. Aproape toată lumea, pentru evitarea 
cacofoniei, foloseşte, invariabil, greşit comparaţia (conjuncția) ca, du- 
blată de conjuncţia și. Exemplu: „Cartea ca și aspect e O.K”. De ce nu 
putem spune simplu: „Cartea ca aspect e O.K.. Se poate evita cacofo- 
nia prin inversarea cuvintelor „Ca aspect, cartea e O.K? 


Cacofonia înseamnă o combinaţie neplăcută de sunete. Exemplu: El 
are grijă de casa sa. Sau: Inelele le-am cumpărat ieftin. 


Unele substantive: 1. filozof/filosof. Unii scriu filosof, cu argumentul că 
vine din grecește, şi e compus din filo şi zofos, ceea ce înseamnă „iubi- 
tor de înțelepciune”. Limba română este însă o limbă fonetică, deci for- 
ma corectă este filozof; 2. anticameră/antecameră. Forma corectă este 
anticameră (din italiană) şi înseamnă „camera de așteptare la intrarea 
în biroul unei persoane cu muncă de răspundere”. A face anticameră = a 
aştepta (mult) înainte de a fi primit de cineva. Un poet român, Marcel 
Miron, îşi intitulează, corect, un volum de versuri Poeme din anticamera 
vieții; 3. scrierea cu doi şi trei de i. Substantivele copil plus substantivele 
care la N, sg se termină în -iu formează N. pl. nearticulat în doi i — copii, 
geamgii, vizitii, cazangii etc., iar N. pl. articulat în trei i: copiii, geamgiii, 
vizitiii, cazangiii. Idem, adjectivele de genul hazliu, zurbagiu, fustangiu 
etc. 


Datorită/din cauză. Din cauză se foloseşte atunci când înţelesul este 
unul negativ: „Din cauza secetei, recolta a fost compromisă”. Din ca- 
uza = din pricina. Datorită are valoare pozitivă. Datorită = graţie, 
mulțumită. Exemplu: Datorită ție, am reuşit la examen. 


Îți cer scuze/îmi cer scuze. Formula îmi cer scuze nu este corectă, din 
simplul motiv că nu îţi poţi cere scuze ție însuţi. Deci corect îţi cer scuze. 


Desigur, greșelile în vorbire și scriere din limba română sunt mult mai 
numeroase. Noi nu ne-am propus aici decât să semnalăm câteva, cu 
speranţa că vom contribui la înlăturarea lor și la cultivarea limbii ro- 
mâne. 


În final, mă întorc la celebrele versuri ale lui George Sion: „Mult e dul- 
ce şi frumoasă / Limba ce-o vorbim, / Altă limbă-armonioasă / Ca ea 
nu găsim” dar tot el ne îndeamnă: „Vorbiţi, scrieți românește / Pentru 
Dumnezeu”. 

Mihaela Malea STROE 

şi din străinătate. 


unii Scriitorilor 
ânia din 2009. 


La Chişinău am ajuns doar cu gândul și în 
călătorii virtuale sau ca cititor, deşi, fără în- 
doială, mi-aş fi dorit ca vizitele mele să se în- 
tâmple (şi) în spaţiul real. N-a fost — cel puţin 
deocamdată — să fie! Dar, dacă n-am fost eu 
la Chişinău, în urmă cu ceva vreme... a venit, 
într-un fel, Chișinăul la mine. 


Întâi prin elevi basarabeni care și-au făcut stu- 
diile liceale aici, în orașul străjuit de Masivul 
Tâmpa, elevi cărora le-am fost dascăl și des- 
pre care am numai cuvinte de laudă: copii 
serioşi, sârguincioși, cu mult bun-simţ, bine 
educați, performanţi. Că ei nu reprezentau 
nişte excepţii mi-au confirmat colegi de can- 
celarie care au fost în schimb de experiență la 
şcoli din Chişinău şi au venit cu o mulţime de 
bune impresii. 


Apoi... un anunţ scurt, din 15 iunie 2018, adu- 
cea la cunoștința locuitorilor braşoveni o pre- 
mieră: În acest weekend, în Piaţa Sfatului, are 
loc prima expoziţie cu vânzare a produselor 
moldovenești, similară expoziției „Fabricat în 
Moldova”. 


Piaţa Sfatului, loc de rezonanţă istorică în ini- 
ma burgului nostru medieval, găzduia — de 
nişte ani deja —, în special vara, felurite fes- 
tivaluri şi târguri, inclusiv de carte și muzică. 
„Premiera” de a-i găzdui, în an centenar 2018, 

şi pe fraţii noştri de peste Prut m-a entuziasmat şi, bineînţeles, m-am 
grăbit să le fac o vizită. Erau, la tarabe, de toate pentru toți: produse 
culinare tradiționale, patiserie, vinuri pe alese, produse de artizanat, 
confecții din fibre naturale și încălțăminte din piele, bijuterii, dulciuri, 
obiecte decorative lucrate manual, cosmetice... 


Dar nu numai această mare varietate (se cuvine să spun apăsat că pro- 
dusele erau și de foarte bună calitate și destul de accesibile ca preț) m-a 
făcut să revin în fiecare zi cât a durat târgul, ba să-i îmboldesc și pe alții 
să-l viziteze. Pentru mine fost şi altceva, mai adânc şi mai... imaterial 
decât interesul pur „economic” al cumpărătorului față de mărfurile ex- 
puse. 


M-am întors în Piaţa Sfatului ca să-mi desfăt timp de câteva zile auzul 
de ardeleancă (de pe Târnave prin naştere) cu „graiul moldovinesc” al 
vânzătorilor şi producătorilor de la tarabe (care nu vindeau „papuci 
de casă”, vindeau „ciupici”, şi nu se cazaseră în „camere”, ci în „odăi” 
de hotel), să-l aud pe Valy Boghean cântând nu „galbenă”, ci „galbănă 
gutuie'. Cald, catifelat, melodios, ușor arhaic, mai ferit de pelagra exce- 
sului de anglicisme decât este acum limba română așa-zicând „literară”, 
deci mai curat, graiul acesta îmi aminteşte mereu de farmecul „vechilor 
cazanii”, de nuanțele şi lumina unui „foc ce arde” pe o vatră lăuntrică, 
de „şiragul de piatră rară”, pe care numai cei smintiți l-ar pierde sau ar 
încerca să-l „vândă”, să-l risipească. Spun „grai” şi nu „limbă moldove- 
nească” (oare încă mai dăinuie „oficial” această aberaţie?!) pentru că 
asta este: un grai! Un vlăstar înzestrat cu aceleași virtuţi ca și limba 
română-mamă. Aşa cum, fiecare cu pitorescul şi specificul lui lexical şi 
fonetic, sunt și celelalte graiuri (nu dialecte!) din Banat, Maramureș, 
Dobrogea, Muntenia, Oltenia..., „măcar să zică cine ce-a zice”, vorba 
povestariului nostru humuleştean. Graiurile acestea (unii le numesc 
sub-dialecte — fie şi aşa, că asta nu-i pricină de gâlceavă!) sunt precum 
pruncii aceleiaşi maici, ramurile aceluiași arbore, modulaţiile aceleiași 
unice voci — limba română, „stăpâna noastră, cum o considera, pe 
bună dreptate, Domnul Eminescu. 


În paranteză fie spus, prin 2015 (dacă am reţinut bine anul) fusesem 
la un concert al lui Pavel Stratan — și pentru muzică, desigur, pentru 
umorul și duioşia lui — dar mai ales din aceeași plăcere de a asculta 
graiul moldovan... în original! Şi, pe cuvânt că nu-i nevoie de dicționar 

ca să-l înţelegi! Hai, treacă de la mine, poate — arar — de unul de regi- 
onalisme, ca pentru oricare dintre celelalte graiuri românești! Sigur, 
niciunui filolog serios și responsabil nu i-ar trece prin minte să scor- 
nească o „limbă bănăţenească”, de pildă, din cauză că, în Banat, roşiei i 
se spune „părădaică”, sicriului — „copârşău” sau cartofilor — „crompiri”; 
nicio „limbă dobrogenească” pentru că, în Dobrogea, satului i se spune 
„Chioi”, dealului — „bair”, iar bolovanului — „cataroi”. 


Abia am așteptat, în vara lui 2019, revenirea la Brașov a meșteșugarilor 
basarabeni și iarăși am fost o vizitatoare fidelă a târgului, parcă mai bo- 
gat decât în anul precedent. Pe unii dintre expozanţi, oameni deschişi, 
prietenoși, i-am recunoscut, fuseseră prezenți și la prima ediţie a târ- 
gului; apăruseră și chipuri noi... Se crease deja un fel de familiaritate, 
o punte Brașov-Chișinău. Şi iar m-am bucurat de graiul domol în care, 
printr-o subtilă formă de respect intrinsec, „dânsa” poate fi (şi) o pâi- 
ne, o candelă, o rândunică, nu exclusiv o persoană, iar „dânsul” (şi) un 
stilou, un ceasornic, un mânz... 


Se spune că „omul gospodar cumpără vara sanie şi iarna car” Respectând 
acest principiu, am cumpărat atunci, în toiul verii, pentru fiica mea şi 
pentru mine, de la o tarabă unde doi frați vindeau încălțăminte, co- 
joace şi alte articole din lână, piele şi blană, două perechi straşnice de 
cizme, încălțări bune de înfruntat până și iernile siberiene. 


Dar, de data asta, la o altă tarabă, unde vindeau o mamă și fiica ei, am 
avut o strângere de inimă. Zăbovind mai mult alături de ele, pentru 
că oferta de produse era foarte variată, am constatat că — deși vorbeau 
foarte bine şi cu mare ușurință în limba română cu localnicii, respectiv 
în limba engleză cu turiștii străini din Piaţa Sfatului — când vorbeau ele 
între ele, mama și fiica apelau la... limba rusă. Evident, nu pentru că ar 
fi avut cine ştie ce mari secrete față de potenţialii cumpărători, ci pen- 
tru că — cel mai probabil dintr-o obişnuinţă cotidiană — le venea mai 
la-ndemână, le intrase în... reflex. Faptul este lesne explicabil având în 
vedere meandrele amare și ghimpoase ale istoriei, dar tot mi s-a părut 
dureros că ele (şi cu siguranță nu doar ele)... „s-au mutat cu traiul” de 
zi cu zi într-un alt spaţiu lingvistic. Limba rusă este, fără discuţie, limba 
unei culturi bogate și temeinice, o limbă pe care, acum, după ce resen- 
timentele provocate majorităţii prin sovietizare și prin obligativitatea 
temporară de a învăța „limba lui Stalin” (la propriu şi la figurat!) s-au 

atenuat, mi-ar plăcea să o cunosc. Numai că, în contextul respectiv, 
dialogul particular în rusă era semnul că mama și fiica s-au înstrăinat 
de-a lungul timpului — nicidecum din vina lor! — de „comoara /.../ pe 
moşie revărsată” pe care o evocă și o tezaurizează Alexei Mateevici, în 
Limba noastră. Era semnul trist care punea în evidență că procesul de 
rusificare /sovietizare cu anasâna, pe care îl ştim cu toţii, are consecinţe 
pe termen lung, iar aceste consecinţe nu se reduc la simple și inofen- 
sive influenţe la nivel de lexic (prin împrumuturi rezonabile) sau de 
pronunție (cum ar fi palatalizarea unor consoane). 


Am aşteptat şi cea de-a treia întâlnire Brașov-Chişinău, numai că anul 
pandemic 2020 a făcut, din nefericire, imposibilă revederea cu șanse să 
devină tradițională, în Piaţa Sfatului. Totuşi acum, când scriu (este 18 
martie 2021, iar primăvara s-a tupilat sub zăpezi căzute peste noapte, 
din greu, ca odinioară, în vremurile nestricate, în ajun de Crăciun), pe 
aici se zvoneşte că, dincolo de opreliştile şi sincopele impuse de viru- 
sul misterios care a dat omenirea peste cap, Chișinăul şi Braşovul vor 
deveni „oraşe înfrățite”. M-aș bucura să se adeverească! 


ENE PT RO MIÂINIĂ 


Tatiana TREBEŞ 


Influența sovietică 
asupra inventarului 
de nume tradițional (1944 — 1989) 


a 


T.T. — doctor în filologie, 
lector universitar, la Catedra 
limba română și terminologie 
medicală, Universitatea de 
Stat de Medicină și Farmacie 
„Nicolae Testemițanu". 
Domenii de cercetare: 
onomastică, sociolingvistică, 
traducere, stilistică, 
pragmatică, cultivarea limbii, 
metodologia predării limbii 
române ca limbă străină 

/ nematernă. Autoare a 
monografiei Studiu asupra 
prenumelor actuale (pe 
material din municipiul 
Orhei) (2019) și coautoare a 
manualelor Limba Română 
în context medical (pentru 
studenții de la Facultatea 

de Medicină, 2020), Limba 
română. Limbaj stomatologic 
(manual cu suport video, 
2017), Limba Română 
(Nivelurile A1-A2, 2014). 


Perioada sovietică este una specială în evoluţia 
sistemului antroponimic tradițional. După 
anexarea teritoriului dintre Prut şi Nistru la 
URSS şi după formarea RSSM, autorităţile 
urmăresc să introducă ideologia comunistă, 
să implementeze şi să promoveze toate for- 
mele de organizare politică, economică, soci- 
ală şi culturală proprii sistemului sovietic. 


Propagarea ideologiei comuniste, dezvolta- 
rea regimului sovietic totalitar în RSSM avea 
drept scop major crearea unui nou tip de om 
sovietic şi a unei „noi culturi”, axate pe valori 
străine intereselor naționale și pe educarea 
unui pretins patriotism sovietic, în contextul 
prieteniei popoarelor din componenţa URSS. 


Întemeiat pe politica de deznaționalizare, de dez- 

rădăcinare a ideii românismului din conștiința 
populaţiei băștinașe şi de „creare a istoriei po- 
porului moldovenesc și a limbii moldovenești, 
programul imperial prevedea impunerea „realis- 
mului socialist”, care urmărea să substituie și să 
accelereze procesul de subordonare a tuturor va- 
lorilor românești cu ideologia comunistă. Acest 
fapt însemna să se interzică difuzarea literaturii 
române, să se utilizeze limba rusă ca limbă de stat 
în RSSM și să se treacă de la scrierea cu grafia lati- 
nă la scrierea cu cea chirilică. 

Înlocuirea forțată a identității românești cu așa-zisa identitate moldove- 
nească, contextul lingvistic diglosic se fac simţite şi în sistemul antropo- 
nimic tradițional. De cele mai multe ori, numele de familie și prenumele 
sunt denaturate din cauza adaptării lor la specificul limbii ruse şi la scrie- 
rea cu caractere chirilice, ceea ce a dus la formarea unui inventar de nume 
deosebit, străin, care nu este caracteristic culturii și tradițiilor românești. 


Dacă până în anii '40 ai secolului trecut, pe teritoriul actualei Republici 
Moldova, onomasticonul era constituit din aceleași prenume care circulau 
şi în restul teritoriului românesc, atunci în perioada următoare, odată cu 
crearea RSSM şi sub influenţa unor factori sociali-politici și culturali sunt 
impuse o serie de prenume străine nouă, împrumutate din limbile rusă și 
ucraineană, care, ulterior, s-au integrat în sistemul antroponimic local. 


Odată cu schimbarea statutului limbii române, cu marginalizarea aces- 
teia la nivel de limbă secundară și cu impunerea învățării limbii ruse, 
schimbările în sistemul antroponimic erau inevitabile. Preluate din 
fondul antroponimic slav, fie pe cale cultă, fie pe cale orală, prenumele 
rusești pătrund în antroponimia locală, treptat, fiind supuse legilor fo- 
netice și morfologice ale limbii române (moldoveneşti). 


Analiza Registrelor alfabetice ale actelor de naștere din Orhei, anii 
1944 — 1989, demonstrează că în evoluţia onomasticonului tradițional, 
în perioada sovietică, se observă câteva tendințe: 


Tabelul 1. Modificarea inventarului de nume 
în perioada sovietică (1944-1989) 


Modificarea inventarului de nume în perioada sovietică (1944-1989) 


Perioada 1944-1960, în care apare 
tendinţa de a utiliza: 


Perioada 1960-1989, caracterizată prin 
tendinţa de a atribui nou-născuţilor: 


ale prenumelor 


2. Nume preluate din 


Nume de | Nume „necanonice” 1. Nume preluate din | Revenirea la 
„inspiraţie | (variante populare fondul antroponimic | prenumele 
sovietică” | şi forme scurte slav vechi; tradiționale 


românești, moștenite 


calendaristice) — antroponimia rusă din limba latină 
tendință valabilă pe cale cultă, prin sau preluate din 
pentru ambele intermediul creaţiilor | onomastica populară 
perioade. populare 


Tendinţa de substituire a prenumelor tradiționale românești cu „nume 
de inspiraţie sovietică” sau cu nume necanonice (variante populare 

sau forme scurte ale prenumelor calendaristice) apare în contextul cre- 
ării „noii culturi” sub influenţa artei, a şcolii, a mass-mediei și a politicii 
lingvistice promovate de regimul comunist autoritar. 


În sistemul antroponimic al popoarelor URSS se impun așa-numitele 
„nume de origine sovietică (umena COBeTCKOTO HpOHCXOKAenna)” (a 
se vedea: V. A. Nikonov, 1974, A. V. Superanskaia, 2007), care reprezin- 
tă neologisme sau abrevieri ale diferitor cuvinte, de genul: Ninel, Stalina, 
Octeabrina, Vilena, Vladlen, Melor (Mape, Onrenvc, Aenun, OrraGpbckas 
PeBOAIOIUA,), Lenmaren (Aenun, Mape, Onreabc), Gertruda (repouna 
rpyaa), Zarema (3a peBoaromuro mupa) etc, frecvent întâlnite în onomas- 
ticonul popoarelor din componenţa fostei URSS, după Revoluţia din 
Octombrie (1917). Acestea derivă din admiraţia părinților față de condu- 
cătorii URSS, devenite figuri omniprezente în cultura sovietică. 

Din categoria „prenumelor de inspirație sovietică”, în sistemul antro- 

ponimic al orașului Orhei, conform Registrelor alfabetice ale actelor 
de naştere 1944-1989 (RAAN 1944-1987, r.1, r.2, r.3 şi RAAN 1987- 
1994, anii 87-89), sunt atestate doar Ninel, Stalina, Marx, Vilena şi 
Vladilen — toate utilizate câte o singură dată. 


Sub înrâurirea limbii ruse şi a celei ucrainene, în antroponimia con- 
temporană apar şi se răspândesc prenumele „necanonice” — variante 
ale numelor calendaristice, care, graţie frecvenţei lor, au devenit pre- 
nume independente, de exemplu: Aliona, Ela, Ala, Iurie, Olesea, Asea, 
Agnesa etc. Aceste entități antroponimice (nume „necanonice”: vari- 
ante populare sau forme scurte) sunt, adesea, preferate în detrimentul 
formelor oficiale ale prenumelor calendaristice, fapt pe care îl putem 
observa, cu ușurință, în următorul tabel: 


Tabelul 2. Frecvența utilizării prenumelor necanonice 
în perioada 1944-1989 
(conform Registrelor alfabetice ale actelor de naștere 1944-1989) 


Prenume 
calendaristic Prenume „necanonice” 


(formă oficială) 


Achilina Variantă Aculina (2 ori) 
Forme scurte Culina (S ori); Alina (16 ori); Lina (3 ori) 

Agnesa (1 dată) Inesa (S ori) 
Anastasia (6 ori) Asea (S ori) 


Alexandru (530 ori) Olecsandro (2 ori) 


Variantă Olecsandra 
Alexandra (13 ori) Olesea (53); Ala (237) 


Deonisie (1 dată);Dionisie (1 dată) 
Dionis (30 ori) ( ); 


Formă populară 
Elena (439 ori) forme scurte Nelea (27); Neli (1); Ela (2) 


Valentin (22 ori) Formé Sobulire Aleftina (1 dată); Alevtina (1 dată) 
Valentina (67 ori) pop Aleftin (1 dată) 


Politica lingvistică, susținută de adepții ideologiei comuniste, promo- 
varea valorilor străine intereselor naționale, dorința de dezrădăcinare 
a ideii românismului din conștiința populației autohtone, deportările 
în masă, administrarea şi popularea spaţiului dintre Prut şi Nistru cu 
etnici de origine rusă a contribuit la pătrunderea, în sistemul antropo- 
nimic tradițional, a unor prenume, forme scurte, hipocoristice, specifi- 
ce onomasticonului rusesc, percepute de către populaţia autohtonă ca 


prenume noi, moderne și care, între timp, au devenit nume indepen- 
dente. Astfel, în onomasticonul orașului Orhei, în perioada sovietică, 
potrivit Registrelor alfabetice ale actelor de naștere 1944-1989, se re- 
găsesc următoarele forme scurte și variante populare ale prenumelor 
calendaristice, preluate din limba rusă: Asea, Arina, Uliana, Inesa, Ina, 
Aleftina / Alevtina, Aleftin, Culina etc. 


Începând cu anii '60 ai secolului trecut, în evoluţia antroponimiei au- 
tohtone se profilează două tendințe: 


1. utilizarea prenumelor preluate din fondul antroponimic slav vechi și 
a prenumelor preluate pe cale cultă de la slavofili; 


2. revenire la prenumele tradiționale românești și la prenumele îm- 
prumutate din onomastica latină. 

Aceaste tendinţe apar în contextul „dezghețului hrusciovist”, când ati- 
tudinea față de patriotism în republicile unionale a devenit mai tole- 
rantă, iar popoarele trec printr-un proces de redeştapre naţională. În 
aceste condiţii încep să fie promovate valorile culturale românești. 

Examinarea documentelor de arhivă, inclusiv a datelor statistice, 
ne-a permis să creăm următorul tablou privind analiză comparativă a 
frecvenţei prenumelor preluate din fondul antroponimic slav, a celor 
tradiționale românești și a celor preluate din onomastica latină, tablou 


pe care îl prezentăm în următorul tabel: 


Tabelul 3. Tendinţe de modificare a onomasticonului tradinţional 
după 1960 (conform Registrelor alfabetice ale actelor de naștere 


1944-1989, cu referire la perioada 1960-1989) 


Tendinţe de modificare a onomasticonului tradițional după 1960 
Tendinţa de utilizare a 
numelor preluate din fondul Tendinţa de revenire la: 
antroponimic slav: 
Preluarea Preluarea Prenumele | Forme Prenumele | Forme de- 
numelor din | numelordin | tradiţionale | derivate de | preluate din | rivate de la 
fondul antro- | fondulantro- | românești | laprenume | onomastica | prenumele 
po-nimicslav | ponimic slav tradiționale | latină preluate din 
vechi pe cale cultă românești onomastica 
latină 
Vadim (401) | Svetlana (328) | Rodica (57) Diana 
(123) 
Vladimir Ludmila (301) | Viorica (49) | Vioara (1) | Aureliu (2) | Aurel (26) 
(228) Liudmila (4) Viorel (26) | Aurelia (25) | Aurelian (1) 
Viorelia (9) Aurica (22) 
Viola (1) 
Violeta (27) 
Veaceslav Igor (113) Liliana (26) | Lilia (68) | Adrian (10) | Andrian 
(198) Lilian (19) Adriana (2) | (19) 
Andriana 
(5) 
Vladislav(80) | Nadejda (73) | Doina (7) Corneliu (5) | Cornel (6) 
/ Vladislava Cornelia (4) 
(5) 

Borislav (1), | Ruslan (63) Radu (5) Ovidiu, 

cu formele Ruslana (1) Rada (2) Traian, 

scurte: Boris Virgil, 

(81) şi Borea Virgilia, 

(1) Laura, 
Lucreția, 
Florica, 
Florina, 
Cătălin, 
Sorin, 
Zorina, 
Ioana 

Stanislav (57) | Liubovi / 

/Stanislava (1) | Liuba (53) 

Iaroslav (6) Ina (48) 

Lada (1) Jana (25) 

Janeta (2) 
Janina (1) 

Miroslav (1) | Snejana (10) 

Sveatoslav (1) 

Vetislav (1) 


Examinând cu atenţie acest tabel, putem observa că frecvenţa pre- 
numelor preluate din fondul antroponimic slav este mai mare, în 
comparaţie cu cea a prenumelor tradiționale românești și a prenume- 
lor împrumutate din onomastica latină. Acest lucru poate fi explicat 
atât prin prestigiul culturii și limbii ruse, care era limbă de instruire și 
educaţie, fiind promovată prin intermediul instituţiilor de cultură și al 
mass-mediei, în comparaţie cu limba și cultura românească, ce erau 
marginalizate, cât şi prin situaţia de diglosie din Republica Moldova. 


Astfel, din fondul antroponimic slav vechi au fost preluate prenume- 
le: Vladislav/Vladislava, Vladimir, Veaceaslav, Stanislav/Stanislava, 
Borislav, Iaroslav etc. 


Pe cale cultă (prin intermediul literaturii și al artei), din antroponi- 
mia rusă au fost preluate și alte nume, cum ar fi: Igor, Ludmila, Ruslan, 
Svetlana, Vera, Nadejda, Liubovi. 


În această perioadă, pe cale orală, în onomasticonul tradițional, au pă- 
truns și alte prenume feminine, dintre care cele mai frecvente sunt: Ina, 
Jana, cu formele: Janeta şi Janina, Snejana. 

Începând cu anul 1970, în pofida cenzurii greu de suportat, cultura 
cunoaşte o linie ascendentă în dezvoltarea sa, contribuind, astfel, şi la 
trezirea conștiinței naţionale a românilor basarabeni. 


În această perioadă, în ciuda rusificării sistematice a învățământului, a 
administraţiei și a culturii, se observă, în analiza onomasticonului, o revenire 
la prenumele tradiționale românești, îndeosebi, la cele din onomastica româ- 
nească veche, cum ar fi: Rodica, Radu/Rada, Viorica, Viorel, Violeta etc. 


O altă dovadă a deşteptării conștiinței naţionale a românilor din 
Basarabia, în anii '70 -80 ai secolului trecut, o constituie şi tendința de 
revenire la prenumele tradiționale românești, care au fost moştenite 
din onomastica latină/romană sau au pătruns pe cale cultă din siste- 
mul antroponimic apusean. Printre cele mai relevante prenume, care 
se regăsesc în Registrele Alfabetice ale actelor de naștere 1944-1989, se 
înscriu: Lilia, Lilian/Liliana, Aurelia, Aurel, Aurelian, Adrian/Adriana, 
Cornel, Corneliu/ Cornelia, Corina etc. 


În semn de luptă continuă împotriva procesului de deznaționalizare 
şi de rusificare forțată a Basarabiei, în sistemul antroponimic local pă- 
trund o serie de prenume românești, cum ar fi: Ovidiu, Traian, Laura, 
Virgil, Lucreția, a căror frecvenţă (conform Registrelor actelor de 
naștere 1944-1986, 1987-1994) este o singură dată, dar care sugerează 
dorința de emancipare a populaţiei autohtone, atât la nivel naţional, 
cât şi social, față de regimul totalitar. 


În ultimii ani, deși se atestă o tendință de modificare, de completare, de 
înnoire a onomasticonului, care se manifestă prin utilizarea numelor 
cu forme scurte, a prenumelor de origine străină, a prenumelor du- 
ble sau chiar triple, care nu au figurat anterior în inventarul de nume, 
în Registrele alfabetice ale actelor de naștere din Orhei, se regăsesc și 
prenumele pătrunse în inventarul de nume în perioada sovietică. Acest 
lucru scoate în evidenţă informaţii ce țin de nivelul de educaţie al ono- 
matetului (părinţii în calitate de agenți care oferă numele), de confesi- 
unea religioasă şi de etnia căreia în aparțin, de aspectul gender, de con- 
centrarea/ popularitatea sau frecvenţa numelor într-o regiune concretă 
şi de stabilitatea onomasticonului. 


De asemenea, prezenţa acestor prenume de influenţă sovietică de- 
monstrează că factorii care determină alegerea unui nume duc la 

apariţia unor stereotipuri colective, ce presupun manifestarea unor 
caracteristici culturale, lingvistice şi extralingvistice, ce se reflectă 
în actul de numire şi corelaţia cu limba şi cultura poporului în care 
funcţionează entităţile antroponimice. Aspect capabil să limiteze, într-o 
anumită măsură, tendința de modernizare, puternic resimțită în sfera 
numelor de botez, în ultimul timp, deoarece atribuirea numelui unui 
nou-născut reprezintă un act de voință din partea părinților, iar 
opţiunea acestora de a rămâne fideli tradiţiei sau de a fi în pas cu moda 
este una subiectivă. 

Cristinel MUNTEANU 


Tudor Arghezi în ipostaza 
de filosof liric al limbajului 


Cr.M. — prof. univ. dr. habil. 
(doctor în filologie şi în filosofie); 
predă la Universitatea Danubius” 
din Galaţi discipline din sfera 
ştiinţelor limbajului şi din 

domeniul filosofiei. A publicat 
ca autor: Sinonimia frazeologică 
în limba română (2007), 
Lingvistica integrală coşeriană 
(2012), Frazeologie românească 
(2013); Tradition and Innovation 
in Language and Linguistics 
2017); Problema sensului la 
John Dewey (2019), iar ca editor: 
Tobias Peucer, Despre relatările 
jurnalistice (2008), B.P. Hasdeu, 
Studii de ştiinţa limbii (2013), E. 
Coșeriu, H. Geckeler, Orjentări în 
semantica structurală (2016; trad. 
de Cr.M.) etc. Este, de asemenea, 
autorul a peste 150 de articole 

şi comunicări. Domenii de 
interes: filosofia limbajului, teoria 
limbii, semantică, frazeologie, 
hermeneutică, lingvistica 
textului. 


Lui Cristian Moroianu, 
în semn de prețuire, în context jubiliar 


1. Este normal ca scriitorii — și, dintre aceştia, 
mai ales poeţii — să-și pună întrebări referitoa- 
re la originea și natura materialului pe care îl 
folosesc în arta lor. Uneori, în manieră pro- 
prie, ei oferă şi răspunsuri (mai mult sau mai 
puţin convingătoare)!. Se repetă adesea (şi 
nu doar în mediul didactic) că „literatura este 
arta cuvântului”, fără să se precizeze exact ce 
ar trebui să se înțeleagă prin acel „cuvânt” din 
definiția amintită, deşi „cuvântul” respectiv 
serveşte tocmai ca diferență specifică... 


1.1. Unul dintre spiritele realmente interoga- 
tive într-o atare privinţă este Tudor Arghezi”. 
Dacă filosofia îşi are, într-adevăr, obârșia în 
mirare (philosophia mirabilis), atunci se poa- 
te susține, cu bune argumente, că Arghezi are 
certe calități de filosof al limbajului, în pofi- 
da faptului că reflecţiile sale pe această temă 
sunt redate într-o expresie preponderent liri- 
că. Înaintea miracolului reprezentat de limbaj, 
poetul se minunează, se miră sau se entuzias- 
mează ori de câte ori are ocazia. 


1.2. Dintre textele în care Arghezi își mani- 
festă admirația (sau chiar fascinația) față de 

virtuțile cuvintelor şi ale limbii în genere, mă voi referi în cele ce ur- 
mează numai la două, şi anume: tableta Scrisoare cu tibișirul şi poezia 
Din taine. Este limpede că poezia Din taine este pandantul versificat al 
bucății în proză Scrisoare cu tibişirul. Cu toate acestea, în mod surprin- 
zător (căci relaţia celor două mi se pare evidentă), comentatorii pe care 
i-am citit nu le-au pus deloc în legătură. 


2. Pentru început, voi analiza textul în proză, deoarece este mai vechi. 
Scrisoare cu tibişirul a apărut iniţial în 1924 [în revista „Lumea”, an I 
(1924), nr. 8 (decembrie) ], bucurându-se, mult mai târziu, în 1960, şi 
de o republicare într-un volum antum de „tablete”*. Voi avea în vedere în- 
deosebi primele două paragrafe, pe care le voi reproduce în continuare: 


„Miracole nesfârşite zac în noi și împrejurul nostru, pe care viaţa în 
societate ne-a dezvăţat să le prețuim... Miracolul suprem: cuvântul, cu 
diviziunea lui: limba. Cum s-au născut cuvintele? Întrebarea, de sineși 
didactică, cere răspunsul care aparţine didacticii celei mai sterpe. Să nu 
insistăm, să contemplăm... Dar al cui este cuvântul? al omului, al natu- 
rii? Nu este cuvântul de-un neam cu apele, cu vegetalele, cu minereul? 
A putut cineva să-l «facă», să-l facă viu și energic, să-l ţie minte înain- 
tea tiparului, să-l treacă urmaşilor fără catalog? Cuvântul se moștenește 
ca bătaia inimii şi ca sângele; cu o lingură de sânge s-a făcut alt sânge și 
torente de sânge în sute de milioane de viețuitoare. Generaţiile, toate 
zic pânii «pâne» şi-i singurul cuvânt potrivit şi propriu; căci «câne» 
însemnează altceva și «pâne» iarăşi ceva deosebit. La începutul veacu- 
rilor a rostit cineva singur odată: pâne? Cine?... 


E miraculos cuvântul pentru că la fiecare obiect din natură și din în- 
chipuire corespunde un cuvânt. Vocabularul e harta prescurtată şi 
esenţială a naturii și omul poate crea din cuvinte, din simboale, toată 
natura din nou, creată din materiale în spaţiu şi o poate schimba. O mie 
de tone de pietriș sunt chiar pietrişul şi dacă din ele nu aș putea face 
decât macadam, cu simboalele lor eu pot face orice afară de macadam 
şi chiar macadam închipuit. Cuvântul permite evocarea şi punerea în 
funcţiune a tuturor puterilor închipuite și sacre. O idee se face act, sco- 
borâtă în cuvinte. Dar cuvântul însuşi nealăturat unei împrejurări de- 
scrise are o viață personală, împrumutată de la lucruri, și el poate ajun- 

ge o putere de sine stătătoare. Meşteșugul cuvântului a cernut și cerne 


fără răgaz lumea și sufletul ei — și a dat naștere literaturii și elocvenţei.* 


2.1. Se observă imediat că Arghezi întrebuințează în text termenul cu- 
vânt cu o dublă accepţie: fie ca (1) limbaj în general, facultatea limba- 
jului”, fie ca (2) “vocabulă, cuvânt propriu-zis, unitate lexicală, Prima 
accepție este greu de desprins de contextul biblic, religios, de vreme 
ce (după cum se ştie) în Sfânta Evanghelie după loan stă scris aşa: „La 
început era Cuvântul și Cuvântul era la Dumnezeu și Dumnezeu era 
Cuvântul”. Cuvântul în cauză redă latinescul Verbum din versiunea 
Vulgata realizată de Sf. Ieronim: „In principio erat Verbum et Verbum 
erat apud Deum et Deus erat Verbum”. Nu este cazul să insistăm prea 
mult asupra acestui aspect. Se cunoaște prea bine că Ieronim a căutat 
să-l traducă prin Verbum (mai sărac în semnificaţii) pe grecescul Logos, 
suprimând astfel foarte mult din bogăția semantică a termenului origi- 
nar, care desemna în versetul Evangheliei nu doar limbajul întemeietor, 
ci şi rațiunea absolută, inteligența divină etc. Că la Arghezi, în textul 
de mai sus, pe alocuri, se înțelege că este vorba despre ‘limbaj în gene- 
ral, o dovedește, de pildă, acest enunţ: „Miracolul suprem: cuvântul, 
cu diviziunea lui: limba”. Întâlnim ambele accepţii chiar și în aceeași 
frază: „E miraculos cuvântul pentru că la fiecare obiect din natură şi din 
închipuire corespunde un cuvânt”. 


Poetul lansează întrebări cu privire la originea limbajului, fără să ofere 
un răspuns satisfăcător. Limbajul s-a născut odată cu primul om și pare 
că se moşteneşte genetic de la o generaţie la alta. Parţial (prin latura sa 
materială), el aparţine şi naturii. Evident, limba istorică se transmite, 
de fapt, pe cale socială și culturală, prin tradiţie, dar o atare propagare i 
se pare ea însăși miraculoasă. Când Arghezi afirmă că toate generaţiile 
„Zic pânii «pâne» şi-i singurul cuvânt potrivit și propriu”, el consem- 
nează, în definitiv, o credinţă a vorbitorului simplu, după care cuvinte- 
le din limba maternă corespund fiinţei sau esenței lucrurilor. 


2.2. Al doilea paragraf al tabletei ne poartă dincolo de concepţia na- 
ivă (a vorbitorului nespecialist) în planul mai elevat al reflecției filo- 
sofice autentice. Cititorul neprevenit ar putea crede că aserțiunile ar- 
gheziene aparțin unor gânditori ca John Dewey sau Wilbur Marshall 
Urban, după ce aceştia vor fi asimilat idei din scrierile lui Aristotel... 
Oricum, date fiind referirile la simboluri („simboale”), n-ar fi exclus 

ca Arghezi să facă aici măcar o aluzie la Stagirit (în speță, la tratatul său 
Peri hermeneias”). Următorul citat este, neîndoielnic, unul excepțional: 
„Vocabularul e harta prescurtată și esenţială a naturii şi omul poate crea 
din cuvinte, din simboale, toată natura din nou, creată din materiale 
în spaţiu și o poate schimba”. Cu siguranță, astfel de rânduri i-ar fi plă- 
cut lui Eugeniu Coșeriu... Într-adevăr, cu ajutorul limbii, omul aruncă 
o rețea de semnificaţii peste lume, organizând-o conceptual (adică în 
plan mental), pentru a o putea gândi și pentru a putea vorbi despre ea. 
Cu ajutorul limbii, omul poate comunica despre lucruri şi fiinţe chiar 
şi în absenţa lor. Mai mult decât atât, folosindu-se de limbaj şi de pute- 
rea imaginaţiei, omul reușește să creeze lumi posibile, autoreferenţiale, 
cum descoperim în universul de discurs al literaturii. Fireşte, oamenii 
pot modifica şi natura (realitatea), căci, graţie limbajului comun, seme- 
nii se organizează și acționează sinergic destul de des. 


Merită adusă în atenţie și insistența lui Arghezi întru evidenţierea 
„funcţiunilor de evocare” ale limbajului (cum le numea Coșeriu 
urmându-l pe Urban), funcţii care se actualizează în comunica- 
rea concretă. De altfel, discutând despre capacitatea artistului de 
a redeșştepta în vorbire, prin intermediul cuvintelor, ideile latente, 
poetul utilizează chiar verbul a evoca (alături de infinitivul lung evo- 
care): „Cuvântul permite evocarea şi punerea în funcţiune a tuturor 
puterilor închipuite și sacre. O idee se face act, scoborâtă în cuvinte”. 
Ținute în izolare, cuvintele îşi pierd aproape complet forța seman- 
tică: „Toate cuvintele însă lăsate-n voia singurătăţii lor sunt ca nişte 
timbre uzate și nu pot evoca peste-nconjurul lor îngust nimic. Când 
vine cântărețul, povestitorul sau apostolul, cuvintele tremură ca pă- 
sările îndrăgostite la ivirea liniştitelor dimineţi; ele cântă, vorbesc 
sau ameninţă și blestemă...”*. 


2.3. Drept concluzie a acestei secțiuni, mi se pare nimerit să citez o 
caracterizare-sinteză făcută de Nicolae Balotă: „În această Scrisoare cu 
tibişir[ul], în care Arghezi-publicistul se ridică la una din înaltele trepte 
ale spiritualității și expresiei poematice atinse de Arghezi-liricul, găsim 
o jerbă de imagini ale cuvântului-act, ale puterii în acţiune a cuvântu- 
lui. Reîntâlnim figurile în-ființării prin cuvânt, ca atribute ale acestei 
puteri de sine stătătoare. Cuvântul poetic autentic nu ține locul; el nu 
traduce, ci e funciar original”. 

3. Întâmplarea că poezia Din taine s-a publicat în volumul de versuri 
Cântare omului (din 1956) — volum în care Arghezi (proaspăt „reabilitat”) 
slăvea nu doar omul în general, ci (săvârșind unele concesii) şi un anumit 
tip de om („omul nou”, promovat de regimul politic de atunci) — a făcut, 
probabil, ca acestui text liric să nu i se acorde importanţa cuvenită. 


Poezia sună astfel: „O altă taină, limba, nu ştie cum răsare / Şi cum se 
zămisleşte după ţinut şi soare, / Mai limpede, mai aspră, mai posacă. / 
De ce nu poate gândul, ascuns în el, să tacă? / Făptura ei de aer dă floa- 
re de lumină / Şi are, ca porumbul și volbura, tulpină. / Tăgăduie, ca 
mintea, și trup și căpătâi. / Într-adevăr pribeagă, ce-a fost întâi şi-ntâi, / 
El, Omul? el, Cuvântul? că limbile-au rămas / Să glăsuiască minții, din 
cărţi, şi fără glas. / Făptura de cuvinte, din grai sunat și mută, / Nu are, 
cercetată, plămadă cunoscută. / E înger, e mireasmă atâta de ușoară, 
/ Că fără vânt, nici aripi, de cum se iscă zboară? / Sileşte-te mai tare, 
iubite grămătic, / Să-mi spui, că, până astăzi, tu nu mi-ai spus nimic.” 
(Tudor Arghezi, Din taine). 


Desigur că — spre deosebire de expunerea din Scrisoare cu tibișirul — 
ideile nu se mai prezintă acum la fel de explicit. Versurile par niște 
inscripţii în piatră dură. Discursul poetic este fragmentat cu strictețe 
de punctuație, fiind împărţit, de regulă, în propoziţii și fraze scurte, 
însă percutante. 


3.1. În locul termenului de miracol este preferat cel de taină. Pe lân- 
gă întrebările legate de originea limbii (ori a limbajului) şi de nevoia 
irepresibilă a omului de a-și comunica gândurile, se adaugă altele care 
trădează o evidentă preocupare a poetului pentru ființa semnificației. 
De data aceasta, Arghezi se arată interesat şi de diversitatea lingvisti- 
că, de felul în care limbile, odată ivite, evoluează (și se înfățișează) în 
mod diferit. Una dintre teoriile vechi vehiculate în ştiinţele limbajului 
era și aceea a determinismului geografic (sau de mediu); se considera, 
de pildă, că limbile germanice, fiind mai nordice, sunt și mai „aspre” 
(adică aglomerează mai multe consoane decât vocale în rostire) toc- 
mai din cauza frigului resimţit de vorbitorii acelor zone... Cât despre 
opiniile referitoare la „limpezimea” unor limbi anume (cum este cazul 
francezei, în special), acestea constituie niște idei preconcepute”. O 
problemă insolubilă este și cea a priorităţii în ordine cronologică: „ce-a 


fost întâi şi-ntâi, / El, Omul? el, Cuvântul?”!!. 

3.2. Mult mai captivante sunt interogaţiile şi speculaţiile arghezie- 
ne desfășurate în continuare. Din comentariile (inegale ca valoare) 
scrise de Tudor Vianu pe marginea acestei poezii, merită reproduse 
următoarele: „Este minunată și asemănarea limbii cu organismele 
vegetale, cu porumbul şi volbura, cu care are în comun faptul de a 
creşte dintr-o tulpină, adică dintr-o limbă mai veche, ca și darul de a 
produce o floare, pe care poetul o numeşte floare de lumină, cu refe- 
rire la formele cele mai înalte ale expresiei, acele ale filosofiei şi ale 
poeziei. Surprinzătoare este şi împrejurarea că limba pare a se opune, 
a tăgădui atât actul intelectual care o precede, mintea, cât şi realitatea 
fizică în care se încorporează, desemnată prin metafora trup și căpă- 
tâi. (Versul: Tăgăduie, ca mintea şi trup şi căpătâi poate părea obscur, 
deoarece funcțiunea sintagmei: mintea și trup și căpătâi nu este lim- 
pede exprimată prin cuvântul care o introduce: ca.) Opoziția limbii 
față de gândire şi sunet ar rezulta din faptul că înţelesul ei se menţine 
şi atunci când mintea care s-a exprimat prin ea a încetat să mai existe 
şi când glasul care a făcut-o să se audă a amuţit, adică atunci când 
limbii vorbite i s-a substituit limba scrisă”"?. 


3.3. În ansamblu, putem fi de acord cu analiza lui Vianu. Totuși, felul 
în care el interpretează versul „Tăgăduie, ca mintea, şi trup și căpătâi” 
(suprimând virgula plasată după subst. mintea) este discutabil. Arghezi 
pare să spună, mai curând, că limba tăgăduie, asemeni minții, şi trup 
şi căpătâi, în sensul că, la rigoare, fiinţa limbii (semnificaţia) nu ţine 
de expresia materială („trupul”) şi nici nu-şi mărturiseşte principiul 
(„căpătâiul”), adică nu oferă indicii prin ea însăşi cu privire la propria 
origine. Pe scara evoluţiei, în „ierarhia formelor” (ca să întrebuințez 
sintagma „scale of forms” a lui R.G. Collingwood), după zămislirea 
materiei anorganice și, apoi, după apariţia vieţii, nașterea minţii este 
un eveniment deopotrivă de misterios sau de miraculos. Limba nu se 
opune minții, întrucât cele două au (cel puţin) în comun semnificaţiile, 
înțelesurile. În esență, limba este semnificație cu expresie (sonoră sau 
scrisă), şi nu invers; de aceea, Arghezi o defineşte astfel: „Făptura de 
cuvinte, din grai sunat şi mută, / Nu are, cercetată, plămadă cunoscu- 
tă” Ţinând de conştiinţă (ori, mai bine zis, de conștiență), conţinutul 
lingvistic (semantic) nu poate fi studiat empiric, aşa cum se procedea- 
ză în cazul obiectelor naturale”. În consecință, „plămada” adevărată 
a limbii rămâne (în bună măsură) necunoscută, în pofida faptului că 

semnificaţiile circulă cu ușurință de la un vorbitor la altul, conducând 


la înțelegerea reciprocă. 


4. În locul oricărei alte concluzii, să examinăm și îndemnul final lan- 
sat de poet: „Sileşte-te mai tare, iubite grămătic, / Să-mi spui, că, până 


astăzi, tu nu mi-ai spus nimic”, Prin termenul (cu iz arhaic) grămătic, 
Arghezi are în vedere aici lingvistul sau cercetătorul limbii, care nu i-a 


oferit răspunsuri mulțumitoare la frământările sale. Altfel spus, artistul 
subliniază necesitatea ca lingvistul să se preocupe ceva mai mult de fi- 


losofia limbajului'*. 


Note | 


! Vezi, de pildă, crestomaţia alcătuită de Gh. Bulgăr, Pro- 
blemele limbii literare în concepția scriitorilor români, Anto- 
logie, studiu introductiv, comentarii, glosar [de Gh. B.], 
Prefaţă de Perpessicius, Editura Didactică și Pedagogică, 
București, 1966. 

Vezi, în acest sens, capitolul Drama cuvântului din cartea 
lui Nicolae Balotă, Opera lui Tudor Arghezi, Editura Emi- 
nescu, București, 1979, p. 52-72. 

3 Vezi Tudor Arghezi, Tablete de cronicar, Prefaţă de D. 
Micu, Editura de Stat pentru Literatură și Artă, Bucureşti, 
1960, p. 75-77. De asemenea, semnalez că textul Scrisorii 
cu tibișirul a fost preluat și în antologia realizată de Gh. 
Bulgăr (op. cit., p. 227-229). 

*+Ibidem, p. 75-76. 

S Vezi Biblia sau Sfânta Scriptură [1988], tipărită cu bi- 
necuvântarea Preafericitului Părinte Daniel, Patriarhul 
Bisericii Ortodoxe Române, cu aprobarea Sfântului Si- 
nod, Editura Institutului Biblic şi de Misiune Ortodoxă, 
București, 2008. 

“Nicolae Balotă, aplecându-se și asupra acestui text, no- 
tează următoarele: „Un alt «miracol» al cuvântului la 
care e sensibil Arghezi derivă din raportul cuvânt și lu- 
cru. [...] Reluând o străveche temă a speculației filosofi- 
ce, aproape în termenii pe care îi folosea Platon în Kraty- 
los, el oferă o variantă nouă schemei corespondenţelor 
dintre cuvânt, natură şi convenţie. Celor trei factori (la 
Platon: onoma, physei, nomos), el le adaugă: închipuirea 
poetului. Omul se supune vocabularului convenţional, 
ca şi lucrurilor firii, căci vocabularul e «harta pre- 
scurtată şi esenţială a naturii», dar, în acelaşi timp, el 
poate rupe determinările firii și convențiile limbaju- 
lui. «Omul poate crea din cuvinte, din simboale toată 

natura, din nou...» Ca teză antropologică, această frază nu este prea originală. Însă 
dezvoltarea ei în reveria-speculaţie a poetului trădează o viziune de o rară adâncime? 
(N. Balotă, op. cit., p. 69-70). 

7 Deși a asimilat multă învăţătură ca autodidact, nu este nicio exagerare să apreciem că 
Arghezi avea cunoştinţe serioase și din domeniul filosofiei. Lucrul acesta transpare frec- 
vent în scrierile sale. De altfel, după ce l-au considerat, în primă instanţă, doar un poeta 
artifex, specialiștii au conștientizat apoi că au de-a face în persoana lui Arghezi cu un 
artist-filosof, uimitor prin profunzimea cugetărilor exprimate insolit sub forma poeziei 
lirice. 

8T. Arghezi, op. cit., p. 76. Fragmentul citat (cuprinzând comparația cuvintelor izolate cu 
timbrele uzate) nu face parte din paragraful comentat, dar se găseşte pe aceeași pagină, 
la o distanță de câteva fraze. 

N. Balotă, op. cit, p. 71. 

10 Mai aflăm și astăzi prin scrierile unor intelectuali români prejudecata conform căreia 
limba franceză este o limbă clară, logică, precisă, în timp ce limba engleză, bunăoară, este 
o limbă mai degrabă poetică, lipsită de precizie ş.a.m.d. Claritatea și coerenţa sunt calități 
ale limbajului în general, și nu ale vreunei limbi anume. Cu privire la așa-zisa „claritate 
a limbii franceze”, explicaţia este următoarea: nu limba franceză în sine este mai clară 
decât alte limbi, ci exprimarea francezilor este (sau era) mai clară și mai coerentă decât 
exprimarea întâlnită în alte comunități idiomatice. (Fireşte, prejudecata respectivă s-a 
născut într-o anumită epocă, în care francezii chiar beneficiau de o instrucție riguroasă, 
„raţionalistă”.) Deci, nu limba franceză, ci discursul francezilor era, de fapt, mai logic, 
mai clar etc. decât cel al spaniolilor, de exemplu, după cum remarcase şi Coșeriu (cf. Eu- 
genio Coseriu, Competencia lingüística. Elementos de la teoria del hablar, Editorial Gredos, 
Madrid, 1992, p. 249). 

1 Vezi, pentru aceasta, cele spuse (încă din 1875) de Whitney: „«Omul nu putea de- 
veni om decât prin intermediul limbajului; dar, pentru a deţine limbajul, el avea nevo- 
ie să fie deja om» este una dintre acele ziceri orfice care, dacă ar fi luate conform meni- 
rii lor, şi anume ca expresii poetice al căror caracter aparent paradoxal atrage atenţia și 
stimulează gândirea și investigația, sunt chiar admirabile. Să le foloseşti ca fundament 
ori ca test pentru concepții ştiinţifice este pur şi simplu ridicol; este ca şi cum cineva 
ar zice: «Un porc nu este porc dacă nu este îngrăşat; dar, pentru a fi îngrăşat, el trebuie 
să fie mai întâi un porc». Şiretlicul aforismului în cauză constă în specularea dublului 
sens al cuvântului om; interpretat corect, el devine o expresie acceptabilă pentru pro- 
priul nostru punct de vedere: «Omul nu se putea ridica de la ceea ce era el prin natură 
la ceea ce era capabil și menit să devină -— și ceea ce se cuvenea să devină el —, decât cu 
ajutorul vorbirii; însă el nu ar fi putut niciodată să producă vorbirea, dacă nu ar fi fost 
înzestrat de la început tocmai cu acele puteri pe care încă le vedem în posesia sa și care 
îl fac să fie om.»” [trad. mea, Cr.M.] (William Dwight Whitney, The Life and Growth 
of Language, With a New Introduction by Charles F. Hockett, Dover Publications, 
Inc., New York, 1979, p. 306-307). Trebuie precizat, totodată, că afirmaţia „orfică”, 
de la care a plecat lingvistul american W.D. Whitney, îi aparţine gânditorului german 
Wilhelm von Humboldt. 

12 Tudor Vianu, Arghezi, poet al omului. Cântare omului în cadrul literaturii comparate, 
Editura pentru Literatură, București, 1964, p. 196. 

B Pe această linie, este bine cunoscută decizia lingvistului american Leonard Bloomfield 
de a exclude semnificaţia lingvistică din cercetare, tocmai pentru că nu o putea studia 
cu mijloacele ştiinţelor naturii. După cum se ştie, Eugeniu Coşeriu a criticat in extenso 
o atare concepție în capodopera sa Forma y sustancia en los sonidos del lenguaje (1954). 
14 Dacă ar mai fi trăit astăzi, Arghezi i-ar fi îndemnat, probabil, pe lingviști să fructifice 
(întru clarificarea originii şi naturii limbajului) şi contribuţiile relevante ale altor științe 
(cum este, de exemplu, biologia). 

Dedicat poetei Ileana Mălăncioiu (ca „ţintă 
fixă”), dosarul tematic întocmit de vetrişti (v. 
Portret în palimpsest, în „Vatra”, nr. 7/2017) 
dovedeşte, iarăși, că înainte de a aparţine „cas- 
tei marilor poeţi”, cum ne reamintea Eugen 
Negrici, autoarea Liniei vieții este o persona- 
litate puternică, intransigentă, de o frapantă 
rectitudine morală. Și care, indiferent de îm- 
prejurări, asumându-și riscuri, nu puţine, în 
ceaușismul agonic, a ţinut „să spună ce avea 
de spus”, refuzând compromisul și camele- 
onismul literar, înțelegând poezia ca mod de 
existență. Un titlu precum Am reușit să rămân 
eu însămi (Polirom, 2016), adunând — selectiv 
— interviuri, probează din plin această vertica- 
litate, însoțind destinul literar (auster, mono- 
ton, de o copleșitoare gravitate lirică) al celei 
care l-a admirat şi „adoptat” pe Bacovia. 


Universul poetic al Ilenei Mălăncioiu, fan- 
tasmatic și traumatic, de o singularitate iz- 
bitoare, evidenţiază o conştiinţă ultragiată, 
îmbrățişând tema morții. O poezie în alb-ne- 
gru, constata Ion Mircea, vitală, totuși, înda- 
torată demonismului rustic, resuscitând me- 
moria anonimă (cu ale sale exigenţe rituali- 
ce), purtând „culpe arhetipale” (cf. Iulian Bol- 
dea), semnificând, prin acutizarea percepției, 

prin incursiunile în „cealaltă lume”, în regatul umbrelor, un „alt mod de 
a simţi realitatea” (cf. E. Negrici). Sevele unui moralism țărănesc stră- 
vechi, aspru, negreșit, irigă, așadar, poeziile celei care, de la Pasărea tă- 
iată (1967, un debut cu ecou modest) până la Urcarea muntelui (1985, 
o „bombă” editorială, după vorba păţitului M. Sântimbreanu) şi-a ra- 
dicalizat discursul, constatând că „timpul melancoliei a trecut”. Poate 
că primirea rezervată s-a datorat și faptului că „întârziaţii” (al doilea val 
al generaţiei şaizeciste) găseau „porţile închise”; canonul era deja fixat 
şi ocupat, iar „timpul cenușiu” al epocii tempera entuziasmul cheltuit 
de primii veniţi, impetuoşi, doritori să se afirme, acceptând „costurile” 
(compromisurile) de lansare. Totuși, poeta, după ce revuistic își făcuse 
intrarea „fără glorie” (zice) în revista „Luceafărul”, încă studentă, sub 
oblăduirea lui Ion Gheorghe, atrăsese atenţia rafinatului Emil Botta. 
O scenografie rustică, îmbibată de concreteţe, atentă la detaliul crud, 
vidată de patetism cultivă, la start, un expresionism întunecat, de cert 
suport existenţial. Peste ani, Ileana Mălăncioiu va mărturisi că „lecturi- 
le” prime au fost chiar întâmplările satului, jocurile băiețeşti (v. Puii din 
scorburi), reconstituind, cu dramatism auster, ritualurile jertfei, înnobi- 
lând astfel simbolismul țărănesc. În poezia titulară, personajul-martor 
asistă la o scenă domestică, terifiantă însă (suferința păsării, în zbatere 
convulsivă, când „trupul mai aleargă după cap”, poeta-copil asigurând 
acea „conductibilitate lethală”, cum s-a observat). S-au făcut trimiteri 
şi la Moartea căprioarei, volumul întreg anunțând crezul poetei, respec- 
tat cu sfințenie: fiecare carte încercuieşte o experienţă, developează un 
fond de obsesii, poezia nefiind doar un text, ci un mod de viață. Nu „o 
adunătură de metafore”, ci un mesaj existenţial. Încât, dezinteresată de 
laudele care glorificau cum-ul scriiturii, atentă la ce spune, „țăranca din 
Godeni” face din poezie un exercițiu de sinceritate (sau, mai exact, de 
supraviețuire). E drept, rectitudinea inconfortează lumea scriitoriceas- 
că. Or, Ileana Mălăncioiu, străină de ușurătatea balcanică (spumoasă, 
poate, iresponsabilă însă) vădește o inclemenţă rigidă, de aflat, fără sin- 
cope, şi în publicistica sa, risipind tuşe ironice sau accente polemice, re- 
pudiind oricum euforiile de conjunctură. Aşadar, dramatism, sarcasm, 
trudă, chin, cruzime etc., toate placate pe un bacovianism obsesional, 
aici hieratic, înțelegând că moartea rămâne răul suprem. Şi că moar- 
tea psihică ne ameninţă, oferind adevărata insuportabilitate, împinsă 
în anularea ființei: „Să nu-ţi mai fie frică de moarte / Mai mult decât de 

viaţa pe care-o duci”. Anunţând radicalizarea poeziei sale, neridată de 
trecerea anilor, în efortul — firesc, obligatoriu — de individuare, deși au- 
toarea, vădit implicată, cinstind genealogia rurală, pare a regreta cumva 
despărţirea: „Eu am plecat din munte prea devreme”. 


Volumele care au urmat, şi ele tulburătoare, plonjând într-o atmo- 
sferă halucinantă, enigmatică, abundă în făpturi spectrale, cu inserții 
autobiografice (de substrat infantil) şi montură folclorică, trăind sub 
fascinația morţii. Către Ieronim (1970), aducând în scenă un personaj 
emblematic, cu oase frânte, mortificat, un „contur de lumină”, Inima 
reginei (1971) ori Crini pentru domnișoara mireasă (1973) se mişcă pe 
orbita gravității, îngemănând moartea și nunta, eliberând un ton baco- 
vian: orașul e „e plin de morţi”, drumul e „putred de noroaie', chipurile 
sunt ude („ca de-o ploaie eternă”), desfășurând o viziune voluptuos- 
macabră. Abia Sora mea de dincolo (1980), consemnând suferinţa (ca 
experienţă), veghea, sentimentul tragicului ireparabil şi, desigur, ilu- 
minările sufletului adună poeme trăite, descoperind tragicul ca valoare 
a vieţii. Vorbind despre boală și agonie, himere și năluciri, valorificând 
estetic, prin „atenuare poetică” (cf. N. Manolescu), stranietatea. O 
experiență copleşitoare şi vindecătoare, așadar, în care sufletul „părăsit 
de vise”, înconjurat de morţi, sicrie, lespezi etc., rezonează coşmaresc- 
durernic: îngropată alături de sora iubită, poeta trage plapuma-lespede 
şi face, în confruntarea cu limita, un „exercițiu de vindecare”. O poezie 
sumbră, evident, mitologizând moartea, o viziune onirică, transgresând 
planurile şi o „scenografie macabră” (Eugen Simion), o reconstrucție 
(imaginativă) de o simplitate înșelătoare, trecută prin experienţa dure- 
rii, departe de afectările liricii așa-zis feminine. Mai mult, într-o epo- 
că îndemnând la un optimism robust şi eroism (cum suna comanda 
oficială), Ileana Mălăncioiu, înregistrată de Marian Popa la familia 
Thanaticilor, va omologa thanaticul cu „o insistenţă plicticoasă”, că- 
zând repetat în show funebru. Dar, spune acelaşi Marian Popa, „mis- 
terul morţii rămâne întreg şi este deopotrivă al tuturor” (vezi Istoria 
literaturii romîne de azi pe mâine, vol. II, p. 527). Încât „reconstruind” 
și distorsionând bacovianismul, poeta înțelege expierea ca adevăr im- 
placabil, „dezmierdând” moartea. Întâmpinată cu blândeţe, deopotrivă 
repulsiv-atractivă, ea capătă viață reală, devine o suprarealitate, râvnită 
de „carnea trecătoare”. Viitorul pare „un regat frumos”, descinderile „în 
lumea celor care nu mai vin” urmează un traseu inițiatic, refuzând însă 

stingerea de tot. Mai mult, cele două lumi sunt inseparabile și poeta pare 
convinsă că „lumea aceasta se sprijină pe credinţa în existenţa celeila- 
te”, Încât călătoria sufletului („desfăcut”, „desprins de trup”) spre acel 
dincolo, urcând „trepte de aer”, devine o expediţie cognitivă (v. Ardere 
de tot), mixând ceremonios-obsesiv frica şi fantezia (torturante), vi- 
sul și realitatea / viaţa și moartea topindu-se într-o ambiguitate ferti- 
lă. Chiar dacă drumul spre moarte anunţă un sfârşit iminent (la nivelul 
tragicului individual), „după obicei”, relaţia Eros / Thanatos promite o 
nuntire mioritică, în levitaţie, într-un „tablou cu stafii” (Valeriu Cris- 
tea), departe de ferocitatea sangvinară a începuturilor (pasărea tăiată, 
boul jupuit, jertfirea mielului), în pofida morbideței estetizante. Un 
spiritism, mai degrabă, alungând „frigul morţii. Dar Ileana Mălăncio- 
iu s-a format în „atmosfera cărților mari” și acel doctorat despre Vina 
tragică (cu Ion Ianoși, în 1975), tras într-o carte ivită trei ani mai târ- 
ziu, un survol erudit asupra temei, vestea înnoirea perspectivei. Între 
timp, Ardere de tot (1976), cartea care anunţa o schimbare (sesizată, 
primul, de Valeriu Cristea) a fost și o primă experienţă (dură) cu cen- 
zura. Cu trimiteri la Cartea lui Iov, punând problema salvării / limitei, 
botezată inițial Exodul, Ardere de tot încerca separarea lumilor, desci- 
frând Sensul vieţii. „Ce bine că nu intru în somnul fără vise”, anunţa 
poeta, ca ambasador al „populaţiei de suflete”, distingând între setea 
de viaţă şi teroarea morţii. Iar Urcarea muntelui (1985, la Albatros și 
apoi în 1992, plus o antologie cu acest titlu, în 2007, la editura Corint) 
impresionează prin forță vizionară, divulgând sumbreteţea realului, 
monstruozităţile și suferința obştească. Părelnic arhaizantă, această 
poezie a rezistenței (implicit politică), într-o vreme „bănuitoare”, vrea 
să comunice în regim de urgenţă. Pe un ton grav, refuzând esopismul 
şi îmbrățişând civismul, aprig cenzurată, trecută sub embargou, poezia 
din Urcarea muntelui vorbeşte despre mortificare (la scară societală), 
identificând şi denunţând „inventatorul spaimei”. Şi care, azi, eliberată 
de constrângerile cenzoriale (iscând interminabile discuţii din pricina 
conţinutului „interpretabil”), se vădește — pentru criticii ultimului val 
— o poezie „de esenţă tare”, „un etalon de rezistență” în anii agonici ai 
ceaușismului cultural (cf. Daniel Cristea-Enache). Să nu omitem nici 
scandalul provocat de grupajul tribunist (8 poeme, în 1982), transfe- 
rat în Linia vieții, descriind o situație: aşteptarea apăsătoare, „noaptea 
nesfârșit de lungă”, invitând la o lectură „cu chei”. Şi care a pus în difi- 

cultate cohorta exegeților-complici, comentând cu prudență volumul, 
fără a oferi citatele „de susţinere”. Fiindcă încărcătura subversivă, acel 
înger de pază „imbrăcat în haine de poliţist” ori „înălțimea evangheli- 
că” (sesizată de N. Steinhardt în, de pildă, Nu pot să mă plâng) iscau 
mari probleme „publicabililor” (vorba lui P. Goma), deși cenzura, ofi- 
cial, era „inexistentă”. Iar Ileana Mălăncioiu, lucrată prin D.U.I, demisi- 
onară de la Viaţa Românească, încerca să depună, cu o disperare moc- 
nită, o mărturie, sfidând agresiunile ideologicului și anemica rezistență 
a breslei, fără a subscrie „rezistenţei albe”. Evident, ştiind că „unde e 
cenzură, e şi autocenzură”. 


Călătorie spre mine însămi (1987) dezvăluia „cifrul” acestei personalități 
îngândurate, puternice, inconfundabile şi obsesiile ei formatoare, pur- 
tând în suflet, salvator, un sat fabulos, împotrivindu-se, pe acest rea- 
zem, „celei mai cumplite singurătăţi”: familiarizarea cu răul, moartea 
„domesticită” Şi publicistica din perioada postdecembristă (vezi A vor- 
bi într-un pustiu, 2001) sau volumul de convorbiri Recursul la memorie 
(2003, provocată fiind de Daniel Cristea-Enache) continuă de fapt lun- 
ga călătorie spre sinele poetei, conjugând memoria literară („rea”, cum 
s-a zis) cu puterea ficțională. „Pădureanca” (cf. Alex Ștefănescu), deși 
nu scrie ușor, rămâne mereu curajoasă și aspră. Cea care s-a încumetat 
la Urcarea muntelui, interesată de „ţara de-afară”, vira spre poezia soci- 
ală denunţând o dramă colectivă: agonia, neputința, urâtul existenţial, 
crima spirituală. Și impunând prin valoarea operei (rezistentă nu doar 
ca mărturie) şi ținută morală, vectorizate de o luciditate dramatică, fără 
eclipse. 


Ileana Mălăncioiu combină, în rostirea sa lirică, transparenţa biogra- 
fică cu mitologia exorcizantă. Un lung cânt funerar (ca în Sora mea de 
dincolo) închipuie nu doar o atmosferă macabră (atinsă de senzația 
stingerii şi „vina tragică”) și un aer bacovian, ci forează, cu tenacita- 
te, stratul mnezic ancestral, eliberând amintiri și rituri arhaice. Acesta 
pare a fi universul poetic al Ilenei Mălăncioiu, asumându-și răspicat 
suferința şi urcușul iluzoriu, luptând cu interdicțiile, aflând în moar- 
tea izbăvitoare marea temă: „Dar o să fie bine după aceea / Când nu 

vom mai ști nimic”. Astfel de plăsmuiri îndoliate, cultivând parafraza, 
austeritatea, repetiţia etc., împinse spre jertfa integrală (Ardere de tot) 
vorbesc despre singurătatea metafizică (încercănată de neîmplinirea 
visurilor) și despre durerea simplă, obsesivă, acceptând implacabila 
concluzie că moartea desparte definitiv. Totuși, un Ieronim (iubitul 
defunct) pendulează între cele două lumi și hotarul lor e repetat încăl- 
cat; asistăm chiar, în această lume „nălucită”, la o paradă funerară când 
„morţii ieşiseră pe strada principală. 


Impreciziunea, echivocul, comunicarea cu cei de dincolo, amestecul 
„lumilor” şi stranietatea se puteau bănui, spuneam, chiar în poezia ti- 
tulară din volumul de debut, Pasărea tăiată. Despărțindu-se de ceea 
ce s-a numit „faza epică”, Ileana Mălăncioiu nu renunţă la nucleul epic 
al acestui lirism concentrat, populat cu „îngeri și păsări sfinte”, intere- 
sat — s-ar zice — de practicile magice și recuperarea sufletului. Într-un 
Acord final, urcuşul e la îndemână, pe „trepte de aer”; dar sufletele mai 
şi coboară („vin suflete din cer”, zice — în alt loc — poeta) și această 
„populaţie de suflete” hălăduieşte, rătăcind într-un spaţiu al confuziei: 
„lumile noastre sunt una”. Un ciudat transfer între viață şi moarte, un 
demonism difuz îngăduie ca cei „închiși în cimitire” să iasă pe strada 
principală (Coșmar). Probabil că volumul Peste zona interzisă (1979) 
„aşează” hotarul. Dar el este repetat încălcat: „umbrele morţilor ies din 
morminte” (Creion), iubiții se caută, dispariția „graniţei” încălzeşte 
utopicul gând al revederii celor pierduţi în „cealaltă împărăție”. Iar 
deşertul rămâne „singura (lor) cale”. Ca în proza lui Sorin Titel, cele 
două lumi se deschis una alteia, comunică, Al. Cistelecan observând 
că absenții, cu identitate ambiguă, proiectată oniric, încalcă repetat 
granița („liberă”, de fapt), oferindu-şi „peripeții himerice”, ca prezențe 
obsesive. 


Şi erotica, iscând un „vis searbăd de înălțare”, este amestecată cu moar- 
tea, spectralul Natanael și „iubita cea moartă” oferă un amestec hao- 
tic; invers, iubitul se reîntoarce printre noi: „ca o pasăre albă sufletul 
lui îmi şade în palmă”. Dincolo însă de evidentul accent bacovian, de 
motivele recurente (iarna, frigul, noaptea, moartea) venind din „acea 
lume-nchisă cu foarte multe chei”, dincolo de binemeritata Laudă 
muntelui (care „ştie să rămână în picioare”) desluşim în lirica Ilenei 
Mălăncioiu erupția revoltei. Poezia a coborât în stradă, constată po- 

eta și „timpul melancoliei a trecut” (Cântec). Mai vechile poezii „de 
spital” fac loc celor „actualizate”, investigând fără menajamente lumea 
noastră și condiţia morală a „sufletelor murdărite”. Poeta scrie „cu o 
celulă” (Stau într-un loc retras) şi denunţă ambianța kafkiană, „spaima 
cea de toate zilele”. Prigoana, tortura, teroarea se insinuează și „uriașul 
rău” (cu „mâna de fier”) alungă „marea speranță”. Până şi ninsorile, 
acoperind tristețea, aduc „nămeţi negri” iar creierele vândute vegetea- 
ză așteptând ca salvarea „să ne pice din cer / La o zi mare” (Liniște). 
Astfel de versuri, denunţând ingeniozitatea neistovită a Inventatoru- 
lui („Cineva călca alene pe nervii mei”) au iscat comentarii prudente; 
însăşi poeta, trasându-și conturul operei şi dezvăluindu-și combustia 
(până la „ardere de tot”) a surdinizat tragismul existențial, deturnând 
atenţia vigilenţilor cenzori. Ea invocă motivul liniștitor al muntelui 
(„Am plecat la munte să mai uit o vreme”) și notează (v. În creierul 
meu) că „ştergerea” lui mentală devine oricând posibilă: „Dar ei au scos 
tot muntele piatră cu piatră”. Acest sisific efort, risipind şi redobândind 
speranţele, „extrăgând” muntele dintr-un cap „de nepătruns” (şi chiar, 
mai departe, anulând „ţara din creierul meu”) subliniază conţinutul 
dinamitard al acestei lirici. În noul context, o lectură tardiv „politiza- 
tă” poate descoperi, neîndoios, noi valenţe în lirica Ilenei Mălăncioiu. 
Chiar multe comentarii merg pe această linie. Nu credem că poezia 
Ilenei Mălăncioiu ar „urca”, astfel. Ea este, bineînţeles, o mare poezie 
şi obligă la regândirea înțepenitelor clasamente. Urcarea muntelui (Li- 
tera, 1992) recupera poemele eliminate din cartea apărută în 1985 la 
editura Albatros (vezi Addenda I) şi transferă, într-o Addenda II, poe- 
mele din „Viaţa Românească” (nr. 2/1989), număr interzis şi topit de 
cenzură. Încât volumul pomenit, conţinând destule texte antologice, 
nu face decât să confirme ceea ce știam: Linia Vieţii este, la Ileana Mă- 
lăncioiu, netranzacţională şi creierul poetei, „înfierbântat de durere”, 
convoacă — pentru a cuceri demnitatea spațiului lăuntric — o figurație 
biblică și mitosul arhaic. Datul biografic, eliberând bogate sugestii, 
testează parabola existenţială. Locuit de spirite cu adevărat „libere', 
spaţiul thanaticului se dilată, „cucerind” viaţa comunizată: coşmarul 
social, găunoşenia, disperarea mocnită. lată substratul insurgent al 
unei lirici inflamate; şi al unei poete care, ca voce inconfundabilă, cre- 
de, nestrămutat, într-o dorită reînviere spirituală. Încât, firesc, o mi- 
tologie „trăită” se răsfrânge în lirica Ilenei Mălăncioiu, pornind de la 

„o insinuare de nucleu epic”, ca stare conflictuală, cum ne reamintea 
Constantin Cubleşan. Dar miracolul lumesc se încarcă de dramatism 
şi poeta își poartă „chinul vieţii”, încercând să afle, înspăimântându-se, 
cuvântul Lui. Înstrăinată, vrea să perceapă semnificaţiile unei lumi 
primordiale, fabuloase, în orizont cosmic, însă. Violentă, angoasantă, 
sumbră, vitală, totuși, această lirică refuză morbideţea, constata Jean- 
Pierre Longre, recenzând o mică antologie apărută în Franţa (Com- 
me pleurent les âmes seules / Cum plâng sufletele singure, Paris, Editions 
Hochroth, 2016). Şi cum confirmă, strălucit, antologia O sută și una 
de poezii (Editura Academiei Române, Bucureşti, 2015). Invocând o 
rugă, poeta se mărturiseşte, vrea să i se lase „toată îndoiala/ pe care 
am avut-o pe pământ” (v. Rugă), dorind „să rămână suflet”. De fapt, 
anunțându-ne că „sunt prea neagră, sunt prea tristă”, Ileana Mălăncioiu 
recunoaște că e apăsată de sentimentul zădărniciei... 


P.S. Surprinzător, Ileana Mălăncioiu lipseşte din antologia Un secol 
de poezie română scrisă de femei (vol. II, 1945-1989, editura Cartier, 
2020), întocmită de Alina Purcaru și Paula Erizanu; după cum lipseşte 
şi din dipticul pus la cale în Timișoara, sub egida Fundaţiei culturale 
Orient latin şi a Clubului de la Timişoara, de Nina Ceranu (v. O sută 
de ani de literatură feminină în România, editura Eubeea, 2019). De ce 
oare? Explicaţia e simplă: scriitoarea a refuzat să fie prezentă alături de 
colegele ei. Dar răsare, imediat, o altă (aceeași) întrebare: de ce oare? 

lulian BOLDEA 


Solomon Marcus. Limbajul 
matematicii și universul poeziei 


Regretatul academician Solomon Marcus 
a explorat, prin cercetările sale, domenii 
tradiționale ale ştiinţei, fiind recunoscut, 
totodată, ca inițiator şi promotor neobosit al 
unor discipline novatoare precum lingvisti- 
ca matematică şi poetica matematică. Cărţile 
av. sale s-au bucurat de aprecieri unanime, 


IB.— prof.univ.dr, obținând premii prestigioase și notorietate: 
Universitatea de Medicină, ; a i EA ME? 
a -© Analiza matematică, Lingvistica matematică. 
Farmacie, Științe și Tehnologie E D n 
George Emil Palade” din Modele matematice în lingvistică, Gramatici 
Târgu Mureş; cercetător şi automate finite, Introduction mathématique 
ştiinţific la Institutul de à la linguistique structurale, Poetica matema- 
Cercetări Socio-Umane ţică, Semiotica folclorului, Timpul, Întâlnirea 

„Gh. Şincai”al Academie! : A i să 
A Ah í extremelor, Paradigme universale, Educația în 

Române. Este conducător i; og 

de doctorat directoral Spectacol etc. Personalitate de excepție a cul- 
revistei „Acta Marisiensis. turii și ştiinţei româneşti, Solomon Marcus a 
Philologia’, redactor-şefal fost un exemplu modelator de savant impli- 
revistei, Vatra, membru în cat în destinul educaţiei, al cunoaşterii şi al 
colegiul de redacţie al ma E avand A i e va 
„societăţii în care a trăit, cu o voce distinctă 

multor reviste de cultură. `, i i f À À 
Dintre volumele publicate: Şİ fermă în mediul academic, universitar, în 
Scriitoriromânicontemporani spațiul public. În domeniul educației, So- 
(2002); Poezia neomodernistă lomon Marcus a pledat pentru promovarea 
(2005); Vârstele criticii (2005); unor strategii didactice inovatoare, în care 

Istoria didactică a poeziei ilet Re: olat îi ul oii 
românești (2005); Poeți  a€centul să fie plasat asupra spiritului critic 
români postmoderni (2006); Şi interogativ, militând pentru o cultură tota- 


Temeşivariaţiuni (2008); Dela  lă, fundamentată pe echilibru, interdiscipli- 


modernism la postmodernism. naritate, spirit novator, generos, încrezător 


(2011); /postaze şi E în în progresul cunoașterii umane. 

Solomon Marcus s-a identificat, în întreaga sa existenţă, cu figură em- 
blematică a savantului caracterizat de erudiție, energie, curiozitate și de 
pasiunea noutăţii. Spirit tenace, inovator, flexibil, savantul a fost auto- 
rul unor importante cărți de analiză matematică, informatică, lingvis- 
tică, semiotică, poetică, de aplicaţii ale matematicii în ştiinţele naturii 
şi în ştiinţele sociale, în filozofia şi istoria ştiinţei. Într-un univers al cul- 
turii în care specialiştii își îngustează tot mai mult domeniul de experti- 
ză, Solomon Marcus căuta, dimpotrivă, să traseze conexiuni, corelaţii, 
convergenţe între știință și artă, între domenii în aparenţă îndepărtate 
unele de celelalte. Tocmai de aceea, separaţia binară, intolerantă între 
ştiinţele umaniste și ştiinţele exacte era inoperantă pentru autorul Po- 
eticii matematice, viziunea sa fiind, dimpotrivă, una integratoare, siner- 
gică, de comunicare dincolo de frontierele uneori artificial trasate în- 
tre diferitele discipline epistemice ale spiritului uman, cum remarcă de 
altfel Solomon Marcus într-un interviu: „Eminescu nu face parte din 
categoria (...) poeților-matematicieni, ci dintr-o alta mult mai largă, în 
care trebuie să-i includem pe Novalis, pe Paul Valery, pe Lucian Blaga, 
pe Camil Petrescu, Nichita Stănescu şi pe mulți alţii care, scriitori fiind, 
au trăit cu intensitate nevoia umană de a înțelege lumea, o lume care 
include ştiinţa ca o parte esenţială a ei. Curiozitatea intelectuală este o 
parte organică a personalităţii lor. Eminescu s-a comportat în această 
privință cu întreaga modestie a celui care vrea să înveţe. (...) Eminescu 
nu a avut nici un moment intenţia de a deveni matematician, fizician, 
chimist sau biolog. El nu a făcut decât să dea curs imensei sale mirări în 
faţa lumii și a făcut un efort considerabil de a înțelege măcar o părticică 
din tainele universului” În acest context, este foarte relevant faptul că 
„universul imaginar al poeziei” se hrănește din „întreaga diversitate a 
umanului, în manifestările sale multiple, logice și intuitiv-emoţionale, 
empirice și teoretice”. 


Pe de altă parte, trebuie să observăm că demersul cărturarului are o 
finalitate gnoseologică majoră: aceea de a dezvălui unitatea ascunsă 
sau aparentă a lumii şi a cunoașterii umane, ce rezultă, desigur, din 
convergenţa formelor, modalităţilor și strategiilor de cunoaștere, astfel 
încât idei, teorii, concepte operaţionale din domeniul matematicii, in- 
formaticii, biologiei sau fizicii au șansa de a fi aplicate, valorificate sau 
valorizate în spaţiul modelator al literaturii, în măsura în care marea 
Bibliotecă a Cunoașterii umane este alcătuită tocmai din aceste relații, 

corelaţii, convergenţe și filiaţii între știință și literatură, între cunoașterea 
precisă şi cunoașterea subtilă, într-o concepţie deloc restrictivă, dim- 
potrivă, cumulativă și generoasă, fecundă în premise, argumentaţie și 
concluzii epistemologice, din care sunt excluse prejudecăţi, modele 
prestabilite, canoane inflexibile. Desigur, orizontul științei ne oferă 
precizie, exactitate, echilibru, o judecată fermă bazată pe argumente, 
corectitudine a accentelor și rigoare a aserțiunilor, într-un dialog fertil 
care ne ajută să înțelegem lumea paradoxală şi contradictorie în care 
trăim. Solomon Marcus subliniază comuniunea gnoseologică dintre 
limbajul poeziei și matematică: „Dincolo de unele aspecte exterioare, 
care par să le opună, matematica şi poezia au o arhitectură asemănă- 
toare, esenţa lor este în bună măsură aceeași. Poezia este un amestec 
de luciditate şi vrajă. Am putea spune că luciditatea este replica pe care 
poezia o dă nucleului ei de vrajă, pentru a-l putea reliefa. Luciditate 
înseamnă aici organizare (deliberată sau nu) a textului la diferitele sale 
nivele. Studiul acestei organizări nu poate fi dezvoltat cu fineţea nece- 
sară fără ajutorul matematicii, deoarece organizare înseamnă structură, 
iar structurile sunt obiectul matematicii. În acest sens, matematica este 
sora şi auxiliara necesară a artelor”. 


O carte a lui Solomon Marcus este intitulată sugestiv Limba română în- 
tre infern şi paradis, o carte în care reflecţiile autorului au o certă ampren- 
tă autobiografică, o latură confesivă de incontestabil interes, într-un 
stil deschis, clar, pregnant. Infernul limbii este constatat în vorbirea 
mahalagească, în „spectacolul fioros al înjurăturilor”, în „violenţa ver- 
bală”, în „româna şcolară”, a manualelor, este „sub aşteptări”, sau în 
„modul bolovănos” al multor emisiuni televizate. În schimb, paradi- 
sul limbii se regăsește în operele marilor scriitori: Mihai Eminescu, 
Ion Creangă, Tudor Arghezi, Mihail Sadoveanu, Ion Barbu, dar și în 
dicțiunea elegantă a unor matematicieni (Spiru Haret, Dimitrie Pom- 
peiu, Gh. Ţiţeica, Miron Nicolescu și încă la alţii). Pentru Solomon 
Marcus, Eminescu este „un coautor de primă mărime al limbii ro- 
mâne și are merite speciale în configurarea părţii de paradis a acestei 
limbi” Solomon Marcus expune în cartea sa opinii ferme, argumentate 
şi nuanţate cu privire la relaţia dintre limba română și globalizare, cu 
privire la provocările internetului, la francofonia în declin și la anglici- 
zarea (americanizarea) de azi, la comunicarea cu românii din diaspora 
sau din Basarabia etc. 

Solomon Marcus a fost preocupat în permanenţă de identifica- 
rea și valorizarea analogiilor, căilor de comunicare şi a punctelor de 
convergenţă, de dialog, între matematică şi arte, în general și între 
matematică și poezie în particular. Percepută din perspectiva acestor 
corelaţii și interferenţe multiple, matematica se integrează într-un vast 
ansamblu epistemologic care încorporează în structura sa elemente de 
o diversitate tulburătoare: „Dacă elevii ar afla, din manualele după care 
învaţă, despre bazele pitagoreice ale muzicii, despre rolul geometriei în 
descoperirea perspectivei în pictură și despre regularitățile aritmetice 
care guvernează deopotrivă ritmurile naturii şi pe cele ale existenţei 
umane, atunci legătura nu ar mai părea singulară, ci în firea lucrurilor. 
Arta de calculator, rolul geometriei fractale în știință și în artă deopo- 
trivă, legăturile cu știința haosului nu ar mai părea bizarerii la modă, ci 
fenomene care se așază în mod firesc într-o istorie milenară”. Într-un 
text, Solomon Marcus observă: „Am analizat câteva zeci de opoziții 
între poezie şi matematică. Este însă de la sine înţeles că opoziţiile sunt 
interesante numai atunci când se exercită între entități care au un pu- 
ternic numitor comun. Pe de altă parte, cărturarul subliniază că „este 
de neimaginat traducerea în limbajul comun a unui text poetic sau a 
unei formule matematice. Atunci când se încearcă așa ceva, constatăm 
imediat că toată vraja poetică se destramă. Dacă unele formule mai 
simple, cum ar fi pătratul unui binom, pot fi totuşi enunțate în cuvin- 
te (așa s-a şi întâmplat într-o perioadă timpurie de dezvoltare a ma- 
tematicii), acest lucru se face cu prețul unei diluări care reduce, dacă 
nu cumva compromite total, forța de sugestie a formulei”. Analogia, 
corespondenţele și convergențele dintre cele două tipuri de limbaj 
(poetic și matematic) se fundamentează pe tendinţa lor comună de 
a marca o concentrare și densitate a expresiei, superioară limbajului 
cotidian, dar și pe cultivarea unei atitudini gnoseologice transdiscipli- 
nare, pornită din ramificații diverse, dar și dintr-un impuls asociativ 
relevant (lingvistica matematică, caracterul metaforic al limbajului 
matematic, relaţiile dintre limbajul natural și limbajul artificial, meta- 
morfozele creativității umane). 


Matematica, arta de a da același nume unor lucruri distincte (Poincaré), 
este, totodată, o disciplină ce studiază analogiile dintre lucruri, dar repre- 
zintă, deopotrivă, un triumf al metaforei, cum remarcă Solomon Marcus, 
care consideră că disciplinele cunoașterii se regăsesc „sub interacțiunea 

puternică a localului și globalului, a părții și a întregului”, matematica in- 
cluzând, în chiar nucleul său originar, o „poeticitate esenţială”, „prin inter- 
mediul căreia se facilitează accesul lor la poeticitatea lumii”, matematica 
devenind, astfel, un adevărat „pod către poezie”. Sunt reputate exemplele 
unor poeţi precum Edgar Allan Poe, Mallarmé şi Baudelaire, pentru care 
poezia se supune unei riguroase discipline compoziționale, actul poetic 
semănând astfel „cu mecanica de precizie” (Hugo Friedrich). Descriind 
şi analizând relaţia dintre limbajul matematic şi limbajul poetic, Solo- 
mon Marcus consideră că „limbajul matematic și-a îmbogăţit conside- 
rabil componenţa sa artificială, depărtându-se astfel tot mai mult de lim- 
bajul natural, în timp ce limbajul poetic s-a diversificat și el, dând naştere 
unei întregi tipologii de limbaje poetice”. În măsura în care „orice text se 
află undeva între aceste tipuri de referință”, se consideră că distincţiile 
dintre matematică şi poezie trebuie să fie înțelese într-un mod unitar şi 
profund „în cadrul unor analogii fundamentale sub semnul cărora cele 
două tipuri de limbaje se dezvoltă”. Altă analogie este confirmată de for- 
mele creativității umane: descoperirea și invenţia, limbajele științifice și 
cele artistice fiind limbaje ale creativității umane, care poate lua forma 
descoperirii, sau pe cea a invenţiei, modul de articulare a momentelor 
de invenţie cu cele de descoperire fiind diferit. O altă analogie între cele 
două tipuri de limbaje este tendinţa lor comună de a realiza o „anumi- 
tă concentrare a expresiei, o densitate semantică superioară limbajului 
cotidian şi care permite dezvoltarea funcţiei lor euristice”, căci, remar- 
că Solomon Marcus într-un interviu, „este de neimaginat traducerea 
în limbajul comun a unui text poetic sau a unei formule matematice. 
Atunci când se încearcă așa ceva constatăm imediat că toată vraja poeti- 
că se destramă”. Metodologiile epistemice care plasează accentul asupra 
transdisciplinarităţii, care se bazează pe multiplicitatea nivelurilor de re- 
alitate, după modelul mecanicii cuantice, pe logica terțului inclus (Ștefan 
Lupaşcu) şi pe complexitate, ca paradigma fundamentală a cunoașterii 
actuale, în contextul unei continue interacțiuni a localului cu globalul, în 
care s-au dezvoltat anumite paradigme universale (spaţiul, timpul, me- 
taforă, informaţia, comunicarea, limbajul, semnul, jocul, criză, entropia, 
complexitatea, calculabilitatea, labirintul, podul). 


Concluzionând, am putea constata că, în viziunea lui Solomon Marcus, 
limbajul poetic se întâlneşte cu limbajul matematic printr-o aspirație 
spre totalitate, căci, după cum știm, gânditori precum Platon, Descar- 

tes, Leibniz, Husserl preconizau complementaritatea dintre ştiinţele 
exacte şi științele umaniste (Mathesis universalis), matematica şi poezia 
oferind, prin analogii şi corelaţii între ele, o perspectivă integratoare și 
transfigurată, în măsura în care ambele discipline presupun un stil al 
conciziei, al construcţiei unor lumi posibile, demers în care rațiunea 
şi emoția estetică, spiritul de geometrie şi spiritul de fineţe nu se ex- 
clud, ci se completează reciproc, într-un orizont al misterului (Lucian 
Blaga) şi într-un spirit al gândirii analogice (confirmate în teoria hao- 
sului în orizontul cercetărilor ştiinţifice, explorarea spațiului oniric şi a 
subconştientului, ca premise și teme de meditaţie artistică). Poezia şi 
matematica se întâlnesc într-un spaţiu spiritual elevat, marcat de con- 
cizie, ele având, dincolo de o anumită amprentă identitară, un indice 
de impersonalitate, de improbabil, de incertitudine şi paradox. 


Opera lui Solomon Marcus a reușit, într-o măsură apreciabilă, să de- 
monstreze aceste fascinante punți între limbajul matematic și limbajul 
poetic, două limbaje cu o deosebită forță de expresivitate şi de suges- 
tie, prin care se oferă accesul la esenţialitatea existenţei, a lumii şi a su- 
fletului uman. 

Mircea COLOŞENCO 


Miguel de Cervantes, Don Quijote 
și Mihail Sorbul - o trinitate astrală 
în conjunctie literară 


1 


Acum peste 180 de ani, mult-puţin, literatura 
spaniolă a pătruns în literatura română la în- 
ceputurile publicisticii noastre naţionale și a 
editărilor de opere cu valoare universală. 


Deschizător de drum este „părintele” literaturii 
M.C. — istoric literar şi editor. române, Ion Heliade Rădulescu, în 1838, mai 
Absolvent al Facultăţii de întâi, din publicaţia „Paris and London Adver- 
Filologie a Universităţi tiser” ti ltitrat Rodnica hi L g 
„Alexandru loan Cuza'din | fiSer , cu un articol titra 0 nicia lui ope de 
laşi. În 1969 a absolvitşi Vega, în „Curierul românesc”, București, IX, nr. 
cursurile de biblioteconomie §1, 1838. În anii următori, publică traducerea 
la Biblioteca Centrală de primelor patrusprezece capitole din romanul 
Stat din Bucureşti. A lucrat Don Chişot dela Mansa de Cervantes („Curie- 
muncitor, profesor, bibliograf, l fi B e x 76-78. 80. 88 
redactor de ziar. A colaborat FU românesc , București, A, nr. /6-/8, 80, 88, 
la revistele „Manuscriptum” 1839), a cap. Curiosul stravagent, episod din 
„Revista de istorie şiteorie partea a doua a lui Don Quijote („Curierul de 
literară, sia ărul, „Ateneu,  ambe-sexe”, București, III, 1840-1842) şi, apă- 
rută anonim, o nuvelă a aceluiași genial scriitor, 


„Steaua” „Convorbiri literare”, 
în periodicul „Organul luminării”, Blaj, 1848. 


= 


e 
e 


„Jurnal literar” „Literatorul” 
ş. a. Editează (inclusiv în co- 
sila pai, pla De altfel, Ion Heliade Rădulescu va edita, în 
i Rebreanu N. Stăn escu, 1840, în volum, traducerea sa după versiunea 
G. Bacova, N. Labiş, franceză a lui Jean-Pierre Claris Florian (1755- 
Al. Macedonski, 1794), sub titlul Don Chichot de la Mancha. Din 

G. Topârceanu şa. scrierile lui M. Cervantes. Tradus în româneşte 


din franțuzeşte dupe Florian de Ion Rădulescu. 

Ion Heliade Rădulescu Miguel de Cervantes Mihail Sorbul 


Peste ani, la aproape un secol, în 1936, poetul Al. lacobescu va scoate 
la Editura „Cugetarea” din București, în traducere românească, după 
originalul spaniol, în două volume, opera integrală a lui Cervantes de- 
dicată „cavalerului tristei figuri”, supranumele lui Don Quijote. În tot 
anul 1936, au apărut cronici elogioase referitoare la inițiativa salutară a 
lui Al. Iacobescu, începând cu prima datorată lui Petru Manoliu (alias 
Erasmus), menționând încercarea fragmentară a lui lon Heliade Rădu- 
lescu, și până la ultima, a lui Vintilă Horia, titrată Între Don Quijote şi 
Karl Marx, în care este făcută apologia „mitului lui Don Quijote” prin 
raportarea acestuia la figura hilară a întemeietorului comunismului 
ştiinţific („Credinţa”, Bucureşti, IV, 652, 2 februarie 1936, p. 4; „Sfarmă 
Piatră”, Bucureşti, II, 50, 5 noiembrie 1936). 


În această perioadă de o sută de ani, alte două evenimente sunt demne 
de remarcat în cultura noastră privind viaţa şi opera lui Miguel de Cer- 
vantes, prima fiind adaptarea, în limba română, a povestirii Cuviosul 
pedepsit a marelui scriitor spaniol, în 1911, de către Ion Luca Caragiale 
(„Românul Bucureşti, I, 96, şi 97 din 3/15 mai şi 5/17 mai 1911), 
iar a doua, dramatizarea realizată de Mihail Sorbul, în 1924, a operei 
lui Miguel Cervantes Saavedra (1547-1616): El ingenioso hidalgo Don 
Quijote de la Mancha (1605) şi Segunda parte del ingenioso cavallero 
Don Quijote de la Mancha (1615). 


În vreme ce contribuţia lui Ion Luca Caragiale a trecut neobservată în 
presa timpului (şi mai târziu), cea a lui Mihail Sorbul s-a bucurat de 
atenţie deosebită. 

La 25 octombrie 1924, a avut loc pe scena Teatrului Naţional din 
București, în regia lui Soare Z. Soare, premiera piesei originale Don Qui- 
jote della Mancha, comedie tragică în patru acte şi douăsprezece tablouri 
de Mihail Sorbul, inspirată de romanul omonim al lui Cervantes. 


Spectacolul a ţinut întreaga stagiune, fiind urmărit cu ardoare și interes 
în presa cotidiană și de specialitate din capitală. 


Mihail Sorbul a fost intervievat de N. Porsena cu trei zile în avans de 
întâlnirea piesei cu publicul, interviu subintitulat: „Ce ne spune d-sa 
despre dramatizarea romanului lui Cervantes”? („Rampa nouă ilustra- 
tă”, Bucureşti, VIII, 2097, 22 octombrie 1924, p. 1). Victor Eftimiu a 
scris articolul Don Quijote, subintitulat „Să fugim de politică”, evocând 
figura „superbă” a eroului spaniol, numindu-l „cruciat al dreptății, su- 
flet încărcat de ideal” („Lupta”, București, III, 862, 24 octombrie 1924, 
p. 1). Din nou a revenit N. Porsena cu articolul Astă seară „Don Qui- 
jote” la Teatrul Naţional, secţionat pe capitole: „Câteva note asupra lui 
Cervantes; Don Quichottă; Interpretarea; Montarea” („Rampa nouă 
ilustrată”, VIII, 2100, 25 octombrie 1924, p. 2). 


A doua zi, după premieră, au apărut două cronici teatrale, una de duș 
rece, a lui Emil D. Fagure (alias Honigmann), ziarist licenţiat în drept, 
care a socotit dramatizarea nereușită, lipsită de suflu tragic, dar și de 
vervă comică („Lupta”, III, 864, 26 octombrie 1924, p. 2), iar cealaltă 
fierbinte, a lui Liviu Rebreanu, romancier şi dramaturg (cumnatul lui 
M. $.), în care susţine faptul cert că Mihail Sorbul, „cu simţul teatral 
excepțional, a izbutit să păstreze pe scenă pe Don Quichotte întreg, 
să-i dea unitate prin diversitate” („România”, II, 310, 26 octombrie 
1924, p.2). 


Până la mijlocul lunii decembrie 1924, de-a lungul stagiunii de toam- 
nă, cât timp s-a jucat spectacolul, au mai apărut în presa timpului opt 
cronici teatrale / dramatice, cu păreri împărţite despre dramatizarea lui 
Mihai Sorbul. Le redăm, pe scurt, conţinutul în ordinea cronologică a 
publicării lor (conf. Bibliografia relaţiilor literaturii române cu literaturile 
străine în periodice. 1919-1944, Bucureşti, vol. VI, 2005, apărut sub egi- 
da Institutului „Călinescu” din Bucureşti). 

N. Davidescu: „Don Quijote reprezintă în cultura omenească una din 
cele mai nobile pilde de colaborare a vremurilor cu geniul unui scrii- 
tor” („Aurora”, București, IV, 905, 27 octombrie 1924, p. 4); 


Scarlat Froda (alias Scarlat Neitzendorf): „o dramatizare reușită după 


romanul lui Cervantes e practic imposibilă” („Rampa nouă ilustrată”, 
Bucureşti, VIII, 2, 102, 27 octombrie 1924, p. 6); 


Int. (pseudonim indescifrabil): Mihail Sorbul „n-a tratat eroul, ci lite- 
ratura care-l păstrează cristalizat” („Dimineaţ”, Bucureşti, XXI, 6450, 
27 octombrie 1924, p. 3); 


Romicus (alias Romulus Seişanu) consideră că Mihail Sorbul nu a 
reușit să definească caracterul personajului întruchipat în dramatizarea 
romanului lui Cervantes („Universul”, București, XLII, 246, 27 octom- 
brie 1924, p. 1); 


Pamfil Șeicaru: Don Quijote, la fel ca Prometeu, Hamlet, Faust ori Brand, 
reprezintă „iluzia omenească în lupta cu propria zădărnicie. Pentru Cer- 
vantes, ca și pentru contemporanii lui, romanul „era o parodie a literaturii 
cavalerești, pentru noi, el este o amară epopee a iluziei omenești” („Nea- 
mul românesc”, Bucureşti, XIX, 245, 28 octombrie 1924, p.2); 


B. Brănișteanu (alias Benno Braunstein) consideră dramatizarea 
lui Mihail Sorbul nereușită din cauza complexităţii lui Don Quijote, 
„un summum” al artei romancierului spaniol („Adevărul” Bucureşti, 
XXXVII, 12531, 12 noiembrie 1924, p. 1-2); 


M. Pralea (alias Nicolae Pora) prezintă citate din „comedia tragică a 
d-lui M. Sorbul” („Ilustrațiunea naţională”, București, XIII, 105, no- 
iembrie 1924, p. 167-168); 


Ion Marin Sadoveanu: Mihail Sorbul dovedește „o mare dragoste litera- 
ră” pentru Cervantes („Gândirea”, București, IV, 3, 15 decembrie 1924). 

În anul 1924, în care Teatrul Naţional din Bucureşti i-a pus în scenă 
dramatizarea romanului Don Quijote, Mihail Sorbul (Botoşani, 6/28 
octombrie 1885 - 20 decembrie 1966, București) era un dramaturg 


INTERFERENȚE CULTURALE 


consacrat. Debutase, cu aproape două decenii în urmă, cu piesa Eroii 
noștri (1906), semnată cu numele său de stare civilă (Mihail Smolsky). 
Publicase comedia tragică Praznicul calicilor (1909), precum şi drama 
istorică Letopiseţi (1914), avându-l pe Ion Vodă cel Cumplit personaj 
central. I se jucase comediile tragice Patima roşie (1916) şi Dezertorul 
(1919), precum şi drama Prăpastia (1921). 


Concomitent, în toată această perioadă fertilă literar, Mihail Sor- 
bul a fost un publicist redutabil: secretar de redacţie la publicaţiile 
„Conştiinţa” Ploieşti (1907) şi „Convorbiri critice” București (1907- 
1910); director, alături de Liviu Rebreanu, la „Scena” Bucureşti (1910- 
1911, 1914); director literar la „Ilustraţiunea naţională” Bucureşti 
(1912-1914); director, impreună cu Emanoil Riegler, la „Cronica ar- 
tistică şi literară” Bucureşti (1918); director la „Săgetătorul” Bucureşti 
(1921-1922). A colaborat la principalele periodice ale vremii. 


Se numără printre membrii fondatori ai Societăţii Autorilor Drama- 
tici Români. La 14 martie 1923, aceasta s-a înființat în Bucureşti, prin 
străduința lui Caton Theodorian, care a fost ales președinte (1923- 
1927) al întâiului comitet format din: lon Al. Vasiilescu-Valjean 
(vicepreședinte), Liviu Rebreanu și Mihai Sorbul (membri), Victor 
Eftimiu și Alfred de Herz (cenzori), Paul Gusty (casier) și Victor Ion 
Popa (secretar). Mihail Sorbul va fi al doilea președinte ales (1927- 
1930), urmat de Ion Minulescu (1930-1933), din nou Caton Theodo- 
rian ş.a.m.d., până la fuzionarea obligată cu Societatea Scriitorilor Ro- 
mâni (întemeiată la 28 aprilie 1908) de către regimul democrat-popu- 
lar, la 25 martie 1949, în Uniunea Scriitorilor din R.P.R., care ființează 
şi în prezent, cu Mihail Sadoveanu - preşedinte de onoare, iar Zaharia 
Stancu - preşedinte activ, aleşi la Prima Conferinţă a Scriitorilor sub 
conducerea comunistă. 

Cu toate asperităţile unor cronici teatrale /dramatice ale vremii pe care 
le-am rezumat mai sus în excursul nostru, datorate, în parte, lipsei de 
umoare și profesionalism a acelor ziariști „intransigenți în ale condeiu- 
lui”, dramatizarea operei inegalabile Don Quijote de la Mancha de către 
Mihail Sorbul constituie o încercare meritorie de lansare a romanu- 

lui marelui scriitor spaniol în spaţiul spiritual românesc, continuând 
tradiția începută de la Ion Heliade Rădulescu. 


În planul criticii şi istoriei literare comparate/universale, sunt demne 
de subliniat contribuţiile lui Al. Popescu-Telega (1925) şi Tudor Vianu 
(1955), cu studiile lor dedicate vieții și operei lui Cervantes, precum și 
lucrarea de sinteză Impresii asupra literaturii spaniole a lui George Căli- 
nescu (1965), la cunoașterea literaturii iberice. 


Ceea ce este menționabil, în privința creaţiei lui Mihail Sorbul, drama- 
turgia şi arta teatrală românească are în opera lui o zestre indubitabilă, 
de patrimoniu național. 


POST-SCRIPTUM. Nici pe Wikipedia, în limba română, nici pe cea în 
limba engleză, piesa/prelucrarea/dramatizarea făcută de Mihail Sor- 
bul după „Don Quijote” nu este menţionată. 


ANA BANTOŞ. ANIVERSARE DMA 


Arcadie SUCEVEANU 
Caratele nobleței 


AS. — poet, eseist, preşedinte 

al Uniunii Scriitorilor din 
Moldova (din 2010). semnează 
numeroase cărţi de poezii şi 
eseuri, inclusiv pentru copii: 
Arhivele Golgotei (poeme, 1990), 
Secunda care sunt eu (poeme, 
1993), Eterna Danemarcă 
(poeme, 1995), Înfruntarea lui 
Heraclit (poeme, 1998), Mărul 
îndrăgostit de vierme (poeme, 
1999), George Meniuc sau 
Întoarcerea în Ithaca (în colab. cu 
N. Romanenco, 1999), Corabia de 
la mansardă (volum antologic, 
ed. l-ll, 2003), Emisferele de 
Magdeburg (eseuri, 2005), 
Cafeneaua Nevermore (poeme, 
2010), Frumuseţea subversivă 
(eseuri, 2011), Cariatide şi coloane 
(eseuri, 2013) ş.a. Selecţii din 
poemele lui A. Suceveanu au 
fost incluse în antologii din 
România, Suedia, Ucraina, Rusia, 
Turcia, Macedonia, Franţa, Italia, 
Belarus. 


La acest început de primăvară, Ana Bantoş 
atinge un nou prag de vârstă și de creaţie. 
Așezată sub semnul maturității creatoare, 
această nouă zodie e, de fapt, una a tinereţii 
spirituale. 


E greu să surprinzi dimensiunea creației și 
personalităţii sale în câteva rânduri. Nu voi 
face, aici și acum, decât să „intru în rezonanţă” 
cu câteva repere din câmpul magnetic al bio- 


bibliografiei sale. 


Imaginea pe care Ana Bantoș a reușit să și-o 
configureze şi să o impună opiniei generale 
este cea de critic şi istoric literar „emanci- 
pat”, care nu are complexe „de basarabean”. 
Altfel spus, ea are imaginea unui autor bine 
informat și sincronizat la toate nivelele cu 
evoluţia fenomenului critic din întreaga li- 
teratură română și universală. În acest sens, 
reputatul academician Constantin Ciopraga 
scria: „Riguros informată, la curent cu tezele 
unor Jean Paul Sartre, Gilbert Durand, Karl 
Jaspers, Hugo Friedrich, Paul Ricoeur, Gianni 
Vattimo, Jean Frangois Lyotard, Edgar Mo- 
rin, trimițând la scriitori de certă anvergură 
şi nuanțându-și argumentele în funcţie de va- 
lori, Ana Bantoş, acum într-un moment fast al 
biografiei sale spirituale, conferă discursului 
critic demnitate și prestigiu'. 

Ana Bantoş s-a născut la Zaprilie 1951 în s. Chirianca, r-nul Strășeni. A 
absolvit şcoala de opt ani din satul natal (1966), şcoala medie din satul 
Zubrești, Străşeni (cu Medalie de Aur, 1968) şi Facultatea de Filologie a 
Universităţii de Stat din Chişinău (1973). Şi-a luat doctoratul în filologie, 
sub îndrumarea academicianului Constantin Ciopraga, la Universitatea 
„AL I. Cuza” din Iaşi (1998). Este doctor habilitat (2010). 


Angajată, în 1973, la Institutul de Limbă şi Literatură al Academiei de 
Ştiinţe a Moldovei (actualul Institut de Filologie Română „B. P. Hasdeu”), 
a parcurs drumul de la funcția de laborant până la cea de cercetător științific 
coordonator, director adjunct (2006-2007) şi director (2007-2009). În pe- 
rioada anilor 2001-2011 a fost conferenţiar titular la Catedra de literatură 
universală a Universităţii de Stat din Moldova, iar din 2013 este titular la 
Catedra de literatură română şi comparată a Universităţii de Stat „Alecu 
Russo” din Bălți, unde, în cadrul Școlii doctorale Filologie, este conducător 
de doctorate. Din 2017 până în 2019 a deținut funcţia de consilier în ca- 
drul Ministerului Educaţiei. Redactor-şef al „Revistei de Lingvistică şi Ştiinţă 
Literară” (2007-2009), redactor-șef adjunct al revistei „Limba Română” 
(1997-2001 și din 2014 până în prezent). Activează la Casa Limbii Ro- 
mâne „Nichita Stănescu” din Chişinău, de la inaugurarea acesteia (1998). 


ANA BANTOŞ. ANIVERSARE EYE 


Colaborează la revistele „Nistru”, „Basarabia”, „Viața românească”, „Da- 
cia literară”, „Limba Română”, „Revista de lingvistică şi ştiinţă literară”, 
„Detskaia literatura” (Moscova), „Septentrion” ( Cernăuţi), „Contrafort”, 
„Literatura şi Arta”, „Gând românesc” (Alba Iulia), „Convorbiri literare” 
(aşi), „Familia” (Oradea), „Rubinaite” (Vilnus, Lituania), „Sintagme', 
„Metaliteratura”, „Nord literar” „Szepirodalmi Figyelo” (în limba maghia- 
ră, Ungaria). Semnează articole în numeroase culegeri colective apărute la 
Chişinău, Iaşi, Cluj, Aix-en-Provence, Treviso şi prefațează volume semnate 
de Jack London, Cezar Petrescu, Ionel Teodoreanu, Mihai Cimpoi, Vladimir 
Beșleagă. Promovează activ literatura română, participând la colocvii şi în- 
truniri cu caracter științific şi literar desfășurate în Republica Moldova, Ro- 
mânia, Franța, SUA, precum şi în calitate de realizator de emisiuni televiza- 
te; din 2013 — al emisiunii radiofonice de critică şi istorie literară Un pământ 
și două ceruri, la postul de Radio România Chișinău. A debutat editorial 
cu volumul Creaţie şi atitudine (1985), urmat de cărțile de critică şi istorie 
literară Recuperarea autenticității (2006), Dinamica sacrului în poezia 
basarabeană contemporană (București, 2000), Deschidere spre universa- 
lism. Literatura română din Basarabia postbelică (monografie, Chișinău, 
2010; Iași, 2014), Literatura basarabeană şi modelele literare europene 
(Bucureşti, 2013). A participat, în perioada 2011-2013, la elaborarea celei 
de a II-a ediții a Dicţionarului General al Literaturii Române, în cadrul Aca- 
demiei Române. A publicat circa 300 de articole și studii, unele fiind traduse 
în limbile franceză, rusă, italiană, lituaniană şi maghiară. 


Ana Bantoș a fost distinsă cu Diploma de Onoare a Prezidiului Academiei 
de Științe a Moldovei (2001) şi Diploma Ministerului Educaţiei (2011), 
cu Premiul Uniunii Scriitorilor din Moldova (2001, 2007), Premiul Uni- 
unii Scriitorilor din România (2011), Premiul de Excelenţă al Uniunii 
Scriitorilor din Moldova (2011), Premiul „Cezar Ivănescu” al Salonului 
Internațional de Carte Românească (Iaşi, 2011), Premiul pentru critică 
literară al Salonului Internaţional de Carte (Chişinău, 2013). 


Deţine Ordinul de Onoare al Republicii Moldova (2010) şi Ordinul „Me- 
ritul Cultural” în grad de Ofiţer, Categoria A „Literatură”, din partea 
preşedintelui României (2019). 


Este membru al Uniunii Scriitorilor din Moldova şi al Uniunii Scriitorilor 
din România, filiala Chișinău. 


EER ROMIÂINIĂ 


Dovada acestor aserţiuni o fac numeroasele studii şi exegeze publica- 
te în revistele de specialitate, la editurile din Chişinău și din Româ- 
nia (Creaţie și atitudine, Chişinău, 1985; Dinamica sacrului în poezia 
basarabeană contemporană, Bucureşti, 2000; Recuperarea autenticu- 
lui, Chişinău, 2006; Deschidere spre universalism. Literatura română 
din Basarabia postbelică, Chişinău, 2010) ş.a., comentate pe larg de 
importanţi critici literari, precum Constantin Ciopraga, Mihai Cim- 
poi, Dan Mănucă, Theodor Codreanu, Şt. Ioanid, Vlad Pohilă, Mihail 
Dolgan. Aproape în toate aceste lucrări preocuparea de bază a autoarei 
este analiza fenomenului literar basarabean în organicitatea complexă 
a literaturii române, cu scopul de a-l recupera și (re)integra în circuitul 
ei general, „încercând să elimine imaginea unei culturi marginalizate, 
autarhice, considerate de unii fenomen „provincial”, pur tradiționalist 


(Theodor Codreanu). 


Am recitit, în vederea scrierii acestor notițe, mai multe pagini din lu- 
crarea sa Deschidere spre universalism. Literatura română din Basarabia 
postbelică, apărută cu mai bine de 10 ani în urmă. Fiind o sinteză a tot 
ce a creat și a promovat prin scris Ana Bantoș până la acea dată, volu- 
mul (344 de pagini) abordează din diverse unghiuri situația literaturii 
din Basarabia în raport cu întreaga literatură română și cu fenomenul 


Ana Bantoş împreună cu părinţii lui Arcadie Suceveanu — 
lelea Catrina şi nenea Vasile. Suceveni, 1970 

creativ european. Comple- 
xitatea lucrării denotă, între 
altele, disponibilitatea (şi, 
bineînţeles, competenţa) au- 
toarei de a se mișca fără niciun 
fel de complexe pe axa întregii 
literaturi române din Basa- 
rabia - de la Ion Druţă, Paul 
Goma, Grigore Vieru, Gheor- 
ghe Vodă, Liviu Damian, Vic- 
tor Teleucă până la scriitorii 
ultimelor promoții aşezaţi sub 
semnul intertextualității şi al 
postmodernismului. Utilizând 
procedee critice moderne şi o 


largă informaţie teoretică din 
literatura critică românească Studenta Ana Bantoș la practica folclorică. 
şi universală, autoarea ana- Scenei L270 

lizează în mod sincronic şi diacronic un spectru larg de fenomene și 
aspecte, dimensiuni sociale și estetice precum: regionalismul și criza 
identităţii, corelația provincial-naţional-universal, dialogul rusticitate- 
„urbanizare”, de-provincializarea artei, anti-odiseea regăsirii identității 
şi a spaţiului originar, poezia ca joc intelectualizat, libertatea creației și 
libertatea socială, ficţiunea artistică și realitatea ca document, text-in- 
tertext, literatura estică şi modelul occidental, descoperirea diferenţelor 
şi moştenirea tiparelor culturale comune etc., etc. Judecăţile de valoare 
sunt acribioase și nuanțate, paginile sunt pline de erudiție, seducătoa- 
re, clădite pe lecturi serioase. Cartea reprezintă o realizare de vârfa noii 
critici şi, în același timp, o provocare pentru cititorul de azi de a (re) 
descoperi literatura ce s-a scris şi se scrie astăzi între Prut și Nistru din- 
tr-o nouă perspectivă axiologică și temporală. 


Ceea ce am apreciat întotdeauna la Ana Bantoş, omul și criticul lite- 
rar, este tenacitatea și „negraba” (cum spunea undeva Grigore Vieru) 
cu care îşi scrie lucrările şi îşi promovează demersurile, echilibrul și 
delicateţea pe care le manifestă în comportamentul din viața de zi cu 
zi. Atât scrisul, cât şi acţiunile sale sunt sobre şi exacte, competente, 
lipsite de dorinţa (în general, păguboasă) de a epata. 

Președintele Uniunii Scriitorilor din Moldova Arcadie Suceveanu 
vorbind despre aniversara Ana Bantoş. 2011 


Şi pentru că suntem la ceas aniversar, înainte de a încheia aceste notițe 
ţin să evoc un episod din îndepărtata noastră studenţie, când am întâl- 
nit-o pe Ana Bantoş pentru prima dată. Era în vara anului 1970. Stu- 
dent la Universitatea de Stat din Cernăuţi, mă aflam acasă, la Suceveni, 
în prima mea vacanţă, când într-o bună zi mă pomenesc la poartă cu 
trei studenţi însoţiţi de profesorul lor, sosiți tocmai de la Chişinău. 
Cei trei se numeau Ana Lisnic, Alexandru Bantoș şi Mila Bulat și des- 
cinseseră în satul meu de baștină în aşa-numita „expediţie folclorică” 
(pe care o impunea programa universitară), unde aveau să rămână o 
lună sau două. Alexandru semăna puţin cu fratele meu Grigore, aflat 
pe atunci în armată, așa încât părinţii mei pe dată îl și „infiară”. Ana și 
cu Mila s-au cazat la vecina de peste drum, lelița Nanuţa. Ana era o fată 
năltuță, zveltă, avea cozile împletite lăsate pe spate şi părea o țărăncuță 
desprinsă parcă dintr-o pictură de Grigorescu, pe al cărei chip începu- 
seră să se imprime primele trăsături de intelectual „subţiat de carte”, În 
momentul în care un Kupidon șăgalnic îşi îndreptă spre mine o săgeată 
scoasă din tolbă, mi-am dat seama numaidecât că între „noul meu fra- 
te” Alexandru și chipeşa din tabloul lui Grigorescu circulă niște fluizi 
magnetici, că între ei există ceva misterios, frumos și adevărat... Când 
străbăteau pajiștile şi lanurile de grâu de la un cătun la altul, în căutarea 
pieselor folclorice, de la dragostea lor se aprindeau macii... 

De atunci a trecut exact o jumătate de secol. Cei doi studenţi de odini- 
oară formează azi distinsa familie de intelectuali Bantoş, Ana și Alexan- 
dru, care au crescut copii, nepoți, care au scris cărți, teze de doctorat, 
aflându-se necontenit în slujba celor mai înalte idealuri românești. Și 
care acum sunt penaţii Casei Limbii Române „Nichita Stănescu” din 
Chişinău, redactori ai prestigioasei reviste „Limba Română”. 


Timpul care s-a scurs nu a schimbat-o prea mult pe Doamna Ana; sau, 
mai adevărat spus, a schimbat-o în bine, accentuându-i trăsăturile as- 
cunse, sporindu-i caratele nobleţei și ale prestanţei intelectuale. 


La mulți ani, distinsă Doamnă! Dumnezeu să te ţină încă mulți ani 
de acum înainte în aceeași formulă fizică și spirituală în care te-a zi- 
dit: spirit tandru şi delicat, chip curat şi luminos, cu eşarfa surâsului 
înflorindu-ţi pe buze. 


Participanţii la Conferinţa Științifică Internaţională „Româna ca limbă străină / 
nematernă în contextul didacticii moderne”. Universitatea de Stat de Medicină 
și Farmacie „Nicolae Testemițanu”, 13 septembrie 2013 

Theodor CODREANU 
l Ana Bantos sub zodia împlinirii 


Th.C. — prof. dr., critic şi 
istoric literar, prozator şi 
eseist. Autor al mai 

multor volume, dintre 

care Dubla sacrificare a lui 
Eminescu (a cunoscut trei 
ediţii), Complexul Bacovia, 
(2003), Basarabia sau drama 
sfâşierii (2003), Duminica 
mare a lui Grigore Vieru 
(2004), Transmodernismul 
(2005), A doua schimbare la 
față (2008), Istoria „canonică“ 
a literaturii române (2009), 
Eminescu în captivitatea 
„nebuniei" (2011), În oglinzile 
lui Victor Teleucă (2012), 
Literatura română acasă 
(2014), Dialogurile unui 
provincial (2015) ș. a. 
Laureat al mai multor 
premii acordate de Uniunile 
Scriitorilor din România şi 
din Republica Moldova. 


I. Sacrul în poezia basarabeană 
postbelică 


Un istoric şi critic literar în plină forță de 
creaţie în literatura română din Basarabia 
este Ana Bantoş. Între cărţile Anei Bantog, 
una dintre cele mai consistente mi se pare te- 
meinicul și amplul studiu Dinamica sacrului 
în poezia basarabeană contemporană (Editu- 
ra Fundaţiei Culturale Române, București, 
2000), o carte care va intra, neîndoielnic, în 
bibliografia temei, volumul fiind rodul docto- 
ratului susținut la Universitatea „Al. I. Cuza” 
din Iaşi, sub îndrumarea lui Constantin Cio- 
praga, cartea beneficiind și de o prefață a 
cunoscutului şi regretatului academician. 
Autoarea dovedește o amplă cunoaștere a 
literaturii române de ansamblu şi o pregăti- 
re teoretică de profunzime, premise care-i 
permit, cu vădită rigoare ştiinţifică și într-o 
limbă română sobră, nuanţată în același timp, 
să realizeze o cercetare tematistă coroborată 
cu valorificarea estetică, arhetipală, psihocritică 
şi ontologică. 


După un prim capitol teoretic încheiat cu un 
studiu asupra sacrului și profanului în poe- 
zia lui Lucian Blaga, un al doilea se ocupă de 
„dinamica sacrului” în lirica anilor '60-70, cu 
subcapitole substanţiale dedicate lui Grigore 

Theodor Codreanu împreună cu prietenii, 
la împlinirea a 60 de ani de la naştere. Huşi, 2005 


Vieru, Liviu Damian şi Nicolae Dabija, pentru ca al treilea capitol să 
se ocupe de prezenţa sacrului la postmoderniști, de o atenție specială 
bucurându-se Eugen Cioclea și Emilian Galaicu-Păun. 


Prezenţa sacrului în literatura modernă și în cea postmodernă este de 
primă instanţă şi importanţa fenomenului e cu atât mai relevantă pen- 
tru Basarabia, unde lupta ideologică împotriva religiei și a credinţei a 
fost cu mult mai înverşunată decât în Țară. Evident, o poezie religioa- 
să propriu-zisă n-a avut nicio șansă de manifestare. Pe de altă parte, a 
existat o criză generală a religiozității nu numai în spaţiul comunist. 
Cauzele sunt profunde, venind din structura psiho-culturală a omu- 
lui european faustic, ajuns la supremă tensiune cu filosofia răzvrătită 
a lui Nietzsche, cel care la finele secolului al XIX-lea decreta moartea 
lui Dumnezeu. Nihilismul teologiei negative occidentale, coroborat cu 
cel rusesc și cu pozitivismul, a dus la adâncirea spiritului schizoid eu- 
ropean până la a primejdui temeliile creştine ale civilizaţiei şi culturii 
europene. În faţa şuvoiului distructiv, accentuat şi de apariția comunis- 
mului în Rusia, şansa rezistenţei a fost împăcarea antitezelor, în sens 
eminescian, dintre sacru și profan, un merit capital revenind şi culturii 
românești, îndeobște prin modelul Blaga, apoi prin hermeneutica mi- 
tologică a sacrului și profanului din gândirea lui Mircea Eliade, cel de al 
treilea stadiu fiind logica dinamică a contradictoriului a basarabeanu- 
lui occidentalizat Ştefan Lupaşcu, sub a cărui viziune va sta secolul al 
XXI-lea. Într-un asemenea context, pilonii teoretici de sprijin ai Anei 
Bantoş nici nu puteau fi alții. lată de ce a simţit nevoia unei preala- 

bile investigaţii a dialecticii sacru/profan în gândirea și în poezia lui 
Blaga, sub al cărei model stă cercetarea prezenţei sacrului îndeobşte 
la generaţiile lui Grigore Vieru şi Nicolae Dabija. Într-adevăr, dacă 
bacovianismul marchează criza spiritului apusean, la 1900-1916, până 
la ceea ce am numit pragul zero al acesteia, vidul existenţial („golul 
istoric”) fiind semnul ei ontologic de distincţie, blagianismul este cea 
mai complexă tentativă de depăşire a impasului în cultura românească, 
prin recuperarea sacrului. Era normal ca al doilea modernism româ- 
nesc, începând cu generaţia lui Nichita Stănescu și cu cea următoare, 
să redescopere modelul Blaga și viziunile învecinate: Arghezi, Ion Bar- 
bu, Ion Pillat, V. Voiculescu ş.a. A fost condiţia unei renașteri de care 
basarabenii au avut o nevoie vitală de la Ion Druţă şi Grigore Vieru 
până la Nicolae Dabija sau Arcadie Suceveanu. Blaga, argumentează 
Ana Bantoş, a avut o menire catalizatoare, mai ales prin geniul său de 
reintegrare goetheană a demonicului (profanului) în divinitate (p. 27). 
Recuperarea mmiticului (tradiţiei) în modernitate a cunoscut un parti- 
cularism pronunțat în Basarabia, semnalat, între alții, şi de Mihai Cim- 
poi în O istorie deschisă a literaturii române din Basarabia. Sub tăvălugul 
concentraționar sovietic, întoarcerea la izvoarele ființei româneşti a în- 
semnat salvarea, camuflarea sacrului în profan: personajul din romanul 
Zbor frânt (1966), de Vladimir Beşleagă, are obsesia trecutului, me- 
moria fiind centrul gravitațional, graiul, mama, lacrima, izvorul, casa 
natală, piatra, teiul, pământul, Golgota, Mioriţa, Eminescu devin me- 
taforele obsedante, încifratoare de sacru, în operele lui Grigore Vieru, 
Ion Vatamanu, Nicolae Esinencu, Liviu Damian, Arcadie Suceveanu, 
Leonida Lari ş.a. Există, sub aparenţe „profane', un profund ton litur- 
gic în lirica lui Grigore Vieru, în care pâinea, de exemplu, are valoarea 
simbolică a jertfei (p. 100). Liviu Damian descoperă cuvântul poetic 
ca Logos (p. 115) etc. „În aceste condiţii — spune Ana Bantoș —, cred 
că putem vorbi despre un sacru care diferenţiază poezia basarabeană 
în cadrul general al poeziei românești” (p. 120). Nicolae Dabija este 
văzut ca oscilând între mitic și real, „ochiul al treilea”, ochiul pur al 
adolescenţei, fiind fereastra de acces la sacru (p. 148). 


Dar, probabil, partea cea mai „spectaculoasă” și mai incitantă a cărții 
Anei Bantoş este capitolul despre prezenţa sacrului în postmodernis- 
mul basarabean. Asta în cazul când acceptăm existența unui postmo- 
dernism basarabean. La toată urma, conceptul de postmodernism este 

atât de ambiguu (ceea ce la nivelul „complexelor de cultură” este un 
handicap aproape insurmontabil), încât el adună, ca într-un ghiveci 
oriental, diverse teme din modernism, moda textualistă, pornografia 
neozolistă a nouăzeciştilor, apocalipse obscure fals bacoviene, ludicul 
şi teoria jocurilor şi multe altele. Cu două decenii în urmă, filosoful 
american Richard Rorty, cu ocazia acordării titlului de doctor honoris 
causa al Universităţii „Babeş-Bolyai” din Cluj-Napoca, spunea, pur și 
simplu: „A folosi termenul de postmodernism este o modalitate ex- 
trem de artificială de a pune la un loc o mulțime de lucruri. Din câte am 
citit, la ora actuală, în Statele Unite și în lumea occidentală, termenul 
de postmodernism a îmbătrânit, nemaifiind un concept viu și produc- 
tiv” (Dialog realizat de Corin Braga, în „Steaua”, nr. 5-6/2001, p. 31). 


În spaţiul românesc şi basarabean însă, postmodernismul e conceptul 
aflat încă în mare vogă, iar dacă-l refuzi, rişti să te supui oprobriului 
public şi să fii decretat „anacronic”, „paşoptist”. Adepţi ai sincronismu- 
lui lovinescian, e de mirare că postmoderniștii preferă să rămână nişte 
„întârziaţi” şi să nu se racordeze la abandonul conceptului atât de în- 
drăgit. Unii dintre cei din Țară, deja lecuiţi, au preferat termenul mai 
vechi de modernism (Alexandru Mugina), alții vorbesc de „modernism 
târziu”, pe care ar înclina să-l adopte și Ana Bantoș, dar, precizează ea, 
se vede nevoită a-l utiliza pe cel cu mai multă priză în România şi în 
Republica Moldova - postmodernism. Dar nu aceasta este problema, 
ci prezenţa sacrului în filosofia și în estetica postmodernistă. De fapt, 
există o radicală incompatibilitate între postmodernism şi categoria sa- 
crului, centrul de greutate al imaginarului devenind profanul, în con- 
textul secularismului contemporan. În secolul al XIX-lea, excesul de 
pozitivism filosofic a dus la naturalism, în spaţiul imaginarului. Pozi- 
tivismul, la rândul său, ieșea dintr-o exacerbare a agnosticismului kan- 
tian, urmarea fiind abandonul metafizicii, pe care, însă, o vor reabilita, 
printr-o profundă deconstrucţie şi reconstrucție, ontologiile fanda- 
mentale ale lui Heidegger şi Noica. Tendinţa postmoderniștilor, însă, 
a fost spre părăsirea acestor ontologii, iar la noi inclusiv a modelelor 
Eminescu și Blaga, tocmai fiindcă atinseseră cota de sus a modernității 
prin recuperarea sacrului ocultat de pozitivism și de ateism. Un filosof 
al generaţiei, H.-R. Patapievici, observa că despărțirea de sacrul emi- 
nescian și al gândirii germane vine în contextul abandonării de către 
postmoderni a dimensiunii ontoestetice a profunzimii (citeşte a sacru- 


Academicianul Constantin Ciopraga (al doilea din dreapta), 
împreună cu fiica sa Magda (prima din dreapta), alături de colegi şi discipoli, 
la împlinirea a 90 de ani de la naştere. Iași, 2006 


lui), încât abisalul a ajuns să nu mai intre în canonul postmodernității. 
La rându-i, liderul postmodernismului românesc, Mircea Cărtărescu, 
gândește că, dacă mai e ceva de recuperat din Eminescu, aceasta e fi- 
gura lui „concretă”, abundența părului de pe picioare, platfusul şi toate 
celelalte legate cum ar fi spus poetul, „de o mână de pământ”, iar nu lu- 
mina ce pe lume ai revărsat-o. Evident, dâra de lumină revărsată de poet 
este sacrul, dar în articolul din faimosul număr al „Dilemaei” (1998) 
Cărtărescu e fascinat doar de „omul profan” Eminescu. Cine n-a înţeles 
mecanismul postmodern al gândirii lui Mircea Cărtărescu s-a indignat 
foarte, clasându-l printre denigratorii poetului, când, de fapt, el nu era 
decât partizanul unui canon de gândire stilistică. 


Aşa stând lucrurile, tentativa Anei Bantoş de a-i valorifica pe 
postmoderniștii basarabeni sub semnul sacrului ar contraveni fla- 
grant atât filosofiei, cât și esteticii postmoderniste. Cu alte cuvinte, 
Ana Bantoş s-a hotărât să bată la uși ferecate cu şapte peceţi, să caute 
în postmodernism ceea ce acesta refuză la nivel doctrinar, cel puțin. 
Este adevărat că unii teoreticieni ai postmodernităţii nu exclud di- 
mensiunea sacrului, dar aceştia sunt, de fapt, „contaminaţi” de mo- 
dernism şi de tradiţie, postmodernismul fiind considerat o rescriere a 
modernităţii. De exemplu, Jacques Derrida e un mare gânditor mo- 
dern înainte de a fi fost considerat postmodern, căci modelul său bazat 
pe deconstrucţie și reconstrucție este, de fapt, „eminescian” şi „hei- 
deggerian'. De aceea, Antoine Compagnon ar fi putut să-l includă prin- 

tre „antimoderni', în sensul eminescian, pozitiv, al cuvântului, ca și pe 
Roland Barthes!. În cartea mea Eminescu — Dialectica stilului (1984), 
am subliniat surprinzătoare similitudini între arheul eminescian şi con- 
ceptul de arhi-urmă al lui Jacques Derrida. Seduși, însă, de profanul 
neozolist, postmoderniştilor dâmboviţeni nu le-a dat prin minte că 
Eminescu poate fi „recuperat” chiar în perspectiva deconstructivismu- 
lui derridaian. Iată însă că Ana Bantoş are inspiraţia critică să-i recupe- 
reze pe postmoderniști sub oblăduirea sacrului. Altfel spus, autoarea 
dovedeşte un fapt uluitor: anume că valoare postmoderniştilor vine 
din ceea ce ei resping la nivel doctrinar — sacrul, reconfirmând gândul 
lui Nichifor Crainic că orice act creator major este o nostalgie a Paradi- 
sului. În acest mod, celebra teză a lui Mircea Eliade că oricât s-ar depăr- 
ta omul modern, decreştinat, de sacru, sacralitatea — ţinând de ontolo- 
gic — invadează, camuflat, profanul. Astfel, mitul, izgonit pe ușă, reintră 
pe fereastră, simbolismul mitic al acesteia fiind surprins magistral de o 
cunoscută poemă hiperconcentrată a lui Nicolae Dabija: „Dragu-mi-i 
de Dumneavoastră/ ca unui zid de o fereastră”. Cu alte cuvinte, chiar 
zidul (profanul) are nevoie de fereastră, de accesul spre lumină. 


Ana Bantoș procedează în căutarea sacrului la postmoderniştii basara- 
beni prin metodologia deconstructivismului. Deconstrucția s-ar opu- 
ne, după Frangois Lyotard, omogenizării care a sfârșit prin a „devalori- 
za eterogenitatea'. Așadar, eterogenitatea devine valoarea primordială a 
postmodernismului și ea începe cu spargerea ordinii existente confun- 
dată cu sacrul. Eugen Cioclea, bunăoară, se opreşte la acest moment 
al „deconstrucției” și, în genere, nici nu pare să dea semne că a ieșit 
din extazul deconstrucţiei”, de unde şi asimilarea lui exclusivă la post- 
modernism. Georges Gusdorf, pe care Ana Bantoș îl consideră gân- 
ditor postmodernist, vorbea de o „rechemare la ordine” după sparge- 
rea oglinzii, căci „sacrul rămâne structura fundamentală a conştiinţei, 
într-un fel matrice primă şi nedeterminată” (Apud, p. 172). Fie vorba 
între noi, deconstrucţia și reconstrucția sunt condiţiile sine qua non ale 
oricărui act de cunoaștere și de creaţie și ele sunt vechi de când lumea. 
Eugen Cioclea e un rebel talentat cu asupra de măsură, un iconoclast. 
Ana Bantoş are perspicacitatea de a observa că poetul deconstruiește gi 
reconstruiește, chiar din titlul pe care i-l dedică: Eugen Cioclea: decon- 
struire şi reconstruire. Autoarea însă nu m-a convins că poetul a ajuns 
la maturitatea marilor reconstrucţii. De pildă, el pulverizează în neant 

Mioriţa, dar nu o mai reconstruiește, fiindcă „mioritismul” e o piatră de 
încercare foarte grea, pura insurgență („demitizare”) nefiind suficientă 
spre a accede la sâmburele sacru. Ana Bantoș ne asigură că „la Eugen 
Cioclea sacralitatea se ascunde la intersecția dintre actul construirii şi 
cel al deconstruirii, sau, cu alte cuvinte, în spatele jocului ce rezultă 
din trecerea de la un proces la celălalt” (p. 188). Nuanţarea aceasta ar 
pleda pentru un salt lupascian în ethosul transmodern, ceea ce poate să 
arate dimensiunea abisală a acestui poet, care scapă de confortul „com- 
plexelor de cultură” la modă. Exemplul aproape valid e simbolismul 
casei părintești, pe care poetul o găseşte „deconstruită', „Cu toate vise- 
le zdruncinate,/ ca nişte mere într-un sac,/ purtat mereu de ici-colo” 
(Autobuzul spre provincie). Sub această povară se ascunde fiorul tragic 
al deconstrucţiei care devoră reconstrucţia ființială. 


Cu mult mai convingător și mai substanțial e capitolul despre Emilian 
Galaicu-Păun, probabil cel mai talentat dintre „postmoderniștii” ba- 
sarabeni, cel puţin ca retorică. Levitaţii deasupra hăului este opera lui 
definitorie. Punctul forte al liricii lui Emilian Galaicu-Păun este utili- 
zarea originală a ludicului. Ana Bantoș îl asociază inspirat cu distincția 
lui Samuel Beckett între acrobat și clovn: în vreme ce primul e un pro- 


Academicianul Solomon Marcus (aşezat), George Rusu, 
Gheorghe Mihai Bârlea, Ana Bantoş, Ion Ionescu şi Maria-Mina Rusu 
pe terasa cu poeţi, acasă la familia Bantoş. August 2015 

fesionist, clovnul e „omul complet care contraface acrobatul într-o sa- 
vantă pantomimă a incompetenţei”. „Levitaţiile” lui Emilian Galaicu- 
Păun sunt ale clovnului, unul „bacovian” trecut prin Caragiale. Teza lui 
René Girard asupra imposibilității morţii sacrului este abil exploatată 
de Ana Bantoș, care subliniază că originalitatea poetului basarabean 
vine din identificarea finală a ludicului cu jocul divin al creaţiei, „lu- 
dicul constituind, din perspectivă postmodernă, singura «șansă» de 
omologare a Creatorului cu Poetul” (p. 208). Singura, dar şi ea semn 
al trufiei alchimice faustice, riscând forțarea unor ugi deschise. Emilian 
Galaicu-Păun crede că marea noutate pe care o aduce el în poezia ba- 
sarabeană comparativ cu generaţiile Vieru-Dabija e abandonul lui ce și 
focalizarea energiilor creatoare asupra lui cum. Cu oarecare efort, poe- 
tul ar fi putut afla că şi dilema între ce şi cum e de multă vreme tranșată 
chiar în termenii crezului postmodernist. O face în mod excepţional 
Caragiale în cunoscutul eseu Câteva păreri. El observă că Victor Hugo 
a eşuat în Hernani, ca dramaturg, deoarece personajele, în discursuri- 
le lor, se concentrează asupra lui ce, în vreme ce eroii lui Shakespeare 
stau sub semnul lui cum. Dar Caragiale, ca și Eminescu, ştie că acel cum 
al artei ascunde un ce, în timp ce ocultarea unuia dintre termeni duce 
inevitabil la manieră, iar aceasta duce la antipodul stilului, căci e căde- 
rea în mult: iar „noi nu înțelegem o operă de artă din mult, ci din ceva, 
înțelegem un ce dintr-un cum”. Or, ca în orice situaţie a lipsei de talent, 
cei mai mulți dintre postmodernişti sunt excesivi în cum aşa cum alții 
sunt excesivi în ce, rezultatul fiind același: maniera, care e moartea sti- 
lului. Din fericire, Emilian Galaicu-Păun nu cade în manieră, în cele 
mai bune texte ale sale, dovadă fiind prezența camuflată a sacrului în 
lirica sa. Pe de altă parte, exemplul postmoderniştilor basarabeni mai 
necesită o disociere, pe care am făcut-o scriind despre postmoderniștii 
moldoveni din stânga Prutului. Cercetarea Anei Bantoș o confirmă 
tocmai prin decriptarea dimensiunii sacrului la postmoderniștii din 
dreapta Prutului. Aglomerarea profanului, până la anihilarea cvasito- 
tală a sacrului e mai degrabă caracteristica postmoderniștilor sudici, 
a poeziei de cartier, mergându-se până la un neozolism pornografic. 
Trecuţi prin bacovianism, îndeosebi, înainte de a prinde gustul aplati- 
zării urbanului propulsat în cultura de tip coca-cola, postmoderniștii 
moldoveni au o mai acută nostalgie a paradisului, care le permite a nu 
abandona profunzimile ființei. 

II. Rigoare critică și talent literar 


După primele două volume, Creaţie și atitudine (1985) şi Dinamica 
sacrului în poezia basarabeană contemporană (2000), literatura criti- 
că a Anei Bantoş s-a îmbogăţit cu Recuperarea autenticului (Chişinău, 
2006), Deschiere spre universalism. Literatura română din Basarabia 
postbelică (Chişinău, 2010), Literatura basarabeană şi modelele literare 
europene (Bucureşti, 2013). Toate acestea o recomandă pe Ana Bantoş 
ca potenţială autoare a unei istorii a literaturii române din Basarabia, 
spre a continua demersurile unor înaintași precum Vasile Coroban, 
Mihai Cimpoi, Mihail Dolgan sau Ion Ciocanu. Ana Bantoş aduce, ca 
noutate, nu doar dimensiuni estetico-ontologice precum cea a sacru- 
lui, ci şi o mai evidentă intercorelare a fenomenului literar basarabean 
cu cel integrator românesc și european. 


Volumul Deschidere spre universalism. Literatura română din Basarabia 
postbelică (Casa Limbii Române „Nichita Stănescu”, Chişinău, 2010, 
344 p.) se înscrie organic atât în continuitatea preocupărilor autoarei 
din ultimele două decenii, cât, mai ales, în ansamblul cercetărilor de 
profil din Republica Moldova datorate lui Mihai Cimpoi, Haralambie 
Corbu, Ion Ciocanu, Mihail Dolgan, Nicolae Bileţchi, Andrei Ţurcanu, 
Alexandru Burlacu, Nicolae Leahu, Eugen Lungu, ca să-i amintesc 
doar pe aceștia. Dar, cum anticipam, principalul merit al eforturilor 
doamnei Ana Bantoș este reintegrarea fenomenului literar basarabean 
în organicitatea complexă a literaturii române și universale, încercând 
să elimine imaginea unei culturi marginalizate, autarhice, considerate 
de unii fenomen „provincial, pur tradiționalist. Fiind operă de doctri- 
nă literară, dincolo de aspectele descriptiv-istorice şi estetice, dificul- 
tatea întreprinderii este evidentă, dificultate pe care autoarea o trece 
convingător printr-o largă informaţie teoretică din literatura critică 
românească și europeană, aspect care consonează fericit cu o profundă 
cunoaştere a fenomenului literar din Republica Moldova, cu extensie 
la Bucovina, la literatura din Ţară şi din exil. Astfel, mi se pare firească 
integrarea, în arguţia autoarei, a unor scriitori ca Paul Celan sau Paul 
Goma, probe, în același timp, ale universalităţii la care contribuie Mol- 
dova dintre Prut şi Nistru. 


În surprinderea relaţiei dintre naţional şi universal, dintre tradiționalism 
şi modernism, doamna Ana Bantoş pleacă de la constatarea că, în zo- 

rii modernităţii, nu a existat trufia avangardistă a rupturii dintre an- 
titeze, discontinuitatea fundându-se pe o continuitate recunoscută ca 
atare de un Apollinaire sau de un T.S. Eliot, această viziune organi- 
că fiind, de altfel, puternic manifestată şi în cultura românească, la un 
Al. Macedonski, un G. Bacovia, ca să nu mai vorbim de Tudor Arghezi, 
Ion Barbu sau de Lucian Blaga. „Antiteza neîmpăcată”, ca să folosesc 
o sintagmă eminesciană, dintre tradiționalism şi modernism, a venit 
la adepţii radicali ai modernismului lovinescian și la cei la fel de ra- 
dicali ai protocronismului teoretizat fugitiv de Edgar Papu, în 1977. 
Spirit echilibrat, doamna Ana Bantoş soluţionează antitezele, aş spu- 
ne, transdisciplinar, chiar dacă autoarea nu utilizează acest termen care 
marchează noua paradigmă culturală a ethosului transmodern. O va 
face, în schimb, în cartea din 2013. Indicii sigure pentru noua viziune 
sunt cunoașterea contribuţiilor lui David Harvey sau Antoine Com- 
pagnon, gânditori transmoderni, care evită înfundătura postmodernis- 
tă de la sfârşitul secolului al XX-lea. Postmodernismul, ca radicalism al 
modernismului, în sensul rescrierii parodice a acestuia, a fost, mai ales 
în spaţiul românesc, o respingere a tradiţiei, a sacrului, a naționalului 
din cultură. Or, doamna Ana Bantoș tocmai pe recuperarea sacrului 
şi a etnicităţii în literatură şi-a axat cercetările. O carte anterioară a 
Domniei Sale se intitulează Dinamica sacrului în poezia basarabeană 
contemporană (Bucureşti, Editura Fundaţiei Culturale Române, 2000). 


Structurată pentadic, ca semn al armoniei personalităţii critice, Deschi- 
dere spre universalism. Literatura română din Basarabia postbelică arată 
nu doar rigoare şi nuanţare critică, ci și un talent literar oglindit într-o 
limbă română curată, în care savoarea regională răzbate discret, fiind 
susținută de rafinamentul la care a ajuns astăzi limba română literară. 
Ana Bantoş este una dintre vocile critice importante din spaţiul ro- 
mânesc. 


Interesant că, în Literatura basarabeană şi modelele literare europene 
(București, Editura Muzeului Naţional al Literaturii Române, 2013), 
carte apărută în Colecţia „Aula Magna”, într-un proiect european cu 
genericul „Valorificarea identităţilor culturale în procese globale”, sub 
egida Academiei Române (din Basarabia, în aceeași colecţie, a mai apă- 
rut cartea Claudiei Matei Poezia rezistenței în perioada ocupației sovieti- 
ce a Basarabiei, 2013), imaginea literaturii nu mai e fracturată după cri- 

terii zonale/provinciale, încât Nicolai Costenco și Grigore Vieru stau 
alături de Valeriu Rusu, Roland Barthes, Pierre Bidart, Adrian Dinu 
Rachieru și Ştefan Baştovoi. Evident, e o integrare sub semnul unei 
matrice stilistice culturale larg europene. 


Revenind la una dintre temele centrale ale criticii Anei Bantoș, sacrul, 
autoarea surprinde modul cum un scriitor al generaţiei '80, Ştefan 
Baştovoi, a reușit să „deformeze” pozitiv tentaţia pur raționalistă a 
postmoderniștilor basarabeni (vezi eseul Evadarea din clișeu). Într- 
adevăr, o evadare spectaculoasă, salvatoare pentru mentalitatea 
ateismului postmodern. Luat de valul entuziasmant al modei tex- 
tualiste, mărturiseşte Ştefan Baştovoi în volumul Ortodoxia pentru 
postmodernişti (2007), s-a pomenit și el postmodernist „de-a gata”, 
trecând chiar prin tentaţia de a crede că, bunăoară, romanticii, iar cu 
ei şi Eminescu, n-au fost creştini, şi încă „prin definiţie”: „Eminescu 
nu a avut niciodată nici cea mai mică înțelegere pentru creștinism și 
idealurile creştine”, scrie, stupefiant, părintele Savatie, cel trecut prin 
ateismul comunist care decretase aceeaşi teză privitor la Eminescu. 
Aparent, asta l-ar fi salvat pe marele poet de povara sacrului și l-ar fi 
făcut plăcut postmodernităţii, precum, altădată, proletcultismului 
marxist-leninist. În Țară, o teză similară va susţine un alt reprezentant 
al generaţiei, Răzvan Codrescu. Ba chiar va încerca s-o demonstreze 
cu argumente „teologice” ortodoxe. (I-am dat o replică talentatului 
eseist în studiul Creștinismul eminescian, apărut în revista newyorkeză 
„Lumină Lină”, diriguită de părintele Theodor Damian. Altminteri, va 
apărea, în curând, o replică remarcabilă a părintelui Theodor Damian, 
cu argumente nu doar poetice, ci şi teologice riguroase!). Numai că 
postmoderniștii autentici nu se vor lăsa păcăliți de „fantezia” lui Ştefan 
Baştovoi şi vor declanșa atacurile frontale împotriva lui Eminescu, ne- 
recunoscându-l a fi de-al lor, adică un secularizat. Asta trebuie să-i fi 
dat mult de gândit părintelui Savatie Baştovoi, de unde încercarea de a 
tălmăci congenerilor ceea ce a numit Ortodoxia pentru postmoderniști. 
Şi, trezindu-se pe un nou drum al Damascului, a început să se îndoias- 
că de propriile raționamente de tip aristotelic. Ana Bantoş surprinde 
fidel îndoiala, apoi, „convertirea” lui Ştefan Baştovoi privitor la „ateis- 
mul” lui Eminescu: „Este interesant să observăm în acest moment cum 
ştie ochiul atent al investigatorului să refacă echilibrul demonstrațiilor 
sale, readucându-l pe Eminescu în făgașul credinţei străbunilor” 

(p. 219). Se vor fi luat optzeciştii atei pe urmele părintelui Alexan- 
dru Grama, de la 1891? Pun pariu că altfel ar fi gândit, de la început, 
Ştefan Baştovoi dacă ar fi cunoscut bine cele șaisprezece volume ale 
operei lui Eminescu şi dacă ar fi avut şansa să citească excepționala car- 
te, în două volume, a lui A.C. Cuza, Mihail Eminescu ca reprezentant 
al romantismului, scrisă între 1914-1919, rămasă, din nefericire pen- 
tru cultura românească, în manuscris până în 2010, când a publicat-o 
I. Oprişan la Editura SAECULUM 1.O. din București. Acolo, A. C. Cuza 
argumentează impresionant, în spiritul unei transmodernităţi avant la 
lettre, că romantismul, în esenţa lui adâncă, aparţine creștinismului, 
prin excelenţă, nu raționalismului mecanic de tip cartezian îmbrățișat 
de materialişti. Am salutat, în sprijinul cărții mele Eminescu incorect 
politic (2014), titlul excepţional al romanului Diavolul este politic co- 
rect (2010). Nici eu, nici Ştefan Baştovoi nu puteam să nu ajungem la 
concluzia că, spre deosebire de diavol, Eminescu este incorect politic!* 
Adică exact ceea ce cred despre poet postmoderniștii, marii făuritori ai 
ideologiei political correctness. 


Meritul Anei Bantoș este de a fi pus punctul pe i privitor la soluţia sal- 
vatoare pentru o generaţie plină de talente, generaţie lăsându-se adesea 
ademenită de moda ideologiilor neomarxiste. 


În anul atingerii cele mai împlinitoare vârste a creativității umane, 
Ana Bantoş merită cu asupra de măsură un tonic şi prietenesc 
LA MULŢI ANI! 


Note | Cf Antoine Compagnon, Antimodernii. De la Joseph de 
Maistre la Roland Barthes, 2005, versiune românească în 
2008. 
? Eugen Cioclea s-a stins din viață pe 10 octombrie 2013, 
la Chişinău. 
3Ion Luca Caragiale, Opere, IV, E.P.L., Bucureşti, 1965, 
p. 40. 
+ C£. Theodor Codreanu, Eminescu „incorect politic”, Bu- 
cureşti, Editura Scara, 2014. 

Terezia FILIP 

Literatura română a Basarabiei 
postbelice prin grila analitică 
și conceptuală a Anei Bantoș 


T. F.— prof.univ. dr., critic 
literar, publicistă, autoare 

de programe și manuale 
școlare. A prefațat 17 cărți şi 
a scris și publicat 9 manuale 
şcolare de specialitate. 
Semnează mai multe 
volume de autor, între care: 
Nichita Stănescu — o poetică 
a bestiarului; Chipurile 
feminităţii, Nichita Stănescu — 
O poetică a fiinţei! 

— Eul în lume; Nichita 
Stănescu II — Hermeneutica 
realului; Nichita Stănescu II] — 
Trupul şi reveriile organicului; 
Seducţa absolutului. Exerciţii 
de hermeneutică eminescană; 
Eminescu semne şi 

simboluri de aur. 


De luni de zile mă pândeşte cu reproş de pe 
un raft din apropierea biroului meu cartea 
Doamnei Ana Bantoş Deschiderea spre 
universalism. Literatura română din Basarabia 
postbelică, apărută la Tipo Moldova în 
colecția „Publicistică şi eseu contemporan”. 
Ba chiar mă somează cumva nu doar să o 
parcurg, ceea ce am făcut la primirea ei cu 
un timp în urmă, ci să-i dau atenţie, să o 
interiorizez și apreciez la adevărata ei valoare 
şi importanţă. Seriozitatea temei, privirea 
critică foarte specializată și analiza pertinentă 
a fenomenului literar mi-au impus o anumită 
exigență reticentă, amânând comentariul 
pentru un timp mai generos de documentare 
şi scriere. Şi cum o lectură eficientă parcurge 
paşi ca informarea, interiorizarea informaţiei 
şi a intenţiei cărţii, reacția vine, iată, numai 
după acești paşi. 


Cartea universitarei şi cercetătoarei Ana 
Bantoș de la Chișinău este o amplă, riguroasă 
şi curajoasă abordare critică și estetică, o 
privire panoramică a literaturii române din 
Basarabia perioadei postbelice a secolului 
XX, realizată de un teoretician exigent și 
meticulos prin grila valorilor și a conceptelor 

moderne specifice domeniului. Puţini exegeţi au curajul abordării 
in integrum a unui fenomen creator, a unei întregi literaturi, precum 
autoarea cărții de față. Aceasta dă un plus lucrării și autoarei, având 
în vedere subiectul abordat. Literatura Basarabiei postbelice cu 
specificul ei românesc, rupt oficial de România în 1940, cu îngustarea 
şi captivitatea spaţială şi politică inter-riverană Prut-Nistru a societății 
şi comunității românești, este un subiect deloc confortabil, întrucât 
implică multiple contextualizări, istorice, geografice și politice, și 
multiple formule de creaţie sub lunga influenţă a regimului totalitar 
estic. Efortul scriitorilor moldoveni de-a avea o literatură cu specific 
naţional românesc a fost multiplu față de alte literaturi și marcat de 
suferințe, de aşteptări și de căutare a unei formule identitare îndelung 
gândite și elaborate în plan literar. 


Structura şi fundamentarea teoretică a cărţii indică un demers 
critic ce deschide și bătătoreşte căi în teritoriul literaturii basarabene. 
Structurată pentadic, lucrarea evidenţiază o privire critică in integrum, 
armonioasă, concentrică şi dinamică, realizată într-o succesiune de 
analize detaliate cu permanente trimiteri din literatura basarabeană 
spre critica europeană şi spre cea românească, dar şi cu insistente 
reveniri, accentuări și reiterări de concepte din criticii şi teoreticienii 
de notorietate ai secolului XX, aplicate la creaţia unora din cei mai 
reprezentativi scriitori basarabeni. Fundamentele teoretice ale cărții 


Scriitorii Gheorghe Mihai Bârlea, Ana Bantoş, Alexandru Peterliceanu (editor), 
Terezia Filip, Gheorghe Pârja, Lucian Vasiliu, Dumitru Crudu, Nicolae Busuioc. 
Aleea clasicilor, 31 august 2019 

sunt, cum era de aşteptat, relevate de o consistentă și impresionantă 
listă bibliografică de peste 300 de lucrări teoretice, de creaţii literare 
şi de studii de filozofie a culturii, atât din literatura basarabeană, 
din cea română de la vest de Prut, cât şi din critica şi hermeneutica 
europeană a secolului XX. Operele citate sunt atât studii de anvergură 
asupra modernismului, a mutaţiilor şi etapelor acestuia pe parcursul 
secolului, cât şi studii şi opinii asupra tradiționalismului și a diverselor 
sale formule compensatorii în literatura veacului modernist. Pentru 
a putea privi literatura Basarabiei ca parte a fenomenalităţii cultural- 
literare a secolului, autoarea parcurge un vast teritoriu cultural-literar și 
critic şi hermeneutic, de la vest la estul Europei, de la David Harvey la 
A. Compagnon, J. Baudrillard şi M. Guillaume la M. Eliade, C. Noica și 
A. Marino, de la G. Durand, J. Huzinga și E. Cassirer la N. Manolescu, 
M. Ralea, Mircea Martin şi Th. Codreanu, de la N. Berdiaev la 
N. Balotă, M. Călinescu, D. Mănucă și E. Negrici și la mulți alții. 


Cele peste 300 de pagini dense constituie un demers pe cât de complex 
şi interesant, pe atât de amplu - căci, vorbind de literatura Basarabiei 
din anii postbelici, autoarea apelează permanent la referințe din 
spaţiul central-european și din cel românesc, încât putem vorbi şi de o 
dimensiune comparatistă. Ana Bantoş operează cu noțiuni şi concepte 
specifice întregului fenomenul literar al secolului la nivel european, 
dar care reverberează simultan la nivel regional, în așa-zisele literaturi 
„marginale”. Fiecare din cele cinci capitole ale cărții este la rândul lui câte 
un studiu substanţial și detaliat, extrem de documentat, asupra etapelor 
literaturii basarabene din a doua jumătate a secolului XX. Fiecare din ele 
este realizat prin prisma unei variabile ce predomină literatura secolului 
XX în plan european și, cu anumite sinuozități și forme particulare, 
reverberează intens și în literatura din Basarabia. Atent fructificată în 
carte, această variabilă este mişcarea de închidere-deschidere care pulsează 
ca un ceasornic în interiorul culturii/literaturii unui popor, reprezentând 
ritmul ei vital şi ritmul conectării la universalitate. Când literatura se 
întoarce spre întreaga ei zestre etnică, istorică, psiho-socială și morală 
este un proces sau o etapă de închidere. Când autorii caută în orizontul 
altor culturi și literaturi şi adoptă formule noi este o deschidere. Închiderea 
reprezintă întoarcere spre sinele adânc, etnic şi istoric, psiho-social, 
individual sau colectiv, iar deschiderea este expansiune și regăsire de sine 
în pluralitatea lumii. Aceste mișcări au predominat, au fluctuat și alternat 


ANA BANTOŞ. ANIVERSARE MA 


şi în literatura țărilor estice | i 
cărora le-a fost răpită 
libertatea de exprimare 
şi posibilitatea de a se 
raporta la universalitate 
în alte forme decât în 
cele agreate ideologic în 
spațiul totalitarismului. 
Alternanța închidere- 
deschidere se exprimă în 
literaturile naționale prin 
relația compensatorie, 
tradiționalism-modernism. 
Antinomică şi dinamică, 
aceasta exprimă ritmul şi 
evoluţia literaturii în acord 
cu timpul şi cu istoria 
în orice spaţiu cultural 
şi naţional. Cartea este 
completată în final de 


Academicianul Constantin Ciopraga 
un capitol, Aprecieri şi și discipola sa Ana Bantoș. Iași, 13 mai 1998 


referințe critice semnate 


de nume prestigioase de cercetători și experţi în domeniu, și de un 
documentar fotografic semnificativ. 


Perspectiva abordării indică un specific estetic şi critic de indiscutabilă 
ţinută ştiinţifică, o vehiculare abilă a conceptelor și a noţiunilor de istorie 
a culturii, de teorie şi critică literară sau de hermeneutică. Ana Bantog 
priveşte literatura cu ochiul ei de expert ca pe un fenomen socio-cultural 
şi mentalitar în care reverberează mai intens sau mai domol cam aceleaşi 
tensiuni de la o margine la alta a continentului. Iar cum fenomenul literar 
din Basarabia postbelică este parte a istoriei și a culturii continentale 
tesute aici, în zona inter-riverană Prut-Nistru, tensiunile și elanurile lui 
ivite ca efecte ale istoriei secolului se cer evaluate prin filtrul acelorași 
concepte și orientări. Literatura Basarabiei postbelice este marcată 
în esenţa și în evoluţia ei de aceeași relaţie antinomică tradiționalism- 
modernism, subsumată ritmului închidere-deschidere ce reprezintă o 
caracteristică a modernităţii, o relaţie dinamică ce funcţionează în mai 

toate spaţiile atât în plan mentalitar, cât și în cel socio-cultural, guvernând 
viața indivizilor şi a popoarelor și implicit cultura, literatura, arta și 
orice alte forme ale creaţiei. Această mișcare sesizată la mai toți criticii 
şi teoreticienii secolului XX din Europa, din spaţiul românesc şi din cel 
basarabean, atent analizată în carte de Ana Bantog, este adoptată ca filtru 
în analiza literaturii basarabene. Ea se manifestă în operele scriitorilor 
ca opţiune pentru tradiționalism, ca întoarcere spre sine şi ancorare în 
interioritatea propriei ființe individuale sau colective, a propriei entităţi, 
istorii şi culturi, sau, dimpotrivă, ca mișcare alternativă de ieșire din sine 
şi de regăsire în pluralitatea formelor culturale ale lumii, în alte istorii, 
spaţii şi culturi. Aceeași relaţie se traduce şi în termenii efnocentrism sau 
etnicism şi, respectiv, în termeni alternativi, ca ieșire în pluricentrism, sau 
în universalism, în alte orizonturi şi universuri culturale. Pentru analiză 
şi argumentare autoarea invocă operele unor critici și teoreticieni de 
notorietate precum J. Baudrillard și M. Guillaume cu lucrarea Figuri 
ale alterităţii, D. Harvey — Condiţia postmodernității, A. Compagnon cu 
Antimodernii de la Joseph de Maistre la Roland Barthes, la hermeneuţi 
precum Mircea Eliade cu Încercarea labirintului, Profetism românesc, 
Nostalgia originilor, de la G. Durand, E. Cassirer, J. Huzinga la critici și 
teoreticieni români ca T. Vianu, protocronistul Edgar Papu, M. Ralea și 
alții. Este vorba de toate generaţiile de critici din lungul secolului XX. 


Acasă la Grigore Vieru. 30 august 2008 

Repere analitice. Desfăşurate în peste 300 de pagini, cele cinci 
capitole detaliază amplu şi pertinent tematica, de la lămurirea 
premiselor teoretice ale abordării în Capitolul I, intitulat Etnocentrism 
şi universalism în literatura română din Republica Moldova, la analiza, în 
Capitolul II, a ceea ce autoarea numeşte Orizontul interior. Asumarea 
valorilor tradiționale. Detinind aici perioada interbelică a literaturii 
din Basarabia, autoarea pune accent pe criza identitară, pe conceptul 
de regionalism şi pe relația provincial-naţional-universal, ca mișcare 
de afirmare a conștiinței de sine, a identităţii, şi pe folclor ca realitate 
dinamică în raport cu schimbările social-istorice din societate. Opera 
şi profilul creator al lui Mircea Eliade este subiectul subcapitolului 
2.2. Mircea Eliade între etnocentrism şi dialogul intercultural, ce justifică 
parcursul epic şi hermeneutic al marelui antropolog și prozator, ca 
ascensiune sau evoluţie între etnocentrism şi perspectiva pluralistă, 
interculturală. În opera eliadescă autoarea găseşte atât argumentarea 
manifestării sufletului originar, cât şi manifestarea enciclopedismului și 
a universalismului definite ca trăsături inerente sufletului românesc 
şi forme de vitalitate/vitalizare a culturii româneşti, ceea ce în 
opinia hermeneutului chiar se petrece succesiv pe toată linia unor 
personalități ca Eminescu-lorga-Pârvan-Nae Ionescu (p. 84). Cât 
despre sufletul originar, concept mult vehiculat de Eliade, acesta se 
manifestă ca întoarcere spre origini, ca opţiune pentru arhaic, privit ca 
o sămânță ce revigorează spiritual ființa. Astfel etnocentrismul asociat 
cu deschiderea spre universalitate înnoiește și încarcă ființa de un 
potenţial creator nebănuit (p. 88). 


Capitolul III, intitulat Definirea de sine sub semnul sacrului, analizează 
literatura basarabeană contemporană aflată într-o intensă căutare/ 
afirmare a identităţii, a sinelui, sau „a rostului pierdut” — aventură privită 
ca opţiune pentru tema sacrului în creaţiile scriitorilor moldoveni Ion 
Druţă, Grigore Vieru, Gheorghe Vodă. Această căutare este, în opinia 
cercetătoarei, motivată de miza pe etnic, pe recuperarea memoriei, pe 
asumarea unei perpetue stări de veghe, pe suferința fracturării conştiinţei 
mitice în creaţia lui Ion Druţă. Accentul pe etic şi pe etnic se manifestă 
prin tendința de recuperare a lucrurilor simple, cu funcţie originară, 
cum ar fi: casa natală, tradiţia, satul, credinţa, memoria, trecutul, sinele 
sau sufletul, ca motive ale sacrului, până la conştiinţa rostirii în lume a 
eului individual şi a celui colectiv. Rostirea este un gest sacru de afirmare 


BEERTA ROMIÂINIĂ 


a sinelui. Acestea și altele, precum cântecul, ludicul, limba şi rostirea 
ca formă de întemeiere, forţa mistică a maternității sunt caracteristici 
ale creaţiei lui Grigore Vieru, iar unele motive se regăsesc și creația 
lui Al. Mateevici. Tema alternativă etnicismului şi mizei pe sine este 
reprezentată de Lupta cu orizontul închis, titlu şi temă a Capitolului IV, în 
care sunt evaluaţi analitic scriitori ca: Paul Goma, Liviu Damian, Anatol 
Codru și Victor Teleucă. Dacă Paul Goma este perceput ca adeptul ieșirii 
din absenţă şi din uitare, pentru a depune mărturie, documentând istoria 
din calitatea de martor al ei, Liviu Damian se definește ca un antimioritic 
şi un antiodiseic, adept al rămânerii și al construirii în spaţiul vid creat 
de istoria totalitară. Este vorba aici de refuzul aventurii în afară, de o 
căutare în sinele istoric, etnic, omenesc. Anatol Codru, reacționând și 
gesticulând într-o istorie deşertică, adoptă și el această cramponare 
de sine, această obstinare în sine, definind prin metafora îndărătnicia 
pietrei o stare din care se poate ieși în universalitate numai prin Logos, 
prin spirit livresc şi printr-o construcţie culturală raţională şi fermă. 
Victor 'Teleucă, dimpotrivă, adoptă o luptă camuflată, optând pentru 
o depersonalizare într-un romantism abstract, camuflat în jocul ideii. 
El scrie o poezie a echivocului din care grăiește și gesticulează un eu 
ubicuu, disipat în toate formele lumii ce reprezintă în fond modalități 
de dizolvare a limitelor sinelui și de ieşire în universalitate printr-o 
construcţie literară postromantică, de fapt una postmodernă. Capitolul 
V intitulat Literatura sub semnul pluricentrismului analizează alternativa 
la diferitele forme ale tradiționalismului, prin descoperirea de sine în 
formele literare ale modernităţii. Cum? Prin raportarea literaturii estice 
la modelul occidental, prin identificarea unor modalităţi de descoperire 
atât a diferenţelor, cât și, simultan, a tiparelor culturale comune într-un 
lirism dialogal, al unui eu aflat în criză de legitimare în postmodernitate, în 
descoperirea unor factori ce motivează dorinţele, năzuințele sau temerile 
omenești de pretutindeni. Aceleași tipuri de rău ce au marcat umanitatea 
secole la rând creează suferinţa, teama, nesiguranța în neomodernitate 
şi în postmodernitate. Autoarea analizează aici doi poeţi cernăuţeni, pe 
Paul Celan, format în toiul modernismului şi pe Arcadie Suceveanu, ce 
se afirmă în plin postmodernism. Aventura fiecăruia indică, la timpul ei, 
ieşirea din tiparele identitare basarabene în universalism şi redescoperirea 
sinelui în pluralitatea de simboluri şi formule lirice ale altor orizonturi 


culturale. 

Etape ale afirmării identității. O acută problemă a basarabenilor a 
fost, după război, căutarea și afirmarea identități naţionale. Scriitorii 
basarabeni din diferite generaţii au contribuit succesiv, în etape, la 
afirmarea identității naționale în spaţiul îngustat dintre Prut şi Nistru. 
O primă etapă a acestui efort de generaţii s-a petrecut la sfârșitul anilor 
"60, prin repunerea în circuit a scriitorilor clasici români - D. Cantemir, 
I. Creangă, V. Alecsandri, M. Eminescu — în ce mod? Prin scrierea unor 
monografii și studii despre operele lor, realizate de către basarabenii: 
G. Bogaci, V, Coroban, C. Popovici, H. Corbu, sau prin montarea unor 
spectacole din operele lor ca, de pildă, spectacolul Mihai Eminescu la 
Teatrul Naţional din Chișinău, prin inaugurarea Aleii clasicilor în Parcul 
central, prin modul de interpretare a unor creaţii lirice din Eminescu în 
emisiuni radiofonice emise în eter pentru populaţie etc. O dată această 
etapă realizată şi depăşită, dureroasă pentru publicul educat și pentru 
intelectualii basarabeni a fost şi interdicția sau tăcerea asupra întregii 
generații de scriitori români interbelici — L. Blaga, I. Barbu, T. Arghezi, 
C. Petrescu, Liviu Rebreanu, H. P. Bengescu, M. Eliade, ceea ce a impus 
un efort de descoperire, de publicare și cunoaştere a acestora. Ulterior 
nu puțin dificilă a fost, spre final de secol XX, recuperarea şi asumarea 
acestor scriitori prin situarea și înțelegerea lor sub semnul modernismului 
(p. 26). Toată această mișcare de căutare, afirmare și de găsire a reperelor 
identitare este permanent raportată la mișcările şi etapele pe care le 
parcurge literatura română de acasă, din dreapta Prutului. În acest sens, 
Ana Bantoș trimite permanent la lucrări de referință ale unor critici şi 
teoreticieni actuali de la Mircea Martin, A. Marino (Modern, modernism, 
modernitate), Th. Codreanu (Transmodernismul), Florin Mihăilescu 
(Fundamentele proletcultismului ... ). 


Dacă tradiționalismul basarabean capătă formele unei ancorări 
a literaturii în sine, în tradiţii, în istoria naţională, într-un trecut 
neguros, fapt argumentat de autoare prin opiniile tuturor criticilor și 
teoreticienilor de la Tudor Vianu la Edgar Papu, cu protocronismul 
său, la Dumitru Micu, Mircea Martin, la Th. Codreanu, Sanda Cordoș, 
Florin Mihăilescu, la Eugen Coșeriu şi Mihai Cimpoi, şi modernismul 
reprezintă o paradigmă activă, vie în literatura basarabeană, precum în 
cea română sau în cea europeană. Riguros definit de E Lovinescu, Romul 
Munteanu la I. B. Lefter, până la M. Cimpoi, Gr. Vieru, A. Ciobanu 
etc., modernismul reprezintă deschiderea sau ieşirea în universalism şi 

descoperirea acelorași tensiuni în alteritatea altor culturi. Ana Bantoș 
detaliază cu răbdare și acribie aceste curente, ritmuri sau dimensiuni 
ale literaturii naționale din Basarabia, filtrându-le prin opiniile unor 
generaţii întregi de critici interbelici şi actuali, români și europeni. 


Concluzii. Un astfel de parcurs documentat şi extrem de bine articulat 
în construcţia internă a cărții indică nu doar vocaţia analitică a autoarei, 
ci şi investigarea unui vast material teoretic și critic, demers util și 
pilduitor pentru toţi cei interesaţi de studiul literaturii — cercetători, 
studenţi, profesori, nu doar în prezent, ci şi în viitor. Autorii şi 
operele citate, majoritatea de analiză a modernităţii, clarifică oricui 
orizonturile culturii /literaturii, delimitează reperele cercetătorului și îi 
pun la dispoziţie conceptele ca pe niște instrumente sigure de operare. 
Excursul cultural și critic din carte nu este doar spaţial şi continental, 
din Basarabia în România sau de la estul la vestul la Europei, ci şi unul 
temporal şi istoric, din actualitate spre deceniile secolului trecut, 
este însuși parcursul modernismului și al formelor sale indiscutabil 
influențate de istoria unui întreg secol. 


Mai mult decât atât, cartea Anei Bantoș reprezintă inclusiv o 
experiență de profunzime analitică, de investigare şi argumentare 
subtilă a fenomenului literar basarabean din interiorul operelor - o 
incizie abisală, i-aş putea spune — în creaţiile literare contemporane, în 
care dăm peste concepte ca: sacrul, ludicul, orizontul interior, dihotomia 
intelect-suflet, fracturarea conștiinței mitice, logos şi istorie, statutul 
eului liric, intertextualitate, dialogism etc. Aceste formule identificate 
vigilent de autoare în scrierile basarabenilor salvează literatura din 
captivitatea sinelui istoric şi social de moment și proiectează aventura 
scriitorului moldovean în afară, în lume. Lucrarea Anei Bantoș este 
un studiu substanţial de filozofie a formelor și tendinţelor literare 
din Basarabia, analizate în interdependenţă cu literatura română și cu 
conceptele europene moderne. Studenţi, cercetători, cadre didactice 
din domeniul specialităţii au în cartea de față o sursă prețioasă de 
informare, un model de analiză documentată a literaturii și o valoroasă 
cercetare literară, realizată cu acribia și pasiunea unui spirit feminin ce 
excelează în analiză și argumentare. 

Vitalie RĂILEANU 


Ana Bantoș și deschiderea 
spre adevărata literatură 

V.R. — critic și istoric literar, 
poet, director al Bibliotecii 
„Onisifor Ghibu”, Chișinău. 
Lucrări de autor: Chei 
pentru labirint (2003), 
Ludic și/ sau ironic în poezia 
contemporană: puncte de 
vedere (2010), Cerc în labirint, 
idei și tendințe literare (2010), 
Totul la prezent (2010), 
Reversul ludic al (dia) criticului 
(2014). A semnat ca editor: 
Anatol Ciocanu și senectutea 
teiului (exegeze literare, 
2012), Pentru Cărare — scriitor 
nonconformist (2013), Eugen 
Cioclea în dioptria criticii 
și studiilor literare (2015), 
Nicolae Esinencu — Viaţa și 
opera (ca) într-o carte (2016), 
lon Vatamanu — scriitor al 
existenţei (2017), Nicolae 
Esinecu — Jurnalul unui 
scriitor (2020) etc. 
Autor a peste 300 de 
articolele, studii, comunicări. 


E cert faptul că literatura română basarabeană 
trece în prezent printr-un proces de renovări 
adânci și destul de semnificative. Aria ei tema- 
tică se amplifică necontenit, iar investigaţiile 
critico-literare și analitice al acestui univers 
devin tot mai profunde şi mai nuanţate. 


În acest context, criticul și istoricul literar Ana 
Bantoş şi-a asumat o responsabilitate deose- 
bită, fiind, în opinia noastră, un exeget sagace 
al procesului literar basarabean. Modalităţile 
de expresie și de analiză sunt multiple. În 
viziunea criticului şi istoricului literar Ana 
Bantoş, mersul literaturii e neîndoios ascen- 
dent şi pozitiv. De aici şi acest spectru atât de 
divers şi profund al studierii operei artistice, 
de la Etnocentrism și universalism în literatura 
română din Republica Moldova, până la o vastă 
disociere, prin studii serioase, a operei unor 
scriitori notorii: de la Ion Druţă, Grigore 
Vieru, Gheorghe Vodă, Liviu Damian, Anatol 
Codru, Victor Teleucă, Arcadie Suceveanu, 
până la autorii afirmându-se la sfârşitul seco- 
lului trecut. Menţionăm, de asemenea, şi de- 
osebitele analize literare ale creaţiei lui Paul 
Goma și Paul Celan. 


Astfel, cercetătoarea Ana Bantoș ne convinge 
că personalităţile artistice din toate generaţiile 

contribuie cu pasiune și talent la prosperarea literaturii noastre, la sur- 
prinderea aspectelor caracteristice epocii, la transfigurarea lor în ima- 
gini artistice de o înaltă valoare, corespunzătoare gustului și solicitări- 
lor spirituale ale contemporanilor. 


Monografiile şi studiile oferite de autoare se citesc, se studiează, se 
memorează cu un apreciabil interes, un interes ce conjugă deopotrivă 
curiozitatea intelectuală cu delectarea psihologico-estetică, dorința de 
informare cu plăcerea de a întâlni prezenţa și reacţiile unui autentic 
talent critic. În ce constă acesta, timpul încă ne va demonstra. Cert este 
că lucrul acesta este vizibil de la primele încercări critice până la cele 
monografice. Talentul criticului și istoricului literar Ana Bantoş a fost 
remarcat de la bun început și nimeni n-a îndrăznit să-l conteste. 


O caracteristică esenţială a literaturii noastre, pe care o evaluează cer- 
cetătoarea, constă în tendinţa de a avea un scop bine determinat, în 
evidenţierea contribuţiei literaturii, cu mijloacele specifice artei cuvân- 
tului, la formarea receptorului, a cititorului, pentru că acest gen de artă 
se conturează în peisajul basarabean nu pur și simplu din perspectiva 
unui joc gratuit, ci a unui „bun” intelectual accesibil tuturor. Căci o 
literatură se dezvoltă în mod organic, în funcţie de necesităţile, gustul 
epocii şi nu poate face salturi riscante, neținând seama de procesul fi- 
resc al evoluţiei: „Dar păstrarea spiritului unei culturi din care scriitorul 
face parte este un dat obligatoriu, creatorul având șansa să se realizeze 
deplin numai în cazul asumării tradiţiei. Îndeplinirea acestei condiţii 
a cunoscut în peisajul inter-riveran meandrele unor căutări care mai 
durează, condiţionate fiind și de multiplele fenomene mai vechi sau 
mai noi, mai apropiate sau mai distanțate de literatura propriu-zisă. 
lată de ce în literatura română de la est de Prut orientarea etnografică 
se află în competiţie cu dialogul intercultural, echilibrul fiind asigurat 
în măsura în care învinge conştiinţa critică şi moralitatea” (Ana Bantoș, 
Deschiderea spre universalism, Chişinău, Casa Limbii Române „Nichita 
Stănescu”, 2010, p.10). 


Un scriitor oricât de talentat ar fi, o operă oricât de valoroasă ar pă- 
rea, fără publicul cititor sunt asemenea unui tablou celebru așezat în 
întuneric. În viziunea criticului și istoricului literar Ana Bantoş, scrii- 
torii adevăraţi activi, care privesc cu seriozitate și spirit de răspundere 
eficacitatea nobilei munci artistice, se arată preocupaţi permanent de 

lărgirea orizontului lor filosofic și estetic, de sporirea mijloacelor de 
cunoaştere și interpretare a dialecticii sufletului omenesc. Poezia, de 
exemplu a lui Grigore Vieru, Liviu Damian, Victor Teleucă sau Arcadie 
Suceveanu - în opinia justificată a dumneaei — e plină de prospeţime, 
e mai angajată, e salutată și duce spre „trăirea adevărului”. Ana Bantoș 
cunoaşte bine secretul acestei măiestrii și l-a însuşit mai ales în răstim- 
pul din urmă, când în modul său de a privi cărţile şi autorii este evi- 
dentă perseverenţa vizând mai ales concepţia, angajarea sa spirituală. 
O privire comprehensivă şi mai profundă a criticului şi istoricului li- 
terar, o atenţie mai susținută față de unicitatea operei şi sensurile ei de 
bază au scos în prim-plan atracția pentru portretul scriitorului, pentru 
corespondenţele dintre cititor şi creator. Cele mai multe din studiile 
şi cronicile sale au acum o excelentă rotunjime, o densitate aparte şi 
formulări memorabile. 


Vorba lui Kant: „ca să ştii care e adevărul despre un lucru, trebuie să ai 
acordul cu acel lucru”. Deci orice adevăr, în deosebi cel literar-artistic 
(sic!), e despre ceva, orice adevăr e material (Constantin Noica). 


Astăzi, criticul şi istoricul literar Ana Bantoş demonstrează încă o 
dată că actul critico-literar ţine de un anumit har creator, de un elan 
al spiritului ce depășește referințele şi combinaţiile mai mult sau mai 
puţin abile ale inteligenței. Studiile și monografiile dumneaei înseam- 
nă, aşadar, o nouă pledoarie pentru critica autentică, pentru farmecul 
secret al gesturilor ei, pentru acel fior intelectual ce trebuie să ne lege 
de fiinţa literaturii. Prin autoarea deosebitelor Deschideri... continue 
a operelor literare, savoarea lecturii textelor de critică literară își con- 
solidează argumentele și constituie un avantajos stimulant în vederea 
cunoașteri și promovării valorilor literare. Dovadă sunt și investigaţiile 
literare recente, întrunite sub titlul Regăsirea de sine a literaturii basa- 
rabene: flux și reflux, publicate în revista „Limba Română” (Nr. 1, 2-3, 
4-5, 6, 2020; Nr. 1, 2021), ajunse la cel de al cincilea episod. 

Ana BANTOŞ 
Profesorul Gheorghe Dodiţă. 
Reafirmarea adevărului 

ca valoare supremă 


Gheorghe Dodiţă (12.04.1931 — 09.08.2012) a făcut parte din cate- 
goria intelectualilor basarabeni trecuţi prin furcile caudine ale tota- 
litarismului. Născut în familia țăranilor gospodari Vasile și Ecaterina 
Dodiţă din comuna Mihăileni, judeţul Bălţi, a învăţat la școala primară 
din satul natal, la liceul comercial din Bălţi (1942-1944), absolvind 
şcoala medie de cultură generală din comuna Baraboi, r-nul Râșcani, 
în 1948. A făcut studii la Facultatea de Istorie și Filologie a Institutului 
Pedagogic „Ion Creangă” din Chișinău (1948-1952), iar între 1952 şi 
1959 a activat în calitate de lector la Catedra de limbă și literatură ro- 
mână a Facultăţii de Istorie și Filologie a Institutului „Ion Creangă”, în 
1959 fiind numit prodecan al acestei facultăți. În 1960, după coma- 
sarea Institutului Pedagogic cu Universitatea de Stat din Moldova, a 
trecut cu serviciul la Catedra de literatură română a Facultăţii de Litere 
a USM, unde a activat, între 1960-1978 ca lector superior, iar din 1978 
— în calitate de conferenţiar universitar. 


De fapt, Gheorghe Dodiţă întruchipează imaginea profesorului prin 
vocaţie, căruia i-a fost dat să-și îndeplinească misiunea în condiţii foar- 
te diferite de cele de astăzi, care, e adevărat, nu sunt nici ele ușoare. Dar 
pentru a înţelege destinul profesorilor din această categorie, este ne- 
cesară cunoașterea adevărată, în profunzime, a istoriei Basarabiei din 
a doua jumătate a secolului al XX-lea. Și pentru a înlesni înţelegerea a 
ceea ce vreau să spun, voi aduce un singur exemplu din cartea recent 
apărută a Anei Blandiana Soră lume, în care autoarea evocă o primă 
călătorie a sa, împreună cu alți colegi scriitori, la Moscova: „De altfel, 
plecarea la Moscova s-a legat pentru mine din prima clipă şi de o altă 
amintire din copilărie, cea a basarabencelor cu părul împletit în cozi 

Cu familia la Braşov. 2019 


lungi așezate ca o cunună în jurul capului, care stăteau în biserică toată 
slujba în genunchi şi plângeau” (Blandiana 2020: 23). Cine mai poa- 
te descifra plânsul acelor basarabence, pe care îl mai auzim și astăzi și 
printre care s-ar fi putut afla și consătencele mihăilenarului (cum îi plă- 
cea lui Eugen Coşeriu să-şi dezmierde consătenii săi dragi) Gheorghe 
Dodiţă? Căci destinul celor din Mihăileni, judeţul Bălţi, astăzi raionul 
Râșcani, a fost și el marcat foarte dramatic de deportări, refugiu, foa- 
mete etc. Unul dintre cei care au plecat, reușind să revină acasă în satul 
Mihăileni abia după '89, a fost Eugeniu Coșeriu, celebrul lingvist des- 
pre care noi, studenţii de la mijlocul anilor '70, nu ştiam nimic, numele 
lui fiind permis abia după '90. Un cumnat al meu, originar din același 
sat Mihăileni, întrebat fiind de către sora mea care era numele buni- 
cului dinspre tată, a răspuns că nu ştie. „Cum nu știi?, i-a replicat ea 
contrariată. Dacă pe tatăl tău îl cheamă Fiodor Gavrilovici, înseamnă 
că bunicul tău se numea Gavril”. O să vă mire situaţia aceasta, care, se 
prea poate că o să vi se pară enigmatică, însă explicaţia este la suprafață, 
e foarte simplă și este următoarea: bunicii au fost deportați în Kurgan, 
de unde nu s-au mai întors. Iar părinţilor, învăţători de profesie, scăpați 
ca prin minune de deportare, pentru a-și proteja copiii ca să nu fie 
persecutați ca urmași ai „dușmanilor poporului”, cum erau etichetaţi 

toți cei ridicați de regimul sovietic, nu le povesteau despre bunicii 
deportaţi. Intrată în oase, frica le-a schimbat mentalitatea basarabeni- 
lor în multe privinţe în perioada sovietică, totalitarismul atacând ră- 
dăcinile relațiilor umane, făcând astfel posibilă ignorarea bunului simț 
(„common decency”), înţeles de către George Orwell drept un gen 
de justiție nu neapărat legală, dar ordinară, cotidiană, am putea spune, 
şi umană, un fel de sâmbure sau nucleu al existenței, pe care totalita- 
rismul, cu toată forța lui, nu-l poate distruge decât cu mare dificultate 
(Faitg 2009: 74). Ce însemna, de fapt, ignorarea bunului simţ? După 
cum arată George Orwell și Hannah Arendt, aceasta echivala cu atacul 
asupra rădăcinilor relaţiilor umane. Sau, potrivit afirmației Hannahei 
Arendt, însemna „pustiirea” sufletului uman. 


Atmosfera acelor ani, din care am adus aici doar o fărâmă, a fost ana- 
lizată şi la noi, dar mult mai pe îndelete a fost decortificată de către 
Hannah Arendt, George Orwell și Raymond Aron, care atrag atenția 
asupra faptului că ceea ce domină totalitarismul este respingerea 
bunului simţ, singurul capabil să țină lumea împreună. În accepţia 
Hannahei Arendt bunul simţ îi furnizează gândirii o cunoaștere ime- 


Ana Bantoș cu nepoata Bianca și fiica Doina 

diată a realităţii realului, recunoaşte existența adevărului, validitatea 
experienţei, utilitatea dialogului, nevoia de solidaritate, toate acestea 
fiind substituite în totalitarism prin ficțiunea ideologiei, manipularea 
prin propagandă, repetarea lozincilor, prin violenţa eliberată de ob- 
stacole precum sunt mila sau scrupulele, acestea fiind prezentate ca 
puncte slabe (Faitg 2009). „Totalitarismul, după cum afirmă George 
Orwell, cere, de fapt, o continua modificare a trecutului și probabil că, 
pe termen lung, cere să nu se creadă nici măcar că există adevăr obiec- 
tiv” (Orwell 2020: 141). 


Puși în situaţia de a-și îndeplini misiunea pedagogică în perioada to- 
talitarismului, în care ideologia este cea care guvernează relația cu 
realitatea, profesorii noștri de la Facultatea de Filologie, între care și 
Gheorghe Dodiţă, aveau de înfruntat și alte fenomene, căci înăbușirea 
spiritului de independenţă în Basarabia avea şi conotaţii precum inter- 
zicerea, după 1968, a literaturii editate în România, și a utilizării sur- 
selor bibliografice din Țară într-o teză de an sau de licență. Cu această 
situaţie m-am confruntat și eu. Fiind studentă la anul II, am scris o teză 
de an despre Letopiseţul lui Grigore Ureche, avându-l în calitate de în- 
drumător de teză pe profesorul Gheorghe Dodiţă, care, ca o excepţie, 
mi-a pus la dispoziţie din biblioteca sa personală, Letopseţul lui Grigore 
Ureche, ediția îngrijită de P. P. Panaitescu. În felul acesta eu eram avanta- 
jată să mă aflu în albia firească a cercetărilor istorico-literare românești, 
profesorul asumându-și nişte riscuri. Îmi amintesc că, în aceeaşi peri- 
oadă, Ion Osadcenco, profesorul de literatura clasică, întâlnind surse 
citate de către studenţi dintre cele editate în România, sublinia cu glas 
tare, aşa ca să audă fiecare student şi, poate, nu doar studenţii: „Noi 
dăm voie să fie citate şi aceste surse bibliografice!” Punând accentul 
într-un anumit fel, profesorul ne atrăgea atenţia asupra riscului de a fi 
pedepsiţi ca din senin. Aceasta era atmosfera timpului, în care se făcea 
carte, profesorilor revenindu-le sarcina de a nu-şi minţi învățăceii, de 
a-i educa în spiritul adevărului ştiinţific şi istoric. Bineînţeles, în aseme- 
nea condiţii, ca de altfel, în orice condiţii, contează calitatea morală și 
bunul simţ al celui aflat la catedră. Deţinând și funcţii administrative, 
cea de prodecan şi apoi cea de decan al Facultăţii de Filologie (a fost 
prodecan al acestei facultăți 12 ani, apoi 11 ani (1974-1985), — decan 
al Facultăţii de Filologie şi Biblioteconomie, secția fără frecvență), 
Gheorghe Dodiţă purta pe umerii săi o povară cu mult mai mare. Însă 

profesorul și administratorul, dar mai presus de toate Omul Gheorghe 
Dodiţă ştia să împace lucrurile în așa fel, încât să liniștească apele tul- 
buri şi învolburate, care, pe neprins de veste, îi putea lua și duce nu se 
ştie unde pe studenţii de la facultate, pe care el îi proteja ca un bun pă- 
rinte. Mulţi se dau mari, mai cu seamă după '89, că lor le revine meritul 
de a se fi aflat pe baricadele redeșteptării românilor basarabeni. Dar 
ei au devenit mari, vorba lui Apollinaire, pentru că se aflau pe umerii 
înaintaşilor lor. Iar eroii de pe baricadele de la '89 erau, de fapt, foştii 
studenţi ai unor profesor modești, din categoria lui Gheorghe Dodiţă, 
care era un îndrumător înţelept. 


Păstrez în memorie momente foarte importante pentru cariera mea 
de cercetător. Într-una din zile, în perioada când finalizam teza des- 
pre Grigore Ureche, profesorul Gheorghe Dodiţă a intrat în auditoriul 
plin cu studenţi după un curs teoretic și a vorbit despre mine la gradul 
superlativ, afirmând că am depus o „muncă titanică” (acesta este exact 
cuvântul pe care l-a rostit atunci) la elaborarea tezei. Aș putea spune că 
îi datorez profesorului Gheorghe Dodiţă întreaga mea carieră de cer- 
cetător, deoarece el fost cel care m-a recomandat, imediat după absol- 
virea facultăţii, la doctorat, la Institutul de Limbă și Literatură al AŞM, 
actualul Institut de Filologie Română „B. P. Hasdeu”, unde am fost an- 
gajată până în 2009, adică timp de 37 de ani, ulterior continuându-mi 
activitatea pe tărâm universitar, precum și în cercetare, până în ziua 
de azi, în cadrul Şcolii doctorale Filologie de la Universitatea de Stat 
„Alecu Russo” din Bălți. Dacă astăzi mă simt împlinită din punct de 
vedere profesional, lucrul acesta îl datorez bunilor mei profesori, care 
au avut mare încredere în mine, în capul listei aflându-se Gheorghe 
Dodiţă, cel care a văzut în studenta timidă de la anul II un potenţial 
cercetător şi, acum, când s-au împlinit 90 de ani de la nașterea sa, fo- 
losindu-mă de ocazie, îi aduc un pios omagiu. E adevărat, după cum 
a mărturisit la festivitatea prilejuită de împlinirea a 80 de ani de la 
naștere, profesorul credea că voi merge spre domeniul literaturii pre- 
moderne, dar considera că m-am realizat pe deplin în domeniul pe care 
mi l-am ales. Mărturisesc acum că uneori am regretat că nu am rămas 
la perioada preclasică. Pe atunci contam pe o mai mare posibilitate de 
documentare în domeniul literaturii contemporane, dar m-am convins 
că nu era așa și că interdicțiile afectau în aceeaşi măsură toate dome- 
niile umanioarelor. Cu atât mai importantă era pentru acea perioadă 

Ana Bantoş și Ana Blandiana. Mănăstirea Rohia, 2013 


menţinerea interesului față de literatură. Noi, studenții, eram orientaţi 
să descoperim singularitatea modelului naţional și deschiderea spre 
dialogul cu alte culturi, lucruri la care m-am referit mult mai târziu în 
lucrarea mea de doctor habilitat. 


Structurarea și observarea memoriei colective începând cu literatura pre- 
modernă necesita punerea la dispoziţia studentului a unui material adec- 
vat. Aici Gheorghe Dodiţă are o contribuţie aparte prin crestomaţiile la 
care a lucrat ani de zile, organizând materiale incluse tematic și gene- 
ric, istoric şi sociologic. El şi-a adaptat metodele de lucru exigențelor 
perioadei în care a activat. Ținând cont de raportul dintre literatură şi 
învățământ, a predat cursurile: literatură veche şi premodernă; literatu- 
ră română clasică; a introdus în cursul de literatură ciclul de prelegeri 
cu subiectul „Mihai Eminescu” şi seminarul special „Vasile Alecsandri”, 
ulterior a ţinut cursurile speciale „Dimitrie Cantemir — scriitorul, savan- 

tul, omul” și „Idei umanis- 
te în literatura română 
medievală”. A elaborat di- 
verse materiale didactice: 
programe ale cursurilor, 


îndrumări metodice, ma- 
teriale în ajutorul profe- 
sorilor de literatură româ- 
nă. A semnat în publicaţii 
de specialitate (Analele 
ştiinţifice ale USM, revista 
de filologie a Academiei de 
Ştiinţe etc.) şi în presa pe- 
riodică de la Chișinău mai 
multe materiale despre 
opera scriitorilor și cărtu- 
rarilor români Varlaam, 
Gr. Ureche, M. Costin, 
D. Cantemir, Matei Millo, 
Gh. Asachi ş.a. A editat o 


Ceremonia de înmânare a distincţiilor din partea  crestomatie cu ample co- 
Președinției României. ES, ambasadorul României 7 
la Chişinău Daniel Ioniță, Ana Bantoș j j 

și Gheorghe Balan. Decembrie 2019 teraturii vechi moldoveneşti 


(1966, în colaborare cu 
prof. Vitalie Marin), care, în opinia specialiştilor în domeniu, este una 
din cele mai accesibile și mai documentate surse de material literar, ling- 
vistic, filologic şi istoric pentru câteva generații de tineri studioși. A pre- 


mentarii Istoria limbii şia li- 


gătit o cuprinzătoare antologie intitulată Literatura română veche. A tra- 
dus din creația scriitorilor Janusz Korczak (Polonia), Piotr Neznakomov 


(Bulgaria) ş.a. 


Schimbările care s-au produs în perioada totalitară cauzate de urcușul 
ideologiei justifică opinia potrivit căreia, din cauza totalitarismului, va- 
lorile umane au pierdut din caracterul lor sacru. Or tocmai acest lucru 
îl înțelegeau profesori ca Gheorghe Dodiţă, care au contribuit la păs- 
trarea libertăţii noastre interioare, ocrotindu-ne, pe cât era cu putință, 
de manipularea prin propagandă. Iar la 31 august 1998, când a fost 
inaugurată Casa Limbii Române în Chişinău, el a ţinut să fie prezent 

Participanții la ediţia a II-a a Colocviului Internaţional „Filologia modernă: 
realizări şi perspective în context european”. AŞM, mai 2008 


neapărat la acest eveniment datorat studenţilor săi Alexandru şi Ana 
Bantoș, de care, cu siguranţă, în acel moment era mândru. Iar noi, la 
rândul nostru, trăiam un moment fast și eram cât se poate de fericiți 
că interdicțiile impuse de regimul comunist n-au reuşit să ne pustiască 
sufletele şi să anihileze dorinţa noastră, a studenţilor de altă dată, de 
a merge înainte împreună cu profesorii noștri. Această legătură peste 
ani este dovada supremă a rolului și importanţei pe care le-au avut pro- 
fesorii de o rară cumsecădenie, precum a fost și Gheorghe Dodiţă, în 
păstrarea bunului simţ, fără de care valorile umane își pierd caracterul 
lor sacru, și în reafirmarea adevărului ca valoare supremă. 

Viorica-Ela CARAMAN 
în dialog cu Gheorghe ERIZANU__ 


Nu ne-am propus 
să educăm cititorul, ci i-am oferit 
oportunități de lectură 


Gh.E. — blogger, eseist, 
icist, om de 
scriitor român 
„Fondatorul și 


afaceri ș 


din Chișinău 


directorul 
una din 


prestigiu di 


române. Vo 


jurnalist, publ 

um 


Carte oranj 


când era joi 


20 


urii Cartier, 


re editurile de 
n spațiul limbii 


e semnate: 


995), Miercuri 


2), Ce spun 


cărțile — Bookiseli (2012), Ce 
spun cărțile — Alte Bookiseli 
(2014), Texte egoiste (2017). 


Viorica-Ela Caraman: Cum a apărut 
Editura Cartier? Ce provocări aţi avut de 
înfruntat? Privind retrospectiv din punc- 
tul în care ne aflăm, când Cartier se re- 
marcă printr-o ţinută selectă și un înalt 
standard de conţinut, este de presupus că 
cel mai dificil lucru a fost asumarea unui 
obiectiv foarte greu și îndelung de dus: 
educarea cititorului în sensul recuperări- 
lor de etapă în trecerea de la comunism la 
democraţie, pe de o parte, dar şi al alinierii 
noastre la cultura română alias europeană, 
respectiv la ritmul de evoluţie al acesteia. 


Gheorghe Erizanu: A apărut în 1995. Fiind 
redactor pe cultură în media, locuind cu fa- 
milia prin gazde, apăruse o posibilitate, aşa 
percepeam eu, să cumpăr un apartament. 
Aveam nevoie de un împrumut mic, ceva sub 
10 mii de lei. L-am întrebat pe redactorul-şef 
dacă mă poate ajuta. Nu mă putea. Atunci 
am decis că voi merge pe cont propriu. Îmi 
voi asuma doar eu succesul sau eșecul. Alte 
deprinderi decât a face articole pentru presa 
scrisă şi, eventual, o editură, care îmi părea 
că ştiu cum funcționează, nu prea aveam. A 

fost nevoie de un aventurier mai mare decât mine, care m-a îndem- 
nat să părăsesc un lucru care îmi era drag pentru un drum complet 
nou. Astfel, am recurs la împrumuturi de la cămătari pentru a pune pe 
roate editura. Băncile nu ofereau credite agenţilor economici dacă nu 
aveai un gaj bun sau relaţii la bancă. N-am avut nici ce gaja, nici relaţii 
la bancă. De aia am mers pe mâna cămătarilor. Aceste lucruri mercan- 
tile, slalomul printre procente exorbitante, puterea și rezistența de a 
duce în spate datorii imense, presiunea pe care o pun ele au fost cele 
mai mari provocări. Nimic romantic. Doar cifre şi presiuni. Probabil, 
trebuie să fii nebun ca să împrumuțţi bani și să scoţi cărți de poezie 
sau proză română contemporană. Erau anii '90 ai secolului trecut. 
Era uşor să faci cărți bune sau, cum ziceţi, „cu un înalt standard de 
conținut”. Scoteam cărţile care îmi erau dragi mie. Îmi făceam pro- 
pria bibliotecă. Eram sigur că volumele care îmi plac mie vor plăcea 
şi cititorilor. Doar eu le credeam bune. Şi aveau ca fundament cano- 
nul literaturii, de la Ghilgameș până la Cărtărescu sau Mușina, pe care 
am citit-o metodic, după listă, zi de zi. Nu m-am gândit că trebuie 
să educ cititorul. Credeam că doar trebuie să-i ofer oportunități pen- 
tru lectură. În a doua jumătate a anilor '90 lista cărților care închi- 
deau uşa comunismului și o deschideau pe cea a democraţiei era deja 
aproape completă. În anii perestroikăi, editurile ruseşti au scos masiv 
cărţile care până atunci erau la index, apoi au fost primii trei-cinci ani 
de Klondike editorial românesc. Cărţile erau cumpărate de difuzori 
şi librari direct din tipografii. Editorii scoteau cărți în tiraje imense. 
Noi am venit pe o piaţă care începea să se așeze. Tirajele de 5 000 de 
exemplare deja erau mari. Poezia apărea în tiraje de 1 000 de exempla- 
re. Şi poeţii ne ziceau că sunt tiraje mici. Ei voiau 3 000 de exemplare. 
Noi nu ne-am asumat educarea cititorului. Noi i-am oferit cititorului 
posibilitatea alegerii. Iar cititorul e mai înțelept decât noi. 


Extrem de interesant să auzim asta! E foarte rar când flatăm citi- 
torul, mai des se spune că nu citim. Deci cum arăta cititorul ţintă 
Cartier la început și cum s-a schimbat profilul acestuia, dacă s-a 
schimbat? Politic vorbind, nu am evoluat în anii democraţiei decât 
prin faptul că am început să ne cunoaștem la faţă mafioţii... sau nu 
este așa? Cum se văd acești ani dinspre un serios laborator al cărţii? 

Mi-ar plăcea să cred că cititorul Cartier este un cititor liber, deschis și 
onest. Şi a rămas așa și după un sfert de secol, ca şi la începutul Editurii 
Cartier. Cititorul mic, pentru care avem colecţia de carte pentru copii, 
va crește, cred, prin cărțile noastre, cu grijă și atenţie față de semenii 
săi, cu simțul prieteniei, al dreptăţii şi bunului simţ. Va accepta şi se va 
bucura de diversitate. Nu va vedea lumea doar prin culorile Disney. 
Colecţiile de literatură română („Rotonda”) şi străină contemporană 
(„Biblioteca deschisă”) sunt concepute, de asemenea, ca o platformă 
a diversităţii, iar unicul criteriu rămâne calitatea textului. N-am făcut 
niciodată diferenţe între scriitori care trăiesc la Chișinău sau la Braşov, 
la Sibiu sau la Bălți, la București sau la Iași. Ne-a interesat calitatea tex- 
telor. Atât. Am încercat să oferim cititorului cărți bune. E adevărat că 
avem o încăpățânare de a propune cărţi ale autorilor preponderent din 
afara imperiului literar anglo-saxon, care domină piața românească de 
carte. De aceea am scos în „Biblioteca deschisă” cărţi ale scriitorilor 
bulgari, sârbi, cehi, georgieni, bosniaci, germani. Nu avem o graniță 
anume nici pentru ideologii. Am crezut și cred că, apologet al stilului 
american de viață, Ayn Rand trebuie să fie cunoscută publicului ro- 
mân, tot așa cum cel mai bun istoric marxist englez, Eric Hobsbawm, 
merită să fie tradus și cunoscut publicului de aici. Întrebarea despre 
„cunoașterea mafioţilor” e un pic din alt domeniu decât ceea ce discu- 
tăm noi. Depinde de informaţii. Unii dintre noi ştiau foarte bine des- 
pre atacurile rider de la începutul anilor 2000. Dacă publicul larg nu a 
cunoscut atunci realităţile, nu înseamnă că ele nu existau. Ele au fost. 
Ele se întâmplă şi în momentul când noi vorbim. Pur şi simplu, atunci 
când de ştiutul celor puţini află cei mulţi, lucrurile iau altă amploare. 
Problema pe care o văd eu e că noi am construit un stat pentru 1% din 
populaţie. Uitând că statul trebuie construit pentru 99%. Dar asta e 
altă temă. Pe care o discută non-stop cinci analişti politici la toate te- 
leviziunile noastre în fiecare seară, în orele de vârf. Ar fi o blasfemie ca 
noi să vorbim aici despre aceasta. E ca și cum am vorbi despre cultură 
la tv, în orele de vârf. 


Totuși, de la înălțimea lecturilor lor, mai mulţi scriitori de la noi 
»A 


„îşi pun mintea” în a face o adevărată muncă de îmblânzire în acest 
sens prin cronici politice. Și, din contra, am auzit, inclusiv în țări 

civilizate, intelectuali vorbind cu vocea coborâtă despre creierul 
reptilian al politicii şi refuzând punți de legătură dintre cele două 
lumi, deci se pare că vitezele lor nu se vor echilibra niciodată... 
Revenind deci, care sunt cele mai importante proiecte Cartier re- 
alizate, ce vor rămâne definitorii pentru istoria editurii? 


Cel mai important proiect a fost DEL-ul (Dicţionar Enciclopedic Ilustrat), 
apărut în 1998, chiar dacă pe copertă figurează anul 1999. Toate cărțile 
Cartier care apar în ultimele două luni ale anului au pe copertă anul de 
apariție următor. A fost o muncă de câţiva ani, cu o echipă mare din Iași, 
Bucureşti, Chișinău. A fost primul dicționar enciclopedic deideologizat. 
Am crezut că facem o lucrare pe care o vom scoate în fiecare an sau o dată la 
doi ani. Dar noile tehnologii ne-au dat peste cap planul. A fost o investiție 
imensă, care va rămâne în istorie pentru imagine. Nu avem forța necesară 
şi o limbă de circulaţie internaţională ca să facem concurență Wikipediei. 
Nu văd nici sensul. În rest, sunt colecţiile care așază carte după carte. Sunt 
paşi mici. Dar în timp este și va fi o construcție impresionantă. Vorbesc de 
colecţiile de carte pentru copii („Codobelc”), de literatură română con- 
temporană („Rotonda”), de literatură străină contemporană („Biblioteca 
deschisă”), de istorie („Cartier istoric”), de „Cartier de colecție” (carte de 
poezie ilustrată cu fotografii), de „Cartier popular” (cărţi ajunse la a doua, 
a treia ediţie), de colecția de artă. 


Se ştie că începe să fie extrem de problematică documentarea de pe 
net, unde se strecoară fără filtru și alte lucruri din domeniul științei, 
așa că nu cred că DEI va rămâne doar o realizare de imagine, aș tinde 
să cred că ştiinţa pe hârtie ne va servi să ne salvăm de manipularea în 
care cădem odată cu explozia lumii virtuale. În plus, cultivarea fără 
carte ne va transforma pe toţi în poştași care au învăţat pe dinafară 
adresele frecventate. Apropo de educaţie, cum raportați manuale- 
le pe care le elaboraţi, calităţile acestora la sistemul de învățământ, 
mai ales pe partea lui empirică? Unde sunt blocajele din cauza căro- 
ra nu avem efecte mai bune în educaţie? 


Doar manualele bune nu rezolvă problemele educaţiei, care sunt multe, 
complexe, de durată. Republica Moldova a început foarte bine progra- 
mul Băncii Mondiale pentru elaborarea și editarea manualelor. Atunci 

când s-a încheiat, cred că prin 2005, RM era prezentată ca o ţară care 
a implementat cu succes programul. Apoi am tot început a micșora 
volumul condiţiilor, prin eliminarea şi simplificarea unor puncte, am 
eliminat orice lucru care ne complica, am cerut prezentarea completă 
a manualelor la concurs (iniţial, se prezentau 25 la sută din manual), 
astfel am îngustat numărul autorilor și editorilor care participă la con- 
curs, apoi au apărut tot felul de jocuri ca să fie eliminaţi concurenții. 
Am perseverat şi am ajuns astăzi, când Ministerul Educaţiei, Culturii 
și Cercetării vrea să ne propună un regulament nou, care nu are ex- 
pertiza Centrului Naţional Anticorupţie, are propuneri din epoca 
sovietică (cu însemnele statului şi textul imnului la deschiderea fiecă- 
rui manual, cu eliminarea autorilor şi numele editurii de pe copertă 
ş.a.m.d., cu intenţia de a introduce, de fapt, încă o structură de stat, 
care nu are abilităţi și posibilități pentru ceea ce vor ei să includă, dar 
are posibilități de corupție etc.). Avem o capacitate deosebită de a stri- 
ca lucrurile care merg deja bine și de a lăsa baltă lucrurile care merg 
rău. Mă tem că în asemenea condiţii, foarte curând nu vom mai avea 
autori care să vrea să facă manuale. Munca e imensă, responsabilitatea 
de asemenea e mare, iar drepturile de autor se diminuează de la an la 
an. Cred că va fi o problemă nouă la vechile probleme încă nerezolvate 
din sistem. Nu e domeniul meu și nu vreau să vorbesc despre pregăti- 
rea învăţătorilor şi profesorilor, despre nivelul de predare în instituţii, 
despre implicarea părinţilor în educaţie, despre bibliotecile publice şi 
şcolare, despre lista de lecturi, despre curriculă. 


Se observă că la Cartier publică mai mulţi autori români decât la 
alte edituri moldovenești. Ce motivaţie are cineva născut şi for- 
mat în România să publice în Moldova? E o mână frăţească întinsă 
spre publicul nostru receptor, o demonstraţie de atașament și im- 
plicare, o asumare personală a procesului de reunificare culturală 
sau...? 


Cred că găsiți răspunsul şi mai sus. De la bun început Editura Cartier a 
lucrat și continuă să lucreze într-un singur spaţiu al literaturii române. 
N-am făcut diferențe între autorii din diferite localităţi ale României 
sau Republicii Moldova. Ne interesează literatura bună. Atât. Nu văd 
de ce trebuie să facem frontiere geografice într-un spaţiu unde nu avem 

nevoie de ele. Nu creăm ideologii false, nu avem nevoie de ele, nu sun- 
tem abonaţi la fluxurile financiare pentru partidism politic. Ne facem 
munca zilnică într-un spaţiu prietenesc, care, cel puţin în domeniul 
culturii, nu este fragmentat de frontiere politice și vamale. 


Dincolo de asta, Cartier mărșăluiește la pas și pe la Paris... De 
acolo ne vin traduceri fundamentale de Emilian Galaicu-Păun, un 
neobosit animator cultural, în afară pleacă o Tatiana Ţibuleac, pe 
lângă cei care mai plecau până acum... Ce experienţe care trans- 
cend graniţele ne mai puteţi împărtăși? 


Eu cred că literatura română poate fi un articol foarte important pentru 
export. Dacă s-ar fi investit atâţia bani în literatura română câţi s-au inves- 
tit în industria vinului, atunci noi am fi dominat piața de carte în multe 
capitale europene. Priviţi mai simplu, Eminescu cred că a produs mai 
mulți bani prin cărțile sale decât siderurgica Galaţi. Dar nu s-a obosit ni- 
meni să facă analize economice de genul ăsta (probabil, eu îngroş un pic 
realitatea). Da, Tatiana 'Țibuleac a reușit să se impună pe piața de carte 
românească, mai întâi, apoi pe cea spaniolă, unde a luat unele dintre cele 
mai râvnite premii literare. Aşteptăm să vedem cum va fi primită cartea 
pe piața germană, o piață foarte importantă, pe cea maghiară, pe cea po- 
loneză, pe cea franceză. Contează foarte mult editorul care te scoate pes- 
te hotare. Dacă vom continua să ne mândrim doar cu traduceri în afară, 
fără a ţine cont de recepţia pieţei de acolo, atunci doar vom bifa nişte or- 
golii. De asemenea, este foarte important să reuşim să oferim cititorului 
român cele mai importante cărți ale lumii. Nu putem creşte doar cu cărți 
motivaţionale traduse din engleză. Avem nevoie de cărți care produc 
idei, discuţii, polemici. Care mișcă societatea. Sau cărți fundamentale. 
Care nu se vând atât de spectaculos precum cele motivaţionale, dar fără 
de care rămânem într-o cultură embrionară. 


Dacă aţi fi factor de decizie, ce aţi schimba în domeniul culturii ca 
să avem mai mulți cititori și mai multă carte de calitate? 


Nu-mi place „dacă.... Dar nu e atât de complicat să faci schimbări vizi- 
bile. Mai ales că actualmente nu se face şi nu se mișcă nimic din partea 

factorilor de decizie. Esenţial în acest domeniu, care simte și vede min- 
ciuna de la o poştă, e să fii corect şi onest cu ceea ce numim cultură. 
Care e un domeniu mare. Pot să mă opresc pe scurt doar la carte. În pri- 
mul rând, e vorba de promovarea valorilor. Corect şi onest. Fără trişări, 
fără şmecherii. Asta nu costă nimic bugetul. Promovezi cărți valoroase, 
pui în capul mesei autorii valoroși. Noi trăim încă timpul când au venit 
sovieticii: gospodarii au fost marginalizaţi, iar „bandurcă” (unicul alco- 
olic din sat) a fost numit președintele sovietului sătesc și autointitulat 
„gospodarul numărul unu al satului”. Doi: bugetul național de editare 
de carte nu poate fi de trei ori mai mic decât bugetul de o lună pentru o 
companie de pază, care a avut grijă de „Crăciunul acasă”. Ultimul buget 
pentru carte a fost de aproape cinci milioane de lei. Trei: Bibliotecile 
publice, acele 1 300 de biblioteci, trebuie asigurate cu fond de carte 
(noi am investit, în 30 de ani, în acoperișuri, mobilier, computere), iar 
bugetul pentru carte era la cerșit şi donaţie. Nu acoperişul e nucleul 
unei biblioteci, ci fondul de carte. Nu poţi dezvolta sectorul editorial 
dacă nu plătești pentru carte. Este un bun care costă. Dacă nu cum- 
peri azi o carte, atunci mâine nu vei avea ce cumpăra. Patru: alocare 
de bani, nici nu e nevoie de foarte mulți pentru promovarea autorilor 
noștri peste hotare (avem exemplul bun al ICR-ului lui Patapievici). 
Cinci: campanii naţionale pe bune, nu pentru bife, de promovare a 
lecturii (de la întâlniri ale scriitorilor în sate până la festivaluri literare 
naționale, dar fără busuioc şi prosoape). Șase: facilitățile domeniului 
IT oferite şi editurilor, care, astăzi, activează ca orice SRL din dome- 
niul alimentar. Cred că vizibilitate va fi şi doar dacă se va ţine cont de 
prima propunere. Care nu costă niciun leu. 


Poate piaţa cărţii româneşti să facă abstracţie de ediţiile apărute 
în Republica Moldova? 


Mi-ar fi plăcut să zic că nu poate. Dar noi avem o piață embrionară. 
Unde viaţa editurilor e scurtă. Locul eliberat de cineva va fi ocupat 
de alt editor. Nu se termină lumea. Iar editorii basarabeni prezenţi pe 
piaţa de carte românească sunt priviţi ca editori români. Și nu suntem 
atât de mulți. Suntem 2-5 editori basarabeni care vindem carte în libră- 
riile românești. 

Pe final, o întrebare personală. Eram în Librăria din Centru și am 
prins o discuţie, un fel de „vorbă în târg”, de la o profesoară care 
v-a avut student și, fiind cu un musafir din România, am auzit-o 
spunând: „Gheorghe Erizanu a fost un student isteţ şi a făcut o 
editură foarte bună”. Ce înseamnă pentru dumneavoastră Editura 
Cartier, un vis împlinit sau un modus vivendi al unui fost „student 
isteţ”? Ce anume vă mobilizează pentru acest important proiect 


de durată? 


Sunt legende. Nu prea am reușit să fiu student. După întoarcerea din ar- 
mata sovietică, începând cu anul doi, am lucrat mai mult prin redacţiile 
ziarelor şi revistelor de la Chişinău decât am frecventat cursuri. Pe du- 
rata studenţiei nici nu ştiam în ce an de universitate sunt. Chiar dacă 
mi-au dat la sfârșit diplomă roşie. Cred că au fost mai bucuroși că au 
scăpat de un „student isteț'. Editura Cartier este muncă zi de zi, de 
la opt la șapte. Pe care trebuie s-o fac bine. Şi nu-ți lasă timp ca să te 
plictisești. 


Vă mulţumesc foarte mult pentru deschidere și vă urez noi şi mari 
realizări şi de acum încolo! 


PRO DIDACTICA EE 


Constantin ŞCHIOPU 


Formarea la elevi a competenţei 
de apreciere a operei literare 


Literatura ocupă un loc important în sistemul 
disciplinelor școlare contribuind la educația 
literar-artistică a elevului. Evident, opera li- 
terară capătă concretizare doar în relație cu 
cititorul. „Arta nu poate exista decât pentru 
şi prin celălalt”, sublinia J.-P. Sartr (apud: 
Dufrenne 1976: 246). Această idee o găsim în 


C9. = prof.univ, dr. hab, - lucrările lui Umberto Eco, pentru care textul 
Facultatea Jurnalism şi 
Științe ale Comunicării, 

Departamentul Teoria și 
Practica Jurnalismului, te: „Ce trebuie să înțeleagă cititorul?” şi „Ce 

USM. Lucrări recente: vrea să spună autorul?” Conform opiniei lui 


ir Su, a eseli și Umberto Eco, Cititorul Model şi Autorul 
coautor IVlarcela VIICU- i n 
Şchiopu), 2013; Metodica Model sm cele două strategii textuale, fie- 
predării literaturii române, Care încercând să deducă intențiile celuilalt. 
Piteşti, 2009; Arghezi Barbu, Autorul Model lansează propuneri de coope- 
Blaga. Poezii comentate. rare, care să-l ghideze pe Cititorul Model în 
Pentru elevi, studenti actul de actualizare a tuturor potenţialităților 

profesori, Chişinău, 2010; : iau ca E - : 
B textului, adică să-l determine să se manifeste 

Manual de limba şi literatura 


română pentru clasaaX-a din punct de vedere interpretativ la fel cum el 


este un act de co-producere, care funcționează 
în parteneriat şi este jalonat de două postula- 


(coautor Marcela Vilcu- însuși s-a manifestat din punct de vedere ge- 
şchiopu) ş.a.  nerativ (Eco 1991: 87). O axiomă a receptării 

este că aceasta conține numeroase elemente 

de apreciere. Or, cu certitudine, nu există re- 

ceptor, indiferent de nivelul lui de receptare, 

care să nu dea o apreciere operei artistice cu care a intrat în contact, 
fie aceasta o poezie, o piesă muzicală, un tablou, o lucrare coregrafică 
etc. Exprimările de tipul „mi-a plăcut” — „nu mi-a plăcut”, „frumoasă” — 
„urâtă”, „interesantă” — „plictisitoare” etc. țin tocmai de exprimarea 
unei atitudini, adică a unei aprecieri. Evident, acest tip de apreciere 
este determinat de prima impresie pe care o produce arta asupra recep- 
torului şi care, conform lui T. Vianu, „este o impresie de totalitate, ce 
se însumează după ce întreaga compoziție muzicală sau întregul poem 
au fost citite sau ascultate” (Vianu 2011: 308). Odată ce impresia finală 
de ansamblu este stabilită, susține esteticianul român, tonul ei este dat 
mai cu seamă de calitatea sensibilă a întregului și de reacția noastră or- 
ganică în fața lui, anume cu acest înțeles vorbindu-se de opere poetice 
şi muzicale calde, reci, zguduitoare, respingătoare, greoaie, fluide sau 
aeriene, însuşiri pe care le înregistrează senzorii organici (idem: 308). 


Cum poate fi cunoscută de către profesor prima impresie de lectură a 
elevilor, dincolo de tradiționalele şi des repetatele întrebări „Ce impre- 
sie v-a produs opera?”, „V-a plăcut opera?”, ale căror răspunsuri nu sunt 
obiective totdeauna. Câteva sarcini posibile ar fi următoarele: 1. Trebuie 
să alegi pentru concursul de declamatori o poezie. În ce măsură vei opta 
pentru poezia respectivă? Alege din variantele posibile: a) aş alege-o fără 
nicio rezervă; a) aş căuta şi altele, urmând să decid în baza selectării între- 
prinse; c) în niciun caz n-aş alege-o; d) altă variantă; 2. În ce măsură vei 
recomanda opera respectivă pentru lectură unui prieten de-al tău? Alege 
din variante: a) aş recomanda-o fără vreo rezervă; b) n-aş recomanda-o; 
c) m-aş mai gândi înainte de-a o recomanda etc. 3. Imaginează-ţi că pleci 
într-o vacanţă. În geanta ta încape doar o singură carte. În ce măsură 
vei lua cartea respectivă? 4. Completaţi spaţiile libere: a) lectura operei 


mi-a plăcut, deoarece ........ y b) osese nu mi-a plăcut, deoarece ........... ; 
os IRA m-a pus pe gânduri, deoarece; d) ........... m-a CONVINS CĂ essees.. ; 
5. Completaţi spațiile libere: a) Citind textul, unii vor susține că ........... ; 
Dins eu consider că ........... etc. 


Trebuie de adăugat că farmecul primei lecturi este determinat de imen- 
sul răsunet asociativ al cititorului. Or, cu certitudine, orice contact cu 
opera de artă produce un curent asociativ de senzaţii, idei şi sentimen- 
te. Impresiile asociative provocate de opera de artă, într-un caz, se pot 
contopi cu intuiţia, în altul — cu contemplaţia artistică. Cât priveşte 

intuițiile apreciative, ele se manifestă la nivelul gustului, acesta din 
urmă fiind definit de Im. Kant drept „caracter general al aprecierilor 
de artă la un individ”, ca „facultatea de a judeca intuitiv și sigur valorile 
estetice, în special în ceea ce ele cuprind ca însușiri de corectitudine și 
delicateţe” (apud Vianu 201: 331). 


Funcţionând ca un semnalizator spontan, intuitiv, al plăcerii sau ne- 
plăcerii, gustul estetic/artistic este educabil, poate fi cultivat. Ceea ce-l 
poate transforma într-un factor pozitiv al receptării este adecvarea sa 
la obiect, capacitatea cititorului/ elevului de a descifra mesajul operei 
literare, de a „citi” limbajul ei specific. În cazul afirmațiilor „Nu pot să 
spun de ce, dar cartea nu mi-a plăcut”, „Mi-a plăcut cartea, pentru că 
m-am regăsit în ea” etc. putem vorbi despre gustul spontan al elevu- 
lui şi în niciun caz despre capacitatea lui de a discuta despre frumos. 
Libertatea gustului, dreptul elevului de a aprecia, de a-și exprima ori- 
ce preferință subiectivă cu privire la opera literară poate reclama și 
situaţia în care judecăţile lui nu sunt adecvate la obiect/operă. Nu de 
puţine ori auzim opinii ale elevilor, dacă nu naive, cel puţin, care nu 
au vreo corespondenţă cu semnificaţiile operei şi justificate prin „aşa 
cred eu” Privită din acest unghi de vedere, libertatea de a aprecia tre- 
buie înţeleasă drept capacitatea de a reflecta, liber de tutela oricărei 
autorităţi, prejudecăţi, presiuni din partea cuiva, dar, obligatoriu, ca 
autenticitate, în sensul obiectivităţii textului, obiectivitate ce nu de- 
semnează decât determinarea sensului/sensurilor de către text. Prin 
urmare, orice abordare a operei literare, în cadrul lecţiei, trebuie să 
se producă la acest nivel al autenticităţii, al exigenţei valorice a ope- 
rei. Or, un gust evoluat înseamnă preferința pentru o valoare dintr-o 
serie de opere meritorii, respingerea pseudovalorilor. „Gustul, afirma 
M. Dufrenne, este cel care ne permite să intrăm în comunicaţie cu 
opera, dincolo de orice știință și de orice tehnică. Prin gust recepto- 
rul se înalță la ceea ce este universal în natura umană: dacă nu capa- 
citatea de a constitui obiectul estetic, cel puţin aceea de a-l justifica, 
de a-l recunoaște, putinţa prin care judecata de gust este susceptibilă 
să se ridice la universalitate” (Dufrenne 1976: 121). Deci a justifica, a 
recunoaște, a deosebi valoarea literară de nonvaloare rămâne, la acest 
prim nivel al receptării, obiectivul principal al formării cititorului. Cât 
priveşte metodologia de formare a capacități de recunoaștere, implicit, 
de apreciere a valorii literare, de justificare a ei, aceasta se va axa pe câte- 

va aspecte destul de importante pentru actul receptării: momentul cog- 
nitiv al receptării, emoția artistică, participarea creatoare a receptorului, 
judecăţile artistice, plăcerea estetică. Aspectul cognitiv al receptării ar- 
tistice reprezintă o cunoaștere practică, intuitivă. Acest moment cogni- 
tiv, de regulă, se realizează în două etape: cunoașterea conţinutului / di- 
egezei, încorporat/ă în forma/ discursul operei şi cunoașterea realității 
modelate în conţinutul specific al operei. Ceea ce remarcă cititorul la o 
primă lectură, datorită perceperii sale senzoriale, este forma exterioară 
(povestea) a operei, fapt din care rezultă și aprecierile „Nu mi-a plăcut 
pentru că povestea se termină cu moartea personajului”, „... pentru că 
aşa ceva nu poate fi în realitate”, „... pentru că povestea este interesantă” 
etc. Trebuie de subliniat că adevărata însușire şi asimilare a mesajului 
unei opere, pe lângă faptul, aşa cum menţionam mai sus, că e un proces 
de cunoaştere intuitivă, e necesar să se bazeze pe acțiunea conjugată a 
unor mecanisme intelectuale (compararea, de exemplu, fiind operaţia 
gândirii cea mai apropiată de natura umană) şi emoţionale. Rezultantă 
a bunei funcționări a sistemului orientării artistice şi gustului, emoția 
estetică este expresia unei satisfacţii prilejuite de opera artistică. Ceea 
ce trebuie de reținut în cazul emoţiei estetice, în special, la nivel didac- 
tic, este dificultatea cititorilor neinițiaţi de a „resimţi” ceva în faţa unei 
poezii cu un limbaj savant, opac (lirica lui N. Stănescu, Ion Barbu etc.) 
sau a unei opere epice/dramatice, de factură modernă, în care nu se mai 
pune accent pe poveste/anecdotă, aceasta fiind schematică sau igno- 
rată intenționat de autor (Iona de M. Sorescu sau orice altă piesă de 
E. Ionesco). Anume acest obstacol este principalul motiv al nedeclanșării 
acelui prim strat de emoţii estetice. Devine astfel necesară, în orice ana- 
liză a reacției receptorului, distincţia dintre efectul direct şi cel secund 
al operei, în sensul că fiecărui element de structură al acesteia (acţiune, 
eu liric, personaj, limbaj, viziuni narative, moduri de expunere etc.) îi 
corespunde un anumit tonus emoţional (în procesul interpretării ope- 
rei literare pot apărea spontan sau intenţionat declanșate cu totul alte 
reacții emoționale ale cititorului inclus în diferite activități de cercetare, 
de soluționare a problemei cu care se confruntă, de exemplu, persona- 
jul). Odată modificate, amplificate, reacțiile emoţionale (negative sau 
de orice altă natură) ale receptorului/elevului au un impact deosebit şi 
asupra aprecierii de către el a operei respective. Trebuie de luat în ve- 
dere și faptul că primul contact cu opera literară provoacă, de regulă, 

o reacţie sentimentală, mai mult sau mai puţin vagă. Pe parcursul lecturii, 
întâmplările, episoadele provoacă alte emoţii, care se vor amplifica pe 
măsură ce elevul va pătrunde în stratul de adâncime al textului, descope- 
rind, descifrând sensuri pe care nici nu le bănuia iniţial. O condiţie sine 
qua non a declanșării reacţiilor emoţionale ale elevilor prin contactul cu 
opera, este stimularea, încă la etapa pre-lectură, a curiozităţii pentru tex- 
tul literar ce urmează a fi studiat. Astfel, profesorul va antrena elevii în 
mai multe activități în cadrul cărora curiozitatea lor se va manifesta prin 
dorinţa de a afla răspunsuri la întrebările „De ce anume această operă 
trebuie citită?”, „Prin ce se face remarcată?”, „Ce cred alții despre ea?” 
„Cum se va rezolva conflictul” (în situaţia în care elevii au dezbătut la 
această etapă un caz similar cu cel din operă) etc. Așadar, călăuzit de ide- 
ea că frumosul artistic nu produce o singură emoție, ci o serie întreagă, 
coexistente cu durata perceperii lui, profesorul îşi va construi demersul 
său didactic în așa fel, încât actele intelectuale în care sunt implicați elevii 
să se împletească organic cu stările lor, trezite nu numai de opera literară, 
ci şi de împrejurările practice ale vieții, de experienţa lor de lectură. 


Orice opinii exprimate, impresii provocate de opera literară, orice apre- 
ciere a acesteia pot fi considerate valabile atunci când sunt transforma- 
te în judecăţi. Esteticienii K. Gross şi J. Volkelt distingeau două tipuri 
de judecăţi: de valoare („cutare operă a lucrat înfiorător asupra mea”) 
şi de comprehensiune, care lămuresc conţinutul operei („Peisajul aces- 
ta este văzut dintr-un loc înalt”) (apud Vianu 2011: 337). T. Vianu, 
pornind de la această clasificare, insista pe următoarele tipuri: 


a) judecăţile de valorizare: constată participarea operei la valoarea 
estetică sau lipsa acestei participări. La rândul lor, având în vedere 
că în conştiinţa noastră artistică operele se ierarhizează, judecăţile 
respective pot fi de valorizare relativă („Divina comedie este mai va- 
loroasă decât un lied de Heine”) şi de ierarhizare obiectivă sau subiec- 
tivă/de preferință („Hamlet este superior unei romanțe de Verlaine, 
dar îl prefer pe acesta din urmă” ); 


b) judecățile de compensație: în cadrul unei atare judecăţi se conțin, 
cel puţin, două judecăţi de valorizare („Schiţele lui Maupassant sunt 
mai frumoase decât romanele lui” — prima judecată de valorizare este 
cea care se referă la schiţele scriitorului, cea de-a doua — la romanele 
acestuia); 

c) judecăţile de caracterizare: afirmă o caracteristică anumită a ope- 
rei, o categorie artistică a acesteia („Don Quijote este o capodoperă a 
umorului”); 


d) judecăţile de analogie: o specie a judecăților de caracterizare 
(„Balzac, întocmai ca Shakespeare, a pictat toate categoriile de sceleraţi: 
pe acei din lumea bună și din boemă, pe acei din puşcărie şi din spionaj... 
Întocmai ca Shakespeare a zugrăvit pe monomanii de toate spețele...”); 


e) judecăţile de motivaţie („Lucrarea lui Caragiale este originală: come- 
diile sale pun în scenă tipuri din viaţa noastră socială de azi și le dezvol- 
tă cu semnele lor caracteristice”) (Vianu 2011: 339-342). 


Clasificarea lui T. Vianu are o importanţă deosebită, ajutând cititorul/ 
elevii să dea o apreciere valorilor literare, să le justifice, să le stăpâ- 
nească mai trainic. Pornindu-se de la ideea că toate aceste judecăţi pot 
interveni /e necesar să intervină în procesul discursului de receptare, 
că ele constituie, de fapt, osatura intelectuală a interpretării, profesoru- 
lui nu-i rămâne decât să formuleze sarcini în corespundere cu tipurile 
respective de judecăți. 


Orientarea artistică (în cazul elevului, dirijată, în mare parte, de pro- 
fesor), gustul, emoția artistică, în interacţiunea lor, conferă actului de 
receptare a operei literare un puternic accent creator. Având statutul 
de al doilea subiect al actului de creaţie, receptorul realizează prin lec- 
tură nu un act de reproducere, ci unul de creaţie, contribuind astfel 
la amplificarea semnificaţiilor operei, adăugându-i acesteia noi valori 
şi în același timp individualizându-se ca cititor. Această coparticipare 
creatoare a receptorului explică sentimentul satisfacției, plăcerii este- 
tice, care reprezintă ultima componentă a experienţei lui estetice și 
care poate apărea, conform lui V. E. Mașek, într-o triplă ipostază: a) ca 
încheiere a procesului de interpretare a operei, ipostază în care plăce- 
rea se identifică cu contemplarea („contemplarea este vedere satisfă- 
cută, ochi care se odihnește, viziunea reculeasă și estetică, posesiunea 
liniştită, binefacere netulburată, într-un cuvânt: bucurie” — (Pareyson 
1977: 260)); b) ca uimire, respectiv, ca sentiment compus din surpriză 
şi contemplare, prima datorită noutăţi neașteptate, suscitând o emoție 
care tulbura, răscoleşte, cea de-a doua -— fixând atenţia asupra operei 
de artă; c) ca dobândire a imobilităţii (plăcerea încheie eforturile, cal- 


PRO DIDACTICA ES 


mează tensiunea căutărilor reamintindu-i cititorului doar tumultul ex- 
plorării operei) (Mașek 1983: 253-254). 


Aşadar, orice receptor se aşteaptă, mai întâi de toate, în urma contac- 
tului cu opera, la o plăcere, la o satisfacție sufletească (în acest sens, 
plăcerea estetică nu este altceva decât răsplata pe care o dobândeşte re- 
ceptorul pentru efortul depus în surprinderea semnificaţiilor ascunse 
ale operei literare). Totodată, lui îi este proprie și o anumită orientare 
comunicativă, exprimată în disponibilitatea pentru schimbul nemijlo- 
cit de impresii cu alții, cât și pentru contactul, în plan spiritual, cu au- 
torul („Ce crede autorul?”, „De ce crede așa?”, „Cum motivează?” etc.). 
Anume aceste motivații subiective, la care se mai adaugă și cele de na- 
tură cognitivă (opera — sursă de noi cunoştinţe), axiologică (identifi- 
carea cu personajele operei care-i sunt cele mai apropiate sub aspectul 
preferințelor şi al scării sale valorice), susțin și canalizează interesul și 
atenţia receptorului spre operă, dorinţa lui de a-şi intensifica propria 
activitate şi de a-și proiecta forța imaginativă asupra operei. Este una 
dintre condiţiile ce trebuie avută în vedere și valorificată de către pro- 
fesor în vederea formării la elevi a competenţei de apreciere a operei 
literare, nu doar la nivel empiric sau sentimental. 

Tradițional, descoperirea talentului, aptitudi- 
nilor literare ale elevilor se realizează în cadrul 
cercurilor de creaţie, pe care le frecventează, 
de regulă, doritorii, în funcţie de interesele 
lor, alteori, membrii fiind selectaţi de către 
profesor în urma observaţiilor, sondajelor de 
opinie, recomandărilor etc. Forma de bază 
pentru activitatea în cerc este şedinţa de lu- 
cru, în procesul căreia se fac recenzii de carte, 
se dezbat anumite probleme de natură teore- 
tico-literară sau estetică şi, în mare parte, sunt 
discutate creaţiile elevilor. Obiectivul-cadru 
urmărit de profesor, aşa cum menţionam mai 
sus, constă în descoperirea şi îndrumarea ta- 
lentelor. 


Cât priveşte lecţia-atelier de creaţie, ea se 
deosebeşte de cerc atât din punctul de ve- 
dere al scopurilor urmărite, cât şi din cel al 
subiecților implicaţi, al modului de organi- 
zare şi de desfășurare. Or, conform unei în- 
cercări de definire, considerăm lecţia-atelier 
de creaţie drept formă de activitate, în cadrul 
căreia elevii asimilează cunoștințe noi sau le 
consolidează pe cele însuşite, prin producerea 
de către ei înşişi a unor texte literare sau pseu- 
doliterare, în funcţie de conținuturile curricu- 
lare și de obiectivele trasate de către profesor. 
Deosebirea esenţială dintre acest tip de lecţie 
şi cea clasică trebuie căutată în fundamentul 

teoretic al celei dintâi și, în primul rând, în principiile care fac posibile 
organizarea și desfăşurarea acesteia şi anume: a) caracterul metaforic al 
limbajului poetic; b) valorificarea subiectului receptor/creator; c) uni- 
tatea imaginaţiei cu intelectul; d) imaginaţia ca principiu al libertăţii; 
e) ludicul ca element al creaţiei; f) valoarea educaţională imanentă a 
poeziei; g) principiul asociaţiei; i) creativitatea — calitate prezentă la 
diferite niveluri de competenţă. 


Orice lecţie, inclusiv cea atelier de creaţie, în funcţie de obiective- 
le urmărite, de modul de concepere și de realizare a ei, poate fi de 
mai multe subtipuri: a) lecţia-atelier de creaţie de asimilare a noilor 
cunoştinţe; b) lecţia-atelier de creație de consolidare a cunoştinţelor 
deja asimilate; c) lecţia-atelier de creație de înţelegere a cunoștințelor; 
d) lecţia-atelier de creaţie de evaluare a cunoştinţelor achiziționate; e) 
lecţia-atelier de creaţie de formare a deprinderilor de elaborare a unor 
compoziţii şcolare. 


Indiferent de subtipul lecţiei-atelier de creaţie, ceea ce o particularizea- 
ză este algoritmul de asimilare-consolidare-evaluare a cunoștințelor. 
Or, dacă în cazul unei lecţii tradiţionale, comunicarea /asimilarea/ 
înțelegerea/ consolidarea cunoștințelor noi se realizează, de regulă, pe 
baza manualului (rezolvare de exerciţii, lectura materiei etc.), a unor 
prelegeri/prezentări a conţinuturilor de către profesor în fața clasei sau 
programări concepute, elevului atribuindu-i-se rolul de ascultător, în 
cel mai bun caz, de partener de dialog al profesorului, în cadrul aces- 
tei forme netradiționale de organizare a activităţii, graţie unor strate- 
gii care solicită imaginaţia, capacităţile creative, asimilarea-consolida- 
rea-evaluarea materiei se face exclusiv pe cale creativă, operațional- 
constructivistă şi deductivă: elevii creează texte conform cerinţelor 
impuse, le analizează, descoperă formaţiuni /elemente noi, compară, 
deduc, formulează concluzii, apelând în așa mod la diferite operaţii ale 
gândirii: comparaţia, analiza, inducția, deducția etc. Cercetătorul ro- 
mân loan Cerghit, referindu-se la instruirea de tip operaţional, scotea 
în evidență mai multe note specifice, dintre care menţionăm următoa- 
rele, valabile pentru modelul nostru de lecţie-atelier de creaţie: a) ele- 
vul este pus în situaţia „să facă” pentru „a ști”, construind și valorificând 
structuri operaţionale pe care le deţine și le dobândește; b) acțiunii i 
se atribuie un rol prioritar, elevul (subiectul epistemic), în procesul ei, 

interacţionând cu obiectul (cunoaşterea /conţinuturile incluse în cur- 
riculum, manuale) pentru a-l cunoaște și a-l transforma; c) cunoaşterea 
este construită prin activarea operaţiilor şi acțiunilor mentale determi- 
nate genetic şi socio-pedagogic; d) activitatea didactică este concepută 
pe bază constructivistă; e) sunt utilizate metode generativ-structurale 
active, capabile să dea naștere „conflictelor cognitive” (Cerghit 2002: 


95-96). 


Cât priveşte lecţiile-atelier de creaţie literară, indiferent de tipul aces- 
tora — asimilare, recapitulare, înțelegere, evaluare, pot fi organizate, în 
funcţie de tipul de activități creative şi de metodele utilizate ca: lecție- 
atelier de creaţie cu caracter de joc, lecţie-atelier de creaţie de scriere 
creativă, lecţie-atelier de creaţie de calchiere a unor structuri poetice, 
lecţie-atelier de creaţie pe baza asociativităţii gândirii, lecţie-atelier de 
creaţie de stimulare a gândirii laterale, lecție-atelier de creație bazată 
pe exerciţii creative etc. Toate aceste variante au la bază următoarele 
caracteristici ce le apropie: a) elevii sunt puși, indiferent, dacă e vorba 
despre lecţie de asimilare, de consolidare, de evaluare, în situația de 
a crea; b) profesorul nu mai are statutul de informator, transmițător 
de noi conținuturi, ci de moderator al activităţii elevilor; c) elevii nu 
se află în ipostaza unor receptori pasivi, ci îşi asumă în mod conştient 
rolul de subiecţi care nu numai comunică, dar care se şi comunică; d) 
asimilarea noilor cunoștințe se realizează contrar algoritmului clasic, 
în cazul lecţiei-creaţie aceasta urmând traseul „creaţie — autoiden- 
tificare — emitere de ipoteze — identificare — definire — consolidare”, 
care, conform cercetării lui C. Şchiopu, şi-a demonstrat prioritățile în 
practica educaţiei literar-artistice (Şchiopu 2016). Deosebirea dintre 
variantele respective este determinată de forma de activitate pentru 
care optează cadrul didactic: jocul de creaţie, scrierea creativă, rezol- 
varea unor exerciţii de gândire asociativă etc. Chiar dacă lecţia-atelier 
de creaţie se înscrie în categoria formelor netradiționale de activita- 
te, totuși și în cadrul acesteia putem distinge câteva etape de lucru, de 
care trebuie să se țină cont: a) crearea propriu-zisă a textelor conform 
sarcinilor formulate de profesor, declanșatoare de imaginaţie, gândire 
asociativă, creativitate; b) lectura de către elevi a textelor create de ei; 
c) identificarea în textele create a unor elemente, structuri noi sau deja 
studiate, care vizează materia ce urmează a fi asimilată / consolidată / 
evaluată; c) discuţii cu privire la caracteristicile structurilor, elemen- 


PRO DIDACTICA EEE 


telor identificate; d) definirea conceptelor; e) formularea concluziilor 
privind elementele, structurile identificate. 


Pornind de la supoziţiile enunțate, propunem câteva tipuri de lecții- 
atelier de creaţie (de asimilare, consolidare, evaluare a cunoştinţelor, 
deprinderilor), în funcţie de scop, obiective, unitatea de conținut/ 
conținutul propriu-zis, clasă. 


Lecţia nr. 1: 


Tipul lecţiei — atelier de creaţie: de consolidare a cunoștințelor (clasa a 
V-a). 


Tema: Genul substantivelor 


Scopul: Să recunoască și să deosebească substantivele conform genului 
căruia aparţin. 


Obiective operaţionale: O1 - să argumenteze genul substantivelor; 
O2 - să elaboreze structuri, texte utilizând substantive de diferite ge- 
nuri; O3 — să manifeste interes de cunoaştere, implicare în activitățile 
propuse. 


Metode: Exerciţiul de imaginaţie, Jocul didactic, Povestea numelui. 
Forme de activitate: individuală/ în perechi/ frontală 
Procedura de desfășurare: 


Activitatea nr 1: a) imaginarea unui răsărit de soare; b) alcătuirea unei 
liste din 8-10 substantive care să facă parte din câmpul lexical al acestui 
fenomen; c) scrierea unui text din patru enunțţuri în baza substantive- 
lor din lista alcătuită; d) gruparea substantivelor din listele elevilor în 
funcţie de genul căruia aparţin; e) argumentarea genului substantive- 
lor; f) formularea concluziilor privind genul substantivelor. 


Activitatea nr. 2: a) scrierea în formă de anagramă a 1-3 cuvinte de ge- 
nuri diferite (ex: patrie, părinte, popor); b) definirea cuvântului scris 
pornind de la fiecare literă a acestuia (ex: patrie = popor, armonie, tri- 
umf, respect, icoană, elogiu); c) determinarea şi argumentarea genului 
substantivelor din definiția obţinută; d) formularea concluziei. 

Activitatea nr.3: a) scrierea prenumelui elevului în formă de anagramă 
(ex. Ion); b) scrierea unui cuvânt/desenarea/ decuparea unei imagini 
pentru fiecare dintre literele prenumelui (ex.: Ion: iepure, ou, nastu- 
re); c) inventarea unei povești a numelui folosind toate cuvintele, ima- 
ginile desenate; 


d) analiza substantivelor utilizate din perspectiva genului; e) formula- 
rea concluziilor. 


Activitatea nr. 4: a) alegerea unei teme propuse de colegul de bancă 
(ex: Interiorul casei); b) scrierea a 4-6 cuvinte din câmpul lexical al 
temei respective, în care una și aceeași literă să se găsească în diferi- 
te poziții (ex: ușă, dulap, „orologiu”, plapumă etc.); c) determinarea 
câştigătorului; d) analiza substantivelor din perspectiva genului; e) 
formularea concluziei. 


Activitatea nr. S: a) alcătuirea unei liste din 5-6 substantive din câmpuri le- 
xicale total diferite (broască, pantaloni, pâine, pastile, rachetă); b) alcătui- 
rea unei știri trăsnite folosindu-se toate substantivele respective; c) analiza 
substantivelor din perspectiva genului; d) formularea concluziilor. 


Lecţia nr. 2: 

Tipul lecţiei — atelier de creație: de asimilare a cunoştinţelor 
Tema: Modul condiţional al verbului 

Scopul: să cunoască formele și timpurile modului condițional. 


Obiective operaţionale: O1 - să identifice în enunţuri/texte verbele la 
modul condiţional; O2 — să identifice formele de prezent și trecut ale 
modului condiţional; O3 — să creeze texte, enunțuri cu verbe la modul 
condițional; O4 — să manifeste interes, implicare activă în activitățile 
lecţiei; OS — să exprime atitudini. 


Metode: textul calchiat, compararea. 
Forme de activitate: individuală, în perechi, frontală. 


Activitatea nr. 1: a) alcătuirea a 10 perechi de cuvinte ce exprimă ra- 
portul „parte-întreg” (ex: „soare- rază”); b) includerea a 3-4 perechi în 

structura propusă de profesor: Dacă tu ai fi soarele, eu aș fi raza, Dacă 
tu ai fi „eu aș fi ; c) scrierea la finalul textului a 
unui cuvânt/sintagmă/ enunţ, care să întregească/să încheie discur- 
sul; d) intitularea, printru-un cuvânt/sintagmă, a textului; e) lectura 
şi discutarea textelor create; f) analiza formei verbului (ce exprimă?); 
g) formularea concluziei. 


Activitatea nr. 2: a) modificarea textului scris sau crearea altuia, folosin- 
du-se diferite forme de persoane și număr (dacă eu... — tu ...., dacă 
el.... — ea...., dacă noi — voi...., dacă ei... — ele.); b) analiza formelor 
verbale din textul modificat; c) formularea concluziilor privind forme- 
le verbului la condițional prezent; 


Activitatea nr. 3: a) modificarea textului scris/crearea altuia conform 
următoarei structuri: 


Dacă tu ai fi fost soarele, eu aş fi fost raza, 


dacă el ar fi fost „ea ar fi fost , 
dacă noi am fi fost „voi aţi fi fost j 
dacă ei ar fi fost , ele ar fi fost ; 


b) analiza formelor verbului auxiliar din structurile respective; c) for- 
mularea concluziilor privind timpurile modului condițional. 
Activitatea nr. 4: a) transformarea distihului într-o terțină sau catren, 
conform propriei sensibilități şi opțiuni (rima nu este obligatorie): 
Dacă ploaia s-ar opri/ Şi din cer n-ar mai cădea lacrimi,/ ...; b) lectura 
variantelor și discutarea lor (stări sugerate, modalităţi artistice de ex- 
primare etc.); c) analiza formei verbelor și identificarea modului și a 
timpului; d) formularea concluziei. 


Lecţia nr. 3: 


Tipul lecţiei-atelier de creaţie: de evaluare a cunoștințelor, deprinderilor 
asimilate /formate 


Tema: Figuri de stil: personificarea, epitetul, comparaţia, metafora. 


Scopul: evaluarea cunoștințelor şi deprinderilor elevilor 

Obiective operaţionale: O1 — să demonstreze cunoştinţe; O2 — să uti- 
lizeze cunoștințele asimilate în rezolvarea unor sarcini; O3 — să argu- 
menteze propriile variante de răspuns, O4 — să redacteze texte. 


Metode: jocul figurilor de stil, brainstorming-ul frontal, exercițiul de 
reconstituire. 


Forme de activitate: individuală, în perechi. 


Activitatea nr.1 (apud Şchiopu 2009: 67-68): a) completarea spaţiilor 

libere cu cuvinte conform cerinţelor: adverbe de loc: ; 

substantive neînsuflețite ce denumesc obiecte, stări, acțiuni etc. 

; verbe la pers. III, sg., ce exprimă acțiuni umane: 

; adverbe de mod: ; b) alcătuirea a patru 

enunţuri folosindu-se câte un cuvânt din fiecare şir conform structurii: 

adv. loc+ subst. + vb. + adv. mod; c) identificarea în enunţurile create 
a figurii de stil obţinute şi argumentarea ei; d) formularea concluziei. 


Activitatea nr 2: a) completarea spaţiului liber dintr-un șir de versuri 
extrase din diferite opere, conform propriei sensibilități și înţelegeri 
ale elevului; b) reconstituirea în versurile respective, prin consultarea 
sursei, a elementului cu care se compară ceva/cineva (ex.: „S-a dus 
Pann, fiul Pepelei, cel istet ca (Epigonii de M. Eminescu); 
c) discutarea variantelor elevilor și a scriitorului; d) identificarea figu- 
rii de stil în versurile respective, explicarea mecanismului de formare; 
e) formularea concluziei. 


Activitatea nr. 3 

a) completarea spaţiilor libere ale textului cu variante proprii: 
În lipsa ta am tot iubit pădurea, 

Dar m-a respins cu vânturi şi cu ploi. 

În lipsa ta ieşisem în câmpie, 

Dar 

În lipsa ta 

Dar 


Și-am plâns durut, cu lacrimi mari, perechi. 

b) lectura și analiza variantelor elevilor din perspectiva stărilor suge- 
rate, a modalităţilor artistice de exprimare utilizate de ei; c) identifi- 
carea, în propriul text, şi argumentarea figurilor de stil; d) formularea 
concluziilor. 


Activitatea nr. 4: a) descrierea, în 5-6 enunţuri, a portretului fizic al unei 
persoane cunoscute (coleg, prieten, frate, părinte etc.); b) rescrierea 
portretului prin folosirea diverselor figuri de stil (ex.: „ochi albaştri 
ca... „buze roșii ca..”, „surâs misterios” etc.); c) compararea celor două 
variante; d) identificarea figurilor de stil utilizate în varianta rescrisă și 
argumentarea lor; e) formularea concluziilor privind rolul figurilor de 
stil într-un text. 


După cum lesne se poate observa, sistemul activităţilor din cadrul 
acestor lecţii-atelier de creaţie este ordonat didactic, răspunzând prin- 
cipiilor ce stau la baza formării unei personalităţi creative, inventive. 
Structurate pe câteva domenii aferente educaţiei literar-artistice şi 
educaţiei lingvistice (creaţie, lectură, înțelegere, scriere, comunicare), 
activitățile şi oportunităţile de învăţare din cadrul acestor lecţii, de 
fapt, reflectă structura propriu-zisă a activității umane. Înseși metodele 
de lucru utilizate, determinate de aceleaşi principii, ordonează, la rân- 
dul lor, activităţile de învăţare. Exerciţiile de reconstituire, de stilizare, 
de scriere creativă, de decodare, de identificare prin asociere, de ana- 
liză, de evaluare, de improvizare etc. sunt un prilej de explorare a gân- 
dirii laterale a elevilor, care este direct legată de scrisul creativ, acesta 
din urmă — element definitoriu al lecţiei-atelier de creaţie. Având drept 
obiectiv generarea de idei şi modele noi, la soluţiile unanim acceptate 
şi ușor recunoscute, gândirea laterală, restructurează modelele vechi, 
combate clișeul, puterea obişnuinţei, lanţul convențiilor, care rețin 
omul pe tărâmul banalităţii. Edward de Bono, psiholog maltez, fonda- 
tor al teoriei despre gândirea laterală, susținător al predării gândirii ca 
materie în școli, afirma legătura strânsă dintre gândirea laterală şi cre- 
ativitate și în același timp remarca diferența dintre acestea (De Bono 
2019). Or, în viziunea savantului, creativitatea descrie, de obicei, un 
produs, un rezultat, iar gândirea laterală — procesul, care poate fi învățat. 
De fapt, această idee a lui Edward de Bono definește, în mare măsură, 
lecţia-atelier de creaţie şi activităţile din cadrul ei, care se axează nu 
pe produsul final (textul creat, ce ar corespunde rigorilor artei), ci pe 

procesul de elaborare a lui/textului. Inspirația, experienţa, înțelegerea, 
intuiţia, strâns legate de gândirea laterală, au efecte deosebite asupra 
modului de desfăşurare a procesului de descoperire/de învăţare. Lucia 
Faiciuc, sintetizând diversele orientări şi teorii din literatura de speci- 
alitate în care este abordat fenomenul intuiției, menţionează următoa- 
rele efecte ale acesteia: a) efectul completării unei scheme; b) efectul 
reformulării problemei; c) efectul depășirii blocajului mental; d) efec- 
tul selectării codului potrivit; e) efectul identificării unor probleme 
analoage; f) efectul unei atitudini de căutare a noului, a neașteptatului; 
g) efectul unor strategii de observare a invarianţilor din eșecurile re- 
petate în cursul rezolvării; h) efectul construirii unui model mental; 
i) efectul structurării sistemului de prelucrare a informaţiei; j) efectul 
modului specific de comportare a sistemelor creative (Faiciuc 1998: 
72-110). Existând în stare latentă la fiecare om, intuiţia trebuie trezită 
şi amplificată şi ca urmare ea va putea conferi din plin creativitate şi 
înţelegere a aspectelor problemei ce urmează a fi soluționată de către 
elevi. Întrucât în contextul lecţiei-creație sunt solicitate, așa cum am 
remarcat, imaginaţia, creativitatea, gândirea laterală și, nu în ultimul 
rând, intuiţia elevilor, proiectarea şi desfășurarea ei trebuie să satisfacă 
sau cel puţin să ţină cont de dezideratele ei, asupra cărora ne-am expus 
în acest studiu. 

Actualmente, pedagogia trece printr-un am- 
plu proces de schimbare, generat de adâncile 
transformări ce se produc în toate domeniile 
societăţii contemporane și care afectează pro- 
fund atât aspectele ei „exterioare”, referitoare 
la natura și rolul ei social, cât şi trăsăturile ei 
imanente, elementele ce îi definesc profilul 
epistemic: scopul şi obiectivele educaţiei, în 
noul context al postmodernităţii, curricu- 
lumul şi profilul de formare a personalităţii, 
conținuturile, strategiile, metodele și tehnici- 
le de predare-învăţare-evaluare etc. 


De aici multitudinea de orientări, curente, 
teorii şi concepte ce interacționează și înre- 
gistrează împreună o dinamică, dezbaterile 
asupra modelelor de proiectare şi realizare 
„pe nou” a educaţiei, modificările perma- 
nente ce se produc la nivel de curriculum 
şcolar și de finalităţi educaţionale, de unde şi 
nemulțumirile (deseori întemeiate) ale cadre- 
lor didactice față de „schimbările prea dese” 
în ceea ce priveşte proiectarea și realizarea 
activităţilor de predare-învăţare-evaluare în 
corespundere cu evoluţia acestora. 


În condiţiile unor schimbări atât de dinami- 
ce, la nivelul teoriei și practicii educaționale 

s-au produs mai multe modificări de perspectivă în ceea ce priveşte 
activitatea didactică: trecerea de la o pedagogie centrată pe obiective 
la o logică a formării competenţelor; transformarea progresivă a prac- 
ticilor transmisive de predare-învăţare în abordări mai participative; 
căutarea sensului activităților de învăţare, altul decât al predării unor 
conținuturi decontextualizate, și corelarea acestora cu nevoile perso- 
nale de formare, evoluţia dinspre predarea-învățarea monodiciplinară 
spre cea inter- şi transdisciplinară etc. 


În contextul celor expuse mai sus, precizăm că, la nivel european, a fost 
stabilită o listă de competenţe-cheie considerate ca fiind indispensabile 
pentru orice individ şi care trebuie formate în perioada şcolarităţii obli- 
gatorii, ele servind drept bază pentru învățarea pe tot parcursul vieții. 
Acestea se referă la: comunicarea în limba maternă; comunicarea în 
limbi străine; competenţe de bază în matematică, științe şi tehnologii; 
competenţe digitale; a învăţa să înveți; competenţe interpersonale și 
civice; sensibilizare și expresie culturală (Recomandation 2006). 


În viziune europeană, competențele-cheie reprezintă un pachet 
multifuncțional, transferabil de cunoştinţe, capacități/abilităţi şi ati- 
tudini de care au nevoie toți indivizii pentru împlinirea și dezvoltarea 
personală, incluziunea socială și găsirea unui loc de muncă, de aceea 
învățarea permanentă trebuie să se centreze pe formarea și dezvoltarea 
competenţelor-cheie şi a celor specifice unui domeniu, unei calificări sau 
unei specialități (Ibidem). Se consideră că toate competenţele-cheie sunt 
în mod egal importante, pentru că fiecare dintre ele poate contribui la 
dezvoltarea personală și la o viață de succes în societatea cunoaşterii. 


La fel, pentru cadrele didactice a fost determinată o listă de competențe- 
cheie necesare de achiziționat prin formarea iniţială şi care trebuie 
dezvoltate prin stagiile de formare continuă, această listă include trei 
categorii mari de competenţe profesionale: competenţe de comunica- 
re (verbală și nonverbală); competențe interpersonale, interculturale, 
sociale şi civice; competenţe de sensibilizare la cultură. Puse într-un 
raport de corelaţie, observăm, din tabelul de mai jos, că aceste două 
categorii de competenţe-cheie (ale profesorului şi ale elevului) sunt 
structurate după același criteriu al funcţionalității profesionale şi soci- 
ale, interacționează și se întrepătrund în planul activităților de predare- 
învăţare. 

Tabelul 1. Corespondenţe între competențele profesionale și competențele școlare 


Core plente cheie Competenţe-cheie pentru elevi 
pentru profesori 
e Competenţe de comuni- | e Competenţe de comunicare în limba română; 
care (verbală şi nonver- | e Competenţe de comunicare în limba maternă; 
bală); e Competenţe comunicare în limbi străine; 
e Competenţe  interperso- | e Competenţe de bază în matematică, în științe şi teh- 
nale, interculturale, socia- nologii; 
le şi civice; e Competenţe digitale; 
e Competenţe de sensibili- | e Competența de a învăţa să înveţi; 
zare la cultură. e Competenţe sociale și civice; 
e Competenţe antreprenoriale și spirit de iniţiativă; 
e Competenţe de exprimare culturală și de 
conştientizare a valorilor culturale. 


În general, competenţele-cheie au caracter transversal/transdisciplinar, 
adică ele trebuie urmărite și formate prin toate disciplinele de învățământ, 
iar datorită caracterului lor transversal și transferabil, ele pot servi drept 
fundament pentru construirea ulterioară a învăţării şi formării ca proces 
continuu. Prin urmare, cadrele didactice de la toate disciplinele şcolare, 
prin cele două niveluri ale formării profesionale, ar trebui să dețină 
competențele profesionale și să fie orientate metodologic spre formarea și 
dezvoltarea transdisciplinară a competenţelor-cheie şcolare. 


Sistemul de învățământ din Republica Moldova a adoptat viziunea eu- 
ropeană privind formarea de competenţe-cheie prin educaţia de bază 
și s-a angajat, prin documentele sale de politică educațională — Codul 
Educaţiei (2014) şi Cadrul de referinţă al curriculumului naţional (2017), 
să asigure achiziționarea de către elevi a sistemului de competenţe-cheie. 
Respectiv, lista de competenţe-cheie figurează în aceste documente ca 
finalități de bază ale procesului de învățământ, iar pentru o mai bună 
direcționare a procesului spre aceste finalități a fost proiectat și un profil de 
formare a personalităţii elevului, în care sunt descrise așteptările exprimate 
față de elevi la sfârșitul fiecărei trepte de învățământ în raport cu fiecare 
competență-cheie (Cadrul 2017). 


Câtpriveşte însă integrarea competenţelor-cheie în procesul de învățământ, 
considerăm că această acțiune este realizată deocamdată doar parțial şi mai 
mult la nivel teoretic, acest demers reprezentând mai degrabă o intenţie 
pedagogică de viitor, întrucât autorii Cadrului de referință al curriculumului 

național s-au limitat la un simplu exercițiu de corelare a competențelor- 
cheie cu cele disciplinare, stabilind că cinci dintre competenţele-cheie au 
acoperire disciplinară, între care şi comunicarea în limba română, fără însă 
a prezenta şi anumite recomandări metodologice privind corelarea și im- 
plementarea acestora în activitatea didactică. 


Deşi Cadrul de referință a fost elaborat ca bază pentru dezvoltarea ulterioară a 
curriculumului școlar, totuși, acesta nu include în ediția modernizată în 2019 
şi lista de competenţe-cheie necesare de urmărit în plan transdisciplinar/ 
transversal, așa cum fusese stipulat în documentul respectiv (p. 21), după 
cum nici ghidurile metodologice nu fac anumite recomandări în acest sens, 
astfel că noile finalități educaţionale se află deocamdată în afara procesu- 
lui, respectiv, profesorii nu dispun de o metodologie de formare-evaluare a 
competenţelor-cheie, de unde şi problema pe care am sesizat-o de mai multe 
ori ca necesară de soluţionat: cum pot fi formate competențe transdisciplinare 
printr-un curriculum proiectat pe competențe specifice disciplinelor de studiu? 


Constatăm, aşadar, că viziunea asupra finalităților educaţionale s-a schim- 
bat, însă condiţiile pedagogice pentru implementarea acestei noi viziuni 
nu au fost asigurate nici la nivel de proiectare curriculară, nici la nivelul 
metodologic, astfel că procesul educațional rămâne cantonat în vechile 
tipare ale predării-învățării monodisciplinare, deși instruirea în bază de 
competenţe-cheie solicită o altfel de abordare. Vom reveni însă mai târziu 
la această problemă cu unele propuneri de soluţionare. 


Precizăm că, în lista de competenţe-cheie, competența de comunicare în 
limba maternă figurează pe prima poziţie, fapt ce demonstrează importanța 
acesteia pentru individ şi societate. Conceptual, această competenţă in- 
tegrează ansambluri de cunoștințe, capacități și atitudini formate prin 
învățare (tradițional — prin limba și literatura română, dar și prin limbile 
materne ale minorităților etnice) şi are în vedere utilizarea limbii proprii ca 
instrument de comunicare orală și scrisă, dar și ca instrument de învăţare 
şi de socializare, în cele mai diverse situații comunicative. 


Pornind de la definiția conceptului de competenţă (cunoștințe + capacități 
+ atitudini), structura competenţei de comunicare se prezintă astfel: 


e Cunoştinţe — de vocabular, de gramatică funcțională, despre funcţiile 
limbii, actele de vorbire, tipurile de interacțiune verbală, stiluri și registre 
ale limbii, variabilitatea limbii și a comunicării în diferite contexte etc. 

e Capacităţi — de comunicare orală și scrisă, de adaptare a comunicării la 
cerinţele situaţiei de comunicare, de informare şi procesare a informaţiei, 
de formulare a unei opinii și de argumentare a unei idei etc. 


e Atitudini — deschiderea vorbitorului spre comunicare și dialog con- 
structiv, exprimarea dorinţei şi a interesului pentru comunicare, apre- 
cierea calităţilor vorbirii, conştientizarea impactului limbajului utilizat 
asupra celorlalți etc. (Hadircă 2020). 


În curriculumul actual de limba și literatura română (2019) este subliniată 
ideea că la baza disciplinei stă modelul comunicativ-funcțional de forma- 
re-evaluare a competenţei de comunicare (orală și în scris), aceasta vizează 
dezvoltarea integrată a celor patru capacități / deprinderi de bază: ascultare, 
vorbire, lectură şi scriere, fiind concretizată în următoarele competenţe spe- 
cifice, concepute ca finalități ale procesului integrat de predare-invăţare- 
evaluare: 


v Perceperea şi exprimarea identității lingvistice şi culturale în context 
naţional și european; 


v Utilizarea corectă şi adecvată a limbii române în producerea mesajelor 
orale și scrise; 


v Înțelegerea, analiza și interpretarea unei varietăți de texte literare și non- 
literare studiate; 


V Redactarea unor compoziții despre textele literare studiate și alcătuirea 
unor texte funcţionale; 


V Sensibilizarea pentru alte culturi în vederea formarea competenţei in- 
terculturale (Curriculum 2019). 


Aceste competenţe au fost gândite și formulate astfel tocmai pentru a for- 
tifica scopul principal al predării-învățării limbii şi literaturii române în 
şcoală — formarea vorbitorului cult de limba română (FVCLR), care, în cazul 
Republicii Moldova, s-a dovedit a fi o problemă extrem de complicată atât 
din motive pedagogice, cât și din considerente de ordin politic, social, cul- 
tural etc., iar analiza acestui context ne-a condus la următoarea concluzie: 
în mai bine de 20 de ani de când se implementează în şcoală curriculumul 
de limba română, acest scop urmărit doar monodisciplinar nu a dat rezul- 
tatele scontate (Hadircă 2019). 

Prin urmare, dacă în tot acest timp abordarea monodisciplinară a activității 
de FVCLR (care pentru învățământul din Republica Moldova este un 
scop strategic), implicit şi a competenţei de comunicare corectă în limba 
română, nu a dat rezultatul scontat, atunci, din punct de vedere al manage- 
mentului educațional, se impune o schimbare a strategiei sau a modului de 
abordare a problemei, iar această schimbare, în opinia noastră, poate veni 
dinspre abordarea inter- şi transdisciplinară a activității de formare peda- 
gogică. 

Ideea privind abordarea inter- şi transdisciplinară a activităţilor de forma- 
re a competenţei de comunicare, pornind nu de la o disciplină concretă, 
ci de la sistemul de competenţe-cheie, care au fost gândite tocmai pentru 
a-i responsabiliza și a-i pregăti pe tineri pentru soluționarea unor proble- 
me din viaţa reală, vine dinspre educația transdisciplinară, previzionată de 
B. Nicolescu ca necesară de proiectat în secolul XXI (Nicolescu 2010), ea 
se regăseşte în conceptul de curriculum integrat, ca bază pentru dezvoltarea 
de competenţe-cheie/transversale, fundamentat de L. Ciolan, ambii autori 
sugerând crearea în acest scop, în cadrul fiecărei instituții de învățământ, a 
unor ateliere de cercetare inter- și transdisciplinară, unde profesorii şi elevii 
să se poată reuni și să ia în dezbatere diverse teme de interes comun, numi- 
te teme cross-curriclulare (Ciolan 2008). 


Criza de identitate (lingvistică și culturală), sărăcia şi migraţia populaţiei, 
starea mediului ambiant, problemele cu care se confruntă limba română 
etc. sunt teme ce se încadrează în categoria temelor cross-currilculare, ele 
reflectă probleme de viață și de maximă actualitate care pot fi abordate 
inter- şi transcurricular, adică prin intermediul a două-trei sau mai mul- 
tor discipline, dat fiind că ele trec dincolo de conținuturile unei sau altei 
discipline şcolare, îi interesează pe toţi tinerii, prin urmare, ele merită a 
fi supuse unor dezbateri largi, urmărindu-se atât dezvoltarea strategică a 
competenţei de comunicare, cât și formarea unei poziţii civice în legătură 
cu aceste probleme. 


Legat de formarea de competenţe-cheie, în ultimele două decenii se 
vorbeşte tot mai des despre necesitatea abordărilor inter- şi transdiscipli- 
nare și de dezvoltare a unui curriculum integrat, prin care educaţia școlară să 
fie centrată pe probleme și să fie organizată astfel încât să traverseze bariere- 
le obiectelor de studiu, pentru a crea conexiuni între teme sau competențe 
şi a ajunge la soluţionarea de probleme (Ibidem). 

Interdisciplinaritatea şi transdisciplinaritatea sunt privite ca forme de in- 
tegrare a învăţării, prin stabilirea unor punți de legătură între disciplinele 
școlare, menite să determine o gândire şi o conștiință transdisciplinară, 
care să acționeze în numele echilibrului necesar dintre interioritatea şi 
exterioritatea ființei umane (Nicolescu 2010). Ele oferă posibilitatea de 
realizare a unor activități de învățare integrată, care permit mobilizarea și 
transferul de cunoștințe și abilități de la o disciplină școlară la alta și favori- 
zează procesul de formare-dezvoltare a competenţelor şcolare. 


Desigur, este mai greu să proiectezi, să organizezi şi să predai un subiect/o 
temă în cheie inter- și transdisciplinară, întrucât aceasta presupune, 
în primul rând, aderarea la o altă viziune asupra activității de predare- 
învăţare, înţelegerea și dorința de aplicare în practica educațională a noi- 
lor idei, concepte, strategii de predare-învăţare ce derivă din această vizi- 
une etc. În al doilea rând, este necesară cooperarea între pedagogi și asu- 
marea răspunderii pentru realizarea unui obiectiv comun, prin corelarea 
temelor supuse învăţării şi identificarea resurselor de conținut adecvate 
acestui obiectiv, selectarea cu discernământ a formelor și metodelor de 
lucru, crearea unor situaţii de învățare integrate şi gestionarea eficientă a 
timpului şcolar. 


Iată doar un exemplu de abordare interdisciplinară a unei componente 
a competenţei de comunicare — competenţa discursivă, vizată prin tema 
curriculară descrierea unei localități (clasa a VII-a), utilizând în acest scop 
resursele altor discipline de învățământ: a) istorie — descrierea istorică a 
unei localităţi (sat, oraș); b) geografie — caracterizarea aceleiași localități 
din punct de vedere geografic; c) limba străină — prezentarea printr-o re- 
vistă orală a localităţii în fața unor elevi/turişti străini; d) educaţie civică 
— argumentarea unui proiect de amenajare a localității etc. 


Pentru clasele de liceu, propunem, în tabelul de mai jos, câteva exemple de 
teme cu referire la problematica limbii române, dar care pot fi abordate în 
mod integrat, combinând două discipline (de ex., LLR + oricare altă ma- 
terie nonlingvistică), având convingerea că o astfel de abordare interdisci- 
plinară va conduce atât la o extindere a înțelegerii, cât și la conştientizarea 
de către elevi a problemelor vorbitorilor de limba română din Republica 
Moldova şi, implicit, să-i determine să se implice în rezolvarea acestor pro- 
bleme. 

Tabelul 2. Strategii interdisciplinare de formare a competenţei de comunicare 


Strategii didactice 


, Si Teme pentru activităţi de integrare Metode 
interdisciplinare 


LLR + Istorie Problemele limbii române în R. Moldova. Studiu de caz 
Excurs istoric: anul 1989 


Ecologia aerului, ecologia pământului şi ecolo- | Sesiune 


Geografie + LLR 
8 gia limbii române de referate 

Cum putem opri poluarea limbii române? 

LLR + Chimie P , p p , „| Dezbatere 
Identificarea şi analizarea factorilor poluanţi 
Identitatea lingvistică a moldovenilor: analiza re- 

LLR + Matematică ci a pis Studiu de caz 
zultatelor recensământului din 2014 

LLR + Informatică Informare şi dezinformare prin mass-media Revistă orală 

LLR + Educaţie civică | Limba română — limba care ne uneşte Conferință 


Prin aceste exemple, sugerăm cadrelor didactice de limba română 
posibilități de realizare a interdisciplinarităţii chiar în condiţiile când pro- 
cesul educaţional este proiectat şi se realizează monodisciplinar, fiind ne- 
cesară doar dorinţa de cooperare și de integrare tematică în strategii rele- 
vante de predare-învăţare-evaluare a unor conţinuturi specifice mai mult 
educaţiei lingvistice propunând elevilor contexte autentice de învăţare 
menite să asigure formarea eficientă a competenţelor comunicative, așa 
cum recomandă Cadrul de referință (p.76). 


Cât priveşte abordarea transdisciplnară competenţei de comunicare co- 
rectă în limba română, aceasta poate fi formată prin utilizarea celui mai 
puternic instrument pedagogic pe care îl deţine fiecare profesor — comu- 
nicarea didactică, realizată însă obligatoriu într-un limbaj literar, cadrul 
didactic fiind conştient de faptul că atunci când predă, el realizează o 
educaţie continuă a comunicării prin limbaj, după cum afirmă T. Slama- 
Cazacu, de aceea trebuie să respecte cerinţele procesului de comunicare 
educaţională: corectitudinea exprimării, claritatea mesajului, viteza de vor- 
bire, vocea, poziţia corpului etc. (Cucoş 1998). 


Așadar, trebuie să învăţăm să predăm și altfel, nu doar cum o facem în 
mod tradițional, dat fiind că schimbarea finalităților atrage după sine și 
schimbarea modului de abordare a conţinuturilor, iar instruirea în bază 
de competenţe-cheie tocmai impune această necesitate de reconsiderare a 

modului tradițional de predare-învăţare și de reorientare a acestuia înspre 
inter- şi transdisciplinaritate. Or, aşa cum sublinia C. Noica, o școală la care 
profesorul nu învaţă și el este o absurditate. 


În concluzie, acţiunea pedagogică de formare a vorbitorului cult de limba 
română reprezintă, cu adevărat, o problemă pentru Republica Moldova, iar 
soluționarea acesteia ține de mai mulți factori (de ordin cultural, social, po- 
litic etc.). În plan pedagogic însă, problema respectivă poate fi soluționată 
printr-o abordare inter- şi transdisciplinară a activității de formare-evaluare 
a competenţei de comunicare corectă în limba română, prin eforturile con- 
jugate ale tuturor cadrelor didactice. Astfel, se poate ajunge la ceea ce reco- 
manda cu ani în urmă marele lingvist E. Coşeriu: toți profesorii, indiferent de 
materia pe care o predau, trebuie să fie şi profesori de limba română. 

Cucoş 1998 = C. Cucoş, Comunicarea didactică. În: 
Pedagogie, laşi, Polirom, 1998. 

Curriculum 2019 = Curriculum pentru învățământul lice- 
al (clasele a X-a - a XII-a) la Limba şi literatura română, 
Chișinău, Liceum, 2019. 

Hadircă 2019 = M. Hadircă, Abordarea strategică a 
activității de formare a vorbitorului cult de limba româ- 
nă. În: Strategii pedagogice de formare a vorbitorului cult. 
Chișinău, 2019. 

Hadircă 2020 = M. Hadircă, Competența de comunicare: 
conceptualizare, formare, evaluare, Chişinău, Institutul de 
Ştiinţe ale Educaţiei, 2020. 

Nicolescu 2010 = B. Nicolescu, Transdisciplinaritatea. 
Manifest, laşi, Junimea, 2010. 

Journal of the EU”, 30.02.2006, L 394/13. 

Maria BUIUC 


Reconfigurarea demersului didactic 
în contextul învățării la distanță 


B.M. — profesoară de limba și 
literatura română, literatura 
universală la Instituţia Publică 
Liceul Teoretic, Gheorghe 
Asachi”, municipiul Chișinău. 
Absolventă a Facultăţii de 
Litere a Universităţii de 
Stat din Moldova (licenţă) 

și a Facultăţii de Istorie și 
Filosofie, specialitatea Filosofii 
Contemporane (masterat). 
Membră a Asociaţiei Generale 
a Învăţătorilor din România, 
filiala Republica Moldova. 


Contextul social-pandemic a impus ca teh- 
nologiile informaționale și rețeaua Internet 
să devină instrumente de lucru indispensa- 
bile pentru mediul educaţional, având un 
rol formativ şi social în procesul didactic. 
Necesitatea preocupării și integrării acestora 
în procesul de instruire este oferită chiar și de 
UNESCO, care a subliniat câteva repere con- 
ceptuale în acest sens: „Aplicarea judicioasă 
a RED (Resurselor Educaţionale Deschise), 
în combinaţii cu metodologii pedagogice 
adecvate, obiecte de învăţare bine proiectate 
şi o diversitate a activităților de învăţare, pot 
oferi o gamă largă de opţiuni pedagogice ino- 
vatoare, pentru a angaja profesorii, elevii și 
studenţii să participe mai activ la procesele 
educaţionale și să devină creatori de conţinut” 
(Recommendation 2019: 2-3) cu caracter des- 
chis şi liber accesibil. 


În această ordine de idei, trebuie menţionat 
faptul că principala provocare a calculatorului 
şi internetului o reprezintă crearea unui mediu 
propice, ergonomic adecvat, motivant și relativ 
nestresant pentru studiere. Prin urmare, noile 
tehnologii au un rol pregnant în tranziţia de la 
mediul de învăţare obişnuit, cu prezenţa fizică 
în sala de clasă, la cel desfășurat la distanță. Mai 

mult decât oricând, este impusă necesitatea stringentă a asigurării unui 
climat de lucru bazat pe încredere, pe motivaţie tonică, explicit poziti- 
vă, pe aprecierea progreselor, a unor rezultate merituoase, poate chiar 
performanţe individuale în rezolvarea sarcinilor şcolare. 


Platformele digitale redefinesc rolurile profesorului și ale elevului, si- 
tuându-i într-o clasă virtuală. Or, în această situaţie, volens-nolens, apar 
noi abordări didactice și noi strategii în demersul educațional, în sens 
novator şi constructiv. Activitatea elevului se modifică, în special, din 
perspectiva implicării, întrucât profesorul se află la distanţă, iar moni- 
torizarea efortului şi a motivaţiei intră în sarcina cadrului didactic mai 
mult decât de obicei. Elevului, în această situaţie, îi trebuie inculcată 
ideea asumării conştiente a faptului că predarea și învăţarea în mediul 
online îl obligă să se implice în mod responsabil în propria formare. În 
acest sens, și rolul profesorului suferă schimbări: acesta devine un ma- 
nager al activității de învățare a elevilor, un coordonator, un moderator 
și, în același timp, tutorele și administratorul platformei digitale. 


Predarea este un efort moral (Hansen 1998: 55), prin urmare, profesorii 
devin acei reprezentanți care gestionează situaţii de factură moralizatoare 
şi trebuie să creeze/menţină o stare de bine, prin relaţionarea cu diferiți 
actori (elevi, colegi, părinţi). Înainte de a vorbi despre o conexiune de 
predare /invăţare/evaluare, relaţia dintre profesor şi elevi este una mora- 
lă. Așadar, modalităţile de răspuns ale profesorilor în faţa evenimentelor 
de la școală „trebuie să treacă prin filtrul etic” (Ghiaţău 2020: 59). 


În aceste condiţii de învățare, cunoaşterea ca atare nu mai rămâne un 
bagaj ideatic de cuprins, ci un edificiu de construit prin tatonare, ex- 
plorare, inventare, colaborare. Deşi mediul virtual depăşeşte scheme- 
le clasice ale unei comunicări-standard, în niciun caz acesta nu poate 
substitui parcursul clasic de achiziţie a unor instrumente culturale, de 
învăţare umană, de socializare şi interacțiune interpersonală. A învăța 
doar din mediul virtual, a-l fetişiza, a face din acest reper principala 
cale de culturalizare, dând la o parte ceea ce e necesar până acolo, e 
prea puţin, e simplist, chiar periculos (Cucoș 2020: 257). 


Unul dintre cele mai dificile impedimente cu care s-a confruntat ca- 
drul didactic, în asigurarea continuității demersului instructiv-educa- 
tiv, a fost precara familiarizare cu instrumentarul digital. Este bine cu- 


EET PT ROMIÂINIĂ 


noscut faptul că nivelul abilităţilor digitale ale profesorilor variază, iar 
integrarea acestora în desfășurarea orelor a devenit un factor inhibitor. 


În mod cert, este dificilă o inventariere a celor mai utile şi de efect plat- 
forme, instrumente, aplicaţii digitale. Fiecare strategie, metodă didacti- 
că, aplicată prin intermediul TIC, trebuie neapărat adaptată cerințelor 
impuse de particularitățile de vârstă, accesibilitate, nivelul intelectual 
al clasei şi reușitei acesteia, conţinutului tematic, ce urmează a fi recep- 
tat și asimilat de către elevi. 


În ultima perioadă, spaţiul virtual este invadat de o avalanșă de propu- 
neri, repere ce ţin de integrarea în procesul educațional a instrumenta- 
rului digital. Abundenţa acestora și insistarea pe acest segment poate 
bulversa atât profesorii, care îşi doresc să aibă lecţii adaptate conform 
cerinţelor actuale, cât și elevii care sunt nevoiţi să se conformeze nou- 
lui mod de învățare şi evaluare. În acest tumult informaţional, indicat 
ar fi ca fiecare dintre noi, cadrele didactice, să filtrăm tot acest inventar 
şi să ne axăm pe câteva dintre instrumentele digitale, care ni se par po- 
trivite din toate punctele de vedere consemnate supra. 


De asemenea, trebuie de luat în calcul că tehnologia este un instrument 
biaspectual: pozitiv/constructiv și negativ/ distructiv. Unii specialiști 
în domeniu susțin și descriu efectul dramatic al impactului tehnologiei 
asupra copiilor. De exemplu, Digital Dementia („Demenţa digitală”) 
este expresia pe care Manfred Spitzer o foloseşte pentru a demonstra 
că utilizarea în exces a tehnologiei poate duce la deteriorarea anumitor 
abilități cognitive (Pânişoară 2017: 257). Or, în această situaţie, este 
necesară utilitatea identificării unui punct de mijloc, care să fie lipsit de 
exces, la fel ca orice alt lucru din viaţa noastră. 


Așa cum am menţionat anterior că demersul didactic s-a modificat şi i s-au 
impus anumite schimbări, la nivel de instrumente de predare /invăţare /eva- 
luare, voi face referinţă, tangențial, la unele dintre platformele digitale pe care 
le-am aplicat în procesul educațional, axat pe dezvoltarea competenţelor 
specifice educaţiei lingvistice, prin studiul limbii române și al educaţiei lite- 
rar-artistice, prin studiul literaturii române. Toate acestea vor avea punct de 
reper învățarea colaborativă online, care presupune existenţa a trei etape, ce 
conduc participanții de la gândirea divergentă de grup spre convergenţa in- 
telectuală (figura 1), şi anume (Chirca 2020: 133): 

Experiența 
proprie a 
participanților 


Generarea 
ideilor 


Rolul 
profesorului/ 
moderatorului 


Contribuția 
celorlalți 
participanți 


Organizarea 
ideilor 


Convergenţa 
intelectuală 


Figura 1. Modelul învăţării colaborative online 
(adaptare după Harasim, 2012 şi Gruhn, 2017) 


Pentru interacționarea sincronă, atât la Evocare, cât şi la Reflecție (de- 
sigur că poate fi aplicat şi adaptat la orice parte a lecţiei), moment în 
care participanţii sunt încurajați să își exprime propriile idei şi care 
se finalizează cu generarea unui set de opinii divergente cu privire la 
tema în discuţie, putem integra platforma Dotstorming. Prin interme- 
diul acestui instrument online, se poate crea instant un poster virtual, 
care să cuprindă punctul de vedere al elevilor, cu referire la o situaţie 
propusă de către dascăl. Este o platformă ușor de utilizat, care nu im- 
pune vaste competenţe digitale. Avantajul acesteia rezultă în diversi- 
tatea posibilităților propuse pentru utilizatori: de la plasarea unui text 
până la inserarea legăturilor web (video/muzică), imagini. Organiza- 
rea ideilor elevilor, în cadrane dispersate și semnate de fiecare în parte, 
aranjate pe o singură pagină, facilitează discuţiile cu privire la subiectul 
abordat. De asemenea, există avantajul că toți elevii sunt uşor de su- 
pravegheat în realizarea sarcinii propuse, iar ei îşi pot confrunta ideile 
cu ale celorlalți colegi, întrucât sunt vizibile pentru toată clasa virtuală. 


De exemplu, la predarea nuvelei Alexandru Lăpuşneanu de C. Ne- 
gruzzi, în clasa a X-a, profesorul le prezintă o situaţie de opțiune mo- 
rală, iar fiecare elev trebuie să susțină un punct de vedere argumentat 
cu referință la atitudinea protagonistului față de boieri și de alte perso- 
naje ale textului. Așadar, platforma Dotstorming le oferă posibilitatea 

tuturor elevilor să își exprime poziţia, invocând argumente bazate pe 
conţinutul nuvelei. După expirarea timpului destinat realizării sarcinii, 
dascălul numește un elev care să citească argumentarea lui, iar de aici 
generează o conversaţie euristică, frontală. Această metodă poate fi in- 
tegrată atunci când elevii sunt 100% la distanţă, dar și în situaţia în care 
vorbim de învăţarea hibridă, când o parte dintre ei nu sunt fizic în clasă, 
dar conectaţi sincron la oră. Alternative, în acest sens, și asemănătoa- 
re acestei platforme (nerecomandabil de a fi utilizată frecvent aceeași 
platformă, întrucât devine plictisitoare) la nivel de funcționalitate și 
disponibilitate sunt: Padlet, Lino, Wakelet, Scrumblr, Pinside ş.a. 


Luând în calcul faptul că profesorul este pus în situaţia de a interacționa 
cu persoane care se plasează în generaţia nativilor digital, ce au abilități 
de utilizare a noilor tehnologii, acesta urmează să facă față avalanșei 
tehnologice (care uneori devine intimidantă) şi să ofere sarcini cu un 
plus de interactivitate în timpul predării, atât la clasă, cât şi în spaţiul 
online. Elevul de astăzi nu mai este mulțumit doar cu asimilarea pasivă 
a informaţiei, pe care o poate avea la îndemână, dar are nevoie de un 
nivel foarte înalt de interactivitate și integrare în procesul educațional. 
Însă faptul că discipolul este născut în era digitală, iar tehnologiile nu 
ar fi un impediment în studierea online, nu garantează că el ar putea 
să înveţe cu ajutorul tehnologiei. În spaţiul virtual, care, de altfel, poa- 
te deveni destul de periculos, elevul poate fi uşor distras și tentat să 
acceseze alte opțiuni puse la dispoziţie de internet. Aşadar, adaptarea 
conţinuturilor curriculare implică şi un element sine qua non al lecţiei 
- interactivitatea monitorizată eficient. 


O platformă în acest sens este Wordwall, care poate fi utilizată în cre- 
area activităților interactive atât on-line, cât şi cu posibilitatea de a fi 
imprimate. Disponibilitatea editării și comutării activităţii elaborate 
deja de la un șablon la altul oferă un mare avantaj. Printre alte puncte 
forte ale platformei, se enumeră: posibilitatea cronometrării sarcinilor, 
generarea instant a unui tabel cu rezultatele elevilor și indicarea co- 
rectitudinii/incorectitudinii acestora, încorporarea activităţii în cadrul 
unui site web ş.a. 


Având în vedere că unul dintre domeniile educaţionale ale discipli- 
nei Limba şi literatura română este educaţia lingvistică (domeniul 
de formare şi dezvoltare a competenţelor de comunicare cultă, prin 

cunoașterea sistemelor limbii: fonetic, lexical, gramatical), (Curricu- 
lum, V-IX: 6), dar și faptul că limba este instrumentul esențial al cultu- 
rii unui popor, iar şcoala este cea care trebuie să acorde o atenţie spo- 
rită acestui aspect, una dintre activităţile pe care le-am realizat, prin 
intermediul platformei Wordwall, a fost un test formativ, de tip grilă, 
în care elevii și-au demonstrat nivelul cunoașterii limbii. Rezultatele 
lor au fost urmărite sincron, iar reușita /nereușita realizării testului a 
fost organizată într-un tabel. Cronometrarea fiecărei întrebări a făcut 
posibilă obţinerea unui rezultat cât mai obiectiv. 


Wordwal mi m ms arena mosse acas) Gormo Gemenii Advie Mee Renvinioe Wee E 


topogan 


m. 


<] 3din23 > 


Figura 2. Sarcină de lucru în WORDWALL 


Tot la categoria activităților sincrone și instantanee se încadrează și 
platforma classroomscreen. Aceasta are drept obiectiv organizarea in- 
teractivă a activităților cu elevii, cronometrarea timpului destinat 
pentru realizarea sarcinilor, disponibilitatea unei table digitale ș.a. Un 
element interesant pentru elevi este, de exemplu, funcția de alegere 
aleatorie a persoanelor ce urmează să răspundă. 


Pe interfaţa platformei, se pot anexa materialele necesare desfășurării 
orei, pregătite în prealabil (imagini, texte, legături web), astfel încât să 
fie totul bine organizat și structurat. 


Probabil că una dintre cele mai complicate activităţi în cadrul instru- 
irii la distanţă este lecţia de evaluare sumativă, mai ales atunci când 

Figura 3. Activitate pe platforma Classroomscreen 


vorbim despre segmentul ce vizează aspectul literar-artistic, regăsit 
în competența specifică 3 (lectura şi interpretarea textelor literare și 
de graniță, demonstrând gândire critică și atașament față de valori- 
le naţionale şi general-umane), conform curriculumului disciplinar 
(Curriculum, X-XII: 98), care nu se poate rezuma la teste de tip grilă. 
În această ordine de idei, profesorul este nevoit să găsească cele mai 
eficiente metode de evaluare. A evalua doar prin prisma testelor grilă 
este insuficient, precar și superficial. De aceea, oportună ar fi integra- 
rea platformelor care să ne ofere posibilitatea unui răspuns desfăşurat, 
argumentat şi exemplificat. În acest sens, ne pot servi instrumentele ce 
au opțiunea de a adăuga un răspuns dezvoltat, iar profesorul îl verifică 
manual: Google Formular, Quizziz, Socrative, Asq.ro etc. În același timp, 
nu trebuie să ne eschivăm de la cea mai simplă, primară opţiune și, în 
același timp, mai aproape de autenticitatea lecţiilor clasice, realizarea 
evaluării prin îndeplinirea cerinţelor cu ajutorul pixului și a foii, iar, 
ulterior, transmiterea rezolvării, prin fotografiere, în clasa virtuală. 


În urma celor enunțate supra, conchidem că platformele de lucru on-line 
integrează o gamă extinsă de facilități ce pot susține derularea unor varia- 

te activități didactice. Cu toate acestea, deși pot fi instrumente auxiliare și 
intermediare ale procesului de instruire, este bine-venit de a găsi un echi- 
libru şi de a le adapta clasei şi conținutului tematic, astfel încât să fie evitat 
excesul irațional, întrucât pot diminua calitatea demersului didactic: Non 
multa, sed multum! 


Foarte importantă este conştientizarea că a integra inadecvat și nemo- 
tivat cât mai multe instrumente web, în cadrul procesului instructiv- 
educativ, nu înseamnă a atinge calitativ obiectivele lecţiei. Doar în ca- 
zul raţionalizării, echilibrării şi adaptării pertinente a acestora putem să 
vorbim despre eficientizare şi finalități educaţionale. 


Referinţe | Chirca 2002 = Chirca R., Modele explicative ale învăţării 

bibliografice cu ajutorul tehnologiilor informaţionale şi de comunica- 
re, în vol. Educaţia digitală, coord. C. Ceobanu, C. Cucoș 
ş.a., Iași, Polirom, 2020. 


Cucoș 2020 = Cucoş C., Generarea conţinuturilor şcolare/ 
suporturilor de învăţare de tip elearning. Caracteristici şi cri- 
terii de calitate, în vol. Educaţia digitală, coord. C. Ceoba- 
nu, C. Cucoş ș.a., Iaşi, Polirom, 2020. 


Curriculum V-IX = Curriculum Naţional. Limba şi literatu- 
ra română, clasele V-LX, Chişinău, Lyceum, 2020. 


Curriculum X-XII = Curriculum Naţional. Limba şi litera- 
tura română, clasele X-XII, Chişinău, Lyceum, 2020. 

vol. Educaţia digitală, coord. C. Ceobanu, C. Cucoş ș.a., 

Viorica OLEINIC 
| Recanonizarea lui Creangă 


V.O. — profesoară de limba 
şi literatura română, IPÍÎ 
„Excelsis”, grad didactic 

superior. Absolventă a 
Facultăţii de Litere, USM, 

a Facultăţii de Business și 
Administrarea Afacerilor, 
ASEM; masterat în psihologi 
socială și corecțională, I$ 
Autoare și prezentatoare 

a 62 de lecţii în cadru 
proiectului „Educaţ " 


mo 


ie online". 
Participantă la mai multe 
simpozioane și conferințe 
nationale și internaţionale. 
Autoare a ghidurilor Evaluări 
sumative pentru clasa a IX-a, 
(2017), Teste preparatorii 
pentru examenul de absolvire 
a gimnaziului (2016), Teste 
preparatorii pentru examenul 
de bacalaureat (2015) etc. și a 
unor articole de specialitate 
în publicaţii periodice. 


Discuţia despre canonul literar este destul de 
veche, iar lista exegeţilor care dezbat canonul 
este impunătoare. Tabloul multiaspectual al 
studiilor se datorează complexităţii noţiunii şi 
caracterului labil al acesteia. Considerat drept 
„punctul culminant al ierarhiei literare dintr-o 
epocă istorică dată, dar şi ca o anume domi- 
nantă expresivă, dominată de context, dar și de 
evoluţia intrinsecă a literaturii” (Boldea 2002; 
32), canonul nu este, totuşi, imuabil, se supu- 
ne schimbării, revizuirii şi metamorfozelor 
(Ibidem: 33). În acest context al preocupări- 
lor pentru canon, devine firească identificarea 
unor criterii care ar contura o arie integratoa- 
re, tipologică și valorică a acestuia. În Canonul 
occidental, Harold Bloom ilustrează apologia 
canonului anume în funcţie de criterii, prin- 
tre care subliniază caracterul reprezentativ al 
operei pentru specificul naţional sau pentru o 
anumită epocă, importanţa operei pentru un 
anumit gen literar, dar și stranietatea, remar- 
când că „dacă unele opere au darul de a te face 
să te simți străin la tine acasă, altele ne fac să 
ne simţim acasă chiar dacă suntem afară, de- 
parte, printre străini” (Bloom 2018: 15). 


În această ordine de idei, cercetătorul Virgil 
Diaconu constată că „în timp, canonul literar 
se pare că a dezvoltat trei sensuri: 1) sensul 
de concept sau canon estetic creator/constitu- 

tiv de opere literare, 2) sensul de listă sau canon de opere literare funda- 
mentale, estetice sau de scriitori de valoare şi, în fine, 3) sensul de criteriu 
estetic evaluator sau canon critic evaluator de opere literare” (Diaconu 
2013). Dintre cele trei sensuri, cercetătorul dă prioritate celui de ca- 
non literar creator, în pofida situaţiei că se operează, mai des, cu sensul 
de listă, menţionând că se uită „atât faptul că operele care alcătuiesc 
lista canonică au fost create tocmai în temeiul canonului estetic crea- 
tor, cât şi faptul că selectarea operelor în lista canonică (din mulțimea 
de opere existente) s-a făcut prin canonul critic evaluator. Definită din 
perspectiva sensului întâi, opera literară este aplicaţia în limbaj a cano- 
nului, este configurarea stilistică, estetică a limbajului, aşadar a terme- 
nilor semiotici din care se compune limbajul: expresia, ideaţia şi refe- 
rentul. În acest înțeles, opera literară este operă canonică” (Ibidem). 


Ion Creangă, prin creaţia sa, face parte din lista scriitorilor canonici, 
întrunind toată semantica acestei noțiuni: sensul de canon „literar 
creator”, cel de „critic evaluator” şi cel de „listă de opere literare fun- 
damentale sau listă a scriitorilor de valoare”. Or, așa cum în polisemie 
sensurile ulterioare derivă din cel primar, tot așa, criteriile „canoniza- 
toare” pentru marele povestitor derivă din cel estetic, creator de operă 
literară. Creangă este canonic, întâi de toate, prin limbajul artistic pe 
care îl creează, care conferă şi confirmă valoarea operei sale. 


Vorbind despre canonul școlar, Alina Pamfil definește „întâlnirea cu 
canonicii drept un moment al întâlnirii cu modelele” (Pamfil 2015: 7). 
Riscând un truism, trebuie să afirm că pentru noi, toţi cei care pro- 
fesăm în şi întru cuvânt, Creangă, prin limbajul irepetabil și insolit, 
asemenea „şiragului de piatră rară”, este un model. Cu toate acestea, 
la un simplu, dar sincer exercițiu de empatie cu elevul, suntem nevoiţi 
să recunoaştem că această piatră rară devine, tot mai frecvent, piatră 
de moară, iar Creangă, tocmai din cauza limbajului (ezit între datorită 
şi din cauză că...) devine din ce în ce mai greu de înţeles de către elevi. 


Această neconcordanţă dintre idealul educaţional şi realitate se da- 
torează mutaţiei de conţinut şi de formă a epocii. Mulţi dintre noi, 
profesorii de limbă și literatură română de astăzi, trecuţi de pragul 
maturității, descindem din mediul rustic, unde numeroase vocabule 
crengiene erau (încă) la ele acasă. Nu ne este străină îndeletnicirea 
țesutului, am ţinut în mâini aievea un fus, am cernut cenușa cu ciurul, 

am apucat să vedem vreun pârleaz, am confecţionat vreun buhai, am 
smântânit ulcioare și multe altele. Comparând experienţa noastă cu re- 
alitatea de azi, constatăm că discrepanţa dintre noi şi discipolii noştri, 
mai ales cei născuți și crescuţi în mediul urban, devine din ce în ce mai 
mare, mai amenințătoare și aptă să ne zădărnicească așteptările nobile 
pe care le avem de la elev în raport cu opera crengiană. De aceea, tot 
mai frecvent constatăm că Ion Creangă nu mai poate fi citit decât cu 
dicționarul. Adevărul mi se confirmă și printr-o încercare de acum doi 
ani de a citi cu elevii dintr-a opta, în plină iarnă, sub auspiciile încă re- 
verberânde ale sărbătorilor tradiționale, fragmentul din Amintiri... care 
evocă umblatul cu uratul. Lectura acestui fragment nu foarte mare, sa- 
vuros prin coloritul său verbal, s-a realizat prin comentarii și explicaţii 
necesare, pe parcursul unei lecții întregi (şi trebuie să menţionez că o 
lecţie nu a fost suficientă! ), fără de care exercițiul lecturii ar fi rămas un 
act gratuit. Asemenea situaţiilor de basm, când „doar un moș bătrân 
îşi mai amintea..., doar câte unul dintre elevi putea să afirme că a văzut 
în viața lui vreun buhai sau vreun vătrar cu belciug, ca să nu mai zic de 
„cârceie de tânjală” sau de zornăitoare din „beşică de porc”. 


De aici, întrebarea „Cum îl predăm pe Creangă?” anulând retorismul, 
îşi revendică imperativ soluţiile. Optând categoric pentru predarea lui 
Creangă, consider că sunt necesare reînnoirea instrumentelor și re- 
considerarea discursului didactic. Ca răspuns al ezitărilor de a-l mai 
include în proiectarea de lungă durată, optez pentru „recanonizarea” 
scriitorului. Astfel, prezentul articol se vrea a fi o sumă a reflecţiilor 
mele despre modalitatea de a-l citi sau reciti pe Creangă, despre posi- 
bile modele de lectură și receptare, pe care ni le sugerează sau pe care 
ni le revendică ancorarea hic et nunc a actului de predare. 


O viață, o operă 


„Textul artistic trebuie studiat și prin raportare la biografia scriitorului” 
este unul dintre principiile pe care mi le-am însușit încă din faculta- 
te. Voi remarca, totuși, că nu-l respect întotdeauna (nu din motiv de 
neglijență didactică), ci pentru că nu de fiecare dată mi se pare absolut 
relevant pentru receptarea textului. Or, în cazul lui Creangă, a raporta 
opera la biografie mi se pare a fi piatra din capul unghiului: Creangă, 

„boţul de humă”, născut de Mărţişor, în Humulești, Creangă — insti- 
tutor, autor al primului abecedar modern românesc, Creangă — expo- 
nentul unei înălțătoare prietenii, Creangă — aproape „popă, mucalitul, 
gurmandul şi veşnicul copil... Creangă — bărbatul în floarea vârstei, care 
luptă cu boala, care are accese chiar în fața elevilor... Creangă — scriito- 
rul care își lasă romanul neterminat, neajungând a fi, la propriu, „bu- 
nic”, aşa cum îl recomandă arhicunoscuta perifrază. 


A cunoaște biografia lui Creangă nu este o necesitate impusă doar 
de lectura Amintirilor... ci şi o deschidere valoroasă spre umorul 
spumos, direct, pe alocuri, macabru şi mai puţin elegant. Umorul lui 
Creangă este (şi aceasta încerc să le transmit elevilor) ca haina de 
şiac, grosolană, a scriitorului, prin care-i oripila pe unui junimiști, 
mai rafinaţi și mai fini. Dar aşa cum Creangă rămâne un autentic, la 
fel de autentic este şi umorul său, alimentat din oralitate. Consider 
necesar faptul de a-i iniția pe elevi în unele intrigi pe care le-a avut 
Creangă cu socrul său, cu clerul, în general, a le spune că „răspopi- 
rea” a dus după sine și destituirea din învățământ şi că cea din urmă 
a durut. A-i lua lui Creangă pasiunea, pe o perioadă de doi ani, a în- 
semnat a-i lua totul. Le vom vorbi despre o mucalită răzbunare prin 
a împuşca ciori de pe turla bisericii Golia, prin a iniţia o afacere cu 
tutun, afirmând că dacă „preoții îl afumă pe Dumnezeu cu fum de tă- 
mâie, eu îl afum cu cel de tutun”. Abia apoi elevii vor privi altfel la ges- 
tul lui Dănilă de a râde de draci, de a se „lua la trântă” cu Scaraoţchi, 
la coborârea pe pământ a lui Dumnezeu, transformat într-un bătrân 
cu simţul umorului, dar, mai ales, la îndrăzneala lui Ivan Turbincă de 
a-și bate joc de moarte. De fapt, este gestul bărbatului aflat în floarea 
vârstei care știe că este bolnav și care găseşte puterea de a râde morții 
în față. Elevii vor empatiza cu starea de a evoca narativ copilăria, „ve- 
selă şi nevinovată”, fiind chinuit de intermitente crize de epilepsie. 
Chiar dacă aceste iniţieri în biografia lui Creangă vor lua forma unor 
alocuţiuni ale profesorului emoţionat, le consider valoroase. Ele pot 
deveni emoţionante şi revelatorii! 


Sarcină posibilă (clasele a V-a - a VII-a): citeşte biografia lui Ion 
Creangă, selectează informaţia despre locul de trai, studii, activitate di- 
dactică și literară. Structurează informaţia selectată într-un organizator 
grafic sugestiv şi anexează lucrarea la Portofoliu. 

Creangă veșnic verde 


Recurg la titlul unei antologii de memorii și creaţii dedicate lui Ion 
Creangă, pentru a exprima ideea de a-l preda pe scriitor pe parcur- 
sul întregii perioade de școlaritate. E necesară o constantă revenire 
în acest univers, coborând, an de an, în profunzimea miezoasă a 
operei. Totodată, e necesară şi o viziune de perspectivă, care ar con- 
juga imperativele curriculare, exprimate prin competenţe specifice 
şi unități de conţinut, cu dezideratul nostru pedagogic, alimentat 
de valoarea canonicului scriitor. Consider că şcoala primară poate 
opta pentru unele fragmente din Amintiri... inițiindu-i pe elevi în 
universul crengian, după care ar urma, așa cum se obișnuiește la 
noi, dar şi peste Prut, abordarea conţinuturilor de vocabular (în 
speţă, fiind vorba de regionalisme) prin intermediul altui fragment 
din roman. În viziunea mea, este salutară opţiunea manualului de 
clasa a VI-a pentru povestea cultă Fata babei și fata moşneagului, cu- 
noscută elevilor din fragedă copilărie, dar, mai degrabă, în varianta 
povestită decât citită. Aș opta, în continuare, pentru Povestea lui 
Ivan Turbincă şi Povestea lui Dănilă Prepeleac, texte ce pot fi aborda- 
te cu varii finalităţi, în funcţie de unităţile de conţinut: redactarea 
rezumatului, moduri de expunere, identificarea motivelor literare, 
eseul de caracterizare a personajului, oralitatea stilului, expresiile 
frazeologice, proverbele și zicătorile etc. Vom reveni, obligatoriu, 
spre Creangă „veșnic verde”, în clasele de liceu, pentru un studiu 
matur al Poveștii lui Harap-Alb şi pentru elucidarea trăsăturilor re- 
aliste ale Amintirilor din copilărie. Îmi amintesc de uimirea citită pe 
feţele elevilor mei în momentul revelator al semnificației nume- 
lui Harap-Alb sau în momentul îndemnului de a-l reconsidera pe 
Dănilă, abordându-i portretul moral şi din perspectivă onomastică: 
nu de puţine ori, prin gospodăriile țăranilor, se întâmpla ca un pre- 
peleac să şi înverzească. Or, şi Dănilă Prepeleac, dintr-un „ciot us- 
cat” precum este, prinzând la minte, înverzeşte, devenind un „ana- 
poda frumos”, precum afirmă George Munteanu. 


Sarcină posibilă (clasele a VIII-a - a IX-a): Scrie un eseu de caracte- 
rizare a personajului, cu titlul „Dănilă Prepeleac — un anapoda frumos”, 
în care vei menţiona, obligatoriu, evoluţia personajului şi conotația 
simbolică a poreclei Prepeleac. 

O imagine face mai mult decât o sută de cuvinte 


Indiferent de conţinutul curricular pe care am ales să-l predăm, ape- 
lând la textul crengian, se impune, prioritar, una și aceeași condiție: 
literaţia calitativă, rezultată inclusiv din înțelegerea vocabularului, 
din receptarea limbajului neaoș, regional, particular. Situaţia poate 
fi ilustrată printr-o secvenţă din fragmentul La cireșe, pe care urmea- 
ză să-l studieze elevii din clasa a V-a: „Cu asta se hrănesc mai mult 
humuleștenii, răzeși fără pământuri, şi cu negustoria din picioare: 
vite, cai, porci, oi, brânză, lână, oloi, sare şi făină de păpuşoi; suma- 
ne mari, genunchere și sărdace; ițari, bernevici, cămeșoaie, lăicere 
şi scorţuri înflorite; ștergare din borangic alese, și alte lucruri, ce le 
duceau lunea în târg de vânzare sau joia pe la mănăstirile de maici, 
cărora le vine cam peste mână târgul”. Observațiile empirice induc 
spre constatarea că explicarea vocabularului prin imagini este cea 
mai eficientă. Fie că e vorba de PPT, de carte digitală sau de filmuleţ, 
explicarea vocabularului regional sau arhaic prin imagini, îi determină 
pe elevi să perceapă concret și autentic scenele și decorul unui spațiu rus- 
tic patriarhal. Le vom demonstra, spre exemplu, cum arată ițarii sau 
bernevecii, sumanul şi cămeşoaia, cum era construită o piuă, le vom 
explica cum se spăla, la piuă, lâna de oi, le vom aminti şi de expresia 
„a bate apa în piuă”, sugerându-le că ar putea găsi și prin bucătăria de 
acasă o piuă, dar, de data aceasta, un vas în care mama mărunţeşte, 
până la pulbere, unele ingrediente. O privire asupra fragmentului ci- 
tat ne face să constatăm nu doar necesitatea explicaţiei cuvintelor, 
dar și a unităţilor frazeologice, cum ar fi „a-i veni peste mână”. Această 
abordare, a cărei eficiență este validată de practică, poate lua o formă 
mult mai complexă, prin comentariul socio-cultural. 


Comentariul socio-cultural, ca instrument de abordare a textului lite- 
rar, „presupune explicarea şi discutarea realităţilor ce ţin de altă epocă 
şi cultură decât cea a cititorului — de fapt, i se pretează majoritatea tex- 
telor studiate astăzi în școală, pentru că cea mai mare parte a literaturii 
noastre a fost scrisă înainte de realitatea noastră imediată” (Cartaleanu 
2011: 47). A studia textul, în această cheie, presupune a-l antrena pe 
elev în exercițiul de a transcende în altă epocă decât cea în care trăieşte 
el, pornind de la explicarea regionalismelor și a arhaismelor sau a is- 
torismelor, continuând cu elucidarea unor aspecte ce ţin de realitatea 

nemijlocită şi de cultura acestei epoci. Înclin să cred că este una dintre 
cele mai relevante modalităţi de a studia cu elevii un text de epocă. Am 
apelat la comentariul socio-cultural, predând romanul Patul lui Procust 
de Camil Petrescu, Baltagul de Mihail Sadoveanu, schița Vizită de Ion 
Luca Caragiale. În această ordine de idei, voi evoca şi experienţa de 
a le propune discipolilor mei să descopere povestea Fata babei și fata 
moşneagului dintr-o perspectivă inedită. 


Pasul inițial în constituie lectura textului, ca premisă pentru operarea 
ulterioară cu fragmente, cuvinte, expresii, iar comentariului socio-cul- 
tural se pretează, mai ales, prima parte a poveștii, unde sunt expuse 
relaţiile de familie și situația ingrată a fetei moșneagului. Apoi se reia 
lectura textului, segmentat, cu pauze pentru a formula întrebări și a 
oferi răspunsuri. E nevoie de un suport vizual/ grafic, pentru a le ofe- 
ri elevilor imagini sau chiar secvenţe de film documentar. Spre exem- 
plu, „gura babei umbla cum umblă melița” este secvenţa care necesi- 
tă prezentarea unei imagini cu o meliță, dar şi explicarea destinaţiei 
acestei instalaţii. Astfel, elevul va descoperi faptul că se melițează câ- 
nepa putrezită şi uscată, că, prin mişcarea de închidere și deschidere, 
se face mult zgomot (de aici şi expresia). Internetul ne oferă generos 
şi secvenţe filmate, pe care le putem utiliza pentru o demonstrare mai 
eficientă, dar și mai spectaculoasă. Totodată, descoperirea meliței ca 
instalaţie de curățat cânepa de coajă implică necesitatea de a descoperi 
şi alte unităţi de vocabular: „a melița”, „puzderie” (şi e cazul să amin- 
tim de sensul figurat al cuvântului, destul de cunoscut elevilor), „ra- 
gilă”, „câlți”, „feştilă” (care ne va duce, atât de interesant spre replica 
„Da' cum nu!? că nu mi-oi feșteli eu mânuţele tătucuţei și a mămu- 
cuței!”). Ulterior, vom ajunge să „redescoperim”, împreună cu elevii, 
cuvântul „fus” (înţeles de ei mai mult arbitrar, chiar dacă au crescut cu 
Frumoasa din pădurea adormită), dar şi „caier”, „furcă” Mai mult decât 
atât, inițierea elevilor în procesul de prelucrare a cânepei poate conti- 
nua prin a le propune (poate chiar drept temă de acasă, reperată și pe 
un chestionar) să vizioneze filmul documentar Drumul cânepei. 


Fiind destul de cronofag și necesitând minimum două ore, procesul 
este valoros, pentru că trece dincolo de simpla explicare a cuvintelor, 
iar elevul ajunge să înțeleagă realitatea operei dintr-o perspectivă inte- 
rioară, corelând sensul literal cu realitatea lumii pe care o evocă textul. 


PRO DIDACTICA EEE 
Sarcină posibilă (clasa a VI-a): scrie o naraţiune de o pagină, 
de la persoana I-a, în care vei prezenta o zi de muncă din viaţa fetei 

moșneagului. Îmbogăţește-ţi naraţiunea cu dialoguri și descrieri suc- 
cinte, utilizând cuvintele: „tăbuieţ”, „găteje”, „ciur”, „a melița”, „câlți”, 
„horopsită” etc. 


Acta, non verba 


Dictonul latin este expresia opiniei mele despre necesitatea de a des- 
cinde din sala de clasă spre muzeul etnografic din localitate. Muzeul, 
prin faptul că presupune contactul direct cu istoria, poate deveni un 
autentic topos didactic. Ciurul, furca, fusul, caierul de lână, caierul de 
cânepă, feştila, câlţii (și elevii vor descoperi că le-au mai văzut, chiar 
acasă la ei, în plin secol 21, utilizați pentru asamblarea robinetelor, a 
ţevilor etc.) şi multe alte exponate îi vor determina pe elevi să perceapă 
lumea poveștii ca pe o lume reală, doar că din alt segment temporal. 
Tot mai des mă gândesc la necesitatea organizării unui minimuzeu în 
şcoală sau în sala de limba și literatura română. Satele noastre ne mai 
pot oferi (încă) posibile exponate, care devin tot mai valoroase, odată 
cu trecerea timpului. 


Creaţia lui Ion Creangă - 
premisă pentru transdisciplinaritate 


În procesulunei constante globalizări, când deziderateleinvățământului 
autohton se sincronizează cu cele europene, când, datorită platforme- 
lor Erasmus sau eTwinning, granițele fizice dintre școli sunt depășite, 
iar contextul de învățare poate deveni internațional, e cazul să reeva- 
luăm şi să reconsiderăm specificul național ca premisă nu doar pen- 
tru formarea competenţei identitare. Educarea elevilor în spiritul 
cunoașterii a tot ceea ce înseamnă particular şi divers, în contextul slo- 
ganului „unitate prin diversitate”, poate furniza idei de proiecte inter- 
şi transdisciplinare. Rămâne o idee fezabilă un posibil tur virtual prin 
muzeele etnografice, organizate, tot virtual, de către elevi, în cadrul 
unui proiect internațional, ce are drept punct de pornire opera vreunui 
clasic autohton. În această ordine de idei, creaţia lui Ion Creangă este 
un generos material pentru proiect. 

Totodată, suntem martorii unui interes revigorat pentru haina 
tradițională românească, pentru lucrurile confecționate manual, pen- 
tru gastronomia noastră tradițională. Cine ştie, poate vreo lecţie ținută 
cu har va trezi interesul unei fetițe sau al unui băiat pentru a experi- 
menta țesutul, confecționarea opincilor, coacerea plăcintelor poale-n 
brâu? Cred ferm că o pledoarie sinceră pentru redescoperirea ethosu- 
lui popular poate motiva şi poate deveni imboldul juvenil al unei idei 
de afaceri, mai ales că Republica Moldova, conform părerii unanime 
a experților, este terenul propice pentru dezvoltarea agroturismului. 
Revenind la termenii curriculari, putem, deci, afirma că studiul ope- 
rei crengiene poate forma inclusiv competența antreprenorială, prin 
intermediul proiectelor ce ies din perimetrul orei de limba și literatura 
română și se realizează în cadrul educaţiei antreprenoriale, al educaţiei 
pentru societate sau al proiectelor e Twinning. 


Idee de proiect (clasa a XI-a): 
Timp de realizare: 2 săptămâni 
Produs: carte digitală 


Sarcină: citește povestirea Amintiri din copilărie de Ion Creangă. 
Selectează toate cuvintele care se referă la cultura materială a țăranilor 
moldoveni din sec. al XIX-lea. Organizează, pentru vizitatorii unui po- 
sibil Muzeu al Satului, o broșură în care vei insera cuvintele selectate şi 
vei oferi imagini pentru ilustrarea lor. Selectează și descrie, pentru vizi- 
tatorii muzeului, un posibil atelier de lucru manual (prelucrarea lânii, a 
cânepei, a laptelui; tors, țesut etc.) la care ar putea să participe. 


Recanonizare 


Itinerarul didactic pe care l-am prezentat în acest articol este, aşa cum 
anunțam anterior, o sumă a experienţei proprii și a ideilor pe care mi 
le-a furnizat această experienţă. Soluţiile pe care încerc să le găsesc 
în încercarea de a redimensiona actul de predare sunt confirmate și 
de articolele incluse în Cartea Simpozionului de Limba şi Literatura 
Română, semnate pe alți colegi de breaslă, membri ai Asociaţiei 
Profesorilor de Limba şi Literatura Română din România (ANPRO). 

Tematica Simpozionului din anul 2015 a fost anume „Receptarea scrii- 
torilor canonici” În discursul său din cadrul acestui eveniment, criticul 
Mircea Martin menţiona: „Pentru că rămân la părerea că totuși cano- 
nul şcolar, adresându-se unor persoane în formare, trebuie să păstreze 
un caracter exemplar, trebuie să propună modele, modele de toate fe- 
lurile și, în primul rând, modele de viață” (Martin 2015: 5). Şi modele 
de limbaj, aş mai adăuga, or mai multe dintre lucrările Simpozionului 
au fost dedicate predării canonicului Ion Creangă. 


Consider că Planul-cadru pentru limba şi literatura română ne ofe- 
ră spaţiu pentru literatura contemporană, mai aproape de percepţia 
elevului de azi, dar, categoric, ne lasă loc și timp pentru canon, pen- 
tru Creangă. În acest sens, este oportun un dialog cu elevii, în care 
necesităţile şi doleanţele lor s-ar armoniza cu feblețea noastră pentru 
„limbajul intraductibil” al scriitorului. O lecţie în care predăm un text 
vechi poate fi modernă. De aceea, este necesar a regândi predarea lui 
Creangă. Şi dacă îndoielile sunt fireşti, iar discuţiile despre o posibilă 
renunțare la acest fel de texte sunt de înţeles, recanonizarea scriitorului 
este o datorie didactică de onoare. 

În literatura secolului al XX-lea, la nivel euro- 
pean se impun atenției câțiva scriitori. Fiind 
unul dintre aceştia, Marcel Proust face „o 
adevărată revoluție literară [...], dedându-se 
fără rezerve meditației şi visării independen- 
te de public” (Zarifopol 1997: 352). Această 
nouă abordare îl impresionează pe Camil 
Petrescu, determinându-i stilul inovativ pen- 
tru literatura română. Anume acest fenomen 
încerc să îl explic elevilor din clasele liceale, 
care urmăresc cum literatura română tinde, 
în perioada interbelică, spre o modernizare 
esenţială. De fapt, în Noua structură şi opera 
lui Marcel Proust, C. Petrescu promovează un 
model diferit de roman în raport cu structura 
celui proustian, după cu afirmă mai mulți cri- 
tici literari. Aici însă ținem să subliniem fap- 
tul că, deşi Petrescu era impresionat de noua 
abordare, nu se considera pe sine proustian. 
lată de ce, împreună cu elevii încercăm să 
identificăm argumente plauzibile în ceea ce 
priveşte originalitatea sau proustianismul lui 
C. Petrescu în baza unei analize, sub aspectul 
motivelor, temelor și tehnicilor narative, a ro- 

manului Ultima noapte de dragoste întâia noapte de război, făcând referi- 
re şi la În căutarea timpului pierdut. Motivul femeii şi motivul dragostei 
abordate în ambele romane trădează aceste similitudini, pe care elevii 
le analizează minuţios. La unele aspecte ne vom referi în acest articol. 


Femeia camilpetresciană sub semnul misterului 


Elevul din casa a XII-a cunoaşte că femeia este dintotdeauna mo- 
tiv de inspiraţie pentru marii creatori. Spre deosebire de scriitori ca 
Petrarca, Dante, care au plasat imaginea femeii pe cele mai înalte culmi, 
M. Proust şi C. Petrescu, asemenea romanticilor, descriu frumuseţea 
fizică a femeii, demonstrând însă reticenţe referitoare la valorile spiri- 
tuale („Nu știam că-i tot aceea/ Să te razimi de o umbră/ Sau de crezi 
ce-a zis femeia” — Pe aceeași ulicioară, M. Eminescu). 


În baza lecturii şi fişelor cu descrieri ale unor aspecte similare, apelez 
la metoda Diagrama Venn pentru reprezentarea vizuală și verificarea 
validității interferenţelor dintre aceste două romane. Metoda permite 
realizarea mai multor cercuri care scot în evidență un șir de aspecte, 
cum ar fi: viziunea eului narator despre valorile unei femei, descrie- 
rea fizică a iubitei, conceptul acesteia despre iubire, relația iubitei cu 
personajul-narator etc. Astfel, reprezentarea grafică îl ajută pe elev să 
înțeleagă influenţa romanului francez asupra noului roman românesc. 
De asemenea, metoda îl ajută pe licean să-şi formeze o amplă viziune 
despre abordarea, în roman, a motivului femeii în stil modernist. În 
continuare, vom detalia câteva aspecte. 


„Mă gândesc în ce mocirlă te poate băga o femeie”, exclamă dezamăgit 
Ştefan Gheorghidiu, eroul din romanul camilpetrescian, care încear- 
că s-o ridice pe Ela la înălțimea concepțiilor sale filozofice, precum 
eroul eminescian Dionis o înalță spiritual pe iubita sa Maria. În fond, 
femeia din romanul Ultima noapte de dragoste, întâia noapte de război 
apare ca o Galateea — o nereidă mitologică, zămislită de vocaţia lui 
Pygmalion. Cititorul avizat va remarca faptul că în romanul modernist 
femeia, practic, nu este o aparență pământească, pentru că eul narator 
nu separă comportamentul de sentiment. Ea apare drept o proiecţie a 
imaginației bogate a naratorului. 


EET PTT RIOMIÂINIĂ 
Proust redă imaginea femeii prin intermediul unor analize psihologi- 
ce minuțioase, explicându-şi astfel atitudinile: „Când vorbim despre 
<«drăgălășenia» unei femei, nu facem poate altceva decât să proiectăm în 
afara noastră plăcerea pe care o simțim la vederea ei” (Proust 1974: 96). 


C. Petrescu prezintă femeia schematic, încât ai impresia că, efectiv, na- 
ratorul priveşte prin ea: „Cu ochii mari, albaştri, vii ca nişte întrebări 
[s.n.] de cleştar, cu gura necontenit umedă și fragedă, cu o inteligență 
care irumpea, izvorâtă atât de mult din inimă cât şi de sub frunte” 
(Petrescu 2004: 101). Astfel, putem deduce că Ela ar putea fi orice tip 
de femeie. Lipsa ei de realizare provine dintr-o incapacitate a bărbatu- 
lui de a descifra universul feminin. Îndrăgostitul o priveşte, de fapt, fără 
s-o vadă, „orbit” fiind de un mister indescifrabil. 


Universul feminin este interpretat de Proust drept un mister pe care 
doar prin cunoaşterea paradisiacă îl poţi concepe: „Ori de câte ori îşi 
mișca încet capul, crea o femeie nouă, adesea nebănuită de mine, [căci 
- n.n.] de fiecare dată, o tânără seamănă atât de puţin cu ceea ce fusese 
data trecută... încât firea stabilă pe care i-o atribuim este doar fictivă şi 
pentru comoditatea limbajului” (Proust 1974: 375). 


Ştefan Gheorghidiu constată că femeia iubită se schimbă, devenind 
alta decât cea pe care o îndrăgise. În acest context, referindu-se la per- 
sonajul feminin camilpetrescian, N. Manolescu consemnează: „Nu Ela 
se schimbă [...], ci felul în care o vede Ștefan. Noi n-o cunoaștem în 
fond pe Ela decât prin intermediul lui Ștefan” (Manolescu 2003: 357). 


Pe de altă parte, în descrierea fizică a femeii, reliefată în mod genial 
mai ales în momentele erotice, la Petrescu sesizăm influenţa natura- 
lismului promovat de Emil Zolă. Ștefan, fiind un estet, un interpret de 
prim ordin al trupului feminin, vine cu teoria potrivit căreia luciditatea 
argumentează voluptatea: „Era vânjos și viu, trupul, în toată goliciunea 
lui de femeie de douăzeci de ani, dar fără niciun os aparent, ca al feli- 
nelor. Pielea netedă și albă avea luciri de sidef. Toate liniile începeau, 
fără să se vadă, așa ca ale lebedei, din ocoluri” (Petrescu 2004: 102). 
Prin urmare, cercetătoarea Adela Hagiu va remarca că astfel narato- 
rul, descriind imaginea femeii, o asociază cu un „șarpe” ispititor, toa- 
te elementele corpului fiind „un caduceu mascat” (Hagiu 2001: 61). 
Totuși, deducem în mai multe scene că Ela este ca o femeie înzestrată 

cu deplina putere de seducţie și fascinaţie. Iar Ştefan Gheorghidiu, în 
opinia Oanei Uiorean, își iubeşte nevasta doar pentru că e dorită de 
toată lumea și asta îl măguleşte (Uiorean 2020). Dacă Proust vede si- 
militudini între misterul feminin și artă (când eroul proustian remarcă 
faptul că Odette seamănă cu primăvara lui Botticelli, actrița Berma cu 
o statuie artistică), atunci pentru naratorul petrescian femeia e ființa 
incapabilă de înaltele sentimente. La început nici nu o iubește, ci o ac- 
ceptă din milă. Tot din milă se îndrăgosteşte de ea, după cum deducem 
din reflecţiile naratorului: „Mi se dăruise cu totul. Îi spusesem loial că 
nu o voi lua de soţie şi-mi răspunsese cu un surâs palid și dumnezeiesc: 
Orice s-ar întâmpla cu mine, vreau ca tu să mă faci femeie. Am suferit 
prea mult din cauza ta. Nu te vei simţi în niciun fel, absolut în niciun 
fel, îndatorat față de mine. Poţi să mă gonești în zorii zilei şi să nu mă 
mai primeşti niciodată în casa ta” (Petrescu 2004: 9). Astfel, idila din- 
tre cei doi, el și ea, porneşte din sacrificiul şi auto-jertfirea femeii în 
numele voluptăţii, căreia îi este victimă, ca apoi, spre finele romanului, 
rolurile să se schimbe într-un mod paradoxal. 


Incertitudinea și angoasa provoacă gelozia, durerea și suferința. Platon 
explică acest fenomen că în cazul dragostei maladive, aripile lui Eros 
se întorc înspre interior, chinuindu-l din răsputeri pe îndrăgostit. 
Distrugerea cuplului însă este cauzată de lipsa de înţelegere dintre cei 
doi, el și ea: unul idealist, altul materialist: „Ca o tigroaică vag domesti- 
cită, în care se deşteaptă pornirea atavică, atunci când, culcată cu capul 
pe pieptul dresorului și-i linge mâna, dând de sânge, îl sfâșie pe impru- 
dent, tot aşa aveam impresia că întâmplarea cu moştenirea trezise în 
femeia mea porniri care dormitau latent, din strămoşi, în ea... vedeam 
vechiul instinct al femeilor pentru bani” (Ibidem: 15). 


Ela este descrisă ca o ființă neinteresată de creşterea sa intelectuală. Ea 
nu avea atracție pentru știință de dragul înzestrării spirituale, ci pentru 
a plăcea celui iubit (mai întâi lui Ştefan, studiind matematica superioa- 
ră, apoi lui G., interesându-se de motoare, mașini și sistemele acesto- 
ra). Cu toate acestea, „inteligenţa ei practică îl ajută pe bărbat să devină 
monden” (Porvulescu 1999: 175), îi cumpără „costume și cravate”, îl 
introduce în lumea ei, o lume a curselor de cai și a snobilor. 


Ştefan a vrut s-o ridice pe Ela la nivelul cunoașterii metafizice, fiind 
adeptul unei iubiri absolute (Glodeanu 1998: 202), însă, instinctiv, ea 

face alegerea pentru lux și distracții. Această neputinţă de a domina 
femeia iubită, care, iniţial, i se dăruise totalmente, provoacă suferința, 
iar ulterior gelozia. 


O altă fisură care provoacă discrepanţa dintre cei doi este faptul că Ela 
e lipsită de instinctul matern. La fel ca și mama lui Ștefan, care e gata să 
se judece cu propriul fiu pentru bani, Ela, care a prins gustul banului, 
într-o situaţie incertă, acceptă să-și avorteze copilul, ca mai târziu să-i 
reproşeze soțului că el i-a cerut asta. Or, avortul este o piedică în calea 
realizării unui cuplu ideal, la care visează Gheorghidiu: „Uite ce ai făcut 
din dragostea noastră, din bietul nostru trecut. Acesta e idealul tău de 
iubire, acest continuu asasinat?” (Petrescu 2004: 125). 


Unii critici literari sunt de părerea că scriitorul C. Petrescu este un mi- 
sogin, de aceea femeia este reprezentată în cea mai proastă lumină. În 
acest context, Iulian Băicuş vorbeşte în studiul său despre misoginis- 
mul lui Gheorghidiu, atitudinea față de femei fiind explicată prin faptul 
că acesta e „în primul rând mizantrop, iar mizantropia lui e consecința 
unui egoism feroce” (Băicuş 2003: 25). Cert este faptul că digresiunile, 
într-o relaţie, își au sursa într-o cauză de ordin material, iar imaginea fe- 
minină suferă pe rând niște anamorfoze. În stilul personajului feminin 
eminescian, de la Veneră şi Madonă, femeia camilpetresciană ajunge 
fata cu „buza ruptă”. Cu toate acestea, iubita personajului narator rămâ- 
ne mereu misterioasă, dacă ţinem cont și de faptul că imaginea ei apare 
într-o manieră subiectivă (adică prin prisma ochiului protagonistului). 
Astfel, cititorul poate cunoaște femeia în funcţie de trăirile interioare 
ale eului narator, moment care o face și mai enigmatică, și mai impre- 
vizibilă. 


Motivul dragostei — prilej de investigație psihologică 


Dragostea este aidoma unei aurore care se stinge atunci când una din 
părți încalcă sacralitatea acesteia. Scriitorul francez Proust abordează 
acest fenomen obscur prin prisma relaţiei dintre două persoane (de 
acelaşi sex sau sexe diferite), când unul îl înșală pe celălalt. Petrescu 
însă îl urmărește din perspectiva adulterului conjugal: „un bărbat [...] 
şi-a ucis nevasta necredincioasă [...]. Dacă eram jurat şi eu îl achitam”, 
mărturiseşte Ștefan Gheorghidiu (Petrescu 2004: 9). 

Despre cum are loc evoluţia sentimentului iubirii discutăm cu elevii 
prin metoda jocului de rol, prin care ei incearcă să ilustreze această 
emoție din perspectiva ambelor personaje. Tânăra, care este vocea 
Elei, şi tânărul, care-l reprezintă pe Gheorghidiu, poartă un dialog mo- 
nitorizat de o voce neutră (profesor sau coleg). Cel mai eficient este 
rezultatul discuţiei în cadrul unui interviu, la care colegii de clasă sunt 
spectatori cu dreptul de a interveni cu întrebări. Aici intervine și un 
expert în relație de cuplu, care face referinţă la atitudinea personajelor 
din romanul proustian. 


Toţi participanţii la dialog înţeleg, în baza fișelor de lectură, că vocea 
personajului feminin este una subiectivă, redată prin prisma persona- 
jului narator. Mărul discordiei care a dus la destrămarea cuplului este 
lipsa de încredere între cei doi soţi, iar dragostea este una mai degrabă 
în imaginaţia personajului narator decât în realitate. 


Adulterul este pricina marilor tensiuni atât în romanul proustian, cât 
şi în cel camilpetrescian. Sentimentul că e înșelat îl pune pe Swann, 
Marcel, Saint-Loup sau pe Ştefan în cele mai penibile situaţii, săvârşind 
fapte dintre cele mai naive pentru a descoperi infidelitatea iubitei. 
Gheorghidiu recunoaște din capul locului că are bănuiala infidelității 
Elei şi că această supoziţie îl aruncă pradă unor cumplite îndoieli. Este, 
pe de altă parte, conștient că își agravează singur suferinţa, prin inter- 
pretare tendențioasă sau chiar prin exagerarea celor mai mărunte fapte. 
Gheorghidiu însuși se recomandă, într-un fel, pe sine ca narator ne- 
credibil al întâmplărilor. În această ordine de idei, George Călinescu 
susținea că prin intermediul meditaţiilor introspective, prin mijlocirea 
cărora își defăimează soţia, Ştefan își justifică pe deplin gelozia, rămâ- 
nând a fi „un fenomen psihic particular. Învederată este agitația conti- 
nuă a eroului, care pare a voi mereu să ne convingă [...] că întâmplarea 
lui este enormă, că suferinţa lui este extraordinară, că o astfel de trage- 
die e nemaiauzită” (Călinescu 1998: 469). 


Personajul-narator camilpetrescian este ferm convins că femeile poar- 
tă vina adulterului săvârșit de bărbat şi tot ele se dovedesc a fi necredin- 
cioase. Crezând ca și A. Schopenhauer că femeile sunt cele care-l duc în 
ispită pe bărbat, Ştefan va concluziona printr-o teorie prin care explică 
cum femeile abordează superficial sentimentul iubirii: „Femeile, ca să 
poată realiza toată aventura, se prefac că o socotesc ca pe un joc naiv, 

dar în același timp bărbatul serios care «nu ştie să profite» e acuzat, 
el, de «naivitate»” (Petrescu 2004: 79). Motivele pentru care Ela îl 
înșală pe Ștefan rămân obscure, iar scrisoarea găsită printre actele Elei 


redeschide rana hiperlucidității. Argumentele pro și contra sunt adu- 
se pe rând în această pseudo-pledoarie avocățească, iar naratorul „are 
revelaţia posibilului — act de orgoliu ce i-ar fi dirijat comportamentul” 
(Spiridon 2000: 258). 


Lumea snobilor descrisă de C. Petrescu acceptă infidelitatea ca pe un 
fenomen obișnuit. Dragostea apare ca un joc de cuvinte, unde jură- 
mintele nu au valoare. Iată un dialog elocvent dintre „îndrăgostiți”: 


— Ştefane, te văd așa supărat... şi-ţi jur că nu înţeleg de ce? 

Am început să fierb de mânie. 

— Imi juri? 

— Îţi jur pe ce vrei (Petrescu 2004: 73). Aceste note „sincere” însă îl 
fac pe eroul nostru și mai suspicios, căzând în capcana incertitudinii. 
Oricum, pasiunea pentru adevăr, oricare ar fi el, marchează neliniștea 


sufletească, determinându-i starea spirituală de veşnica căutare a 
cheiței fermecate ce ar dezlega misterul. 


De la un joc, dragostea ia amploare și se transformă în dependenţă. 
Iar dependenţa nu este altceva decât dorinţa de posesie, de descifrare 
a misterului. Ştefan Gheorghidiu seamănă „cu un procuror care ordo- 
nă reconstituirea unei crime”, gelozia lui e lipsită de acel „transcedent 
estetic și raționament” (Simuţ 2006: 23). Matei Călinescu însă pune 
această manifestare „militară” în descoperirea misterului pe seama „se- 
tei de absolut” (Călinescu 1965: 131). 


Obsesia cunoașterii este clar conturată la Ştefan, care șantajează, 
iscodeşte prietenele iubitei, făcându-și-le amante și chiar îi creează 
soţiei diverse lacune psihologice pentru a o descoase, încercând s-o 
prindă în cursa propriilor ei minciuni. Cert este doar adulterul înfăptu- 
it de Ştefan din teama că au existat situaţii în care a fost ridicol fără să o 
ştie, după cum şi mărturiseşte: „Ceea ce mă doare mai mult e gândul că 
ei socot că nu știu nimic” (Petrescu 2004: 137). Necunoaşterea pentru 
Ştefan este aidoma infernului și cu cât crede că a descoperit mai mult, 
cu atât mai mult se afundă în bezna incertitudinii, precum afirmă mai 

târziu: „Mă prind în imposibilitate cu acela care e căzut în mlaștină și 
cu cât mă voi zbate, cu atât voi cobori mai adânc” (Ibidem: 129). După 
lungi confruntări interioare sau izbucnite în exterior asemenea unui 
vulcan, Ştefan, care accepta să dea „pe gât tot paharul de otravă până la 
fund, până la drojdie” (Ibidem: 246) al faptelor reale, renunță, găsindu-şi 
refugiu în lumea lucidă. Astfel, inadaptarea îl determină să ia o hotă- 
râre în dezlegarea Nodului Gordian cu prima ocazie a unui argument 
(deși echivoc) pro fantasmelor sale, care se dovedeşte a fi o scrisoare 
anonimă: „Domnule, pe când d-ta lupţi pentru patrie, (?) nevasta d-ta- 
le te înșală ca o târfă cu un individ Grigoriade” (Ibidem: 251). Obosit 
de hărțuieli interioare, Ştefan renunţă la o luptă inutilă în dezlegarea 
unui mister inaccesibil. 


Privitor la misterul reliefat în opera camilpetresciană, E. Ionescu vine 
cu o opinie aparte, care afirmă că, de fapt, „misterios e ceea ce nu i-a 
aparținut şi nu îi poate aparţine” (Ionescu 1991: 80-82). Or, fiecare 
om e stăpânul propriei vieţi şi nu putem aparține nimănui. Ștefan, or- 
golios, nu putea accepta această realitate. Neputinţa de a stăpâni sufle- 
tul Elei provoacă apariţia sentimentului de frustrare. Gelozia schimbă 
persoana iubitoare în una susceptibilă. Astfel, suspiciunile sunt, de cele 
mai dese ori, fictive şi imaginare, aşa cum ar fi gelozia față de trecutul 
iubitei sau față de potenţialii ei amanți. Este evident faptul că iubirea 
nu e adevărată, ci un efect al autosugestiei în contextul incapacității de 
a domina sufletul femeii. 


Ştefan Gheorghidiu preferă mai mult „frustul spațiu cazon, abţinându-se 
cu greu să nu-și provoace rivalul la duel” (Sebastian 2000: 120), el fiind 
„un duelegiu într-o lume rămasă fără dueluri, un simbol care vine din 
romanul mai vechi, stendhalian” (Călinescu 1991: 326). Într-un sfârșit, 
este ucisă la modul virtual chiar femeia iubită. Ştefan nu face decât s-o 
condamne la o moarte simbolică. Dragostea neimplinită a lui Ştefan 
e justificată prin ideea că toate femeile își înșală cu frenezie bărbaţii 
plecaţi pe front. Astfel, incompetenţa bărbatului de a concepe misterul 
feminin, gelozia, suferința și suspectarea unei posibile infidelități vor 
provoca acea fisură dintre îndrăgostiţi, povestea de dragoste având un 
final dramatic. 


Analizând comparativ aceste două motive, cu referință la operă și la cri- 
tica literară, elevii înțeleg specificul romanului psihologic modernist. 

De asemenea, încurajez tinerii să raporteze experienţele, reflecțiile 
personajelor la propriile experienţe sau ale persoanelor cunoscute care 
s-au confruntat cu asemenea emoții, cum ar fi iubirea, dragostea pose- 
sivă, gelozia. Astfel, tinerii găsesc conexiunea dintre realitate și ficțiune, 
fiind convinşi că acest roman rămâne autentic pentru toate timpurile. 

Silvia STRĂTILĂ 


Intelectualul mai caută 
adevărul în moralitate 


Tema intelectualului, predată prin interme- 
diul operelor literare în clasele de liceu, adi- 
că elevilor de 16-18 ani (astăzi, mulți dintre 
aceştia formează o generaţie pentru care în- 
crederea nu mai este în virtuţi, dar în market- 
J “© izarea emoțiilor), este mai curând percepută 

TA ca o acuză sau ca o sfidare a propriului caracter 

Ss. — licentiată în de adolescent plin de orgoliul tinereții efeme- 
pedagogie, profesoară de re. Operele scrise pe această temă sunt plic- 
limba şi literatura română  tisitoare pentru unii, prea mulți din aceeași 


i universală; 33 de ani de 
experienţă pedagogică; 
organizator al activităţilor i 
culturale și extraşcolare cu Organice cu „sufletele tari (expresia este pre- 
elevii şi cu adulții; formator luată de la Camil Petrescu) ale personajelor, 
de opinii. Absolventăa constată mai târziu, la maturitatea lor deplină, 
Universităţii de Stat din 
oldova (1983-1988). 
A publicat peste 200 de 
articole în reviste si ziare ca axiologică salvatoare a păstrării unei societăţi 
„Făclia',„Literatura şi Arta; morale, se reduce la alinierea a doi-trei tineri 


„Univers Pedagogic „Natura, care se vor încadra în categoria intelectuali- 
„Ziarul Universităţii”, „TIMPUL, 


Didactica Pro”, Clipa siderală lor intransigenţi. Omul de calitate sau omul 

: urit „Crai nou” aparte, spunea actorul și scriitorul Dan Puric, 

(Suceava), ,Cuvântul” (Rezina), întotdeauna, a fost în minoritate. Inteligența, 
) 


„Scântei galbene" (Bacău). o etichetă morală incoruptibilă, cea mai ele- 


A 


clasă, şi cu prea multe semne de întrebare 
pentru acei care, în virtutea solidarității lor 


că societatea îi exclude. Orice efort al profe- 
sorului, mai ales al celui care crede în cultura 


gantă marcă ce-l caracterizează pe intelectual, 
Thibaudet o defineşte ca o calitate a nuanței, 
scrie criticul literar Eugen Simion în Timpul 
trăirii. Timpul mărturisirii (Jurnal parizian): 

„M-a încântat această remarcă şi am notat-o, cred, undeva. Mă gân- 
desc, totuși, că nu-i suficientă. Inteligent este, înainte de toate, omul 
care vede esenţialul într-o chestiune. Fără această calitate, inteligența 
bate drumuri care nu duc unde trebuie. În al doilea rând, omul inteli- 
gent este un om al adevărului. Chiar dacă adevărul nu este sigur şi chiar 
dacă nu este uşor de aflat, omul inteligent trebuie să-l caute. Şi, vorba 
filozofului, nu caută decât ceea ce deja a aflat. În fine, nu este suficient 
să cauţi adevărul şi să vezi esenţialul, este important, este indispensa- 
bil să vezi nuanțele din preajma esenţialului şi adevărului. Mai trebuie 
spus ceva, și anume ceva despre bunătatea inteligenţei. Am scris, cred, 
odată, că bunătatea este o formă a inteligenţei. Se poate spune și că 
inteligența este expresia bunătăţii spiritului” (Simion 1999: 377). 


Personajele care sunt o expresie a nuanței, un „om al adevărului” me- 
reu în căutarea inteligenţei, insuficientă ca sațietate spirituală, oricât 
de mult ar avea-o, le putem găsi în literatura română, în perioada ma- 
rilor clasici. Modele de performanţe intelectuale au supus atenţia ci- 
titorului Camil Petrescu în Ultima noapte de dragoste, întâia noapte de 
război”, conturând pe intelectualul Ştefan Gheorghidiu, care trăiește 
drama ideilor şi a dragostei de absolut; în Patul lui Procust, constru- 
ind eroi titanici ca George Demetru Ladima sau Doamna T, ca să nu 
îl excludem pe nobilul, dar manieratul Fred Vasilescu, condamnaţi să 
trăiască într-o lume în care ipocriţii sunt la putere. Liviu Rebreanu îl 
creează pe Apostol Bologa în romanul Pădurea spânzuraților, un pro- 
totip al generaţiei de intelectuali. Pentru a (nu) ne atrage observaţiile 
vizibile ale cititorului cult, prea inteligent să nu ştie că literatura și cul- 
tura română, dar și cea universală recunoaşte cultura vastă a lui Mihai 
Eminescu, ancorată în cea naţională, menționăm că înaintea clasicilor, 
preocuparea lui Eminescu a fost punerea în evidenţă a celuia care mer- 
ge deasupra tuturora — prototipul fenomenologiei spirituale, fie că este 
geniu, poet, savant sau un tânăr conducător de inimi spre lumină. În 
acest sens, amintim de înaintemergătorul poet care a evocat titanismul 
lui 'Toma Nour din Geniu pustiu sau absolutul ca pledoarie în mintea 
Sărmanului Dionis din nuvela cu același nume. Lista intelectualilor 
pe hârtie, adică în operele scriitorilor români sau universali, este des- 
chisă şi lungă (cititorul avizat o poate extinde): Gavrilescu din nuvela 
La ţigănci de Mircea Eliade, Victor Petrini din Cel mai iubit dintre pă- 
mânteni de Marin Preda, Faust din opera cu același titlu de Goethe, 

intelectualii lui Fiodor Dostoievski, contestaţi de societatea de atunci 
şi puţin interesaţi, sau poate deloc, de lumea modernă, aflată în pra- 
gul sacralizării, dar salvaţi de cititorii creştini (puţini şi ei) — prințul 
Mişkin din Idiotul sau Aleoşa din Fraţii Karamazov. Reminiscenţe ale 
intelectualilor, pe care sistemul sovietic nu a reușit să-i evacueze din 
mediul pauperizat de intelectuali, rămas prea sărac din cauza depor- 
tărilor, găsim la romancierii contemporani, în romanul Singur în fața 
dragostei de Aureliu Busuioc pe Radu Negrescu sau în romanele lui Ion 
Druţă, pe Horia din Clopotnița etc. Intelectualul, și nu orice fel de inte- 
lectual, acela înzestrat cu o maximă luciditate, omul ales sau, după cum 
menționează criticul Alex Ștefănescu, omul proscris, întotdeauna a fost 
o putere de decizie, căruia i s-a îngrădit posibilitatea să și-o manifes- 
te. Istoria însă ne arată că acești titani ai gândirii, în al căror potenţial 
intelectual „universul fără margini e în degetul lui mic”, intimidează. 
Entuziasmul profesorului (acesta nu va exclude, bineînțeles, tipologia 
intelectualului în care-și prolifică şi înnoiește statutul) este să trans- 
mită modelul omului care este capabil să fortifice cultura. Preferat să 
fie selectat pentru a fi studiat, datorită, probabil (marja de eroare mi-o 
însușesc), eroului simpatic al cărţii, un adolescent ambițios din roma- 
nul lui Mircea Eliade Romanul adolescentului miop, perceput de unii ti- 
neri drept un tip ciudat, iar de alții, care, măcar o dată, au adormit cu 
cartea deschisă și cu lumina aprinsă în timpul sesiunii și nu numai, este 
înțeles drept un tânăr care inspiră. Ce va înţelege un adolescent din 
confesiunile protagonistului, a cărui dorință hotărâtă de viitor este să 
cunoască una-două limbi străine și agilitatea folosirii vreunui gadget: 
„Trebuie să mă cunosc. Trebuie să ştiu odată sigur cine sunt şi ce vreau. 
Am amânat mereu lucrul acesta, pentru că mi-era teamă. Mi-era teamă 
că nu voi izbuti să-mi luminez sufletul sau că lumina ce va aluneca asu- 
pra-i să nu mă îndurereze. |... ] Am hotărât de multe ori să mă analizez 
până la capăt, să pătrund cât mai adânc și calm în suflet. Dar n-am iz- 
butit. Niciodată nu m-am putut concentra. N-am putut gândi asupra 
mea însumi. De câte ori încercam să mă analizez, mă trezeam într-un 
întuneric desăvârşit. De unde să încep să mă caut? Unde aș putea fi eu 
însumi? [... ] Pentru că eu vreau să mă cunosc, pentru a înțelege calea 
pe care va trebui să păşesc. Dar tot ce am scris până acum știu că nu e 
adevărat. Ştiu că există un singur suflet, răsfrânt în mii de atitudini tre- 
cătoare. Că același suflet se află îndărătul tuturor stărilor de conștiință. 

Că, de multe ori, se strecoară într-însul stări de conștiință străine, dar 
acestea sunt trecătoare şi pot fi îndepărtate la cea dintâi cercetare lă- 
untrică. Eu simt, deci, că există un singur suflet în mine. Dar cum să 
ajung la el? Lucrul mi se pare atât de greu, încât mă înfioară. |... ] Când 
încerc să mă găsesc pe mine însumi, însă, nu am nicio metodă, nicio 
indicație. Mie mi se pare o lume nouă. Am vrut să mă lămuresc citind 
cărți de psihologie, dar în cărțile de psihologie nu se găseşte ceva ce 
caut eu. Acolo se cercetează alte lucruri, interesante, dar nu mijlocul 
de a mă cunoaște pe mine însumi. |... ] Sufletul meu... Iată ceea ce mă 
tulbură. Nu-l pot aduce la lumină. Aș vrea să-mi găsesc sufletul cum 
găsesc pancreasul unui câine la anatomie. Să-l măsor, să-l cântăresc și 
să-l preţuiesc în valori. Aş vrea să ştiu dacă sufletul meu e sufletul unui 
adolescent sau al unui mascul întărâtat. Dacă eu sunt un om de știință 
sau un sentimental. Dacă mă pot încrede în preocupările mele actuale 
sau trebuie să fiu bănuitor și să mă tem de timpuri şi schimbări. Mă în- 
treb dacă voi regreta mai târziu adolescenţa pe care mi-am petrecut-o 
absurd? De multe ori, izbândesc. Lucrez până noaptea şi adorm fericit 
că m-am învins pe mine” (Eliade 1989: 82). Experienţa multor peda- 
gogi va confirma reticența unor elevi (cifra pe care eu o cunosc este 
revoltătoare) ai veacului nostru de a înțelege frământările lui Radu 
Giurgea care aspiră să dobândească cunoștințe, să-şi depăşească limi- 
tele, să-și formeze o cultură minoră. De fapt, evoluţia intelectuală a 
protagonistului a fost reprezentată mai târziu prin ființa integrală a lui 
Mircea Eliade. E ceea ce şi-a dorit autorul înserând în mintea perso- 
najului creat: „În adolescență voiam să trăiesc prin operele mele” Un 
intelectualist, după cum remarca Tudor Vianu, „o natură reflexivă și 
pătrunzătoare, care suferă pentru ce gândește și analizează”, este eroul 
lui Camil Petrescu, Ştefan Gheorghidiu, din romanul Ultima noapte de 
dragoste, întâia noapte de război. Tânărul student de la Filozofie este 
mai aproape de vârsta liceenilor, iar povestea de dragoste și orgoliul 
că „cea mai frumoasă fată de la Universitate” îl iubeşte sunt aspecte 
narative care atrag cititorul până într-un punct. Intelectualul superior, 
lucid și atras de jocul pur al ideilor, Gheorghidiu este incapabil să se 
adapteze într-o lume care e condamnată să corespundă dimensiunilor 
patului procustian, de aceea refuză mutilarea (adaptarea), anticipând 
acceptarea compromisului. Născut să semene în lume virtuţi, intelec- 
tualul camilpetrescian, condamnat la singurătate prin chiar virtuțile 

sale, mărturiseşte cu sinceritate că lupta sa de a schimba lumea este 
donquijoteană. Şi în acest sens, tânărul firmaci din generația media, 
care, printr-un copy-paste, se bucură de un câştig pe termen scurt, dacă 
nu va dezaproba, va înțelege și mai greu singura conștiință, prea extinsă 
şi intrinsecă marilor spirite: „Unica realitate e aceea a conștiinței mele”. 


Societatea noastră, mai precis mediul nostru, încremenită într-o con- 
tinuă criză culturală, într-o epocă a postadevărului, iar cultura noastră, 
aflată în ţinta erodării, sunt cauzele venite din orgoliul, devenit o reală 
obișnuință de a contesta valorile consacrate. Ar trebui să se găsească 
nişte anticorpi împotriva erodării societăţii. O soluţie estetică, (ne) 
scrisă în codul deontologic al existenţei noastre, vine din incantabi- 
la propunere a esteticianului Alex Ștefănescu, care îndeamnă cititorul 
că „trebuie să admirăm intelectualii, trebuie să avem arta de a admi- 
ra” (vezi https://cutt.ly/ScWRH6K). Moralitatea acestui argument 
poate că va avea mai mult temei atunci când, susținea Mitropolitul 
Bartolomeu Anania, „intelectualul va fi şi în biserică”, altfel, „rațiunea 
umană fără Rațiunea divină face pași corecţi în direcția greșită”, spu- 
nea Părintele Patriarh Daniel. Abolirea intelectualului de credință se 
poate găsi în exemplul clasic al personajului Apostol Bologa din ro- 
manul Pădurea spânzuraților de Liviu Rebreanu sau în romanele lui 
Dostoievski, greu să numesc doar unul în care acestea nu-și găsesc 
desăvârşirea decât revenind la cel dintâi Cuvânt. Rătăcitoare în falsul 
umanism al lumii, aceste personaje străbat Ierusalimul Ceresc, se mân- 
tuie, se împlinesc, atunci când lumina propriei conştiinţe le resuscită 
dorința de a muri muceniceşte pentru Creator. Există literatură bună, 
opere canonice în spaţiul cultural universal, fără să trecem cu infatu- 
itate pe lângă bibliotecile noastre, astăzi doldora de autori autohtoni 
care au lăsat opere de mare preț. Cu faţa spre universalitate, dar ancorat 
în spaţiul naţional, după cum ne îndemna Titu Maiorescu, intelectua- 
lul de azi — profesorul, mai aproape de noi ca întotdeauna, (dacă nu îl 
simţim aproape, să ne ducem noi către el) mai are forța, dar mai ales 
misiunea, să cultive iubire de carte, să resuscite modele sacre de trăire 
autentică, să transforme sala de clasă, oriunde s-ar afla ea acum — în 
şcoală sau în şcoala de acasă a copilului — într-o biserică din care să 
nu lipsească adevărul din cuvântul cel dintâi. Misiunea intelectualului, 
dacă ar mai fi şi creştină, este să-și îndrepte discursul spre retorica mo- 
rală. Ar mai putea fi reînviată? 

loan Nicolae POP 


Discursul lui Nicolae Dabija: 
o temă pentru acasă 


„Doru-mi-i de Dumneavoastră: 
ca unui zid — de o fereastră” 


Nicolae DABIJA 


Poetul basarabean s-a retras din viața pămân- 


tească într-o zi de iarnă-primăvară. 12.03.2021 
I.N.P. — doctorand la Şcoala . a 
Doctorală de Stiinte 2 fost o zi de alb trist în Maramureşul care a 
Umaniste, domeniul primit vestea pregătită parcă în doliu japonez. 
Filologie, Universitatea Viața scriitorului şi implicit opera sa răma- 


Tehnică din Cluj-Napoca, să pot deveni suport de reflecţie sau tema de 
Centrul Universitar Nord 
din Baia Mare. Studii: f E 
Facultatea de Litere, Valorilor pe care regretatul orator şi scriitor 
le-a propovăduit prin cuvintele scrise și prin 


acasă pentru fiecare dintre cei care achiesează 


specializarea Teologi 
ortodoxă pastorală (licenţă 
şi specializarea Teolog 
creştină și spiritualita 
europeană (masterat) 


gaard aceea nen emca] şi patriot Nicolae Dabija. Pentru în- 
A participat cu divers 


comunicări la mai multe CEPT voi invoca o expenenja personală petre- 
simpozioane naţionale și Cutăîn 5 noiembrie 2015 în județul Satul Mare, 

textele rostite. 


Îndrăznesc să aştern câteva aspecte referitoare 
la persoana și la activitatea infatigabilului om 

internaţionale. Voluntar în municipiul Carei, la Castelul Kărolyi', unde 


proiecte sociale. am avut privilegiul să împart, pentru câteva 


= 


ore, același spațiu şi timp cu poetul, interval în 
care mi-am cultivat exercițiul de admiraţie. La 
finalul evenimentului mi-a întins mâna, iar eu 
eram cuprins de împăcare și de entuziasm că 
am avut ocazia să dau mâna cu Nicolae Dabija. 

Se întâmpla în vremuri apuse, când oamenii interacționau față către față, 
când își puteau întinde călduros mâna pentru un firesc salut încărcat de 
prietenie, de recunoștință, de bucurie. Era pe vremea când articularea 
unui discurs nu era acoperită de mască, când zâmbetele nu erau ascun- 
se şi în timpuri când oamenii nu erau constrânși la înstrăinare, când se 
puteau exprima cu o prezenţă vie în fața unui public activ care prelua 
mesajul nefiltrat prin fereastra tehnologiei. 


Atât în discursul rostit, cât și în textul scris, academicianul surprinde 
răni ale trecutului, momente în care s-a actualizat sintagma homo ho- 
mini lupus est. Poate fi supus interpretării sinergismul dintre incipit şi 
final, în destinul poetului nostru, devenind o resemnată fatalitate, dacă 
ne raportăm la vremurile de prigoană trăite de către el, copil fiind, şi de 
către contemporanii copilăriei lui. Momentele de persecuție parcă se 
repetă într-o altă formă, aparent mai blândă, fenomenul Covid-19 fiind 
un asupritor al întregii umanităţi, venit în contexte și pe căi moderne. 
Paradoxul istoriei face ca inversarea modalităților de prigoană să fie o 
posibilă comparaţie a vremurilor contemporane cu grele momente apu- 
se din istoria umanităţii, având în vedere că pe vremea tinereții poetului 
armatele ocupau casele, confiscând identitatea culturală, cea spirituală şi 
demnitatea umană, iar în zilele actuale „dușmanul” ţine oamenii izolați, 
„arestaţi la domiciliu”, instalându-se un haos social tradus în momente 
de suspans provocate de către ordonanțe de urgenţă, de către decizii „ofi- 
ciale” care produc cotituri inopinate în vieţile oamenilor, panică, frică 
şi implicit un ritm intermitent al vieții. Oamenii parcă au devenit niște 
turme emancipate forțate să se supună unor păstoriri nemiloase. 


Menţionăm că nu ne propunem o abordare defensivă referitoare la viru- 
sul Covid-19, ci facem apel la integritate și la umanitate, zugrăvind, pre- 
cum într-un jurnal, realitatea fenomenului pandemic actual și subliniind 
abordările pe care cei răspunzători de gestionarea problemei le aplică. 


Virusul SARS-CoV-2 a devenit, conform declaraţiilor oficiale, 
dușmanul care l-a răpus pe regretatul poet, fără ca acesta să mai apu- 
ce să i se împotrivească prin scrierile sale. Practic, scriitorul a venit pe 
lume şi a copilărit în vremuri de restriște şi s-a retras în alte timpuri cu 
provocări cauzate de virusul global. Opera scriitorului Dabija repre- 
zintă, printre altele, o săgetare prin cuvinte a răului manifestat în lume, 
uneori oamenii fiind vehiculul prin care acesta activează, iar pe de altă 

parte, scrierile sale însumează momente de invitație la umanitatea ma- 
nifestată prin credinţă, discurs propovăduitor, asumarea crucii etc. 


Prin activitatea sa, Nicolae Dabija a devenit românul fără graniță, scri- 
itorul care a biciuit prin cuvinte lumea rău intenționată şi abuzivă în 
manifestări, rămânând în memoria neamului său o bornă a binelui. 


Nicolae Dabija rămâne, prin scrierile sale, un apologet al valorilor 
morale, un promotor al respectării demnităţii umane și un vehement 
„justiţiar” în ceea ce priveşte momentele în care omul devine călău al 
semenului său. Opera scriitorului basarabean s-a remarcat printr-un 
stil propriu, înţesat cu expresii extrase din cultura locului unde a cres- 
cut, iar dacă admitem că „știința îmbogățește conștiința, iar aceasta im- 
pune limbii lărgirea sferei sale de comunicare, mlădierea ei continuă” 
(Stati&Bulgăr 1970: 167), atunci în lucrările academicianului Nicolae 
Dabija se remarcă o mlădiere continuă a limbii române, păstrându-și 
sonoritatea populară și expresivitatea profundă. 


Textul rostit şi cel scris al poetului îi conturează personalitatea, deve- 
nind un făptuitor al cuvintelor sale: „Spun cuvinte care mă modelează 
până devin și eu ceva bun de rostit” (Dabija 2003: 442). 


Întreaga activitate a scriitorului academician Nicolae Dabija reprezintă 
o invitaţie la a cultiva iubirea, fiorul patriotic şi credința în Dumnezeu. 
Substratul liturgic al scrierilor sale dovedește apetenţa poetului pentru 
zona sacramentală a rânduielii și tradiţiei Bisericii Ortodoxe: „fiecare 
clădire are, ca să dureze, un fundament. Bisericile sunt case care-și au 
fundamentul în cer” (Dabija 2013: 29). Pe parcursul operelor sale ră- 
mâne ca o constantă credința în Dumnezeu care vine în întâmpinarea 
cititorului precum un panaceu. 


În activitatea literară a scriitorului Nicolae Dabija se remarcă romanul 
Tema pentru acasă, o operă de căpătâi care încununează succesul scriito- 
ricesc al autorului. Romanul reflectă tema iubirii și sacrificiul care duce 
la împlinirea ei. Profesorul de limba română, Mihai Ulmu, îi provoacă pe 
elevii săi cu două teme pentru acasă: „Ce este iubirea?!” (Dabija 2020: 
31) şi „...A fi om în viață e o artă sau un destin?!” (Ibidem: 43). Maria 
Răzeșu își face tema pornind într-o aventură în găsirea iubirii, Mihai 
Ulmu fiind destinaţia protagonistei. Decorul este sumbru, regimul tota- 
litar fiind în plină ascensiune, racolând minţile sclipitoare şi sufletele no- 

bile, ducându-le spre dezumanizare, rezistența constând doar în credință 
și în speranţa de a găsi iubirea. Doar dragostea putea salva omul prigonit 
de către vitregiile sistemului totalitar. Cele 61 de capitole, marcate fieca- 
re printr-un motto sugestiv, însumează momente de sacrificiu întru deve- 
nire a eroilor în contextul prigoanei din partea celor de la putere. În şcoala 
din Poiana, tricolorul este înlocuit cu steagul roşu cu secera și ciocanul 
pe el, iar portretul lui Eminescu este înlocuit cu ce al lui Stalin (Ibidem: 
31, 32). Intervalul de la viață la moarte devine presărat cu decizii luate 
care vor stabili consecinţe. Eroii romanului traversează vitregiile cauza- 
te de către frigul siberian şi de către răceala din inimile persecutorilor. 
Autorul nostru vorbeşte ca un om atins de timpuri în care unii oameni au 
devenit călăii semenilor, fiind o aşternere a unor momente experimenta- 
te de către înaintaşii săi. Ficţiunea din roman se contopește cu o realitate 
existentă și validată istoric. 


Apogeul resemnării survine odată cu expresia „[...] Nici chiar 
Dumnezeu nu poate modifica trecutul” (Ibidem: 372). Romanul se 
încheie cu o prezentare a temei pentru acasă din partea elevilor profe- 
sorului Mihai Ulmu și din partea fiului Mircea în calitate de consecință 
sau de misiune îndeplinită în ceea ce priveşte sacrificiul Mariei Răzeşu. 
Divinitatea nu schimbă ce a fost, ci doar previne ce va fi, iar rapor- 
tându-se la timpurile din Biblie, autorul Temei pentru acasă susţine: 
„Despre Faptul că Biblia conţine toate timpurile: e ca şi cum Cel de 
Sus a scris-o de la celălalt capăt al timpului — dinspre viitor (timpul 
netrăit de omenire) către trecutul primordial, care abia urmează să se 
întâmple. Scopul Cărţii Sale nefiind acela de a anticipa, ci de a preveni” 
(Dabija 2013: 28, 29). 


Discursul literar al lui Nicolae Dabija zugrăvește intervale de la viață 
la moarte, de la pământ la Cer, dimensiuni ale iubirii, momente de 
recunoştinţă față de femeia iubită, față de Dumnezeu și față de cei 
dragi. Aduce, de asemenea, omagiu unor valori apuse, încurajând sta- 
rea de veghe și demnitatea. Pentru literatul nostru dimensiunile iubirii 
însuflețesc materia, iar metamorfoza pământului în iubire se regăseşte 
în poemul Un pumn de lut: 


„.. Arheologi din viitor — 
săpând pământul chinuit, 
miraţi, găsi-vor sub ogor 

un pumn de lut îndrăgostit; 

şi căruia, şi-atuncea încă, 

după un mileniu şi mai bine 

ce-or măcina izvor şi stâncă, 

o să-i mai fie dor de tine; 

o, ei vedea-vor prima oară — 

amestecându-l cu cazmale — 

un pumn de lut cum se-nfioară 

l-atingerea țărânii tale..” (Dabija 2003: 390). 


Prin retorica scrisă, academicianul motivează iubirea autentică, rezu- 
mând-o într-un poem care îmbracă forma unei declaraţii de dragoste: 


„Sunt rău. Sunt bun. Sunt nemilos. Sunt blând. 

Dar tu iubeşte-mă așa cum sunt. 

De-aș fi doar blând şi bun, cum mă doreşti, 

ar fi ușor de tot să mă iubeşti. 

Atuncea lumea toată, câtă e, m-ar adora — 

şi-ar mai avea același preț iubirea ta?!” (Dabija 2003: 391). 


În Conjugarea verbelor, scriitorul surprinde efemeritatea timpului și a 
vieţii: 

„Înainte conjugam bolovănoasele verbe 

la timpul prezent, viitor şi trecut. 

De la o vreme, dar de la o vreme 

le conjug doar la timpul pierdut [...] 


Sub a lunii încercănată efigie — 

seamănă dragostea noastră, acum când nu-i, 

c-un zeu trecut la o altă religie, 

dezamăgit de credincioșii lui” (Dabija 2003: 366). 


Discursul liric al lui Nicolae Dabija surprinde momente de frământări 
ale umanului în faţa ireversibilității timpului. 


Poetul s-a retras din viața pământească într-o zi rece, părăsind o lume 
înstrăinată, dezorientată și alimentată de un haos colectiv provocat de 
fenomenul SARS-CoV-2. Libertatea este un dar divin şi o speranță 
umană, poetul nostru fiind un apărător al libertăţii individuale şi 

al celei colective. Omul actual pare liber, dar din unele unghiuri de 
percepţie se întrezăreşte o asuprire modernă (interzicerea de a ieși din 
casă după o anumită oră, nesiguranța în spitale, pierderea locurilor de 
muncă, promovarea insistentă a aspectelor ce țin de Covid-19, con- 
trazicerea specialiştilor în ceea ce priveşte vaccinul/vaccinarea, teorii 
conspiraţioniste etc). 


Viaţa poate reprezenta tema pentru acasă prin care Dumnezeu l-a in- 
vitat pe fiecare om să-L găsească, având la îndemână iubirea, sacrifi- 
ciul, credinţa. Intervalul de la viață la moarte presupune un examen 
prin care creaţia își dovedeşte apartenenţa la sacru, îşi apără crezul şi 
îşi duce crucea până la destinaţie. Chiar dacă este pandemie sau pri- 
goană totalitară, omul este invitat la jertfă, iubind, muncind, sperând, 
căutându-şi menirea, luptând, apărându-și patrimoniul cultural şi pe 
cel spiritual. 


Rezumând activitatea scriitoricească a poetului Dabija se poate con- 
strui o statuie din cuvinte, dar mai presus de asta, se poate găsi „drumul 
spre destinaţie”, rezolvând „tema pentru acasă” ca o misiune particula- 
ră a fiecărui cititor. 


O certitudine în viață o constituie adevărul că toți oamenii mor, doar 
că unii uită acest aspect. Dacă ființa umană ar acționa precum o muri- 
toare, atunci nu ar mai avea timp să cultive răul, ci ar semăna atâta bine 
până l-ar culege pe Dumnezeu. 


Conform concepţiei poetului, „viaţa oricărui om este un roman” 
(Dabija 2014: 90), remarcăm faptul că viaţa acestuia a fost o biblio- 
tecă imortalizată în scrierile sale, fiind ascunsă în metafore, derulată 
în romane sau protestată în eseuri. Scriitorul Nicolae Dabija a sublini- 
at, prin activitatea sa, că Prutul desparte două maluri, ci nu reprezintă 
granița între doi fraţi ai aceleiași mame. 


Conchizând scurta noastră incursiune în timpul trecut al lui Nicolae 
Dabija, putem reliefa faptul că întregul său discurs gravitează în ju- 
rul temelor profunde: Dumnezeu, iubire, dor, viață, sacrificiu, taină, 
recunoștință, credință, destin etc. Opera sa marchează momente de tu- 
mult interior şi de dezamăgiri exterioare. Din creaţia artistului Dabija 
se pot extrage interpretări personale, marcând tema pentru acasă a fi- 
ecărui cititor. Scriitorul îi propune lectorului variate teme de reflecţie 

din infinitele posibilități de exprimare. Textele scrise și cele rostite ale 
distinsului autor demontează ura, răutatea, prigoana voluntară, deoa- 
rece viaţa este prea scurtă pentru a o risipi cultivând răul. 


Succintul nostru periplu prin opera lui Nicolae Dabija îl cedăm celui 
care s-a cunoscut cel mai bine, iar poemul Lapsus îi conturează regretul 
poetului, rămânând numai o taină dacă a uitat sau nu în viața aceasta 
să fie fericit: 


„N-am uitat să scriu câteva cărți de poeme, 

n-am uitat să iubesc o femeie şi câteva poiene 

în viața asta scurtă, cât un scăpărat de chibrit... 

... Am uitat doar să fiu fericit” (Dabija 2003: 450). 


Note | ! La Castelul Károlyi a avut loc organizarea celei de a XXV- 
a aniversări a „Zilelor Poesis” În cadrul acestui eveniment, 
ilustrul poet a rostit un discurs mișcător, cu substrat patri- 
otic și încărcat de răni ale trecutului, invocând momente 
de prigoană asupra creştinilor din timpul copilăriei sale: 
„[...] Tinerii bolşevici intrau în casele româneşti şi smul- 
geau toate icoanele sfinților şi crucile de pe pereţi, apoi le 
aduceau în centrul localităţii şi le dădeau foc. Nimeni nu 
se putea împotrivi. Mama, tata şi eu, împreună cu fratele 
mai mic îngenuncheam în continuare să ne rugăm la cuiele 
unde fuseseră atârnate icoanele familiei. Nu aveam voie să 
avem cărți sfinte sau calendare creştineșşti. Părinţii ştiau din 
tradiţie şi din bătrâni când sunt sărbătorile, când e Postul 


» 


Mare şi ne pregăteau pentru ziua de Paști [...] 


Bibliografie | Dabija2003= Nicolae Dabija, Doruri interzise, București- 
Chişinău, Editura Litera Internaţional, 2003. 


Dabija 2013 = Nicolae Dabija, Drumul spre biserică. 
Rânduri şi gânduri creştine, Chişinău, Europress, 2013. 
Dabija 2014 = Nicolae Dabija, Biserica pe roți (Mesaje din 
Basarabia), Bacău, Vicovia, 2014. 

Stoica LASCU 


Intelectualii români de sorginte 
aromână și necesitatea scrierii în 
dialect la începutul secolului al XX-lea 


Ñ i 
St.L. — muzeograf la Muzeu 
de Istorie Naţională și 
Arheologie (1975-2003) și 
profesor la Facultatea de 
Istorie și Științe Politice, 
Universitatea „Ovidius” din 
Constanţa (1993-2017); 
publicist. Autor de studii și 
cărţi despre istoria României, 
în special a Dobrogei, despre 
Romanitatea Balcanică, 
aromânii și meglenoromânii, 
despre sud-estul 
european, mai cu seamă 
Albania modernă, despre 
istoriografia contemporană 
etc. Membru asociat al 
Academiei Oamenilor de 
Ştiinţă din România. 


Imperativul cultivării limbii materne aromâ- 
ne se va regăsi, nuanțat, în primul deceniu 
al secolului al XX-lea și printre obiectivele 
fruntașilor românismului balcanic, profesorii 
şi institutorii ce predau la şcolile românești 
din Imperiul Otoman, respectiv făcut public 
prin intermediul revistei „Lumina” (1903- 
1908; redactată în Macedonia Otomană, la 
Monastir/Bitolia, tipărită la Bucureşti)". 


Subintitulând publicația Revista populară a 
românilor din Imperiul Otoman, respectiv Re- 
vistă poporană a românilor din dreapta Dună- 
rii — fruntașii intelighenției vlahilor balcanici” 
(aromânii şi meglenoromânii) aveau în vede- 
re însă, în primul rând, promovarea valorilor 
național-culturale ale românismului”, mai 
ales din perspectiva preocupărilor „pedagogi- 
co-literare” ale „membrilor corpului didactic 
şi preoţesc din Macedonia”. Articolul-pro- 
gramatic explicitează, totodată, proporția și 
rațiunea scrisului în aromână: „Revista acesta 
e fructul muncii tuturor membrilor corpului 
didactic şi preoţesc din Macedonia, şi numai 
atunci se va stinge, când făptuitorii ei nu vor 
mai fi”; şi tot el precizează că „Irei sferturi din 

cuprinsul revistei vor fi scrise în limba românéscă literară și un sfert 
numai, în dialectul macedo-român (subl.n.). 


Așa credem noi, că se va lăți graiul românesc, cel curat și ast-fel se va 
vedea frăția limbei din Regat cu cea din Macedonia. 


Vor fi dorit unii pâte, ca revista să fie scrisă în întregime, în dialect, dar 
aceştia trebue să-și amintâscă, că fica (sic!) e mai mică de cât muma și 
că dialectele se păstreză, dar nu se cultivă (subl.n.). 


Cu încredere și iubire, rugăm pe publicul cititor, să privescă aparițiunea 
acestei reviste şi ca óspe vechii primind'o - la loc de cinste, să o aibă 
în casa lui”?. 


Cu alt prilej, în 1904, conducerea revistei — director, în acel an, era pro- 
fesorul (prolific publicist şi talentat scriitor dialectal) Nicolae Baţaria 
(1874-1953) —, arătând că pentru a-și justifica cât mai „deplin” titulatura 
şi aşteptările publicului-țintă („Revistă populară a românilor din Impe- 
riul Otoman”), „părței dialectale îi vom da o întindere mai mare, publi- 
când pe de o parte articole cu conţinut felurit, prin care tindem să lumi- 
năm și să deșteptăm gustul de citire românească în masele poporului nostru 
(subl.n.), iar în al doilea rând făcând o largă parte materialului folkloristic 
pentru a înlesni studiul doritorilor de a cerceta mai de aproape graiul, 
firea şi literatura noastră populară”; în acest context, exigența cultivării 
unei limbi materne cât mai curate este subliniată ca atare, în viziunea lui 
Baţaria: „[inem să precizăm aci, că în scrierile cu caracter folkloristic di- 
alectul întrebuințat de noi va fi cel adevărat (subl.n.), cel vorbit de poporul 
nostru’, că nu vom fi conduși de un patriotism rěŭ înţeles, alterându-l și 
împestrițându-l cu cuvinte și expresiuni cari nu-i aparțin”. 


Revista este concepută, prin urmare, de către profesorii şi institutorii, 
medicii și clericii aromâni din Macedonia - reprezentând cvasitotali- 
tatea elitei intelectuale a românismului balcanic, conştienţi că aparțin 
unei „naţiuni aparte la vasta împărăție otomană, precum și de rolul la 
care suntem chemaţi, ca santinelă înaintată a românismului (subl.n.)””—, 
în efortul de cultivare, în primul rând, a limbei literare române — care 
era limba de predare în şcolile românești din Turcia Europeană —, 
ea constituind un vehicul în perfecționarea pedagogică a slujitorilor 
învățământului românesc balcanic; şi doar în subsidiar ea avea me- 
nirea în a perpetua graiul matern, „fiica mai mică”: revista „nu viseză 

alt scop, de cât răspândirea cunoștințelor folositâre printre românii 
macedoneni, deşteptarea, iubirea pentru limba națională (subl.n.), des- 
voltarea gustului pentru literatura românescă şi scterea la ivelă a ma- 
terialului folkloristic al dialectului macedo-român (subl.n.)”. Este reite- 
rată, astfel — observaţie valabilă pentru întreaga existență a revistei —, 
preocuparea de a impune ab initio, programatic şi faptic, necesitatea 
cunoașterii şi cultivării limbii literare, o necesitate care nu exclude, 
în viziunea intelectualilor aromâni de la „Lumina, nici utilizarea, în 
paginile sale, a idiomului matern, realitate ce o vom regăsi în întreaga 
existenţă a publicaţiei, deseori neținând seama de păstrarea proporţiei 
enunțată în programul iniţial, menţionat mai sus. Deja, încă din al doi- 
lea număr al publicaţiei, Colaboratorilor li se precizează: „Ori-cine do- 
resce a ne trimite articole folclorice, e rugat a le scrie în dialect (subl.n.). 
Mare ospitalitate se va da în revistă articolelor de conținut practic, scri- 
se într'o limbă cât se pâte de populară”. 


Era, prin urmare, o invitaţie la cultivarea, totuși, a limbii materne, nu 
doar la restricționarea acesteia la culegerile folcloristice; toate apariţiile 
„Luminei” stau mărturie în acest sens!!. Înşiși cititorii — în primul rând, 
profesorii şi institutorii cărora le era, prioritar, destinată revista — își vor 
exprima, prin scrisori, speranţa întâlnirii a cât mai multor materiale în 
dialect; este adevărat, cvasitotalitatea scrisorilor sunt redactate în lim- 
ba literară, chiar şi cele în care era exprimată credinţa în „isbânda ope- 
rei începută spre deşteptarea și salvarea limbei nóstre materne și pentru 
îndrumarea ei pe calea sănătâsă a propăşirei”!”; izolat, doar, sunt trimi- 
se redacţiei și „cărți” în aromână, cum este cea expediată de Vangheli 
G. Ciamba, din Palancea (Serbia), epistolă care relevă și necesitatea 
„traducerii în dialectul macedon” a unor articole, spre a fi înțelese de că- 
tre femeile aromâne”. La rândul lor, „Institutorii şcoalei din Grebena: 
I.S. Tomescu, director; Dumitru Constantinescu, preot; Sterie P. Per- 
dichi, Steriu D. Caragiani”, oferindu-și colaborarea, încă din primul mo- 
ment, relevă, și ei, rolul pe care revista va trebui să-l aibă în cultivarea 
graiului matern: „Iniţiativa corpului didactic și bisericesc de a scote la lu- 
mină o publicațiune menită a regenera limba nâstră maternă (subl.n.), şi a 
respândi lumina învețăturei printre noi românii, cari trăim sub gloriosul 
imperii al Majestăţei Sale Imperiale Sultan Abdul Hamid Han II, e dem- 
nă de tâtă lauda”. (Din context, rezultă, totuși, că prin limba maternă se 
înțelege, mai degrabă, limba română ca atare!*.) 

Opinii asemănătoare va exprima Theodor Capidan (1879-1953) - „un 
filolog de factură umanistă care, prin lingvistică și dialectologie, a ajuns 
la concluzii de maximă importanţă privitoare la istoria limbii şi a po- 
porului român”!* —, şi în paginile revistei „Grai bun””, ai cărei prolifici 
conducători, Nicolae Baţaria (director N. Macedoneanu) şi Marcu Beza 
(redactor), apelează, pentru reușita întreprinderii, la „toți acei aromâni, 
tineri sau bătrâni, cari știu să ție condeiul cu demnitate (subl.n.)” şi ple- 
dează pentru inserarea a cât mai multe materiale în dialect; avându-se în 
vedere considerentul că „cititorii noştri cei mai indicaţi, cărora trebuie să 
le purtăm un interes mai mare”, nu sunt atât cei care cunosc deja limba 
literară, cât „aceia din frații noştri, care deși au învățat în școlile greceşti, 
însă cultura străină na avut asupra lor o influenţă atâta de mare în cât să-i 
facă inaccesibili cuvântului adevărului. 


Este destul ca aceștia să cunoască alfabetul pentru ca să poată citi lucruri 
în dialect şi prin ele să capete dragostea de neam şi de limbă (subl.n.)”*:. 


Această preocupare a revistei întru susținerea necesităţii cultivării dia- 
lectului aromân, este ilustrată printr-o abundentă producţie de literatu- 
ră dialectală'?, în timp ce Th. Capidan pledează cu convingere în acest 
sens — „În articolul de față, voi arăta posibilitatea introducerii lui în școli 
şi ridicarea lui la limbă literară (subl.n.)”% —, într-un lung şi pertinent 
material: „Necesitatea introducerii dialectului nostru în instituţiile cul- 
turale se impune în împrejurările actuale cu atât mai mult, cu cât arme- 
le de deznaționalizare se prezintă mult mai perfecționate, şi, în cazul 
acesta, cu actualul sistem de învățământ, noi vom fi cei d'întâi cari vom 
cădea victima lor. Să ne peardă din minte legenda răspândită şi trans- 
formată întro credință miraculoasă, că adică femeea româncă care ne-a 
păstrat limba, va continua şi de aci înainte să fie vestala graiului strămoșesc 
(subl.n.). Azi avem probe contrarii și este timpul când nu mai trebue să 
credem în minuni. Da, căci s'au schimbat vremurile; nu mai e ca acum 
cincizeci de ani, când nu numai că nu existau școli grecești de fete, 
dar chiar și cele de băeți erau rari, iar limba greacă, deși după formă 
unea viaţa spirituală a tuturor popoarelor din Balcani, în fond însă juca 
aproape acelaș rol al limbei latine din timpurile medievale, şi dialectul 
era limba care ne unea neamul și ne reprezenta întreaga viață națională 
aromânească. Astăzi însă nu mai e așa. Pretutindeni școli grecești de 
fete, care mai că egalează pe cele de băeți; iar armânca noastră, nu nu- 

mai că vorbeşte grecește şi amestecă o mulțime de cuvinte nouă în di- 
alect, dar palocuri a început să și citească în grecește. Şi în cazul acesta, 
nu este nici o minune dacă tot ea, şi numai în câteva decenii, ne va 
perde comoara păstrată cu atâta credinţă, timp de două milenii”. 


El se arată convins că introducerea dialectului „literar” — fără a indi- 
ca stabilirea unor norme ca atare” — în şcolile românești din Balcani 
constituie unica modalitate prin care se poate salvgarda romanitatea, 
în contextul agresivităţii propagandelor altor neamuri din zonă, mai 
ales a grecilor şi elenizaților”, care au avantajul proximităţii geogra- 
fice, pe când „Noi nu numai că nu stăm alături de vreunul din dialec- 
tele române, ca să ne putem asimila mai repede unele particularități 
și, prin urmare, să ne putem unifica, dar mai avem și nenorocirea să 
fim înconjurați de nişte vecini a căror limbă se aseamănă în ce priveşte 
«spiritul» sau a «felului de a gândi» așa de mult cu a noastră, încât 
ai crede, că toate la un loc, având același motor, formează o singură 
limbă, care nu diferă decât numai după haină”; iată de ce, el concluzio- 
nează: „dacă din cauza diferenţei dialectului nostru de cel daco-român, 
ni este cu neputinţă asimilarea repede a limbei culte, dacă prin însăși 
poziţiunea noastră geografică suntem expuși a fi asimilați de popoarele 
vecine, singura scăpare din aceste două alternative este să ne făurim 
încă din școală acel egid naţional, care nu-i decât dialectul literar”. Ex- 
primând aprecieri critice, justificate, asupra finalităţii învățământului 
românesc, primar şi secundar, din Balcani (majoritatea absolvenţilor 
ne mai întorcându-se acasă, în Macedonia, nici măcar absolvenţii Școlii 
Comerciale din Salonic), Capidan opinează pentru necesitatea reorga- 
nizării învățământului, accentul trebuind a se pune pe întărirea şcolilor 
primare, a pregătirii metodico-didactice a învăţătorilor”, al căror scop 
„principal să fie răspândirea culturii aromânești în măsură potrivită 
pentru ca elevii să se poată folosi de cunoștințele căpătate în școală și 
fără ajutorul cursurilor secundare. Pentru aceasta însă se cere înainte de 
toate ca învățământul în şcolile primare să fie predat în dialectul aromâ- 
nesc (subl.n.) în toate clasele și peste tot”. 


Problemele oportunității scrierii în aromână şi, mai ales, „cum să 
se scrie în acest dialect”, se vor regăsi și în alte luări de atitudine ale 
reprezentanţilor scrisului și publicisticii, originari din Macedonia, ori 
organe de presă ale aromânilor/românilor balcanici. 

Astfel, la începutul anului 1904, Marcu Beza (1882-1949) — al cărui 
grai este considerat a fi „adevăratul dialect literar aromân'* — 
va dezvolta într-o conferință susținută la Cercul Studenţilor Macedo-Ro- 
mâni necesitatea scrierii în dialectul „macedo-român”, cărțile respecti- 
ve având darul de a „deştepta gustul de citire”, a dezvolta „dragostea de 
limbă în inimile aromânilor”, de a „cerceta literatura noastră populară”, 
„şi încă ceva: ele caută să cultive dialectul nostru”, În cuprinsul expu- 
nerii”, viitorul diplomat român va sintetiza stadiul apariţiilor cărților 
scrise în aromână („vreo 17-18 cărți în dialectul nostru, dacă nu mă 
înşel”, cele mai multe „sunt studii folclorice”); relevă că „Poporul nos- 
tru consideră limba română ca un dialect cu totul deosebit de dialec- 
tul nostru”, deși „Noi ştim, nu e vorbă, că deosebirea dintre dialecte e 
mică”; arată că „e pedagogic și firesc, ca copiii noștri să-și înceapă studiile 
cu dialectul (subl.n.), pentru ca să poată învăța cu mai mult succes lim- 
ba română, mai pe urmă”; concluzionează, arătând „pe lângă altele și 
cerința de a se cultiva dialectul în sensul de a putea fi introdus în biserică 
şi în şcolile noastre începătoare”. Răspunzând solicitării „unui prieten” 
aromân emigrat în „America îndepărtată”, care „ne roagă să le trimi- 
tem ceva abecedare în dialect”, autorul bijuteriei dialectale Gardani 
constată inexistenţa, practic, a acestora („cele câteva pe cari le avem 
sunt greoae, fără nici un sistem”) şi cere elaborarea unor cărți didactice 
funcţionale: „Avem nevoe deci de un abecedar, precum și de alte cărți 
de școală, scrise într'un spirit potrivit şi întrun dialect curat, curgător 
(subl.n.), de care să se lipească cu drag inimele celor ce le-ar ceti”; cel 
mai talentat prozator aromân concluzionează, prin lansarea unui apel 
(căruia nu i s-a dat curs): „Cărturarii noştri să se gândească la aceasta — 
munca lor nu va fi zadarnică”%. 


În cursul anului 1904, în paginile ziarului bucureștean „Ecoul Macedoni- 
ei”, condus de militantul naţional-cultural Nuşi Tulliu (1872-1941 ), are 
loc o dezbatere publică asupra asupra oportunității cultivării dialectului 
aromân. Ca o reacţie la părerile tânărului intelectual aromân Christian 
Otto, ce „este pentru părăsirea literară a dialectului macedo-român”, con- 
ducătorul combativului săptămânal” — după ce editase, cu câțiva ani mai 
înainte, cum am văzut, publicaţia dialectală „Revista Pindului” — aduce 
o serie de argumente în favoarea „cultivării cât mai mult, prin scrieri ori- 
ginale, a dialectului, ca să însuflețim poporul, să ne cunoaștem trecutul, 
să dăm pildă că trăim”, concluzionând: „Dialectul deci, dialectul, căci e al 

nostru! (subl.n.)”5%. Răspunsurile sale la cele patru consideraţii ale preo- 
pinentului relevă o concepţie clară asupra necesității cultivării graiului 
matern; la „a) necesitatea de a se unifica dialectele, mai lămurit, predo- 
minarea dialectului daco-român (limba literară română — n.n.) şi în Ma- 
cedonia”, el răspunde: „a universaliza limba daco-română, în Macedonia, 
ni Sar părea cu mult mai greu de cât a schimba basinul Mărei Meditera- 
ne. Se știe: tot omul cugetă, simte, plânge saŭ râde, în graiul supt odată cu 
laptele, în leagăn”; la „b) imposibilitatea de a se traduce în dialect opere- 
le literare și ştiinţifice ale străinilor”, răspunsul este: „Cât despre operile 
străinilor nici nu trebuiesc traduse în dialect căci nu gândim să facem din 
dialect o limbă literară universală românească (subl.n.). inta trebuie să ne 
fie ca ce este al nostru trebuie să ne rămâie ca moștenire și să-l transmi- 
tem mai departe. O perlă cât de mică, îţi place pentru că este a ta. A ne 
părăsi dialectul dar cu desăvârşire însemnează să ne lepădăm de propria 
noastră individualitate şi să alergăm după una străină”; la „c) insuficiența 
cititorilor cari să poată citi în dialect, numărul fiind mic, fapt vătămător 
pentru desvoltarea unei literaturi”, Nuși Tulliu, arată că „noi nu înțelegem 
să nu studiem dialectul daco-român, dar nu înțelegem să uităm pe al nos- 
tru. Iar cine va avea talent şi cultură adevărată va putea scrie și întrun 
dialect şi în celălalt. Așa a fost până acum, aşa va rămâne în viitor”; la 
„d) consideraţiunea că este în interesul românismului ca o bucată literară 
sau științifică să fie citită și pricepută de întreg neamul românesc, din Ar- 
deal până la Adriatica”, autorul („cel mai eminent cântăreț al Pindului”2) 
a două romane, publicate, în foileton, în primii ani ai secolului al XX-lea) 
— Murminţi fără cruge. Din bana sărcăcianilor, „unicul roman scris până 
acum în dialect”, respectiv În Munţii Pindului (scris în „dialectul daco- 
român”) —, admite justețea acesteia, dar îşi exprimă îndoiala în ceea ce 
priveşte eficienţa ei în rândurile „românilor” din Pind: „Dar se poate în 
Macedonia? Se poate ca întreg poporul să simtă frumuseţea unei poesii 
populare din România, generaţia crescută prin școala română, da, o va 
înţelege, dar poporul? Prin urmare suntem pentru cultivarea dialectului, 
din punct de vedere naţional, educator, linguistic (subl.n.)”*. 


Alţi intelectuali aromâni preferă, în publicistică, anonimatul; este cazul 
unui autor frecvent prezent în paginile gazetei bucureştene „Românul 
de la Pind’, care face lungi digresiuni și vis-à-vis de chestiunea scrierii în 
limba maternă, consideraţiile sale putând fi sintetizate astfel: „Răspunsul 
nostru este în rândurile următoare: în dialectul macedonean (sic!) nu se 

vor trata lucruri de erudiție, nu se va scrie nici filozofie, nici știință înaltă, 
aşa încât să fie nevoie de întrebuințarea unui așa de ecte de aşa natură 
întotdeauna și fără excepţie ne vom adresa limbei culte (subl.n.). În dialec- 
bogat material lexic sau de forme și construcțiuni mai mult sau mai puţin 
clasice. Pentru subit vom scrie povești și în genere vom alege subiecte cari 
să provoace, să deștepte un sentiment oarecare și pentru exprimarea 
noţiunilor și ideilor de felul acestora, dialectul e destul de bogat în cuvin- 
te şi în forme și în tot cazul e îndestulător”*5. 


Un autor mai puţin cunoscut — prezent însă în revistele vremii cu 
creaţii în aromână —, glosează și el, critic, pe marginea calităţii scrisului 
dialectal; el arată că sunt materiale scrise în dialect, „la cari nu poţi citi 
un rând fără să întâlneşti unul sau mai multe daco-românisme. 


Aceasta nu însemnează câtuși de puţin, că sau văzut în necesitatea in- 
exorabilă de a recurge la românisme, ci e o dovadă că nu cunosc dia- 
lectul (subl.n.), nu şi-au dat osteneala să-l studieze şi au arătat multă 
neglijență, când au scris”; apoi — relevă D. Larunga, subliniind slaba 
preocupare a celor în cauză în cunoașterea adevăratului grai aromân, 
nealterat de dacaoromânisme și neologisme —, mai este și o altă chesti- 
une: „mulți din cei care scriu în dialect păcătuesc tocmai prin neobser- 
varea — indiferent dacă provine din neșştiință sau negligență — a sintaxei 
proprii dialectului aromânesc, a felului particular de a se orândui cu- 
vintele şi de a se alcătui frazele într'însul. 


Acești scriitori, de cari vorbim, nestudiind mult-puţinele lucrări ce 
avem în dialect, necitind colecţiile de cântece populare, de basme, 
povești, legende etc. — cum e de pildă monumentala lucrare a d-lui 
P. Papahagi [1872-1943] — neobservând cu toată atenţia cuvenită mo- 
dul cum se exprimă bătrânii sau bătrânele, cari n'au fost la nici o școală 
şi nu cunosc nici o limbă străină, și peste toate acestea făcându-și stu- 
diile în limba română cultă şi sub influenţa acestei limbi, când scriu 
în dialect, nu fac altceva decât înlocuesc prin cuvinte aromânești, mai 
mult sau mai puţin reuşite, cuvintele și expresiile dintr'o frază alcătuită 
după toate regulele sintaxei românești. 


Aceasta e o traducere greşită, proastă, fără nici o valoare. E identic 
acelaşi lucru ca şi când ai traduce ad-litteram în româneşte proverbele 
şi idiotizmele franţuzești, traducând, bunioară, proverbul å bon enten- 
deur, salut, prin bunul auzitor, salutare. 

Recunoaștem, că e greu, ca atunci când scrii în dialect, tu om care ţi-ai fă- 
cut studiile în limba cultă, care te-ai obișnuit să scrii într însa, să te sustragi 
cu desăvârșire influenţei acestei limbi şi gramaticei ei (subl.n.). 


Dar tocmai aci stă meritul, care nu se capătăt aşa de lesne cum și-ar 
închipui unii. 

Iar aceia, cari nu se simt destul de tari, ca să respecte condiţiunile de mai 
sus, nau decât să nu scrie în dialect, căci nimenea nu-i zoreşte la aşa ceva”. 


În viziunea acestui autor, scrisul dialectal are menirea de a întări 
mişcarea naţional-culturală a românilor balcanici, confruntaţi cu pe- 
ricolul deznaţionalizării: „sunt dureri mari astăzi”, „ni se sfâşie inima, 
când auzim acel plâns înăbușit ce se ridică din Macedonia, din biata 
noastră populaţie românească atât de sărăcită, de necăjită și de oropsi- 
tă: însă aci stă și tăria caracterului nostru de a nu ne pierde cumpătul, 
de a stărui și de a nu renunţa și la acea literatură dialectală tocmai astăzi, 
când se simte mai mare nevoe de ea”; căci ea, „literatura dialectală va 
îndeplini minunea de a ne ţine pe toţi uniţi, într'o continuă legătură 
sufletească, dându-ne aceleași aspirații şi același ideal”. 


Cultivarea publicistică a dialectului aromân se înscria şi în enunţul 
programatic al revistei „Viaţa albano-română”, iar atunci când Con- 
gresul Didactic de la Bitolia ia o hotărâre în acest sens, în paginile in- 
teresantei** publicaţii redactate de dr. Tașcu Şunda se comentează cu 
satisfacţie că „Proclamarea dialectului aromân ca limba de predare în pri- 
mele clase primare (subl.n.) a consacrat temeinicia stăruințelor depuse 
o viață de om în acest sens de venerabilul maestru d-l S. Cionescu”, 
care a experimentat-o cu deplin succes la Crușova“. De azi înainte 
ne putem aștepta ca poporul să îmbrăţișeze cu toată căldura școlile 
lui naţionale. În această direcție sănătoasă pornise încă din sec. XVI- 
II mişcarea culturală a marilor aromâni Ukuta, Cavalioti, Daniil, M. 
Boiagi etc., înțeleasă fiind de Maxim și continuată de D. Atanasescu, 
A. Bagav, S. Cionescu etc. E singura tactică eficace pentru emanciparea 
treptată a aromânilor de sub înrâurirea clasicismului elen”. 


În aceeași perioadă, fertilă afirmării naționalităților — în contextul în- 
ceputului de democratizare din Imperiul Otoman, după Revoluţia 
„Junilor Turci”, din iulie 1908* —, „un grup de studenţi a crezut că e 
bine să scoată o revistă, ce să lumineze poporul aromân printr'o cultură 

dialectală (subl.n.)”®, respectiv „Lilicea Pindului”; noua publicație a 
tinerilor intelectuali români de sorginte aromână - Constantin Sufleri, 
Tudor Ceapara, Dumitru Caciona, M. Iancu, Ion Foti, Nicolae Badra- 
lexi, G. Baludima, Dumitru Babuș, Nicolae Caragea, Apostol Culina, 
Constantin loţu, Nicolae Papuli“ - s-a constituit, în scurta-i perioadă 
de apariție“ (precum suratele sale precedente), într-o prețioasă arhivă 
a dialectului aromân, numeroasele creaţii literare dialectale“ conferin- 
du-i un statut aparte în rândul celorlalte publicaţii aromânești. 


Programul revistei, intitulat Către armâni!, este redactat în dialect, fi- 
nalul sintetizând intenţiile Comitetului: „Vislu a nostru iasti ca suflitlu 
armânescu, luminat di idei mugati s'arăsară ca nâ lilici, s'creascâ mari 
şi-s'țână sum aumbrata a lei tut şe-avem noi cama aleptu, cama mugat 


3 »47 
Ş cama scumpu `. 


Primul număr a fost primit cu speranţă în rândurile aromânilor, profe- 
sorul George Murnu, expediind o scurtă scrisoare, în dialect, felicitând 
pe iniţiatori şi mulțumindu-le pentru solicitarea de a colabora „la scoa- 
terea publicaţiei în frumoasa şi prețioasa limbă aromânească”*. 


Se răspundea, astfel, intenţiilor programatice ale revistei, care lansează, 
în acest sens, şi o „provocare” Societății de Cultură Macedo-Română: 


„L) N'ar putea însărcina «Societatea de cultură macedo-română» o 
comisie care să înjghebeze o istorie a aromânilor în dialect (subl.n.), 
neexistentă până astăzi? 


2) N'ar fi bine ca să se publice broşuri din când în când cari să lămurească 
publicul din Țară asupra mersului bun sau rău al propagandei noastre din 
Turcia, și nar prii în aceste momente constituirea unei biblioteci periodi- 
ce populare, care să răspândească printre aromâni gustul cititului? 


Noi credem că acesta e rostul „Societăţii de cultură” și nu altul”. 


Note | ! Despre ea - Crojka Aacky, Oð ucmopujama na 
apomanckuom nesam 60 Maxedonuja. Cnucanujama 
„Bpamceo” u „Ceemnuna”. The History of the Aromani- 
an Press in Macedonia. The Brotherhood/Frăţilia and the 
Light/Lumina Magazines. IlpeBoa: Aumo H. AumueB 
(Dina Cuvata) n Topan Kocros (Goran Pushuticlu) 
(Unia di Culturâ-a Armânjlor dit Machidunii. Biblioteca 

Natsională Armânească „Constantin Belemace”. Editsiea Moscopoli 18), Scopia-Cxonje, 
2007 /200 p./. 

? Revista avea un Comitet de redacție, cu o componenţă fluctuantă; între membri, pro- 
fesorii de la Liceul Român de Băieți din Monastir/Bitolia, preoţi, medici, alţi intelec- 
tuali aromâni — precum Dumitru Cosmulei (nota bene, român transilvănean), Nico- 
lae Baţaria, Ion D. Arginteanu, C.I. Cosmescu (toţi au fost, succesiv, directori), Coe N. 
Adam, E. Ghicu, G. Zuca, loan Ciulli, Steriu C. Ciumetti, T. Pucerea, V. Constantinescu, 
C.D. Metta, dr. Taşcu G. Trifon, dr. Filip Mişa, Elena Pocletaru, Elena Potamianu, Filip 
Apostoleanu, Ion Vuloagă, Petru Baravache ş.a. 

3 A se vedea, pentru context — Stoica Lascu, Romanitatea balcanică în conștiința societăţii 
românești până la Primul Război Mondial, Editura România de la Mare, Constanţa, 2013 
/324 p./; Idem, From the Romanized Population to Vlachs/Aromanians/ Balkan Romanians, 
în „Revue Roumaine d'Histoire”, Tome LVI, Nos. 1-4, 2017, p. 33-57; Idem, Conștiinţă de 
neam și conştiinţă naţională la aromâni în Epoca Modernă, în Mihai Drecin, Ménesi Beáta, 
Ion Zainea (coord.), Românii din Balcani. Istorie şi politică, Pro Universitaria (Col. Istorie 
și Studii Culturale), Bucureşti, 2020, p. 123-172; Nistor Bardu, Momente capitale din istoria 
scrisului în aromână, în Ibidem, p. 103-114. 

* xxx Către cititori, în „Lumina”, I, nr. 1, ianuarie 1903, p. 1-2; fragment din acest articol pro- 
gramatic la — Stelian Brezeanu, Gheorghe Zbuchea (coord.), Românii de la sud de Dunăre. 
Documente (Arhivele Naţionale ale României), f.e., București, 1997, p. 183 (doc. 73). 

În perioada interbelică, autorul Părăvuliilor avea să releve că „această «limbă dulţe şi mu- 
şată» este acum o amintire a unui trecut înghițit de infinitatea timpului”, întrebându-se: 
„care aromân, nu din generaţia mea, o generaţie din care mai avem astăzi așa de puțini 
supraviețuitori, dar din generaţiile mai tinere, plecate mai de mult din Macedonia, ar putea 
pretinde că posedă încă dialectul — adevăratul dialect, iar nu un graiu enervant de influen- 
tat de limba statelor în care vitregia soartei i-a aruncat pe frații noştri? (subl.n.)”; pesimismul 
marelui creator dialectal, în viitorul perpetuării autenticului grai matern, este „mărturisit” 
ca atare: „Am din când în când ocazia să aud vorbindu-se aromânește de tinerii plecaţi de 
curând «de acasă». De fiecare dată, auzind în ce formă pocită și săracă este înfățișat graiul 
nostru, auzind cum cuvinte și expresiuni din cele mai frumoase și mai caracteristice sunt 
date uitării şi înlocuite prin cuvinte şi expresiuni străine ce supără aşa de mult urechia, se 
întipăreşte mai adânc în mine trista convingere că graiul nostru este sortit peirei şi că evoluţia sau, 
mai exact, treptata denaturare ce suferă, grăbeşte acest proces de dispariţie (subl.n.). 

Da, ştiu că se mai vorbeşte și astăzi în oraşele şi comunele din Macedonia, din Epir, din 
Albania şi din Tesalia. ÎI mai vorbesc şi coloniştii noştri din Dobrogea Nouă. Dar câtă de- 
osebire între graiul hibrid de astăzi şi acea frumuseţe cristalină de limbă în care, de pildă, 
mătuşa mea Țaţa Nita, care odihneşte de mult în lumea drepţilor, îmi spunea acum aproa- 
pe o jumătate de secol minunatele ei basme și poveşti! 

Ce-i de făcut? Nu putem opri în loc timpul şi acţiunea lui, tot aşa cum nu ne putem împo- 
trivi desfăşurării fatalităţii istorice. 

Putem însă şi suntem datori să facem altceva: să consemnăm în publicaţii periodice în alt gen 
de scrieri dialectul nostru cu tot ce a avut şi are încă mai caracteristic şi mai frumos (subl.n.). 
De îndemnul acesta am căutat să mă ţin eu însumi, dar, spre durerea şi ruşinea mea, a tre- 
buit să mă declar incapabil de a-l urma” — N. Batzaria, O mărturisire dureroasă, în „Dimân- 
darea” [București], I, nr. 1, iunie 1937, p. 9-10. 

é xxx Către cititori, în „Lumina”, II, nr. |, ianuarie 1904, p. 2. 

7 N.B. [Bațaria], Importanța elementului aromânesc, în Ibidem, II, nr. 2, februarie 1904, p. 33. 
3 Ion D. Arginteanu, Dezvoltarea sentimentului național, în Ibidem, III, nr. 6, iunie 1905, p. 
161-163. 

° Poşta Redacţiei, în Ibidem, I, nr. 1, 1 ianuarie 1903, p. 40. 

1 Ibidem, I, nr. 2, februarie 1903, cop. III; sunt cazuri când colaboratorilor li se refuză ti- 
părirea unor bucăți literare, nefiind scrise în dialect, așa cum i se comunică lui P. Papa Zisi: 
„Anecdota cu călugărul nu se tipărește, fiind scrisă în dialectul d/aco/.român” — Poșta Re- 
dacției, în Ibidem, V, nr. 1, ianuarie 1907, p. 32. 

1! O apreciere critică asupra conţinutului ei, exprimându-se părerea că ea „nu şi-ar avea ra- 
ţiunea de a fi decât cu condițiunea ca tot ce se publică într însa în dialect ori în limba cultă, 
să aibe un caracter pur aromânesc (subl.n.), să aibe coloritul nostru particular. Bine înțeles, 
că facem abstracție de articolele publicate în dialect de știință popularizată, cari nu pot 
purta vreo pecete naţională. În rest, însă, inspiraţiunea şi izvorul ei trebuiesc căutate numai 
în sânul poporului aromânesc” — Indrul, Revista macedoneană „Lumina”, în „Românul dela 
Pind”, IV, nr. 5 (147), 29 ianuarie 1906, p. 2. 

12 Scurta scrisoare este semnată: Institutorii Șcâlei din com. Turia N. Nibi, D.C. Cicmă, 
N.C. Cicmă şi este datată Turia, 22 Maie 1903 - „Lumina”, I, nr. 6, iunie 1903, cop. III. 

13 „De cându apare Revista «Lumina» noi armânlli mai ales din Serbia o citim toți cu mare 
bucurie. 

Adevărat că anao cari nu himu invițați la scóla română (subl.n.) nè este ma greu, fincă este 
scrisă ma multu ca în România. 

Urăm «Lumine» bană lungă! 

Asemenea, Domnule Director, liau curajiu şi aduc aminte aiste câte-va rânduri. Ştiţi sin- 
gur că armânele din Macedonia, nau nici un ziar sau revistă familiară ta s'potă cel puțin 
s'cunâscă lucrele familiare din alte părți, mai ales din România și cred că ele (năse) prea 
mulțumite va's hibă, cari sa aveţi în fie-cari numěr al «Luminei» câte un articol scosu din 
reviste familiare românescă și tradus în dialectul macedon. Aistă îmi-aă spus mai multe 
femei cari au înv&ţat la şcâla românescă” — Poșta Redacţiei, în Ibidem, I, nr. 9, septembrie 
1903, p. 233. 

14 Scrisoare din Grebena, în Ibidem, I, nr. 3, martie 1903, p. 88. Tot asupra importanţei gra- 
iului matern în economia actului educativ-instructiv atrage atenţia și „vechiul institutor” 
din Târnova, D. Nicolescu, intervenţia sa având autoritatea experienţei: „subsemnatul am 
recunoscut că șcâlele nâstre române simt cea mai mare nevoie de poesii în dialect (subl.n.), 
fie fabule, de alt gen, cari poesii au rolul a instrui și educa nu numai tinere odrasle din școli 
dar încă și poporul întreg” — Poșta Redacţiei, în „Lumina”, I, nr. 2, februarie 1903, cop. III. 
' Şi pentru un alt intelectual român (originar din Gopeşi), profesorul de Istorie Ion D. 
Arginteanu (1868-1940), prin Importanţa limbei materne se înţelege limba literară română: 
„Cel mai important studiu pentru toate gradele de învățământ este fără îndoială studiul 
limbei materne. În afară de consideraţiuni patriotice şi naționale, cunoștința acestei materii 
presintă o valoare nepreţuită. Fără limba maternă nu se poate dobândi cu succes și cu fo- 
los nici un alt studiu (...) Cunoaşterea limbei literare, pe de altă parte, ne deschide porțile 
ideilor şi sentimentelor cugetătorilor mari și ne îmbogățește mintea de lucruri nestimate 
(sic!) (...) Pentru noi macedoromânii, cei însă ne găsim în mare parte sub influența cultu- 
rală şi religioasă streină și cari din această cauză, am perdut și suntem în pericol de a perde 

element însemnat, studiul limbei materne, împreună cu cel istoric, sunt cele mai eficace şi 
sigure mijloace de viaţă și de mântuire” — Ion D. Arginteanu, Importanţa limbei materne, în 
Ibidem, III, nr. 2, februarie 1905, p. 33-34; vezi şi Idem, Educaţiunea națională în Macedo- 
nia. Rolul dialectului în şcoală, în „Timpul”, XXI, nr. 239, 1899, p. 1 — nu am văzut articolul: 
apud xxx Bibliografie macedo-română (Institutul Român de Cercetări-Freiburg-Germania. 
Biblioteca Română-Freiburg i. Br. Germania), f.e., Freiburg i. Br., 1984, p. 17. 

16 Nicolae-Şerban Tanaşoca, Balcanologi și bizantinişti români, Editura Fundaţiei PRO (Co- 
lecţia Biblioteca Naţională de Istorie), București, 2002, p. 125. Relevând primele atestări ale 
romanităţii balcanice în scrierile cronicarilor şi umaniștilor români, marele savant consem- 
nează, în baza stadiului cercetărilor contemporane lui, că Miron Costin este cel care a avut 
o relaţie directă („şi încă şi cu dintr-înșii am vorbit”) cu „acești coțovlahi” — Th. Capidan, 
Aromânii. Dialectul aromân. Studii etnolingvistic de... profesor universitar membru cores- 
pondent al Academiei Române. Operă premiată de Academia Română cu Premiul Statu- 
lui „Eliade Rădulescu” (Academia Română. Studii şi Cercetări XX). Monitorul Oficial și 
Imprimeriile Statului. Imprimeria Naţională, Bucureşti, 1932, p. 47; Idem, Macedoromâ- 
nii. Etnografie, istorie, limbă, Fundaţia Regală pentru Literatură și Artă, Bucureşti, 1942, 
p. 157. În fapt, este vorba despre stolnicul Constantin Cantacuzino (Constantin Cantacu- 
zino, Istoriia Ţării Rumânești, în Cronicari munteni. Ediţie îngrijită de M. Gregorian, vol. I, 
Editura Minerva /Colecţia B.PT./, Bucureşti, 1984, p. 43), care trebuie să-i fi întâlnit pe 
„greci” la București — N. Iorga, Istoria românilor, vol. VIII. Revoluţionarii, Tipografia „Da- 
tina românească”, Vălenii-de-Munte, 1938, p. 81; Idem, Istoria literaturii românești (Intro- 
ducere sintetică). Arta și literatura românilor (Sinteze paralele). Traducere de Lidia Simion 
şi Andrei Pippidi. Studiu introductiv şi note: Andrei Pippidi, Editura Fundaţiei Culturale 
Române, Bucureşti, 1999, p. 90-94; sinteze mai recente — St. Lascu, The first Romanian 
Perceptions on the Existence of the Balkan Romanity (17-18 centuries) [International Sym- 
posium: St. Anthim the Iberian (+ 1716) the European and Caucasian Culture and Spi- 
rituality From Late 17% Century and Early 18 Century], în „Dionysiana” [Constanţa], 
XI, nr. 1, 2017, p. 315-335; Idem, The Balkan Romanians — Descendants and Representatives 
of Eastern Romanity, în „Symposium” [New York. The Romanian Institute of Orthodox 
Theology and Spirituality], Vol. XXVI, Nr. 1, 2019, p. 51-73. 

17 Subintitulată Revistă aromănească; a apărut la Bucureşti în perioada aprilie 1906-februa- 
rie 1907. 

'3N. Macedoneanu [Bațaria], Lipsă de cititori?, în „Grai bun”, I, nr. 6-7, octombrie şi noiem- 
brie 1906, p. 122. 

19 Cei mai prezenţi sunt Nicolae Baţaria şi Marcu Beza, alături de care mai publică Nuși 
Tulliu, T. Ciomu, N. Caragea, N. Hagi-Costa, D. Larungu, loan Licea, Constantin Belima- 
ce; a se vedea — St. Lascu, Literatura dialectală în revistele şi almanahurile aromâneşti (1880- 
1914). Teme; titluri; autori, în Mihaela Albu (coord.), Întoarcerea în Ithaca. Cultura română 
în exil și în afara granițelor. Lucrările Simpozionului internaţional organizat la Universitatea 
din Craiova, CUDTS, mai 2009, Editura Universitaria, Craiova, 2010, p. 146-169. 

2 Th. Capidan, O lămurire, în „Graiu bun”, I, nr. 3, iunie 1906, p. 67-68. În anii interbelici, 
combătând părerea unui oarecare C. Ionescu — care, „cu bagajul său neînsemnat de cu- 
noșştinţi dialectale nu are cum să perceapă valoarea estetică a literaturii macedo-române”, 
publicată în revista bucureşteană „Macedonia” —, ce „decretează sentenţios că dialectul nu 
este și nu poate fi limbă literară”, un cunoscut, în epocă, publicist de sorginte aromână con- 

chidea: „De ce dar să nu admitem că și cu mijloacele dialectului macedo-român se pot realiza 
adevăratele creațiuni de artă (subl.n.), în toate genurile literare? Bine înţeles, numai pentru 
aromâni și pentru cei care se asimilează cu sensibilitatea lor, după o cunoaștere prealabilă a 
vieţii şi mediului lor, tot aşa precum cu mijloacele de expresie ale limbilor franceză, chineză 
etc., se pot obţine realizări de artă literară franceză, chineză etc.” — Ion Goschin, Dialectul nu 
poate fi o expresie literară?, în „Graiul”, |, nr. 11, 17 iulie 1932, p. 3. 

"Th. Capidan, op. cit. (III), în „Graiu bun”, I, nr. 4-5, iulie şi august 1906, p. 104. 

2 În zilele noastre, regretatul scriitor (inclusiv dialectal), editor şi critic literar Hristu 
Cândroveanu (1928-2013) considera, în Postfaţa la ediţia a Il-a a Dialectului aromân, că, 
„Pornind de la magistrala lucrare a lui Th. Capidan, s-ar putea însă fixa necesarele norme 
literare ale dialectului, de un «conclav» al unor lingvişti serioşi (sic!), impreună cu cei mai 
de seamă scriitori aromâni de astăzi” — Th. Capidan, Aromânii. Dialectul aromân. Studiu 
lingvistic. Ediţia a II-a. Cu o postfață de Hristu Cândroveanu, Editura Fundaţiei Culturale 
Aromâne «Dimândarea Părintească», Bucureşti, 2005, p. 592. 

* A se vedea — St. Lascu, Atacuri ale „agenților grecismului” împotriva românilor balcanici din 
Macedonia Otomană (1903-1911), în Constantin Buşe, Ionel Cândea (editori), Studii de 
istorie (Academia Oamenilor de Ştiinţă din România — Secţiunea de ştiinţe istorice și arhe- 
ologice. Muzeul Brăilei „Carol 1”), IX: In Honorem Professoris Constantin Bușe Octogenarii, 
Editura Istros a Muzeului Brăilei „Carol I”, Brăila, 2019, p. 651-772. 

* Th. Capidan, op. cit. (II), în „Graiu bun”, I, nr. 3, iunie 1906, p. 71; vezi şi — Idem, Dualis- 
mul limbei grecești, în Ibidem, I, nr. 6-7, septembrie și octombrie 1906, p. 144-151. 

*5 Mai devreme cu şapte ani, „seminaristul” „Căpidan” venea, cu sugestii, în ajutorul învăţă- 
torilor ce predau la şcolile româneşti din cadrul Imperiului Otoman — deficitari, unii dintre 
ei, la partea metodică: „Ia [iată], iu agiungu cu aestu metod (pur descriptivă, bazată doar 
pe memorizare — n.n.) agelli înviţători. Ia, sibepea [cauza] care illi fage pi ficiori ca sfugă 
di la sculie. Şi ca să scăpăm di aeste arale nu lipseaşte di cât s'dipărtăm aestu metod şi să 
introdugim metodlu intuitiv, metod care easte acel cama arăspăndit tu tute sculiile di auage 
(Romania). Cu aestu metod ficiorili va s'poată să-şi achicasiască /înţeleagă/ ghine lecţiile 
nica di căndu suntu în clasă, dorlu di carte nu va lě chiară, parinţilli a lor nu va svină la învi- 
ţător ca sintreabă, care easte sebepea, care illi fage pi ficiori s'fugă di la sculie” — Idem, Care 
easte sibepea di fug ficiorlli di la sculie?, în „Revista Pindul” [Bucureşti], |, nr. 3, 31 ianuarie 
1899, p. 8. 

% Tache Papahagi, Grai, folklor, etnografie. Ediţie şi prefață de Valeriu Rusu, Editura Miner- 
va, Bucureşti, 1981, p. 393 (Introducere la Marcu Beza, Poezii și proză. Original şi transpu- 
nere literară /Biblioteca Naţională a Aromânilor. Publicată de Tache Papahagi, vol. IV/); 
cel mai de seamă exeget al istoriei literaturii aromânești relevă că Marcu Beza „rămâne pen- 
tru literatura aromânească un excelent artist: ca prozator, departe de a fi întrecut, el nu e 
nici măcar egalat de nici un scriitor aromân; ca poet, creațiunea lui, mai toată etno-lirică, 
se caracterizează printr-o inspiraţie pe cât de profundă și cumpănită pe atât de naturală şi 
impresionantă, lipsită fiind total de ceea ce poate face impresie de afectare, de retuș în fond 
şi formă”. La rândul său, Hristu Cândroveanu consideră că dintre scriitorii aromâni născuţi 
în secolul al XIX-lea, Marcu Beza „este cărturarul cel mai intelectualizat, un cărturar prin 
excelență, cu o operă intens elaborată” — Un veac de poezie aromână... , p. 197). 

* Vezi — Marcu Beza, Importanţa scrierei în dialectul macedo-român, în „Românul dela Pind”, 
II, nr. 47, 2 februarie 1904, p. 2-3. 

% M.B., Cronica, în „Graiu bun”, I, nr. 1, aprilie 1906, p. 16. 

* A apărut în perioada 17 august 1903-1 octombrie 1906; în mai 1906, Marcu Beza consta- 
tă, caustic: „Nu ştiu de ce mai apare și ziarul acela, «Ecoul Macedoniei». De când a plecat 
d. Nuşi Tulliu a decăzut (sic!) cu desăvârșire” — Ibidem, în Ibidem, I, nr. 2, mai 1906, p. 47. 
% Nuşi Tulliu, Cultivarea dialectului macedo-român [la rubrica Discuţii contradictorii], în 
„Ecoul Macedoniei” [București], II, nr. 13, 28 martie 1904, p. 2. Talentatul cântăreț al 
Pindului este și un prolific publicist, în dialect şi în limba literară română, numeroasele 
şi instructivele (din punct de vedere istoric, adevărate documente ale mișcării național- 
culturale a românilor balcanici) sale articole meritând a constitui obiectul unui volum de 
sine stătător. 

31 Th. Capidan, op. cit., p. 128. 

* Cum se „atrage atențiunea cititorilor noştri”, la începutul apariției, în foileton a roma- 
nului — xxx Informațiuni, în „Ecoul Macedoniei”, I, nr. 5, 14 septembrie 1903, p. 3. Peste 
nouă decenii, romanul este publicat potrivit „normelor”, „cu ndauă njits alăxiri” propuse 
„tu 1984 di rivista Zborlu a Nostru”; editorul circumstanţiază împrejurările: „Cu roman- 
lu «Murmintsă fără Crutsi» avum prublemi mări; fu cupiat cu mâna (sic!) tu alfabethu 
urighinal dit «Ecoul Macedoniei» (nu se precizează datele inserării în foileton, la rubrica 
„Foiţa Ziarului «Ecoul Macedoniei»; prima apariție a fost la 14 septembrie 1903 — n.n.) 
di ună tinirâ filuloagă română, shi bătut la machină cu alfabetlu nou di Dina Cuvata” — Zbor 
di la Editor [Tiberiu Cunia], în Nushi Tulliu, Murmintsă fără Crutsi. Editsii ândreaptă cu 
agiutor di la Eva Catrinescu shi Dina Cuvata, Editura Cartea aromână, Syracuse, NY, 1993, 
p. 8 (volumul are 184 p.; romanul în cauză: p. 50-106; unele cuvinte nu respectă forma 
originală). 

33 Publicat, în foileton, în „Ecoul Macedoniei”, în 1906 (ulterior, este tipărit și în volum). 

* Nuşi Tulliu, op. cit. În perioada interbelică, el va rămâne consecvent în a pleda pentru 
scrierea în dialect; reiterând aserţiunile mai vechi („A părăsi cultivarea dialectului însem- 
nează a renunţa la însăşi ființa noastră ca neam”: „întâiu pentru că dăm hrană sufletească 
fraţilor noştri; le trezim conştiinţa naţională și le luminăm mintea; educăm şi cultivăm 
poporul nostru cântându-i durerile și bucuriile în graiul lui propriu, pe care-l înțelege și-l 
iubeşte”) — Tulliu relevă generațiilor mai tinere şi importanța cultivării limbii materne din 
perspectiva ştiinţei filologice, pentru care „dialectul nostru este celula centrală a multor 
probleme linguistice — deci și istorice. Păstrându-și tot arhaizmul și formele gramaticale 
prototipice, filologii găsesc substratul formaţiunii limbii românești, în dialectul macedoni- 
an (sic!)” — Nuşi Tulliu, Să scriem în dialect!, în „Tribuna românilor de peste hotare”, I, nr. 
12, 1924, p. 15-16. 

3 Indrul, Cum să se scrie în dialect, în „Românul dela Pind”, IV, nr. 4 (146), 22 ianuarie 
1906, p. 1 (este posibil ca autorul să fie N. Baţaria; chestiunea unor pseudonime folosite de 
intelectuali aromâni în publicaţiile de la începutul veacului trecut — comportă o cercetare 
şi discuţiuni ca atare); vezi şi — xxx Dialectul în şcolile româneşti din Turcia, în Ibidem, VIII, 
nr. 8 (341), 20 februarie 1910, p. 1. 

3 Se referă, în context, la masivul tom, apărut în anul precedent — Basme aromâne și Glosar 
de Per. Paphagi. Profesor secundar (Ediţiunea Academiei Române), Inst. de Arte Grafice 
“Carol Gb!” S-sor I.St. Rasidescu, Bucureşti, 1905 /XXVII + 748 p./; vezi, însă, şi — Din 
literatura poporană a Aromânilor. Colecţiune formată și rânduită de Pericle Papahagi, Pro- 
fesor la Școala Comercială Română din Salonic, vol. I. Partea I-II. Literatura copilărească. 

Medicina populară. Ghicitori. Proverbe şi idiotisme. Colinde. Paparudele. Lăzărelul. Sărbătoa- 
rea Sânzienilor saŭ Taviani. Luna nouă. Deceuri. Poesia populară (Materialuri folkoristice. 
Culese și publicate sub auspiciile Ministerului Cultelor și Învățământului Public prin îngri- 
jirea lui Gr.C. Tocilescu membru al Academiei Române, profesor la Universitate, director 
al Museului Naţional de Antichităţi, vol. II), Tipografia „Corpului Didactic” C. Ispasescu 
& G. Bratanescu, Bucuresci, 1900 /XXVIII + 1.072 p./. 

7 D. Larunga, Rostul de astăzi al literaturii dialectale, în „Românul dela Pind”, IV, nr. 34 
(176), 28 august 1906, p. 1-2. 

38 „O bună parte din lucrările ştiinţifice vor fi publicate în limba franceză, pentru ca să poată 
fi cunoscute de lumea cultă; iar restul, în limba albaneză, în limba română literară sau în 
dialectul aromân” — xxx Cuvânt înainte, în „Viaţa albano-română” [București], I, nr. 1 /apri- 
lie/ 1909, p. 1. Revista a apărut la Bucureşti (15 aprilie 1909-iunie/iulie 1910). 

3 Acest vrednic institutor aromân a fost autorul a numeroase lucrări scrise în dialect, 
contemporanii apreciindu-l ca atare: „D. Steriu N. Cionescu, prea avzâtlu şi alâvdatlu di- 
rector al şcoalelor româneşti di Cruşova negi tru înaintata lui vârstă — de cara feage preste 
35 afii ca luminător — nu poate să sta fără s'lucrează tri buneaţa şi ghineața a plasâlei și 
a lumilei. Lucrulu tri el easte ca pănea di toate zâlele. Anlu trecut stâmpăsi /a tipărit/ 
S cărţi: 1. Bana sămților amirazi Constantin şi Elena; 2. Bana sămtului Anastasiu Persul; 
3. Bana sămtului Alexe; 4. Bana al Onufriu Eghipteanlu; 5. Bana sămtâlei Matrona. Cărţile 
aiste suntu scoase pre limba noastră aromânească şi pre acea românească. Tri creştifii 
citirea lor easte amintătoare de mușate înveţuri” (xxx Bibliografie, în „Lumina”, VI, nr. 
6, 7, 8, iunie, iulie, august 1908, p. 64); vezi şi — Ecaterina Dimonie (Salonic), Din viața 
unui bătrân. Omagiu celor d întâi fondatori ai şcoalelor românesci din Macedonia, în Ibi- 
dem, II, nr. 6, iunie 1904, p. 166-170. Venerabilul institutor la Școala Primară de Băeţi 
din Cruşova este deseori prezent în presa aromânească cu materiale scrise în dialect — de 
pildă, o scrisoare adresată lui N. Baţaria, în care pledează, într-o frumoasă limbă maternă, 
pentru afirmarea intereselor aromânilor cruşoveni, pe fondul reformelor democratice 
ale Junilor Turci un respectat şi venerabil institutor aromân din Cruşova, prezent deseori 
în presă cu materiale scrise în dialect, este explicit în acest sens, într-o scrisoare adresată 
lui N. Baţaria: „Noi di parte-ne, ca armâni şi ca hili a Patriei Otomane, cu lăcrimile tru 
ocli şi cu inima de adevăraţi ottomani, urăm şi pălăcărsim di tu ahundusimea sufletulelor 
noastre, s'da Dză, ca aistă îmbunare şi vreare și di tru toată inima ca s'ţână niîmpuţinată 
şi nimutată până cându va s'aibă soare și steale în ţer, câmpuri, munți, văliuri şi oamini vii 
pisti loc. Aistă easte singura și calda urare ți fațim astăzi di tu inimile a noastre. 
S'băneadză unirea şi vrearea curată di anamisa di crușoveni și vârnă oară s'nu saspargă! 
S'bănează Majestatea Sa Marele, Bunlu, Imirlu şi Primul Sultan Constituţional Maho- 
med V-lea, cu toţi meimuranili și cu toţi care u vor, u agiută și u țân Constituţia!” — Ste- 
riu N. Cionescu, Domnule redactor al gazetei armânești „Deşteptarea”, în „Deşteptarea” 
[Salonic], II, nr. 31, 30 iunie 1909, p. 3; în context — St. Lascu, Cărţi tipărite în dialectul 
aromân (1862-1912), în Lia Brad Chisacof, Cătălina Vătăşescu (coord.), Polychronion. 
Profesorului Nicolae-Șerban Tanașoca la 70 de ani, Editura Academiei Române, București, 
2012, p. 299-326. 

“Totuşi, atunci când lui Steriu Cionescui s-a acordat, în 1903, de către Ministerul Cultelor 
şi Instrucțiunii, decorația „Răsplata muncei”, o gazetă aromânească din Capitală, ținea să 
se delimiteze — după glosarea laudativă de rigoare —, nu fără o undă de reproș, de „valorosul 

diriginte al școalei primare de băeţi din Crușova”, pe consideraţii explicite: „recomandăm 
colegilor d-sale să nu-l imiteze întru toate: 

1. În direcţia literară, d. Cionescu, influențat de împrejurările în care a trăit, este un purist 
cum nu cred să mai fie altul în viață (subl.n.), printre oamenii de carte români; 

2. Ca institutor, în dorul de a împărtăși cât mai multe cunoştinţe elevilor săi și ca să'i ştie 
superiori celor de la școala greacă, neglijează prea de multe ori un factor interesant în edu- 
caţia intelectuală a copiilor: vârsta. Institutorii români să se ia după d. Cionescu în alte 
direcțiuni ale activităţei sale — aŭ multe — în şcoală însă, să se conducă de curentul nou 
pedagogic, după care educaţia fizică ocupă în școala primară — mai ales —, un loc tot așa de 
însemnat ca și cea intelectuală” — O., Răsplata muncei, în „Ecoul Macedoniei”, II, nr. 4, 18 
ianuarie 1904, p. 1 (autorul poate fi Christian Otto). 

* Dotean, Note și reflecții asupra primului Congres Didactic Aromân, în „Viaţa albano-româ- 
nă”, I, nr. 7, octombrie 1909, p. 113. 

* Vezi considerațiile, aproape — unele (rolul Eforiilor, importanţa Iradelei din 9 mai 1905 
şi urmările ei, raporturile dintre inspectorii şcolari şi diplomaţii români, rolul Liceului de 
Băieți din Bitolia, al şcolilor comerciale, aprecieri asupra rezolvării chestiunii religioase) — 
inconoclaste, ale lui Theodor Capidan, Chestiunea aromânească după Constituţie, în „Con- 
vorbiri literare, XLV, nr. 8, august 1911, p. 841-856. 

8 Dumitru Babuș, Câteva lămuriri, în „Lilicea Pindului” [București], I, nr. 10, septembrie 
1911, p. 217. 

+ Sunt numele care apar în caseta Comitetului de Redacţie. 

“5 A apărut în intervalul decembrie 1910-ianuarie 1912 (224 p.). 

* Fle (poezii, povestiri, publicistică, traduceri; folclor) aparţin lui Z. Araia, G. Batalia, M. 
Beza, D. Caciona, T. Carafoli, N. Caragea, G. Culeu, I. Foti, I.N. Iotta, I. Licea, G. Murnu, 
N. Tulliu, V. Papaianuşi, V. Diamandi, N. Nibi, D. Babuş, T. Ceapera, N. Badralexi, St.Gh. 
Teju, D. Pastramă. 

+ Comitetlu, Către armâni!, în Ibidem, I, nr. 1, decembrie 1910, p. 2. 

* Ună carti a D-lui G. Murnu, în Ibidem, p. 20: 


Domnule Preşedinte, 

Vă-u am multu tu hare că-mi fațeți tiñia s'mi acļimați șpri mine ti-agiutor la scoaterea 
frândzâļei tu mușata şi hărzita limbă armânească (minduescu armânească și nu vlâhu- 
tească). 

Vârtos mușat feaţet, că vă bâgat tu minte si 'nchisiți un'ahtare lugurie: nu easte magi lipsi- 
tă, ma easte și un»ită ti niște gioni ficiori tu cari soia noastră şi-andoapără ahânta dulțe 
nădie di mârilia lei di mâne și aşteaptă s'hibă Lilicea haraulei şi-a bunătăţlor alei. S'da 
Dumnikă aşi s'hibă şi toată a estă nădie s'u vedem incligată tru faptă care s'lumineallă 
tu eta etelor. 


e easte di mine, aţea va s'u fac hărios după puteare şi va s'cilăstisescu cu iţi trop sagiut 
hrănirea şi creşterea Lilicilei. 

Cu vreare şi tiñie 

G. Murnu 
* xxx Cronica, în Ibidem, nr. 3, februarie 1911, p. 70. 


Dorin CIMPOEŞU 

Guvernarea socialistă 
(noiembrie 2019 - martie 2021) 


D.C. — prof. dr. în istorie, 
semnează zeci de articole 
și, între altele, volumele 
Restauraţia comunistă 
sovietică în Republica 
Moldova (2008); Guvernarea 
de centru-dreapta în 
Basarabia (Republica 
Moldova) 1988-1989 (2009); 
Republica Moldova între 
România și Rusia (Premiul 
Salonului Internaţional 

de Carte, Chişinău, ediţia 

a XIX-a, 2010); Regimul 
post-totalitar din Republica 
Moldova (2012); Basarabia 
la un secol de la marea Unire 
(2018) etc. Unicul specialist 
în istoria politică recentă a 
Basarabiei. 


Guvernul minoritar lon Chicu 


După căderea Guvernului Maia Sandu şi 
dispariția alianței PSRM-Blocul ACUM, 
socialiștii au constituit în grabă un nou guvern, 
în frunte cu premierul Ion Chicu și care a cerut 
votul Parlamentului la 14 noiembrie 2019. 


Noul Guvern a primit votul de încredere din 
partea a 62 de deputaţi, cu unul mai puţin 
decât la votarea moţiunii de cenzură, din 12 
noiembrie, având și susținerea tacită a parla- 
mentarilor PDM. 


De menționat că deputații Blocului 
ACUM, condus de Maia Sandu și Andrei 
Năstase, trecuți în opoziție, au părăsit sala 
Parlamentului, înainte de vot, iar cei ai 
Partidului Şor s-au abținut. 


În componența Executivului intrau, în cea 
mai mare parte, foşti consilieri ai preşedintelui 
Igor Dodon, iar unii dintre ei, între care și pre- 
mierul Ion Chicu, făcuseră parte din vechea 
guvernare, a PDM. 


Cabinetul Chicu era format din 10 membri, 
exclusiv premierul, după cum urmează: 


Sergiu Pușcuţa, vicepremier și ministru al 
finanţelor; 

Alexandru Flenchea, vicepremier pentru reintegrare; 

Anatol Usatii, ministru al economiei și infrastructurii; 

Pavel Voicu, ministru al afacerilor interne; 

Fadei Nagacevschi, ministrul al justiţiei; 

Aureliu Ciocoi, ministru al afacerilor externe și integrării europene; 
Victor Gaiciuc, ministru al apărării; 

Corneliu Popovici, ministru al educaţiei, culturii și cercetării; 

Viorica Dumbrăveanu, ministru al sănătăţii, muncii şi protecției soci- 
ale; 

Ion Perju, ministru al agriculturii, dezvoltării regionale şi mediului. 


Cu ocazia învestirii, lon Chicu a precizat că noul guvern este unul mi- 
noritar, de tranziţie: „Considerând statutul de guvern minoritar, in- 
stituit în scopul redresării situației precare în majoritatea domeniilor 
vieţii social-economice din Republica Moldova, orizontul de timp se 
limitează la perioada de până la alegerile prezidenţiale din toamna anu- 
lui 2020”. 


Negocieri între PSRM și PDM 
pentru formarea unei coaliții majoritare 


La nici trei luni de la instalarea Guvernului minoritar Ion Chicu, 
socialiștii şi democraţii au început demersurile privind oficializarea 
colaborării parlamentare tacite și transformarea acesteia într-o alianță 
politică de guvernare. 


Astfel, la 5 martie 2020, a avut loc prima rundă de negocieri între 
deputaţii socialişti şi democrați vizând crearea unei coaliții majorita- 
re. Potrivit acestora, la baza discuţiilor a stat acordul semnat, anterior, 
între PSRM şi Blocul ACUM, inclusiv preluarea de către democrați a 
unor domenii de guvernare, precum externele și economia. 


Deputatul socialist, Vlad Batrincea, declara: „Nu s-a discutat despre 
partajări, doar subiecte ce ar putea sta la baza negocierilor. Am vor- 
bit despre acordul PSRM-ACUM. E consistent și reflectă practic toa- 
te necesitățile de moment ale Republicii Moldova. Dacă acordul va fi 
semnat, va conţine toate prevederile semnate de blocul ACUM, aşa că 
nu vedem nicio problemă dacă ACUM va susține acordul”. 


REGISTRU ACTUAL ETER 


La rândul său, democratul Dumitru Diacov preciza: „Putem să ne 
asumăm niște responsabilități pentru a realiza acest proiect pentru 
Republica Moldova”. 


Hotărârea celor două partide de a declanșa negocieri privind consti- 
tuirea unei majorități parlamentare a fost salutată de președintele Igor 
Dodon. 


La 11 martie 2020, au continuat tratativele între grupurile de lucru din 
partea PSRM și PDM, la Parlament, de data aceasta fiind abordate ca- 
pitolele de politică internă, îndeosebi măsurile necesare îmbunătățirii 
calităţii vieţii cetățenilor, precum și de politică externă, respectiv relaţii 
echilibrate, multivectoriale, și continuarea îndeplinirii prevederilor 
din Acordul de Asociere RM-UE. 


Negocierile dintre cele două formaţiuni politice s-au încheiat, practic, 
pe 13 martie 2020, doar după o săptămână de discuţii și tratative, de- 
oarece între acestea exista deja o formă de colaborare parlamentară, 
încă de la instalarea Guvernului Chicu, în luna noiembrie 2019. 


Constituirea coaliției Platforma Social-Democrată 
pentru Moldova (PSDM) 


Pe data de 16 martie 2020, a fost semnat de către liderii PSRM şi PDM, 
precum şi de toţi parlamentarii celor două partide constitutive, Acordul 
privind formarea Coaliţiei „Platforma Social-Democrată pentru Moldova”. 


Cu această ocazie, preşedintele PDM, Pavel Filip, declara următoarele: 
3 3 3 fi 

„Este un moment în care statul are nevoie de forțe noi, forțe proaspete 
5 3 5 3) 

care să ajute la această luptă pe care o ducem cu toții împotriva acestei 

pandemii. PDM a ales să-şi asume anumite domenii de responsabilita- 

te anume în acest moment, pentru că are profesioniști, o echipă bună și 

pentru că împreună vom face față acestei situații mai uşor. 


Rolul Partidului Democrat în acest guvern este unul clar: asigurarea im- 
plementării Acordului de Asociere, apropierea de Uniunea Europeană, 
menţinerea integrității teritoriale, securitatea energetică, continuarea 
parteneriatului strategic cu Statele Unite, menţinerea relaţiilor bune cu 


vecinii România și Ucraina. Şi eu vă asigur că ne vom ţine de cuvânt”. 

Potrivit prevederilor sale, Acordul s-a încheiat „...în scopul creării 
unei majorități parlamentare stabile, susținerii și realizării programu- 
lui social-economic al Guvernului Republicii Moldova, în interesul 
cetățenilor țării”. 


Acesta stabilea o serie de priorităţi, care vizau, între altele, reforma 
justiţiei şi combaterea corupției, iar în materie de politică externă și se- 
curitate „promovarea și implementarea unei politici externe echilibrate, 
prin implementarea tuturor acordurilor, parteneriatelor şi angajamente- 
lor asumate de Republica Moldova, atât în Est, cât și în Vest, inclusiv prin 
Acordul de Asociere cu UE, prin statutul de membru al CSI”. 


Structura Guvernului era menţinută, cele 10 portofolii fiind împărțite, 
în mod egal, între partenerii de coaliție, astfel: 


PSRM 

e Ministerul Finanţelor, prim viceprim-ministru; 

e Ministerul Justiţiei; 

e Ministerul Sănătăţii, Muncii şi Protecţiei Sociale; 

e Ministerul Agriculturii, Dezvoltării Regionale și Mediului; 
e Ministerul Afacerilor Interne. 


PDM 

e Viceprim-ministru pentru Reintegrare; 

e Ministerul Afacerilor Externe și Integrării Europene; 
e Ministerul Economiei și Infrastructurii; 

e Ministerul Educaţiei, Culturii și Cercetării; 

e Ministerul Apărării. 


În vederea asigurării unei bune conlucrări între cele două partide se 
înființa Consiliul Coaliţiei, format din câte trei reprezentanți ai fiecărei 
părţi — în persoana președintelui partidului, liderului fracțiunii parla- 
mentare și a secretarului general al formaţiunii respectivet. 


Fragilizarea coaliţiei majoritare 


Divergenţele de opinie din cadrul PDM au determinat declanșarea 
unui proces de destrămare a acestui partid, prin părăsirea lui de către 
mai mulți deputaţi. 

Primul pas în acest sens a fost făcut, la 8 mai 2020, când un grup de pa- 
tru parlamentari, respectiv Oleg Sirbu, Violeta Ivanov, Vladimir Vitiuc 
şi Elena Bacalu, a părăsit facțiunea parlamentară, anunțând, totodată, 
şi demisia din partid. 


Cu acest prilej, Elena Bacalu arăta următoarele: „Am citi şi mesajele 
de «adio» ale unor colegi, m-am regăsit în ele și am conștientizat că 
vreau şi eu sa trăiesc aceleași sentimente de independenţă și libertate 
în luarea deciziilor, precum și să fiu auzită, iar prin vocea mea sa fie 
auziți cetățenii care m-au votat pentru a le reprezenta interesele în 
Legislativ. Am văzut și reacția altor colegi, una «necomentabilă». O 
nouă lecţie neînsușită! Astfel, declar că începând cu ziua de astăzi 
părăsesc majoritatea parlamentară, fracțiunea şi Partidul Democrat 
din Moldova!”. 


Cei patru deputaţi democrați au aderat la grupul parlamentar Pro 
Moldova și, implicit, la platforma de unitate și solidaritate a acestuia. 


După migrarea acestora, PDM a rămas cu doar 17 deputaţi, iar majori- 
tatea parlamentară şi-a redus numărul de mandate la 54. 


Profitând de slăbirea numerică a coaliției de guvernământ, liderul gru- 
pului Pro Moldova, fostul spicher Andrian Candu, a adresat, în aceeași 
zi, un apel celorlalte partide parlamentare, cerând formarea unui „bloc 
antiguvernamental” pentru a „debarca” actuala guvernare, deoarece 
„guvernul Chicu a eşuat în gestionarea crizei din sănătate”, „a deraiat 


de la cursul european al ţării” și „trebuie să plece”. 


La apelul Pro Moldova a răspuns doar grupul parlamentar al Partidului 
Şor, celelalte respingându-l sau considerându-l „un atac fără precedent 
în adresa PD”, cum l-a catalogat Pavel Filip, liderul democrat”). 


Însuși președintele Igor Dodon, anticipând destrămarea majorității 
parlamentare, a invitat liderii PAS, ai Platformei DA şi ai PDM să se 
așeze la masa de negocieri, pentru evitarea unei posibile crize poli- 
tice. 


Aceştia au respins invitaţia lui Igor Dodon, invocând diverse motive. 
Astfel, Maia Sandu, preşedintele PAS, a subliniat că: „Vom participa 
la demiterea Guvernului atunci când vom avea certitudinea că exis- 
tă voturi pentru un Guvern proeuropean format din oameni onești, 

profesioniști, care să aibă sprijin politic pentru acțiunile ce urmează să 
le întreprindă în interesele cetățenilor”"?. 


La rândul său, Dumitru Diacov, liderul grupului parlamentar al PDM, 
declara: „PDM nu va vota demisia acestui Guvern, dar nu vom parti- 
cipa la formarea unui nou Guvern. Vrem să fim în opoziţie pentru a vă 


arăta ce înseamnă opoziţia în Moldova”'?. 


În următoarele luni s-a accentuat instabilitatea coaliției de guvernare, 
ca urmare a plecării din PDM şi a altor deputaţi care au aderat, fie la 
Pro Moldova, fie la Partidul Şor. Astfel, la sfârşitul lunii iunie coaliția 
mai avea doar 50 de deputaţi, ceea ce nu-i asigura nici măcar o majori- 
tate simplă (51 din 101 deputaţi — n.n.). 


În această situaţie precară pentru majoritatea parlamentară au început 
să apară tot felul de scenarii, atât din partea socialiștilor, prin vocea 
preşedintelui Igor Dodon, liderul informal al acestora, cât și din partea 
opoziţiei. 


Igor Dodon avansa trei posibilități pentru depășirea crizei guverna- 
mentale: „Avem trei scenarii posibile: rămâne Guvern minoritar, facem 
o coaliţie de salvare naţională între PSRM, PDM, PAS şi Platforma DA 
sau, la fel, aceste patru partide antioligarhice se întâlnesc și decid să 


mergem la alegeri parlamentare anticipate”"*. 


Pe de altă parte, Alexandru Slusari, preşedintele fracțiunii Platforma 
DA, de opoziţie, se pronunţa pentru demiterea Guvernului Chicu și 
„...de votat guvernul Platformei DA. Nu semnăm niciun acord de 
alianță cu nimeni. Platforma DA are deja trei candidaţi pentru funcţia 
de premier. Este vorba despre Andrei Năstase, Igor Munteanu și 
Alexandru Slusari. Prim-ministrul trebuie să fie figura de la Platforma 
DA. Conceptul nostru este ca marea majoritate a miniștrilor să fie 
tehnocraţi, care nu fac parte de la niciun partid”. 


Precizăm că Platforma DA pregătise şi o moţiune de cenzură împo- 
triva Guvernului, cerând partidelor de opoziţie să o voteze, însă aces- 
tea nu aveau cele 51 de voturi necesare pentru a o adopta și a demite 
Executivul. 


Niciunul dintre aceste scenarii nu era realist şi, drept consecinţă, au 
rămas doar pe hârtie. 

Destrămarea coaliției 


Alianţa politică dintre cele două partide a fost de scurtă durată, de cir- 
ca 8 luni, respectiv din martie până în noiembrie 2020. 


Semnalul destrămării alianței a fost dat de Pavel Filip, liderul PDM 
care, după câștigarea primului tur al alegerilor prezidenţiale, din 1 no- 
iembrie 2020, de către Maia Sandu, preşedintele PAS, a declarat că 
partidul său se va retrage de la guvernare după alegerea unui nou șef al 
statului, fără a anunţa şi părăsirea alianţei!€. 


Această declaraţie a liderului democrat a fost considerată ofensatoa- 
re de către partenerii de coaliţie, inclusiv de preşedintele în exercițiu, 
Igor Dodon. Mai ales că a venit între cele două tururi ale scrutinului 
prezidenţial şi aducea prejudicii electorale candidatului susținut de 
socialiști. 


Ca urmare, premierul Ion Chicu a anunţat, la 9 noiembrie 2020, 
revocarea celor patru miniștri ai PDM din guvernul său, în urma 
unei înțelegeri cu Igor Dodon și Zinaida Greceanii, preşedintele 
Parlamentului”. 


Reacţia PDM-ului a fost promptă. Înlăturarea miniștrilor democrați a 
fost considerată de către liderii partidului o rupere a parteneriatului po- 
litic dintre cele două partide şi, implicit, încetarea existenţei coaliției. 


În Comunicatul PDM, dat publicităţii la 9 noiembrie 2020, se 
menționa: „PDM a luat decizia de a-și retrage reprezentanţii săi din 
Guvern, imediat după învestirea preşedintelui ales, din responsabilita- 
te, pentru a nu lăsa un vid în instituţiile conduse de PDM. Dacă PSRM 
a hotărât să își asume integral responsabilitatea pentru guvernare la 
această etapă, decizia îi aparține”. 

Apoi, Pavel Filip, liderul PDM, a venit cu noi precizări privind plecarea 
de la guvernare: „În primul rând, pentru că, nefiind implicaţi în campa- 
nia electorală, noi ne-am concentrat exclusiv pe evaluarea obiectivă și 
profesionistă a situaţiei din ţară. În al doilea rând, pentru că, în ultime- 
le luni, am avut un proces permanent de consultări cu cetățenii şi ştim 
care sunt temerile lor, dar și aşteptările pe care le au de la clasa politică 
actuală. (...) Partidul Democrat a avut posibilitatea de a face un pas 
înapoi, demonstrând în baza exemplului propriu că acum nu e timpul 

pentru interese partinice sau orgolii personale — e timpul compromisu- 
rilor rezonabile pornind de la interesul major al Republicii Moldova””?. 


În aceeași zi, a revocării, prim-ministrul Ion Chicu a numit noi dem- 
nitari în posturile rămase vacante, după cum urmează: Olga Cebotari, 
viceprim-ministru pentru reintegrare; Anatol Usatii, ministrul econo- 
miei şi infrastructurii; Aureliu Ciocoi, ministrul afacerilor externe și 
integrării europene; Victor Gaiciuc, ministrul apărării; Lilia Pogolșa, 
ministrul educaţiei, culturii și cercetării”. 


Demnitarii nou-numiţi făceau parte dintre „oamenii de casă” ai PSRM 
și ai lui Igor Dodon și s-au făcut cunoscuți, în timp, prin declaraţii scan- 
daloase, acte de corupţie, dosare înghețate și campanii de propagandă 
în favoarea stăpânilor lor. 


La 19 noiembrie 2020, liderul PDM, Pavel Filip, a anunţat formal, în 
plenul Parlamentului, că fracțiunea Partidului Democrat s-a retras din 
majoritatea parlamentară”. 


Fosta putere și acoliţii ei boicotează 
autoritatea președintelui nou-ales 


Pierdere alegerilor de către Igor Dodon a determinat o degringoladă 
în tabăra puterii socialiste şi a acoliţilor ei, respectiv a deputaților din 
Partidul Şor, precum și a unora care au părăsit PDM şi s-au regrupat în 
Platforma Pentru Moldova. 


Teama că îşi vor pierde pârghiile de influenţă și le vor fi afectate intere- 
sele de grup au determinat aceste forte politice să constituie o alianță 
informală, ad hoc, conjuncturală, în vederea trecerii prin Parlament a 
unor proiecte de lege favorabile doar lor și nu cetăţenilor, în perioada 
care a rămas până la învestirea noului președinte şi perspectiva schim- 
bării vechii puteri. 

Astfel, majoritatea parlamentară neoficială a convocat o şedinţă plenară 
a Parlamentului, la 4 decembrie 2020, la care nu au participat deputaţii 
opoziţiei, PAS şi PDA, forțând adoptarea sau anularea unor legi im- 
portante, între care cele privind politica bugetar-fiscală, Bugetul public 
şi Bugetul asigurărilor sociale de stat, statutul limbii ruse şi propaganda 

rusă, vânzarea stadionului republican către SUA, precum și trecerea 
Serviciului de Informaţii şi Securitate din subordonarea preşedintelui 
în cea a Parlamentului, fără examinare și dezbateri”. 


Aceste mișcări pe ultima sută de metri ale majorităţii ad hoc au fost în- 
dreptate împotriva noului șef al statului și considerate, pe bună drepta- 
te, o lovitură de teatru sau o demonstraţie de forță a vechii puteri. 


Alexandru Tănase, fost preşedinte al Curţii Constituţionale, a afir- 
mat că, prin promulgarea ce către Igor Dodon a legii privind trecerea 
Serviciului de Informaţii şi Securitate în subordinea Parlamentului, 
acesta s-a angajat într-un joc periculos care viza destabilizarea 
funcţionării statului, deoarece avea menirea să-l lase pe noul şef al sta- 
tului, Maia Sandu, „fără instrumentul esenţial de informare, care ar fa- 
ce-o să fie oarbă în faţa unor probleme de politică externă și altele”. 


Din fericire, această lege, ante-datată şi promulgată de preşedintele 
în exercițiu Igor Dodon, a fost suspendată, la scurt timp, de Curtea 
Constituţională a Republicii Moldova. 


Demisia Guvernului minoritar lon Chicu 


Demisia Guvernului minoritar Ion Chicu a fost consecinţa directă a 
pierderii alegerilor prezidenţiale din 1/14 noiembrie 2020 de către ex- 
preşedintele Igor Dodon și a câștigării acestora, într-un mod categoric, 
de Maia Sandu, candidatul opoziţiei, atât parlamentare, cât şi extrapar- 
lamentare. 


De altfel, noul preşedinte anunţase deja că nu va putea colabora cu un 
guvern minoritar socialist și se pronunţase a priori pentru alegeri par- 
lamentare anticipate, încă înainte de învestirea sa oficială, programată 
pentru data de 24 decembrie 2020. 


În acest context politic intern, premierul Ion Chicu a anunțat, la 23 de- 
cembrie 2020, demisia sa și, implicit, a Guvernului, după o consultare 
prealabilă pe care a avut-o cu Igor Dodon și președintele Parlamentului, 
Zinaida Greceanii. 


Cu acest prilej, Ion Chicu a declarat: „Este un obiectiv pe care toţi l-am 
declarat prioritar pentru a readuce la normalitate țara și ca să permitem 

societăţii noastre să soluţioneze problemele și să se dezvolte în conti- 
nuare. Sunt doar două căi legale de a declanșa dizolvarea Parlamentului 
şi alegerile parlamentare anticipate, una este demisia Guvernului. În 
aceste condiţii, eu am propus de a veni astăzi cu decizia de demisie a 
prim-ministrului, respectiv şi a Guvernului Republicii Moldova. Astfel 


încât această procedură să poată fi lansată cât mai curând posibil'”?. 


Totodată, fostul prim-ministru a arătat că: „... ne-am îngrijit ca oda- 
tă cu aceste hotărâri de guvern să nu fie probleme în continuare 
în finanțarea necesităților și cheltuielilor primordiale ale statului 
Republica Moldova. Odată cu aprobarea acestor proiecte, maşina sis- 
temului de stat va putea funcţiona, vor putea fi achitate salarii, pensii, 
plăţi sociale etc”*. 


Guvernul interimar Aureliu Ciocoi 
și declanșarea crizei politice prelungite 
2 2 


Prim-ministrul demisionar, Ion Chicu, a refuzat propunerea 
preşedintelui ales, Maia Sandu, de a asigura interimatul funcției până 
la învestirea de către Parlament a unui nou guvern. 


În consecință, Maia Sandu l-a numit, la 31 decembrie 2020, pe Aureliu 
Ciocoi, ministru în exerciţiu al afacerilor externe și integrării europe- 
ne, în calitate de prim-ministru interimar. 


Cu acest prilej, Maia Sandu a declarat: „În condiţiile în care premie- 
rul demisionar Ion Chicu a refuzat să asigure interimatul până la nu- 
mirea unui nou Guvern, Președintele, conform Constituţiei, numeşte 
premierul interimar, în mod obligatoriu din rândul miniștrilor. Azi am 
semnat decretul de numire în calitate de premier interimar a domnului 
Aureliu Ciocoi, ministrul în exerciţiu al afacerilor externe și integrării 
europene”. 


Odată cu demisia Guvernului Ion Chicu, consecință directă a destră- 
mării coaliției majoritare, şi numirea unui prim-ministru interimar, 
Republica Moldova a intrat într-o criză politică de durată, deoarece 
raportul de forțe din Parlament, foarte divizat şi antagonist, nu permite 
constituirea unei majorități parlamentare funcționale, care să fie agre- 
ată de noul preşedinte, Maia Sandu, şi să lucreze în folosul cetăţenilor. 

Ca urmare, singura soluţie onestă și viabilă ar fi organizarea de alegeri 
parlamentare anticipate, care ar putea schimba în mod radical situația 
politică actuală din Republica Moldova. 


Dar întrucât declanșarea acestora este un proces complicat și anevoios 
din punct de vedere constituțional şi procedural, criza politică actuală 
ar putea să dureze cel puţin şase luni. 


Deja au trecut peste trei luni, de la demisia Guvernului Ion Chicu, fără 
a se găsi o soluţie a crizei politice! 


Note | 'www.europalibera.org, din 14 noiembrie 2019. 
? Agenţia Moldpres, din S martie 2020. 
3 Idem. 
+ Ibidem, din 11 martie 2020. 
*www.europalibera.org, din 16 martie 2020. 
S Acordul privind formarea Coaliţiei „Platforma Social - De- 
mocrată pentru Moldova”. 
” Idem. 
3 Idem. 
° Agenţia Publika, din 8 mai 2020. 
1 www.europalibera.org, din 8 mai 2020. 
! Idem. 
12 www.deschide.md, din 16 mai 2020. 
8 www.publika.md, din 21 mai 2020. 
11 Agenția Moldpres, din 19 iunie 2020. 
'Swww.publika.md, din 21 iunie 2020. 
15 Agenţia Moldpres, din 9 noiembrie 2020. 
1 Idem. 
18 www.deschide.md, din 9 noiembrie 2020. 
'9 Idem. 
% Idem. 
2! www.deschide.md, din 19 noiembrie 2020. 
* www.europaliberă.org, din 6 decembrie 2020. 
3 www.timpul.md, din 10 decembrie 2020. 
Agenţia Moldpres, din 23 decembrie 2020. 
* Idem. 
% Agenția Mpldpres, din 31 decembrie 2020. 

lon |. IONESCU 
Despre criză, urgenţă, libertate, 
siguranță, constrângere... 


I...].— profesor universitar 
doctor, Departamentu 

de Sociologie şi Asistenţă 
Socială al Universităţii 
„Alexandru loan Cuza” din 
laşi, autor a numeroase 
volume, studii și articole în 
reviste de specialitate din 
țară și străinătate, membru 
în comisii de doctorat, 
prodecan al Facultăţii 

de Filosofie şi Ştiinţe 
Social-Politice, membru 

al Senatului Universităţii 
„Alexandru loan Cuza”, 
membru fondator a 
Societăţii Sociologilor din 
România, Profesor Emerit 
(2018). 


1. Atunci când suntem copii am vrea să fim 
adulți, iar când devenim adulţi am vrea în co- 
pilărie... De ce oare? Deoarece copiii îşi în- 
chipuie că „totu-i ok” atunci când „eşti mare”, 
că „totul le merge bine ălor mari”, nimeni nu 
le cere socoteală, nu-i controlează nimeni... 
Când își „deschid sufletul” și sunt cuprinși 
de nostalgia copilăriei, adulții „parcă- 
şi amintesc” că „bine mai era pe-atunci” 
când „primeau totul de-a gata”, fără efort, nu 
aveau griji, erau în siguranţă... 


Şi unii şi alții îşi exagerează dorințele. De 
fapt, adulţii nu sunt „liberi și ok”, aşa cum îşi 
imaginează copiii, iar copiii au tot felul de 
spaime, de suferințe pe care par să nu și le 
mai amintească atunci când devin adulți. 


Aceste dorinţe exagerate se leagă de libertate 
şi de siguranță. Ne simţim frustraţi când nu 
le avem în același timp şi nu reuşim să fim şi 
copii şi adulți în același timp... 


Mulţi au numit copilăria „epocă de aur”, fi- 
indcă au dus-o bine în copilărie, iar acum au 
anxietăți pe care atunci le-au ignorat. Pare să 
le fie mai dor de copilărie celor care... parcă 
nu au fost niciodată mici. Este adevărat că 
„pădurile copilăriei” sunt mai frumoase de- 
cât cele ale vârstei adulte, și mâncarea făcută 

„la mama acasă” e mai bună, dar copilăria nu e ușoară, deși e descrisă 
adesea ca „paradis pierdut” Unii chiar își notează ce spun copiii („lu- 
cruri trăsnite”) fiindcă li se pare că tot ce spun ei e înțelept, luminos. 
Desigur, în copilărie totul pare posibil, copiii cred că-i suficient doar 
să vrea ca să schimbe lumea, așa cum se întâmplă pe timpul pomului 
de Crăciun și al primilor fulgi de nea... „Parcă ieri erau copii”, azi nu 
mai sunt, iar adulţilor nu le vine să creadă. Între copilărie și bătrâneţe 
există doar... urgenta trecere prin starea de adult. Copilăria devine 
călătorie uitată pe măsură ce „s-a hotărât” că murim câte puţin... Ne 
dăm seama „cât de mult am iubit-o” atunci când n-o mai avem. În 
copilărie, eram toţi frați, după aceea... fiecare pentru sine. 


Copiii, adulții şi bătrânii au farmecul lor. Unii sunt obsedaţi de 
„urgenţa trecerii vieții” şi devin... „nervoși'. De ce oare? Deoarece nu 
le-au făcut „pe toate la timpul lor”. Mulţi nu „fac dragoste” în tinereţe, 
apoi regretă şi se roagă degeaba la bătrânețe! („păcatele tinereţii” 
şi regretele bătrâneţii, „dacă tinerii ar şti, dacă bătrânii ar putea”...). 
Atunci când bătrânii se joacă cu memoria trecutului, se transformă 
în... caricaturi ale tinereţii. Răscolirea amintirilor este un semn al 
bătrâneţii, ca și aniversarea zilei de naștere care nu mai e sărbătoare. 
Faptele bune din tinerețe ar putea fi o răsplată a bătrâneţii, dar cât 
suntem tineri vrem mult spaţiu, iar când suntem bătrâni vrem mai 
mult timp... Şi ştim că îmbătrânim, dar refuzăm să ajungem bătrâni. 
Deși ni se pare lungă bătrâneţea, unii o încep prea devreme și nu fo- 
losesc „timpul ce ni s-a dat” pentru a râde, pentru a dansa etc., uitând 
că va fi timp destul şi pentru a jeli... 


2. Libertatea oamenilor este plină de capcane dacă organizarea po- 
litică, statul, structurile, instituţiile nu se impun și viața fiecăruia e 
„lăsată de voie”, „după plac”, „fiecare cu ale lui”... A abuza de libertate 
înseamnă a o ucide, dacă libertatea nu e folosită pentru eliberarea 
gândirii, restrângerea nevoilor, pentru a deprinde stăpânirea de sine, 
controlul de sine... A fi liber înseamnă a-ţi asculta mintea și inima, 
fără a-ţi face rău ţie. Cel care-şi face din libertate un obiectiv ar trebui 
ca din libertatea altora să-şi facă scop. Libertate înseamnă a face ce 
permit legile, normele, regulile, iar odată cu ea crește și responsabili- 
tatea. Cel care trăieşte doar pentru a avea, nu e liber. A trăi liber în- 

seamnă să facem din noi oameni liberi cu ceea ce ni s-a dat și am știut 
să primim, după cum am dat și am ştiut să facem pe alții să primească 
ce-am dat?. A fi liber nu înseamnă a face tot ceea ce vrei, ci a-ţi dori ce 
poţi avea, a crede în ceea ce e bine, bun, frumos, adevărat. Libertatea 
implică responsabilitate, de aceea mulți se tem de ea... 


Copiii educați în libertate şi responsabilitate vor şti să nu abuzeze de 
ea. Copiii au drepturi, dar și responsabilităţi! Cei care fac doar tot ce 
vor, rareori fac tot ce trebuie. Adulții ar trebui să ceară celor mici să 
nu se lase înlănțuiţi de „ispitele”, de evenimentele cotidiene, dar nici 
să nu-i ferească de ele. Ar trebui să le spună copiilor, pe înţeles, că nu 
există libertate individuală fără siguranță materială, dar libertate nu 
înseamnă satisfacerea oricărui capriciu. Libertate nu înseamnă trân- 
dăvie, ci folosirea timpului pentru muncă, pentru eliberarea minții 
şi a inimii, pentru eliberarea de falsele credinţe și frici. Reprimarea 
multor instincte, pasiuni nu înseamnă pierderea libertăţii. Cu cât oa- 
menii sunt mai luminaţi la minte, cu atât sunt mai liberi în lumea în 
care pot trăi liberi. Cele mai grele lanţuri pe care ajung să le poar- 
te oamenii sunt cele pe care și le leagă singuri... Între ceea ce li se 
întâmplă și modul în care (re)acționează există un decalaj în care 
intervine puterea lor de a alege cum vor să (reacționeze. Unii văd 
libertatea ca pe un dar, ca pe un cadou, care „vine din cer”, „din se- 
nin”, alții o văd ca pe o pradă cu care fac ce vor, fără nicio grijă pentru 
consecinţe. Unii luptă pentru libertate, apoi o extind peste limite şi 
astfel devine negarea ei. Libertatea totală, absenţa tuturor limitărilor 
şi a interdicțiilor înseamnă anarhie (dacă totul este permis, nimic nu 
este interzis, inclusiv tirania și sclavia... ). Libertatea poate exista dacă 
e (auto)limitată. 


Lumea este obsedată şi de dorinţa siguranței. Familia este un loc de 
refugiu în siguranță, dar adesea și loc al violenţei „departe de ochii 
lumii”... „Istoria ne învaţă” că o comunitate, o societate, o civilizaţie, 
pentru a-şi păstra controlul asupra propriei traiectorii, trebuie să 
fie în siguranţă, să-şi asigure mijloacele necesare vieții în siguranţă. 
Dorinţa excesivă de siguranţă este însă adversara libertăţii, e precur- 
soarea sclaviei. Se spune că bunurile și banii nu fac liber pe nimeni. 
Adevărul e că dau sentimentul siguranţei. Bunurile și banii sunt o 
oportunitate existenţială, dar şi o ameninţare pentru cei care devin 

sclavii lor şi al tuturor rutinelor pentru a se simți în siguranţă. Sarcina 
pe care am putea să ne-o asumăm astăzi în mod responsabil nu e atin- 
gerea siguranţei depline, ci împăcarea cu insecuritatea persistentă... 
Visul siguranţei perfecte se poate întruchipa în tentaţia totalitară care 
aduce sistemul totalitar (iar cei care au trăit în vreun regim totalitar 
ştiu pe pielea lor ce înseamnă securitate individuală şi colectivă, deşi 
sunt unii cu memorie de foarte scurtă durată...). „Ordinea totalitară” 
hrănește individul cu ideologia care-i induce ideea că nu e impor- 
tant dreptul de a alege, de a decide liber, ci de a susţine și a întări 
condiţiile supunerii sale după mila, voia şi capriciile puterii... 


3. Cele două nevoi de bază, libertatea și siguranța, pot fi — ca toate 
obiectivele umane - compromisuri realiste, incomode. Separat nu 
pot fi pe deplin satisfăcute, iar dacă sunt împreună, nici atât... Viaţa 
în colectivitate produce vise de perfecţiune, idealuri impracticabi- 
le (chiar periculoase atunci când apar cei care identifică „duşmanii 
perfecțiunii și idealului” pentru a-i distruge). Încercările de a con- 
strui comunităţi, societăţi „perfecte” au produs multă nenorocire. 
Este adevărat că libertatea oferă posibilitatea de a spune și de a face 
toate absurdităţile, de a provoca cele mai neașteptate fapte și eveni- 
mente (de aici ura unora faţă de libertate...), dar cum ar arăta ome- 
nirea precum... Coreea de Nord? Visele perfecțiunii nu dispar, dar 
libertatea și siguranța omului ar trebui să fie legate acum mai mult de 
ştiinţă şi tehnologie, nu doar de „regimul politic”. Visăm, am vrea mai 
curând, un „imperiu al științei și tehnologiilor” în cadrul unei „ordini 
liberale”. Dar acum nevoia, dorința de libertate și siguranță induc 
emoții, atitudini și comportamente contradictorii datorită urgenţei 
cu care se derulează totul: copilăria și bătrâneţea, oportunităţile şi 
îngrădirile, optimismul și pesimismul, entuziasmul și deznădejdea... 
Mulţi dintre noi (aș îndrăzni să spun: cei mai mulți dintre noi) sun- 
tem ignoranți şi reacționăm emoţional la ce ni se întâmplă, bazân- 
du-ne pe închipuiri, pe presă, pe internet care iau informaţii din tot 
felul de „surse”, inclusiv din cele fabricate de troli? și distribuite (in) 
conștient de către idioții utili”. 


Suntem fascinaţi de „perspectivele luminoase” ale geneticii, nanoteh- 
nologiilor etc. Nimeni nu e înclinat să le conteste valoarea, dar fără să 

vadă posibilitatea şi probabilitatea de a produce „o mare de oameni” 
fără (multe) inhibiţii morale. „O parte a presei” vine cu „știri pe sur- 
se” (că într-o zi vom trăi peste 140 de ani dacă ne detoxificăm venele 
şi arterele, de exemplu), o alta parte aduce în atenţie „informaţiile 
şi ştirile” care scot în evidență doar efectele negative ale creșterii 
densității populaţiei, ale migrației masive. Ostilitatea ignorantă față 
de biotehnologii, propaganda împotriva alimentelor „modificate ge- 
netic” nu iau în seamă că mii de ani oamenii au (re)produs plante 
şi animale, au construit farmacopeea populară, vindecarea medicală 
etc., corectându-l pe Bunul Dumnezeu’. Vrem acum „doar bio”, deşi 
fără „revoluţia verde” milioane de oameni din „ţările lumii a treia” ar 
muri de foame. Protestele împotriva acesteia, cele împotriva centra- 
lelor nucleare etc. sunt iraționale“, ca și protestele împotriva măsu- 
rilor de protecţie anticoronavirus ale celor „supăraţi pe guvern” că 
nu a găsit imediat remediul universal. Şi apariția motorului cu abur, 
a trenului, a autoturismului, avionului etc. a produs panică” (fiindcă 
au fost înlocuite animalele de povară, „munca manuală”, care nu dă 
atâta bătaie de cap ca „munca intelectuală”, fiindcă au adus şomajul 
cu consecinţele sale...), deși unii au explicat mereu că astfel de schim- 
bări aduc şi beneficii pentru contemporani şi urmași... 


4. Ca ignoranți şi „idioţi utili”, avem tendinţa de a lua informaţii de 
ici, de colo, de a le retransmite, de a extrapola, de a generaliza, de 
a absolutiza plecând de la situaţii particulare, de la experienţa unor 
traiectorii particulare, exprimându-ne în termeni vagi, ambigui, în 
propoziţii pline de prejudecăţi, de clişee. Or, în perioade de crize se 
cere revoluționarea cadrului de inteligibilitate. Atât timp cât ne vom 
baza mecanic doar pe „formulări” de tipul: „necesitatea transpune- 
rii principiilor liberalismului”, „orientarea spre statul providență” 
etc., nu pot avea efecte benefice acțiunile fezabile pentru depăşirea 
crizelor. Libertatea şi siguranța se pot suporta și chiar consolida 
reciproc în această lume răvășită, fiindcă libertatea are nevoie de 
un climat de siguranţă în statul de drept, în care oamenii au drep- 
turi şi responsabilităţi. Mondializarea oferă și oportunităţi, acces la 
informaţii, la bunuri, nu doar ameninţă și exclude. Îngrijorarea mul- 
tora în privința mondializării provine din faptul că se simt pierduţi, 

nu înțeleg pe deplin amploarea a ceea ce (li) se întâmplă... Nu ştim 
cu certitudine ce va urma, desigur, dar putem construi scenarii, pro- 
grame, proiecte de societate orientată acum spre energii regenerabi- 
le, infrastructuri urbane şi rurale, activități productive nepoluante, 
NTIC?... Suntem într-o lume complexă, într-un „leviathan'”, „golem” 
capabil nu numai să ne elibereze, ci şi să ne înlănţuie, să ne distrugă... 
Nu putem „trăi bine”, nici măcar (supra)vieţui, dacă nu înțelegem 
toți că ne priveşte pe toți bunăstarea tuturor. Trăim în criză (politică, 
economică, financiară, ecologică, filosofică, sanitară etc.), căreia îi 
dăm semnificaţii diferite. Reflecţia critică asupra libertăţii, siguranței, 
responsabilităţii, crizelor şi urgențelor poate fi de mai mare folos 
pentru gândire şi acţiune în condiţiile în care toate acestea au de- 
venit teme banale, repetate până la saturație în discursul jurnalistic, 
politic etc., chiar în conversațiile de la colțul străzii sau de pe şanţ. De 
aceea şi atitudinile față de crize sunt diferite: unii critică radical rea- 
litatea socială existentă și cer „întoarcerea la origini”, alții cer reforme 
plecând de la diagnostice puse pe baza unor date, alții se raportează 
la criză situaţional, contextual („știm noi bine despre ce e vorba”)... 


Mulţi sunt stânjeniți, deranjaţi, speriaţi de imprevizibilitate, de 
urgenţe, de rupturi, de schimbări bruște, de incertitudine, de 
„bifurcaţii”, „puncte de cotitură”, în care faptele şi evenimentele se 
amestecă. Tocmai în acest context suntem bombardaţi de fakenews. 
Le-ar fi mai uşor multora dacă ar avea alături autorităţi, instituţii şi 
persoane de încredere. Din păcate pentru mulți ignoranțţi, fără dis- 
cernământ, fără coerenţa sinelui, unii „oameni de ştiinţă”, unii „oa- 
meni politici” vin să spună ceva (de exemplu, că se produc schim- 
bări climatice periculoase, că există viruși periculoși etc.), pentru 
ca imediat alții să spună altceva, să susțină contrariul. Deşi medici 
„de renume” explică pe înţeles ce-i cu sars-cov-ul şi vaccinul aferent, 
mulți medici „analiști” vorbesc fără întrerupere de „oculta mondia- 
lă”, de „conspirații. Unii protestează împotriva „europenizării”, „glo- 
balizării”, imaginându-și că „apără săracii lumii de bogaţii hrăpăreţi', 
deşi „europenizarea”, „globalizarea” oferă și oportunităţi, nu doar 
amenință. Ceea ce e mic e frumos (small is beautiful), dar ce e mare 
poate funcţiona mai bine. Desigur, economia de piaţă nu „ştie” de 
compasiune, nu are considerente teologico-filosofice, nu vede diver- 
sitatea socioculturală, nu oferă soluţii la toate „problemele omenirii” 

şi la toate provocările vieții istorice şi cotidiene etc., dar controlul ei 
(de către cine? de către unele tiranii naţionaliste?) ce efecte ar avea? 
Este adevărat că marile conglomerate comerciale, industriale, finan- 
ciar-bancare tind să-și crească suveranitatea concomitent cu declinul 
statelor naţionale, dar capitalismul şi liberalismul sunt atacate de pes- 
te un secol şi jumătate de tot felul de socialiști, comuniști, sindicalişti, 
iar atacurile nu le-au ucis, deși poate au contribuit la limitarea unora 
dintre efectele lor negative. Sărăcia și mizeria lumii nu sunt vinde- 
cate de strigătele mânioase împotriva liberalismului și globalizării. 
În totalitarism, dictatură naționalistă, informaţia şi participarea la 
putere sunt mult mai strict măsurate și limitate (marea majoritate a 
populaţiei nu are acces la ele). Mai bine am vedea cu toții cum pot 
fi opriţi fanaticii care răspândesc teroarea în lume. Uneori, când cre- 
dem în capacitatea noastră de a distruge răul, îl sporim. Şi „problema 
întoarcerii răului” ar trebui să ne frământe (Biblia și psihanaliza spun 
că răul este în noi şi în „lumea rea”)... 


5. Nu ştim „ce ne aduce ceasul”, anul, dar ne putem proiecta în viitor, 
să ne vedem cum și unde vrem să fim peste o lună, peste un an, peste 
un deceniu, să facem tot ce ne stă în putință ca să ne atingem țelul 
pe care ni l-am propus şi să înlăturăm obstacolele din drumul spre 
el. Putem lua în seamă incidente, accidente, tot felul de fapte şi eve- 
nimente posibile (unele axate pe frica de nou, altele pe binefacerile 
libertăţii) pe care nicio „lege a istoriei” nu le poate exclude. Spiritul 
critic ar trebui să ne însoțească atunci când vedem, gândim schimba- 
rea, și nu nihilismul sau ideologiile propagandelor. Dar, în „mintea 
masei” (care nu prea vrea să ştie de filosofie, teologie, fizică, chimie, 
biologie, psihologie...) pătrunde câte ceva - „în versiune populară” 
- prin „canale de informaţii şi ştiri pe surse” care abat atenţia de la 
problemele reale care tulbură de secole (şi continuă să tulbure și as- 
tăzi) şi promovează divertismentul, show-ul, ca să umple spaţiul vid 
al vieţii cotidiene. Dar entertainment-ul şi show-ul nu înlătură frica, 
teama, disperarea ascunsă de statutul incert, de realitatea nesigură, 
de incertitudinea persistentă induse de popularizarea ştiinţei, a des- 
coperirilor. Preocuparea şi incertitudinile actuale sunt mai dureroa- 
se, fiindcă decalajul dintre „comunitatea științifică” şi „masa ignoran- 

tă” nu s-a micşorat prea mult, iar domeniul în care credem că suntem 
competenţi devine din ce în ce mai restrâns... În ciuda tuturor schim- 
bărilor istorice și cotidiene, natura omului nu s-a schimbat prea 
mult... Ne plac „cuceririle civilizației”, dar trăim nostalgia simplităţii 
„vieţii de altădată”, a „copilăriei civilizaţiei... În aceste condiţii, pare 
puţin probabil să revină „barbaria, dar nu imposibil... 


6. Din dorinţa de a construi explicaţii ale socialului ca în științele 
exacte, unii au construit cadre teoretice, cadre de inteligibilitate pen- 
tru a induce ideea unui sens determinat al evoluţiei. Or, şi schimbările 
mici în cadrul unui proces pot induce variaţii importante ale stării 
sistemului în stadii ulterioare'”. Pentru diferite funcţii şi valori ale ca- 
racteristicilor elementelor componente, diferitele stări ale sistemului 


pot fi la fel de posibile. 


Un eveniment (apariţia unui nou virus, de exemplu) poate rupe con- 
tinuitatea și perturba modul de înţelegere al realității. Avem tentația 
de a explica, de a ne face inteligibilă realitatea nouă folosind sche- 
me, modele pre-existente!!, dar evenimentul, ca și imprevizibilita- 
tea, bifurcările, fragilizarea echilibrelor, noile forme temporare de 
stabilitate etc. cer logici diferite ale acțiunii. Avem în continuare 
tendinţa de a descompune procesul devenirii în secvenţe reunite (de 
către cineva) într-o povestire, într-o naraţiune, atenţia fiind centrată 
pe „ordinea în care s-au produs toate” Memoria care înregistrează 
trecutul induce interpretări şi reorganizări ce fac din el fundamen- 
tul acțiunilor prezente. Dar acțiunea în situaţii de incertitudine nu 
este orientată (doar) de scopuri şi norme (ca în cazul acţiunii con- 
forme), ci e creatoare a posibilității ei, a finalizării şi legitimării ei. Ar 
trebui să nu vedem, să așteptăm doar schimbări graduale, ci să luăm 
în seamă și schimbările bruște, imprevizibilul, temporalităţile mul- 
tiple. Putem continua să căutăm regularități, cauzalități, structuri, 
procese continue, fără a uita însă biografiile, traiectoriile, bifurcaţiile, 
turnurile etc., mai ales în contextul punerii sub semnul întrebării a 
„marilor modele dominante”, a teoriilor modernizării, a marxismu- 
lui, a evoluţionismului radical, dar şi a creaţionismului, a planifică- 
rii, a standardizării traiectoriilor individuale, în contextul accelerării 
schimbărilor și înmulțirii urgenţelor... 

Producerea unui viitor moment al vieţii sociale se face pe bazele 
structurilor şi relaţiilor în care sunt influenţe ale trecutului. Acţiunea 
istorică și cotidiană, logica, reprezentarea și interpretarea adaugă alte 
influenţe. Într-un context de alterare a certitudinilor, de bruiere a 
rutinelor, un eveniment poate buscula traiectoria anterioară a vieții 
individuale şi/sau colective. Efectele sale nu sunt previzibile din ca- 
uza contaminării factorilor, a rearanjării componentelor, a căilor al- 
ternative, dar cei implicaţi nu sunt total dezarmaţi, fiindcă pot folosi 
intenţii, motive, proiecte, obiective, scopuri, cadre teoretice şi meto- 
dologice, reprezentări, categorii ale gândirii, valori, norme, judecăţi 
ierahizatoare de acţiuni, tipificări, rutine, tradiţii, convenţii, roluri, 
dobândite prin socializare, educare și formare. Oamenii pot privi 
spre trecut, prezent și viitor pentru a construi comunități, societăţi 
durabile. De la o epocă în care am celebrat certitudinile trecem la una 
în care luăm seama (ceva mai mult!) la incertitudini, la complexitate 
și „logica urgenţei'. Structurile instituționale, „gândirea politică” și 
cea tradițională întâmpină dificultăţi în acest context. Nu știm dacă 
incertitudinile de astăzi sunt mai mari decât cele de acum o sută sau 
o mie de ani, dar știm că acum sunt legate de declinul prezumţiei 
omenirii că sporirea abilităţilor de a stăpâni natura şi societatea adu- 
ce „raiul pe pământ”... Viziunea unor antici şi a medievalilor asu- 
pra lumii pleca de la postularea unei „ordini supranaturale”, mode- 
lul newtonian pleca de la „ordinea originară” etc. În modelele pro- 
puse de Heisemberg ș.a. omul este coparticipant la (re)construcția 
societăţii, deși nu-i atotştiutor, iar evenimentele nu pot fi predetermi- 
nate. Descartes cerea să fim atenţi la realitățile evidente, verificabile, 
Newton vedea sistemul închis, autonom, autoreglator, în care eveni- 
mentele puteau fi prevăzute, istoricii au făcut cronologia unor „fap- 
te” pe care le-au legat între ele pentru a identifica „firul istoriei”. Nu 
trebuie uitat însă că ei au triat şi decis ce este fapt, eveniment. Ceea 
ce se repetă cotidian, monoton, nu este „eveniment istoric” (care se 
detașează de cotidian, iese din uniformitatea socialului, introduce o 
discontinuitate în orele timpului). Apoi, discontinuitățile nu sunt 
la fel pentru toţi indivizii şi grupurile unei societăți (pentru un om 
simplu, o nuntă, un botez reprezintă evenimente importante, adevă- 
rate repere ale traiectoriei sale; pentru un grup, o comunitate, un tsu- 
nami, o bătălie pot marca cursul vieţii sociale). „Faptele”, „evenimen- 

tele” sunt selectate după „urmele” lăsate, ținând seama de codurile 
socioculturale, de epocă, de modul de cristalizare, de aici posibilita- 
tea lecturilor multiple ale aceluiaşi fapt, eveniment. Ne putem feri de 
„evidenţele” proclamate de către unul sau altul dintre cei implicați, 
fără ca o anumită „logică a înlănțuirii evenimentelor” să aibă întâieta- 
te asupra altora. Distingând între ceea ce nu depinde de noi, ceea ce 
depinde parţial de noi și ceea ce depinde (mai mult) de noi, înseam- 
nă să încercăm concilierea a ceea ce ni se întâmplă inevitabil, inde- 
pendent de noi, cu ceea ce depinde şi de noi. Hannah Arendt spune 
că putem concepe evenimentul ca pe ceva ce survine şi ce facem noi, 
în același timp. Evenimentul este o singularitate nedeductibilă din 
ceea ce precedă, dar „în ordinea lucrurilor”!?... Iluzia retrospectivă 
decelează a posteriori logici cauzale în care apare ca inevitabil ceea ce 
s-a produs (ceva s-a produs și i se proiectează umbra în trecutul care 
pare să fi preexistat sub forma posibilului). Evenimentul luminează 
un trecut, dar nu e dedus din acel trecut. Nu „cauzele” elucidează eve- 
nimentul, ci evenimentul - odată produs - face să apară o anumită 
inteligibilitate a trecutului. Acţiunile pe care le întreprindem cu alții 
în circumstanţele incertitudinii persistente pot face breșe în ordinea 
care ne conţine ca actori imprevizibili, ezitanţi, fragili ai unei lumi 
care se configurează odată cu noi și asupra căreia avem și nu avem 
control acum... 


Note | ! Dacă e „abordată corect” și bătrâneţea e dătătoare de 
speranţă... 
? În povestea de seară (din 3 martie 2021, transmisă pe 
Radio România actualități), eroul trebuia să aducă de pe 
muntele de aur o ladă în care se aflau bogății materiale, li- 
bertate, siguranţă, fericire, voie bună pentru tot poporul. 
Desigur că eroul trece prin tot felul de încercări, iar până 
la urmă izbândeşte. Morala construită de cei mari pentru 
cei mici era: doar individul trebuie să se sacrifice pentru 
popor (când, în fapt, şi poporul ar putea face mai mult 
pentru acela care se sacrifică pentru a aduce societăţii 
bogății materiale, libertate, siguranță, voie bună). 
3În mitologie, trolii sunt ființe gigantice care vânează oa- 
meni noaptea, întruchipând forţele rele ale naturii, care 
trăiesc în izolare; ființe cu inteligentă redusă, care, la lu- 
mina soarelui, se transformă în stane de piatră (https:// 


ro.wikipedia.org/wiki/ Trol). 

* Cei cu deficit de instrucţie şi educaţie, cu puţin „discernământ”, fără „spirit critic”, in- 
capabili de gândire critică, fără „filtrele inteligenţei și rațiunii” cad lesne în plasele Face- 
book, Google ș.a., care alimentează constant cu „informaţii și ştiri”. Atunci când cineva 
apreciază o pagină sau intră pe „sugestii”, acestea alimentează postări din același registru, 
cu fakenews-uri. După ce „văd” ce le place postacilor, „hrănesc” constant dependenții 
cu „informaţii şi ştiri”, cu imagini și videouri de același gen... Nu trebuie subestimată 
forţa „idioţilor utili” creaţi în acest fel. „Prietenii” dau „like”-uri şi „share”-uri postărilor și 
astfel crește încrederea că „nu sunt singuri”. Pot fi adăugate „canalele tv” cu programe și 
persoane care oferă „informaţii şi ştiri” doar dintr-o perspectivă. Bombardaţi din aceeași 
direcție, mulţi „idioţi utili” ajung să simpatizeze cu o „tabără”, cu un anumit partid, cu 
anumite persoane şi să urască „inamicii” (care s-ar putea să nu fie reali.). Soluţia pentru 
ca trolii să nu creeze (prea mulţi) idioţi utili ar fi ca oamenii să adere la valori sănătoase la 
care să țină cu putere, să fie atenţi la argumentaţia pertinentă, la intenţiile de manipulare, 
să se informeze din mai multe surse. 

‘Unii „văd”, „ştiu” că intervenţiile, corecţiile omului sunt în conformitate cu „intenţiile 
lui Dumnezeu” (pe care le cunosc, de asemenea...), care vrea să încurajeze creativitatea, 
efortul, nu lenea fizică și cea spirituală. 

é Protestatarii ignoranţi cer guvernelor să le dea mai multă energie electrică, dar fără să 
se construiască reactoare nucleare periculoase, fără mine de cărbune, fără gaz metan etc. 
care deteriorează mediul, strică peisajul... Nu vin însă cu invenții, inovaţii, descoperiri... 
7 Prin 1850, un drum de la Bucureşti la Iaşi dura circa 10 zile cu trăsura (dacă totul de- 
curgea bine), un drum de la Paris la Viena dura o lună, iar călătoria costa o avere. Foarte 
puţini negustori își puteau vinde produsele la distanţă, orașele nu aveau carne şi legume 
proaspete din zonele rurale, veştile ajungeau foarte greu, dreptul de a-ți alege partenerul 
de viață era mult îngrădit (chiar căsătoriile între persoane din localități apropiate erau 
foarte rare)... 

8 Alte explicaţii: „emergenţa iraţională a fricii și panicii”, „accesul inegal la resurse şi la 
informaţie”, „lipsa de rigurozitate a reglementatorilor”, mondializarea, globalizarea etc. 

? Noi tehnologii informaţionale şi comunicaţionale. 

1 Putem distinge situaţiile previzibile (rutinele, secvențele de acțiune care se înscriu 
într-un cadru stabilit), situațiile imprevizibile care nu produc schimbări structurale sem- 
nificative (un cuplu e pe cale să se despartă, dar după o perioadă de ezitare, de mediere 
etc. renunță), situaţiile previzibile care produc imprevizibilitate (trecerea la starea de 
adult poate aduce multe lucruri imprevizibile în viața tânărului), schimbările gradua- 
le previzibile care prin acumulare duc la ireversibilități majore (conduitele adictive), 
schimbările rutiniere care pot duce la schimbări bruște dacă se depășește un prag etc. 

H Oamenii construiesc strategii pentru a reduce riscurile şi a face față incertitudinilor. 
Ei pot negocia în interacțiuni, în rețele, pot încerca să comunice mai clar dacă echivocul 
e mare, pot diminua ambiguitatea făcând regulile jocului clare, explicite și acceptate de 
către „jucătorii sociali”. 

 „Originile” totalitarismului nu sunt „cauze” care-l produc, ci elemente care-l pot cris- 
taliza; în ele însele, elementele (antisemitism, declinul statului-naţiune, expansiunea de 
dragul expansiunii etc.) nu sunt totalitare; ele pot cristaliza — în condiţiile Republicii de 
la Weimar şi ale venirii lui Hitler la putere, de exemplu - ceea ce poate deveni un sistem 
totalitar. 

Este bine cunoscut faptul că Republica Moldova 
şi-a dobândit independenţa faţă de URSS acum 
trei decenii. Însă odată cu separarea fizică, ea 
n-a reuşit să se desprindă şi de ideologia fostei 
metropole. Canalele de televiziune, posturile de 
radio, ziarele şi revistele, internetul şi alte medii 
de informare în limbă rusă prevalează spațiul 
mediatic dintre Prut şi Nistru. Nu este secret că 
toți subiecții aceștia urmăresc scopul atragerii 
cetățeanului moldovean spre aşa-zisa lume rusă, 
în care el să se deznaţionalizeze, să gândească 
și să acționeze în interesele Rusiei. Ca o piesă 
distinctă în această paradigmă propagandistică 
străină, se înscriu memorialele şi monumentele 
ruso-sovietice, precum şi muzeele existente practic 
în fiecare localitate basarabeană, consacrate celui 
de al Doilea Război Mondial. Toate au la bază 
câte o legendă-două care, de regulă, se dovedesc a 
fi poveşti deplasate de la realitățile istorice. 


Printre elementele organice de propagandă 
a lumii ruse în Republica Moldova se impu- 
ne Complexul memorialistic Vasili Lomakin 
de la Răscăieţi, Ştefan-Vodă, înalt de circa 
treizeci de metri și cu o mulţime de steluțe 
roşii bolşevice pe faţetele lui. 


CĂRŢI ŞI ATITUDINI EJE 


Un text eroic încrus- 
tat pe una din plăcile 
lui de granit a dat curs 
unei legende cu 11 eroi 
sovietici, vehiculată 
vicios trei sferturi de 
secol la rând, cu mare 
efect prin părţile locu- 


MINCIUNA 


MAI MARE DEC AZBOIUL 


lui. Cică într-o noapte de 
aprilie 1944, în preajma 
localităţii nominalizate, 
cei 11 voinici au traversat 
nevăzuți râul Nistru, pe 
mijloace plutitoare impro- 
vizate, au atacat prin sur- 
prindere liniile de apărare 
româno-germane, situate pe malul drept, au cucerit o colină importantă și 
au menţinut-o într-o luptă continuă timp de 36 de ore, până la venirea 
trupelor principale din spate. Se mai spune că, în timpul luptei lor mărețe, 
eroii au respins 17 atacuri româno-germane, nimicind 250 de inamici, au 
avansat ei înşişi de două ori la atac, capturând numeroase trofee și mai 
făcând prizonieri din rândul oponenților etc. Se mai informează că, în 
această bătălie „legendară” de 36 de ore, eroii sovietici au avut doar un 
camarad mort şi doi răniți. Pentru această faptă, toți cei 11 ostaşi au fost 
decoraţi cu înaltul titlu de Erou al Uniunii Sovietice. 


Odată cu înălțarea sa, la sfârșitul anilor '60 ai secolului trecut, memoria- 
lul de la Răscăieţi a devenit reperul principal al educaţiei „patriotice” în 
zona Ștefan-Vodă, mai cercând să-și asume veleităţi de obiectiv turistic. 
Numele eroului căzut în luptă, Vasili Lomakin, a fost purtat de colective 
de elevi și comsomoliste, de unele străzi și alte toponimice, a sunat me- 
reu în diverse povestiri și înscenări teatrale cu tematica respectivă, multe 
spectacole jucându-se în aer liber, chiar în preajma monumentului. La 
Răscăieţi, zeci de ani la rând, activează muzeul celor 11, iar colina care 
găzduieşte memorialul a fost numită la fel, Cota Lomakin. 


De curând, publicistul și istoricul Gheorghe Mărzencu a efectuat o 
investigaţie istorică, în baza documentelor inedite din arhivele milita- 

re ale Federaţiei Ruse, proaspăt desecretizate, și a restabilit adevărul 
istoric al evenimentelor de război, din primăvara anului 1944, pe cur- 
sul inferior al râului Nistru. În consecință, câteva luni în urmă, a apărut 
cartea Minciuna, mai mare decât războiul sau cum eroul Lomakin a murit 
de trei ori. 


Cu calificativul „monografie publicistică de istorie și etică socială”, vo- 
lumul cuprinde peste 270 de pagini și demonstrează incontestabil că 
istoria celor 11 ostași sovietici, vehiculată atâta timp în stilul indicat 
mai sus, constituie de fapt un fals, din cadrul unei operaţiuni propagan- 
distice bolşevice. A fost plăsmuit cu scopul atașării basarabenilor la ca- 
uza ostașului sovietic zis „eliberator”, ţintind impactul lui până în zilele 
noastre. Şi asta în paralel cu blamarea Armatei Române şi soldaţilor ei, 
mulți dintre care, pe atunci, erau mobilizați chiar din localităţile zonei, 
apărându-şi țara la vechiul hotar al lui Ștefan cel Mare. 


Autorul a examinat în premieră peste o mie de pagini din arhivele 
militare ruso-sovietice şi a evocat, rând pe rând, relatările operative, 
rapoartele de luptă și de sinteză ale mișcărilor de trupe, concluziile, 
rezumatele, prospectele de difuzare a experienţei celor mai relevante 
operaţiuni strategice și tactice, hărți, planuri grafice şi scheme militare, 
ordine ale comandamentelor, listele și fişele celor decoraţi pentru me- 
rite de luptă etc. Pentru obiectivitate, Gheorghe Mărzencu a studiat 
și un şir de arhive germane și românești, pe care le-a contrapus reușit 
celor sovietice. 


A stabilit că, deşi numele celor 11 ostaşi sunt adevărate, faptele lor 
de eroism, „bătălia neîntreruptă de 36 de ore”, rezultatele fabuloase, 
trofeele capturate etc. formează de fapt o poveste fantastică, publicată 
mai întâi într-un ziar militar al frontului. Bunăoară, demersurile pentru 
acordarea înaltului titlu de erou, care au generat legenda frauduloasă, 
spunea că „atacul vitejesc şi prin surprindere” al celor 11 s-ar fi pro- 
dus la 17 aprilie 1944. Însă documentele cronologice militare aborda- 
te în lucrare arată alt tablou: pe sectorul Răscăieţi-Cioburciu, trupele 
Armatei Roșii au pornit ofensiva malului drept al Nistrului mult mai 
devreme, în noaptea de 13 spre 14 aprilie. Cei 11 ostași nu aveau de 
unde să ajungă primii pe malul drept, odată ce luptele în acel loc conti- 
nuau deja de 3-4 zile. Ei nici măcar nu constituiau un grup separat, dar 
făceau parte din şuvoaiele unor trei divizii sovietice de infanterie, cu un 

efectiv de circa 12 mii de oameni, plus unități blindate și de artilerie, 
susținute de aviaţie. Toate unitățile acestea au trecut pe malul drept al 
râului, în bărci performante de asalt şi păşind peste două poduri plu- 
titoare, construite ad-hoc de către geniști. Prin urmare, luptătorii în 
cauză nu aveau nicicum să doboare singuri tocmai 250 de români și 
germani, în cele 36 de ore de luptă separată, care n-a existat, mai făcând 
şi numeroase trofee și mai luând prizonieri din rândurile oponenților. 


Faptele „eroilor” nu se regăsesc în niciun document cronologic al 
unităților participante la luptele pe platou, în niciun raport de sinteză 
sau de propagare a experienţei războiului, care de regulă înregistrau 
orice mişcare pe front. Povestirea bolșevicilor trasă din deget a luat-o 
razna, mai ales acolo unde a încercat să-i descrie moartea „nemuritoa- 
re” a eroului principal Lomakin. Cică ostașul, înconjurat de inamici, 
s-a sinucis cu o grenadă antitanc, omorând simultan și 12 oponenți. 
Gheorghe Mărzencu însă a consultat un expert militar din Armata 
Naţională a Moldovei, care în subiectul problemei a infirmat un ase- 
menea efect al grenadei nominalizate. 


În graba lor de a făuri pe loc gol nişte eroi, la care să se închine populaţia 
basarabeană până în secolul 21, scribii bolşevici au încurcat lucrurile la- 
mentabil, indicând, chiar pe aceeaşi pagină, două date diferite ale morții 
lui Lomakin, una la 17 aprilie şi alta — o zi mai târziu. Cercetătorul însă 
a găsit și a treia moarte a „eroului”, care vine tot din arhivele sovieti- 
ce. Documentul funerar al diviziei relatează că Vasili Lomakin a murit 
în cu totul altă zi, la 19 aprilie 1944, în urma unui bombardament de 
aviație sau de artilerie, deoarece la acea dată nu s-au dat lupte directe 
de trupă pe platoul de la Răscăieți. 


Autorul scrie că s-ar putea pune punct aici legendei cu 11 eroi, însă 
făcătura bolşevică este atât de mare că ar fi păcat să nu se mai cunoască 
şi celelalte bazaconii staliniste, cu „eroi şi dușmani”. Trei date ale unicei 
răniri pe câmpul de luptă sunt identificate şi în cazul lui Vasilev-Kytin, 
comandantul plutonului, din care făcea parte grupul de eroi. Evident, 
şi demersul acestuia pentru înaltul titlu suferă de enorme inexactități 
şi situaţii inventate. Şi în cadrul analizei celorlalte fişe de erou, autorul 
a stabilit numeroase exemple de atribuire a calităţilor supranaturale 
unor voinici”, ca în scenariile de la Mosfilm, pe care le combate cu date 
exacte. 

Fantasmagoriile politrucilor n-ar fi avut sorți de izbândă dacă nu 
erau aprobate de colonei și generali, susținuți de renumitul mareșal 
Tolbuhin, comandantul Frontului 3 Ucrainean și de conducătorul 
sovietic de la Kremlin Iosif Stalin, pe care autorul cărții i-a identifi- 
cat în calitate de dirijori ai minciunii. În blocul de imagini publicat pe 
parcursul naraţiunii şi într-o anexă, cartea Minciuna mai mare decât răz- 
boiul sau Cum eroul Lomakin a murit de trei ori găzduiește semnăturile 
marilor conducători sovietici, aplicate în favoarea decernării titlului 
de erou celor 11 de la Răscăieţi. În context, volumul publică şi iscă- 
litura mareșalului Gheorghi Jukov, semnatarul Actului de Capitulare 
al Germaniei, dar și a lui Mihail Kalinin, preşedintele Prezidiului 
Sovietului Suprem al URSS, care a emis decretul de decorare a „ero- 
ilor”. 

În volumul său, autorul nu s-a limitat la combaterea făcăturii bolşevice, 
ci a urmărit evoluția capului de pod sovietic dintre Cioburciu şi 
Răscăieţi până la lichidarea lui, în ziua de 13 mai 1944, de către tru- 
pele grupului militar româno-german Dumitrescu. Acest cap de pod 
sovietic, existent circa o lună, a fost spulberat în câteva ore. Însă trei 
sferturi de secol, propaganda ruso-sovietică a ascuns această pierdere, 
afirmând că platoul a existat până în august, de unde ostașii roșii și- 
ar fi început ofensiva spre Prut. De altfel, eroismul și jertfa Armatei 
Române în războiul pentru Basarabia trece ca un fir roşu prin tot su- 
biectul cărţii. Autorul accentuează de mai multe ori că, pe malul drept 
al Nistrului, Armata Română purta un război drept, având datoria sfântă 
de a-şi apăra teritoriul răpit anterior, în urma pactului sovieto-nazist 
Molotov-Ribbentrop. În acest sens, autorul aduce mai multe exemple 
concludente de eroism al ostașilor români, la Nistrul anului 1944, şi 
cheamă populaţia din zonă să nu-i dea uitării, cinstindu-le memoria 
lor, mai întâi de toate. 


Lucrarea se încheie cu o notă ce conţine date relevante despre a doua 
ocupaţie sovietică, cea din 1944, instaurată şi cu ajutorul lui Lomakin, 
numită ipocrit de propaganda ruso-sovietică „eliberare”. Prin imagini și 
alte documente de arhivă, este prezentată teroarea bolșevică împotriva 
localnicilor, cu arestări şi execuţii în masă, foametea organizată din 
anii 1946-1947, cu extincția populaţiei şi cazurile de canibalism, sunt 
descrise cele trei valurile ale deportărilor în Siberia, este abordată 

deznaţionalizarea românilor basarabeni etc. Gheorghe Mărzencu re- 
zumă, în acest sens, că, în conformitate cu uzanţele morale universale, 
soldatul venit cu arma în mâini într-un teritoriu străin, pe nepoftite, nu 
poate fi considerat eliberator. 


Pentru a discerne modele de comportament civic din contemporane- 
itate, autorul cărţii accentuează repetat că, în august 1991, Republica 
Moldova şi-a dobândit independenţa față de URSS, după eforturi 
susținute și jertfa mai multor luptători pentru libertate. Unul dintre 
exemplele relevante în acest sens constituie acțiunea de protest din 
timpul mișcării naționale de eliberare, la 7 noiembrie 1989, când mai 
mulți chișinăuieni au blocat cu trupurile lor tancurile sovietice şi nu 
le-au permis să se miște la parada planificată pe străzile Chişinăului. 
În același timp, autorul regretă că mai mulți cetățeni au rămas în 
cleştele ideologic al fostei metropole, devenind victime ale războiului 
informaţional al Rusiei, purtat în Republica Moldova și prin promova- 
rea monumentelor și memorialelor de război. 


În ultimul moment al scrierii, Gheorghe Mărzencu a mai abordat câteva 
surse ale minciunii bolșevice privind „grupul de eroi de la Răscăieți', fä- 
când o remarcă de postscriptum. După analiza unor monografii ale isto- 
ricilor şi veteranilor de război sovietici din anii de pomină, pe care îi de- 
mască pentru neadevărurile semănate în societate, Gheorghe Mărzencu 
i-a identificat în rol de promotori ai minciunii de la Răscăieţi şi de 
apologeţi ai armate străine ocupante pe președintele Republicii Moldova 
la acel moment, Igor Dodon, și ministrul apărării, Victor Gaiciuc. 


Încercând să-și afișeze zelul slugarnic pentru vechea metropolă, 
Dodon şi tovarășii săi au editat broşura Ilnay0apmel noGedvi na Anecmpe 
(Capurile de pod ale biruinţei, la Nistru). În paginile ei, povestea inven- 
tată cu 11 „eroi” străini de la Răscăieți prinde iar contur şi se încearcă 
difuzarea ei la vechea intensitate. Atitudinea înalţilor demnitari seamă- 
nă cu o trădare a poporului și armatei de care sunt responsabili și se 
poate afirma cu certitudine că asemenea preşedinte și asemenea minis- 
tru al apărării demonstrează că le este mai aproape un stat străin decât 
cel pe care au onoarea să-l reprezinte. 


„Balonul propagandistic cu eroii de la Răscăieţi a plesnit, la prima atingere 
de adevăr. Întrebarea care nu poate fi evitată nicicând însă este urmă- 


EET PT RO MIÂINIĂ 


toarea: în asemenea realități, cât mai au de gând locuitorii Răscăieților 
sau Cioburciului, dar și moldovenii din alte părți să onoreze memoriale 
trucate, cu ostaşi ai trecutului sovietic, ridicate forțat pe osemintele 
băștinașilor? Când să găsească ei puterea necesară pentru a face 
diferenţa între valorile impuse de străini şi cele fireşti, naţionale, spre 
bunul viitor al lor şi urmaşilor lor?.. — se întreabă autorul, în final. 


Investigația istorică Minciuna mai mare decât războiul sau Cum eroul 
Lomakin a murit de trei ori constituie un volum de excepţie prin care a 
fost câştigată o mare bătălie în combaterea războiului hibrid al Rusiei 
împotriva României şi Republicii Moldova. 


Notă | "În baza subiectului cărții, la Bucureşti a fost realizat un 
film, sonorizat de actorul Cristian Alexandrescu, care 
poate fi găsit pe reţeaua youtube.com, sub titlul A mai că- 
zut un mit cu eroi sovietici, mitul de la Răscăieți. Altă echi- 
pă de cineașşti lucrează asupra unui documentar clasic, 
la acelaşi subiect. Actualmente, este în curs de apariţie a 
doua ediţie a monografiei. 

„România nu poate fi întreagă fără Ardeal. 
Ardealul e leagănul care i-a ocrotit copilăria, 
e școala care i-a făurit neamul, 

e farmecul care i-a susținut viața!” 


Nicolae TITULESCU 
(Ploieşti, 3 mai 1915) 


Cu trei ani înainte de înfăptuirea Marii Uniri 
de la 1918, Nicolae Titulescu, pe atunci tâ- 
năr politician, rostea un discurs incendiar la 
Ploieşti dedicat în întregime cauzei naționale, 
o pledoarie  înflăcărată pentru unirea 
Transilvaniei cu România, vis secular al ro- 
mânilor de dincolo și de dincoace de Carpați. 
Fără Ardeal, argumenta Titulescu, România 
nu poate fi întreagă, pentru că „Ardealul nu 
e numai inima României politice”, el este și 
„inima României geografice”. Întâmplarea a 
făcut ca, în 1920, Nicolae Titulescu să fie sem- 
natar al Tratatului de la Trianon din partea 
României. Peste 14 ani, la 4 aprilie 1934, când 
revizionismul maghiar împotriva Trianonului 
luase avânt, Titulescu, în calitate de ministru 
de externe, rostea în Adunarea Deputaţilor a 
Parlamentului de la București un discurs mult 
apreciat de întreaga clasă politică româneas- 

că. „Ungaria, afirma Titulescu, știe tot așa bine ca și mine, că prin pro- 
paganda la care se dedă, nu va putea clinti hotarele noastre nici pe un 
singur metru pătrat (...). Frontierele actuale ale Europei Centrale sunt 
rezultatul evoluţiei de secole a unei idei de justiţie. Chestiunea fronti- 
erelor Europei Centrale constituie un proces sfârşit, iar nu un proces 
care trebuie să înceapă”. 


În vara tragicului an 1940, România Mare se prăbușea sub loviturile 
puterilor revizioniste și era nevoită să cedeze rând pe rând, sub dicta- 
tul forței, mai întâi Basarabia, nordul Bucovinei și Ținutul Herţa, apoi 
o mare parte din Transilvania, urmată de cedarea Cadrilaterului. Prin 
Dictatul de la Viena, din 30 august 1940, prevederile Tratatului de la 
Trianon referitoare la România erau practic anulate de către puterile 
revizioniste. Dar chiar şi în acele împrejurări dramatice din acea pe- 
rioadă, românii nu şi-au pierdut speranţa că nedreptăţile suferite vor 
putea fi corectate în împrejurări mai favorabile dintr-un viitor mai mult 
sau mai puțin îndepărtat. Reamintim că după „arbitrajul” de la Viena 
și acceptarea „garanţiilor” din partea Germaniei și Italiei pentru noile 
sale frontiere, România a continuat să-și ridice vocea împotriva abu- 
zurilor suferite şi pentru reafirmarea drepturilor sale asupra provinci- 
ilor istorice înstrăinate din nou. Un prim moment l-a prilejuit vizita la 
Berlin a noului conducător al statului, generalul Ion Antonescu, din 
22-23 noiembrie 1940, la doar 10 zile după tentativa lui V. Molotov 
de a stabili cu liderii germani naziști noi înţelegeri secrete privind sfe- 
rele de interes ale Germaniei și URSS în diverse regiuni ale lumii. În 
discuţia preliminară avută de Ion Antonescu în capitala germană, la 
22 noiembrie, Ribbentrop se arată extrem de critic și totodată rigid în 
chestiunile românești, cea mai mare parte a discursului acestuia fiind 
dedicată admonestării noului lider român să accepte necondiționat re- 
zultatul „arbitrajului” (Dictatului) de la Viena prin care, în opinia sa, 
României „i se făcuse un mare serviciu” deoarece, în alte condiţii, ea 
„ar fi încetat să existe ca ţară independentă”. Sintagma potrivit căre- 
ia neacceptarea „soluţiei” impuse de Führer în relaţiile României cu 
Ungaria ar fi însemnat „sfârșitul” statului român, care „ar fi încetat să 
existe”, este folosită în mod repetat de Ribbentrop, după cum con- 
semnează Memorandumul german întocmit după convorbiri (Sturza 
2016: 419-422). 

În privinţa cedărilor teritoriale, atât față de URSS, cât și față de 
Ungaria, în pofida presiunilor germane, Antonescu va rămâne neîndu- 
plecat: România are dreptul istoric de a-și reîntregi granițele, inclusiv 
prin luptă. România, îi spunea el lui Ribbentrop, „fusese pedepsită 
prea sever pentru greșelile unei singure generaţii. Națiunea română 
era eternă, dar generaţia care comisese greșelile era un fenomen trecă- 
tor... Între ieri şi azi, declara Antonescu, „există un zid impenetrabil. 
România mărșăluia acum fără rezerve spre Axă”. Acest lucru însemna 
mai mult decât simpla aderare la Pactul Tripartit, care se va produce 
chiar pe timpul prezenței sale la Berlin. „România era pregătită să-și 
verse sângele pentru Axă pe câmpul de bătălie”, după cum consemna 
memorandumul amintit. În discuţia de a doua zi cu Hitler (23 no- 
iembrie), Antonescu va relua cu şi mai multă forță argumentele sale 
în susținerea drepturilor româneşti, dar și în privinţa alăturării țării 
Pactului Tripartit: „România nu avea niciodată să renunţe la lupta ei; 
românii fuseseră primii în acea regiune și aveau să fie ultimii care să 
o părăsească. Greşeala unei singure generaţii fusese pedepsită prea 
aspru. Pentru întâia oară în istoria ei, fusese înfrântă fără să lupte”, În 
concluzie, a declarat Antonescu, el se va alătura Pactului Tripartit, iar 
în anul următor „avea să fie pregătit cu arma în mână să lupte alături 
de Puterile Axei... Deocamdată, a mai spus Antonescu, România va 
păstra tăcerea în privința pierderilor teritoriale, însă la obţinerea păcii 
generale, ea „avea să-și ridice din nou vocea pentru a i se face dreptate” 
(Ibidem: 423-426). 


Hotărârea lui Ion Antonescu, întărită de comportamentul lui în pri- 
mii ani ai războiului din Răsărit, au produs o impresie favorabilă 
Fiihrerului, care a fost nevoit să admită că „desigur, nu găsise o soluţie 
ideală prin Dictatul de la Viena” și că „nu venise încă timpul pentru a 
privi lucrurile în perspectivă. El putea însă să îl asigure pe general că îi 
înțelesese în întregime sentimentele, indignarea și durerea. Mai mult, 
istoria nu avea să se oprească în anul 1940” (Ibidem: 426). Ceea ce, să 
recunoaștem, exprima o parte de adevăr. Paradoxal, însă, tot adevărat 
este și faptul că, în unele chestiuni, istoria pare să se fi oprit la anul 
de graţie 1940. Impresia favorabilă creată de Antonescu lui Hitler este 
confirmată și de translatorul german (Paul Schmidt), care scria des- 
pre conducătorul român: „La fiecare vizită spunea destul de deschis că 
intenţiona să recupereze într-o zi toată Transilvania prin forță armată. 

Hitler se bucura în secret de izbucnirile lui Antonescu împotriva un- 
gurilor și chiar mergea și mai departe, dându-i de înțeles că era posibil 
să-i dea mână liberă în această chestiune pe viitor”. Totuși, rezervele 
germanilor faţă de români aveau rădăcini mai adânci și vor persista pe 


tot parcursul alianţei din război. 


x 


România a început războiul, în 1941, alături de Germania și l-a înche- 
iat alături de Naţiunile Unite. Începând din noaptea de 23/24 august 
1944, Armata Română a eliberat teritoriul naţional de trupele germa- 
ne, apoi a mărșăluit împreună cu Armata Roşie prin Ungaria, Austria 
și Cehoslovacia, ajungând până la Viena și în apropiere de Praga. 
Pierderile românești au fost considerabile. Mai întâi pe frontul de est 
(22 iunie 1941-23 august 1944), armata română a înregistrat 71 585 
morţi, 243 622 răniţi şi 309 533 dispăruţi. Ulterior, pe frontul de vest, 
pierderile au fost, de asemenea, însemnate: 21 035 morţi, 90 344 răniți 
şi 58 443 dispăruţi (Constantiniu 1997: 466). 


Când victoria împotriva Germaniei devenise o certitudine, sovieticii 
au găsit de cuviință că Armata Română nu trebuie să ajungă prea de- 
parte la vest și s-a decis demobilizarea. În același timp, însă, au înce- 
put şi represiunile împotriva capilor armatei pentru participarea lor 
pe frontul de est, deși mulţi dintre ei primiseră medalii şi ordine de 
război sovietice pentru contribuţia avută pe frontul de vest. Peste doi 
ani, însuși Regele Mihai, onorat de Stalin cu Ordinul „Victoria” pentru 
rolul său la întoarcerea armelor împotriva Germaniei și alăturarea țării 
Naţiunilor Unite, era obligat să aleagă exilul. 


România a solicitat statutul de aliat sau măcar de putere cobeligerantă 
la sfârşitul războiului, dar nu l-a obţinut. S-a opus Uniunea Sovietică, 
dar nici SUA și Marea Britanie nu i-au oferit susținerea necesară, în 
pofida demersurilor Regelui Mihai pe lângă conducătorii celor două 
mari națiuni occidentale. Trebuie reamintit că chiar prima frază din 
preambulul Convenţiei de Armistițiu, semnată la Moscova, la 12 
septembrie 1944, după mai multe tergiversări din partea sovieticilor, 
conţinea un neadevăr, dar ilustra modul în care Aliaţii priveau viitorul 
statut al României: „Guvernul şi Înaltul Comandament al României, 

recunoscând faptul înfrângerii (s.n.) României în războiul împotriva 
Uniunii Republicilor Socialiste Sovietice, Regatului Unit și Statelor 
Unite, acceptă condițiile armistiţiului.” În fapt, la 23/24 august 1944, 
România a decis să se alăture complet Naţiunilor Unite printr-un act de 
voinţă proprie, nefiind un stat învins. De altfel, această inadvertenţă era 
înlăturată chiar din primul articol al Convenţiei, care preciza fără echi- 
voc: „De la 24 august 1944, ora 4 a.m., România a încetat (s.n. — L.C.P) 
cu totul operaţiile militare împotriva Uniunii Republicilor Socialiste 
Sovietice, pe toate teatrele de război, a ieșit (s.n. — L.C.P.) din războiul 
împotriva Naţiunilor Unite, a rupt (s.n — L.C.P.) relaţiile cu Germania 
şi sateliții săi, a intrat (s.n. — L.C.P.) în război și duce războiul alături de 
Puterile Aliate împotriva Germaniei și Ungariei, cu scopul de a restau- 
ra independenţa și suveranitatea României...?. 


În pofida unor angajamente clare, stipulate în documente asumate 
de toate statele semnatare, URSS a tratat România de la început ca 
pe un stat învins, intrat sub ocupație sovietică. Într-un amplu Memoriu 
trimis Preşedintelui Roosevelt, la 24 ianuarie 1945, Regele Mihai fă- 
cea o descriere amănunțită a abuzurilor și constrângerilor comise de 
sovietici pe teritoriul României, care „contraziceau categoric sensul 
şi litera Convenţei de Armistițiu”. Unul dintre faptele cele mai grave, 
menţiona suveranul României, îl reprezenta „cazul românilor prizo- 
nieri de război capturați după 24 august 1944... De fapt, deși atunci 
ostilitățile încetaseră pe frontul româno-sovietic, la 24 august 1944, 
nu mai puţin de 6 000 de ofițeri și mai mult de 150 000 de soldaţi au 
fost reţinuţi, concentrați în lagăre și trimiși peste Prut de către Înaltul 
Comandament Sovietic. Nu s-a mai auzit niciodată nimic despre ei”. 
De fapt, în privinţa României lucrurile erau tranșate încă de la începu- 
tul războiului. La 5 septembrie 1940, după atacarea Poloniei, premie- 
rul Winston Churchill susţinea corect, în Camera Comunelor, că „nu 
ne propunem să recunoaştem vreo schimbare teritorială care se petre- 
ce în timpul războiului, dacă aceasta nu s-a produs cu asentimentul și 
dorința părților în cauză” (Gardner 1993: 84). Un an mai târziu, pen- 
tru atragerea URSS de partea sa, Marea Britanie dădea însă asigurări 
că, la sfârşitul conflagrației, aceasta va redobândi toate anexiunile din 
1939-1940, fără a pune în niciun fel în discuţie faptul că ele erau rezul- 
tatul direct al înțelegerilor dintre Stalin și Hitler. La începutul lui 1942, 
o asemenea perspectivă prindea şi mai mult contur: „Gravitatea din 

ce în ce mai mare a războiului” — îi scria Churchill lui Roosevelt, la 7 
martie 1942 — „m-a făcut să cred că principiile Cartei Atlanticului n-ar 
trebui interpretate în sensul negării frontierelor pe care le avea Rusia în 
momentul în care a fost atacată de Germania” (Ibidem: 153). Pe măsu- 
ră ce finalul războiului se apropia, guvernul britanic își reafirma acor- 
dul deplin cu privire la rolul pe care URSS avea să îl joace la încheierea 
ostilităţilor. „Acum nu este momentul pentru un război ideologic”, îi 
scria Churchill lui Molotov, la 16 aprilie 1944. Apoi, mai apăsat: „Vă 
urez tuturor succes... în negocierile cu privire la România, în cadrul 
cărora considerăm că aveți cel mai greu cuvânt de spus” (s.n. — L.C.P.) 
(Ibidem: 221). De altfel, Churchill va recunoaşte deschis, în Memoriile 
sale: „Nu am simțit niciodată că relațiile noastre cu România sau Bulgaria 
cereausacrificii speciale din partea noastră” (Churchill 1996: 381). 


Nu este așadar deloc surprinzător că, după trecerea României de par- 
tea Naţiunilor Unite, sovieticii au obţinut acordul total al Aliaților 
vestici de a dispune de soarta acesteia după cum le dictau interesele. 
Sunt ilustrative în acest sens dezbaterile din Consiliul de Miniștri al 
României ce au urmat imediat după semnarea la Moscova a Convenţiei 
de Armistiţiu. „În textul Armistițiului, în discuţiile cu cei trei ambasa- 
dori” — declara Lucrețiu Pătrășcanu (care condusese delegația română 
la negocierea și semnarea Armistițiului) — „Comandamentul aliat este 
reprezentat prin Uniunea Sovietică, o dată pentru totdeauna. În toate 
discuţiile noastre, Comandamentul sovietic este singurul care repre- 
zintă Anglia și America... În România, Comandamentul sovietic este 
acela care reprezintă toți aliaţii”*. 


În cazul României, sovieticii au dictat condiţiile şi au cules roade- 
le. Niciunul dintre aliaţii occidentali nu a pus în vreun fel problema 
anulării înțelegerilor dintre Germania nazistă și URSS şi, cu atât mai 
puţin, restabilirea frontierelor României de dinainte de dezmembrarea 
sa teritorială din vara anului 1940. Pe de altă parte, trebuie subliniat 
şi recunoscut faptul că anularea de facto și de jure a „armistiţiului” de 
la Viena, din 30 august 1940, impus de Hitler și Mussolini în privința 
Transilvaniei, a fost realizată cu sprijinul substanţial al lui Stalin şi 
Molotov. Deşi susținuse multă vreme revendicările teritoriale ale 
Ungariei în detrimentul României, din momentul în care armata un- 
gară s-a alăturat Wehrmachtului la atacarea URSS, Stalin și-a schimbat 

atitudinea. În convorbirea cu ministrul de externe britanic, Anthony 
Eden, din 16 decembrie 1941, Stalin îşi exprima dorinţa de a resta- 
bili, după război, frontierele URSS de dinainte de atacul german, dar 
viza şi o extindere a teritoriului românesc „în Vest, pe seama Ungariei, 
în cadrele căreia trăiesc astăzi până la 1,5 milioane de români”ć. Mai 
târziu, la începutul lunii iunie 1944, când România se afla încă alături 
de Germania, o Comisie a Comisariatului Poporului pentru Afaceri 
Externe al URSS de pregătire a tratatelor de pace și a organizării 
postbelice, condusă de fostul comisar al poporului pentru afaceri ex- 
terne, Maksim Litvinov, punea în discuţie și chestiunea viitorului 
Transilvaniei. În Nota cu propuneri întocmită de Comisie în urma dez- 
baterilor se consemna clar faptul că „este imposibil să se lase în vigoare 
o decizie luată în timpul războiului de Germania și Italia, mai ales că 
în urma unei asemenea decizii (arbitrajul de la Viena din vara anului 
1940, n.n.) ar fi câştigat numai Ungaria” Din punct de vedere etnic, 
subliniau autorii, „pretenţiile față de Transilvania sunt întemeiate nu- 
mai pentru România”, deoarece în această regiune „nu poate fi contes- 
tat faptul (şi nu este contestat nici de Ungaria!) că românii constituie o 
majoritate neîndoielnică, în comparaţie cu toate celelalte naționalități 
luate la un loc, iar români sunt de două ori mai mulți decât unguri”. 


În plus, mai subliniau autorii Notei, Ungaria trebuie pedepsită mai ales 
pentru atitudinea ei de a se alătura Germaniei împotriva URSS, deşi nu 
avea pretenții teritoriale similare celor ale României şi Finlandei. Pe de 
altă parte, considerau aceiași autori, „şi România este un stat dușman 
care merită pedepsit, nu răsplătit. Dar e foarte acceptabilă cedarea 
Transilvaniei în schimbul unei garanţii solide de colaborare strânsă și 
de lungă durată cu URSS și a unei renunţări totale la pretenţiile sale 
față de Basarabia și Bucovina. România s-ar considera suficient de 
compensată cu Transilvania pentru pierdera Basarabiei şi a Bucovinei, 
a căror posesie a considerat-o mereu problematică”. 


Atrage atenţia faptul că sovieticii simțeau nevoia să ofere o compensație 
în schimbul „renunţării totale” de către România la Basarabia și 
Bucovina. Ideea nu era nouă în gândirea rusă. În aprilie 1877, în tim- 
pul războiului ruso-turc, consilierul de stat A.I. Nelidov, directorul 
Cancelariei diplomatice de pe lângă Statul-major al armatei ruse de 
la Dunăre, menţiona următoarele într-un Raport destinat Curţii im- 

periale de la Petersburg: „În timpul tratativelor preliminare referitoa- 
re la participarea României la războiul de dincolo de Dunăre, dl Ion 
Brătianu a primit doar promisiunea că, la încheierea păcii, interesele 
României şi participarea sa la acțiunile comune vor fi avute în vedere... 
Pragmatic vorbind, noi am fi putut să nu promitem nimic României. 
Însă, întrucât trebuie acordată o compensație (s.n. — I.C.P.) pentru 
acea parte a Basarabiei care trebuie retrocedată Rusiei, este de la sine 
înţeles că trebuie lămurit punctul nostru de vedere în această proble- 
mă. În toamna trecută, la Livadia, s-a discutat problema despre trans- 
miterea către România a Dobrogei şi a Deltei Dunării”. 


Invocând „motive strategice”, diplomatul Nelidov mai argumenta că 
Rusia ar trebui să-și asigure o cale liberă spre Bulgaria, dar pentru a evi- 
ta opoziţia puterilor europene, pretenţiile ruse s-ar putea limita la luarea 
în stăpânire doar a brațului Chilia, iar Delta să aparțină României (Stroia 
2009: 212-213). „Motive strategice” au fost invocate ulterior și de pute- 
rea bolşevică, iar brațul Chilia a rămas sub control sovietic pe toată durata 
existenței URSS. Este însă de reținut faptul că, atât în 1877/1878, cât şi 
în 1944, Rusia ţaristă şi Rusia bolşevică luau cu seriozitate în calcul ideea 
unei compensaţii pentru România, în schimbul ocupaţiei asupra Basarabiei 
şi Bucovinei. În 1877/1878 „oferta” rusă se referea la Dobrogea, iar la fi- 
nele celui de-al Doilea Război Mondial era pusă în cauză Transilvania. 
La timpul său, Ion C. Brătianu protestase, deoarece nu admitea ideea că 
Dobrogea ar putea fi primită în schimbul sudului Basarabiei. De fapt, atât 
Dobrogea, cât și Transilvania, „oferite” în compensație de Rusia, erau teri- 
torii româneşti, iar „târgul” propus nu avea deloc înfățișarea unei recom- 
pense. În realitate, Rusia avea un anumit sentiment de culpabilitate, pentru 
că ştia clar că Basarabia, iar apoi şi Bucovina, erau teritorii românești și nu 
ruseşti. De altfel, nimeni și nicăieri în lume, mai ales o mare putere, nu oferă 
„compensaţii” pentru a păstra părți din propriul teritoriu! Oricum, însă, la 
finele celui de-al Doilea Război Mondial, situația generală era cu totul alta 
decât cu mai bine de un secol în urmă. URSS a avut un cuvânt greu de spus, 
pentru a cita expresia lui Churchill, în revenirea integrală a Transilvaniei în 
componența României. 


Discuţiile asupra Proiectului Tratatului de Pace cu România au înce- 
put la 7 mai 1946 şi s-au desfăşurat în mai multe sesiuni ale Consiliului 
Miniştrilor de Externe ai celor patru mari puteri învingătoare (SUA, 

Marea Britanie, URSS şi Franţa). În şedinţa a 19-a, Consiliul a declarat 
nul şi neavenit „arbitrajul” de la Viena și s-a restabilit astfel starea de 
drept consfinţită prin Tratatul de la Trianon. Pe parcursul anului 1946, 
au urmat mai multe şedinţe ale Comisiilor Conferinţei de Pace în cur- 
sul cărora reprezentanţii Ungariei şi României au pledat cauzele țărilor 
lor. Delegaţia ungară solicita insistent rectificarea frontierei româno- 
ungare, reclamând 4000 kmp, cu oraşele Satu Mare, Carei, Oradea și 
Arad. Discuţiile generale asupra Tratatului de Pace cu România au 
avut loc la 10 octombrie 1946, în a 37-a şedinţă plenară a Conferinţei. 
V. Molotov, care a prezidat această şedinţă, a evocat contribuţia ar- 
matei României în războiul Naţiunilor Unite și a susținut că „noi toți 
recunoaștem că este necesar și justa rezolva, prin Tratatul de Pace, ches- 
tiunea Transilvaniei de Nord, într-un mod care să corespundă interese- 
lor naționale vitale și dorințelor poporului român”. Poziţia României 
a fost susținută călduros şi de reprezentantul Cehoslovaciei. Hotărârea 
Conferinţei privitoare la încheierea Tratatului de Pace cu România a 
fost confirmată în Consiliul celor patru șefi de guvern ai ţărilor învin- 
gătoare, desfășurată la New York în decembrie 1946. Atunci s-a decis 
ca semnarea 'Trataului să aibă loc la Paris la 10 februarie 1947. 


În martie 1947, la mai bine de o lună de la semnarea Tratatului de pace 
între România și Puterile aliate și asociate, conducerea de la București gă- 
sea un mod cu totul special de a le aduce mulțumiri lui Molotov şi Stalin: 
primul a fost declarat, la 18 martie 1947, cetățean de onoare al orașului 
Cluj (pentru serviciile aduse României și îndeosebi Ardealului); trei zile 
mai târziu, în 21 martie, Stalin era declarat cetățean de onoare al României, 
veste care, după cum comenta ziarul Scânteia, oficiosul PCR, „a umplut 
inimile românești de bucurie”, deoarece „ţara care are astfel de prieteni 
poate privi cu încredere viitorul” (Neagoe 1996: 449). Declararea drept 
„cetăţeni de onoare” a celor doi satrapi, Stalin şi Molotov, care aveau la 
activ atâtea crime în masă împotriva românilor, reprezintă unul dintre 
paradoxurile istoriei româneşti de la sfârșitul celui de-al Doilea Război 
Mondial, emblematic pentru modul în care politica României s-a pliat 
atunci față de pretenţiile noului mare aliat din Răsărit. 


La 23 august 1947, Parlamentul român s-a întrunit în ședință fes- 
tivă pentru a ratifica Tratatul de Pace semnat în februarie la Paris. 
Gheorghe Tătărescu, încă vicepremier şi ministru de externe, a depus 

proiectul de lege pentru ratificare și a prezentat o largă expunere cu 
privire la importanţa acestui document: „Tratatul ce veţi ratifica — de- 
clara Tătărescu — constituie nota de plată a unui război pierdut, dar el 
constituie în același timp şi actul reparator al unei cauze câştigate; el 
abundă în griji şi poveri, dar cuprinde şi câteva clauze purtătoare de 
lumină şi de nădejde: pacea, independenţa, colaborarea internaţională, 
Transilvania” (Nistor 2003: 447). 


În Partea întâi a Tratatului, privitoare la teritoriu, articolul 2 stipula: 
„Deciziile sentințelor de la Viena din 30 august 1940 sunt declarate nule şi 
neavenite. Frontiera între România și Ungaria rămâne stabilită prin pre- 
zentul articol, acelaşi care era valabil la 1 ianuarie 1938”. 


În alte clauze definitive însă (nerecunoaşterea statutului de 
cobeligeranţă, teritoriile răpite de URSS, despăgubirile de război în- 
robitoare), deciziile Puterilor Aliate au fost considerate de Tătărescu 
„grele” şi „injuste”. Una dintre obligaţii, de pildă, era ca restituirile și 
reparaţiile către Naţiunile Unite să înceapă cu data de 1 septembrie 
1939, deşi România intrase în război la 22 iunie 1941; de asemenea, 
România era obligată să renunţe la toate creanţele sale împotriva 
Germaniei, chiar și din perioada neutralității, dar în același timp să plă- 
tească Germaniei reparaţii. 


Aşa s-a încheiat un capitol important din istoria României din prima 
jumătate a secolului al XX-lea. 


Note | 1 România şi revizuirea tratatelor, Discursul domnului Nico- 
lae Titulescu, ministrul afacerilor străine, Monitorul Oficial 
şi Imprimeriile Statului, Imprimeria Naţională, Ediţia a 
Il-a, Editura Semne, Bucureşti, 2018, p. 45 şi 61. 

? Schmidt, Paul (1951), Hitler `s Interpreter, William Hei- 
nemannn, Londra. Apud L. Watts, Aliați incompatibili. 
România, Finlanda, Ungaria și al Treilea Reich, Editura 
RAO, Bucureşti, 2014, Nota 2244, cap. III, p. 334. 

3 Convenția de Armistițiu (Moscova, 12 septembrie 1944), 
vezi textul integral în Neagoe 1996, p. 53-56. 

* Memoriu adresat preşedintelui SUA, F.D. Roosevelt, de 
către Regele Mihai (24 ianuarie 1945); textul integral în 
Neagoe 1996, p. 172-186. 

‘Stenograma şedinţelor Consiliului de Miniştri al Români- 
ei, din 15 şi 16 septembrie 1944, în Neagoe 1996, p. 57-77. 

“Înregistrarea convorbirii în V. Sturza, Basarabia şi destinul ei secret, op. cit., p. 494-501. 
” Extrase din Notă şi din dezbaterile Comisiei în Sturza 2016, p. 531-539. 
8 Poziţia Uniunii Sovietice la Conferința de Pace, apud Dobrinescu & Tompea 2017, p. 184. 

La 24 iunie 1941, la două zile după declanșarea 
războiului, ministrul României la Moscova, 
Grigore Gafencu a fost chemat de comisarul afa- 
cerilor străine, V.M. Molotov, căruia i-a declarat 
că : „U.R.S.S. nu a făcut nimic pentru a împiedi- 
ca, între țările noastre, durerosul deznodământ 
de azi. Prin brutalul ultimatum din anul trecut, 
prin care ni s-a cerut nu numai Basarabia, dar şi 
Bucovina, şi un colț din vechea Moldovă, prin 
încălcările teritoriului nostru, care au urmat de 
atunci, prin actele de forță ce au intervenit pe 
Dunăre, chiar în timpul negocierilor pentru sta- 
bilirea liniei de demarcaţie, Uniunea Sovietică a 
distrus în România orice sentiment de încredere 
şi de siguranță și i-a trezit îndreptățita teamă că 
înseși ființa statului român e în primejdie. Am 
căutat atunci un sprijin în altă parte. Nu am fi 
avut nevoie de acest sprijin şi nu l-am fi căutat, 
dacă nu am fi fost loviți şi dacă nu ne-am fi simţit 
amenințați (...)!. La aceste argumente irefutabile 
ale ministrului român, Molotovrăspundea într-o 
manieră vădit amenințătoare că, prin acțiunea 
sa, statul român își periclita însăși existența și 
independenţa, deoarece „Germania a dovedit 
cu prisosință cât de puţin îi pasă de ființa și de 
voinţa statelor mici. Chiar în cazul unei vic- 


Partea I vezi „Limba Română” (Chişinău), nr. 1 (261), 
2021, p. 294-308. 

torii germane (...) România e în primejdie de a nu mai fi” El declara că 
Rusia n-ar fi pus niciodată în discuţie independența României, dar „acum 
situaţia este alta”. 


În legătură cu „îngrijorarea” lui Molotov privind soarta României, am- 
basadorul francez la Moscova, Gaston Bergery îi mărturisea, nu fără 
o amară ironie, lui Gafencu: „E surprinzător cât de mult țin totalita- 
rii la drepturile și libertăţile statelor mici. Molotov e întristat fiindcă 
România își pierde neatârnarea. Hitler a intrat în luptă ca să salveze 
statele baltice și să libereze popoarele oprimate!(...)”>. 


Despre felul în care Molotov era „preocupat” de soarta și neatârna- 
rea României, relevant este faptul că, la puţin timp după declanșarea 
operaţiunilor militare, el l-a convocat la Kremlin pe ambasadorul un- 
gar, Kristofty Joszef, căruia i-a declarat că Uniunea Sovietică „nu are 
nici-un fel de pretenţii agresive față de Ungaria și nu are nici un fel 
de obiecțiuni față de realizarea pretențiilor Ungariei în detrimentul 
României; în această privinţă, nici pe viitor nu va avea”. 


În prima fază a participării la cel de-al Doilea Război Mondial (22 iu- 
nie - 26 iulie 1941), armata română a eliberat teritoriile estice răpite, 
în urma notelor ultimative sovietice din 26 şi 27 iunie 1940. Au fost 
angajaţi în luptă 473 103 oameni, jertfa românească reprezentând: 
24 396 militari morţi, răniţi, bolnavi sau dispăruţis. Cheltuielile efectu- 
ate pentru întreținerea armatei române operative, în campania pentru 
eliberarea Basarabiei și a Nordului Bucovinei, s-au ridicat la 18.165,3 
milioane leif, sumă în care nu intră costul transporturilor pe cale ferată. 


Eliberarea Basarabiei şi a nordului Bucovinei a fost salutată cu 
satisfacție de opinia publică românească. „Ostaşi! - menţiona regele 
Mihai I într-o cuvântare ținută la radio. Împreună cu Mama mea și țara 
întreagă, ne închinăm cu smerenie înaintea ofițerilor, subofițerilor și 
trupei, români și germani, care şi-au jertfit viața pentru dezrobirea pă- 
mântului strămoșesc. lar vouă, ostași, care v-aţi vărsat sângele pentru 
ţară, pentru onoarea neamului și pentru tron, vă închin recunoştinţa 
noastră caldă și mărturia de griji ce v-o purtăm. Prin faptele voastre 
de vitejie, păşim din nou cu fruntea sus, fiindcă jertfa voastră a spălat 
umilirea şi ne-a deschis mândru drum viitorului. Trăiască România și 
cei care au luptat și sângerat pentru ea!”. 


BEZET ROMIÂINIĂ 


Cu prilejul începerii operaţiunilor peste Prut la 2 iulie 1941, generalul 
Ritter von Schobert, comandantul Armatei a XI-a germane, îi scria ge- 
neralului Ion Antonescu : „Trecem astăzi frontiera care a fost impusă 
României. Cu această ocazie vă exprim dumneavoastră şi poporului ro- 
mân cele mai bune mulțumiri ale noastre pentru camaraderia și ospitali- 
tatea care ne-au fost arătate atât de evident. Raportul următor, domnule 
general, îl veţi primi de la noi după ce vom fi recucerit, în unire cu bravele 
dumneavoastră trupe, pământul răpit al Basarabiei şi Bucovinei”*. 


Acţiunea militară românească pentru dezrobirea Basarabiei şi a 
Nordului Bucovinei a fost percepută, în general, ca fiind îndreptățită 
de către cercurile politico-diplomatice anglo-americane, care procedau 
astfel la o anumită disociere a sensului și caracterului just al campaniei 
României în Est față de cea a Germaniei, condamnată din punct de ve- 
dere oficial. Pe de altă parte, statutul juridic internațional al teritoriilor 
românești ocupate de sovietici reprezenta „un motiv pentru care ro- 
mânii să creadă că operaţiile militare desfăşurate împotriva forțelor so- 
vietice nu ar fi nici condamnate şi nici măcar criticate de către Aliați”. 


În ziua începerii luptelor, la 22 iunie 1941, însărcinatul cu afaceri al 
României la Washington, Brutus Coste, acorda agenţiilor de presă o 
declaraţie oficială menită să lămurească opinia publică americană că, 
prin acţiunea sa, România intenționează să-şi redobândească provinciile 
răpite de U.R.S.S. în vara anului 1940, neavând în plan să cucerească te- 
ritorii care nu-i aparțin”. Textul declaraţiei a fost citit în repetate rânduri 
la posturile de radio din Statele Unite, fiind reprodus totodată de ziarele 
nord-americane cele mai importante. În acel moment, situația României 
era pe deplin înţeleasă, fapt dovedit de lipsa oricărui comentariu nefa- 
vorabil. Mai mult decât atât, un înalt funcţionar al Departamentului de 
Stat îi declara lui Brutus Coste, la 23 iunie 1941, că Basarabia şi Nordul 
Bucovinei „au fost smulse sub amenințarea forței şi astfel, conform 
doctrinei americane de nerecunoaștere a cuceririlor făcute prin forță, 
stăpânirea rusească asupra lor n-a fost recunoscută de Statele Unite. 
Departamentul de Stat a propus Președintelui ca în proclamația prin 
care, în baza legii neutralității, va constata starea de război între România 
şi U.R.S.S. să nu ne indice ca agresori. Înaltul demnitar a adăugat că atâ- 
ta timp cât armata română nu va depăși vechea graniță română, Statele 
Unite nu au nici un motiv de a critica acţiunea noastră”"!. 

La 25 iunie 1941, Departamentul de Stat îl înștiința pe ministrul 
S.U.A. la București, Franklin Mott Gunther, că în orice declaraţie sau 
proclamaţie destinate pe viitor publicităţii, guvernul american „va 
da toată atenţia cuvenită situaţiei speciale (subl. ns.) în care se găsesc 
Finlanda și România în cursul actualului conflict”"?. Această clarificare 
fusese solicitată Centralei de la Washington de șeful misiunii diplo- 
matice americane la Bucureşti, care considera necesară o „declaraţie 
publică arătând simpatia noastră pentru România și Finlanda, țări mici 


care se apără împotriva unui adversar îndârjit și lipsit de scrupule”"?. 


Poziţia favorabilă cauzei românești a oficialităților americane avea să 
rămână, în esență, neschimbată pe timpul bătăliei pentru eliberarea 
Basarabiei şi a Nordului Bucovinei, care se va finaliza la 26 iulie 1941, 
când au început acţiunile de forțare a Nistrului. 


Cu câteva zile înainte de sfârşitul acestei campanii, se contura deja per- 
spectiva schimbării atitudinii S.U.A. şi a Marii Britanii față de România, 
în situaţia în care ea va continua războiul în interiorul U.R.S.S., ală- 
turi de Germania. Astfel, la 18 iulie 1941, ministrul F. M. Gunther îi 
atrăgea atenţia lui Mihai Antonescu în legătură cu „primejdia de a fi în 
război direct cu Anglia, din momentul când trupele române vor trece 
Nistrul. Până la Nistru este teritoriu românesc și războiul ar fi legitim; 
dincolo ar fi o acțiune contra Angliei". Același lucru îl vor spune oa- 
meni politici români din opoziţie, relevant în acest sens fiind memoriul 
adresat lui Ion Antonescu de Iuliu Maniu, care protesta împotriva tre- 
cerii Nistrului, cerând ca armata să fie păstrată și folosită pentru redo- 
bândirea Nordului Transilvaniei. 


Referitorla campania militarăa României peste Nistru, vicepreşedintele 
Consiliului de Miniştri şi ministru al Afacerilor Străine, Mihai 
Antonescu, indica, la 15 august 1941, Legaţiei române din Washington 
ca în cadrul contactelor oficiale să se insiste pe faptul că acțiunea din- 
colo de Nistru este necesară pentru consolidarea granițelor țării la Est 
şi reducerea puterii de rezistenţă a armatei sovietice, care are mari forțe 
şi fortificaţii în zona respectivă. Această necesitate — spunea în conti- 
nuare Mihai Antonescu, exprimând de altfel concepţia conducătoru- 
lui statului, generalul Ion Antonescu — „se unește cu imposibilitatea 
materială și morală a armatei române, legată prin Pactul Tripartit, de 
a refuza orice acțiune militară peste Nistru, care era chiar în interesul 

securităţii românești”"S. De asemenea, se aduceau ca argumente nevo- 
ia protecției numeroasei populaţii românești de peste Nistru (mai mult 
de un milion în U.R.S.S.), cât și faptul că „România nu poate fi indife- 
rentă la viitoarea formulă politică şi teritorială de reconstrucţie rusă'S, 
mai ales la granițele sale”"”. Teritoriul adiacent Nistrului era privit ca 
un „gaj politic” care să permită României să-și acopere despăgubirile 
ce i se cuvin începând cu tezaurul evacuat la Moscova în 1916 şi nere- 
stituit şi continuând cu pierderile prilejuite de ocupaţia vremelnică a 
Basarabiei şi Nordului Bucovinei!*. 


Admiţând formula exercitării unei ocupaţii temporare a Transnistriei, 
guvernul român informase guvernul Reichului german că „până la 
soluţia definitivă rusă el nu va formula soluţii teritoriale definitive pes- 
te Nistru și că în nici un caz nu va îngădui să se șoptească — cu atât 
mai puţin să se creadă - că o sporire teritorială peste Nistru, oricât 
ar fi de legitimată prin masele compacte de români din Republica 
Moldovenească, ar putea să însemneze reducerea sau amânarea cererii 
României de a i se retroceda Ardealul pierdut în 1940, întrucât popo- 
rul român nu este popor de pustă, iar Carpaţii constituie dreptul nostru 
veşnic pentru care vom lupta cu oricine și împotriva oricui "7. Aceste 
idei erau reiterate frecvent de Ion Antonescu și Mihai Antonescu în 
discuţiile pe care le aveau cu reprezentanţii celui de-al III-lea Reich. 
Aspectul a fost reținut și de istoricul german Andreas Hillgruber care 
arăta că „Antonescu nu a renunțat niciodată la ideea unei revizuiri a 
arbitrajului (dictatului fascist — n.n.) de la Viena şi nu vedea în recuce- 
rirea Basarabiei şi a Nordului Bucovinei și în ocuparea Odessei nici-o 
compensație pentru teritoriul cedat Ungariei”. 


Avertismentul adresat de Mihai Antonescu administraţiei S.U.A. în le- 
gătură cu pericolul ce-l reprezenta U.R.S.S. viza sensuri şi conotații mai 
profunde, ţinând de însăşi esența imperială, cu veleități de dominație 
mondială, a statului totalitar sovietic. Din acest considerent, proble- 
ma rusă nu trebuia să fie privită exclusiv pe planul echilibrului politic 
mondial și antigerman. Prin tendinţele sale de expansiune comunistă 
în Europa centrală și în Balcani, ca și prin pregătirea militară pentru 
un atac împotriva țărilor occidentale, U.R.S.S. era „o amenințare gravă 
a ordinei europene şi a civilizației, în general, în fața căreia credem că 
Statele Unite nu pot rămâne indiferente, chiar în interesul echilibru- 

lui”. Mihai Antonescu arăta, în continuare, că eliberarea Basarabiei 
şi a Nordului Bucovinei reprezintă un act de „legitimă apărare” pentru 
poporul român, care „şi-a îndeplinit din nou misiunea lui seculară, îm- 
piedicând slavizarea şi comunizarea Europei”. 


Obiectivul războiului României pentru eliberarea teritoriilor cotropite 
de sovietici a fost atins la sfârșitul lunii iulie 1941, odată cu restabilirea 
vechii frontiere de pe Nistru şi Ceremuş”. Pentru basarabeni şi pentru 
români, în general, Ion Antonescu devenea — aşa cum avea să evoce, 
mai târziu, părintele Vasile 'Ţepordei — „mareșalul dezrobitor””*. 


Din punct de vedere militar, oprirea pe aliniamentul Nistrului era im- 
posibilă, iar din punct de vedere politic acest fapt ar fi însemnat practic 
o sinucidere”. „A mă fi oprit la Nistru - scria Ion Antonescu lui C.I.C. 
Brătianu, la 29 octombrie 1942 — înseamnă, pentru un om care mai 
poate încă judeca, a anihila dintr-o dată totul, toate sacrificiile făcute 
de la trecerea Prutului, acţiune în contra căreia nu v-aţi pronunţat pu- 
blic; însemnează a ne dezonora pentru vecie ca popor; însemnează a 
crea ţării, în cazul victoriei germane, condiţii dezastruoase, fără a ne 
asigura, în cazul victoriei ruse, nici provinciile pentru care luptăm şi 
avem datoria sacră să luptăm, nici granițele care vor voi să ni le mai 
lase ruşii, nici libertăţile noastre şi nici măcar viața familiilor şi copii- 
lor noştri; în sfârşit, însemnează, din cauza nestabilității şi feloniei pe 
care mă sfătuiți să o practic — şi aceasta este cea mai mare crimă — a 
asigura ţării, în viitoarea comunitate europeană, o poziție morală care 
îi va ridica drepturile idealurilor sale şi ar putea să-i fie chiar fatală... 
De asemenea, la procesul înscenat de autorităţile comuniste în 1946, 
mareșalul Ion Antonescu avea să explice : „Când o ţară se angajează 
într-un război, armata acestei țări trebuie să meargă până la fundul 
pământului ca să distrugă forțele inamice, să câștige războiul. Este 
un principiu capital de conducere strategică a operaţiunilor militare, 
care s-a aplicat de la romani şi până astăzi. Căutaţi în istoria secolelor 
şi veţi vedea că niciuna nu s-a oprit la frontiere şi a mers acolo unde a 
putut să distrugă armatele (...) Şi răspunsul cel mai bun care vi-l dau 
este că atunci când s-a intrat în a doua fază a războiului, pentru cuce- 
rirea Transilvaniei de Nord, (a) Ardealului de Nord (septembrie 1944 
- n.n.), armatele române nu s-au oprit la frontieră, au mers în inima 


Europei, până la Viena, mi se pare, şi până la Budapesta”. 

Deși participarea României la campania din Est, dincolo de Nistru, a 
fost dezavuată de unii oameni politici care ignorau rațiunile de ordin 
strategico-militar ce se impuneau pentru evaluarea corectă a unui ase- 
menea act, Ion Antonescu a apreciat că trebuie luptat până când adver- 
sarul ar fi recunoscut drepturile României asupra Basarabiei, Nordului 
Bucovinei şi ținutului Herţa, atunci dispărând și motivaţia războiului 
cu U.R.S.S. Pornind de la acest considerent, prin scrisoarea din 31 iulie 
1941, Ion Antonescu va confirma lui Hitler hotărârea sa de a „merge 


până la capăt în acţiunea ce am pornit la răsărit”%. 


La sfârşitul lunii iulie 1941, trupele române treceau Nistrul, pentru a 
consolida frontiera, a distruge fortificațiile sovietice făcute de-a lungul 
acesteia și a proteja populaţia românească aflată peste râu. Pe 27 iulie, 
Hitler îi cerea lui Antonescu să administreze teritoriul încă necucerit 
dintre Nistru și Bug, cunoscut sub numele de Transnistria”. Conștient 
că se încerca subminarea scopurilor pentru care România intrase în 
război şi forțarea sa de a accepta un teritoriu pe care nu intenționa să 
și-l adjudece, Antonescu a acceptat misiunea ţinând să atragă atenţia că 
o făcea „fără să ceară nimic și fără să propună condiţii”, arătând, însă, că 
partea română nu are propuneri pentru „extinderea acestei colaborări 
militare într-o altă zonă”®. 


Cu prilejul întrevederii ce a avut-o în ziua de 9 august 1941 cu am- 
basadorul german, Manfred von Killinger, Mihai Antonescu arăta că 
prezența românească peste Nistru este menită „să garanteze mai bine 
soluţiile păcii la granițele de mâine ale țării, cât și ca din punct de vede- 
re economic acest gaj să poată duce la despăgubirea României pentru 
pagubele suferite de la ruși, începând cu tezaurul evacuat la 1917 la 
Moscova şi până la ultimele distrugeri”. Vicepreşedintele Consiliului 
de Miniştri atrăgea atenția reprezentantului Reichului că nu trebuie să 
se facă vreo legătură între acțiunea militară românească peste Nistru 
şi teritoriile care vor fi ocupate prin efectul ei, pe de-o parte şi între 
poziţia pe plan diplomatic a României până în acel moment și unele 
revendicări de ordin politic şi teritorial ale țării noastre, care „nu vor fi 
cu nimic modificate prin noua situaţiune”?. 


În cursul convorbirii din 25 august 1941 cu ambasadorul german, 
Mihai Antonescu explica şi mai clar faptul că este vorba despre „drep- 
turile românești faţă de Ungaria, la care niciodată națiunea română nu 

va renunţa. Târguri nu se pot face pe drepturi sfinte și nici compensație 
între drepturile care ne aparţin. În orice caz, nimic nu poate să scoa- 
tă Națiunea română din arcul Carpatic şi nici o satisfacție dată peste 
Nistru nu poate să echivaleze dreptul pe care-l avem de a ne câştiga 
Ardealul”. Într-o scrisoare din 10 octombrie 1941, adresată unor 
oficialități ale Reichului, vicepreşedintele Consiliului de Miniștri al 
României va evoca, în vibrante cuvinte, că „Ardealul nu este pentru 
noi un teritoriu. Ardealul este cetatea în care am trăit și am suferit două 
mii de ani. În Carpaţii Ardealului ne-am zidit viaţa şi am păstrat-o îm- 
potriva năvălirilor hoardelor slave, ieri ca şi azi... Carpaţii sunt pentru 
noi leagănul trecutului nostru, al mitologiei și al credinţei noastre de 
care nu ne poate despărți nimeni, cum nimeni n-ar putea să scoată 
Nibelungii...din pământurile Rinului”**. Aceleași idei răzbat dintr-un 
memorandum prezentat de mareșalul Antonescu lui Hitler, cu prilejul 
vizitei în Germania, în februarie 1942. „Poporul român luptă azi con- 
tra slavismului şi a comunismului, iar mâine va trebui să lupte în con- 
tra acelora care i-au luat pământul fără luptă - anticipa conducătorul 
statului. Transilvania este datoria noastră față de noi înşine, şi nu va fi 
un singur român care să nu moară pentru ea. Mai bine să ne prăbuşim 


într-o luptă dreaptă decât să trăim veacuri în rușinea nedreptăţii *%. 


Guvernul român încă de la început nu a făcut vreo revendicare terito- 
rială dincolo de Nistru, ţinând cont de faptul că Transnistria n-a făcut 
parte din granițele statornicite prin actul unirii Basarabiei cu România 
la 27 martie 1918 şi recunoscute internațional prin Tratatul de la 28 
octombrie 1920. 


Deşi elementul românesc era preponderent în Transnistria, România 
nu putea avea drept de suveranitate asupra unui teritoriu care nu-i 
aparținuse. Prin urmare, regimul administraţiei în Transnistria nu pu- 
tea fi același ca în Basarabia și Nordul Bucovinei. Acest regim a fost in- 
stituit prin decretul dat la 19 august 1941 de mareșalul Ion Antonescu, 
în funcţia de guvernator civil pe lângă Comandamentul Militar al tru- 
pelor de ocupaţie din Transnistria fiind numit profesorul universitar 
Gheorghe Alexianu*. Specificaţia „civil” din titulatura oficială a nou- 
lui guvernator s-a făcut la intervenţia expresă a lui Mihai Antonescu, 
reprezentând „un act de prudenţă, ca să nu deschid proces grav cu 


Rusia”. 

Faptul că statul român nu intenţiona să anexeze Transnistria este reflectat 
şi de documente germane. Astfel, într-o telegramă a Ambasadei Reichului 
la Bucureşti, din 24 octombrie 1941, se transmitea la Berlin: „Afirmația că 
măsurile luate în teritoriul ocupat din Uniunea Sovietică nu se referă la o 
anexare, ci sunt numai măsuri necesare pentru stabilirea unei administrații 
reglementare, aparţine vicepreședintelui Consiliului de Miniștri, personal. 
Ela accentuat că numirea unui guvernator civil în Transnistria nu a însem- 
nat anexarea acestui teritoriu. Guvernatorul civil este subordonat celui mi- 
litar. Întregul teritoriu rămâne şi pe mai departe sub administrație militară. 
O eventuală decizie cu privire la soarta acestei regiuni, din punct de vedere 


al dreptului internaţional, aparţine de domeniul viitorului". 


Caracterul provizoriu al administraţiei Transnistriei rezulta și din răs- 
punsul dat de Mihai Antonescu ministrului italian la București, Bova 
Scopa, la solicitarea guvernului de la Roma de a acredita un consul la 
Odessa: Italia „poate trimite un agent pe lângă organele militare” și nu 
un consul, întrucât România nu poate face „acte de suveranitate pe un 


teritoriu aflat sub ocupaţie militară” *”. 


Pe 30 august 1941, România și Germania au semnat un aranjament 
militar interimar, intitulat oficial „Înțelegerea referitoare la securitatea, 
administrarea şi exploatarea economică a teritoriilor dintre Nistru şi 
Bug (Transnistria) şi Bug-Nipru (regiunea Bug-Nipru)”, document 
cunoscut şi sub numele de „Convenţia Hauffe-Tătăranu” sau „Tratatul 
de la Tighina”. Acest tratat prevedea o delimitare vagă a teritoriului, 
granița de nord-vest rămânând nedefinită și le permitea germanilor să 
continue să-și exercite autoritatea în regiune prin controlul sistemului 
de transport şi constituirea „Biroului de legătură al armatei germane 
la Odessa”, care era responsabil cu asigurarea proviziilor necesare din 
Transnistria în scopul „purtării normale a războiului””. 


Cercurile revizioniste și serviciile de informaţii ungare au acționat in- 
tens, încă din primele săptămâni ale războiului, pentru a folosi prilejul 
oferit de campania românească de eliberare a teritoriilor de la Est de 
Prut, în scopul lansării unor versiuni de dezinformare menite să favori- 
zeze statornicirea dictatului de la Viena. 


În contextul preocupărilor pentru prefigurarea atitudinii de urmat în pro- 
blema Transnistriei, diplomaţii români luau în calcul importanţa ca factor 

politico-militar ce putea reprezenta Ucraina în eventualitatea desprinde- 
rii din U.R.S.S. „Oricât de vasală a Germaniei ar fi o Ucraină nou înființată 
— spunea ambasadorul României la Roma, V. Grigorcea în raportul său 
din 14 august 1941 - ea ar avea desigur pretenţia să-şi întindă fruntari- 
ile la Vest cel puţin până la Nistru, ca și predecesoarea ei efemeră din 
1918-1919 (...) Ucraina de pe atunci a avut revendicări asupra Basarabiei, 
sau cel puţin asupra unei părți dintr-însa, precum şi asupra Nordului 
Bucovinei. Aceste pretenţii, manifeste sau ascunse, ar deveni cu atât mai 
mari dacă am obţine teritoriul așa-zisei Republici Moldovenești la stân- 
ga Nistrului, teritoriu de altfel cu fruntarii pur administrative şi nestra- 
tegice. Dreptului nostru etnic, Ucraina ar opune dreptul ei etnic asupra 
părţilor din Bucovina şi Basarabia locuite în mase compacte de ucraineni. 
Acest litigiu patent sau acoperit ar putea fi înlăturat printr-un schimb 
între populaţiile aflate pe cele două maluri ale Nistrului. În felul acesta, 
suveranitatea noastră asupra Basarabiei și Nordului Bucovinei ar putea fi 
definitiv asigurată pentru toate timpurile viitoare. Ca să întrebuințez un 
termen popular, ar dispare «cuiul lui Pepelea» din casa noastră și relațiile 
cu Ucraina ar deveni sincere şi cordiale”. 


Principalii lideri ai partidelor istorice, P.N.Ţ. și P.N.L., erau în dezacord 
cu decizia Conducătorului statului de continuare a războiului peste 
Nistru, cel mai vehement contestatar dovedindu-se atunci Iuliu Maniu, 
care încă de la 18 iulie îi trimisese lui Antonescu un lung memoriu, 
ale cărui idei, sistematizate, se prezintă astfel. Primul argument: „Nu 
este admisibil să ne prezentăm ca agresori faţă de Rusia, astăzi aliata 
Angliei, probabil învingătoare, pentru alt obiectiv decât Bucovina sau 
Basarabia, în tovărășie de arme cu Ungaria și cu Axa, care ne-au rupt, 
printr-un act neratificat de nimeni, o parte importantă a țării noastre”. 
Cel de al doilea argument: „Ar fi prea pretenţios să credem că con- 
tinuarea războiului germano-rus ar depinde de colaborarea noastră, 
precum este nu mai puțin pretenţios să proclamăm noi, România, răz- 
boi sfânt contra Rusiei, pentru organizaţia ei internă, de stat și socială”. 
Ultimul argument: „Este adevărat că la nord și la est de Nistru avem 
foarte mulți frați români așezați acolo de veacuri, la care avem drep- 
tul să aspirăm pentru integrare națională. Pe aceștia însă nu-i putem 
câştiga și, mai ales, nu-i putem păstra cu armele. Anexarea lor trebuie 
să se întâmple cu liberul lor consimțământ și cu aprobarea marilor pu- 
teri, atunci când se va stabili statutul teritorial definitiv al Europei” *. 


EEE PT ROMIÂINIĂ 


Astăzi, când rezultatul războiului este cunoscut, temelia strategiei lui 
Maniu pare de domeniul evidenţei; în 1941, victoria Angliei nu era 
atât de clară şi, cel puţin după opinia unor specialiști ai istoriei celui de 
al Doilea Război Mondial, nici chiar atât de sigură. Când, la sfârșitul 
lui septembrie 1941, Wehrmachtul - după ocuparea Ucrainei - a reluat 
ofensiva în direcția Moscovei, Stalin a crezut că Armata Roşie nu va 
putea salva capitala și la 7 octombrie dictatorul sovietic i-a mărturisit 
lui Jukov, în prezenţa lui Beria, că, întocmai ca în primul război mondi- 
al, va fi necesară „o pauză militară nu în mai mică măsură decât în anul 
1918, când fusese încheiată pacea de la Brest”*. 


Într-o situaţie fluidă pe plan militar, ambele opţiuni — cu Germania sau 
cu Anglia — păreau la fel de fundamentate. Şi Antonescu, și Maniu erau 
convinși că au, fiecare, percepția corectă a interesului național, pe care 
erau hotărâți să-l slujească până la capăt, peste orice obstacole. 


La 19 decembrie 1941, după ce România ajunsese în stare de război 
şi cu SUA şi Marea Britanie, Iuliu Maniu și C.I.C. Brătianu adresau un 
nou Memoriu mareșalului Ion Antonescu prin care arătau: „Continu- 
area războiului în condiţiile de azi nu poate duce la întregirea ţării, ci 
numai la uzarea completă a ţării, expusă la pericolul maghiar. Prin ur- 
mare, cât mai este timp, trebuie să arătați Germaniei ce aţi făcut până 
acum în cadrul alianței, ce ați contractat cu dânşii, tot ceea ce putea 
face România fără a se expune le dezastru; că am făcut sacrificii pe care 
Ungaria şi Bulgaria nu le-au făcut, că suntem siliți să retragem trupele 
noastre de pe Nistru ca să ne constituim forța noastră și să organizăm 
situația noastră internă, care nu poate suporta o prelungire a războiu- 
lui”*. La rândul său, Grigore Gafencu aprecia, la 3 august 1941: „Răz- 
boiul nostru naţional se opreşte la Nistru. Deoarece țelurile militare 
nu pot fi tot atât de precis limitate ca ţelurile politice, trecerea Nistru- 
lui se poate impune din motive tactice și strategice. Ţelurile politice 
nu trebuie însă să depăşească vechiul hotar românesc (...) Tot ce trece 
dincolo de Nistru este o provocare față de un vecin puternic, mai ușor, 
poate, de învins decât de înlăturat și împotriva reacțiunilor căruia nu 
vom mai putea ridica nicio îndreptăţire şi nicio stavilă, în cazul unei 
prăbușiri germane sau a unei păci de compromis”. 


Atitudine față de continuarea războiului dincolo de Nistru au luat și 
unele cadre (puţine, ce-i drept) de conducere ale armatei, precum ge- 

neralul Nicolae Ciupercă și, într-o oarecare măsură, generalul Iosif Ia- 
cobici, ambii fiind înlocuiţi din funcţiile ce le dețineau, respectiv de şef 
al Armatei a 4-a, iar cel din urmă şef al Marelui Stat Major. Referindu-se 
la acțiunile de luptă pentru ocuparea Odessei, la care a participat, 
generalul I. Iacobici avea să declare că „în 1941, din punct de vedere 
strategic, acest lucru era necesar, deoarece principiile strategice rămân 
valabile şi în faţa tribunalelor”. 


După cum aprecia istoricul Florin Constantiniu, decizia lui Ion An- 
tonescu de a continua participarea la război dincolo de Nistru a fost 
una „politică, națională, dramatică, costisitoare şi inevitabilă”*, ea fi- 
ind aprobată şi contestată în epocă de diferite personalităţi politice şi 
militare, rămânând discutabilă și în deceniile următoare, chiar și astăzi. 


Note | Grigore Gafencu, Jurnal 1941-1944, vol. I, loc. cit., p. 92. 
? Ibidem. 
3 Ibidem. 
*Ioan Scurtu și colectiv, Istoria Basarabiei de la începuturi 
până in 1994, Editura Europa Nova & Tempus, București, 
1994, p. 319. 
3 Alesandru D. Duţu, Mihai Retegan, Ostași vă ordon: 
Treceţi Prutul!, Editura Globus, Bucureşti, 1993, p. 244. 
“Ibidem, p. 245. 
7 Alesandru Duţu, Armata română, p. 115. 
8 Relații militare româno-germane. 1939 — 1944. Documen- 
te, Editura Europa Nova, București, 2000, p. 112; Vasile 
Sturza, op. cit., p. 65. Ceva mai târziu, la sfârșitul lunii sep- 
tembrie 1941, însuși Hitler aprecia că, „după ce „fugiseră 
nebunește din fața bolşevicilor” în timpul retragerii din 
Basarabia din anul 1940, era „minunat de văzut cum, într- 
un timp foarte scurt, Antonescu a fost capabil să obţină 
atât cât obținuse de la trupele sale”. (H.R. Trevor — Ro- 
per (ed.), Hitler's Secret Conversations 1941 — 1944, New 
York, 1973, p. 41; Larry L. Watts, Aliați incompatibili..., 
p. 181.). După război, şeful Statului-Major al N.A.T.O. 
şi fost ofiţer al Wehrmachtului, generalul Hans Speidel, 
întrebat de un jurnalist american „care dintre trupele ali- 
ate fuseseră cei mai buni combatanți: finlandezii, croații 
sau maghiari?”, a răspuns, spre surprinderea jurnalistului: 
„Niciunii! Românii au fost cei mai buni. Dă-le combatanți 
capabili şi nu vei găsi soldaţi mai buni” (Apud Larry L. 
Watts, op. cit, pp. 181-182). La rândul său, feldmareșalul 

Erich von Manstein nota în memoriile sale că românii erau „cei mai buni aliaţi ai Ger- 
maniei şi au luptat cu mult curaj în multe locuri” (Ibidem, p. 335). Şi generalul Heinrich 
Kreipe, care a luptat cu români pe frontul din Kuban, răspunzând unui ofițer britanic 
referitor la cei mai buni aliaţi, a subliniat: „A, românii, desigur! Au fost neînfricaţi în atac 
şi dacă trebuiau să apere o poziţie erau ca nişte câini de pază! Rezistau până la ultima 
suflare”. (Ibidem). 

° Larry L. Watts, op. cit, p. 121. 

1 Arh. M.A.E. , fond 71/ U.R.S.S., 1941, vol. 137/ 3-Partea a IV-a, ff. 197-198. 

" Ibidem, f. 192. 

"2 Ibidem, f. 191. 

'5 Ibidem. 

' Biblioteca Naţională, fond Al. Saint Georges, Arh. M. Antonescu, pachet LV, dosar 7, 
f.3. 

Etape și opțiuni artistice în opera 
plasticianului Andrei Negură 

Opera plasticianului Andrei Negură pune 
în evidență aspiraţiile polivalente ale unei 
generaţii de plasticieni moldoveni care, de- 
butând în artele plastice şi cele decorative din 
Republica Moldova în deceniul al nouălea al 
secolului al XX-lea, au contribuit iminent la 
schimbarea faţetei artistice de la noi. Câţiva 
dintre artiştii acestei generaţii, având parte 
de o apreciabilă pregătire profesionistă în ca- 
drul diverselor școli superioare de prestigiu, 
au reliefat prin creaţia lor un spectru vast de 
noi valenţe plastico-stilistice, o nouă aborda- 
re a spectrului conceptual-tematic şi ample 
aspecte ce țin de partea tehnico-tehnologică 
a producerii operei de artă. 


Andrei Negură, fiind unul dintre acești tineri 
entuziaști, debutează iniţial în aria artelor de- 
corative ale deceniului în cauză cu propria 
viziune asupra operei de artă textilă, fapt ce 
i-a evidenţiat creaţia din domeniul în cauză, 
plasând-o la un loc de frunte în albia generală 
a orientărilor plastice de la vremea respectivă. 


Printre operele realizate menţionăm câteva 
tapiserii în care plasticianul valorifică, pe de o 
parte, estetica țesutului tradițional, pe de alta, 
promovează conotaţiile şi particularitățile 
simbolice ale unor motive şi forme ale că- 
ror provenienţă este adânc împlântată în re- 

alitatea cotidiană: La morișca cea de jos (1981), Luiza (Roata morii) 
(1986), Lucreția (1986) şi Fulga (1986). 


Andrei Negură își îndreaptă atenţia şi asupra diverselor modalități sin- 
tactice și tehnologice de atingere a expresiilor estetice generate de tapi- 
serie, printre care și cele ce îmbogăţesc universul țesăturii tradiționale 
planimetrice cu forme ţesute, modelate, înserate şi predestinate să 
evolueze reliefat în spaţiul realității cotidiene — Roșu (1986), Mărţişor 
(1989), Dune (1990). Experimentele în cauză s-au fructificat ine- 
dit şi într-o operă cu un vast impact semantic — Spaţii albe (1988) şi, 
totodată, s-au soldat în mod fericit cu abordarea de către plastician a 
unor metodologii tehnologice novatoare de înzestrare a artei țesutului 
cu particularități spaţiale tridimensionale, prin care opera textilă 
depăşeşte funcţiile sale tradiționale, evoluând spre promovarea sa în 
calitate de obiect spaţial asemănător operei sculpturale — compoziţiile 
sub genericul Cetăți (1990-1995). 


În registrul opţiunilor artistice ale plasticianului Andrei Negură 
se înscriu și cele de zămislire a unor compoziţii complexe, la baza 
imaginii cărora sunt valorificate plastic motive arhitecturale urba- 
ne — Omagiu (1987) şi motive antropomorfe — Cântec plaiului natal 
(1987), Motiv etern (1988), în care artistul pledează pentru structurări 
compoziționale rațional echilibrate, adaptări iminente a morfologiei 
formelor la tehnologia clasică occidentală de ţesere a operei textile și 
înzestrare a imaginii cu pronunțate valenţe lirice subtile de un avansat 
rafinament estetic. Creaţia se fructifică cu mai multe opere în care spi- 
ritul romantic al autorului își găseşte o luxuriantă împlinire — Motiv de 
primăvară (1988), Balada lunii (1988), Dimineaţa (1988), Elegie noc- 
turnă (1990). 


Experimentele plastice și tehnologice întreprinse de către Andrei 
Negură în domeniul tapiseriei s-au încununat și cu câteva opere de 
proporţii sporite, realizate în anul 2000, ale căror imagini întregesc 
fundamentale repere iconografice identitare cu un iminent impact 
simbolico-emoţional — Tradiţie, Colind, Meşterul Manole, Binecuvântare. 


Ultimul deceniu al secolului al XX-lea este semnificativ pentru întrea- 
ga creaţie ulterioară a plasticianului. In perioada respectivă, concomi- 
tent cu activitatea din domeniul tapiseriei, plasticianul experimentea- 

ză productiv cu imaginea artistică, zămislind opere grafice și picturale 
înzestrate cu distinse și judicioase particularităţi sintactice şi valoroase 
calități semantice. Spre sfârşitul acestei perioade, grafica elaborată de 
către Andrei Negură devine mai rațională, adesea chiar austeră, pu- 
nându-se în valoare nu atât spontaneitatea demersului tehnologic și 
valoarea asociativă a mesajului generat de formă și textură, cât expresia 
estetică rațională generată de linie, utilizată de către artist în calitate 
de element plastic fundamental. În unele foi grafice fundalul rămâne 
intact, iar unele compartimente sunt modelate plastic în conformitate 
cu metodologia cluazanistă de operare cu linia și culoarea, promovân- 
du-se prin aceasta valoarea expresivă a contrastelor proportionale şi 
cromatice — Grafică (1998). 


În același timp, plasticianul este captivat şi de expresiile estetice, şi de 
mesajul pe care îl poate genera opera ce reliefează artistic realitatea co- 
tidiană — Casă și Stână (1999), în care Andrei Negură creează imagini 
cu un pronunțat substrat metaforic, unde motivele realității tangibile 
sunt îmbinate plastic cu forme abstracte, fapt ce contribuie la edifica- 
rea artistică a unor spaţii fabuloase, cu un pronunţat impact identitar. 


Un loc aparte în creaţia deceniului în cauză îl ocupă opera picturală a 
plasticianului, or, cu începere din anul 1995, Andrei Negură optează 
în mare măsură spre pictura de șevalet, specie a creaţiei plastice care 
i-a înlesnit acestuia materializarea cu succes a unor viziuni personale 
asupra lumii, culturii şi creaţiei. 


Este cert că filiera identitară constituie una dintre principalele axe ide- 
atice în arealul căreia germinează o parte importantă a tablourilor crea- 
te de către Andrei Negură. Unele dintre acestea sunt zămislite de către 
plastician în albia convenţionalismului plastic, altele, având amprenta 
observaţiilor nemijlocite din natura înconjurătoare, reliefează simbio- 
ze ale stilisticii neoimpresioniste cu expresionismul cromatic, fapt ce 
contribuie la amplificarea expresiei câmpului imaginii și punerea în va- 
loare a unor conotaţii de vastă tensiune vitală ce reprezintă perpetuarea 
în timp a naturii și persistența unor energii lăuntrice care asigură co- 
nexiuni armonice dintre artefactele tangibilului. În registrul ultimelor 
calificative se înscriu lucrările Casa vecinului (1996), Casa II (1999), 
Omagiu (1997), Motiv rural (1998), Motiv rural II (1998), Peisaj de 
iarnă (1998), Natură statică I (1998), Natură statică cu mere (1998), 

Natură statică cu scaun roşu (1998), Natură statică din provincie (1999), 
Natură statică cu putină (1999), Natură statică mare (1999), Natură 
statică cu mere (2000), Natură statică cu pere (2000), Natură statică cu 
pere II (2000), Nostalgie III (2000). Universul artistic zămislit de către 
Andrei Negură este în permanenţă dinamic, tensionat și frământător, 
oglindind spiritul neliniștit al autorului, înțelegerea de către pictor a 
lumii înconjurătoare aflate în permanentă schimbare, a frumuseţii și 
diversităţii acesteia. 


Adesea, operele picturale ale artistului sunt elaborate în serii de tablo- 
uri sub același generic, fiind numerotate succesiv. În acest repertoriu de 
lucrări se înscriu ciclurile: Pergamente (1995-1998), Minipergamente 
(1999), Miniaturi (1996-1999), Potire (1999), Festive (1999), Flori 
(1999), Procesiuni (1998-2008), Fructe interzise (1997-2020), Arbori 
(2020). 


În Procesiuni plasticianul optează spre valorificarea multiplelor valențe 
de ordin semantic pe care le poate genera una şi aceeaşi temă în urma 
diferenţierii principiilor de structurare compozițională a motivelor 
ce stau la baza imaginii, diferenţierii particularităţilor morfologice de 
constituire a formei obiectului de reprezentare, diferenţierii raporturi- 
lor dintre plan şi spaţiu, diferenţierii particularităţilor texturale şi, foar- 
te important, diferențierii cromatice a fiecărei lucrări în parte. În unele 
tablouri ale acestui ciclu Andrei Negură orchestrează ritmic motivul 
câtorva cortegii antropomorfe în registre longitudinale ce structurează 
compozițional planul și spațiul tabloului, — cazul lucrărilor Procesiune 
I (1998), Procesiune II (1998), Procesiune în albastru (2002). În acelaşi 
timp, dacă în lucrările menţionate autorul creează plastic senzaţia de- 
plasării în plan şi, totodată, în spaţiu a şirurilor de figuri umane menite 
să simbolizeze ideea revenirii, plecării şi reîntoarcerii, atunci în tabloul 
Procesiune în roșu (2008) acesta flanchează lateral, pe verticală, ima- 
ginile procesiunilor umane cu motive care, pe de o parte, diversifică 
compoziția, pe de alta, amplifică mesajul generat de imagine cu valori 
ideatice suplimentare. 


În mare măsură, o bună parte dintre tablourile acestui ciclu poartă, prin 
modul de structurare compozițională a motivului central, conotaţiile 
unui posibil exod uman acostat temporal în diferite etape ale evoluţiei 
istorice a umanității. În același timp, mesajul unor lucrări ale ciclului 

în cauză este plasat intenționat atât în arealul conceptelor religioase — 
Procesiune III (1998), Procesiune V (1998), cât şi orientat spre genera- 
rea unor conotaţii dramatice — Procesiune IV (1998). 


Tema conglomeratelor de figuri umane reprezentate în mișcare este 
dezvoltată de către Andrei Negură şi mai târziu, în unele lucrări cu un 
alt generic - Metamorfoze (2014), în care plasticianul exprimă artistic 
coeziunea dintre actualitate și tradiție, privită ca promotor identitar al 
evoluţiei în timp a comunității. Or, multiplele tablouri sub genericul 
Mere din ciclul Fructe interzise (2012-2020) pun în valoare, conco- 
mitent cu alura complexă a mesajului, neordinare principii de limbaj, 
ce oglindesc maturitatea actului creativ al autorului. Printre acestea 
menţionăm expresia planului, ductul pensulaţiei, expresia contrastelor 
cromatice, exersarea rațională a mijloacelor grafice și modul de atinge- 
re a integrității armonice a operei picturale. Aceasta se referă și la pân- 
zele în care artistul valorifică teme unicat, cazul tabloului Interferențe 
(2020). 


Generalizând, menţionăm că activitatea artistică a plasticianului 
Andrei Negură a evoluat pe parcursul a trei etape de creaţie, în care 
acesta a experimentat constant cu imaginea, creând opere memorabile 
în diverse domenii precum tapiseria parietală, tapiseria tridimensiona- 
lă, grafica de şevalet și cea aplicativă, pictura în ulei și pictura în tempe- 
ra. În întregime, creaţia artistului Andrei Negură se încadrează organic 
în aspiraţiile estetice și lingvistice actuale şi contribuie la promovarea 
actului creativ, atât în plan local, cât și general european. 

Andrei NEGURĂ 


Filiera identitară - 
axă ideatică a creaţiei 


Interferenţe, 120x100 cm, pânză, ulei, 2020 

Din ciclul Arbori. Arbore - IV, 120x80 cm, pânză, ulei, 2020 

Natură statica cu scaun albastru Natură statica cu scaun roşu 

40x50 cm, pânză, ulei, 1995 40x50 cm, pânză, ulei, 1995 

Din ciclul Arbori. Arbore - III, 130x80 cm, pânză, ulei, 2020 

Din ciclul Pergamente. Pergament-XXI, tehnică mixtă, 50x70 cm, 2021 

Din ciclul Miniaturi. Miniatura-L, tehnică mixtă, 40x40 cm, 2021 

Din ciclul Miniaturi. Miniatura-II, tehnică mixtă, 40x40 cm, 2021 

Crepusculară, 100x80 cm, pânză, ulei, 2005 

Din ciclul Procesiuni. Procesiune-XV, 80x100 cm, pânză, ulei, 2018 

Trubaduri, 80x100 cm, pânză, ulei, 2012 

Victor RAVINI 
| Astia se dau de gol singuri 


-ÎI cunoşti pe Cutăriță Cutărescu?, m-a întrebat 
la telefon un român din Göteborg, când locuiam 
acolo. Trebuie să fi auzit de el. Este un mare scri- 
itor. 


- Mare scriitor? „Imi pare bine. La care mi- 
nister?”, am zis eu citând dintr-o epigramă de 
Cincinat Pavelescu. 


V.R. — absolvent al Facultăţii 
de Filologie (Timișoara), 

al Facultăţii de Știința 
religiilor (Suedia) și a 
Universităţii Scandinave 

de Management. În ţară 

a activat ca profesor de — Lasă asta! Ai auzit de el. E foarte cunoscut. 
limba şi literatura română, 
tehnician pe șantier. În  — Iar tu nu cunoşti măcar un singur titlu al vreu- 
Suedia a fost muncitor la nei cărți de-a lui? N-ai citit nimic de el şi spui că 


Volvo, profesor de germană, X PE > 
AS pc ” e mare. Pe ce îl consideri mare? 
engleză, franceză, literatură 


suedeză și istorie; a predat _ Hai, nu mă lua cu asta! Toţi au auzit de el. Ce 


edagogia la universitate; să ; z . . 
ate A a scriitor eşti tu dacă nu ai auzit de el? 
a lucrat în redacţia Ord&B ? 


Membru al Uniunii — Am zis eu vreodată că sunt scriitor? Ți-am mai 
Scriitorilor din Suedia. 3 y ; ca 
d. spus că eu nu mă consider scriitor, deoarece eu 
Ultimele cărţi apărute: digi n EN 
Miorita — Izvorul nemuririi si. DU am trăit din scris, ci din salariu. Il știu. L-am 
Barca veselă, Editura Alcor, cam cunoscut acum vreo două decenii, la Casa 
Bucureşti. Scriitorilor de la Neptun. Dar nu ştiam că a de- 


venit aşa mare între timp. 


- Nu, nu! E un scriitor renumit. Cum să nu știi 


de el? 


- Spune-mi titlul unei cărți de-a lui! 


2 


Am stat la Neptun din 16 până în 31 iulie 1982 
cu fosta soție şi cu copilul. La Neptun, aveam 
balcon comun cu Cutărescu, cu Sorin Titel şi cu 
încă o pereche, în vârstă, distinși, respectabili, 

îmbrăcaţi la patru ace, el cu părul alb, la costum și cravată, nu în blugi sau 
oricum, ca noi ăștilalți scriitori. Și nu coborau niciodată la plajă. Pe Sorin 
Titel îl cunoşteam de la Timișoara, așa că am schimbat câteva cuvinte, de 
politeţe. Nici el nu cobora la plajă. EI citea, scria. Eu coboram la plajă, une- 
ori înotam chiar și doi metri sau aproape trei, dar nu citeam, nu scriam și 
nu vorbeam cu nimeni. Din principiu nu discut cu oameni pe care nu îi 
cunosc, iar eu nu cunoșteam pe nimeni altcineva acolo. Nici nu mă uitam 
la mutrele celorlalți. Eu venisem să privesc marea, nu mutrele oamenilor. 
Chiar dacă auzeam ce vorbeau ceilalți pe terasă, mă făceam că nu auzeam. 
I-o fi indispus prezența mea de taciturn, dar nu-mi păsa mie ce credeau 
ei despre mine. Cutărescu era la fel, cu soţia și copilul. Ea ne-a spus că el 
tocmai primise încă un premiu literar. Se vedea pe el că i se urcase la cap. 
Nu i se putea ajunge cu prăjina la nas. Dispreţul lui față de mine era total. 
Nu aveam cum să îl evit, pentru că balconul era comun, iar soțiile noastre 
conversau. Stăteam în fotoliile de pe balcon, împreună cu soțiile și beam 
cafea. El spunea bancuri tot timpul. N-am conversat nimic. Eu nu prea ştiu 
să fac conversaţie, dar știu să tac. El încerca să mă tragă de limbă. Mie mi 
se păreau întrebările lui cam nelalocul lor și mă eschivam, preferam să pri- 
vesc valurile mării. Ce întrebare era asta la el: „Care mai e viaţa ta?” Aceeași 
întrebare mi-o puneau unii colegi de șantier. Presupuneam că securistul 
întreprinderii le spusese: „Ia vezi, care mai e viața lui!” Iar ei de proști, repe- 
tau vorbele lui. La așa întrebare, dădeam din umeri. Nu venisem la Neptun 
ca să cunosc scriitori. N-aveau decât să mă socotească cum voiau. Nu de- 
pindeam de nimeni din lumea scriitorilor. Eu câştigam bine pe şantiere și 
nu depindeam de banii de la cărți. Mircea Sântimbreanu spunea că eram 
singurul membru al Uniunii Scriitorilor care lucra în industrie. Faptul că 
eram singurul de la Neptun care venisem cu mașina, iar nu cu trenul, nu 
fumam, stăteam pe terasă fără vreo băutură în mână și nu deschideam gura, 
îi făcea să se uite chiorâș la mine, ceea ce îmi convenea de minune. Fosta 
soție mă scutea de conversaţie pe terasă, pentru că ea conversa cu toată 
lumea și îi bătea la șah pe toţi. În prima zi ea era soția scriitorului, iar după 
aceea eu eram soțul șahistei. Dar ce șahiști erau ăia, pe care până și fie-mea 
îi bătea la șah, când încă nu mergea la școală? Fosta soție mă certa că de ce 
nu îl salutam pe acel domn respectabil nevoie mare și nici pe soția lui. I-am 
răspuns că nu avusesem onoarea să le fiu prezentat și nu îi cunoșteam. 


Într-o zi, nu erau locuri la mese, la prânz. Mulţi așteptau în picioare, deși 
erau două locuri libere la masa respectabilei perechi. Fosta soţie zicea să ne 

aşezăm la masa ălora doi și să aduc un scaun pentru fata noastră, că era mică 
şi să stea pe colț. Am refuzat. Nu eram de acord să ne așezăm la masa lor, ca 
să nu fiu nevoit să intru în conversaţie cu ei, fără să îi fi cunoscut în condiții 
adecvate. Şi cum să stăm înghesuiți cinci la o masă? Şi de ce să stea fata pe colț 
şi să nu stea ea? Am așteptat în picioare, cum mai așteptau și alții, până s-au 
eliberat mese. Am fost bine inspirat să nu ne aşezăm la masa ălora. La fel cum 
nici alţii nu se așezau, dar încă nu ştiam de ce îi evitau. Încă nu ştiam că m-aș 
fi compromis definitiv, dacă m-aș fi așezat la masa lor. 


Nu mai ştiu care scriitor a venit de la Bucureşti şi ne-a speriat. Cică 
Ceauşescu se întorsese de la Kiev, unde fusese chemat de urgență. Noi vă- 
zuserăm că Ceaușescu plecase fără fiştigoi de la Neptun, dar nu ştiam din 
ce cauză și unde se ducea așa val-vârtej. Acum ştiam că se dusese la Kiev, 
unde fusese muștruluit și i se dăduseră porunci. Se întorsese și a făcut ime- 
diat mari schimbări în cultură, aşa, peste noapte. L-a dat jos pe ministrul 
învățământului Nistor şi l-a pus în locul lui pe un rusofil. A dat-o jos pe 
Suzana Gâdea de la Consiliul Culturii, că nu era suficient de răuvoitoa- 
re, şi a pus pe nu mai ştiu cine. La Academie l-a pus președinte pe Iorgu 
Iordan, care fusese ambasador la Moscova și ne adusese de la Kremlin re- 
forma ortografică, cu directivele de slavizare a limbii române. Alții tot așa 
au fost înlocuiţi, la „Scânteia”, la „România literară”, la „Contemporanul', 
la „Luceafărul” și pe la principalele edituri, cu nişte necunoscuţi, desigur 
rusofili. Președintele Uniunii Scriitorilor D.R. Popescu a fost dat jos şi l-au 
pus în locul lui pe Mihail Novicov. Asta era un dezastru pentru Uniune, 
pentru scriitori şi pentru toată țara. Eu învățasem la Facultatea de Filologie 
despre Novicov. El era teoreticianul de frunte al realismului socialist, adu- 
sese de la Moscova proletcultismul și îl impusese în România. Novicov 
căzuse în dizgrație după Declaraţia din Aprilie 1964 a lui Dej. Toți ne-am 
îngrozit auzind că Ceaușescu fusese chemat la ruși, fusese pus în genunchi 
şi bătut la fund de către un slujbaş mărunt, un secretar de partid de la Kiev. 
Oricât nu îl iubea nimeni pe Ceauşescu, umilirea lui era, simbolic, umili- 
rea României şi a noastră, a tuturor. Orice român ţinea cu Ceaușescu, nu 
cu rușii. Bătea crivățul de la răsărit peste țara noastră. Ce păcat că la Casa 
Scriitorilor de la Neptun nu veneau niciun fel de ziare, nici măcar literare și 
nu era televizor. Aşa fusese stabilit de pe vremea lui Zaharia Stancu. 


Spre seară, am ieșit pe balcon. Cele două fotolii ale noastre, cât și ale lui 
Cutărescu, nu mai erau acolo. Ni le luaseră niște scriitori şi stăteau în pi- 

cioare pe ele, în afara ușii de la camera perechii respectabile, la care era o 
petrecere. Se înghesuiau toți în camera aceea, ca în tramvaiul 17 și nu încă- 
peau. Veniseră cu o sticlă de șampanie, made in Algeria, greu procurată de 
Axim, responsabilul Casei Scriitorilor, şi cu ce sticle mai veniseră. Cinsteau 
în onoarea ăluia, respectabilul. Așa am aflat că respectabilul era Mihail 
Novicov. Așadar, de aceea venise Novicov la Neptun, el care până atunci 
nu cutezase să vină acolo, unde erau unii scriitori colţoşi, cu limba ascuţită 
și cu gura mare după trei pahare, iar Fănuş Neagu, campion la pahare, era 
corifeul principal, cu gura slobodă și avea o voce de clănțăneau geamurile 
şi răsuna până la vapoarele de la orizont. Deci Novicov ştiuse dinainte de a 
fi fost chemat Ceaușescu la Kiev, că o să fie pus președinte la Uniune. Mulţi 
dădeau din coate și se împingeau să ajungă cât mai aproape de Novicov, ca 
să îl felicite pentru noua funcţie. Aşadar Novicov venise la Neptun să îşi 
selecționeze echipa. Fosta mea soţie insista să ne ducem și noi, însă acum, 
când ştiam că era Novicov, am refuzat cu înverșunare. Vecinul de balcon 
Cutărescu era acolo și se înfigea să fie cât mai în faţa celorlalți, să vorbească 
cu Novicov, să-i capteze atenţia, să se facă remarcat și ţinut minte. Ca să îşi 
asigure un loc în echipa nouă de la Uniune. Novicov îşi manifesta nedume- 
rirea, nu înţelegea de ce veniseră ăia cu şampania la el. „Lăsaţi, maestre, nu 
mai faceți pe modestul, că mai ştim şi noi câte ceva!” 


A doua zi, am aflat că scriitorul care venise de la București cu vestea că 
Ceaușescu fusese chemat la Kiev și i se dăduseră acolo porunci, jucase o 
farsă. Minţise, ca Mitică al lui Caragiale. Ceaușescu nu fusese la Kiev şi nu 
făcuse niciun fel de schimbări la cultură sau altundeva. D.R. Popescu nu fu- 
sese dat jos. Scriitorul venit de la Bucureşti cu vestea falsă își bătuse joc de 
Novicov şi de toți proştii. Presupun că măcar vreunul era inteligent printre 
cei ce se înghesuiau acolo — deși nu în mod necesar scriitor. Vreunul a fost 
pe fază și a notat toate numele celor ce se gudurau pe lângă Novicov. Într-un 
stat, puterea, pentru a se exercita, are nevoie de informaţii despre tot şi 
despre toți. Securitatea nu mai avea nevoie de calomnii, ca pe vremea lui 
Drăghici. Presupun că tocmai Securitatea pusese la cale farsa asta, ca un 
test de profil psihologic, cu scopul să culeagă informaţiile necesare: cam 
ce fel de oameni erau scriitorii veniţi la Neptun, ce aveau în străfundurile 
inimii lor şi să le completeze fișa de la dosar. Comunismul, în totalitatea lui, 
a fost o farsă a istoriei. O farsă care a durat 72 de ani, din 7 noiembrie 1917 
până în 9 noiembrie 1989, când a căzut Zidul Berlinului. Atât cât îi trebuie 
soarelui să parcurgă un grad pe cercul de precesie a echinocţiilor, o clipă în 

veșnicie. Iar în România, unde nici măcar comuniștii nu credeau în comu- 
nism, a fost o farsă a unora, jucată altora. Greu de spus cine a fost farsorul 
cel mai mare: sistemul sau lumea? Sistemul s-a folosit de oameni, iar oame- 
nii s-au folosit de sistem, care cum a putut. Unii au suferit, alții au profitat. 
Așa o fi legea compensaţiei în societate: unii câștigă pe seama păgubașilor. 


— Mda, îl cam cunosc oarecum. I-am ascultat bancurile, am schimbat câte- 
va vorbe fără importanţă, însă nu știu nimic despre el. Dar de ce mă întrebi? 


- Mă, eu nu mai rezist. Ia-l tu, la tine! Găzduiește-l tu, că noi nu mai rezis- 
tăm! Nevastă-mea îmi zice să-l dau afară. Dar eu nu pot, pentru că, totuși, 
este un mare scriitor. 


— Ce ai citit de el? Ce ţi-a plăcut așa mult, de zici că e mare? Eu n-am citit 
nimic de el. 


- Mă, nici eu n-am citit nimic, dar toată lumea știe că e un mare scriitor. Nu 
mai am trai cu nevasta. Sunt între ciocan și nicovală. Ia-l la tine! a-l de pe 
capul nostru! Fă asta pentru mine! 


Cutărescu venise în vizită la românul din Göteborg încă de pe toamnă, a 
stat toată iarna, se făcuse primăvară și nu mai pleca. Românul şi soţia sa 
se duceau dimineaţa la muncă, nu aveau timp pentru micul dejun, beau 
la servici cafea cu ceva biscuiţi sau ciocolată de la un automat și trebuiau 
să-i lase musafirului pe masă micul dejun pregătit. Că ăla se trezea după 
ce plecau ei la muncă. Trebuiau să-i lase și mâncare gătită pentru la prânz. 
Ei mâncau în pauza de masă la un restaurant, ce servea așa numitul „bufet 
suedez” sau smörgåsbord, după care s-au luat și alte țări occidentale. Am 
văzut în Germania că nemții au preluat atât bufetul suedez, cât și cuvântul, 
dar îl scriau greșit. Într-un restaurant tipic suedez, îţi alegi din sumedenie 
de felurite feluri de mâncăruri tot ce vrei să mănânci, cât vrei. Îți pui cu top- 
tanul în două farfurii, pe o tavă şi plătești la casierie un tarif fix. Dacă nu ai 
crăpat, vii cu farfuriile și poți să îţi mai iei completare de mâncare. Îţi mai iei 
şi cafea, cât vrei. După aşa prânz copios, cuplul de români, seara, mâncau 
vreo fructă sau ceva uşor, la televizor. Cutărescu şedea lungit pe canapea — 
între cele două fotolii în care stătea cuplul — și avea pretenţia să îi traducă 
ce spuneau suedezii la televizor. Numai de tradus nu le ardea lor, după o 
zi de muncă. Ei munceau și în weekend. Rareori își puteau permite luxul 
cu vreo zi liberă. Plăteau rate la două mașini, că făceau naveta unul într-o 
parte, celălalt într-altă parte. Trebuiau să facă cumpărături de „halimente”, 


ENE PT ROMIÂINIĂ 


ca să îi gătească lui Cutărescu, seara, când veneau frânți de la servici. El îşi 
exprima nemulțumirea că nu îl duceau să îl plimbe cu mașina, să îi arate 
Suedia. Voia să vadă Stockholm, în cealaltă parte a Suediei și să-l ducă să 
vadă aurorele boreale. Alea sunt tocmai în nordul Suediei, apar foarte rar și 
marea majoritate a suedezilor n-au văzut niciodată vreo auroră boreală. De 
la Göteborg până în nord e aceeași distanță ca până la Marea Mediterană, 
dar prin Suedia nu sunt autostrăzile fără limită de viteză din Germania și ia 
mai multe zile cu mașina. Păi cum să nu vadă el nici măcar Stockholmul? 
Atunci de ce a mai venit în Suedia? Cutărescu le reproşa că se plictisea la ei. 
În lipsa lor, se uita la televizor, unde nu pricepea nimic. Și totuși nu mai avea 
de gând să plece de la ei. Voia să prindă nopțile albe, vara, că de aia venise 
încă din toamna anului precedent. Ei nu ştiau cum să scape de el. Voiau să-l 
iau eu la mine. De aceea mă întrebaseră dacă îl cunoşteam. Dacă aș fi ştiut 
în ce scop mă întrebaseră, le-aș fi răspuns scurt, că nu îl cunoşteam. 


- Îl cunosc, dar nu am posibilitatea să-l găzduiesc. Eu am o cameră mică, e 
clasată nu ca locuinţă, ci ca local, cu un singur pat, de o persoană. Și nu am 
bucătărie. N-am nici măcar aparat de cafea. N-am cum să-i gătesc mânca- 
re. Nu am nici televizor, nici mașină. Dacă se plictiseşte la voi, de ce nu se 
întoarce în țară? 


Cică el le spusese la început că vrea să stea la ei două-trei zile, iar apoi să se 
ducă pe la cât mai mulți români din Suedia. Încercaseră să îl plaseze pe la 
alți români, însă aceia, mai păţiți decât mine, mirosiseră întrebarea şi nu îl 
cunoșteau, nu auziseră de el. Refuzau să îl primească. Nu voiau să se bage 
slugă la un parazit, un incapabil de a munci, care vrea să trăiască pe spinarea 
altora. 


- De ce nu Îl plasați la un hotel? Hotelul îi poate pune la dispoziţie o mașină 
cu şofer, care să-l ducă să vadă toată Suedia. La hotel o să locuiască confor- 
tabil, nu ca la voi pe canapea în sufragerie şi o să-i servească mâncarea la 
pat, nu ca la voi, în bucătărie. 


— Nu face glume proaste! 


— Scuze, nu știam că v-aţi transformat în hotel și restaurant gratuit. Li oferi 
şi nevasta? 


Cică, barim să-l scot în oraş la un restaurant, ca să scape ei de corvoada 
asta, măcar o zi. Să răsufle, că nu mai rezistau. Bine, îl iau cu mine la re- 

staurantul unde mănânc eu în pauza de prânz, bufet suedez. A, uitasem. 
Cică le-a spus că nu mă cunoștea. Asta e o banală tactică de manipulare și 
dominație. Când un scriitor nu a auzit de un alt scriitor, de obicei vrea să 
dea impresia că el e un prea mare scriitor, ca să fi auzit de scriitorii mici. În 
felul acesta stabileşte proporţiile lui față de lumea înconjurătoare şi își im- 
pune respectul, ca să i se acorde o importanţă mai mare decât scriitorului 
despre care a fost întrebat. 


Ne-am întâlnit în oraș, într-o staţie de tramvai. Am ajuns acolo ceva mai 
înainte de ora fixată, așa cum am fost educat, iar el era deja acolo. Mi-am 
cerut scuze că m-a așteptat. N-a priceput aluzia. M-a privit cu dispreţ şi abia 
a mormăit ceva neinteligibil, în loc de răspuns la salut. I-am întins mâna și 
m-a lăsat cu mâna întinsă. Ca şi cum nu vedea că voiam să dau mâna cu el. 
Nu ştiu ce o fi avut de era așa încruntat şi bosumflat. I-am respectat tăcerea. 
L-am dus la restaurantul unde mâncam eu. Ne-am ales fiecare ce am vrut, 
ne-am pus fiecare câte două farfurii cu vârf. Într-una mâncare cu carne, 
într-alta salată macedoneană, cu de toate, încât ar fi ajuns ca o porţie sănă- 
toasă pentru vegetarieni. Ne-am pus pe tavă o farfurie cu prăjituri și câte o 
cană de cafea. Eu am ales o sticlă de apă minerală, iar el una de coca-cola. 
Restaurantul nu servea vin sau bere la ora prânzului, ci numai seara, pro- 
babil ca să nu fie oamenii tentaţi să bea în timpul programului. Am plătit 
eu, bineînţeles, şi ne-am așezat la masă. El nu avea chef de vorbă. Mânca cu 
nasul în farfurie. Nu zicea nimic. Tăcea chitic. Am apreciat faptul că mă lăsa 
să mănânc în tihnă, deși atmosfera era apăsătoare și înghițeam cu un nod în 
gât. Regretam că acceptasem să-l invit la restaurant. El era atât de hămesit, 
încât înghițea ca un aspirator. Am presupus că familia de români care îl găz- 
duiau îl îinfometau, ca să îl facă să plece de la ei. L-am întrebat dacă îi plăcea 
mâncarea suedeză și a mormăit ceva, fără să înțeleg dacă era o mormăială 
afirmativă sau negativă. Presupun că i-a plăcut, pentru că s-a dus să își pună 
completare, cum îi spusesem de la început că poate să completeze cât vrea. 
Gazdele îl înfometaseră bine de tot. Se cam vedea pe el că era flămând din 
cauza subalimentaţiei. M-am salutat la o altă masă cu o suedeză, care pre- 
da la Universitate. Ea scrisese o teză de doctorat despre politica externă a 
României moderne, o publicase și voia să scrie volumul doi. Mă gândeam 
să îi fac cunoștință lui Cutărescu cu ea. L-am întrebat ce limbă cunoaște 
mai bine, engleza sau franceza. Da, le cunoştea pe amândouă. 


— Cât de bine? 


EEE PT RO MIÂINIĂ 


— Foarte bine. 


- Atunci îţi fac cunoștință cu suedeza de la masa aia, să-i traduci niște tex- 
te de politică externă din română în engleză sau în franceză. Pe bani. Sau 
eventual cu plata în natură. Te orientezi tu. E celibatară. Am auzit că are o 
vilă splendidă, pe o insulă din arhipelag și locuiește singură. Așa e cu feme- 
ile intelectuale, e greu să-și găsească un bărbat inteligent pe măsura lor. Are 
şi o casă de vară, aproape de cercul polar, la aurorele boreale. În vacanţă vor 


fi nopțile albe. 
- De ce nu-i traduci tu? 
- Mi-a propus, dar n-am când. Am deja mai multe munci, în diferite locuri. 


Cutărescu mi-a răspuns cu un dispreţ suveran că este sub demnitatea lui de 
scriitor să facă traduceri pe bani sau cu plata în natură. Am ajuns la cafea. 
L-am întrebat ce mai era prin ţară. Cică nimic nou. Ce bancuri mai știa? 
Mi-a răspuns că el era om serios şi că numai oamenii de nimic, nulitățile, 
spun bancuri fiindcă nu au nimic altceva de spus. Nu i-am amintit că el, la 
Neptun, numai bancuri spunea și nu mai avea în cap nimic altceva. Ce zi- 
cea soția lui, că el era plecat de acasă de o jumătate de an? A dat din umeri. 
Ce mai face băiatul lui? Nu ştia. În cele din urmă a spus că nu mai avea nicio 
legătură cu băiatul, de când divorțase. L-am întrebat cine a dat divorțul, el 
sau ea? Parcă nici nu ar fi auzit întrebarea. A tăcut chitic. Şi ce a mai scris, ce 
mai scria acum? S-a făcut că nu aude. A tăcut chitic. 


— Şi din ce trăieşti? 

— Am o firmă a mea. 

— Cu ce profil? 

- Cu profil multiplu. 

— Şi cum merge firma, dacă nu ești acolo? 


— Merge bine. Am salariaţi la firmă. Eu sunt patron. Aia muncesc, că altfel 
îi ia mama dracului. 


— Şi nu te fură în absenţa ta? 
- Nu, pentru că frica păzeşte bostănăria. 


Am ieşit de la restaurant și îmi pretindea să-l duc cu mașina, înapoi la ro- 
mânii găzduitori. 


STAREA DE VEGHE MERE 


— Eu nu am mașină, merg cu transportul în comun. M-ai văzut că am co- 
borât din tramvai. 


— Păi atunci eu cum o să ajung acasă? Cheamă un taxi, că văd că ai telefon! 
— Nu ştiu ce număr au ăia la taxi. Eu nu merg cu taxiul. 


M-am abținut să nu-l întreb, unde era „acasă” pentru el. Acasă la București 
sau la românii care îl găzduiau? I-am dat un cupon de mers cu tramvaiul şi 
l-am dus în stația de tramvai. I-am spus să urce prin față şi cum să compos- 
teze cuponul. A venit tramvaiul. A urcat și am scăpat de el. 


Mi-a dat telefon din nou românul care îl găzduia și mi-a spus că musiu 
Cutărescu m-a înjurat. 


- Da? Interesant. 
- Da. Te-a înjurat. Cică l-ai ofensat, l-ai jignit, ai fost un măgar. 
— Cu ce l-am ofensat? 


- Zice că l-ai dus la o autoservire împuțţită, la „împinge tava”, în loc să îl fi 
dus la un restaurant corespunzător. Și cică, ce putea să se aştepte el de la un 
dobitoc ca tine? 


— Nu înţeleg. Corespunzător cu ce? Cu ce să corespundă restaurantul? 


Şi românul găzduitor fusese șocat să audă expresia „autoservire împuțită”. 
În Suedia până şi veceurile publice sunt curate ca o farmacie. Nu au cu- 
ier pentru palton sau pentru altceva, îți pui hainele pe podeaua veceului. 
Presupun, ca să te invite să ţii curat. 


— A mai zis că nu l-ai dus cu mașina. Cică l-ai minţit că nu aveai mașină. 
Cică te-a văzut că aveai o rablă ruginită, care scotea fum ca o locomotivă. 
Inseamnă că m-ai minţit şi pe mine că nu ai mașină. 

— Tu chiar ai văzut în Suedia circulând vreo rablă ruginită sau vreo mașină 
care scoate fum? 

— Nu. Dar oricum, cică ești un prăpădit, un ratat, cu o jagardea de mașină ca 
milogii și un zgârcit. Cică ţi-a cerut o ţigară și nu ai vrut să îi dai. 

- Da, mi-a cerut și i-am spus că eu nu fumez. Tu ştii că nu fumez. 

- Mă, tu trebuie să fii înțelegător. El e în ţară străină și nu are bani de țigări. 
Trebuia să îi dai bani de țigări. 


EET PT RO MIÂINIĂ 


— Dar eu nu sunt tot în țară străină? Tu îi dai bani de ţigări? 


- Nu. Mi le fuma pe ale mele. Așa m-am lăsat de fumat. Şi cică tu nu îţi dai 
seama de valoarea lui şi ce înseamnă el pentru istoria literaturii române. Şi 
l-ai lăsat să se întoarcă pe jos atâţia kilometri. Asta nu ţi-o poate ierta. O să 
te aranjeze el când se întoarce în țară. O să-ţi iei pedeapsa. 


— Să mă aranjeze cum? Ce poate el să îmi facă mie, când eu nu depind de 
nimeni în țară? Eu depind numai de salariul meu aici în Suedia. 


Epilog. Văd în Wikipedia că a fost laureat al Premiului Uniunii Scriitorilor 
la vârsta de 22 de ani. Văd și că, după demascarea lingăilor de la Neptun, 
nu a mai publicat nimic. Așadar, farsa aceea fusese pusă la cale de către 
Securitate ca să testeze profilul psihologic al unora sau altora. Așa se ex- 
plică venirea lui Novicov acolo, probabil trimis de Securitate sub vreun 
pretext oarecare şi fără ca el să ştie că în realitate avea misiunea de a fi o 
momeală, care să atragă muștele. Iar lingăii au căzut în capcană. Așa se ex- 
plică şi vestea falsă cu vizita lui Ceauşescu la Kiev și cu înlocuirile de ştabi 
în cultură. Un simplu test, ca să ştie Securitatea ce hramuri poartă fiecare 
scriitor. Când și-au dat seama securiştii că protejatul lor, Cutărescu, era un 
oportunist şi un cameleon, care la primul zvon fals s-a dat de partea rusă, 
nu l-au mai umflat cu pompa de bicicletă, să-l propulseze drept mare scrii- 
tor și l-au lăsat în plata Domnului. Nu a mai scris nici după căderea regimu- 
lui. Cât timp a hălăduit în Suedia nu a scris nimic și se uita toată ziua la un 
televizor unde nu înţelegea limba. Ce o fi fost în creierii lui? Cum se poate 
explica faptul că el, care la 22 de ani fusese lansat ca o mare promisiune în 
literatura română şi mereu primea premii literare, după vârsta de 38 de ani, 
după demascarea de la Neptun, nu a mai scris niciodată nimic? A murit 
înainte de a ajunge la vârsta de pensie. Dar ce a făcut el pentru societate ca 
să primească pensie? 


Când am aflat din Wikipedia că a murit, am înţeles că el, la acei români din 
Suedia, își trăia puţinul cât mai avea de trăit. Îşi căuta un loc unde să moară 
şi nimeni nu pricepea asta? Mi s-a făcut milă de el, milă pentru golul din 
existența lui fără rost. Nici măcar băiatul lui, care acum trebuia să aibă vreo 
treizeci de ani și probabil avea o situaţie, nu voia să știe de el. Iar el nu mai 
ştia nimic de băiatul său. S-ar părea că Judecata de Apoi sau pedeapsa eter- 
nă uneori vine ca un mic aperitiv, încă de pe când suntem în viață. 


RESTITUTIO ESN 


lurie COLESNIC 
Ecuația eternității 


Artist plastic de mare talent, director al Școlii 
de Arte Frumoase din Chișinău, Alexandru 
Plămădeală a colindat nu numai Basarabia şi 
România, descoperind frumuseţea mănăsti- 
rilor şi bisericilor de pe plaiul Moldovei, dar 
a călătorit prin ţări străine: Rusia, Finlanda, 
Italia, Franţa, Grecia și Austria, citind istoria 
IC. — scriitor, cercetător artei pe originalele expuse prin muzee, savu- 


literar, istoric. A activat rând aroma trecutului şi admirând talentul 
ca director al Muzeului 
Literaturii Române 


„M. Kogălniceanu, precum Crearea monumentului lui Ștefan cel Mare nu 
și al mai multor edituri din 


Republica Moldova. Deputat este un accident, este finalizarea logică a unui 
în Parlamentul Republicii proces de şlefuire intelectuală, de cristalizare 
Moldova (2009-2010). 

Autor al unui ciclu de cărţi 
Basarabia Necunoscut, în 11 Alexandru Plămădeală e personalitatea ase- 


volume (1993-218), al unei Sta i gaz 
colectii de cărti Chisinăyl  Mănătoare cu un diamant, care are zeci și zeci 
nostru necunoscut şi al mai de nebănuite fațete ale vocației. 
multor ediţii enciclopedice:  _ 
Sfatul Țării, Generaţia Unirii, În In 1919, din cauza războiului civil care învălui- 
lumea asta sunt femei.. șa. se Rusia, a rămas acasă, nemaiputând călători 


Scrii esa nai spre Monetăria din Petrograd, unde era angajat. 


1988. Doctor Honoris Causa El acceptă propunerea fostului său dascăl, Vla- 
al Universităţii Umanistice  dimir Okușko, şi preia direcția Școlii de Desen 
(2000). Deţine titlul onorific azi A : : 
îi iu pe care autorităţile românești au reanimat-o ca 

„Maestru al Literaturii” (2010 i , caise Rida 
și este laureat al Premiului Şcoala de Belle-Arte din Chişinău și pe care el 


Naţional al Republici a condus-o până în 1938, când a fost pensionat. 
Moldova pentru Literatură și 
Istorie (2018). Biografia lui în formulă enciclopedică arată 


astfel: 


marilor maeștri europeni. 


spirituală. 


APTA RIOMIÂINIĂ 


Plămădeală, Alexandru 
(22.X.1888, Buiucani, 
Chișinău - 15.VI.1940, 
Chişinău), sculptor. 


Studii: Școala Duhov- 
nicească din Chișinău 
(1898-1904), Seminarul 
Teologic din Chișinău 
(1904-1911), Şcoala 
de Desen din Chișinău 
(1907-1911), Şcoala 
Superioară de Pictură, 
Sculptură şi Arhitectu- 
ră din Moscova (1912- 
1916). După absolvirea 
şcolii urmează studii de 
specializare în atelierele 
de sculptură ale şcolii. 


Activitate profesională: 


gravor la Monetăria din 
Petrograd (1916-1918). 
Este numit în funcţia de 
profesor de desen la Şcoala Spirituală din Chişinău (1918-1919), di- 
rector al Școlii de Desen, transformată în Şcoală de Arte Plastice (în 


Alexandru Plămădeală 


prezent Colegiul Republican de Arte Plastice Alexandru Plămădeală) 
(1919-1938). În 1921 creează Societatea de Arte Frumoase din Basa- 
rabia, devenind conducătorul ei. Organizează 11 expoziţii în diferite 
localități ale României. Din inițiativa lui, în 1939 este fondată Pinaco- 
teca Municipală. 


Distincţii: Steaua României în grad de ofiţer (1923), Coroana României 
în grad de ofițer (1927). În Chişinău fosta stradelă a Livezilor din sec- 
torul Buiucani îi poartă numele. 


Din 1919 până în 1933 Şcoala de Artă a fost absolvită de un număr 
de 58 de persoane dintre care 40 de absolvenţi au fost admiși în școli 
superioare de arte din România și de peste hotare. 


RESTITUTIO E 


În aceşti ani, în momentele grele destinul școlii a fost legat direct de nume- 
le lui Ion Teodorescu-Sion (1882, Ianca, jud. Brăila — 1939, București), 
distins artist plastic român, prieten cu Alexandru Plămădeală. A fost unul 
dintre marii artişti români, care a avut o contribuție deosebită la salvarea 
Şcolii de Arte Frumoase din Chişinău. În luna octombrie 1922 pentru 
prima oară basarabenii au fost invitați să participe la Expoziția artiştilor 
plastici basarabeni la București. Întâmplarea a făcut ca Ion Teodorescu- 
Sion să vadă lucrarea lui Alexandru Plămădeală Disperarea. Profund im- 
presionat, el i-a întrebat pe cei doi bărbați care stăteau în preajma lucrării 
şi care, după părerea lui, erau niște muncitori, hamali, cine este autorul 
lucrării, la care unul dintre ei a răspuns: „Eu 


Alexandru Plămădeală nu arăta ca un artist în viziunea pictorului 
bucureştean, dar prietenia lor s-a înfiripat pe loc şi a durat până la 
moarte; și n-a fost prieten mai fidel decât Ion Teodorescu-Sion. De 
câte ori încerca Ministerul Cultelor şi Artelor ori Primăria Chişinău să 
atenteze la spaţiul școlii, la bugetul ei, la suveranitatea instituţiei, acest 
artist, pe atunci funcţionar de stat, intervenea prompt și într-un fel sau 
altul își ajuta prietenul și şcoala. 


În anul 1925 această frumoasă prietenie a dat Şcolii de Artă din 
Chişinău posibilități financiare nebănuite. El a reușit să obţină sporirea 
finanţării din partea statului și în felul acesta au început să fie salarizați 
profesorii ciclurilor teoretice și chiar studenţii să primească burse. 


I. Teodorescu-Sion era un spirit vesel, inventiv, câteodată păşind chiar 
peste limitele bunului-simţ. Alexandru Plămădeală plecase într-o ex- 
cursie la Paris, lăsând acasă mama bolnavă. Pictorul bucureștean, so- 
sind la Chișinău și negăsindu-și prietenul, l-a obligat pe inginerul Ghe- 
orghe Leviţchi să dea o telegramă la Paris, făcându-l pe Plămădeală să 
nu-şi mai termine excursia, din simplul capriciu că voia să-l vadă. La 
oameni de asemenea calibru astfel de lucruri sunt de iertat. 


A. Plămădeală în mai multe rânduri a executat câteva portrete ale pri- 
etenului său: Portretul pictorului Ion Tedorescu-Sion (miniatură, fildeș, 
1930), Portretul pictorului Ion Teodorescu-Sion (hârtie, cărbune,1932)). 


Moartea ilustrului pictor l-a marcat profund, fiindcă în atmosfera româ- 
nească înainte de război, pentru Alexandru Plămădeală, această priete- 
nie valora cât o rază de lumină pură. Memoria atinge lucrurile și ele învie. 


BEERTA ROMIÂINIĂ 


Din acea derulare a amintirilor vom reţine o serie scurtă de momente, 
care au vărsat mai multă lumină asupra a două mari personalități — Ion 
Minulescu (6.1.1881 — 11.1V.1944; poet, prozator şi dramaturg) şi Ale- 
xandru Plămădeală. 


Au avut norocul să se întâlnească în Chișinăul mic şi lâncezit din anii in- 
terbelici. Ion Minulescu a condus mai mulți ani Direcţia de arte a Minis- 
terului Culturii. Era în obligaţiile lui să cunoască artiştii și școlile de artă, 
care activau pe atunci. Școala de Arte Frumoase din Chişinău, cunoscută 
şi sub numele de Școala de arte plastice a lui Plămădeală, nu era pen- 
tru el o necunoscută. Faima acestui așezământ de învățământ era dublă. 
Inspectorul din Ministerul Culturii şi tot el minunatul pictor Ion Teo- 
dorescu-Sion a propus în anii '20 ca Academia de Arte din București să 
fie reformată după modelul acestei școli. Aceasta era concluzia lui făcută 
în urma inspectării modestului aşezământ de învățământ. Propunerea a 
stârnit mare vâlvă în capitală și a generat destule neplăceri directorului 
Alexandru Plămădeală. Adversarii lansează chiar ideea lichidării școlii, 
care, de fapt, li se părea un focar al bolșevismului. 


Siguranţa română era de aceeași părere și, din când în când, aducea 
dovezi la acest capitol, ceea ce era, de fapt, reversul medaliei... 


Fără să ţină cont de laude, fără să ţină cont de critică, şcoala, sclipuind 
anumite surse, continua să existe. Ministerul, mirat de o asemenea vi- 
talitate, hotărăşte în 1931 s-o înscrie în rândul şcolilor subvenţionate 
de stat. Pentru a face acest lucru, la Chișinău a sosit Ion Minulescu. 
Misiunea lui era de a trece Şcoala de arte din subordinea primăriei în 
subordinea Ministerului Culturii. Problema era destul de complicată. 
Dar în faţa unei vedete literare de primă-mărime chiar și birocraţia lo- 
cală s-a făcut mai indulgentă. 


Cu atât mai mult că nici poetul nu era dintre persoanele care să dea 
indicaţii şi să aştepte ca ele să fie discutate... Primăria a acceptat toa- 
te condiţiile puse, şi-a luat obligaţia să subvenţioneze parțial școala și 
s-o asigure cu cărbuni pentru iarnă. Probleme pentru a căror rezolvare 
Plămădeală ar fi cheltuit luni, sau poate chiar ani de zile, s-au limpezit 
în câteva clipe. 


Era și firesc ca un asemenea mag să fie invitat în atelierul sculptoru- 
lui, pus în capul mesei și tratat ca un oaspete foarte drag. Cât timp au 


RESTITUTIO EEE 


Poetul lon Minulescu. Pictorul Ion Teodorescu-Sion. 
Desen de Alexandru Plămădeală, 1931 Desen de Alexandru Plămădeală, 1932 


discutat, Plămădeală s-a folosit de prilej și i-a trecut profilul pe hârtie, 
iar de pe hârtie l-a trecut pe os, obținând în felul acesta o miniatură 
excepțională. Olga Plămădeală, soţia sculptorului și martora acestei în- 
tâlniri, a caracterizat lucrarea în cauză drept una dintre cele mai bune 
de acest gen. 


Plămădeală, care însușise modelul de comportare a demnitarilor de 
mare calibru, foloseşte momentul pozării în scopul său și, făcând o re- 
clamă deosebită, obține de la Minulescu promisiunea că două absol- 
vente ale şcolii din Chişinău își vor continua studiile în Belgia. Poetul 
şi-a onorat cuvântul dat: două absolvente, respectiv Claudia Cobizeva 
și Elisabeth Ivanovsky, plecând în străinătate aveau în buzunar subsidi- 
ile Ministerului Culturii. Ivanovskaia s-a căsătorit și a rămas să locuias- 
că în Belgia, iar Cobizeva s-a întors și a atins un înalt nivel profesionist 
lucrând în tihnitul Chişinău. 


Miniatura pe care Minulescu o luase cu sine la Bucureşti a avut și ea 
parte de o soartă deosebită. Olga Plămădeală scrie în memoriile sale că 
scriitorul, fiind la un congres în Anglia, la Londra, a cedat insistențelor 
unui colecţionar și i-a vândut miniatura. 


EET PT RO MIÂINIĂ 


În 1991 am vizitat casa 
poetului din București. 
Fiica lui, Mioara Minu- 
lescu, şi-a amintit că în 
casa lor se vorbea des- 
pre Plămădeală, se vor- 
bea despre Basarabia. 
Mi-a prezentat câteva 
miniaturi cioplite în 
os, executate cu măies- 
trie, dar cea pe care aş fi 
dorit s-o văd neapărat, 
lipsea... 


În 1933 Ion Minulescu 
vizitează şi inspectează 
din nou Școala de Arte 
din Chişinău; ministrul 
Aurel Vlad îi porun- 
cise să închidă școala. 
Motivul oficial era lip- 


sa de fonduri. Motivul Macheta în lut a statuii lui Ştefan cel Mare, 
neoficial îl constituiau varianta a treia. 
rapoartele  Siguranței. În preajmă autorul — Alexandru Plămădeală 


Necazul lui Plămădeală 

nu avea margini. Rodul muncii lui de ani de zile trebuia să piară într-o 
singură clipă. Indispus la culme, el arde o înjurătură. Soţia lui scrie: 
„şi a făcut-o atât de virtuos, încât l-a entuziasmat pe Minulescu, care 
se dădea în vânt după expresii originale. Îi era şi lui ciudă pe ministru 


<> 


că l-a trimis într-o deplasare atât de dificilă”. 


Chibzuind câteva zile, el găseşte de cuviinţă să-i spună directorului ur- 
mătoarele cuvinte: „Ei vor să facă din mine călăul acestei școli, n-o să le 
reușească. Eu o să trec şcoala în subordinea primăriei, iar mai departe 
veți exista cum vă va duce capul”. Minulescu s-a ţinut de cuvânt şi de data 
aceasta. Şcoala lui Plămădeală a supravieţuit datorită subsidiilor locale. 


S-au păstrat câteva fotografii din acea vreme. Cei ce pozează sunt trişti și 
indispuşi. Așa era culoarea epocii în care prevala motivul nesiguranței 

(Iurie Colesnic, Mitologia amintirii, în „Sfatul Țării”, nr. 220-224, anul 


1992)... 


În 1933 Ministerul Culturii din România emite o decizie despre închi- 
derea Școlii de Artă, dar grație relațiilor pe care le avea Alexandru Plă- 
mădeală la București, această închidere a fost tărăgănată până în anul 
1937, când la 1 iulie Şcoala de Arte a fost comasată cu Liceul Industri- 
al, deși programele de studii au rămas neschimbate și chiar sediul școlii 
a rămas același. 


În 1939, la 26 noiembrie s-a deschis, în incinta primăriei, Pinacoteca 
municipală, formată în baza unor donaţii ale Ministerului Culturii al 
României și ale artiștilor plastici basarabeni. În total pinacoteca inițial 
însuma 161 lucrări. Un rol deosebit la organizarea acestui Muzeu de 
Artă l-a avut scriitorul, avocatul, viceprimarul de Chișinău, membru 
fondator a Societăţii Artiştilor Basarabeni, Cezar Stoica. 


Acesta a fost ultimul proiect de amploare realizat de Alexandru Plămă- 
deală. Boala a pus definitiv stăpânire pe el, ca la numai câteva zile până 
la cedarea Basarabiei URSS-ului să se stingă din viață. 


Nu este de mirare faptul că a fost un colaborator activ al revistei „Viaţa 
Basarabiei”. El a încercat să scrie un studiu de sinteză, care a stat la baza 
tuturor istoriilor scrise de criticii de artă ulterior. Scrisul pentru el nu 
era o necesitate, era una din formulele de exprimare, de comunicare cu 
contemporanii. 


Important mi se pare momentul prezentării bibliografiei colaborări- 
lor la revista „Viaţa Basarabiei”: Artiști plastici basarabeni. Un scurt is- 
toric (1933, nr. 11). Lucrările lui au servit drept ilustraţii pentru mul- 
te numere ale revistei: Portretul doamnei O. Plămădeală. Desen de Al. 
Plămădeală (1934, nr. 4.), de la salonul IX al societăţii de Belles-Arts 
din Basarabia; Atheneul Român: Desnădejde de Al. Plămădeală (1936, 
nr. 5-6); Brâu — motive moldoveneşti. Catedrala Tighina. Pictură de Al. 
Plămădeală (1935, nr. 3); Interior. Catedrala Tighina. Pictură de Al. 
Plămădeală. (1935, nr. 3); Învierea. Catedrala Tighina. Pictură de Al. 
Plămădeală (1935, nr. 3); Mănăstirea Curchi. Desen de Al. Plămădeală 
(1934. nr. 4.), pe copertă, de la Salonul IX de pictură și sculptură al 
societăţii de Belles-Arts din Basarabia; Pictorul I. Teodorescu-Sion. De- 
sen de Al. Plămădeală (1939, nr. 1); Portretul domnișoarei T. Desen de 

Al. Plămădeală (1934, nr. 7-8); Revărsarea Nistrului, jud. Tighina de 
pictorul Al. Plămădeală (1939, nr. 5), pe copertă; Schiţă pentru mache- 
ta monumentului Unirii (de Plămădeală) (1933, nr. 4-5.), pe copertă; 
Sf. Constantin. Pictură de Al. Plămădeală (Catedrala oraşului Tighina) 
(1935, nr. 1); Sf. Elena. Pictură de Al. Plămădeală (Catedrala orașului 
Tighina) (1935, nr. 1); „Iors” Imaginea lucrării sculptorului Al. Plă- 
mădeală, premiată cu Premiul Ministerului Cultelor și Artelor pentru 
sculptură (1938, nr. 4-5.), Salonul Oficial 1938, București. 


La finele anilor '80 ai sec. al XX-lea, Alexandru Plămădeală a revenit 
în actualitate prin lucrarea lui fundamentală Monumentul lui Ștefan 
cel Mare, care a devenit un simbol al mişcării de eliberare națională, 
metafora veritabilei eliberări, probabil cum doar artistul a ştiut să o in- 
tuiască. Animatorul ideii de înălțare a unui monument simbolic pentru 
Basarabia a fost generalul Vasile Rudeanu, comandatul Corpului III de 
armată din Chişinău. 


În atelierul lui A. Plămădeală exista schiţa unui monument al domni- 
torului moldovean, lucrare pe care o văzuse mai multă lume. Şi, fireşte, 
când a fost creat Comitetul de organizare pentru edificarea monumen- 
tului lui Ștefan cel Mare s-a ajuns și la numele lui. 


Istoria făuririi monumentului a fost mărturisită chiar de soţia artistului 
plastic Olga Plămădeală: „În vara anului 1924 Alexandru Mihailovici 
a fost înștiințat că, la Chişinău, s-a înființat un comitet pentru înălțarea 
unui monument al domnitorului Ştefan cel Mare. Președintele comitetului 
a încercat să-l convingă pe A.M. Plămădeală să facă machete sculpturii, 
fără a fi încheiat un contract, deoarece la acea oră comitetul nu dispunea de 
niciun ban. A.M. Plămădeală a căzut de acord să schițeze machete, dar a 
cerut să-i fie alocată măcar o sumă infimă de bani, pentru a vizita locurile 
istorice, pe unde Ștefan cel Mare a trecut biruitor cu sabia. 


Ideea monumentului l-a captivat până într-atâta pe Alexandru Mihailo- 
vici, încât el trăia numai cu gândul la dânsa: nopți şi zile la rând făcea 
schițele ansamblului general. 


A.M. Plămădeală a plecat la mănăstirea Voroneţ, pentru a lua cunoştinţă 
cu frescele pe care au fost înveşnicite chipurile domnitorului şi ale membri- 
lor familiei lui. În bibliotecile din Cernăuţi și Iaşi el a consultat numeroase 
documente istorice. 

În prima variantă a machetei marele Ștefan era înveşmântat într-o îmbră- 
căminte specifică epocii, fiind sprijinit cu amândouă mâinile de sabie. Pos- 
tamentul a fost conceput în formă de cetate din Moldova medievală. 


Însă majoritatea membrilor comitetului, în frunte cu mitropolitul Gurie, a 
cerut ca Ştefan cel Mare, omul care a luptat cu păgânătatea musulmană, să 
țină într-o mână simbolurile creştinătăţii — crucea și prapurul. 


Dar Alexandru Mihailovici n-a căzut de acord cu aceste propuneri. El știa, 
desigur, că în Evul Mediu lupta pentru libertate şi independență se ducea 
sub semnul luptei pentru credință, însă nu voia nici în ruptul capului să 
pună în mâna luminatului domnitor «un buchet de lucruri netrebuincioa- 
se>, după cum se exprima el. 


Alexandru Mihailovici a hotărât să execute această variantă a machetei în 
mărime naturală, ca să se deprindă să lucreze pe scară largă. 


Era necesar de căutat o încăpere, unde s-ar putea munci la statuia cu o 
înălțime de cinci metri. Alexandru Mihailovici îşi instală cele necesare în 
vestibulul școlii primare de pe strada Benderului (azi Comisariatul Gene- 
ral de Poliție a municipiului Chişinău, str. Tighina, 6 — n.n. ). 


Directoarea acestei instituţii era foarte bucuroasă că Alexandru Mihailo- 
vici şi-a ales pentru lucru anume școala ei și a dat dispoziție ca intrarea în 
şcoală să fie mutată pe altă ușă. În felul acesta atelierul a devenit izolat de 
restul clădirii. Primăria a acceptat directiva şi sculptorul putea să se apuce 
de lucru. La dispoziția lui se aflau doi soldaţi, pe nume Popa și Sidoruşchin, 
care-i ajutau să care lutul şi alte materiale grele. 


În noua versiune Ștefan cel Mare era îmbrăcat în zale, iar pe cap purta 
coiful aducător de dreptate. În mâna dreaptă strângea paloşul cu vârful în 
pământ, iar în cea stângă — crucea şi prapurul (asupra acestor elemente au 
stăruit membrii comitetului de înălțare a monumentului). 


Luând cunoştinţă de noua lucrare, comitetul a recunoscut că greșise anteri- 
or și i-a permis sculptorului să continue căutările de rezolvare a temei. 


Următoarea variantă a fost acceptată în unanimitate de membrii comite- 
tului. 

Toţi cei prezenţi au rămas uimiţi, privind capul lui Ștefan: trăsături pur 
moldovenești, fața întristată și, totodată, plină de mânie. Se simte că dom- 

nul clocoteşte într-însul și e gata oricând să pornească cu foc și sabie asupra 
păgânătății şi nedreptăţii. 
Alexandru Mihailovici considera că statuia trebuia instaurată pe un pos- 


tament special și a propus ca ea să-și afle locul la intersecția a două străzi 
principale cu una din magistralele centrale ale Grădinii publice orăşeneşti. 


Postamentul a fost conceput după motivele populare moldoveneşti şi a fost 
executat în piatră de Cosăuţi. Parametrii lui optimali trebuiau găsiți de 
E.A. Bernardazzi, arhitectul orașului, şi inginerul G.A. Leviţchi. 


De la cariera din Cosăuţi s-au adus trei blocuri de piatră. 


Sub conducerea lui G.A. Leviţchi monoliturile erau cioplite de meşterii po- 
pulari, verii Șendilă, Maxim Andrievschi şi Procop Zagaevschi (au mai lu- 
crat şi meşterii Alexei Drojdea şi Teodor V. Cojocaru, vezi p.130 a cărții 
Alexandru Plămădeleală un promotor al frumuseţii clasice, Chişinău, 
2020, ediție îngrijită de Vasile Malaneţchi), veniţi la Chișinău odată cu 
blocurile aduse din satul lor... 


Statuia lui Ştefan cel Mare a fost turnată în ghips de însuși Alexandru Mi- 
hailovici. 


Turnarea statuii în bronz n-a fost posibilă la Chişinău, deoarece unica tur- 
nătorie din oraş, a lui Mocanu, nu dispunea de tehnologia necesară pentru 
a efectua această operație. 


Sculptura fu expediată la Bucureşti la turnătoria Râşcanu. Bronzul l-au 
primit de la conducerea arsenalului bucureştean — tunuri turceşti, luate tro- 
feu în timpul războiului ruso-turc din 1877...” (Sofia Bobernagă, Olga 
Plămădeală, Alexandru Plămădeală, Chişinău, 1981, p. 17-19). 


La începutul anului 1926 a fost finalizată montarea blocurilor posta- 
mentului și statuia a fost fixată la locul ei. 


Abia în 29 aprilie 1928, când s-au împlinit zece ani de la Unire, a avut 
loc inaugurarea oficială. 


Şi acest monument l-a consacrat pe Alexandru Plămădeală pentru 
eternitate... 


Fănel TEODORAȘŞCU 


RESTITUTIO E 


Despre „universitatea modernă”. 
Câteva opinii românesti din trecut 


F.T. — lector univ. dr. la 
Facultatea de Comunicare 
și Relații Internaţionale 

din cadrul Universităţii 
„Danubius” din Galaţi 
director al Centrului 

de Studii şi Cercetări 
Danubiene. Este autorul 
unor cărţi cu caracter 
ştiinţific, precum Pamfil 
Seicaru (2014), Arta 
gazetărească. Trei ipostaze 
(2014) și coordonatorul/ 
editorul unor volume de 
profil. De-a lungul timpului, 
a publicat mai multe studii, 
articole etc. 


I. După unele voci, în epocile la care facem re- 
ferire în această lucrare’, coloanele ziarelor şi 
revistelor româneşti conţineau foarte puţine 
informaţii despre viaţa universitară de la noi, 
iar ceea ce se spunea, de cele mai multe ori, 
se pierdea în noianul de fapte mari şi mici. 
Publicaţiile care aveau ca obiectiv declarat 
discutarea diverselor chestiuni privitoare la 
viaţa universitară din România nu se puteau 
lăuda că se bucură de vreun mare succes la 
public. Uneori, când anumite evenimente 
atrăgeau atenţia cititorilor asupra studenţilor, 
presa acorda vieții universitare ceva mai mult 
spaţiu în paginile ei”. Trebuie să recunoaștem 
că, nu de puţine ori, textele jurnalistice în care 
erau discutate chestiuni referitoare la studen- 
tul, profesorul sau universitatea din România 
au ocupat pagini întregi de ziar sau de revistă. 


II. Universitatea e a ştiinţei, iar ştiinţa are da- 
toriile sale ştiinţifice. Universitatea are însă, 
spunea N. Iorga, și alte datorii, diferite de 
cele științifice, care se întind asupra întregului 
poporf. Într-un studiu’ publicat recent vor- 
beam despre cum „marele război” de la înce- 
putul secolului al XX-lea a schimbat aspectul 
societăţii românești. În acea lucrare, făceam 

referire, în mod special, la ideiile, furnizate publicului românesc de 
presa acelei epoci, idei care susțineau necesitatea schimbării modului 
în care școala, înțeleasă în întregul ei, educa spiritele tinere. Așadar, 
după încheierea „marelui măcel”, tot mai multe voci vorbeau despre 
nevoia ţării de a-şi crea oameni noi, iar modelul indicat era cel al vechi- 
lor greci. Erau numeroși cei care susțineau în coloanele ziarelor de la 
noi că omul, pentru a ajunge la adevărata frumuseţe, trebuie să-și în- 
grijească atât sufletul, cât și trupul. Îmbinarea educației fizice cu educa- 
tia sufletească avea ca rezultat, spuneau aceleași voci, folosirea vieții de 
către oameni cu mai multă curățenie şi mai multă frumusețe. Mai exact, 
armonizarea moralului cu fizicul ar avea ca rezultat principal amorţirea 
pornirilor urâcioase, pe care omul le-a moştenit de la strămoșul său din 
caverne. Au existat însă şi oameni care spuneau că, în anii interbelici, 
studentul care se pricepea la fotbal sau la box se bucura de respect mai 
mult decât studentul care alegea să-și îndrepte întreaga atenţie asupra 
muncii ştiinţifice. 


S-au mai spus şi alte lucruri despre studentul nostru. În privinţa ches- 
tiunilor politice, de pildă, exista obiceiul, mai ales la sfârșitul secolului 
al XIX-lea, ca partidele politice aflate în opoziție să folosească studenții 
în luptele pe care le dădeau cu cei care conduceau țara, exemple în 
acest sens putând fi găsite cu ușurință în diferite volume sau ziare apă- 
rute în acea epocă“. În ţara noastră s-au văzut numeroase manifestări 
studențești, dar, spunea N. Iorga, cele mai multe dintre acestea au fost 
determinate de interesele oamenilor politici”. Din acest motiv, unii au- 
tori susțineau în textele lor că implicarea studentului în viaţa politi- 
că trebuia să fie făcută într-o manieră diferită de cea înregistrată până 
atunci, profesorii universitari urmând să aibă un rol foarte important 
în această chestiune. 


Într-un articol apărut în prima jumătate a epocii interbelice se arată că 
atitudinea pe care studentul trebuie să o aibă față de politica timpului 
său este o chestiune foarte gingașă. Acest fapt are o explicaţie foarte 
simplă. Calitatea de cetățean îi dă studentului dreptul la opinie în ceea 
ce priveşte politica țării. Calitatea de student îl obligă însă pe acesta să 
stea departe de frământările politice. Iată un prim fragment din textul la 
care facem referire aici: „Student şi politică... Pe oricine ai întreba îţi va 
răspunde: «Sunt două noţiuni care se exclud prin natura lor deosebită. 

Politica — cel puțin în principiu — e activitatea oamenilor desăvârşiți 
pentru realizarea intereselor superioare de stat. Iar studentul? E abia la 
începutul desăvârșirii sale». De aici imperativul categoric: Studentul să 
nu se ocupe cu o chestiune ce nu o poate cunoaște. Studentul la carte! O 
astfel de atitudine față de student, se mai arată în text, nu poate fi decât 
dăunătoare, pentru întreaga ţară. Azi, studentul e nedesăvârșit. Mâine 
însă, el va fi cel chemat să vegheze asupra intereselor statului. Mulţi 
dintre studenţi vor fi, fără niciun fel de pregătire în această direcţie, 
persoane însemnate în viaţa socială și politică a țării. lată ce mai spu- 
ne autorul articolului citat: „Intrând în noua viaţă, fără ca s-o fi supus 
mai înainte criticii individuale, fără ca să aibă vreo conduită precisă, 
în mod fatal va trebui să se supună regulilor corespunzătoare nivelului 
vieţii politice. Iar după oarecare experienţă politică, de cele mai multe 
ori, ajunge în contrazicere cu părerile exprimate la început, formân- 
du-şi noi convingeri. |... ] Este, deci, neîndoielnic că educaţia politi- 
că a studentului trebuie făcută. Ea nu poate fi lăsată pe seama bunului 
simţ. Bunul simţ fără cunoștințe și fără o normă precisă de conduită 
progresează greu și orbecăieşte prin întuneric. Şi ea trebuie făcută încă 
aci, la Universitate, când interesul material e predominat de înclinațiile 
studentului spre idealism. Desigur, nu poate fi vorba de intrarea deo- 
sebitelor curente politice în sânul studenţimii. Din contră. O stare de 
izolare cât mai desăvârşită ar feri studențimea de nenumărate suspici- 
onări şi inconveniente. Curentele politice, odată intrate între studenți, 
ar avea urmarea nefastă să producă dezbinări susținute de patimă şi 
ură, ar ascuţi pasiuni violente, nimicind orice unitate de acțiune. Ni- 
velul moral și social al studenţimii s-ar prăbuși fără scăpare în mlaștina 
politicianismului. Întreaga studențime n-ar apărea decât [ca] un obiect 
în mâna partidelor dușmănoase”. 


Aşadar, calea ce trebuie urmată de student „nu este aderarea la vreunul 
dintre partidele politice, ci îmbrățișarea tuturor ideilor necesare progre- 
sului general”. Studentul trebuie să lupte apoi, cu hotărâre, pentru a 
apăra aceste idei. Vom urmări în continuare un fragment, din același 
articol, în care se explică rolul pe care profesorul universitar îl are în 
pregătirea studentului pentru politica de mâine: „O influenţă hotărâ- 
toare asupra studenţimii, în toate privințele, deci şi în materie politi- 
că, are mediul social. El își impune moralitatea și nivelul său fie prin 
educaţie, fie prin lipsa de voinţă a omului rațional de a urma calea ce o 

crede mai bună, fie prin contagiunea morală inconștientă rezultată din 
contactul zilnic cu acest mediu. Dacă mediul social, în afară de Univer- 
sitate, ne-ar oferi o pervertire morală îngrijitoare, să ne creăm un nou 
mediu, aici, la Universitate, care să împrumute fiecărui membru al său 
forța morală cuvenită, ca să poată rezista tentațiunilor când va ieşi în 
viață. Este acesta un teren de muncă comun al profesorului desintere- 
sat, împreună cu studentul său, pentru pregătirea unui viitor strălucit. 
Studentul nu este chemat să facă politica prezentului, e însă dator să 
facă toate pregătirile pentru politica viitorului. Din zbuciumările po- 
liticii de azi, să-şi formeze o părere despre ceea ce este și să rețină în 
convingerea sa numai ceea ce trebuie să fie, adăugând la acestea cu- 
noştințele, acumulate prin studiu, despre diferitele chestiuni în mate- 
rie politică. Numai astfel vom duce cu noi în lupta politică un capital 
moral suficient pentru a fi caractere ferme, elemente regeneratoare, 
capabile de muncă și de sacrificii pentru ideile reclamate de interesul 
neamului. Numai astfel vom putea forma, din generaţie în generaţie, 
bariera răului de azi, pregătind calea binelui din viitor. Cu astfel de ele- 
mente vor câștiga partidele și va câştiga o naţiune întreagă. Da! În acest 
sens studenţii să facă politică!” Recomandări asemănătoare făcute 
studenţilor în ceea ce priveşte implicarea lor în viaţa politică au fost fă- 
cute şi de alte voci. Semnalăm în acest sens articolul „Din îndemnurile 
sufletului. Studenţimea și politica”'?, apărut, în 1908, în revista Țara 
noastră. Pentru o ţară, rolul studenţilor este, se arată în unele surse, la 
fel de important ca rolul deţinut de oamenii de stat”. Studenţimea nu 
poate trăi însă izolată, retranșată în dosul preocupărilor discrete şi pur 
academice. Oriunde se discută sau se rezolvă chestiuni sociale, fără ca ci- 
neva să o invite, ea se consideră datoare să intervină, se crede obligată să-și 
spună cuvântul". 


Referiri la adevăratul rol pe care studențimea română trebuie să-l aibă 
găsim și într-un articol", publicat în 1912, din revista sibiană Luceafă- 
rul. Autorul textului are ca punct de plecare ideea, în care multă lume 
credea atunci, că studentul are drept misiune „purtarea steagului, cum 
s-ar zice, crearea de însuflețire”!S. Așadar, potrivit spiritului începutu- 
lui de secol al XX-lea, studentul trebuia să fie un om al studiului său, un 
specialist în materia științei lui, un om preocupat, în cea mai mare măsură, 
de progresele generale ale culturii umane și, în același timp, un însujlețit 


susținător al cauzei naționale. Studentului nu i se cereau nici manifestări 

violente, nici amestec direct în luptele naționale. Lui i se cerea „numai o 
perfectă întelegere a idealului național și o muncă serioasă în câștigarea 
culturii necesare neamului său”. Într-o epocă în care luptele naționale 
nu pretind vărsare de sânge, studentul „trebuie să fie un stăruitor om 
al cărții lui, care nu urmăreşte altceva decât adevărul ştiinţific, pe care 
va trebui să-l pună în slujba neamului său”™. El trebuie să părăsească 
orice preocupare străină de specialitatea lui, iar singura lui țintă să fie 
desăvârşirea culturii noastre naționale’. Unele ziare îi cereau studentului 
ca, pe timpul vacanței, să se transforme din învățăcel în învăţător pentru 
țărănime!>. 


III. O altă problemă serioasă care frământa viața universitară româ- 
nească era reprezentată de lipsa de seriozitate ce se regăsea în modul 
în care unii dintre profesorii universitari înțelegeau să-şi facă meseria. 
C. Bacalbașa povesteşte cum N. Iorga, pe când era la începutul carierei 
sale de profesor universitar, „a început o campanie împotriva celor mai 
mulți profesori de la Universitatea din Bucureşti, acuzându-i că nu-și 
fac datoria, că nu vin la cursuri, că studenţii nu-i pot prinde la examene 
etc., etc. %. Referiri la această chestiune face chiar și N. Iorga în lucrarea 
O viaţă de om — așa cum a fost *. Mai spunem aici și că, în paginile în 
care N. Iorga vorbeşte despre unele neajunsuri ale vieții universitare de 
la noi, întâlnim şi ideea că românilor le place să acționeze ca america- 
nii, fără să ţină cont însă de faptul că ei nu au calităţile americanilor”. 
Se face referire aici la faptul că, la anumite intervale de timp, românii 
schimbă, pripit şi apucat, totul. 


Într-un articol din ziarul arădean Românul, ce a fost publicat la începu- 
tul anului 1920, se vorbeşte despre eforturile pe care unii deputaţi la 
făceau la București, pentru schimbarea criteriilor pe baza cărora erau 
făcute numirile profesorilor universitari. Iată un prim fragment din 
acest text: „Într-una din şedinţele trecute ale Camerei, d[omnul] Mân- 
drescu a propus un proiect de lege, din iniţiativă parlamentară, cu pri- 
vire la modificarea legii învățământului universitar și în baza căruia ar 
urma ca numirile de profesori universitari să se facă pe viitor luându- 
se ca punct de plecare lucrările candidaţilor. Cu toate că propunerea 
d[omnu]lui Mândrescu nu a obţinut urgenţa — ceea ce de altminteri 
nu era absolut necesar — totuși chestiunea prezintă un prea mare in- 

teres pentru ca să nu fie discutată”. Pentru a înlătura orice confuzie 
referitoare la pretenţia ca profesorii universitari să fie aleși pe bază de lu- 
crări, autorul textului din ziarul arădean arată cum crede el că trebuie 
să fie, în realitate, un profesor universitar, din punct de vedere intelectual 
şi în ceea ce priveşte moralitatea și educaţia sufletească. lată ce spune 
acesta: „Profesorii universitari ocupă treapta cea mai înaltă în ierarhia 
învățământului, în baza meritelor lor superioare, în baza titlurilor ce 
posedă și în baza studiilor întinse, ce au avut posibilitatea să [le] facă în 
marile şcoli ale apusului. În consecință, profesorii universitari trebuie 
să formeze pătura cea mai cultă şi cea mai inteligent organizată sufle- 
teşte a unei naţiuni. Această pătură socială trebuie să fie reazemul cel 
mai de seamă în împrejurările grele prin care trece un popor, trebuie 
să fie un izvor de lumină și de cugetare, o forță intelectuală în continuă 
mişcare, o vibraţie de lux a inteligenței unui neam, o energie neobosită 
în formarea minţii și a caracterului, o pregătitoare a aluatului fin din 
care vor fi plămădite generaţiile viitoare. Astfel fiind, profesorii univer- 
sitari devin expresia sufletească și intelectuală cea mai de elită și e na- 
tural ca gândurile, ideile, concepţiile sau, în cel mai rău caz, bogăţia lor 
sistematizată de cunoștințe să găsească la acești cărturari și teoreticieni 
nevoia de a fi traduse în lucrări scrise și în opere de cultură generală. 
Se înțelege lesne că oamenii cu o asemenea înaltă destinație nu ar mai 
putea avea timpul necesar să se ocupe cu chestii meschine de politică — 
mai ales așa cum s-a practicat până acuma acest sport în România - și 
cu mărunte consideraţii personale, nedemne de spiritele superioare”. 


Aşa ar fi trebuit să arate realitatea, dar, spune autorul urmărit de noi, 
lucrurile nu stăteau deloc așa. Vom urmări, în acest sens, un alt frag- 
ment, din același articol: „Nu mai încape îndoială că printre profeso- 
rii noştri universitari există numeroase capacităţi, oameni de o reală 
valoare, apostoli închinați muncii şi dezinteresării și că se găsesc și 
ilustraţii ale culturii românești, a căror operă vastă, al căror talent și 
al căror renume, au depășit granițele țării, mergând să așeze pe pose- 
sorii lor în rândul marilor cărturari ai Occidentului. Alăturea de aceș- 
tia, vechiul regat a avut însă şi numeroși profesori universitari care 
nu au făcut decât politică, şi încă politică măruntă, profesori care se 
duceau rar la cursuri și care nu aduceau niciun folos învățământului, 
profesori, în fine, al căror nume nu s-a legat niciodată nu numai de o 
lucrare importantă, dar nici măcar de amintirea unei broșuri, cât de 


RESTITUTIO 


modeste. Arar, câte un articol de gazetă, şi acela redactat copilăreşte, 
venea să amintească numele și calitatea autorului. Cum ar fi putut 
aceşti oameni să fie izvoare de energie și lumină, îndrumători de con- 
ştiinţe, făuritori de caractere, apostoli ai unui ideal şi propovăduitori 
de credinţe şi idei? Ajunşi prin favoritism, ei deveneau, la rândul lor, 
părtinitori în şcoală și în activitatea lor socială, interesaţi numai de 
chestiunile producătoare de parale, ei deveneau, în fine, aspiranţi la 
onoruri și distincţiuni nemeritate. Marile frământări ale războiului au 
pus în lumină multe neajunsuri ale organizaţiei noastre universitare și 
au făcut proba sterilității sufleteşti şi intelectuale a unor oameni în pri- 
vinţa cărora se făcuse o reclamă vinovată. În noua îndrumare a statului 
român, universitatea trebuie să rămână pură și în cadrele ei să nu între 
decât spiritele de elită. Pentru aceasta, socotim că lucrările profesorilor 
universitari ar constitui cel mai nimerit criteriu al activităţii culturale a 
acestora. Or, cine e preocupat de marile probleme sociale, culturale şi 
artistice ale vremii simte și nevoia de a exterioriza rodul preocupaţiilor 
sale”%. Autorul își încheie articolul spunând că frică de condei nu au 
decât spiritele sterile. Despre existenţa unor profesori universitari care 
nu se puteau lăuda cu prea multe lucrări vorbește și N. Iorga în lucra- 
rea menționată mai sus”. De-a lungul anilor, au tot fost scrise articole 
despre modul în care ar trebuie acționat în sensul consolidării reale a 
învățământului universitar românesc. Amintim aici articolul „Planuri 
de reformă în învățământul superior””, care a fost publicat, în 1906, în 
Revista generală a învățământului. Textul pleacă de la ideea că întărirea 
universităților româneşti nu se poate face prin schimbarea în mod repe- 
tat a legii învățământului. Consolidarea învățământului universitar de la 
noi trebuia să vină, se arată în articol, din altă parte, fiind citată în acest 
sens lucrarea intitulată „Întărirea universităților”, a lui E.A. Pangrati”. 


IV. Un articol interesant era publicat şi în 1939, în revista Cele trei 
Crișuri, sub semnătura lui Constantin Kirițescu. Textul poartă titlul 
„Universitatea tradiționalistă şi universitatea modernă”?. În el, auto- 
rul său îşi propune să răspundă la următoarele întrebări: Ce trebuie să 
înțelegem prin cuvântul „universitate”? Care sunt întinderea şi conținutul 
acestei noțiuni? Instituţiile de învățământ cu caracter practic au dreptul 
să trăiască și să lupte pentru progresul cultural, sub steagul universităţii? 

Constantin Kirițescu își începe intervenţia arătând că mulţi dintre 
oamenii de cultură din acea epocă priveau „universitatea dintr-o per- 
spectivă greșită. Între universitatea de astăzi şi universitatea veche există, 
spunea autorul deja menţionat, o mare deosebire. Prima avea ca punct 
de plecare trebuințele vieții moderne, iar cea de-a doua a luat ființă din 
împrejurările culturiii medievale: „Timp de veacuri, universitatea a trăit 
o viață ermetic închisă în formele ei primitive, păzite de privilegiile ei 
corporatiste. Descătușarea de jugul tradiţiei și adaptarea la condiţiile 
noi, create de progresul culturii și reclamate de exigenţele vieţii în soci- 
etatea modernă, este opera secolului XIX"*. 


Noile instituţii de învățământ superior din Apus au deschis pentru uni- 
versitate, spunea Constantin Kirițescu, drumuri noi și orizonturi largi: 
„Progresele uimitoare realizate de ştiinţele fizice, biologice și sociale, 
de cuceririle civilizaţiei materiale ale omenirii, au transformat radical 
concepțiile vechi, impunând universităţii meniri şi țeluri noi. Ştiinţa 
ocupă un loc din ce în ce mai însemnat în activitatea intelectuală; ea 
a devenit precumpănitoare în universitatea modernă, pe care a trans- 
format-o”3!. În secolul al XX-lea, universitățile închistate în forme vechi, 
păstrând cu gelozie tradiţia științelor abstracte, devin o raritate: „Sub pre- 
siunea nevoilor societăţii, în slujba cărora sunt puse, universităţile tre- 
buie să dea oameni de acţiune, spirite dinamice, capabile să sporească 
bogăţia spirituală și pe cea materială a ţării și a naţiunii lor, să dea im- 
puls progresului și să asigure omenirii, prin munca lor, o viață din ce în 
ce mai bună, mai înaltă şi mai demnă. Iată de ce activitatea universitară, 
lărgindu-și considerabil câmpul, căutând să cuprindă, așa cum îi indică 
numele, universalitatea cunoştinţelor omenești, a admis între hotarele 
ei, pe lângă ştiinţele abstracte, tot mai multe științe cu aplicare practi- 
că. Este indiferent dacă unele au fost încorporate chiar în complexul 
administrativ al universităţii, sau dacă au rămas alături sub forma de 
instituţii independente. În țările de mare cultură — Germania, Anglia, 
Statele Unite etc. — găsim numeroase universități care cuprind facul- 
tăți sau institute tehnice agricole, de educaţie fizică etc.'”. Spre finalul 
textului său, Constantin Kirițescu subliniază acele elemente care fac 
ca învățământul universitar modern să fie superior celui tradiționalist: 
„Concepţia largă, pe care spiritul modern a împrumutat-o universităţii, 
îşi are sorgintea în adevărul că ceea ce dă unui învățământ caracterul de 
«universitate» nu este felul cunoştinţelor ce se predă în ele, ci calitatea 

şi metoda: o instituție universitară este un aşezământ de cultură, care 
cultivă, în același timp, cercetarea științifică, pentru a spori capitalul spe- 
cialității prin lucrări originale executate în laboratoarele și cabinetele 
de lucru, şi propagarea cunoştinţelor în rândurile generaţiilor tinere. 
Îndeplinind această aleasa funcţiune culturală, nu s-ar putea susține că 
învățământul superior al agronomiei, al mecanicii, al electrotehnicei, 
al educaţiei fizice, al arhitecturii, coroborând cercetarea ştiinţifică cu 
învățătura înaltă, ar fi lipsite de caracter universitar, acesta rămânând 
apanajul exclusiv al umanităţilor clasice și al studiilor juridice. În reali- 
tate, universitatea de astăzi nu poate fi concepută, structural, decât ca o 
federalizare administrativă a mai multor unităţi de învățământ superi- 
or, indiferent de numele lor convenţional, tradițional ori întâmplător: 
facultate, academie, institut”. Dispreţul afişat de reprezentanţii unor 
specialități față de cei ai altora este, mai spunea Constantin Kirițescu, 
lipsit atât de fond, cât și de ceea ce adevărata cultură superioară a pus în 
sufletul oamenilor de studii — eleganța academică. 


V. Sunt numeroase chestiunile universitare care şi-au făcut loc în pagi- 
nile presei româneşti". Dacă este să ne luăm după articolele publicate 
de unele ziare, în anii dintre cele două războaie mondiale, studentul şi 
profesorul păreau că nu fac parte din aceeași tabără, fiecare dintre cei 
doi fiind nemulțumit de conduita celuilalt“. O comunitate sufletească 
intimă între studenți şi profesori nu există, spunea un student în 1925, 
decât foarte rar”. 


Note | ! Acest text a reprezentat, la bază, o comunicare susținută 
(la 25 noiembrie 2020) în cadrul Conferinţei „Misiunea 
universităţii. Reflecţii dinspre Ortega y Gasset” (organi- 
zată, la Universitatea „Danubius” din Galaţi, de Centrul 
de Hermeneutică „Simboluri şi Texte” în parteneriat cu 
Centrul de Studii şi Cercetări Danubiene). 

Lumea universitară, „Câteva cuvinte”, în Lumea universi- 
tară, anul I, nr. 1, Cluj, 1-15 februarie 1922, p. 1. 

3 A se vedea Universul literar, anul XLI, nr. 42, 18 octom- 
brie 1925. 

+N. Iorga, Lupta pentru Limba Românească, Bucureşti, 
Institutul de arte grafice și editură „Minerva”, 1906, p. 10. 
$ Fănel Teodoraşcu, “Scholars have no steel arms. On the 
„muscles education” in the past Romanian newspapers”, 

în Iulian Boldea, Cornel Sigmirean, Identities in globalisation. Intercultural perspectives. 
Section: Communication, Journalism, Education Sciences, Psycology and Sociology, 
Tîrgu-Mureş, “Arhipelag XXI” Press, 2020, pp. 142-151. 

éC. Bacalbașa, Bucureștii de altădată, volumul II, București, Editura ziarului „Universul”, 
1928, p. 209. 

7N. Iorga, Lupta pentru Limba Românească... p. 36. 

8 Adam Popa, „Studenţii şi politica”, în Lumea universitară, anul I, nr. 1, Cluj, 1-15 februa- 
rie 1922, p. 10. 

° Ibidem. 

1 Ibidem. 

" Ibidem, p. 10-11. 

2 H, Petra-Petrescu, „Din îndemnurile sufletului. Studențimea și politica”, în Țara noas- 
tră, anul II, nr. 27, Sibiu, 29 iunie (12 iulie) 1908, pp. 222-223. 

13 Ion Dafin, Mișcarea studenţimii în laşii cultural şi social. Amintiri şi însemnări, laşi, Edi- 
tura Viaţa Românească, 1929, pp. 150-172. 

14 Mihail Ştefan Enescu, „Cercul și căminul studenţesc brăilean”, în Analele Brăilei, anul 
III, nr. 3-4, iulie-decembrie 1931, p. 178. 

'S Un student, „Studenţimea noastră”, în Luceafărul, anul XI, nr. 16, vol. I, Sibiu, 15 apri- 
lie 1912, p. 298-300. 

16 Ibidem, p. 298. 

1 Ibidem, p. 299. 

18 Ibidem. 

1 Ibidem. 

% M.D, „La sfârşitul anului şcolar”, în Clujul, anul III, nr. 25, 21 iunie 1925, p. 1. 

2 C, Bacalbașa, Bucureştii de altădată, volumul II, București, Editura ziarului „Universul”, 
1928, p.271. 

* N. Iorga, O viaţă de om — așa cum a fost (1), Bucureşti, Editura N. Stroilă, 1934, pp. 
260-280. 

% Ibidem, p. 271. 

24 *** „O chestiune culturală”, în Românul, anul IX, nr. 31, Arad, 15 februarie 1920, p. 1. 
* Ibidem, p. 1. 

% Ibidem, p. 1. 

* N. Iorga, N. Iorga, O viață de om — așa cum a fost (1)..., pp. 262-263. 

% Textul apare în trei părţi, în numerele publicaţiei Revista generală a învățământului din 
l ianuarie, 1 februarie și 1 mai 1906, la paginile 385-393, 468-482 şi, respectiv, 728-751. 
» V, Sion, „Planuri de reformă în învățământul superior” (I), în Revista generală a 
învățământului, anul I, nr. 6, 1 ianuarie 1906, p. 885. 

3 Const. Kirițescu, „Universitatea tradiționalistă şi universitatea modernă”, în Cele trei 
Crișuri, anul XX, nr. 3-4, Oradea, martie-aprilie 1939, p. 50. 

3! Ibidem. 

* Ibidem. 

3 Ibidem. 

3* Ibidem. 

3 Dimitrie Gusti, „Universitatea socială. Consideraţii asupra unei politici sociale 
studențești”, în Universul literar, anul XLI, nr. 42, 18 octombrie 1925, p. 4-5; Ion Sân- 

Giorgiu, „Solidarismul universitar”, în Universul literar, anul XLI, nr. 42, 18 octombrie 
1925, p. 8; Dragoş Protopopescu, „Hypatia”, în Universul literar, anul XLI, nr. 42, 18 oc- 
tombrie 1925, pp. 9-10; Mihail Berceanu, „Un cartier universitar”, în Universul literar, 
anul XLI, nr. 42, 18 octombrie 1925, p. 10; Alexandrina Suciu, „Studentele și Universita- 
tea”, în Universul literar, anul XLI, nr. 42, 18 octombrie 19285, p. 12; N.N. Vasiliu, „Biblio- 
tecile”, în Universul literar, anul XLI, nr. 42, 18 octombrie 19285, pp. 15-16; Petru Comar- 
nescu, „Cetatea universitară”, în Arhiva pentru știință şi reformă socială, anul XI, numerele 
1-4, 1933, Editura Institutului Social Român, pp. 188-209; *** „Cetatea universitară din 
București”, în Arhiva pentru ştiinţă şi reformă socială, anul XI, numerele 1-4, 1933, Editura 
Institutului Social Român, p. 319; Pamfil Șeicaru, „Cuvinte pentru studenţi”, în Hiena, 
anul III, nr. 3, 29 octombrie 1922, pp. 2-3; Pamfil Șeicaru, „Se închid universităţile”, în 
Hiena, anul III, nr. 17, 4 februarie 1923, pp. 2-3. 

36 *** „O anchetă... în lumea universitară”, în Adevărul, anul 50, nr. 16234, 24 decembrie 
1936, pp. 11-12, 14-15. 

37 Florian Ciurescu, „Profesori și studenţi”, în Universul literar, anul XLI, nr. 42, 18 oc- 
tombrie 19285, p. 10. 

Vlad MISCHEVCA 


Elisabeta Ypsilanti (Safta Văcărescu) 


- Maica eteriștilor 
(Două secole de la Revoluţia Greacă: 1821-2021) 


VI.M. — cercetător ştiinţific 
coordonator la Institutul de 
Istorie (Chişinău), dr. conf. 
cercet. (Associate professor, 
Ph.D); membru al Comisiei 
Naţionale de Heraldică 
(1995-2020; primul ei 
președinte); Laureat al 
ediţiei a IV-a (2019) a Galei 
Premiilor TVR MOLDOVA 
„Români pentru români” 
Premiul pentru promovarea 
istoriei neamului. Domenii 
de competenţă: istoria 
relaţiilor internaţionale 

din sud-estul Europei 
(sec. XVIII — încep. sec. 
XIX); genealogia domnilor 
fanarioți; vexilologie 
heraldică; raporturi istorice 
româno-elene. Semnează 
13 monografii, publicate 

la Chişinău, Bucureşti, laşi, 
Atena, Salonic. 


Revoluţia Greacă din 1821 îşi are începutu- 
rile sale în Principatele Române, iar pregă- 
tirea mișcării de emancipare elene avusese 
loc în Basarabia (anexată de Imperiul Rus la 
1812). O dată marcantă este sărbătorirea ce- 
lor 200 ani de la evenimentele legate de în- 
ceputul revoluțiilor grecilor și românilor din 
1821, care au zdruncinat „somnul împăraţilor 
Europei” şi au schimbat mersul vieții sociale a 
popoarelor din Balcani. Pregătirea revoluţiei 
pentru eliberarea pământului Eladei asupri- 
te s-a petrecut în Odessa și în Basarabia, iar 
începutul său mișcarea o avu „la Iași”, aşa 
cum susținea și contemporanul Costache 
Negruzzi, în vestita-i scrisoare a VIl-a 
(Calipso), din septembrie 1839". 


Când Ypsilanths a bătut în clopotul trezirii! 


Când grecii Prutul au trecut 
Şi Libertatea au cerut — 

A fost un pas de început, 
Deşi, nu toţi l-au priceput. 


Când Ypsilanths a bătut în clopote: Trezirea! 
— Valahii mulţi l-au susţinut, croindu-și pro- 
pria menire. 

Strigând în glas toți — Propășire, 
Purtau un gând — de izbăvire. 


Aveau românii vis măreț, 
Aveau un Tudor, îndrăzneț... 
Ucis atunci, cu sânge rece — 
În Țară jalea nu-i mai trece. 


În anul cel de mari revolte 
Nu s-au dezis de a lor pofte 
Vecinii mari şi hrăpăreţi — 
Ne-au pus lăcate și pereți. 


Trecut-au două veacuri lungi... 

Destulă vreme să ajungi 

La o concluzie firească: 

Pentru ca lupta strămoșească să aibă şorţ, să izbutească — 
Efortul neamului creștin urma urgent — 

Să se unească!” 


(Vlad Mischevca, 22.02.2021) 


Într-o însemnare de pe un manuscris românesc, se menţionează că: 
„La anul 1821, luna fevruarie în 21, zioa marţi, au trecut de peste Prutu 
Ipsilantu (Alexandru - n.n.) însoţitu numai de doă slugi. Până a nu 
veni ielu, începusă a să înscrie ostași toţi arnăuţii de la curte şi acei de 
pe la boieri. Boierii, întrunindu-să la Mitropolie și sfătuindu-să, au so- 
cotitu de cuviință, şi dimpreună cu mitropolitul s-au dusu la curte și au 
întrebatu pă domnul Mihai Suțu pentru ce să face această strîngere de 
oaste. Le s-au datu răspunsu că pentru a să trimete în Valahia, asupra 
lui Tudor Vladimirescu. Îndată după sosirea lui Ipsilantu, au poruncitu 
să puie sub sabie și să prade pe toţi turcei din Ieși și tîrguri...'*. Tot 
despre aceasta ne relatează și o altă însemnare de pe un Miscelaneu, la 
22 februarie 1821: „... când au venit Alexandru Ipsilant în orașul leşii 
de la Rosiia și au tăiet turcii din leși și din Galaţi şi din toate tirgurile 
Țării Moldaviei”*. 

Începerea Revoluţiei se proclamase în ziua de 27 februarie 1821, în 
faţa bisericii Trei Ierarhi. Implicarea Iaşiului în mișcarea de eliberare 
a Greciei, organizată de Societatea Amicală a Prietenilor, numită pe 
grecește Philike-Hetairia („Eteria”), a avut şi o faţetă sumbră, deoare- 
ce Ţara Moldovei era prădată, locuitorii Iaşiului plecau în pribegie, iar 
aproape întreaga cârmuire a Moldovei se adăpostise dincolo de Prut 
sau în Bucovina. Despre aceasta ne mărturisește şi acea însemnare a 
martorului ocular, care consemnase: „... Atunci (eteriștii — n.n.) au 
începutu a prăda hanurile, dughenile și toate căsile, fără cruțare, sub 
cuvîntu că caută arme şi cai. Toţi au începutu a-şi părăsi locuinţile lor 
şi a-şi căuta scăpare, bieţii, piste Prutu şi Bocovina'*. S-a mai scris că: 
„Boiarii din Moldova au fugit la Bucovina și la Ţara Muschiciască”*. 


Mulţi se așteptau la declanșarea unui nou război ruso-turc, însă 
Alexandru I nu acceptase „să susțină răscoala grecilor” şi ambasado- 
rul rus de la Constantinopol, baronul Gr.A. Stroganov, declarase Porții 
Otomane că Imperiul Rus dezaprobă insurecția eteristă şi respectă tra- 
tatul semnat cu ea, dând, astfel, din partea suveranului său, mână liberă 
turcilor în vederea înăbușirii rebeliunii”. 


Este puţin probabil ca țarul să fi dat vreodată eteriştilor altceva decât 
astfel de asigurări de simpatie; aceştia le-au luat însă drept promisiuni 
de ajutor și le-au transmis astfel românilor. În acest fel, „întreaga ridi- 
care de la 1821 era întemeiată pe speranţe ce nu aveau cum să se împli- 
nească”; la 18 februarie, consulatul rus de la București îl dezavua public 
pe Tudor Vladimirescu, iar la 23 februarie Capodistria însuși îi retră- 
gea decorația și gradul de locotenent din armata rusă, toate obținute în 
timpul Războiului din 1806-18128. 


Țarul, având în vedere serviciile domnului fanariot Constantin Ypsilanti, 
aduse în trecut Rusiei, i-a dat de înţeles generalului Alexandru Ypsilanti 
că doar „dacă n-aș fi fost mulțumit de serviciile tatălui tău credincios, aş 
fi dat afară din hotarele mele, pentru acțiunea ta necugetată, familia ta”. 


Pe 28 februarie (12 martie) 1821 la Iași se aflase vestea că împăratul 
rus Alexandru I nu acceptă ca Rusia să fie antrenată în mișcare, aşa cum 
dăduse de înțeles Ypsilanti și-i cerea acestuia să se întoarcă în Rusia. 
Represiunea otomanilor îi sperie şi pe boierii ieşeni care își strâng în 
pripă catrafusele şi pleacă spre zonele de carantină înființate de ruși la 

Sculeni, pe malul stâng al Prutului. Dimitrie Ypsilanti, „omul cel drept, 
suferind din cauză că nu putea să treacă altfel în Grecia, pornește îm- 
preună cu Anagnostopulos, la 13 aprilie, de la Chișinău, spunând că se 
duce la Kiev și soseşte, după mari greutăți, în Cernăuți; apoi prin munți 
el a trecut în Ungaria, Croaţia și de acolo, prin Triest, în Grecia”. 


Totuşi, în Moldova, Alexandru Ypsilanti a izbutit să-l atragă pentru ca- 
uza Eteriei pe domnul fanariot Mihai Suţu. Un alt Suţu — Alexandru, 
domnul Ţării Românești, murise subit la începutul anului 1821. Iar 
întreaga căimăcămie a Ţării Româneşti, de la 15 ianuarie 1821, a fost 
alcătuită, fireşte din îndemnul lui Ypsilanti, de către propriile sale rude 
dinspre mamă în frunte cu familia Văcărescu. Concluzia, ce o impune 
M. Romanescu, este: căimăcămia de la 15 ianuarie reprezenta nu nu- 
mai o mafie a boierimii româno-grecești de la începutul veacului al XIX- 
lea, ci un adevărat pact de familie al rudeniilor dinspre mamă ale lui 
Ypsilanti, un grup compact de oameni avuţi, influenți, mai toți foşti 
mari bani, solidari prin interese de clasa şi de neam, care au profitat de 
moartea lui Alexandru Voda Suţu (13.01.1821), ca sa uzurpeze pute- 
rea şi să îndrume răscoala lui Tudor Vladimirescu în favoarea lor". 


Este evident că, eteriştii nu și-au atins scopurile propuse pe teritoriul 
Principatelor Române (intrând în conflict cu dezideratul românesc, 
chiar dacă mulţi români au participat în acţiunile Eteriei). Însă, până la 
urmă, a contat faptul că Revoluţia a continuat, deja în Grecia insulară 
și în Pelopones, până la victoria independenţei. 


Mai mult decât atât — trebuie de avut în vedere că liderii revoluţiei ele- 
ne au avut multiple legături cu românii, inclusiv cele de rudenie prin 
filiera mamei eroilor eteriști Ypsilanti — Elisabeta (Safta) Văcărescu. 


Principele fanariot Constantin Ypsilanti (1760-1816) a fost căsătorit a 
doua oară, la 1789, cu Safta Văcărescu (1771?-1866). Cu această des- 
cendentă a familiei domneşti a martirului Constantin Brâncoveanu 
(1654-1714) el a avut șapte copii”. La acei cunoscuţi cinci fii și două 
fiice ar trebui să mai adăugăm și pe cei morţi din fragedă copilărie. 
Dintre aceşti urmași rămași necunoscuţi poate fi menţionat, cel puţin, 
un fiu minor - loan (precum reiese din hrisoavele lui C. Ypsilanti, din 
10.06.1803 şi 12.08.1803. Probabil, mort de mic copil la Bucureşti 
ante decembrie 1805). 

Spiţa genealogică a descendenților Brâncoveanu 
(Ramura Ypsilanţilor): 


Constantin Brincoveanu 1654 - 15.VIII.1714. Domnul Ţării Românești: 
1688-1714. 


=1673-1674 Maria (sin Neagoe Coconul al lui Antonie Vodă din Popeşti) 


j 


=19V.1700 Iordache Creţulescu (n.1680-+1746 Bucureşti), Mare 
logofăt (1717)® 


Constantin Crețulescu, Mare ban (1755-1756)* = Smaranda 
Caliarh - Florescu (fiica lui Antonache Caliarhi și a Ancuţei Florescu) 


j 


Catrina (Safta) = Constantin R. Văcărescu, Mare aga, Mare pahar- 
nic 1781 (+1794)'5 


Elisabeta (Safta-Heraclia) 1771(?) - 20.X/2.X1.1866 (+Odessa) = 
1789 Constantin Al. Ypsilanti (1760 - 1816 + Kiev) (II căsătorie) 


j 


1. Ecaterina (1792 - 9.I11.1835, + Chişinău) 


2. Alexandru (13/24.XII.1792, Constantinopol - 19/31.1.1828, + 
Viena) 


3. Dimitrie (25.XI1.1793 - 4/16VIII.1832, + Nauplia) 
4. Gheorghe (1795 - 11/23.11.1846, + București) 

5. Nicolae (1796 - 3/15.IV.1833, + Odessa) 

6. Maria (1802 - 1862, + ?) 


Safta n. cca 1686 - apr.1747 


7. Grigore (1805? 1807, Bucureşti - 12.07.1835, + Odessa) 


RESTITUTIO EHA 


Safta sau Elisabeta, soția lui Vodă Constantin Ypsilanti, era soră cu 
Smaranda, soţia lui Mihail Iordache Mano (Manu), vel-vornic în Divan. 
La 25 mai 1796, Smaranda Văcărescu se măritase cu Mihalache Manu, 
ea de 15 ani, fiica unor mari boieri, el de 34- venit de la Constantinopol 
pentru a se căpătui, ajungând Mare vornic şi caimacan al Craiovei 
(1805) şi chiar al Valahiei (1821). Aceste două strănepoate ale lui 
Constantin Vodă Brâncoveanu au rămas imortalizate de penelul artis- 
tului plastic Mihail Töpler (1780-1820), care realizase mai multe por- 
trete ale protipendadei Principatelor Române la începutul secolului al 
XIX-lea. Töpler a fost un portretist solicitat atât la curtea domnească, 
cât şi a boierilor, despre care se spune că a „exploatat” sensibilitățile 
feminine, excelând în redarea stofelor şi a mătăsurilor, a bijuteriilor şi a 
tot felul de podoabe, a coafurilor ori a gulerelor de dantelă (horbotă) 
purtate de clientele sale!€. 


Începând de la 1800 el a activat atât la Iași, cât şi la Bucureşti. Portretist 
de mare talent, el a onorat comenzile celor mai importante familii lo- 
cale de domni și boieri, începând chiar cu cele ale caselor princiare 
Moruzi și Ypsilanti. Dintre aceste modele, care ne interesează, i-au fost 
soții Constantin şi Safta Ypsilanti, precum şi sora acesteia — Smaranda 
Mano. Sora cea mai mare — Safta era o doamnă frumoasă, îmbrăcată 
conform modei europene — care, de exemplu, în vara anului 1806, îm- 
brăcase o rochie de crep roşu special pentru audiența ce i-o acordase 
doamnei Christine Reinhard, soţia consulului Franţei la Iaşi”. Chiar 
dacă era vizibil acel melanj în vestimentaţie, din obiceiurile vechi ori- 
entale și cele noi occidentale, la curte se obişnuia încă a sta, ca și mai 
înainte, turcește pe divan: „Prinţesa Ypsilanti a fost îmbrăcată într-o ro- 
chie roşie creponată franceză, iar aceasta în onoarea mea. Trebuie să fi 
fost foarte frumoasă (în tinereţe — n.n.). A venit la mine și m-a invitat 


să mă urc pe canapea cu ea şi să mă ghemui după obiceiul turcesc”"'?. 


Într-un alt tablou al lui Töpler (tot din colecţia Muzeului de Arte din 
Bucureşti)”, frumoasa doamnă a Țării Româneşti apare îmbrăcată 
după moda constantinopolitană a momentului, ușor contaminată de 
stilul antichizant empire: bluză albă de voal fin, cu decolteu oval şi volan 
de dantelă, rochie cu talia foarte sus, din catifea cu broderii fitomorfe 
din fir de aur peste care are un biniş din mătase roz cu guler și manșete 
de samur; în jurul mijlocului este lejer îinnodat un prețios şal de cașmir, 

iar pe creșştet, lăsată puţin pe frunte, e așezată o calotă roşie, minuscu- 
lă. În bogatul păr negru, lăsat în voie pe umeri, sunt prinse fastuoase 
bijuterii cu perle și nestemate. De altfel, în tratarea bijuteriilor Topler 
era neîntrecut în epocă: irizarea mărgăritarelor, sclipirile diamantelor 
şi a metalelor preţioase în care erau încastrate, roșul sticlos al rubinelor 
şi luciul mat al peruzelelor sunt tot atâtea semne de identificare a pic- 
turilor sale. În aceeași măsură era și un maestru al tratării impecabile 
a texturilor: mătăsuri grele, blănuri scumpe, catifele bogate, postavuri 
aspre, voaluri și horbote delicate, carnaţia sidefie a personajelor, ochii 
strălucitori şi vii sub sprâncenele elegant arcuite ale frumuseţilor din 
Fanar sau a celor autohtone”. 


De remarcat că toate aceste scumpe giuvaericale ce o împodobeau pe 
Safta Ypsilanti în ajunul Războiului ruso-turc din 1806-1812 ulterior 
au fost vândute pentru a susține cauza patriotică a fiilor săi în cadrul 
Revoluţiei din 1821. 


Precum şi alte doamne, sora Saftei, vorniceasa Manu, de asemenea 
şi-a prezentat bogăția nestematelor din colier, cercei și inele pozând 
peste câţiva ani, în 1809, aceluiași vestit portretist, etalându-și bogăţia 
nestematelor din costum şi accesorii’. Bijuteriile purtate de ambele 
surori Văcărescu erau preponderent alcătuite din diamante şi briliante, 
reprezentând o formă de tezaurizare a averii familiei, ușor de depozitat 
şi transportat, fapt care le-a înlesnit familiei Ypsilanti fuga și retragerea 
lor în exilul rusesc în anii 1806, 1807. Bogatul colier cu briliante, cer- 
ceii lungi cu diamante — „cu tremurărele” — erau completate cu extra- 
ordinarele paftale, prinse lejer, coborâte peste șolduri, păstrând doar 
rolul de podoabă. Probabil, cum bine sugerează istoricul ieșean Sorin 
Iftimi, aceste paftale au fost moştenite de Smaranda (probabil, la fel 
ca și Safta) de la mama lor Safta Kretzulescu, din vița Brâncovenilor?. 


G.N. lonnescu-Gion, un remarcabil istoric al podoabelor - 
„Giuvaericalelor vremurilor bătrâne”, descriind bijuteriile purtate în 
secolul al XVIII-lea folosește ca argumente și reprezentările plastice, 
versificate ale „poetului popular”: jupâniţa are, zice dânsul, „veştmânt 
zugrăvit în spate şi-n piept, şi Pasă-i capul de parale, / Urechiuși / De 
cerceluși / Degeţele / De inele / Iar la mână-i cu brățară / Cu pieptul 
bătut cu lei. / Şi mai are / Mindru brâu de aur / Semănat cu pietricele, 


/ Ca câmpul cu floricele (...)”%. 

Astfel, datorită talentatului portretist Mihail Töpler, care era foarte 
atent la redarea detaliilor, precum bijuteriile sau accesoriile vestimen- 
tare, ni s-au păstrat portretele unor doamne din înalta societate de la 
începutul secolului al XIX-lea şi care au lăsat urme în istoria națională a 
românilor și grecilor, precum cele ale Doamnei Safta Ypsilanti, Vornicesei 
Manu cu copilul ş.a. 


Pictură lui Töpler Safta Ipsilanti (ulei pe pânză: 0,765x0,630 m; ne- 
semnat, nedatat; Inventar 1544; verso: ştampila Saint-Georges pe tra- 
versa șasiului), făcând parte din vechea colecție Mano, în ședința din 
data de 24.04.2014 a Comisiei Naţionale a Muzeelor şi Colecţiilor a 
fost clasată în patrimoniul cultural naţional mobil, în categoria juridi- 


că Fond, aflate în patrimoniul Muzeului Naţional de Artă al României 
(Bucureşti)? 


N. lorga menţionează despre consemnările călătorilor străini, care 
remarcau că Safta „trecea în vremea ei drept întâia frumuseţe din 
Bucureşti 95. 


În general, Elisabeta Ypsilanti a fost numită de greci „Mama Eteriștilor” 
(lpwrouăva), întrucât în anii de pregătire a Revoluţiei ea a fost persoana 
care a organizat în salonul ei întâlnirile preliminare ale protagoniștilor 

evenimentelor, sub pretextul discuţiilor literare, care au condus în cele 
din urmă la înființarea Societăţii Filiki Etairia, din care a şi făcut parte, 
fiind una dintre primele femei-membru. Contribuţia morală și mate- 
rială a doamnei Ypsilanti a fost atât de mare încât fiul ei Alexandru, 
liderul Eteriei le ceru emoţionat celorlalți eretici: „Scrieţi la sfârșitul 
declaraţiei Sărut mâna mamei”. În ziarul „Ilios” citim expunerea aces- 
tui episod fulminant, într-un articol din 11 februarie 1859: „ Dimitrios 
cu Georgios și cei doi secretari, Kozanitis G. Lassanis și G. Typaldos au 
scris proclamația, care va elibera națiunea, de îndată ce va fi proclamată 
revoluţia din Moldova. Proiectul se apropia de finalizare, dar înainte ca 
semnătura să poată fi pusă, Alexandru s-a ridicat și a intrat în camera 
alăturată a mamei sale, care era acolo cu fratele său mai mic Grigore, 
de paisprezece ani. «Mamă, i-a spus doamnei Elisabeta, mântuirea 
Patriei va necesita probabil sacrificiul moşiei noastre din Coşniţa, care 
pentru încă patruzeci de ani ar putea să ne aducă anual câte cincizeci și 
patru de mii de ruble. Oferiți, mamă, acest imobil Patriei?» Stăpâna a 
plâns şi a spus: «Îţi ofer copiii mei și îmi va părea rău pentru cele două 
milioane de ruble?» După aceste cuvinte ale mamei sale, Alexandru 
Ypsilanti a semnat proclamația, ce declanșase revoluţia la Iași, pe 21 
februarie, adăugând la sfârșitul documentului: Sărut mâna mamei.” 
Elisabeta şi fiicele ei au donat la luptă toți banii pe care îi aveau, precum 
şi bijuteriile lor preţioase, toate moştenirile familiei. 


În istoriografia greacă această vestită doamnă, admirată în tinereţe pen- 
tru frumusețea sa şi apreciată ulterior pentru sacrificiile şi caracterul său 
puternic — manifestate în etate, fiind de origine română (din viță dom- 
nească a promotorului culturii bizantine Constantin Brâncoveanu) — 
s-a învrednicit de înalte aprecieri: „Una dintre cele mai impunătoare fe- 
mei ale elenismului în vremurile revoluționare. Mama sfintei pentade. 
Maica Prietenilor (Ilpurouăva twv Drukiv). Femeia care a dat totul, 
dar totul, pentru libertatea patriei și în schimb a primit marginalizarea 
şi indiferența. Nicio femeie nu a oferit atât de mult în 1821, dar nimeni nu 
a fost uitat la fel de repede ca şi ea””. 


Elisabeta (Safta) Ypsilanti, trăind până la adânci bătrânei (a trăit încă 
50 de ani după moartea soțului său, atingând venerabila vârstă de no- 
uăzeci şi ceva de ani (1768 sau 1771? - 20.09 (2.10). 1866, Odessa)”, 
va mai avea de îndurat încă multă durere şi necaz pe viitor, deoare- 

ce va suferi cea mai mare tragedie pe care o poate avea o mamă, când 
va deplânge și moartea celor cinci fii ai săi. La fel au decedat, înaintea 
maicii lor, şi cele două fiice — Ecaterina, la 9 martie 1835 şi, respectiv, 
mezina Maria”, la 28 septembrie 1862. Sora ei - Smaranda Văcărescu- 
Mano, născută la 1778, moare la Bucureşti — la 12.01.1859. 


Doamna E. Ypsilanti, rămânând văduvă, a trebuit să facă față multiple- 
lor probleme pe care le înaintează viața și să stea la cârma numeroasei 
sale familii — cerând şi în continuare asistenţa autocrației ruse. 


Ulterior, pe parcursul a mai mulți ani Elisabeta Ypsilanti a încercat 
să-şi redobândească, cu ajutorul diplomaţiei ruse, drepturile asupra 
proprietăţilor pierdute în Principatele Române şi Imperiul Otoman, 
dar obținuse doar recunoaşterea dreptului de proprietate asupra casei 
din 'Therapia şi a terenului adiacent. De asemenea, apelase la diverse 
instanțe judecătorești în legătură și cu pretenţiile asupra moștenirii 
soțului din partea spiței familiei Mano, adică a surorii lui Constantin 
Ypsilanti — Ralu, căsătorită la 1784 cu Alexandru Mano”. 


Locuind mai mulți ani în casa lor mare din Kiev, văduva Ypsilanti a 
fost nevoită ulterior să o vândă (probabil la sfârșitul 1823) la un preţ 
de doar 50 000 ruble,* mutându-se cu traiul când la Chișinău (unde 
locuia ginerele Constantin Antonovici Katakazi cu fiica sa mai mare 
Ecaterina),* când în moșia sa din gubernia Podolia sau Odessa... 


Note | ! Negruzzi Costache, Scrisoarea VII (Calipso), septembrie 
1839, în: C. Negruzzi, Nuvele, Bucureşti, Erc Press, 2009, 
p. 138. 

Mischevca Vlad, Prutul în destinul neamului românesc (O 
antologie literară a râului), Ediţia a II-a, revăzută şi com- 
pletată, Chişinău: Lexon-Prim, 2021, p. 126. 

3 Însemnări de pe manuscrise şi cărți vechi din Țara Mol- 
dovei: un corpus, editat de: I. Caproşu, E. Chiaburu. Vol. 
II (1796-1828), Iaşi, Casa Editorială Demiurg, 2009, 
p. 492-493. 

* Ibidem, p. 493. 

s Ibidem. 

é Ibidem. 

”3a6Aonkuiă-AecaroBckuiă A.II., Ipag IL.A. Kuceses u ezo 
spemă, C.-Ilerep6ypr, 1882, rom I, p. 147-151. 

8 Cătălin Pena, Când Ipsilanti le-a garantat moldovenilor persoana şi averea, iar țarul i-a lă- 
sat baltă și pe el şi pe Vladimirescu („Evenimentul Zilei”, 25 februarie 2021). [ Disponibil: 
https://evenimentulistoric.ro/cand-ipsilanti-le-a-garantat-moldovenilor-persoana-si- 
averea-si-tarul-i-a-lasat-balta-si-pe-el-si-pe-vladimirescu.html] 

°? Documente privind istoria României. Răscoala din 1821, Vol. IV, Bucureşti, 1960, p. 268. 
'9 Ibidem, p. 301. 

! Romanescu M. Contribuţii la cunoașterea lui Tudor Vladimirescu, în: Balcanica, V-L, p. 
8. 

2 Vezi: Mischevca Vladimir (ed. Zavitsanos P.), Principele Constantin Ypsilanti, 1760- 
1816. Chişinău, CIVITAS, 1999, p. 156. 

B Vornicul Iordache Kretzulescu (1680-1746), boier însemnat, crescut la curtea lui 

